
I. 

De  rerum  in  orbe  Romano  statu  Gregorii  aetate. 

Cum  Gregorius  natus  est,  Iustinianus  Caesar 
imperium  Romanum  regebat,  qui  omni  studio 
conatus  est  ipsius  unitatem  religione,  territorio,  iure 
restituere/0  quique,  dum  quod  mente  perseque- 
batur efficit,  perniciosissimas  Italiae  intulit  cala- 
mitates. Iam  ab  exitiali  illo  an.  476  Eruli  Italiam 
invaserant,  duce  Odoacre,  qui  Ravennae  resedit  et 
a Zenone  imperatore  titulo  Patricii  est  ornatus/0 
At  cum  eodem  tempore  Theodoricus,  Gothorum 
rex,  consul  patriciusque  Romanus,  Constanti nopoli 
obses  degeret  « in  gremio  civilitatis  > Graecia 
« praesaga  venturi  > (,)  educatus,  Zenon  ti  -xpovxa 
su  xideaOai  feTctaxa|ievos,(0  ut  a se  haud  pacificum  virum 
removeret,  eum,  Odoacris  oppugnandi  causa,  in 


(1)  Cfr.  Diehl,  Justinien,  Paris,  1901,  p.  22. 

(2)  Cfr.  Procopii  De  bello  Gothico  (ed.  Comparetti  in  Fonti  per  hi 
Storia  Vitalia),  I,  1,  p.  4 seq. 

(3)  Ennodii  Panegiricus  Theod .,  III,  in  M.  G.  H.  ( Anet . Antiquiss.), 
t.  VII,  p.  204. 

(4)  Procopii  op.  cit.  I,  1,  p.  5. 

Italiam  direxit,  cum  omni  sua  gente  « sideribus 
« aut  arenae  comparanda  ».(,)  Odoacer,  apud  Son- 
tium flumen,  Veronam  urbem  Athesimque,  victus 
est  a Theodorico  qui  Ravennam  obsessam  prodi- 
tione expugnavit,  eamdemque  regni  sedem,  vicibus 
imperatoris  in  Italia  fungens,  elegit. (0  Hic  post- 
quam summa  rerum  est  potitus  eo  omne  sui  imperii 
studium  convertit,  ut  Romanos  Barbarosque  mutuo 
pacis  vinculo  consociaret,  munera  reipublicae  ci- 
vilia Romanis  servando,  militiae  autem  officia  suis 
Gothis,  utpote  rei  bellicae  peritioribus,  adsignando. 
Itaque  res  Romana  - ipso  imperitante  - cum  suis 
legibus,  tributis,  moribus,  clarissimorum  virorum 
senatu,  disciplinarum  liberalium  studiis  denuo  ad 
vitam  est  revocata/0  donec  Barbaris  acriter  adver- 
sus praepotentes  Romanos  saevientibus  praesertim 
extremis  Theodorici  regis  diebus,  iterum  declinavit, 
cum  frustra  rex  moriens(526)  foedus  inter  Romanos 
Gothosque  arctius  iungendum  commendasset/0 
Eius  obitu  res  in  praeceps  ruunt:  Atalaricus 
a Gothis  Amalasuntae  matris,  Theodorici  filiae 
nimis  Romanorum  cultui  indulgentis,  tutelae  ere- 
ptus, patriisque  moribus  educatus/0  pubescens 


(1)  Enxodii  op.  cit.,  p.  206. 

(2)  Procopii  op.  cit.,  I,  1,  p.  9. 

(3)  Hoc  tempore  Festus,  Symmacus,  Boetius.  Faustus,  Avienus, 
Ennodius  floruerunt,  dum  aula  Theodoriciana  Byzantinae  speciem  prae 
sc  fert.  Cfr.  Exnodii  Concinnatio  didascalica , loc.  cit.  p.  310. 

(4)  Procopii  op.  cit.,  I,  1,  p.  12. 

(3)  Procopii  op.  cit.,  1,  2,  p.  15  seq. 

adhuc  mortuus  est  (an.  534).  Cui  successit  Theo- 
datus  Amalasuntae  reginae  vir,  qui,  uxore  statim 
suffocata,  Iustiniano  opportunitatem  praebuit  ut, 
necis  ulciscendae  specie,  Italiam  provinciam  ite- 
rum suo  imperio  adderet.(I) 

Itaque  an.  535  Belisarius  in  Italiam  profe- 
ctus, mense  decembri  an.  536  Romam  ingreditur, 
statimque  a Vitige,  qui  an.  536  Theodato  deiecto 
successerat,  memoratu  digna  obsidione  oppugna- 
tur (a  febr.  537  ad  mart.  538),  donec  victor  Vi- 
tigem  fugientem  obsedit,  eoque  Ravennae  capto, 
denuo  Italiam  Orientis  imperio  restituit.w 

At  simul  ac  Belisarius  Constantinopolim  rediit, 
Totila  (an.  541)  a Gothis  rex  est  creatus, (5)  qui  ur- 
bes iam  a duce  Byzantino  expugnatas  iterum 
omnes  praeter  Ravennam  vi  cepit,  Romam  victor 
ingressus  est  (an.  546),  Sicilia,  Sardinia  et  Cor- 
sica est  potitus,  oras  Epiri  et  Graeciae  vastavit, 
frustra  Belisario  obsistente,  donec  Narses  eunuchus 
contra  eum  missus  est.(4)  Qui  primum  ad  Taginam 
Totila  interfecto  (iul.  552),  postea  ad  Vesuvii 
montis  radices  hostes  profligavit,  Tejae  regis  vitae 
et  Gothorum  simul  in  Italia  dominationi  finem 
ponens.  w 

Itaque  si  initia  Theodorici  regis  excipere  ve- 

(1)  Procopii  op.  cit.,  I,  5,  p.  35. 

(2)  Procopii  op.  cit.,  II,  29  scq. 

(3)  Procopii  op.  cit.,  III,  2,  p.  224. 

(4)  Procopii  op.  cit.,  IV,  21,  p.  16 1. 

(5)  Procopii  op.  cit.,  IV,  29,  35,  pp.  220,  261. 

lis,  Italiae  sortes  miseri  cruentique  belli  condicioni 
sunt  comparandae  quae,  procul  dubio,  cum  pacis 
studia  subvertit,  tum  etiam  animos  hominum,  ci- 
vium praesertim  Romanorum,  terribili  depressione 
prostravit.0 5 Neque  Byzantini,  qui  Gothis  succes- 
serunt, ita  se  in  Italis  administrandis  gessere  ut 
hi  a tristissima  condicione  sua  vere  sublevarentur. 
Narses  enim,  qui  titulo  Patricii  et  Praefecti  prae- 
torii 16  annos  Italiam  rexit,  rationem  regiminis 
a Iustiniano  confirmatam  minime  immutans,  ita  — 
more  Byzantino  - in  subditos  fiscalibus  saeviit  tri- 

(i)  «Exercitus  Romani  duces  ac  milites  subditorum  fortunas  diri- 
« piunt,  seque  incontinentiae  et  libidini  penitus  dedunt.  Ac  duces  qui- 
« dem  in  munitionibus  habebant  apud  se  scorta  et  comessabantur:  mi- 
« lites  vero,  corroborata  adversus  ipsos  contumacia  in  omne  insolentiae 
« genus  prolabebantur.  Itali  universi  acerbissime  ab  utroque  vexabantur 
«exercitu:  liinc  agris  a Gotthis,  inde  cuncta  supellectili  a Caesarianis 
«exuti.  Praeterea  nulla  de  causa  vapulabant,  et  inedia  necabantur. 
« Cumque  ab  illis  iniurias  hostium  prohibere  non  possent  milites,  adeo 
« non  praesentem  rerum  statum  erubescebant,  ut  sceleribus  suis  deside- 
« rium  Barbarorum  in  eorum  animis  excitarent  »;  Procopii  op.  cit.,  III, 
9,  Bonn,  p.  312. 

Et  alio  in  opere  « (Belisarius)  afflictas  Italiae  res  non  restituit, 
« quin  Romam  etiam  et  si  quae  alia  reliqua  erant,  de  manibus  insuper 
« amisit.  Nihil  ex  aerario  Caesaris  ad  hoc  bellum  illi  fuit:  proinde 
« hoc  tempore  profunda  laboravit  avaritia,  omneque  studium  ad  turpe 
« compendium  (y.ipfco^)  convertit.  Sic  Italos  fere  omnes,  Ravennates 
« Siculosque  indigenos  expilavit  et  si  quos  alios  fortuna  in  eius  pote- 
« statem  concessit:  a quibus  nescio  quo  iure  anteactae  vitae  cogitatio- 
«num  poenas  exegit»;  Procopii  Historia  arcana,  III,  5,  Bonn,  p.  37. 

Cfr.  id.  ibid.,  III,  18,  p.  108;  Agneli.i  Lib.  Pont.  Rav. , 90,  95  in 
M.  G.  H.  ( Script . rcr.  Lang.  ct  Ital.  saec.  VI-1X),  pp.  336,  338  et 
Iust.  Pragnt.  Sanet,  in  Corp.  Jur.  Civ.  (ed.  Schoell-Kroi  l),  Bero- 
lini,  1895,  III,  p.  799  scq.  quae  ex  remediorum  gravitate,  gravitatem 
mali  nos  conicere  sinit.  Vide  etiam  Dif.hi.,  Justinien , Paris,  1901, 
pp.  615-627. 

butis,  ut  Iustinus  II  eum  munere  destituerit  et 
Constantinopolim  redire  iusserit.(,) 

Tunc  Langobardorum  gens,  quae  ab  oris  Sue- 
vicis  olim  profecta,  primum  Pannoniam,  Iustiniano 
indicante,  occupaverat  et  Narsete  duce  contra  Go- 
thos pugnaverat,  huius  absentis  tempore  oblato 
utens,  in  Italiam  venit,  Alboinum  secuta  (an.  568 
apr.).  Qui  Iuliis  Alpibus  superatis,  Mediolanum 
cepit,  Umbriam  Etruriamque  occupavit,  Papiam 
obsidione  cinxit,  quam  expugnatam  regni  sedem 
elegit,  annos  bis  centum  circiter  apud  Italos  per- 
mansuri. (l) 2 

Langobardorum  in  Italia  dominatus  nunquam 
se  ad  universam  regionem  dilatavit,  sed  longe  la- 
teque,  Graecis  infestus,  cursitavit,  totiens  lacrima- 
biles clades  incolis  inferendo,  quarum  velut  vocis 
plorans  imago  in  epistolis  Gregorianis  ingemit, 
et  a Paulo  Diacono  in  opere  historico  de  Lango- 
bardorum gestis  quod  inscripsit,  simplici  stylo  con- 
firmatur. 


(1)  Circa  administrationem  Byzantinam  in  Italia,  praesertim  sub 
avarissimo  Narsete,  v.  Agnelli  Lib.  Pont.  Rav .,  90,  95,  loc.  cit.  pp.  336, 
358;  Lib.  Pont.  (ed.  Duchesne)  iiT  Vita  lohannis  III  (110),  I,  p.  305; 
Paul.  Diac.  Hist.  Lang.  III,  12,  in  M.  G.  H.  ( Script . rer.  Lang.  et 
Itat.  saec.  VI-IX ),  p.  98.  Qui  Narses  tanta  fuit  avaritia  ut  medii  aevi 
homines  de  eo  fabularentur,  aurum  in  puteo  recondente.  Cfr.  Dieiil, 
Justinien , Paris,  1901,  p.  170. 

Cfr.  etiam:  Diehl,  fctudes  sur  V administration  by^antine  dans  V e- 
xarchat  de  Ravenne , Paris,  1888;  et  Hartmann,  Untersuchungen  \ur 
Gescbichte  der  by^antinischen  Verwaltung  in  ltalien , Leipzig,  1889. 

(2)  Paul.  Diac.  Hist.  Lang I,  22;  II,  7,  9,  25,  26,  pp.  60,  76, 
77,  86. 

Obitu  Clephii,  Alboini  filii,  interregnum  decem 
annorum  secutum : quo  Italorum  condicio  eo  est 
adducta  miseriae,  ut  hi  auxilia  imperatorem  fla- 
gitarent eique  persuaderent  ut  a Childeberto  Au- 
strasiae  rege  copias  Francorum  in  Langobardos, 
oblata  pecunia,  impetraret:  quibus  imminentibus, 
Autharis  a ducibus  rex  est  electus,  qui  rem  Lan- 
gobardam  strenue  firmavit,  ter  minas  Francorum 
elusit,  imperioque  suo  Beneventanum  ducatum  ad- 
didit.0’ Interea  pestilentia  incolas  attingere,  amnes 
Athesis  Tiberisque  tumescere  et  campis  urbibus- 
que redundare:0'  omnium  denique  rerum  exitus 
incumbere.  His  casibus  Urbe  Italiaque  universa 
ingemiscente.  Gregorius  cathedram  episcopalem 
trepido  magnanima  humilitate  corde  et  reluctanti 
pede  conscendit. 


II. 

De  Gregorii  vita. 

In  Libro  l’ontificali  vetustissimam  certissimam- 
que  de  Gregorii  vita  notitiam  comperimus,  a qua 
postea  ceteri  sancti  pontificis  biographi  hauserunt, 
quamque  operae  pretium  est  integram  hic  tradere. 

(1)  Paul.  Diu:,  op.  cit.  III,  16.  17,  22,  29,  31,  32,  pp.  100,  101, 
104,  108,  iip,  11 2. 

(2)  Ion.  Diac.  Viu  Gn'<r.,  I,  34-57  m P.  L.y  LXXV, 

coi.  77-78. 

(3)  t-  Gregorius.  natione  Romanus,  ex  patre  Gordiano,  sedit  an- 
« nos  xiii.  menses  vi,  dies  x.  Ilie  exposuit  homelias  euangeliorum 

Gregorius  Romae  an.  circ.  540,  nobili  genere, 
fortasse  Aniciorum, (l)  natus  est,  qui  maioribus  et 
viris  consularibus  et  summis  pontificibus  (Fe- 
lice III)  gloriabantur;  et  a puero,  Romanae  rei 
cultu  - per  res  maiorum  gestas  et  imperii  adhuc 
extantia  monumenta  loquentis  - imbutus  est:  cui 
Gordiani  etiam  parentis,  Silviae  matris  piissimae 
atque  Tarsillae,  Aemilianae  et  Gordianae  amita- 
rum christiana  omnium  virtutum  exempla  pro- 
fuerunt.(=)  Litterarum  humaniorum  atque  iuris 

« numero  xl,  Iob,  Ezechielem,  Pastoralem  et  Dialogorum,  et  multa  alia 
« quae  enumerare  non  possumus.  Eodem  tempore  venit  Romanus  pa- 
te tricius  et  exarchus  Romae;  et  dum  reverteretur  Ravenna,  retinuit 
« civitates  quas  a Langobardis  tenebantur,  Sutrio,  Polimartio,  Hortas, 
« Ameria,  Perusia,  Luciolis  et  alia  multa.  Eodem  tempore  beatissimus 
«Gregorius  misit  servos  Dei  Mellitum,  Augustinum  et  lohannem.  et 
« alios  plures  cum  eis  monachos  tementes  Deum,  in  praedicationem  ad 
« gentem  Angulorum,  ut  eos  converteret  ad  dominum  Iesum  Christum. 
« Hic  augmentavit  in  praedicationem  canonis,  J usque  nostros  in  tuo 
« pace  dispone , et  cetera.  Hic  fecit  beato  Petro  apostolo  cibvrium  cum 
«columnis  ini  ex  argento  puro.  Fecit  autem  vestem  super  corpus 
« cius  blattinio  et  exornavit  auro  purissimo,  pens.  lib.  c.  Hic  fecit  ut 
«super  corpus  beati  Petri  missas  celebrarentur;  item  et  in  ecclesiam 
« beati  Pauli  apostoli  eadem  fecit.  Eodem  tempore  dedicavit  ecclesiam 
« Gotthorum  quae  fuit  in  Subora,  in  nomine  beatae  Agathae  mar- 
ce tyris.  Hic  domum  suam  constituit  monasterium.  Qui  mortuus  est 
« et  sepultus  in  basilica  beati  Petri  apostoli,  ante  secretarium  [die  xn 
« mensis  martii].  Hic  fecit  ordinationes  n,  una  in  Quadragesima  et 
« alia  in  mense  septimo,  presbyteros  xxxviui,  diaconos  v,  episcopos 
«per  diversa  loca  lxii.  Et  cessavit  episcopatus  menses  v,  dies  xvm  »: 
Lib.  Pont.  (ed.  Duchesne)  (113),  I,  p.  312. 

(1)  De  Gregorii  genere  cfr.  Schuster,  Lcs  ancetres  de  saint  G><- 
goire  in  Reime  Benedic  tine,  avr.  1904. 

(2)  Cfr.  Ion.  Diac.  Vita  Greg.,  I,i,  loc.  cit.  p.  63.  Gordiuna  postea  - 
ut  Gregorius  in  Hom.  Ev.,  II,  58  in  Migne,  P . L LXXVI,  coi.  1202 
ait  - «oblita  communis  timoris,  oblita  pudoris  et  reverentiae,  oblita 
«consecrationis,  conductorem  agrorum  postmodum  duxit ». 

disciplinis  absolutis,  publici  officii  munera  « sub 
« Praetoris  urbani  habitu  >(,)  aggressus  est,  semper 
animi  aegritudine,  quam  rerum  status  afflictus  et 
sua  ipsius  fortasse  natura  inducebant,  laborans  et 
Romana  ambitione  in  dies  vehementius  incitatus 
ad  fatiscentem  rempublicam  moribus  christianis 
atque  civilibus  studiis  instaurandam,  ut  undique, 
adorantibus  gentibus,  Ecclesiae  superna  lux  ful- 
geret. 

Repente,  animi  illa  mutatione  improvisa,  quam 
persaepe,  temporibus  in  novas  vitae  formas  tran- 
seuntibus, potentissimum  quodque  ingenium  sen- 
tit,(J)  Gregorius,  claustralis  vitae  voluptate  raptus, 
rudem  monachorum  tunicam  pro  patricia  auro  gem- 
misque contexta  paenula  induit,  avitam  domum, 
in  Clivi  Scauri  vertice,  claustrum  fecit,  ubi  ipse 
servus  imo  servus  servorum  Dei  factus,  Benedicti 
Nursini,  Anicio  genere  orti,  regulam  amplexus 
est:  in  quo  tam  despecto  vitae  statu  mirabilibus, 

(1)  Ioh.  Diac.  Vita  Greg.,  I,  4,  loc.  cit.  p.  63 ; et  Registrum,  IV,  2. 
At,  iuxta  Ewald,  cod.  ep.  Cas.  habet  praefecturam  non  praeturam . 

(2)  Optime  Gregorius  in  ep.  ad  Leandrum  Moralium  libris  prae- 
missa, hanc  animi  sui  dubitationem  quam  salutare  hrmumque  propo- 
situm secutum  est,  describit:  «...diu  longeque  conversationis  gratiam 
« distuli  et  postquam  caelesti  sum  desiderio  afflatus,  saeculari  habitu 
« contegi  melius  putavi.  Aperiebatur  enim  mihi  de  aeternitatis  amore 
« quid  quaererem,  sed  inolita  me  consuetudo  devinxerat  ne  exteriorem 
« cultum  mutarem.  Cumque  adhuc  me  cogeret  animus  praesenti  mundo 
« quasi  specie  tenus  deservire,  coeperunt  multa  contra  me  ex  eiusdem 
« mundi  cura  succrescere,  ut  in  eo  iam  non  specie,  sed,  quod  est  gra- 
«vius,  mente  retinerer.  Quae  tandem  cuncta  sollicite  fugiens  portum 
« monasterii  petii  et  relictis  quae  mundi  sunt,  ut  frustra  tunc  credidi, 
«ex  huius  vitae  naufragio  nudus  evasi»;  Registrtnn,  V,  53*,  I,  p.  354. 

ante  simplices  atque  rudes  vulgi  oculos,  facinori- 
bus coruscavit.(,) 

Gregorii  apprime  clara  iam  ex  genere  aesti- 
matio, quae  monastico  habitu  et  insigni  perspecta 
virtute  creverat,  Pelagio  II  pontifici  Rom.  per- 
suasit ut  eum  Constantinopolim,  ad  Tiberium  II 
imp.,  apocrisiarium  mitteret  (an.  579).  Is  ut  aulam 
Byzantinam  auro  speciosisque  officiis  micantem 
intravit,  nudam  cellae  austeritatem  haud  est  oblitus, 
sed  virtutem  et  boni  constantiam  alere  perseve- 
ravit, librum  Iob  sociis  quos  secum  Roma  duxe- 
rat explanando,  dum,  papae  atque  Italiae  legatus, 
auxilia  in  Langobardos  poscere,  causas  dogmati- 
cas et  disciplinares  quae  opem  pontificii  legati 
postularent,  persolvere  non  destitit. (i) 2 

Italiam  inde  reversus  (an.  586)  abbas  mona- 
sterii sui  in  Caelio  monte  fuit,  donec,  Pelagio  II 
pestilentia  adempto,  ad  episcopalem  cathedram 
populo  unanimiter  acclamante  est  elatus.(3) 4 

Pontificatus  eius  anni  quasi  Regulae  Pastoralis 
praeceptorum  vivens  effectio  refulgent,  adeo  ut 
actuosae  eius  voluntatis  gesta  singillatim  exponi 
non  possint.  Operae  tamen  pretium  erit  ea  in 
aliquot  capita  colligere,  quo  clarius,  quasi  picta  in 
tabula  pateant  manifesta. (,) 


(1)  Cfr.  Ioh.  Diac.  op.  cit.,  I,  6 et  scq.,  coi.  65. 

(2)  Cfr.  Ioh.  Diac.  op.  cit.,  I,  26-31,  coi.  72-75. 

(3)  Cfr.  Ioh.  Diac.  op.  cit.,  I,  34,  coi.  77. 

(4)  Cfr.  Ioh.  Diac.  op.  cit.,  II,  5,  coi.  90. 

Praeter  pontificium  cubiculum  instauratum,  una 
ex  praecipuis  eius  ministerii  curis  fuit : 

Sedium  episcopalium  in  Italia  instauratio.  — 
Langobardi,  ad  grassandum  ubique  avide  cursi- 
tantes, plurimas  civitates  episcopales  pastoribus 
orbaverant,  quae,  iuxta  clar.  Duchesne,  in  duc. 
Romano  ad  4,  in  Spoletino  et  in  Pentapoli  orien- 
tali ad  34,  in  Beneventano  ad  47  computantur. 
Quarum  eversio  haud  perinde  Arianae  Langobar- 
dorum fidei  est  adscribenda,  quam  innatae  Barba- 
rorum animis  vi,  cladiumque  cupidini.  Gregorius 
ipse  in  Registro  aliisque  operibus,  deletas  urbes, 
arces  dirutas,  templa  monasteriaque  eversa,  in- 
colas in  vincula  coniectos  vel  dissipatos  memorat: 
ad  quae  reparanda  damna  pontifex  studiose  pro- 
videt vel  episcopos  dissipatis  Ecclesiis  finitimos 
iubendo  ut  illis  ad  tempus  consulant  vel,  si  de- 
structio nullam  praebeat  remedii  facultatem,  sedem 
unam  alii  copulando. (,) 

Disciplinae  canonicae  obsequium  subditis  impe- 
ratum. — Gregorii  episcopalis  sollicitudo,  etiam  ad 
ecclesiastica  statuta  ab  episcopis,  clericis,  mona- 
chisque, sibi  occidentali  patriarchae  subiectis,  ser- 
vanda, mirabilis  prorsus  fuit,  et  usque  ad  minima 
« fortiter  et  suaviter » , capta  occasione,  se  exten- 

(1)  Circa  hoc  caput  dr.  Duciii.snl,  Les  ev<\hes  d' ltaJie  et  Vin- 
Vusiou  lombiirJe  in  Mi-langcs  d'  tircheolo^u’  et  J histoire,  1903,  pp.  83-116; 
et  IIaktmaxn,  Rbiner  umt  Laupobd)  Jen  bis  | ur  Theiluug  Italieus , Leip- 
/ig,  1900. 

dens.  Cuius  epistolae  canonicae  quas  colligendas 
curavimus  amplissimum  extant  documentum,  cum 
universae  tum  praesertim  quae  ad  Maximum  Sa- 
lonitanum,  ad  Ianuarium  Caralitanum,  ad  episco- 
pos Galliarum.  ad  Iohannem  Constantinopolitanum 
missae  sunt. (I) 

De  eius  sollicitudine  pro  disciplinae  ecclesia- 
sticae obsequio  monumentum  extat  etiam  conci- 
lium an.  595  Romae  coadunatum,  in  quo  decreta 
sex  de  diaconorum  in  liturgia  cantu,  de  pontificio 
cubiculo,  de  Ecclesiae  patrimoniorum  in  quibusdam 
norma,  de  corpore  defuncti  pontificis  nullo  dalma- 
ticae  tegmine  velando,  de  mercede  pro  ordinatione 
non  accipienda,  demum  de  servis  monachis  fieri 
cupientibus  promulgata  sunt. w 

Ecclesiastici  patrimonii  administratio.  — Gre- 
gorius,  ut  bonus  paterfamilias  Christi , fundos 
quos  omnium  ingentissimos  Ecclesia  in  Italia  pos- 
sidebat sedula  ac  sagaci  cura  administravit. (,) 

Pastoralis  in  convertendis  populis  sollicitudo , 
maxima  in  Gregorio  fuit,  qui  vere  consul  Dei  in 
sui  tumuli  elogio  appellari  potuit.  Nemo  enim  fuit 
illo  fidei  christianae  in  gentibus  propagandae  stu- 
diosior, qui  et  adhuc  monachus  ad  Anglos  na- 
vigare cupierat,  et  pontifex  in  Britanniam  Augu- 

(1)  Quas  videre  est  infra  in  epistolarum  canonicarum , quam  in- 
duximus, partitione. 

(2)  Cfr.  Mansi,  Coli.  Ctw.,  IX,  coi.  1226-1227. 

(3)  De  qua  monumentum  extant  epistolae  eius  oeconomicae  qua 
infra  invenies. 


Satiei.  Patr.  (Scr.  VII)  I. 


b 

stinum  misit;  Reccaredo,  Visigothorum  Hispaniae 
regi,  de  eius  populo  ad  catholicam  unitatem  con- 
verso gratulatus  est;  Francorum  Galliae  fidem, 
contentionibus  Merovingiorum  defervescentem,  ite- 
rum excitavit;  Barbaricinorum  Sardiniae  ferum 
idolorum  cultum  et  Donatistas  adhuc  Africae  in- 
fensos, persecutus  est;  Iudaeorum  iura  defendit: 
denique,  Ioh.  Diacono  laudante, « velut  Argus  qui- 
« dam  luminosissimus,  per  totius  mundi  latitudi- 
« nem  suae  pastoralis  sollicitudinis  oculos  circum- 
« tulit 

Vitam  quam  sanctus  pontifex  extremis  annis 
degit  et  podagrae  doloribus  et  Langobardorum  vi 
afflicta  est.  Romanus  enim  exarcha  indutias  us- 
que ad  mart.  601  ab  Agilulfo  datas,  violavit  et 
Parma  potitus  est,  Goteschalco  Agilulfi  genero  in 

(i)  Ioh.  Diac.  op.  cit.,  II,  >r,  loc.  cit coi.  109.  Epistolas  Gre- 
gorii  sollicitudinem  pastoralem  perhibentes  in  altero  nostrae  editionis 
volumine  invenies. 

Ita  clar.  Kurth  in  opere,  quod  inscripsit  Les  origines  de  la  civili- 
sation  moderne , Paris,  1903,  Gregoriani  pontificatus  momentum  ornato 
suo  stvlo  depingit:  « Bref,  la  papaute  est  partout:  sur  les  sommets 
« les  plus  eleves  de  la  vie  politique  et  dans  les  profbndeurs  les  plus 
a mvsterieuses  de  la  conscience  humaine.  pariant  partout  le  meme  lan- 
(f  gage  et  dictant  partout  les  nicmes  lois.  Elie  remplit  et  domine  la 
« societe  barbare,  dont  elle  est  le  seul  gage  d'unite.  Elie  s’adresse 
« tous,  et  tous  shidressent  a elle,  et  des  extremites  du  monde  civilise, 
« les  peuples  accourent  au  tombeau  de  saint  Pierre  comme  au  centre 
« de  la  chretiente.  Au  milieu  des  indicibles  souffrances  d’une  epoque 
« encore  pleine  d'orages,  ce  grand  travail  de  conccntration  preparait 
« funite  morale  et  intellcctuelle  de  PEurope,  et  c'est  avec  un  fier 
« pressentiment  de  ses  destinees  que  la  papaute  parle  deja  au  nom  de 
« la  repubUquc  chretienne  IX.  43],  dont  elle  va  bientot  devenir 

«'  la  tete  »;  vol.  II,  p.  4 1 . 

captivitatem  ducto.  Tunc  Langobardorum  rex  ut 
vim  vi  repelleret,  Patavium  expugnavit,  cum  a 
duce  Spoletino  Ravenna  levibus  proeliis  lacessere- 
tur, a Slavis  Avarisque  Dalmatia,  Pannonia,  Thra- 
cia invaderentur  atque  Langobardi  Beneventani 
bellum  Siciliae  minitarentur/0  Inter  quae  Pho- 
cas, Mauricio  militum  seditione  necato,  imperium 
cruente  usurpavit  senatu  populoque  acclamante, 
atque  Cyriaco  patriarcha  diadema  capiti  illius  im- 
ponente/^ Cuius  imagines  pictas  Romam  missas 
Gregorius  in  sacello  Lateranensi  collocavit,  simul 
ad  imperatorem  epistolam  dans,  ut  condicionibus 
oeconomicis  politicisque  Italiae  afflictis  consuleret, 
a Mauricio,  qui  et  schismati  episcoporum  Istriae 
et  ambitiosis  petitionibus  patriarchae  Constantino- 
politani  faverat,  neglectis/'0 

Interim  Cremona  et  Mantua  expugnatae  de- 
populantur et  Smaragdus  exarcha,  vi  factorum 
coactus,  indutias,  ad  apr.  605  permansuras,  init 
quas  Gregorius  sublatas  non  vidit,  cum  die  1 2 
mart.  604  in  suorum  dolorum  lectulo  obiisset,  de 
imminenti  rerum  interitu  cogitans,  qui  tamen  om- 
nium decessorum  strenuissimus,  ut  Ecclesiae  spi- 
ritualem potestatem  atque  politicam  vim  in  orbe 
firmaret,  adlaborarat. (4) 

(1)  Paul.  Diac.  op.  cit.,  IV,  23,  24,  loc.  cit.,  pp.  124.  125. 

(2)  Theophanes,  ad  an.  6094,  Bonn,  p.  447. 

(3)  Cfr.  ep.  XIII,  3 3* 

(4)  Ita  Ioh.  Diaconus  Grcgorii  speciem  ex  imagine  « in  absidicula 
« post  fratrum  cellarium  » in  monasterio  ad  Cliv.  Scauri  picta,  dc- 

Eius  corpus  extremo  basilicae  sancti  Petri 
porticu  depositum  est,  quod  postea  Gregorius  IV 
in  sacello,  sancto  pontifici  dicato,  prope  alam  a 
latere  aedis  dextro  collocavit.  Postquam  autem 
templum  quod  splendidissimum  extat,  virorum 
renatarum  litterarum  atque  artium  aetatis  magni- 
ficentia ad  caelos  erexit,  Paulus  V,  loco  ubi  etiam 
hodie  adservatur,  eum  condidit  (an.  i6o6).(,) 

Veteri  tumulo  carmen,  optime  vitam  ponti- 
ficis brevi  versuum  cyclo  complectens,  impositum 
est. (J) 


scribit : « statura  iusta  et  bene  formata,  facie  de  paternae  faciei  lon- 
« gitudinc  et  maternae  rotunditate  ita  medie  temperata,  ut  cum  ro- 
« tunditate  quadam  decentissime  videatur  esse  deducta,  barba  paterno 
« more  subfulva  et  modica ; ita  calvaster  ut  in  medio  frontis  gemellos 
«cincinnos  rarusculos  habeat  et  dextrorsum  reflexos;  corona  rotunda 
« et  spatiosa,  capillo  subnigro  et  decenter  intorto  sub  auriculae  me- 
et dium  propendente,  fronte  speciosa,  elatis  et  longis  superciliis ; oculis 
«pupilla  furvis  non  quidem  magnis  sed  patulis;  subocularibus  plenis; 
«.  naso  a radice  vergentium  superciliorum  subtiliter  directo  circa  me- 
« dium  latiore,  deinde  paululum  recurvo  et  in  extremo  patulis  naribus 
«prominente;  ore  rubeo;  crassis  et  subdi  viduis  labiis,  genis  composi- 
«tis;  mento  a confinio  maxillarum  decibi liter  prominente;  colore 
«aquilino  et  livido  nondum,  sicut  ei  postea  contigit,  cardiaco;  vultu 
« mitis;  manibus  pulchris,  teretibus  digitis  et  habilibus  ad  scribendum»; 
Vita  Greg .,  IV,  84,  loc.  cit.,  coi.  250. 

De  Gregoriana  iconographia  cfr.  Wuhschkr  Becchi,  Delie  piu  an- 
tiche  immagini  di  sati  G regor  io  Magno  in  Rassegna  Gregoriana , an.  II 
(1903),  pp.  255,  259;  Id.,  11  cosidetto  dittico  di  Motita,  ibid.  p.  347; 
Id.,  Santa  Silvia  madre  di  Gregario  e Je  sue  memorie , ibid.  an.  III,  p.  59; 
Grisar,  La  colomba  di  sati  Gregario  Magnoy  ibid.,  an.  II,  p.  145. 

(1)  Cfr.  Dufresne,  Les  cryptes  vatie  anes , Home,  1902,  pp.  66, 

70,  117. 

(2)  Suscipe  terra  tuo  corpus  de  corpore  sumptum 

Reddere  quod  valeas  vivificante  Deo. 

Spiritus  astra  petit,  leti  nil  iura  nocebunt. 

Cui  vitae  alterius  mors  magi*  ipsa  via  est. 

Gregorii  opinio  non  tumuli  lapide  conclusa 
est,  sed  quotidie  increbrescens,  non  solum,  teste 
Ioh.  Diacono,  ad  corporis  reliquias  venerandas 
ieiuniumque  earum  honore,  die  ante  diem  eius 
festum  proximo  servandum,  populi  multitudinem 
adduxit,  sed  etiam  effecit  ut  medii  aevi  homines 
eius  figuram,  veluti  tenui  fabularum  nube  circum- 
fusam, conspicerent.  Atque  ideo  Petrum  diaco- 
num fingunt,  divinae  scriptorum  Gregorianorum 
inspirationis  affirmandae  causa,  repentina  morte 
correptum; (,)  Tagionem  episcopum  librum  Mora- 
lium, in  Hiberia  amissum,  Gregorio  in  somnis  re- 
velante, invenientem ; (J)  Odonem,  tradito  sibi  a 
Gregorio  aureo  calamo,  Moralium  libros  explanan- 
tem;Traianum  imperatorem  Gregorii  precibus 
ad  fidem  christianam  receptum ; (4)  quin  imo  Gre- 

Pontificis  summi  hoc  clauduntur  membra  scpulchro, 

Qui  innumeris  senipcr  vivit  ubique  bonis. 

Ksuriem  dapibus  superavit,  frigora  veste 

Atque  animas  monitis  texit  ab  hoste  sacris. 

Implebatque  actu,  quicquid  sermone  docebat, 

Esset  ut  exemplum,  mxstica  verba  loquens. 

Ad  Christum  Anglos  convertit  pietate  magistra 
Adquirens  fidei  agmina  gente  nova. 

Hic  labor,  hoc  stuiium,  haec  tibi  cura,  hoc  pastor  agebas, 

Ut  Domino  offerres  plurima  lucra  gregis. 

Iiisquc  Dei  consul  factus  laetare  triumpius, 

Nam  mercedcm  operum  ian»  sine  fine  tenes. 

Hic  requiescit  Grcgorius  papa  qui  sedit  annos  mii  menses  vi  dies  ,\. 

Depositus  ni  i idus  Martias. 

Registrum  in  M.  G.  H.,  II,  p.  470. 

(1)  Cfr.  Ioh.  Diac.  IV,  69,  loc.  cit.,  coi.  221-222. 

(2)  Cfr.  De  inv.  lib.  Mor.  s.  Greg.  in  Migne,  P.  L.,  LXXV, 
coi.  507-510. 

(3)  Cfr.  Pingaud,  La  pol  ilique  ile  s.  GrSgoire,  p.  300. 

(4)  Cfr.  Graf,  Roma  nella  memoria  e nelle  itnmagina^ioni  dei 
medio  evo , Torino,  1883,  II,  p.  34-41. 

gorium  ipsum,  ut  vulgi  saepe  cogitatio  ortum  sibi 
clariorum  prae  ceteris  virorum  depingit,  ex  fratris 
cum  sorore  incestu  natum  et  matri  coniugii  vin- 
culo ligatum  comminiscuntur.10 


III. 

De  Gregorianis  scriptis. 

Cum  Gregorii  praestantia  atque  laus  in  Ec- 
clesiae moderatione  sint  positae,  Registrum  epi- 
stolarum inter  eius  scripta  praecipuum  est  ha- 
bendum : de  quo  infra  erit  sermo. 

Omnia  tamen  eius  scripta,  morale  atque  pa- 
storale institutum  apprime  usui  vitae  inserviens, 
ut  christianum  episcopum  et  Romanum  civem  de- 
cebat, demonstrant:  quae  divisa  temporibus  et 
serie  rerum  digesta,  ita  componuntur. 

i"  Regulae  Pastoralis  liber  (an.  591)  Io- 
hanni  Ravennae  episcopo  dicatus,  in  quo  - ut 
ipsius  pontificis  verbis  utamur  - exponitur:  d)  « ad 
« culmen  quisque  regiminis  qualiter  veniat  » ; 
b)  «ad  hoc  rite  perveniens  qualiter  vivat  > ; c ) «bene 
«vivens  qualiter  doceat»;  d)  «recte  doctus  in- 
« firmitatem  suam  quanta  consideratione  cogno- 
vi scat  » .‘  ° 


(I/  CjHAI,  Op.  cit.,  II,  p.  I76. 

(2)  Y.  Recula  Pastoralis  in  Mignf:,  I\  L..  LXXYII,  coi.  13. 

Parvus  hic  libellus,  per  mediam  aetatem  ma- 
gna ubique  veneratione  perlectum  est,  cum  codex 
episcoporum  atque  clericorum  (aeque  ac  sancti 
Benedicti  Regula  codex  monachorum)  extiterit. 

2->  Dialogorum  libri  IV  « de  vita  et  mira- 
« culis  patrum  Italicorum  et  de  aeternitate  ani- 
« marum»,  ut  in  codicibus  quibusdam  scriptum 
legimus,  in  quibus  Gregorius  Petro  diacono  vitam 
sanctorum  virorum  narrat  (sancti  Benedicti  vitae 
liber  II  totus  est  dicatus)  qui  in  solitudine  viven- 
tes, christianae  perfectionis  culmen  attigerunt. 

Ita  hic  liber  sensu  illo  qui  naturae  modum  sin- 
gulari et  prope  divina  ratione  excedit,  qualem  fe- 
rebant tempora  perfunditur,  ut  argumentum  po- 
tissimum vulgi  animum  effingens,  habendus  sit, 
praesertim  cum  in  ipso  notitiae  circa  illius  tem- 
poris mores  persaepe  inveniantur. 

Tota  supernaturali  hoc  sensu  pervasa  materia  tri- 
partito, iuxta  clar.  Dudden,  distribui  potest : a)  mi- 
rabilium specierum  narrationes:  quas  Gregorius 
non  omnes  Superis,  sed  vel  morbo  vel  diabolo 
tribuit;  d")  praedictorum  expositiones  a morienti- 
bus  vel  sanctis  viris  enuntiatorum : inter  quae  me- 
moratu digna  sunt  illa  de  mundi  interitu  et  de 
Urbis  eversione ; c ) miraculorum  historiae  omnia 
ea  mirabilia  fere  complectentes  quae  in  monacho- 
rum Vitis  scripta  legimus : ut  saxa  precum  virtute 
ne  praecipitarentur  repressa,  venena  crucis  signo 
debilitata,  lucernas  absque  oleo  ardentes,  mortuos 

ad  vitam  revocatos, (1)  etc.  Haud  est  mirum  - ait 
Grisar  - si  hi  (qui  Gregorio  tam  mirabilia  facinora 
scriptis  vel  voce  narrarunt)  aliquando  haec  omnia 
ut  mente  cogitaverant,  retulerunt,  eo  magis  quia 
temporibus  illis  ardore  fidei  et  singulari  commo- 
tione publicarum  calamitatum  causa  insignibus, 
pia  ingenii  voluntas  ad  mirabilia  in  omnibus 
visenda  vulgatissima  esset,  nec  prorsus  ullus 
criticae  illius  rationis  qua  hodie  utimur,  tunc 
usus  esse  poterat,  utpote  quae  nemini  in  animo 
esset. 

Quo  uberiores  igitur  ex  Gregorianis  Dialogis 
fructus  percipiantur  et  melius  eorum  pretium  agno- 
scatur, eadem  animi  sunt  simplicitate  legendi  qua 
scripti  fuerunt. (2) 

3°  Expositio  in  librum  Iob  sive  Moralium 
libri  XXXV,  Leandro  Hispalensi  dicati. (,)  De 
quibus  v.  ampliorem  notitiam  in  nota  ad  episto- 
lam Leandro  datam  (p.  15,  not.  4). 

4"  Homiliarum  in  Evangelia  libri  II  (an.  592 
vel  593),  Saturnino  Tauromenii  episcopo  dicati, 
qui  orationes  40  complectuntur,  quarum  20  Gre- 
gorius  ipse  conscripsit  atque  notario  tradidit  coram 

(1)  F.  Homis  Dudden,  Grcgory  thc  Great.  His  place  in  history  and 
thought , London,  1905,  vol.  I,  p.  325  et  seq. 

(2)  Grisar,  San  Gregario  Magno  (trad.  A.  De  Santi),  Roma,  1904, 
P-  71* 

(3)  Operae  pretium  duximus  huius  nuncupationis  epistolae  partem 
infra  (p.  xxxiii,  not.  1)  referre,  utpote  quae  ad  mentem  Gregorii  de 
humanioribus  litteris  investigandam,  apprime  sit  utilis. 

(4)  Cfr.  Regis trum,  IV,  17*. 

ipso  recitandas:  20  autem  a tachygraphis,  cum 
pontifex  eas  populo  frequenti  diceret,  excepta.  Ho- 
miliae  haec  Stationum  ritui  ab  eo  instituto  acco- 
modatae  sunt. 

50  Homiliarum  in  Ezechielem  prophetam 
libri  II,  Mariniano  Ravennae  episcopo  dicati, (,) 
quorum  primus  (Hom.  1-12)  quatuor  priora  Eze- 
chielis  capita,  alter  vero  (Hom.  1 3—2  2)  caput  qua- 
dragesimum explanant;  cuius  explicatio  capitis  mi- 
naci Agilulfi  Romam  adventu  interrupta  (an.  593), 
nunquam  postea  perfecta  est. 

Sermones  hi  nec  ad  Stationes  nec  ad  liturgiam 
referuntur:  Gregorius  subtiliter  typicum  verborum 
prophetae  sensum  inquirit  exponitque,  exemplum 
omnibus  qui  sacrarum  Scripturarum  studiis,  media 
aetate  incubuerunt,  ita  praebens. 

Ceterum,  in  omnibus  suis  orationibus  non  tam 
altiora  divinae  sapientiae  cacumina  attingere  Gre- 
gorius studet,  quam  usui  vitae  aptam  accomoda- 
tionem  mavult,  notione  manifestam  verbisque  per- 
spicuam. 

Sacramentarii  Gregoriani  confectio  rei  litur- 
gicae  correctioni  atque  emendationi  praesertim 
Stationum  ritui,  a sancto  pontifice  instituto,  con- 
nexa est.  At  opus,  quo  nunc  extat  modo,  seriori 
aetate  (saec.  vm)  est  ascribendum : quin  imo  clar. 
Duchesne  Sacramentarium  Hadriani  illud  appel- 


(1)  Cfr.  Registrum,  XII,  i6\ 

landum  censet,  cum  ab  Hadriano  papa  sit  Carolo 
Magno  regi  petenti  oblatum/0 

Re  quidem  vera,  mirum  omnibus  criticae  artis 
peritis  videtur,  a nullo  ex  probatissimis  pontificis 
vitae  scriptoribus  de  hac  Gregorii  veteris  Sacra- 
mcntarii  Gelasiani  emendatione  mentionem  fieri. 
Ceterum,  Sacramentarii  emendatio  Gregorio  tri- 
buta nemini  admirationem  movere  debet,  cum  com- 
muni medii  aevi  hominum  fama,  ipse  velut  pater 
omnium  ex  quibus  vita  Ecclesiae  tunc  temporis 
coaluerit  habitus  sit,  praesertim  propter  immuta- 
tiones quas  rei  liturgicae  vere  intulit. 

De  Antiphonarii  Gregoriani  auctore  quaestio 
ab  illa  de  Sacramcntario  pendet,  cum  tamen  cer- 
tissime constet  sanctum  pontificem  cantui  Eccle- 
siae operam  impendisse  Kyrie,  et  A lleluiae  modos, 
ut  ipse  fatetur,  emendando. (0 

Huic  vero  quaestioni  utcumque  erit  satisfa- 
ctum, emendationes  liturgicae,  haud  dubie  Gre- 
gorio ascribendae,  ad  canonem  Missae,  qui  primam 
Sacramentarii  Gregoriani  partem  constituit,  re- 
feruntur, atque  ita  enumerantur:  i°  verba,  dies- 
que nostros . . . numerari , supplicationi  Hanc  igitur 
adiecta ; 2"  oratio  Pater  noster  statim  ante  fractio- 
nem panis  recitata ; 30  A lleluiae  cantus,  post  Gra- 

(1)  Clr.  Duchesnh,  Les  origines  Ju  culte  chretien , Paris,  1903, 
p.  120  et  seq. 

(2)  Cfr.  Morix,  Les  vcritables  origines  Ju  chant  gregorien.  Rome- 
Tournai,  1904. 

dualem  (tempore  tamen  Quadragesimali  exempto) 
modulatus. 

Insuper,  et  subdiaconis  quominus  tunicam  in- 
duerent et  diaconis  ne  quid  aliud  praeter  Evan- 
gelium  in  missarum  solemnibus  canerent,  prohi- 
buit. (,) 

De  Hymnis  Gregorio  adscriptis  nec  verbum 
facimus  cum  omnibus  compertum  iam  sit,  ipsos 
Gregorium  auctorem  non  habuisse. 

Ex  quibus  omnibus  patet,  industriam  a Gre- 
gorio in  re  liturgica  explicatam  potius  in  emen- 
dando atque  corrigendo  quam  in  efficiendo  fuisse, 
ideoque  ille  « Patris  caeremoniarum  » titulus,  quo 
studioso  posteritatis  consensu  ornatus  est,  non  sine 
aliquo  est  modo  accipiendus. 


IV. 

De  Epistolarum  collectione. 

I.  De  C o d i c i b u s . w — Collectionem  illam 
principem  scrinio  Lateranensi  asservatam,  qua 
Ioh.  Diaconus  usus  est  ad  Vitam  pontificis  con- 
scribendam, male  amisimus : quod  ideo  nunc  extat 


(1)  Cfr.  Regislrum , IX,  26:  quam  ep.  altero  in  volumine  invenies. 

(2)  Circa  universam  de  Gregorianis  codicibus  quaestionem  vide 
Ewald,  Studien  %ur  Ausgabe  des  Registers  G regor  s I in  Neu  es  Arcbiv 
Aer  GeseJJscbafi  fur  iiltere  deutsche  Geschichtskunde , III  Band,  Hanno- 
ver,  1878,  pp.  429-625 ; et  brevius  in  Hartmann,  Prol.  ad  Registrum , II, 
pp.  VII-XXXII. 

Registrum  tribus  iunctis  collectionibus  coalescit 
quae  sunt:  i°  Excerptum  Hadriani  epistolas  686 
complectens,  a papa  huius  nominis  primo  lectum 
et  ad  Carolum  Francorum  regem  missum.  2°  Col- 
lectio epistolarum  ducentarum.  30  Collectio  Pauli, 
a diacono  Langobardo  prorsus  diversi,  epistolas  53 
vel  54  complectens. 

Ceterae  collectiones,  si  epistolas  aliquot  excipias, 
eas  tantum  quas  numeravimus  iterant,  quarum  nisi 
fundamento  Ewald  et  post  eius  obitum  Hartmann 
optimam  suam  Registri  editionem  vulgarunt. 

II.  De  Ewald-Hartmanniana  editione. 
— Vir  sollertissimus  Ewald  multum  in  codicibus 
suae  editioni  aptis  colligendis  atque  conferendis 
desudavit:  qui  cum,  Maukinos  atque  Jaffe  in  epi- 
stolis digerendis  codificationem  illam  saec.  xv  Me- 
diolani confectam, (,)  erroribus  scatentem,  secutos 
comperisset;  epistolas  universas  denuo  et  ex  in- 
tegro edendas,  plus  quam  centum  diversarum  re- 
gionum codicibus  — quorum  viginti  suis  ipsius 
oculis  - ad  saec.  ix  et  vm  usque  collatis,  atque 
temporum  ordine  in  epistolis  disponendis  servato, 
diligentissime  curavit. 

(1)  «In  hac  codificatione  - ait  Hartmann  - tres  collectiones  epi- 
« stolarum  Gregorii  non  purae  inveniuntur,  sed  inter  se  commixtae 
« sunt : nam  ep.  C quas  R non  habet,  inter  omnes  indictiones  secun- 
« dae  partis  diffunduntur  dum  maxima  pars  earum  epistolarum  coli.  P 
«quas  R non  habet,  in  ultimum  librum  recipitur»;  Hartmann,  ProL 
ini  Reo.  in  M.  G.  II,  p.  xxm. 

Ipse  collectiones,  quibus  est  usus,  ita  indicavit : 

R,  Registrum  Hadriani  ex  cod.  Casinensi 
(saec.  xi). 

r,  Registri  Hadriani  prima  pars  (Indict.  ix-xv) 
ex  cod.  Parisino  (saec.  ix). 

p,  Registri  Hadriani  secunda  pars  (Indict.  i-vii) 
ex  cod.  Mediolanensi  (saec.  x). 

C,  Collectio  ducentarum  epistolarum  (in  omni- 
bus codicibus  collectioni  Pauli  iuncta,  neque  secun- 
dum Indictiones  vel  libros  divisa)  ex  cod.  Coloniensi 
(saec.  viu). 

P , Collectio  Pauli  ex  cod.  Parisino  (saec.  vin). 

III.  De  Registri  Gregoriani  momento. 
— Gregorii  Registrum,  a)  ad  eius  vitam  interius 
cognoscendam,  b~)  ad  ipsius  munera  atque  mini- 
steria plenius  investiganda,  demum  c ) ad  eventuum 
historicorum  rationem  subtilius  perpendendam,  pe- 
rutile hodierno  rerum  scriptori  est. 

a)  Optime  Maurini  b.  Gregorii  epistolis  prae- 
fantes,  sic  de  earum  praestantia  iudicant : « Sancto- 
« rum  Patrum  Epistulas  reliquis  eorum  scriptis 
« anteponendas  norunt  eruditi  omnes,  quod  in 
« ipsis  Auctoris  ingenium,  animi  dotes,  et  mores 
« magis  eluceant  ».w  Re  quidem  vera  nil  episto- 
larum collectione  luculentius  scriptorum  animum 
monstrat,  cum  hi  in  ipsis  exarandis  non  consilium 


(i)  Praef.  in  ep.  S.  Greg.  in  Migne,  P.  L.,  LXXVII,  coi.  432. 

institutum  teneant  sed  necessitate  urgente  et  velut 
« ex  abundantia  cordis  » loquantur. 

Gregorii  figura  animi,  Romanam  maiestatem 
christiana  temperans  dulcedine,  quasi  lapide  ficta 
in  eius  epistolis  describitur:  invicte  imperiosus,  si 
de  hominibus  agatur  a suo  officio  discedentibus, 
suavissima  contra  familiaritate,  iucunda  interdum 
comitate  plenus,  quum  amicos,  praesertim  episco- 
pos vel  monachos,  verbis  quasi  materna  blanditie 
pectore  expressis,  alloquatur/0 

b)  Opus,  quod  Gregorius  toto  pontificatus  sui 
tempore  confecit,  duplici  est  specie  considerandum, 
in  Ecclesiae  scilicet  regimine  et  in  christianae 
instaurationis  conatu : quod  utrumque  ex  epistola- 
rum collectione  manifesto  apparet. 

Non  solum  enim  administrando  recte  patri- 
monio etiam  in  minimis  consulit,  Iudaeorum  aequa 
iura  tuetur,  paganis  convertendis  favet,  sed  etiam 
disciplinae  canonicae  est  rigidus  assertor/0  et  prae 
omnibus  decessoribus  in  Ecclesiae  Romanae  pri- 
matu confirmando  ita  invictus,  ut  potestatis  pa- 
palis  politicae  per  mediam  aetatem  primus  sit 
auctor  habendus. 

(1)  Cum  omnes  ceteris  notatu  digniores  epistolas  in  nostra  edi- 
tione attulerimus,  superlluum  visum  nobis  est  hic  eas  singillatim  in- 
dicare. 

(2)  Quanti  momenti  epistolae  Gregorianae  ad  iuris  ecclesiastici 
formationem  fuerint,  colligi  potest  ex  Corpori'  luris  Canonici , in  quo  plu- 
rimi canones  et  decreta  ex  Greg.  epistolis  hausta  sunt:  quorum  elen- 
chus, ex  editione  Corporis  luris  Canonici  Friedrhrghiana  sumptus,  in 
altero  ns.  epist.  Greg.  editionis  volumine  invenies. 

Praeterea  eius  in  subditos  imperium  atque 
recta  consilia  semper  intimo  christianae  mentis 
sensu  diriguntur  atque  adeo  instanter  probitas 
in  factis  et  aequitas  in  consiliis  ab  ipso  postu- 
lantur, ut  eum  sub  oculis  supremi  Iudicis,  cuius 
adventum  imminere  putabat,  loquentem  existimes. 
Ex  quo  fit  etiam,  ut  minima  quoque  illius  obiur- 
gationes  provocent,  qui  divinae  legis  codicem  « in 
< tabulis  cordis  » insculptum  volebat,  vehementi  ac 
trepido  animi  desiderio  illo  viris  medii  aevi  con- 
templativis proprio,  vitam  suam  ob  singularem 
christianae  perfectionis  imaginem  mente  conce 
ptam  torquentibus,  dum  perterritis  auribus  “ diei 
irae  ” tuba  assiduo  sonitu  canit. 

c)  Epistolarum  virorum  illustrium  collectiones 
perutiles  sunt  ad  historiam  temporum  quibus  re- 
feruntur conficiendam.  Fere  semper  enim  evenit 
ut  notitiae  quae  in  historiarum  libris  conscribendis 
facile  quasi  nullius  momenti  vel  haud  animadversae 
omitterentur,  in  epistola  fuse  (utpote  maximi  scri- 
benti ponderis)  narrentur:  quod,  absque  dubio, 
veriorem  plenioremque  rerum  notitiam  cognitioni 
affert. 

Idem  de  Gregoriano  Registro  dicendum,  cuius 
epistolae  a)  ad  omnem  personarum  coetum  dirigun- 
tur: ad  imperatorem  Byzantinum,  ad  clarissimos 
eius  aulae  viros,  ad  reges  barbaricos  Francorum, 
Visigothorum,  Langobardorum,  ad  exarchas,  ad 
duces  Barbarorum,  patricios,  patrimoniorum  recto- 

res,  Ecclesiae  defensores,  monachos,  et  servos: 
universa  illius  aetatis  societas  civilis  in  epistolis, 
loquens  et  agens,  saeviens  et  plorans,  reviviscit 
et  velut  in  tabula  picta  conspicitur;  b ) integre 
rerum  tunc  temporis  statum  nobis  proponunt. 
Re  quidem  vera  verba  rite  concinnata  in  epistolis 
Byzantium  missis,  imperatores  rerum  Italicarum 
avidos  at  parum  illis  consulentes,  exarchas  munere 
suo  ut  latrocinio  fungentes,  aulicorum  levem  at- 
que externis  maxime  intentam  pietatem,  Barba- 
rorum reges  fidenti  animo  Ecclesiae  obsequentes, 
Langobardos  dure  dominantes  novimus;  neque  a 
novis  apostolis  exterarum  regionum  lustratae  viae, 
mores  Ecclesiarum  diversis  in  provinciis  sitarum, 
divisiones  occidentis  ecclesiasticae,  quaestiones 
dogmaticae  vel  disciplinares,  ut  schisma  Istrianum 
atque  Mediolanense  de  tribus  capitulis , Donati- 
smus  per  Africam  adhuc  grassans,  patriarchatus 
Byzantini  arrogantia,  causarum  canonicarum  ratio, 
et  instituti  monastici  incrementa  nos  latent. 

Itaque  Registrum  Gregorianum  pernecessarium 
est  ad  historiam  saec.  vi  delabentis  conficiendam; 
quin  imo  inter  documenta  numeratur,  quibus  histo- 
riae aetatis  illius  scriptor  saepissime  uti  debeat. 

V. 

De  sancti  Gregorii  Latinitate. 

Absque  dubio  de  sancto  Gregorio  notitia  quam 
huc  usque  tradidimus  imperfecta  foret,  nisi  quae- 
dam de  Latino  quo  est  usus  sermone  diceremus. (l) 

Gregorius  erga  Latinas  litteras  et  linguam  non 
ut  Ambrosius  qui  omnino  eis  favit,  sed  ut  Augu- 
stinus Hieronymusque  se  habuit,  qui  eatenus  pro- 
fanarum litterarum  studia  in  Christianis  tolerabant, 
quatenus  bonarum  artium  in  Romano  imperio  di- 


(i)  Praeter  ep.  XI,  34  ad  Desiderium,  quam  v.  infra  p.  34,  prin- 
ceps locus  ille  vulgatissimus,  Gregorii  mentem  de  litterarum  studiis 
declarans  ex  ep.  ad  Leandrum  Hisp.  Moralium  libris  praemissa  de- 
promptus, hic  est:  «Quaeso  autem,  ut  huius  operis  dicta  percurrens 
« in  his  verborum  folia  non  requiras,  quia  per  sacra  eloquia  ab  eorum 
«tractatoribus  infructuosae  loquacitatis  levitas  studiose  compescitur, 
« dum  in  templo  Dei  nemus  plantari  prohibetur.  Et  cuncti  procul  dubio 
« scimus,  quia,  quotiens  in  foliis  male  laetae  segetis  culmi  proficiunt, 
«minori  plenitudine  spicarum  grana  turgescunt.  Unde  et  ipsam  lo- 
«qucndi  artem  quam  magisteria  disciplinae  exterioris  insinuant,  ser- 
« vare  despexi.  Nam  sicut  huius  quoque  epistolae  tenor  enuntiat,  non 
« metacismi  collisionem  fugio,  non  barbarismi  confusionem  devito, 
« ritus  modosque  et  praepositionum  casus  servare  contemno,  quia  indi- 
« gnum  vehementer  existimo  ut  verba  caelestis  oraculi  restringam  sub 
« regulis  Donati.  Neque  enim  haec  ab  ullis  interpretibus  in  scripturae 
«sacrae  auctoritate  servata  sunt.  Ex  qua  nimirum  quia  nostra  expo- 
« sitio  oritur,  dignum  profecto  est,  ut  quasi  edita  suboles  speciem  suae 
« matris  imitetur.  Novam  vero  translationem  dissero : sed  cum  pro- 
« bationis  causa  exigit,  nunc  novam  nunc  veterem  per  testimonia  ad- 
« sumo,  ut,  quia  sedes  apostolica  cui  Deo  auctore  praesideo  utraque 
« utitur,  mei  quoque  labor  studii  ex  utraque  fulciatur  » ; cfr.  Recistrum , 

V,  5 3*. 


Bibi.  Sanet.  Patr.  (Scr.  VII)  I. 

sciplinae  causa,  praetermitti  non  poterant;  litte- 
rarum vero  studiosos  non  ex  ethnicis  sed  ex  Chri- 
stianis auctoribus  praeceptorum  exempla  haurire 
volebant,  atque  semper  profanis  scriptoribus,  quid- 
quid haud  plane  Christianum  in  sententiis  vel  mo- 
ribus offenderet,  eripere,  ita  ipsos  veluti  civitate 
christiana  donantes : « Legerat  (orator  christianus) 
« in  Deuteronomio  (cap.  2 1 ) Domini  voce  prae- 
« ceptum,  mulieris  captivae  radendum  caput,  su- 
« percilia,  omnes  pilos,  et  ungues  corporis  ampu- 
« tandos,  et  sic  eam  habendam  in  coniugio.  Quid 
« ergo  mirum,  si  et  ego  sapientiam  saecularem 
« propter  eloquii  venustatem  et  membrorum  pul- 
« chritudinem,  de  ancilla  atque  captiva  Israelitidem 
« facere  cupio  ? et  si  quidquid  in  ea  mortuum  est, 
« idololatriae,  voluptatis,  erroris,  libidinum  vel 
« praecidio,  vel  rado ; et  mixtus  purissimo  corpori 
«vernaculos  ex  ea  genero  Domino  Sabaoth?  »0) 

Gregorius,  etsi  animi  quodam  iudicio  profa- 
narum litterarum  studiis  non  offecerit,  tamen  huic 
ethnicorum  litteris  haud  faventi  sententiae  deser- 
viit  et  duo  vitia  illa,  sc.  nova  verba  in  Latinum 
sermonem  illata  atque  dictionum  constructionem 
permutatam,  iam  inde  ab  ineunte  imperii  Romani 
aetate  orta,  exemplo  suo  auxit. (2) 

Quibus,  et  Ecclesia  necessario  incrementum 
attulerat  verba  ex  Hebraica  et  Graeca  lingua  at- 

(1)  Ep.  yo  <h!  Magnum  in  Migniz,  P.  L XXII,  coi.  665-666. 

(2)  C.lr.  Boissu  u,  Lii  jitt  Ju  paganisme,  Paris,  1903,  II,  p.  375  seq. 

que  cotidiano  sermone  mutuando  novis  exprimen- 
dis sententiis  apta,  et  verborum  ambitum,  vulgari 
eloquio  opportune  indulgens,  corrumpendo. 

Gregorius  autem  qui  ea  aetate  vixit,  cum  pro- 
pter reipublicae  ruinam  et  Barbarorum  incursus,  se- 
cum  morbos  et  clades  ferentes,  christiana  instituta 
animos  omnium  incendissent,  duo  haec  litterarum 
iudicia  natura  dissidentia,  longiore  intervallo  sepa- 
ravit, nec  affirmare  eum  puduit : « omnis  humana 
«sapientia,  quantolibet  acumine  polleat,  divinae 
« sapientiae  comparata,  insipientia  est  > .(,)  Atque 
tantum  christiana  fragrantia  redoluit,  ut  Guibertus 
S.  Mariae  de  Novigento  abbas  scripserit : se  ab  ille- 
cebris Ovidianis  et  Bucolicorum  dictis  distractum, 
per  « Gregoriana  dicta  > commentis  Scripturarum 
intendisse.(I) 

Ita  sentiens  Gregorius,  qui  nunquam  verba 
profanorum  auctorum  quibus  etiam  Gregorius  Tu- 
ronensis  indulsit,  in  suis  scriptis  profert,  magis 
sibi  constantem  quam  ceteri  ecclesiastici  scripto- 
res, se  ostendit. 

Usus  praeterea  communi  Christianorum  fama 
semper  vulgatus  atque  manifeste  ab  Augustino 
confirmatus,  maximi  Latinum  eloquium  vulgare  fa- 
ciebat,quod  in  sacrarum  Scripturarum  versioni- 

(1)  Mor.,  XXXV,  2 in  Migne,  P.  L.,  LXXVI,  coi.  751. 

(2)  De  vita  sua , I,  17  in  Migne,  P.  £.,  CLVI,  coi.  873,  874. 

(3)  «Qui  enim  scripturas  ex  Hebraea  lingua  in  Graecam  verte- 
« runt  numerari  possunt,  Latini  autem  interpretes  nullo  modo.  Ut 
«enim  cuique  primis  fidei  temporibus  in  manus  venit  codex  Graecus 

bus  adhibitum,  tanta  pollebat  auctoritate,  ut  non 
Latino  sermone  conscripta  omnia  alia  opera  vide- 
rentur quae  Sacrorum  eloquium  non  saperent. 
Gregorius  ideo,  qui  in  omnibus  scriptis  ea  « quasi 
« edita  suboles  > secutus  est,  iure  fieri  aestimavit, 
ut  ipsa  « speciem  suae  matris  » imitarentur/0 

Latinus  ergo  sermo  quo  Gregorius  est  usus  - 
ait  A.  Sepulcri  (0  quem  potissimum  in  hac  quae- 
stione ducem  sequimur  - fundamento  librorum  sa- 
crorum versionibus  niti  debet,  Itala,  Vulgataque 
praesertim  a Hieronymo  emendata,  quas  ipse  con- 
sulere fatetur/0 

Latinitatis  Gregorianae  studium  nonnisi  scripto- 
rum eius  codicibus  vetustissimis  probatissimisque  ac- 
curate inquisitis  aggredi  licet,  idque  A.  Sepulcri  in 
ephem.  Studi  medievali  effecit/0  qui  doctissimae 
pervestigationis  suae  rationem  ita  declarat: 

Noi  intcndiamo  di  far  centro  delle  nostre  ricerche  uno 
scrittore  sui  quale  in  ogni  tempo,  ed  anche  recentemente, 

« et  aliquantulum  facultatis  sibi  utriusque  linguae  habere  videbatur 
«ausus  est  interpretari»;  Aug.,  De  doctr.  christ .,  II,  n in  Mignk, 
P.  L.,  XXXIV,  coi.  43. 

(1)  Ep.  ad  Leandrum  Hisp.  Moralium  libris  praemissa,  quam  vides 
supra  p.  xxx  111,  nota  1. 

(2)  A.  Sepulcri,  Gregor  io  Magno  e la  scienda  profana  in  Atti 
della  K.  Acc.  delle  sciende  di  Torino , to.  XXXIX  (1903-04),  p.  972. 

(3)  «Novam  vero  translationem  dissero:  sed  cum  probationis 
« causa  exigit  nunc  novam  nunc  veterem  per  testimonia  adsumo»;  ep. 
ad  Leandrum  cit. 

(4)  A.  Sepulcri,  Le  alte  rasioni  fonetiche  e morfologiche  nel  latino 
di  Gregario  Magno  e dei  suo  tempo  in  Studi  medievali , an.  1904,  vol.  1, 
fasc.  2,  pp.  172-234;  quem  ipsum  necesse  est  omnes  consulant,  qui 
huius  rei  pleniorem  desiderent  notitiam. 

si  e molto  discusso : Gregorio  Magno.  Dopo  d’aver  pro- 
curato di  porre  le  basi  di  una  critica  razionale  dei  mano- 
scritti  medievali,  di  stabilire  cioe  con  quali  criteri  devotio 
esser  trattati  i codici  dei  piu  antico  medio  evo,  noi  proce- 
deremo  a un  largo  raffronto  dei  manoscritti  gregoriani  piu 
autorevoli,  per  risalire  alia  forma  esatta  dell’archetipo ; quindi 
illustreremo  le  nostre  conclusioni  con  copia  di  materiali, 
tratti  da  codici  di  scrittori  contemporanei,  da  altri  docu- 
menti dei  tempo,  dalle  iscrizioni,  dai  grammatici.  Dimo- 
streremo  cosl  come  un  grande  numero  di  alterazioni  siasi 
infiltrato,  per  Tinflusso  volgare,  nel  latino  letterario;  ana- 
lizzeremo  la  natura  di  quest’  influsso,  e,  dove  ci  6 concesso, 
risaliremo  all’origine  dei  fenomeni  chiariti.(‘> 

Sepulcri  - examine,  ut  diximus,  codicum  pro- 
batissimorum innixus  - statuit  non  omnes  Grego- 
riani Latini  sermonis  mutationes  librariis  esse  ad- 
scribendas,  quae,  contra,  constantem  legem  se- 
quuntur. Hoc  plane  declarato,  mutationum  pho- 
neticarum  studium  triplici  partitione  distribuit,  cum 
phonetica  a se  tradita  tripartitione  congruente: 
nempe  Orthographia  (graphica  sonuum  descri- 
ptio); Orthoepia  (sonuum  vis);  Compositio  (mu- 
tatio compositarum  vocum  phonetica,  unione  ipsa 
provocata);  haec  autem  mutatio  bipartito  dividitur: 
a)  assimilatio,  v.  g.  attendo  pro  ad  tendo ; b ) com- 
positio proprie  dicta,  v.  g.  colligo  pro  cum  ligo. 

Ita  mutationum  phoneticarum  synopsin  ex  Se- 
pulcri expositione  conficimus. 

(i)  Id.  ibid.  p.  173. 

PARS  I. 

DE  ORTHOGRAPHIA 

Cap.  I.  i)  e pro  ae:  a)  in  syllaba  pre ; b)  in  syll.  que ; 
c)  vocis  initio,  v.  g.  heresis  pro  haeresis;  d)  in  adver- 
biis atque  adiectivis  (in  Gregorio  rara  atque  librariis  tri- 
buenda mutatio). 

2)  at  pro  e:  praebendere  pro  prehendere  etc. 

Cap.  II.  e pro  oe  : federe  pro  foedere  (saepius  tamen  forma 
regularis  adhibetur). 

Cap.  III.  i pro  y:  misterium  pro  mysterium. 

Cap.  IV.  h post  consonantem  omissa : spatarius  pro  spa- 
tharius ; 

ph  littera/ expressum : elefantinus  pro  elephan- 
tinus ; 

b ante  vocalem  omissa:  ortus  pro  hortus; 

h superabundans : habundantia  pro  abundantia. 

PARS  II. 

DE  ORTHOEPIA 

Cap.  I.  De  vocalibus. 

1)  a immutata  manet. 

2)  F in  i:  a)  in  praefixo  de:  disccndcre  pro  descendere; 

b)  in  suffixis:  clarisco  pro  claresco;  dulcido  pro  dul- 
cedo; mansuitudo  pro  mansuetudo;  crudilis  pro  crude- 
lis; crudililcr  pro  crudeliter;  conlmuilia  pro  contumelia; 
scabillum  pro  scabellum ; monastirium  pro  monaste- 
rium (prob.  Gregorio  non  tribuenda) ; minsa  pro  mensa 

(prob.  Gregorio  non  tribuenda);  c)  in  e tonica  post  c in 
radicibus  nominum  et  verborum:  trecisimus  pro  tricesi- 
mus; racimis  pro  racemis  (librariis  saepius  tribuenda); 
vindedit  pro  vendidit ; d)  in  'e  atona : vericundia  pro  vere- 
cundia; e)  i ni]:  cymilia  pro  xetp^Xca. 

3)  e in  i:  a)  in  praefixis  adverbialibus  bene male-:  hcni - 
volentia  pro  benevolentia ; b)  e atona  post  c ante  voca- 
lem : calciamentum  pro  calceamentum  (solum  hoc  exem- 
plum certe  notatur);  c)  Latona  in  radicalibus:  eliment nm 
pro  elementum ; d)  in  suffixo  em : decirn  pro  decem 
(solum  fere  hoc  exemplum  notatur). 

4)  1 (rarissime  immutata)  interdum  in  e : a)  in  praefixo  di : 
demittere  pro  dimittere;  b)  in  vocabuli  corpore : a n testis 
pro  antistes  (solum  hoc  exemplum  dissimilationi  tribui- 
tur, cetera  librariis). 

5)  t in  e:  a)  ante  vocalem:  dolea  pro  dolia;  b)  in  redu- 
plicatione unius  Perfecti:  dedici  pro  didici;  c)  aliis  in 
casibus  citra  normam. 

6)  0 in  u : a)  in  substantivis  in  -os  - otis  vel  -odis : neptis 
et  custus  pro  nepos  et  custos ; b)  in  suffixo  -os  acc. 
plur. : murus  pro  muros  (in  suffixo  0 abi.  sing.,  exempla 
certa  non  notantur);  c)  in  suffixis  - or  et  -orius:  inhabi- 
tatur pro  inhabitator  (hoc  solum  exemplum  notatur, 
quod  adsonantiae  debetur);  oraturium  pro  oratorium; 
d)  in  radicibus  nominum  et  verborum:  agnnsco  pro 
agnosco  (hoc  solum  exemplum  archetypo  tribuitur,  ce- 
tera librariis). 

7)  0 atona  in  u:  in  proparoxitonis : diabttlus  pro  diabolus  et 
apostulus  pro  apostolus,  quae  certe  archetypo  tribuenda 
non  sunt. 

8)  m in  0:  follonem  pro  fullonem. 

9)  u atona  in  proparoxitonis:  cellola  pro  cellula  (plerumque 
librariis  tribuenda). 

10)  ti  tonica  in  0:  luxoria  pro  luxuria. 

Cap.  II.  De  Diphthongis. 

1)  au  in  a : cloilus  pro  claudus  (hoc  solum  exemplum 
notatur) ; 

2)  eo  in  eu:  Theudericus  pro  Theodoricus; 

3)  01  in  oc:  coenubia  ex  xocvo^ta;  vel  in  0:  diocesis  ex  Btotxrja^. 

Cap.  III.  De  Semivocalibus. 

1)  j in  g:  agebat  pro  ajebat; 

2)  v (//)  (post  i/  iam  longo  tempore  non  scripta)  omissa: 
cottidie  pro  quotidie. 

Cap.  IV.  De  Phoenomenis  vocalicis. 

a)  litterae  elisae:  domnus  pro  dominus;  b)  litterae  redun- 
dantes: augumentum  pro  augmentum;  c)  litterae  vel  syl- 
labae initio  vocabuli  adiectae:  excnium  pro  xenium. 

Cap.  V.  De  Consonantibus. 

1)  finales:  d pro  t:  velud ; m omissum:  contra  igne ; 

2)  mediae:  m ante  guttur,  et  n ante  dent.:  ntimquid , eundem ; 

3)  simplices  pro  duplicibus  et  vice  versa:  cottidie , tollero ; 

4)  gradus  immutatio:  b pro  v et  vice  versa:  iubari  pro  iu- 
vari,  vulgarica  pro  bulgarica. 


PARS  III. 

DE  COMPOSITIONE. 

Cap.  I.  De  dis  simii  at  io  ne. 

a)  In  praep.  ad:  adloqui  pro  alloqui; 

b)  in  praep.  cou  ante  /,  p,  sp , non  ante  ni  et  r:  conpatior 
pro  compatior; 

c)  in  praep.  in:  inlatus  pro  illatus; 

d)  in  part.  priv.  in:  inlicitus  pro  illicitus; 

e)  in  praep.  ob:  obpono  pro  oppono; 

f)  in  praep.  sub:  sub  pono  pro  suppono. 

Cap.  II.  De  recompositione. 

In  omni  compositorum  genere  adhibetur,  v.  g.  consparsio, 
inclatisio , obteneo,  collego , addedi , sanctaemoniales , etc. 


PARS  IV. 

APPENDIX  MORPHOLOGICA. 

Cap.  I.  De  genere,  numero  et  casibus. 
Respectu  generis  rarae  immutationes  certae,  quae  tamen 
crebriores  esse  debuerunt,  notantur. 

De  numero  animadvertendum  quaedam  pluralia  in  sin- 
gulari collocari,  v.  g.  angustia  pro  angustiae;  et  contra  plura 
singularia  plurali  numero  donari,  v.  g.  aquae , nomina  re- 
gionum, ut  Dalmatias,  Gallias , Francias , Spanias,  etc. 

Ad  casus  quod  attinet,  praecipue  est  animadvertendum 
praepositionum  usum  (iam  inde  ab  aetate  aurea  atque  ar- 
chaica  inceptum)  se  in  locum  declinationis  suffixorum  sub- 
stituentium, ut  postea  in  omnibus  neo-latinis  idiomatibus 
factum  est. 

1)  de  pro  gen.  partitivo:  aliquid  de  imitatione ; 

2)  de  pro  gen.  simpl.:  defensorem  de  patrimonio ; 

3)  Per  Pro  abl-  instrum.:  per  tormenta  discuterent ; 

4)  per  pro  abi.  simpl.:  defunctum  per  nomen  vocavit ; 

5)  ex  pro  abi.  instrum.:  ex  revelatione  didicerunt ; 

6)  in  pro  abi.  instrum.:  in  quo  [codice]  plurima  contine- 
bantur ; 

7)  a,  ab  pro  rei  abi.  ag.:  ab  Ariulfi  astutia  deceptus; 

8)  de,  ex,  pro  pro  abi.  caus.:  contristari  de...;  ex  infirmi- 
tate fatigata;  pro  abstinentiae  amore; 

9)  in  pro  abi.  mod.:  in  celeritate; 

10)  in  superabundans  in  abi.  temp.:  ipso  in  tempore; 

11)  ad  raro  pro  dat.:  ad  quem  dixit. 

Cap.  II.  De  Flexione. 

§ i . De  Nomine,  i ) In  declinatione  Latina  notandum : a)  voces 
vocali  -a  terminatae  scriptorum  optimorum  usui  obsequi; 
voc. -e  ad  terminationem  a reduci,  v.  g.  duritia ; voc.  -0, 
in  genitivo  contrahi,  v.  g.  Venanti ; voc.  -u:  domi,  domu 
pro  domus,  domo;  b)  voces  vocali  -i  vel  consonanti 
terminatae  saepe  is  pro  es  ponere,  v.  g.  comis , milisS x> 

2)  In  declinatione  Graeca  notandum,  nomina  inter- 
dum suffixa  prima  conservare,  v.  g.  Jordatien. 

§ 2.  De  Adiectivo.  Adiectiva  quaedam  i pro  e in  ablativo 
sing.:  veteri  pro  vetere;  et  um  pro  tum  in  gen.  plur. 
utuntur : obsequcntum  pro  obsequentium. 

§ 3.  De  Pronomine.  Nec  multae  nec  notatu  dignae  muta- 
tiones hoc  in  paragr.  inveniuntur. 

§ 4.  De  Verbo.  Mutationes  in  verborum  flexione,  praeter 
suffixorum  omissionem,  praecipuae  (quae  postea  in  neo- 
latinis  idiomatibus  sunt  receptae)  haec  numerantur : 
1)  amissio  vocis  passivae  et  deponentis;  2)  aliquot  tem- 
porum, scii.  Fut.  ind.,  Imperf.  con.,  atque  ex  Perfecto 
in  eorum  nativa  forma  derivatorum,  omissio.  Quae 
omnia  et  in  scriptis  Gregorianis  inveniuntur. 

I.  De  Vocibus. 

r)  Vox  activa  pro  passiva:  Iobannes  nostra  se  petit  epistola 
commendare ; 

2)  vox  activa  pro  reflexi va : Lavit  itaque  et  cum  voluisset  egredi > 

3)  vox  passiva  pro  reflexiva:  cum  ipse  erigi  de  terra  non 
auderet ; 

4)  verba  depon.  quae  forma  act.  vel  pass.  utuntur:  am- 
plectere pro  amplecti,  imaginatus , largitus ; 

5)  verba  act.  deponentia  facta:  in  monasterio  alio .. . audio 
fuisse  migratum. 

(1)  Notanda  sunt  etiam  substantiva  diaconus  et  arbiter , quae  et 

secundam  et  tertiam  sequuntur  in  Gregorio  declinationem. 

II.  De  Modis  atque  Temporibus. 

1)  Modus  Supinus  vel  perperam  utitur:  quod  dictum  nefas 
est;  vel  Inf.  pass.  substituitur:  quod  dici  nefas  est. 

2)  Tempora:  a)  Praes,  et  Perf.  pro  Fut.  utuntur:  si  ho- 
dierna die  non  egredimur,  iam  crastina  noti  eximus ; Heu 
mortuus  est  (pro  morietur)  miser  iste  (hoc  exemplum 
tantum  invenitur);  b)  Plus  quam  Perf.  con.  pro  Imperf. 
con.,  praesertim  in  verbis  servilibus:  de  qua  scripsistis 
nobis  ut  requiri  qualiter  orta  sit  debuisset ; c)  Fut.  Ind. 
pro  Imper. : Nobis  modis  omnibus  renuntiare  curabis ; 
d)  circumlocutio  cum  habeo,  pro  Perf. : quam  semper  co- 
gnitam habui;  e)  fui,  fueram,  fuero,  et  c.,  pro  sum,  eram, 
ero,  in  flexione  passiva  verborum. 

III.  De  thematum'  atque  suffixorum  verbalium 

mutationibus. 

1)  Interdum  Praesentis  Perfecti  et  Supini  themata  confun- 
duntur: contingent  pro  contigerit; 

2)  vox  Perf.,  falsae  analogiae  causa,  errata  est:  paruit  pro 
peperit ; 

3)  coniugationum  themata  interdum  confunduntur:  fugiret 
pro  fugeret; 

4)  suffixum  -it  pro  -et : valit  pro  valet,  acciperit  pro  acciperet; 

5)  litterae  in  Perf.  [ut  iam  in  optimis  fere  omnibus  Latinis 
scriptoribus]  eliduntur  et  contrahuntur:  audisset,  tardasti ; 

6)  verbum  tollo , tuli,  tuitum,  tollere,  forma  et  significatione 
Italica  sumitur:  tolle  caballum  tuum;  ex  altari  sindonem 
tulisti;  quae  ab  illo  iniuste  tuita  sunt,  sine  excusatione 
reddantur. 

Cap.  III.  De  adiectivorum  comparationis  gra- 
dibus. 

Gregorius  saepe  adiectivorum  gradus  valorem  non  distin- 
guit: Quanto  modo  diutius  et  clementer  expectat;  qui  ad  fa- 
ciendum pacem  studiosius  et  benigne  impenderit. 

In  adverbiis  interdum  comparationis  gradus  pro  positivo 
et  superlativo  adhibetur:  citius  recedite ; ille  qui  novius  ad- 
venerat. 

Gradus  superlativus  interdum  positivo  substituitur,  valde 
aut  vehementer  additis,  v.  g.  valde  durum ; vel  roboratur, 
v.  g.  multo  dulcissima. 

In  compar,  gradibus,  irregulare  suffixum  -ior  in  voce 
proximior  tantum,  in  scriptis  Gregorianis  offendimus. 

Ex  quibus  omnibus  concluditur:  a)  Gregorii  Latinitatem 
magnas  mutationes  phoneticas  et  morphologicas  tulisse ; 
b)  quae  vulgaris  eloquii  influxui  vel  directo  vel  indirecto 
sunt  adseribendae. 


VI. 

De  nostrae  editionis  ratione. 

Ut  multiplicem  variamque  Gregorii  industriam 
plane  ostenderemus,  omnes  sane  eius  epistolae 
erant  vulgandae ; cum  vero  certos  huius  Biblio- 
thecae fines  excedere  minime  liceret,  sobria  nos 
selectione  contentos  esse  oportuit. 

Harum  distribuendarum  ordo  temporis  ratione 
servata,  nobis  exiguam  tantum  universarum  epi- 
stolarum partem  praebentibus,  cum  parum  oppor- 
tunus esse  videretur,  eas  primum  iuxta  materiem, 
deinde  in  singulis  argumentis,  temporis  ordine 
dum  licuit/0  distribuere  maluimus. 

Haec  autem  dispositionis  ratio  non  rigide  est  con- 

(i)  Non  immerito  dum  licuit  diximus:  saepe  enim  evenit  ut  pro- 
pter argumenti  in  eadem  partitione  affinitatem,  epistolas  diverso  tem- 
pore missas  simul  disponeremus. 

sideranda;  saepe  enim  cum  eadem  epistola  ad  plura 
referri  posset  loca,  nos  in  eam  operis  partem  induxi- 
mus quo  potissimum  argumenti  summa  requirere. 

Itaque  opus  septem  in  partes  distribuimus, 
quae  sunt: 

1.  Epistolae  familiares , videlicet  litterae  eae 
ad  amicos  missae,  ex  quibus  maxime  Gregorii 
animi  figura  elucet. 

2.  Epistolae  oeconomicae , spectantes  patrimo- 
niorum sancti  Petri  administrationem. 

3.  Epistolae  canonicae , quae  ad  Gregorium, 
Ecclesiae  gubernatorem  gravissimumque  eccle- 
siastici iuris  interpretem,  referuntur. 

4.  Epistolae  pastorales,  quae  summam  Gre- 
gorii curam  de  paganis  ad  fidem  convertendis  et 
qualem  se  erga  Iudaeos  habuerit,  ostendunt. 

5.  Epistolae  liturgicae,  de  re  liturgica  in  qui- 
busdam emendanda. 

6.  Epistolae  politicae,  quibus  civilis  societatis 
condicio,  Italiae  praesertim  a Langobardis  op- 
pressa, illustratur. 

7.  Epistolae  dogmaticae,  quae  Gregorii  stu- 
dium in  primatu  Romanae  ecclesiae,  praesertim 
contra  trium  capitulorum  schisma,  Donatistas, 
Agnoitas  etc.  vindicando,  declarant. 

Textum  (,)  atque  didascalias  ex  Ewald-Hart- 


(i)  Animadvertendum  est  epistolarum  allegationes  quae  in  notis 
inveniuntur,  ad  Registri  editionem  Ew.-Hartm.  utpote  quae  integra 
sit,  non  ad  nostram  referri. 

manniana  editione  (Ewald  - E ; Hartmann  - H) 
hausimus, (2)  locis  additis  ubi  in  hac,  Maurinorum  (M) 
atque  Jaffe  editionibus  inveniuntur.  Indictiones, 
in  tabula  altero  epistolarum  volumini  adiungenda 
inserturi,  omisimus. 

Romae,  kalendis  ianuariis  1907. 


Nicolaus  Turchi. 


(1)  Ex  qua  « expulsa  sunt  vitia  quae  ab  orthographia  auctoris, 
« quae  per  Trecensem  et  similes  codices  cognita  est,  abhorreant,  atque 
« nonnisi  per  errorem  librariorum  inferioris  aetatis  in  codices  irrepse- 
rint». Ita  Hartmann,  in  Prol.  ad  Reg.,  II,  p.  xxxm. 

(2)  Suave  nobis  iustitiae  est  munus  hic  gratias  laudesque  maximas 
Eduardo  Bianco  equiti  agere,  foliorum  typis  edendorum  correctori,  sum- 
mae sollertiae  humanitatisque  viro,  qui  nec  curis  nec  studio  pepercit 
ut  editio  nostra,  quantum  poterat,  nitida  atque  emendata  vulgaretur. 

IN  NOMINE  DOMINI 


EPISTOLAE  EX  REGISTRO  B.  GREGORII  PAPAE 


I. 

G regor ius  I papa  Iohannem  Constantinopolitanum  (episcopum)  suae 
5 electioni  non  restitisse  dolet.  Synodicam,  quam  Bacauda  episcopus  (For- 
mietisis ) iam  non  deferre  possit,  brevi  promittit. 

S90,  oct. 

Ed.  E:  lib.  I,  cp.  4 (I,  p.  4).  Ed.  M:  lib.  I,  ep.  4.  Jafle,  Rcg.  1070  (707). 


GREGORIUS  IOHANNI  CONSTANTINOPOLITANO 


10  Si  caritatis  virtus  in  proximi  dilectione  consistit,  si  sic 
diligere  proximos  sicut  nos  iubemur,  quid  est,  quod  me  bea- 
titudo  vestra  non  ita  ut  se  diligit?  Quo  enim  ardore,  quo 
studio  episcopatus  pondera  fugere  voluerit,  scio,  et  tamen 
haec  eadem  episcopatus  pondera  ne  mihi  deberent  imponi, 
15  non  restitit.  Constat  ergo  quia  non  me  sicut  vos  diligitis, 
qui  illa  me  voluistis  onera  suscipere,  quae  vobis  imponi 
noluistis.  Sed  quia  vetustam  navem,  vehementerque  con- 


9.  Iohannes  natione  Cappadox, 
a Graecis  6 vqcrcsoTifa,  ieiunator 
appellatus,  ad  regimen  Constanti- 
nopolitanae  ecclesiae  an.  586  pro- 
vectus, et  post  obitum  (an.  595) 
inter  sanctos  a Byzantinis  relatus. 
Huic  celeberrima  controversia  fuit 


cum  Pelagio  II  et  Gregorio  M.  ob 
titulum  quem  assumpsit  universalis , 
oixoopsvtxoo,  quam  v.  infra.  De 
scriptis  quae  merito  vel  immerito 
ei  attribuuntur  v.  Bardenhewer, 
Patrologia  (Trad.  A.  Mercati,  Ro- 
ma, 1903,  vol.  III,  p.  55-56). 

fractam,  indignus  ego  infirmusque  suscepi,  - undique  enim 
fluctus  intrant  et  cotidiana  ac  valida  tempestate  quassatae 
putridae  naufragium  tabulae  sonant  - per  omnipotentem 
Dominum  rogo,  ut  in  hoc  mihi  periculo  orationis  tuae  ma- 
num porrigas,  quia  et  tanto  enixius  potestis  exorare,  quanto  5 
et  a confusione  tribulationum,  quas  in  hac  terra  patimur, 
longius  statis. 

Synodicam  vero  epistolam  de  subsequenti  sub  festina- 
tione transmitto,  quia  latorem  praesentium,  Bacaudam,  fra- 
trem et  coepiscopum  nostrum,  in  ipso  meae  ordinationis  10 
initio,  multis  et  gravibus  pressus  occupationibus  relaxavi. 


II. 

Gregarius  I papa  Theoctistae,  sorori  imperatoris  (Mauricii),  queritur 
de  pontificatus  negotiis,  quae  reluctanti  animo  et  iussu  solummodo  impe- 
ratoris susceperit.  1 5 

$<)0,  oct. 

Ed.  E:  lib.  I,  cp.  5 (I,  p.  5).  Ed.  M:  lib.  I,  ep.  5.  J.iftc,  Rcg.  1071  (708). 

GREGORIUS  TEOCTISTI  SORORI  IMPERATORIS 

Mens  mea  vestrae  venerationi  quanta  devotione  subster- 
nitur, explere  verbis  nequeo,  nec  tamen  me  prodere  laboro,  20 
quia  et  me  tacente  in  vestro  corde  legitis,  quid  de  mea  de- 
votione sentiatis.  Miror  autem,  quod  in  me  conlatas  du- 
dum  continentias  vestras  ex  hac  moderna  pastoralis  officii 
continentia  distraxistis,  in  qua  sub  colore  episcopatus  ad 


8.  Quam  v.  infra.  Mos  fuit  ve- 
teribus patriarchis  suae  fidei  sum- 
mam ad  alios  mittere,  eiusdem 
fidei  et  communionis  pignus.  Cfr. 
Cypriani  ep.  42  ad  Cornelium ; 
Gklasii  ep.  1 ad  Euphemium  et 


ep.  2 ad  Laurentium. 

9.  Bacauda  episcopus  Formien 
sis  ad  quem  v.  ep.  I,  8 ; II,  6. 

18.  Ad  eandem  v.  ep.  VII,  23 
XI,  27. 

saeculum  sum  reductus,  in  qua  tantis  terrae  curis  inservio, 
quantis  me  in  vita  laica  nequaquam  deservisse  reminiscor. 
Alta  enim  quietis  meae  gaudia  perdidi  et  intus  corruens 
ascendisse  exterius  videor.  Unde  me  a conditoris  mei  facie 
5 longe  expulsum  deploro.  Conabar  namque  cotidie  extra 
mundum,  extra  carnem  fieri,  cuncta  fantasmata  corporis  ab 
oculis  mentis  abigere  et  superna  gaudia  incorpora! iter  vi- 
dere, et  non  solis  vocibus,  sed  medullis  cordis  ad  Dei  spe- 
ciem anhelans,  dicebam : « Tibi  dixit  cor  meum,  quaesivi 
io  « vultum  tuum,  vultum  tuum  Domine  requiram  ».  Nil 
autem  in  hoc  mundo  appetens,  nil  pertimescens,  videbar 
mihi  in  quodam  rerum  vertice  stare,  ita  ut  in  me  pene  im- 
pletum crederem,  quod  pollicente  Domino  ex  propheta  di- 
dicissem: «Sustollam  te  super  altitudines  terrae».  Super 
i > altitudines  enim  terrae  sustollitur,  qui  et  ipsa,  quae  alta  ac 
gloriosa  praesentis  videntur  saeculi,  per  mentis  despectum 
calcat.  Sed  repente  a rerum  vertice  temptationis  huius  tur- 
bine impulsus  ad  timores  pavoresque  corrui,  quia  etsi  mihi 
nil  timeo,  eis  tamen,  qui  mihi  commissi  sunt,  multum  for- 
20  mido.  Undique  causarum  fluctibus  quatior  ac  tempestatibus 
deprimor,  ita  ut  recte  dicam : « Veni  in  altitudinem  maris 
« et  tempestas  demersit  me  » . Redire  post  causas  ad  cor 
desidero,  sed  variis  ab  eo  cogitationum  tumultibus  exclusus 
redire  non  possum.  Ex  hoc  ergo  mihi  longe  factum  est, 
25  quod  intra  me  est,  ita  ut  oboedire  nequeam  prophetiae  voci, 
qua  dicitur:  «Redite  praevaricatores  ad  cor».  Sed  stultis 
pressus  cogitationibus,  solummodo  exclamare  compellor : 
« Et  cor  meum  dereliquit  me  ».  Contemplativae  vitae 
pulchritudinem  velut  Rachelem  dilexi  sterilem,  sed  viden- 
30  tem  ac  pulchram,  quae  etsi  per  quietem  suam  minus  ge- 
nerat, lucem  tamen  subtilius  videt.  Sed,  quo  iudicio  nescio, 

10.  Psal.,  XXVI,  28.  26.  Isai.,  XLVI,  8. 

14.  Isai.,  LVIII,  14.  28.  Psal , XXXVIII,  13. 

22.  Psal , LXVI1I,  3. 

Lia  mihi  in  nocte  coniuncta  est,  activa  videlicet  vita,  fe- 
cunda sed  lippa,  minus  videns  quamvis  amplius  pariens. 
Sedere  ad  pedes  Domini  cum  Maria  festinavi,  verba  oris 
eius  percipere,  et  ec ce  cum  Martha  compellor  in  exterio- 
ribus ministrare,  erga  multa  satagere.  Expulsa  a me  ut  5 
credidi  legione  daemonum,  volui  oblivisci  quos  novi  et  ad 
Salvatoris  pedes  quiescere,  et  ecce  mihi  nolenti  atque  com- 
pulso dicitur : « Revertere  in  domum  tuam  et  adnuntia, 

« quanta  tibi  fecerit  Dominus  » . Sed  quis  inter  tot  ter- 
renas curas  valeat  Dei  miracula  praedicare,  cum  iam  mihi  10 
difficile  sit  saltim  recolere?  Pressum  namque  in  hoc  ho- 
nore tumultu  saecularium  negotiorum  ex  eis  me  video,  de 
quibus  scriptum  est:  « Deiecisti  eos,  dum  allevarentur». 
Neque  dixit:  Deiecisti  eos  postquam  levati  sunt,  sed  dum 
allevarentur,  quia  pravi  quique,  dum  temporali  honore  suf-  1 > 
fulti  foras  videntur  surgere,  intus  cadunt.  Allevatio  ergo 
ipsa  ruina  est,  quia  dum  gloria  falsa  subnixi  sunt  a gloria 
vera  evacuantur.  Hinc  iterum  dicit : « Deficientes  ut  fumus 
«deficient».  Fumus  quippe  ascendendo  deficit  et  sese 
dilatando  evanescit.  Sic  videlicet  fit  cum  peccatoris  vitam  20 
praesens  felicitas  comitatur,  quia  unde  ostenditur,  ut  altus 
sit,  inde  agitur,  ut  non  sit.  Hinc  rursus  scriptum  est: 
«Deus  meus  pone  illos  ut  rotam».  Rota  quippe  ex  po- 
steriori parte  attollitur,  in  anterioribus  cadit.  Posteriora 
autem  nobis  sunt  bona  praesentis  mundi,  quae  relinquimus,  2 5 
anteriora  vero  sunt  aeterna  et  permanentia,  ad  quae  voca- 
mur, Paulo  attestante,  qui  ait:  « Quae  retro  oblitus,  in  ea 
« quae  sunt  in  priora  extendens  me  ».  Peccator  ergo 
cum  in  praesenti  vita  profecerit,  ut  rota  ponitur,  quia  in 
anterioribus  corruens  ex  posterioribus  elevatur.  Nam  cum  30 
in  hac  vita  gloriam  percipit,  quam  relinquit,  ab  illa  cadit, 

9.  Mar.,  V,  19.  23.  Psal,  LXXXII,  14. 

1$.  Psal.,  LXX,  19.  28.  Philipp.,  III,  13. 

19.  Psal,  XXXVI,  20. 

quae  post  hanc  venit.  Et  quidem  multi  sunt,  qui  sic  exte- 
riores provectus  regere  sciunt,  ut  per  eos  nequaquam  inte- 
rius corruant.  Unde  scriptum  est : « Deus  potentes  non 
« abicit,  cum  et  ipse  sit  potens ».  Et  per  Salomonem 
5 dicitur:  « Et  intelligens  gubernacula  possidebit  ».  Sed  mihi 
haec  difficilia  sunt,  quia  et  valde  onerosa,  et  quod  mens 
non  recipit,  congrue  non  disponit.  Ecce  serenissimus  do- 
minus Imperator  fieri  simiam  leonem  iussit.  Et  quidem 
pro  iussione  illius  vocari  leo  potest,  fieri  autem  leo  non  po- 
io  test.  Unde  necesse  est,  ut  omnes  culpas  ac  neglegentias 
meas  non  mihi  sed  suae  pietati  deputet,  qui  virtutis  ministe- 
rium infirmo  commisit. 


III. 

Gregorius  I papa  Narsi  (Constaniinopolitano)  de  susceptis  pontificatus 
! 5 curis  queritur.  Pro  fratribus  suis  imperatori  per  Honoratum  diaconum 
(responsalem  suum)  suggessisse  se  addit.  Varias  personas  salutat. 

oct. 

H*l.  E:  lib.  I,  cp.  6 (I,  p.  7).  Ei.  M:  !ib.  I,  cp.  6.  J.itVc,  Rcg.  1073  (709). 


' GREGORIUS  NARSI 

Dum  contemplationis  alta  describitis,  ruinae  meae  mihi 
gemitum  renovastis,  qui  audivi,  quid  intus  perdidi,  dum 


4.  Iob,  XXXVI,  5. 

5.  Prov.,  I,  5. 

19.  Hic  certe  non  est  cum  Nar- 
sete  illo  celeberrimo  eunucho  con- 
fundendus, qui  bellum  Gothicum 
secundum  in  Italia  gessit.  Cfr. 
Procopii  De  bello  Gothico , ed.  Com- 
p ARETO  in  Fonti  per  la  storia 
d’  Italia,  II,  86  et  seq. ; III,  1 6 1 
et  seq. ; ed.  Bonn,  I,  79;  II,  570. 


Maurixi  Narsen  nostrum  illuni 
esse  contendunt  qui  bellica  vir- 
tute enituit  in  Persas  (cfr.  Theo- 
phanes, I,  387)  et  primi  stipatoris 
(5itspao:uoiVi£)  titulo  ornatus  est 
sub  Mauricio  imp. ; tandemque, 
Phoca  imperitante,  igni  damnatus. 
• At  Ewald  contra  hanc  opinio- 
nem arguit  ex  eo  quod  tituli  adhi- 
biti ( frater  /carissimus,  bonus  z*ir. 

foras  ad  culmen  regiminis  immeritus  ascendi.  Tanto  au- 
tem me  percussum  merore  cognoscite,  ut  vix  loqui  suffi- 
ciam. Oculos  enim  mentis  meae  doloris  tenebrae  obsident. 
Triste  est  quicquid  aspicitur,  quicquid  delectabile  creditur 
cordi  meo  lamentabile  apparet.  Penso  enim  ab  alto  quie-  > 
tis  meae  culmine  corruens,  ad  quam  deiectum  exterioris 
provectus  culmen  ascendi.  Et  pro  culpis  meis  in  occupa- 
tionis exilium  a facie  Dominantis  missus  quasi  destructae 
Iudeae  vocibus  cum  propheta  dico:  «Qui  consolabatur  me 
« longe  recessit  a me».  Quod  vero  causae  et  nominis  si-  n> 
militudinem  faciendo  perv  scripta  vestra  clausulas  declama- 
tionesque formatis,  certe,  frater  karissime,  simiam  leonem 
vocas,  quod  eo  modo  vos  agere  conspicimus,  quo  scabio- 
sos saepe  catulos,  pardos  vel  tigres  vocamus.  Ego  enim, 
bone  vir,  quasi  filios  perdidi,  quia  per  terrenas  curas  recta  i> 
opera  amisi.  « Nolite  ergo  me  vocari  Noemi,  id  est  pul- 
« chram,  sed  vocate  me  Mara,  quia  amaritudine  plena  sum  ». 
Quod  autem  me  dicitis  scribere  non  debuisse,  ut  in  agro 
Dominico  cum  bubalis  arares,  quia  in  ostenso  beato  Petro 
linteo  et  bubali  et  omnes  ferae  oblatae  sunt,  scis  ipse  20 
quia  subiunctum  est:  « Macta  et  manduca  ».  Tu  ergo  qui 
easdem  bestias  necdum  mactaveras,  manducare  iam  per  oboe- 
dientiam quur  volebas?  Aut  nescis,  quia  ea,  de  qua  scri- 
psisti bestia,  oris  tui  gladio  occidi  recusavit?  Quas  ergo 
per  conpunctionem  occidere  potueris,  de  illis  necesse  est,  2s 
ut  in  tui  desiderii  fame  satieris. 

De  causa  autem  fratrum  nostrorum,  ut  scripsisti,  ita 


dulcissima  cantas ; cfr.  ep.  III,  63; 
VI,  14;  VII,  27)  minime  duci 
atque  patricio  conveniant,  qui  nus- 
quam alio  nomine  nisi  gloriae 
atque  excellentiae  donetur;  et  ex 
eo  quod  Narses  Persa  an.  605  a 
Phoca  est  trucidatus,  cum  noster 
videatur  an.  597  obiisse,  neque 


enim  ulla  postea  epistola  ad  eum 
missa  in  Registro  inveniatur. 

Vide  ad  eumdem  ep.  I,  6 ; III, 
65:  VI,  14. 

10.  Thren.y  I,  16. 

17.  Ruth,  I,  20. 

21.  Act .,  X,  13. 

futuram,  si  Deus  adiuvet,  aestimo,  de  qua  modo  serenis- 
simis rerum  dominis  scribere  omnino  non  debui,  quia  in 
ipso  initio  non  est  a questibus  inchoandum.  Sed  dilectis- 
simo filio  meo  Honorato  diacono  scripsi,  ut  oportuno  tem- 
pore eis  congrue  suggerat  et  mihi  responsum  sub  celeritate 
indicet. 

Domnum  Alexandrum,  domnum  Theodorum,  filium 
meum  Marinum,  domnam  Esyciam,  domnam  Eudochiam 
et  domnam  Dominicam  mea  peto  vice  salutari. 


IV. 

Gregorius  I papa  Anastasio  episcopo  (expatriarchae  Antiocheno)  de 
pontificatus  occupationibus  queritur.  Significat  ab  imperatore  (Mauricio) 
se  petivisse , ut  eum  honore  restituto  Romam  venire  concedat . 

>90,  oct. 

Ed.  E:  lib.  I,  cp.  7 (I,  p.  9).  Ed,  M:  lib.  I,  ep.  7.  JafTc,  Reg.  1074  (7x0). 


GREGORIUS  ANASTASIO  EPISCOPO 

Epistolas  beatitudinis  vestrae  ut  fessus  requiem,  salutem* 
eger,  fontem  sitiens,  umbram  aestuans  accepi.  Neque  enim 


4.  Epistola  haec  desideratur. 
Hic  verisimile  est  de  Anastasio 
Antiocheno  agi,  a Iustino  II  imp. 
sede  expulso. 

16.  Episcopus  Antiochenus  per- 
peram a Baronio  cum  Sinaita  con- 
fusus. Qui  optime  post  Domnium 
ecclesiam  suam  rexit  ab  an.  559 
ad  an.  570,  quo  a Iustino  II  imp. 
sede  deiectus  est,  ob  Iohannem 
Constantinopolitanum  libera  voce 
reprehensum.  In  eius  locum  suf- 
fectus est  Gregorius  monachus,  ad 


cuius  obitum  (an.  593)  rursus  A- 
nastasius  successit,  a Mauricio 
imp.  restitutus,  et  cathedram  epi- 
scopalem tenuit  usque  ad  an.  598 
quo  e vita  migravit.  Cfr.  Eva- 
grii  Hi  st.  eccl.yV , 56  et  Ion.  Dia- 
coni Vita  s.  Grtgorii , IV,  25.  Hic 
magna  familiaritate  cum  Gregorio 
est  usus.  Cfr.  Grisar,  San  Gre- 
gorio Magno  (trad.  A.  De  Santi, 
Roma,  1904,  p.  205). 

Vide  ad  eumdem  ep.  1, 24, 2 5 ; V, 
41,  42;  VII,  24;  VIII,  2;  IX,  135. 


Digitized  by 


IO 


EPISTOLAE  S.  GREGOR11 


illa  verba  per  linguam  carnis  videbantur  expressa,  sed  sic 
spiritalem  amorem  suum,  quem  gestabat,  aperuit,  ac  si  mens 
per  se  ipsam  loqueretur.  Sed  durum  valde  fuit,  quod  se- 
cutum est,  quia  amor  vester  terrena  me  portare  onera  prae- 
cepit et  quem  prius  spiritaliter  diligebatis,  post,  ut  aestimo,  5 
temporaliter  amantes,  usque  ad  terram  me  superposito  onere 
depressistis,  ita  ut  mentis  rectitudinem  funditus  perdens  con- 
templationisque aciem  amittens,  non  per  prophetiae  spiri- 
tum, sed  per  experimentum  dicam : « Incurvatus  sum  et 
«humiliatus  sum  usque  quaque».  Multis  enim  causarum  10 
fluctibus  quatior  et  tumultuosae  vitae  tempestatibus  affligor, 
ita  ut  recte  dicam:  « Veni  in  altitudinem  maris  et  tempe- 
« stas  demersit  me  » . Periclitanti  igitur  mihi  orationis  ve- 
strae manum  tendite,  vos  qui  in  virtutum  litore  statis.  Quod 
vero  me  os  Domini,  quod  lucernam  dicitis,  quod  multis  15 
prodesse  perhibetis,  hoc  quoque  mihi  ad  iniquitatum  mea- 
rum cumulum  accidit,  ut  cum  vindicari  in  me  iniquitas  de- 
buit, laudes  pro  vindicta  recipiam.  Quibus  autem  hoc  in 
loco  terrenarum  rerum  tumultibus  premor,  explere  verbis 
nequeo,  quod  tamen  colligere  ex  brevitate  epistolae  pote-  20 
stis,  in  qua  ei  minus  loquor,  quem  plus  omnibus  diligo. 

Praeterea  indico,  quia  a serenissimis  dominis,  quantis 
valui  precibus  postulavi,  ut  vos  honore  restituto  ad  san- 
cti Petri,  apostolorum  principis,  limina  venire  et,  quousque 
ita  Deo  placuerit,  hic  mecum  vivere  concedat,  quatenus  dum  25 
vos  videre  meruero,  peregrinationis  nostrae  tedium  de  ae- 
terna patria  invicem  loquendo  relevemus. 

10.  Psal. , CXVIII,  107.  23.  Id  est  restituto  usu  pallii; 

r$.  Psal , LXVIII,  3.  cfr.  eP.  I.  27. 

V. 

Gregorius  I papa  Sebastiano  episcopo  Resirtiensi  scribit  malitiam  amici 
eius  domni  Romani  gladios  Langobardorum  vincere.  Sebastianum , qui 

ecclesiam  ab  Anastasio,  patriarcha  Antiocheno , oblatam  abnuerit , laudat 
5 eique  unam  ex  vacuis  ecclesiis  Siciliae  offert. 

S9S,iun.(i). 

Hd.  H:  lib.  V’,  ep.  40  (I,  p.  329).  Ed.  M:  lib.  V,  ep.  42.  JafFd,  Rcg.  1353  (992). 

GREGORIUS  SEBASTIANO  EPISCOPO  RESINIENSI 

Dulcissima  atque  suavissima  fraternitatis  tuae  scripta  su- 
10  scepi,  quae  mihi,  quamvis  numquam  desit  a corde,  sancti- 
tatem tamen  vestram  quasi  corporaliter  praesentem  fecerunt. 
Sed  omnipotentem  Dominum  rogo,  ut  sua  vos  dextera  pro- 
tegat vobisque  et  hic  tranquillam  vitam  et,  quando  ei  pla- 
cuerit, praemia  aeterna  concedat.  Sed  peto,  si  illo  me  amore 
1 5 diligitis,  quo  praesentem  semper  amastis,  ut  pro  me  enixius 
exoretis,  quatenus  omnipotens  Deus  a peccatorum  meorum 
nexibus  me  citius  solvat  et  corruptionis  huius  pondere  exu- 
tum suo  conspectui  liberum  existere  faciat.  Quamvis  enim 
inaestimabilis  sit  caelestis  patriae  dulcedo,  quae  trahat,  multi 
20  tamen  in  hac  vita  dolores  sunt,  qui  ad  amorem  caelestium 
cotidie  impellant.  Qui  mihi  in  hoc  solum  vehementer  pla- 
cent, quia  placere  in  hoc  mundo  aliquid  non  permittunt. 

Quae  enim,  frater  sanctissime,  de  amici  vestri  domni 
Romani  persona  in  hac  terra  patimur,  loqui  minime  vale- 


8.  Vide  ad  eumdem  ep.  I,  27. 
Resinum,  civitas  episcopalis  Illy- 
riae, nunc  Risano  prope  Cattaro. 

24.  Romanus  Ravennas  exar- 
cha , Smaragdi  successor,  cum 
quo  magna  controversia  Gregorio 
erat  ob  hostilitatem  exarchae  in 


Langobardos,  quibuscum  Pontifex 
pacis  consilia  inierat.  Cfr.  Pauli 
Diac.  Historia  Langobardorum  in 
M.  G.  H .,  Script.  rer.  Lang.  et  ltal. 
saec.  vi-ix,  p.  107,  118,  121. 

Vide  de  eo  ep.  I,  32;  II,  45; 
III,  31;  V,  11,  40. 

mus.  Breviter  tamen  dico,  quia  eius  in  nos  malitia  gladios 
Langobardorum  vicit,  ita  ut  benigni  videantur  hostes,  qui 
nos  interimunt,  quam  reipublicae  iudices,  qui  nos  malitia 
sua,  rapinis  atque  fallaciis  in  cogitatione  consumunt.  Et 
uno  tempore  curam  episcoporum  atque  clericorum,  mona-  > 
steriorum  quoque  et  populi  gerere,  contra  hostium  insidias 
sollicitum  vigilare,  contra  ducum  fallacias  atque  malitias 
suspectum  semper  existere,  cuius  laboris,  cuius  doloris  sint, 
vestra  fraternitas  tanto  verius  pensat,  quanto  me,  qui  haec 
patior,  purius  amat.  io 

Praeterea  debitum  salutationis  alloquium  solvens  indico, 
quod  ad  me  Bonifatio  defensore  referente  pervenerit,  quia 
vir  sanctissimus  frater  noster  domnus  Anastasius  patriarcha 
in  una  suarum  civitatum  regendam  vobis  ecclesiam  com- 
mittere voluit  et  consentire  noluistis.  Quem  sensum  atque  i > 
sapientiam  vestram  valde  ego  libenter  amplexus  sum,  lau- 
davi vehementer  et  vos  felices,  me  infelicem  esse  deputavi, 
qui  tali  hoc  tempore  regimen  ecclesiae  suscipere  consensi. 

Si  tamen  animus  vester  fortasse  fratribus  condescendendo 
et  misericordiae  operibus  intentus  ad  hoc  umquam  consen-  20 
tire  decreverit,  peto,  ut  amori  meo  alium  minime  praepo- 
natis. Sunt  enim  in  Sicilia  insula  ecclesiae  vacantes  epi- 
scopis, et  si  vobis  placet  auctore  Deo  ecclesiam  regere, 
iuxta  beati  Petri  apostoli  limina  cum  eius  adiutorio  melius 
potestis.  Sin  vero  non  placet,  feliciter  state,  et  pro  nobis  2> 
infelicibus  exorate.  Omnipotens  autem  Deus,  in  quocum- 
que loco  vos  esse  voluerit,  sua  protectione  custodiat  et  ad 
caelestia  vos  dona  perducat. 


13.  De  eo  v.  supra  not.  16,  p.  9.  cusana  (v.  ep.  V,  20,  54)  et  for- 
23.  Sedes  Siculae  episcopis  va-  tasse  Lilybitana  (ep.  V,  43)  et 

cantes  tunc  temporis  erant  Syra-  Agrigentina  (ep.  V,  12). 

VI. 

Gregorius  I papa  Domitiano,  episcopo  metropolitano  (Melitinensi),  re- 
spondet se  adversis  rebus  afflictum  ex  litteris  eius  solacium  percepisse.  Sa- 
bintanum  diaconum  « curanda  vulnera  sua  aperturum  » nuntiat . 

5 S9S,  wn.  1 . 

Ed.  H:  lib.  V,  ep.  43  (I,  p.  337).  Ed.  M : lib.  V,  cP.  16.  Jafft,  Rcg.  1356  (969). 

GREGORIUS  DOMITIANO  EPISCOPO  METROPOLITANO 

Scripta  dulcissimae  et  cordis  ulnis  omnibus  amplecten- 
dae vestrae  beatitudinis  tristis  accepi,  laetus  relegi.  Quis 
10  enim  in  hac  terra  non  lugeat,  quae  barbarorum  gladiis  tra- 
dita paene  iam  non  habet  qui  in  ea  vivant  et  tamen  habet 
cotidie  qui  moriantur?  Sed  in  quantalibet  tristitia  quem 
non  vestrae  epistolae  in  gaudium  exultationis  excuterent? 
in  quibus  cum  oris  efficacia,  cum  praepollentis  sapientiae 
1 > ingenio  mihi  medullitus  loquebantur  non  carnis  lingua,  sed 
caritatis.  Quia  vero  ego  de  fonte  vestrae  securitatis  hau- 
riens ex  aliquanto  laetificatus  sum,  vos  quoque  rogo,  no- 
strae tristitiae  lutum  tangite  et  afflictionem  nostram  in  vo- 
bismetipsis  magistra  caritate  pertrahite.  Neque  enim  nostri 
20  maeroris  sordes  mundabitis,  nisi  ipsi  quoque  per  compas- 
sionem manum  vestri  cordis  inquinetis.  Nam  sordida  va- 
scula, ut  inquinatione  terrae  careant,  cum  terra  mundari 
solent:  et  vos  si  parumper  ad  curam  nostram  animum  du- 
citis, ut  nobis  opitulari  valeatis,  quasi  cum  luto  mundatis 
25  lutum.  Sed  quia  hoc  operando  simul  et  orando  agitis,  si 
quid  pro  nobis  in  vobis  terrena  actio  inquinat,  statim  aqua 
orationis  lavat.  Quia  enim  si  quid  patitur  unum  membrum, 

7.  Hic  fuit  Mauricii  imp.  co-  Vide  ad  eumdem  ep.  III,  62 ; 
gnatus,  magna  vir  prudentia.  Cfr.  X,  50. 

Evagrii  Hist.  eccl.,  VI,  17. 

compatiuntur  omnia  membra,  compatiendo  laboribus  nostris 
ostendite,  quia  unum  sumus.  Narrare  etenim  mala  quae 
extrinsecus  et  intrinsecus  patior,  epistolari  brevitate  prohi- 
beor. Sed  communis  filius  Sabinianus  diaconus  vestrae  dul- 
cissimae sanctitati  curanda  nostra  vulnera  aperiet;  sed  ex  5 
ope  supernae  gratiae  subsequente  salute  cognoscat,  quia  me- 
dicus est,  qui  vulnus  videt.  Pueros  vero  episcopo  similes 
non  transmitto,  nisi  prius  cum  omnipotentis  Dei  et  beati- 
tudinis  vestrae  solacio  a terrenis  implicationibus  exutus  ipse 
episcopus  fuero.  Quando  enim  me  apud  me  ipsum  inve-  10 
nero,  tunc  foris  mei  similes  videlicet  deformes  quaero. 

Data  die  kalendarum  iuniarum,  indictione  xm. 


VII. 

Gregarius  I papa  Leandro  episcopo  (Hispaknsi)  per  Probinum  pres- 
byterum librum  de  regula  pastorali  mittit.  Mittit  et  expositionem  in  1 5 
beatum  Hiob , cuius  tertiae  et  quartae  partis  codices  non  adicit,  quia  bos 
codices  monasteriis  dederit.  De  causarum  tumultibus  queritur. 

595,  iul. 

Kd.  H:  lib.  V,  cp.  53  (I,  p.  332).  Ed.  M:  lib.  V,  ep.  49.  Jafft,  Reg.  1369(1000). 


GREGORIUS  LEANDRO  EPISCOPO  SPANIARUM 

Quanto  ardore  videre  te  sitiam,  quia  valde  me  diligis, 
in  tuis  tabulis  cordis  legis.  Sed  quia  longo  terrarum  spatio 


4.  Hic  tunc  Constantinopoli 
degebat  fungens,  post  Honoratum, 
apocrisiarii , id  est  nuntii  pontificii 
munere,  quod  Gregorius  ipse 
ante  pontificatum  (ut  in  Prol. 
diximus)  exercuerat.  De  apocri- 
sHriorum  praerogativis,  cfr.  Nov. 
Itist.  CXXIII,  25. 

Vide  ad  eumdem  ep.  V,  6,  45. 

20.  Clarus  episcopus  Hispalen- 


sis ab  an.  circ.  584  ad  an.  600 
vel  601.  Exilio  multatus  est  a 
Leovigildo  rege  ariano  Visigotho- 
rum  Hispaniae,  ob  filium  S.  Her- 
mencgildum  ad  fidem  catholicam 
conversum . Magna  pars  fuit  con- 
cilii Toletani  III  an.  585,  in  quo 
tota  Gothorum  gens  ad  fidem  ca- 
tholicam se  recepit. 

Extant  de  eius  scriptis  Libel- 

disiunctum  te  videre  nequeo,  unum  quod  mihi  de  te  di- 
ctavit Caritas,  feci,  ut  librum  regulae  pastoralis,  quem  in 
episcopatus  mei  exordio  scripsi,  et  libros  quos  in  exposi- 
tione beati  Iob  iamdudum  me  fecisse  cognovisti,  sanctitati 
5 tuae  communi  filio  Probino  presbytero  veniente  transmit- 
terem. Et  quidem  in  eo  opere  tertiae  et  quartae  partis 
codices  non  transmisi,  quia  eos  solummodo  ex  eisdem  par- 
tibus codices  habui  quos  iam  monasteriis  dedi.  Hos  itaque 
sanctitas  tua  studiose  percurrat  et  peccata  mea  studiosius 
10  defleat,  ne  mihi  culpae  gravioris  sit,  quod  quasi  scire  vi- 
deor quod  agere  praetermitto.  In  hac  vero  ecclesia  quantis 
causarum  tumultibus  premor,  ipsa  caritati  tuae  epistolae 
meae  brevitas  innotescit,  quando  ei  parum  loquor,  quem 
magis  omnibus  diligo. 


VIII. 

Gregorius  I papa  Eulogii , episcopi  Alexandrini,  litteras  sibi  gratas 
fuisse  scribit . Calamitates  eius  luget.  Quanta  a Langobardorum  gladiis 
in  cotidiana  civium  depraedatione  atque  interitu  patiatur,  striclim  attingit. 
Ad  epistolam  per  Sabinianum  diaconum,  responsalem  suum  Constantino- 


lus  ad  Florentinam  sororem , de 
vita  monastica  et  Homilia  de  trium- 
pho Ecclesiae  ob  conversionem  Go- 
thorum in  Migne,  P.  L.y  LXXII, 
873  ad  898. 

Fratrem  habuit  Isidorum  cele- 
berrimum episcopum  scriptorem- 
que ecclesiasticum  qui  ei  successit 
in  sede  Hispalensi  et  de  eo  lo- 
quitur in  opere  De  viris  illustribus , 
c.  41. 

Leander,  Constantinopoli,  quo 
perrexerat,  dicto  parens  Herme- 
negildi,  legatus  ad  Tiberium  imp., 
tam  suavi  amicitiae  vinculo  cum 


Gregorio  tunc  ibidem  apocrisia- 
rio  iunctus  est,  ut  hic  suos  libros 
Moralium  in  Iob  illi  dicaverit. 
Cfr.  Leclercq.,  UEspagne  chre- 
tienne,  Paris,  1906,  p.  276. 

Vide  ad  eumdem  ep.  I,  41;  IX, 
227. 

4.  Libri  XXXV  quos  apocrisia- 
rius  inchoavit  et  pontifex  perfecit. 
Tripartito  commentario  Gregorius 
librum  Iob  illustrat,  nempe  histo- 
rico, typico,  et  morali,  ex  quibus 
longe  praestantissimus  extat  mo- 
ralis. Cfr.  Bardenhewer,  Patro- 
logia , Roma,  1903,  III,  p.  160. 

politanum , missam  non  rescripsisse  eum  miratur.  Isidorum  diaconum , 
latorem  praesentium , benedictionem  S.  Marci  evangelistae  detulerit, 
cum  lignis  aptis  construendis  navibus  transmittit. 

59*>,  iul. 

Ed.  H:  lib.  VI,  ep.  58  (I,  p.  432).  EJ.  M:  lib.  VI,  ep.  60.  Jafle,  Reg.  1442(1074).  ) 

GREGORIUS  EULOGIO  EPISCOPO  ALEXANDRINO 

Mater  et  custos  bonorum  omnium  caritas,  quae  mul- 
torum corda  uniendo  constringit,  absentem  non  aestimat 
eum  quem  mentis  oculis  habet  praesentem.  In  huius  ergo 
radice  cum,  frater  carissime,  teneamur,  nihil  sibi  in  nobis  ro 
corporalis  absentia,  nil  poterit  regionum  vindicare  longin- 
quitas, quippe  quia  scilicet  longe  a nobis  non  sumus  qui 
unum  sumus.  Hanc  autem  esse  nobis  cum  ceteris  fratri- 
bus communem  semper  optemus.  Est  tamen  aliquid  quod 
nos  erga  Alexandrinam  ecclesiam  quadam  peculiaritate  con-  i s 
stringit  et  in  eius  amore  proniores  existere  speciali  quo- 
dam modo  lege  compellit.  Nam  sicut  omnibus  liquet, 
quod  beatus  evangelista  Marcus  a sancto  Petro  apostolo 
magistro  suo  Alexandriani  sit  transmissus,  huius  nos  ma- 
gistri et  discipuli  unitate  constringimur,  ut  et  ego  sedi  di-  20 
scipuli  praesidere  videar  propter  magistrum  et  vos  sedi 
magistri  propter  discipulum.  Ad  hanc  autem  unitatem 
cordium  etiam  vestrae  sanctitatis  meritis  ligamur,  quos 
auctoris  sui  salubriter  sequi  instituta  cognoscimus  et  sem- 
per ad  magistri  sui  gremium,  unde  illic  praedicatio  salutis  25 


6.  Ad  patriarcatum  Alexandri- 
num elatus  an.  580,  obiit  an.  607. 
Cum  Gregorio  suavi  usus  est  fa- 
miliaritate cuius  monumentum 
extant  ipsius  Pontificis  epistolae. 
Cfr.  Theophanes,  ad  an.  6072, 
Bonn,  I,  385;  Evagrii  Hist.  eccl ., 
V,  16;  VI,  24.  De  operibus  ipsi  a 
Photio  attributis  v.  Bardenhewer, 
Patrohgia , III,  60:  « oggi  invece 


« di  Eulogio  possediamo  unica- 
« mente  una  orazione  sui  rami 
cf  delle  palme  e sulPasinello  (Mi- 
« GNE,  P.  G.,  LXXXVI,  2,  2913- 
('2938)  e vari  frammenti  (2937- 
« 2964)  »,  id.  ibid. 

Vide  ad  eumdem  ep.  I,  24 ; V, 
41;  VII,  31,37;  VIII,  28,  29;  IX, 
175;  X,  14,21;  XII,  16;  XIII,  6. 


Digitized  by  L^ooQle 


FAMILIARES 


17 


exorta  est,  tota  se  conferre  devotione  sentimus.  Atque 
ideo  sanctitatis  vestrae  susceptis  apicibus,  quantum  cor  no- 
strum de  fraterna  visitatione  gavisum  est,  tantum  de  in- 
dictis quae  significastis  oneribus  tristitia  premimur  et  fra- 
5 terna  compassione  vobiscum  gemimus  quod  doletis.  Sed 
quia  diversa  se  tendit  ubique  concussio,  in  communi  ne- 
cessitate minus  est  dolendum  de  propria,  sed  studendum 
magis  est,  ut  patienter  tolerando  vincamus  quod  omnino 
devitare  non  possumus. 

10  Quanta  autem  nos  a Langobardorum  gladiis  in  coti- 
diana nostrorum  civium  depraedatione  vel  detruncatione 
atque  interitu  patimur,  narrare  recusamus,  ne,  dum  nostros 
dolores  loquimur,  ex  compassione  quam  nobis  impenditis 
vestros  augeamus. 

iS  Praeterea  ante  aliquantum  temporis  communi  filio  Sa- 
biniano  diacono  responsa  ecclesiae  in  urbe  regia  facienti 
scripta  nostra  direximus,  quae  vestrae  debuisset  fraternitati 
transmittere.  Quae  si  suscepistis,  miramur,  cur  nobis  ad 
ea  minime  respondistis.  Et  ideo  quia  cavendum  est,  ne 
20  cuiuslibet  superbia  scandalum  in  ecclesia  introducat,  necesse 
est,  ut  eadem  scripta  suptiliter  relegentes  omni  studio  et 
tota  intentione  quae  ad  honorem  vestrum  et  pacem  eccle- 
siae pertinent  conservetis. 

Omnipotens  autem  Deus,  qui  pietatis  suae  gratia  sa- 
25  cerdotalem  vobis  animum  et  caritatem  contulit,  in  suo  vos 
servitio  protegat  atque  ab  omni  adversitate  interius  exte- 
riusque  custodiat  et  converti  ad  se  errantium  animas  vestra 
propitius  praedicatione  concedat. 

Latorem  autem  praesentium  Isidorum  diaconem  com- 
30  munem  filium  cum  ea  qua  oportuit  caritate  suscepimus  be- 


10.  De  Langobardorum  in  Gre- 
gorium  pressura,  v.  quae  in  Prol. 
exaravimus.  Cfr.  etiam  Dudden, 
Gregory  the  Great,  London,  Long- 


mans,  1905,  vol.  2U*,  c.  VI,  Gre- 
gory and  the  Lomhards , p.  3-42. 

16.  De  Sabiniano  v.  not.  4, 
p.  14. 


Bibi.  Sanet.  Pair.  (Ser.  VII)  I. 

nedictionem  nobis  sancti  Marci  evangelistae  deferentem. 

Et  vos  quidem  bonae  vitae  merito  resplendentes  ea  quae 
paradiso  vicina  sunt  bene  olentia  nobis  ligna  transmisistis. 
Nos  vero  quia  videlicet  peccatores  sumus,  ab  occidente 
vobis  ligna  transmisimus,  quae  construendis  apta  navibus  > 
tumultum  mentis  nostrae  signantia  in  marinis  semper  flu- 
ctibus agitentur;  et  quidem  transmittere  maiora  voluimus, 
sed  haec  navis  angustia  non  recepit. 


IX. 

Gregorius  I papa  Gregariae,  cubiculariae  Augustae,  de  peccatorum  io 

venia  scribit;  revelationes  sibi  fieri  negat. 

J * $97>  1lln- 

Ed.  H:  lib.  VII,  cr.  22  (I,  p.  464).  Ed.  M : !ih.  VII,  ep.  2S.  Jaflc,  Reg.  1468  (uoj). 


GREGORIUS  GREGORIAH  CUBICULARIAE  AUGUSTAE 

Desiderata  dulcedinis  vestrae  scripta  suscepi,  in  quibus  i> 
vos  omnino  de  peccatorum  multitudine  studuistis  accusare. 

Sed  scio,  quia  omnipotentem  Deum  ferventer  diligitis  atque 
in  cius  misericordia  confido,  quia  illa  de  vobis  sententia  ex 
ore  veritatis  procedit  quae  de  quadam  sancta  muliere  dicta 
est:  «Dimissa  sunt  ei  peccata  multa,  quia  dilexit  multum».  20 
Quomodo  autem  fuerint  dimissa,  in  hoc  etiam  monstra- 
tum est  quod  postmodum  est  secutum;  quia  ad  pedes  Do- 
mini sedebat,  verbum  ex  ore  illius  audiebat.  In  contem- 
plativa enim  vita  suspensa  iam  activam  transcenderat, 
quam  adhuc  Martha  soror  illius  tenebat.  Sepultum  quo-  25 
que  Dominum  studiose  requisivit,  ad  monumentum  incli- 


14.  Cubicularius  in  aula  By- 
zantina omnium  curam  habebat 
quae  ad  sacram  Augustorum  per- 
sonam pertinerent.  Masculi  eu- 
nuchi, imperatori  serviebant,  fe- 
minae ba silis sae.  De  y.ouji:xou- 


Xapaiaig  cfr.  Const.  Porph.,  De 
caereni .,  Bonn,  p.  622;  De  Adtrt. 
imp .,  p.  53;  Theophanes,  ad  an. 
6287,  Bonn,  p.  470. 

20.  Luc.,  VII,  47. 

nata  corpus  illius  non  invenit;  sed  etiam  discipulis  rece- 
dentibus ipsa  ante  ianuam  monumenti  plorans  perstitit  et 
quem  mortuum  flebat,  viventem  videre  meruit  et,  quia 
resurrexisset,  discipulis  nuntiavit.  Et  hoc  mira  dispensa- 
5 tione  pietatis  Dei  fuit,  ut  ex  ore  mulieris  nuntiaretur  vita, 
quia  ex  ore  mulieris  mors  fuerat  in  paradiso  propinata. 
Quae  alio  quoque  tempore  cum  Maria  altera  post  resur- 
rectionem Dominum  vidit  et  accedens  pedes  eius  tenuit. 
Duc,  rogo,  ante  oculos,  quae  manus  cuius  tenuerunt  pedes. 
10  Illa  mulier  quae  fuerat  in  civitate  peccatrix,  illae  manus 
quae  fuerant  iniquitate  pollutae,  illius  tetigerunt  pedes  qui 
ad  patris  dexteram  super  angelorum  verticem  sedet.  Pen- 
semus, si  possumus,  quae  sunt  ista  viscera  supernae  pie- 
tatis, ut  mulier  quae  in  profundo  voraginis  fuerat  demersa 
i>  per  culpam,  ex  amoris  penna  sic  in  altum  levaretur  per 
gratiam.  Impletum  est,  dulcis  filia,  impletum  quod  de 
hoc  sanctae  ecclesiae  tempore  prophetica  nobis  voce  pro- 
missum est : « Et  in  die  illo  erit  domus  David  fons  patens 
« in  ablutionem  peccatoris  et  menstruatae  ».  Domus  enim 
20  David  nobis  peccatoribus  fons  patens  in  ablutionem  est, 
quia  iniquitatum  nostrarum  sordibus  per  David  filium  Sal- 
vatorem nostrum  aperta  iam  misericordia  lavamur. 

Quod  vero  dulcedo  tua  in  suis  epistolis  subiunxit  im- 
portunam se  mihi  existere,  quoadusque  scribam  mihi  esse 
25  revelatum,  quia  peccata  tua  dimissa  sint,  rem  et  difficilem 
etiam  et  inutilem  postulasti : difficilem  quidem,  quia  ego 
indignus  sum,  cui  revelatio  fieri  debeat,  inutilem  vero, 
quia  secura  de  peccatis  tuis  fieri  non  debes,  nisi  cum  iam 
in  die  vitae  tuae  ultimo  plangere  eadem  peccata  minime 
30  valebis.  Quae  dies  quousque  veniat,  semper  suspecta, 
semper  trepida  metuere  culpas  debes  atque  eas  cotidianis 
fletibus  lavare.  Certe  Paulus  apostolus  iam  ad  tertium 

19.  Zac.,  XIII,  1. 

caelum  ascenderat,  in  paradiso  quoque  ductus  fuerat,  arcana 
verba  audierat,  quae  loqui  homini  non  liceret,  et  tamen 
adhuc  trepidans  dicebat : « Castigo  corpus  meum  et  servituti 
« subicio,  ne  forte  aliis  praedicans  ipse  reprobus  efficiar  » . 
Adhuc  timet  qui  iam  ad  caelum  ducitur,  et  iam  timere  > 
non  vult  qui  adhuc  in  terra  conversatur?  Perpende,  dul- 
cissima filia,  quia  mater  neglegentiae  solet  esse  securitas. 
Habere  ergo  in  hac  vita  non  debes  spem  per  quam  negle- 
gens reddaris.  Scriptum  est : « Beatus  vir  qui  semper  est 
« pavidus  ».  Et  rursum  scriptum  est : « Servite  Domino  in  10 
« timore  et  exultate  ei  cum  tremore  ».  In  pauco  ergo  vitae 
huius  tempore  mentem  vestram  necesse  est  ut  tremor  te- 
neat, quatenus  per  securitatis  gaudium  sine  fine  postmo- 
dum  exultet.  Omnipotens  Deus  sancti  spiritus  sui  gratia 
mentem  vestram  repleat  et  post  fletus  quos  cotidie  in  ora-  1 5 
tione  funditis  ad  gaudia  vos  aeterna  perducat. 


X. 

Gregor  i us  I papa  Tbeoctistam  patriciam  et  Andream,  quemadmodum 
et  Augustae  et  « parvulorum  dominorum  » animos  excolant ; docet;  de  tri- 
ginta auri  libris  per  Sabinianum  diaconum  missis  gratias  agit , quarum  20 
dimidiam  partem  ad  redimendos  Crotonienses,  qui  anno  superiore  capta  ci- 
vitate in  captivitatem  Langobardorum  ceciderint , dimidiam  ad  a lectisternia a 
monialibus  Romae  emenda  se  contulisse  scribit.  Clavem  S.  Petri  mittit , 
quam,  cum  praesente  Autarith,  Langobardorum  rege , miraculum  edidisset, 
ab  eodem  rege  decessori  suo  missam  esse  narrat.  25 

597 > iun- 

Ii.!.  H : lib.  VII,  cp.  23  (I,  p.  466).  EJ.  M:  lib.  VII,  cp.  26.  Jaflc,  Reg.  1469  (1104). 

GREGORIUS  THEOCTISTAE  PATRICIAE  ET  ANDREAE 

Quod  in  tanto  tumultu  causarum  vestra  excellentia  po- 
sita sacri  verbi  ubertate  plena  est  atque  incessanter  ad  ae-  30 

4.  Cor.,  IX,  27.  11.  Prov II,  11. 

10.  Prov.,  XXYII1,  12.  28.  Ad  Theoctistam  v.  ep.  I,  5. 

terna  gaudia  suspirat,  magnas  omnipotenti  Deo  gratias  ago, 
quia  hoc  in  vobis  impletum  video  quod  de  electis  patribus 
scriptum  est:  « Filii  autem  Israhel  ambulaverunt  per  sic- 
« cum  per  medium  mare  ».  At  contra:  « Ego  veni  in  alti- 
5 « tudinem  maris,  et  tempestas  demersit  me  ».  Vos  vero 
ad  repromissionis  patriam  inter  undas  causarum  saecularium 
siccis,  ut  video,  gressibus  ambulatis.  Agamus  ergo  gratias 
ei  spiritui  qui  corda  quae  implet  levat,  qui  inter  tumultus 
hominum  solitudinem  in  mente  facit,  in  cuius  praesentia 
io  nullus  locus  compunctae  animae  non  est  secretus.  Aeternae 
enim  suavitatis  odorem  trahitis  atque  ideo  sponsum  animae 
ardenter  amatis,  ita  ut  cum  caelesti  sponsa  ei  dicere  pos- 
sitis: «Trahe  me:  post  te  in  odore  unguentorum  tuorum 
« currimus  ».  In  epistolis  autem  vestrae  excellentiae  hoc 
i)  minus  repperi,  quia  mihi  de  serenissima  domina  indicare 
noluit,  quam  studiose  legat  vel  in  lectione  qualiter  compun- 
gatur. Prodesse  quippe  ei  multum  debet  vestra  praesentia, 
ut  inter  causarum  fluctus,  quos  adsidue  patitur,  ex  quibus, 
velit  nolit,  foras  trahitur,  semper  ad  amorem  caelestis  pa- 
20  triae  interius  revocetur,  et  hoc  quoque  investigare  debetis, 
quotiens  ei  pro  sua  anima  lacrimae  dantur,  utrum  adhuc  ex 
timore  an  iam  ex  amore  compungitur. 

Duo  quippe  sunt  compunctionis  genera,  sicut  scitis. 
Unum  quod  aeternas  poenas  metuit,  aliud  quod  caelestibus 
25  praemiis  suspirat,  quia  Deum  sitiens  anima  prius  timore 
compungitur,  post  amore.  Ante  enim  semetipsam  in  la- 
crimis afficit,  quia,  dum  malorum  suorum  recolit,  pro  his 
perpeti  supplicia  aeterna  pertimescit;  at  vero  cum  longa 
maeroris  anxietudine  fuerit  formido  consumpta,  quaedam 
30  iam  de  praesumptione  veniae  securitas  nascitur  et  in  amore 
caelestium  gaudiorum  animus  inflammatur;  et  qui  prius 

4.  Exod.f  XV,  19.  15.  Id  est  de  Constantina  Im- 

5.  Psal.y  LXVIII,  3.  siJissa , uxore  Mauricii  Augusti. 

14.  Cant.y  I,  3. 

flebat,  ne  duceretur  ad  supplicium,  postmodum  flere  ama- 
rissime incipit,  quia  differtur  a regno.  Contemplatur  ete- 
nim mens,  qui  sunt  angelorum  chori,  quae  ipsa  societas 
beatorum  spirituum,  quae  visio  internae  claritatis  Dei,  et 
amplius  plangit  quae  a bonis  perennibus  deest,  quam  flebat  s 
prius,  cum  mala  aeterna  metuebat,  sicque  fit,  ut  perfecta  com- 
punctio formidinis  trahat  animum  compunctioni  dilectionis. 
Quod  bene  in  sacra  veracique  historia  figurata  narratione 
describitur,  quae  ait  : «Axa  filia  Chaleb  sedens  super  asi- 
« nam  suspiravit.  Cui  dixit  pater  suus  : Quid  habes?  At-  io 
« que  illa  respondit : Da  mihi  benedictionem ; terram  au- 
« stralem  et  arentem  dedisti  mihi,  iunge  et  inriguam.  Et 
«dedit  ei  pater  suus  inriguum  superius  et  inriguum  infe- 
« rius  ».  Axa  quippe  super  asinam  sedet,  cum  inrationa- 
bilibus  carnis  suae  motibus  anima  praesidet.'  Quae  suspi-  15 
rans  a patre  terram  inriguam  petit,  quia  a creatore  nostro 
cum  magno  desiderio  quaerenda  est  lacrimarum  gratia. 
Sunt  namque  nonnulli,  qui  iam  in  dono  percipiunt  libere  pro 
iustitia  eloqui,  oppressos  tueri,  indigentibus  propria  tribuere, 
ardorem  fidei  habere,  sed  adhuc  gratiam  lacrimarum  non  20 
habent.  Hi  nimirum  terram  australem  et  arentem  habent, 
sed  adhuc  inrigua  indigent,  quia  in  bonis  operibus  positi, 
in  quibus  magni  atque  ferventes  sunt,  oportet  valde,  ut  aut 
timore  supplicii,  aut  amore  regni  caelestis  peccata,  sine  qui- 
bus vivere  non  possunt,  cotidie  plorent.  Sed  quia,  ut  dixi,  25 
duo  sunt  compunctionis  genera,  dedit  ei  pater  suus  inri- 
guum  superius  et  inriguum  inferius.  Inriguum  quippe  su- 
perius accipit  anima,  cum  se  in  lacrimis  regni  caelestis  de- 
siderio affligit ; inriguum  vero  inferius  accipit,  cum  inferni 
supplicia  flendo  pertimescit.  Et  quidem  prius  inferius  et  30 
post  inriguum  superius  datur.  Sed  quia  compunctio  amoris 
magna  dignitate  praeeminet,  neccsse  fuit,  ut  prius  inriguum 

1 {.  Ios.,  I,  18-19.  ^ D:\iL,  lib.  III,  c.  34. 

superius  et  post  inriguum  inferius  diceretur.  Vos  ergo, 
quae  operante  omnipotente  Deo  utraque  compunctionis  ge- 
nera experimento  nostis,  quantum  per  verba  vestra  serenis- 
simae dominae  vestrae  prodestis,  cotidie  sollicite  perscru- 
5 tari  debetis. 

Peto  autem,  ut  parvulos  dominos  quos  nutritis  praeci- 
puis moribus  instituere  curetis  et  gloriosos  eunuchos  qui 
eis  deputati  sunt  ammonere,  ut  ea  illis  loqui  debeant,  quae 
eorum  mentes  in  caritate  circa  se  invicem  et  erga  subiectos 
10  in  mansuetudine  compungant,  ne,  si  quid  odii  inter  se  modo 
conceperint,  in  aperto  postea  erumpat.  Verba  quidem  nu- 
trientium aut  lac  erunt,  si  bona  sunt,  aut  venenum,  si  mala. 
Taliter  ergo  nunc  eis  suggerant  quae  postmodum  ostendant, 
quam  bona  fuerint  quae  a nutritorum  suorum  ore  suxerunt. 
15  Praeterea  triginta  auri  libras  dilectissimus  filius  meus 
Sabinianus  diaconus  ab  excellentia  vestra  transmissas  in  re- 
demptionem captivorum  dandas  atque  pauperibus  erogandas 
detulit,  de  quibus  vobis  gaudeo,  sed  mihi  pertimesco,  quia 
apud  tremendum  iudicem  non  solum  de  sancti  Petri  aposto- 
20  lorum  principis  substantia  sed  etiam  de  vestris  rebus  rationes 
redditurus  vado.  Vobis  autem  omnipotens  Deus  pro  terrenis 
caelestia,  pro  temporalibus  aeterna  restituat.  Indico  vero, 
quia  ex  Crotonensi  civitate,  quae  super  Adriaticum  mare 
in  terra  Italiae  posita  transacto  anno  a Langobardis  capta 
25  est,  multi  viri  ac  multae  mulieres  nobiles  in  praeda  ductae 
sunt  et  filii  a parentibus,  parentes  a filiis  et  coniuges  a 
coniugibus  divisi,  ex  quibus  aliqui  iam  redempti  sunt;  sed 
quia  gravibus  eos  pretiis  dicunt,  multi  apud  nefandissimos 


6.  Mauricio  quinque  filii  et 
tres  filiae  fuerunt. 

15.  Circiter  34200  libellas  Ita- 
licas. 

16.  De  Sabiniano  v.  not.  4, 

p.  14. 


23.  Crotona  in  ora  Bruttii  oc- 
cidentali in  mare  Ionio  (v.  ep.  II, 
39,  40),  a Langobardis  capta  an. 
596,  ope  Arichii  ducis  Beneven- 
tani qui  incolas  captivos  duxerat. 
Cfr.  ep.  VI,  32,  80. 

Langobardos  hactenus  remanserunt.  Mox  autem  medieta- 
tem pecuniae  quam  transmisistis  in  eorum  redemptionem 
transmisi,  de  medietate  vero  ancillis  Dei,  quas  vos  graeca 
lingua  monastrias  dicitis,  lectisternia  emere  disposui,  quia 
in  lectis  suis  gravi  nuditate  in  huius  urbis  vehementissime  > 
frigore  laborant.  Quae  in  hac  urbe  multae  sunt.  Nam 
iuxta  notitiam  qua  dispensantur  tria  milia  repperiuntur.  Et 
quidem  de  sancti  Petri  apostolorum  principis  rebus  octo- 
ginta annuas  libras  accipiunt.  Sed  ad  tantam  multitudinem 
ista  quid  sunt,  maxime  in  hac  urbe,  ubi  omnia  gravi  pretio  io 
emuntur?  Harum  vero  talis  vita  est,  atque  in  tantum  la- 
crimis et  abstinentia  stricta,  ut  credamus,  quia,  si  ipsae  non 
essent,  nullus  nostrum  iam  per  tot  annos  in  loco  hoc  sub- 
sistere inter  Langobardorum  gladios  potuisset. 

Praeterea  benedictionem  sancti  Petri  apostoli  elavem  a i> 
sacratissimo  cius  corpore  transmisi,  de  qua  videlicet  clavi 
hoc  est  gestum  quod  narro  miraculum.  Dum  eam  quidam 
Langobardus  civitatem  ingressus  in  Transpadanis  partibus 
invenisset,  quia  sancti  Petri  clavis  esset,  despiciens,  sed  pro 
eo,  quod  eam  auream  vidit,  facere  sibi  ex  illa  aliquid  aliud  20 
volens  eduxit  cultellum,  ut  illam  incideret.  Qui  mox  cul- 
tellum, cum  quo  eam  per  partes  mittere  voluit,  arreptus 
per  spiritum  sibi  in  gutture  defixit  eademque  hora  extinctus 
cecidit.  Et  dum  illic  rex  Langobardorum  Autarith  atque 
alii  multi  eius  homines  adessent  et  is  qui  se  percusserat  25 
seorsum  mortuus,  clavis  vero  haec  seorsum  iaceret  in  terra, 
factus  est  omnibus  vehementissimus  timor,  ut  eandem  ela- 
vem de  terra  levare  nullus  praesumeret.  Tunc  quidam 
Langobardus  catholicus,  qui  sciebatur  orationi  et  elemo- 
sinis  deditus,  Mimiulf  nomine,  vocatus  est  atque  ipse  hanc  30 
levavit  de  terra.  Autarith  vero  pro  eodem  miraculo  aliam 

9.  Circiter  87500  libellas  Ita-  norum  interregnum  rex  a Lango- 
licas.  bardis  est  acclamatus  ab  an.  584 

24.  Clephii  filius  qui  post  ioan-  ad  an.  590. 

elavem  auream  fecit  atque  cum  ea  pariter  ad  sanctae  me- 
moriae decessorem  meum  transmisit  indicans,  quale  per 
eam  miraculum  contigisset.  Ipsam  ergo  vestrae  excellen- 
tiae transmittere  studui,  per  quam  omnipotens  Deus  super- 
bientem et  perfidum  hominem  peremit,  ut  per  eam  vos, 
quae  eum  timetis  et  diligitis,  et  praesentem  salutem  et  ae- 
ternam habere  valeatis. 


XI. 

Gregorius  I papa  Anastasium,  episcopum  Antiochenum , incommoda 
fortiter  ferre  iubet.  Addit  de  novis  haereticorum  turbis.  Quae  ipse  bar- 
barorum gladiis  ac  iudicum  perversitate  patiatur,  breviter  percurrit. 

597 > sePl- 

Ed.  H:  lib.  VIII,  cp.  2 (II,  p.  2).  E d.  M:  lib.  VIII,  cp.  2.  Jnffe,  Reg.  1489  (1124). 


GREGORIUS  ANASTASIO  EPISCOPO  ANTIOCHIAE 

Suscepi  epistolas  suavissimae  beatitudinis  vestrae,  quae 
pro  verbis  lacrimas  pluebant.  Vidi  namque  in  eis  nubem 
more  suo  in  altum  volantem,  sed  quandam  caliginem  tri- 
stitiae ferentem  nec  penetrare  in  ipso  exordio  facile  valui, 
unde  et  quo  iret,  quia  pro  ipsa  quam  dixi  caligine  ad  ple- 
num causas  non  intellexi.  Hoc  tamen  sanctissimos  vos 
semper,  sicut  et  facitis,  reducere  ad  mentem  decet,  quod 
praedicator  gentium  dicit:  « In  novissimis  temporibus  insta- 
te bunt  tempora  periculosa  et  erunt  homines  seipsos  amantes, 
« cupidi,  elati  » et  cetera,  quae  mihi  labor  est  dicere  et  vobis 
non  est  necessarium  audire.  Ecce  in  sancta  senectute  bea- 
titudo  vestra  multis  tribulationibus  laborat.  Sed  perpendat, 
cuius  sedem  sedeat.  Numquid  non  illius,  cui  voce  veritatis 
dictum  est:  « Cum  senueris  alius  te  cinget  et  ducet  quo 

2.  Scilicet  Pelagium  II  (579-  14.  De  Anastasio  v.  not.  16,  p.  9. 

590).  24.  II  Ttni.y  III,  1. 


Digitized  by  C^ooQle 


26 


EPISTOLAE  S.  GREGORII 


« non  vis  » ? Sed  hac c dicens  recolo,  quod  sanctitas  vestra 
in  multis  adversitatibus  etiam  a iuventute  desudavit.  Cum 
bono  ergo  rege  dicat:  « Recogitabo  omnes  annos  meos  in 
« amaritudine  animae  meae  ».  Sunt  autem  multi,  qui  de- 
lectationem suam,  sicut  scribitis,  de  nostris  sibi  vulneribus  5 
faciunt.  Sed  scimus,  qui  dixit : « Plorabitis  et  flebitis  vos, 

« mundus  autem  gaudebit,  vos  autem  contristabimini  ».  Ubi 
et  protinus  adiunxit:  « Sed  tristitia  vestra  vertetur  in  gau- 
« dium  ».  Quia  vero  iam  patimur  praedicta,  restat,  ut  etiam 
promissa  sperare  debeamus.  Hi  enim  de  quibus  dicitis,  10 
quia  ipsi  addunt  onera,  qui  sublevare  debuerunt,  scio,  quia 
illi  sunt,  qui  veniunt  in  vestitu  ovium  et  intus  sunt  lupi 
rapaces.  Sed  tanto  magis  tolerandi  sunt  quanto  nos  non 
solum  per  malitiosam  mentem,  sed  etiam  per  religiosum 
habitum  persequuntur.  In  hoc  autem,  quod  soli  prae  aliis  15 
habere  appetunt,  quod  dignum  non  fuerat,  ut  vel  cum  fra- 
tribus haberent,  nullo  modo  turbamur,  quia  in  omnipotenti 
Deo  confidimus,  quod  hi  qui  aliena  appetunt  etiam  suis 
citius  privantur.  Scimus  enim  qui  dixit:  «Quia  omnis, 
«qui  se  exaltat,  humiliabitur».  Et  rursum  scriptum  est:  20 
«Ante  ruinam  exaltatur  cor». 

His  autem  diebus,  sicut  invenio,  nova  hereticorum  bella 
consurgunt,  de  quibus  vestrae  beatitudini  iam  antea  scripsi, 
ita  ut  prophetas,  evangelia  et  dicta  patrum  omnia  evacuare 
moliantur.  Sed  permanente  vita  vestrae  sanctitatis  in  pro-  25 
tectoris  nostri  gratia  speramus,  quod  eorum  ora  citius  ob- 
mutescant, quae  contra  soliditatem  veritatis  aperta  sunt ; 
quia  et  quamlibet  acuti  gladii  immittantur,  cum  saxum  fe- 
riunt, fracti  resiliunt.  Hoc  autem  magna  Dei  omnipotentis 
est  gratia,  quod  in  ipsis,  qui  a sanctae  ecclesiae  doctrina  30 
divisi  sunt,  unitas  non  est,  quia  omne  regnum  in  se  divisum 

I.  IoiIANN.,  XXI,  28.  20.  Luc.,  XIV,  II. 

4.  Isai.,  XXXVIII,  25.  21.  Prn-,  XVI,  18. 

0.  IOHANN.,  XVI,  20. 

non  stabit.  Et  sancta  ecclesia  suptilius  in  sua  semper  eru- 
ditione instruitur,  dum  hereticorum  quaestionibus  impugna- 
tur, ita  ut  aperte  impleatur,  quod  per  psalmistam  contra 
hereticos  de  Deo  dictum  est : « Divisi  sunt  ab  ira  vultus 
5 « eius  et  adpropiavit  cor  illius  » . Nam  dum  ipsi  in  pravo 
errore  suo  dividuntur,  cor  nobis  Dei  adpropiat,  quia  eruditi 
adversitatibus  intellectum  eius  suptilius  invenimus. 

Quae  autem  mala  a barbarorum  gladiis,  quae  a perver- 
sitate iudicum  patimur,  beatitudini  vestrae  narrare  fugio,  ne 
10  eius  gemitum  augeam,  quem  minuere  consolando  debueram. 
Sed  in  his  omnibus  auctoris  nostri  me  praecepta  consolantur 
dicentis : « Haec  locutus  sum  vobis,  ut  in  me  pacem  ha- 
« beatis.  In  mundo  pressuram  habebitis  ».  Penso  enim, 
quibus  dictum  est : « Haec  est  hora  vestra  et  potestas  te- 
15  « nebrarum  ».  Si  ergo  potestas  lucis  post  erit,  quia  electis 
dictum  est:  «Vos  estis  lux  mundi  »,  et  sicut  scriptum  est: 
« Optinebunt  eos  iusti  in  matutino  » , omne,  quod  in  hora 
et  potestate  tenebrarum  patimur,  lugendum  non  est. 

Indicat  autem  suavissima  mihi  sanctitas  vestra,  quod 
20  mecum,  si  potuisset  fieri,  sine  carta  et  calamo  loqui  vo- 
luisset, et  dolet,  quod  nobis  orientis  paene  et  occidentis 
spatium  interiacet.  Sed  hoc  quod  sentio  verum,  dico:  et 
in  carta  mihi  mens  vestra  sine  carta  loquitur,  quia  in  verba 
vestrae  sanctitatis  sola  caritas  sonat,  et  divisi  locis  non  sumus, 
25  quia  ex  dono  omnipotentis  Domini  dilectionis  vinculo  unum 
sumus.  Cur  igitur  accipere  pennas  columbae  deargentatae 
quaeritis,  quas  iam  habetis?  Pennae  quippe  eius  sunt  caritas 
Dei  et  proximi.  Per  ipsas  enim  sancta  ecclesia  evolat,  per 
ipsas  terrena  omnia  transcendit,  quas  si  vestra  sanctitas 
30  non  haberet,  ad  me  cum  tanta  caritate  per  epistolas  non 
venisset. 

1.  Cfr.  Marc.,  III,  24.  15.  Luc.,  XXII,  53. 

5.  Psal,  LIV,  22.  16.  Mat.,  V,  14. 

13.  Iohann.,  XVI,  33.  17.  Psal , XLIII,  14. 

Rogo  autem,  ut  pro  mei  cordis  infirmitate  enixius  oretis, 
quatenus  omnipotens  Deus  mentem  meam  a malis  omnibus 
pro  vestra  intercessione  tueatur  et  citius  me  de  tot  procellis 
huius  tempestatis  eripiat  atque  in  aeternae  quietis  litore 
perducat.  5 

Benedictiones  vero  locupletissimas  omnes,  quae  directae 
sunt,  suscepi;  quae  mihi  vir  Dei  pauper  spiritu  transmisisti, 
de  quibus  dicitis  : Quid  enim  det  pauper,  nisi  ea,  quae  pau- 
pera sunt?  Sed  nisi  vos  per  humilitatis  spiritum  pauperes 
essetis,  benedictiones  vestrae  locupletes  non  fuissent.  io 

Omnipotens  Deus  sua  vos  a malis  omnibus  protectione 
custodiat  et,  quoniam  vita  vestra  bonis  omnibus  valde  est 
necessaria,  post  longa  adhuc  tempora  vos  ad  caelestis  patriae 
gaudia  perducat. 


XII.  iS 

Gregorius  1 papa  Eulogia,  patriarchae  Alexandrino , significat  de 
expedito  huius  epistolae  latoris  negotio;  de  causa  quadam , de  qua  ei  iam 
Constantinopolim  venienti  scripserit,  et  de  lignis  addit;  queritur  se  a po- 
dagrae doloribus  et  barbarorum  gladiis  et  curarum  afflictionibus  inces- 
santer » premi.  20 

S99>  iul 

KJ.  II:  Jib.  IX,  cp.  175  (II.  p.  170).  hd.  M:  lib.  IX,  ep.  78.  Jnffc,  Reg.  1702  (1234). 

GREGOR  IUS  EU  LOGIO  PATRIARCHAE  ALEXANDRINO 

Scripta  dulcissimae  vestrae  sanctitatis  latore  praesentium 
deferente  suscepi,  quae  mihi  de  eius  causa  citius  terminanda  2> 
locuta  sunt.  Sed  mox  ut  venit,  qualiter  possessio  quam 
quaerebat  ab  ecclesia  nostra  tenebatur,  agnovit  sibique  ipsi 
citius  rationem  reddidit.  Ha  autem  quae  cum  aliis  habuit 
sine  strepitu  decidit. 


23.  De  Eulogio  v.  not.  6,  p.  16. 

De  causa  vero  de  qua  mihi  omnino  scribendum  fuerat 
nihil  vestra  sanctitas  scripsit,  in  qua  me  et  tardum  esse 
iudicavit;  quae  ne  fortasse  in  scandalo  divisionis  erumperet, 
eiusdem  divisionis  nolui  auctor  existere.  Elegi  enim,  ut 
S ea  quae  secutura  sunt  per  alios  exirent.  Sed  subsequenti 
tempore  Deo  auctore  probabitis,  quia  in  causa  in  qua  Deo 
placere  conspicio  homines  non  formido.  De  qua  vobis  iam 
etiam  in  Constantinopolitana  urbe  venientibus  scribere  curavi. 

Ligna  vero,  sicut  vestra  beatitudo  scripserat,  maiora 
10  paraveram;  sed  ita  parva  navis  huc  transmissa  est,  ut,  nisi 
recisa  essent,  ferre  non  posset.  Quae  recidi  nolui,  sed 
vestro  iudicio,  quid  de  his  fieri  debeat,  reservavi.  Si  autem 
non  sunt  necessaria,  hic  ea  in  aliis  usibus  aptamus.  Peto 
autem,  ut  pro  me  enixius  vestra  sanctitas  orare  debeat,  quia 
1 5 et  podagrae  doloribus  et  barbarorum  gladiis  et  curarum  af- 
flictionibus incessanter  premor.  Sed  si  mihi  orationis  ve- 
strae opem  impenditis,  credo,  quod  me  contra  adversa  omnia 
fortiter  iuvetis. 


XIII. 

20  Gregorius  I papa  Eulogio,  patriarchae  Alexandrino , litterarum  in- 
termissionem excusat.  De  podagrae  doloribus,  qui  eum  iam  per  duos  fere 
annos  teneant,  queritur.  Monachos  Hierosolymitanos  ad  se  de  Agnoitarum 
errore  interrogatum  venisse  negat.  Quos  vero  ante  biennium  Constanti- 
nopolim  adiisse  scribit  seque,  ab  Anatolio  diacono  de  illa  haeresi  (de  qua 
25  Graeci  patres  cum  Latinis  consentiant)  consultum,  per  litteras  respondisse. 

600,  iul. 

Ed.  H:  lib.  X,  cp.  14  (II,  p.  248).  Ed.  M:  lib.  X,  cp.  35.  Jaflc,  Rcg.  1783  (1319). 

GREGORIUS  EULOGIO  PATRIARCHAE  ALEXANDRINO 

Transacto  anno  suavissima  sanctitatis  vestrae  scripta 
30  suscepi,  quibus  pro  aegritudinis  meae  nimietate  respondere 

8.  Referuntur  forsan  haec  ver-  quam  vides  infra, 

ba  ad  controversiam  de  titulo  28.  De  Eulogio  v.  not.  6,  p.  16, 
universalis  cum  Iohanne  nesteute , 29.  Anno  sc.  599. 

nunc  usque  non  valui.  Ecce  enim  iam  biennium  paene 
expletur,  quod  lectulo  teneor  tantisque  podagrae  doloribus 
affligor,  ut  vix  in  diebus  festis  usque  ad  horarum  trium  spa- 
tium surgcre  valeam  missarum  sollemnia  celebrare.  Mox 
autem  cum  gravi  depellor  dolore  decumbere,  ut  cruciatum  > 
meum  possim  gemitu  interrumpente  tolerare.  Qui  dolor 
interdum  mihi  lentus  est,  interdum  nimius,  sed  neque  ita 
lentus,  ut  recedat,  neque  ita  nimius,  ut  interficiat.  Unde 
fit,  ut,  qui  cotidie  in  morte  sum,  cotidie  repellar  a morte. 

Nec  mirum,  quia  peccator  gravis  talis  corruptionis  carcere  io 
diu  teneor  inclusus.  Unde  compellor  exclamare:  «Educ 
« de  carcere  animam  meam  ad  confitendum  nomini  tuo  » . 

Sed  quia  meis  adhuc  precibus  optinere  non  mereor,  rogo, 
vestrae  sanctitatis  oratio  suae  mihi  intercessionis  adiutorium 
praebeat  meque  a peccati  et  corruptionis  pondere  liberum  i> 
reddat  in  illa  quam  bene  nostis  libertate  gloriae  filiorum  Dei. 

Scripsit  autem  mihi  dulcissima  et  semper  honoranda 
beatitudo  vestra,  quod  ei  communis  filius  Anatolius  dia- 
conus de  Constantinopolitana  urbe  scripserat  ad  me  quo- 
rundam  monachos  de  Hierosolymorum  partibus  venisse,  20 
qui  a me  aliquid  de  Agnoitarum  errore  requirerent;  et  di- 
citis, quia  petiit,  ut  vestra  mihi  sanctitas  scriberet,  quid  de 
eadem  debuisset  inquisitione  sentire.  Sed  neque  ad  me  de 
Hierosolymorum  partibus  requirentes  aliquid  monachi  ve- 
nerunt, neque  eundem  communem  filium  vobis  potuisse  25 
aliud  quam  erat  scribere,  sed  interpretem  suspicor  in  eius 
epistolis  errasse.  Nam  isdem  diaconus  mihi  iam  ante  bien- 
nium scripsit,  quia  a praedictis  partibus  ad  Constantinopo- 


12.  Psal,  CXVIII,  8. 

18.  Ad  Anatolium  apocrisia- 
rium  v.  ep.  IX,  187,  189,  201, 
237;  XI.  29. 

21.  Una  fuit  ex  innumerabili- 
bus sectis  quae  ex  eutvcliiana  hae- 


resi  manarunt.  Auctorem  habuit 
Themistium  diaconum.  Agnoitae 
docebant  ante  resurrectionem  tan- 
tummodo elementum  Christi  di- 
vinum, non  humanum,  omniscien- 
tia  praeditum  fuisse.  Cfr.ep.  X,  21. 

litanam  urbem  talia  requirentes  monachi  venerunt,  meque 
studuit  requirere,  quid  sentirem.  Cui  ego  ante  longum 
tempus  quam  vestra  scripta  susceperam,  contra  eandem  he- 
resim  ipsa  respondi,  quae  postmodum  in  vestrae  sanctitatis 
5 epistola  inveni;  atque  omnipotenti  Deo  magnas  gratias  retuli, 
quia  de  cunctis  inquisitionibus  Romanorum  atque  Graecorum 
patres,  quorum  nos  sequaces  sumus,  uno  spiritu  sunt  locuti. 
In  multis  enim  eandem  vestram  epistolam  ita  repperi,  ac  si 
contra  praedictam  heresim  scripta  Latinorum  patrum  legerem. 
10  Et  quantum  potui  de  sanctissimo  fratre  meo  amare  bonum 
et  laudare,  perpendite,  in  cuius  ore  venerandos  patres,  quos 
multum  diligo,  recognovi.  Sit  ergo  illi  laus,  sit  in  excelsis 
gloria,  cuius  dono  adhuc  in  sede  Petri  clamat  vox  Marci, 
de  cuius  effusione  spiritus  cum  sacerdos  perscrutanda  my- 
1 5 steria  scilicet  ad  sancta  sanctorum  intrat,  in  sancta  ecclesia 
velut  in  tabernacula  ex  verbis  praedicationis  spiritalia  tin- 
tinnabula resonant.  Recta  itaque  et  valde  laudabilis  est 
vestra  praedicatio.  Sed  omnipotentem  Dominum  depreca- 
mur, ut  diu  vos  etiam  in  hac  vita  custodiat,  ut  de  Dei  or- 
20  gano,  quod  estis,  in  hoc  mundo  latius  vox  veritatis  sonet. 
Pro  me  autem,  peto,  intercedite,  ut  huius  peregrinationis 
via,  quae  mihi  asperior  facta  est,  cum  celeritate  finiatur, 
quatenus,  qui  ex  meis  non  valeo,  ex  vestris  meritis  possim 
ad  aeternae  patriae  promissa  pertingere  et  cum  caeli  civi- 
25  bus  gaudere. 


XIV. 

Gregorius  I papa  Marinianum,  episcopum  Ravennatem,  sanguinis 
vomitu  laborantem,  Romam,  ubi  medicorum  legibus  quiete  utatur , invitat. 
Hortatur,  ut  ante  aestiimm  tempus,  quod  huic  aegritudini  medici  dicant 
30  vehementer  periculosum,  veniat;  ipse,  quamquam  valde  sit  debilis , qui  se 

1 3.  Nam, iuxta  pervetustam  vul-  b.  Marco  evangelista  est  fundata, 
gi  famam,  ecclesia  Alexandrina  a Cfr.  Eusebii  Hist.  eccl 1.  II,  c.  16. 

proximum  morti  videat , aut  eum  se  curaturum  aut  in  eius  manibus  mo- 
riturum sperat . Agonetn,  si  eundi  periculum  sit,  moveat,  ut  per  homi- 

nem suum  usque  Romam  eum  comitetur.  Cum  paucis  veniat,  quia  in 
episcopio  cum  eo  manens  cottidiana  obsequia  de  hac  ecclesia  habiturus  siL 
Praecipit,  ut  ieiuniis,  vigiliis,  contionibus,  quae  Ravennae  circa  pascha-  3 
lem  sollemnitatem  habentur,  abstineat . 

601,  febr. 

Ed.  H : lib.  XI,  ep.  21  (II,  p.  281).  Ed.  M : lib.  XI,  ep.  33.  Jaffc,  Reg.  1810  (1384). 


GREGORIUS  MARI  NI  ANO  EPISCOPO  RAVENNATI 

Venientes  quidam  Ravennates  homines  gravissimo  mae-  io 
rore  percussus  sum,  quia  fraternitatem  tuam  retulerunt  de 
vomitu  sanguinis  aegrotare.  Ex  qua  re  sollicite,  et  sin- 
gillatim  eos  quos  hic  doctos  lectione  novimus  medicos  fe- 
cimus requiri,  et  quid  singuli  senserint  quidve  dictaverint, 
sanctitati  vestrae  scriptum  misimus.  Qui  tamen  quietem  15 
et  silentium  prae  omnibus  dictant;  quam  si  tua  fraternitas 
in  sua  ecclesia  possit  habere,  valde  sum  dubius.  Et  ideo 
videtur  mihi,  ut  ordinata  illic  ecclesia,  vel  qui  missarum 
sollemnia  explere  valeant  vel  qui  episcopii  curam  gerere, 
hospitalitatem  et  susceptiones  possit  exhibere  quisve  mona-  20 
steriis  custodiendis  praeesse,  tua  fraternitas  ad  me  ante 
aestivum  tempus  debeat  venire,  ut  aegritudinis  tuae  ego 
specialiter,  in  quantum  valeo,  curam  geram,  quietem  tuam 
custodiam,  quia  huic  aegritudini  aestivum  tempus  medici 
vehementer  dicunt  periculosum.  Et  valde  pertimesco,  ne,  25 


9.  Marinianus  olim  in  coeno- 
bio s.  Andreae  in  Caelio  monte 
sancti  Gregorii  socius  (Ioh.  Diac.., 
Vita  s.  Greg.,  II,  12);  episcopus 
Ravennas  electus  an.  59  [ (v.  ep. 
V,  >6);  pallio  donatus  tantum- 
modo in  missarum  solemnibus 
utendo  (v.  ep.  IV,  8;  V,  33:  IX, 
177  et  Ioh.  Diac.,  Vita  s.  Greg., 
IV,  4,  6,  7;  Dudden,  Gregory  the 


great , I,  442);  a Gregorio  repre- 
hensus ob  neglegentiam  in  pasto- 
rali administratione  (v.  ep.  VI, 
63 ; IX,  188),  at  valde  dilectus  ut 
nostra  epistola  ostendit.  Obiit 
an.  602.  Vide  ad  eumdem  ep.  V, 
61;  VI,  24,  28;  VII,  39,  40,  42; 
VIII,  10,  18,  20;  IX,  131,  138, 
148,  153,  177,  188;  X,  4;  XI, 
20,  21:  XIII,  30;  XIV,  6. 

si  curas  aliquas  cum  adversitate  temporis  habueris,  amplius 
ex  eadem  molestia  pericliteris.  Ego  enim  ipse  valde  sum 
debilis,  et  omnino  est  utile,  ut  cum  Dei  gratia  sanus  ad 
tuam  ecclesiam  redeas  aut  certe,  si  vocandus  es,  inter  manus 
5 tuorum  voceris  et  ego,  qui  me  proximum  morti  video,  si 
me  omnipotens  Deus  ante  vocare  voluerit,  inter  tuas  manus 
debeam  transire.  Si  autem  qualitas  temporis  ad  veniendum 
praepedit,  aliquo  parvo  exenio  dato  apud  Agonem  agi  po- 
test, ut  ipse  vobiscum  usque  Romam  suum  hominem  trans- 
io  mittat.  Si  igitur  eadem  aegritudine  gravari  te  sentis  et 
venire  disponis,  cum  paucis  tibi  veniendum  est,  quia  me- 
cum  in  episcopio  manens  cotidiana  obsequia  de  hac  ecclesia 
habebis. 

Praeterea  nec  hortor  nec  ammoneo,  sed  stricte  prae- 
15  cipio,  ut  ieiunare  minime  praesumas,  quia  dicunt  medici 
valde  huic  molestiae  esse  contrarium,  nisi  forte  si  grandis 
sollemnitas  exigit;  quinque  in  anno  vicibus  concedo.  A 
vigiliis  quoque  temperandum  est;  sed  et  preces  illae  quae 
super  cereum  in  Ravennati  civitate  dici  solent  vel  exposi- 
20  tiones  evangelii,  quae  circa  paschalem  sollemnitatem  a sa- 
cerdotibus fiunt,  per  alium  dicantur;  et  tua  dilectio  contra 
virtutem  sibi  laborem  minime  imponat.  Haec  autem  dixi, 
ut,  si  te  melius  senseris  et  venire  distuleris,  scias,  quid  de- 
beas ex  meo  mandato  custodire. 


7.  Quia  mense  martio  huius 
anni,  indutiae  cum  Agilulfo  Lango- 
bardorum rege  cessaturae  erant. 

8.  Extnium  «Idem  quod  Xenium, 
« munus,  donum,  oblatio,  atque 
« ideo  quaevis  praestatio  vel  tri- 
« butum  sub  nomine  doni  » ; Du 
Cange. 

8.  «Agilulfus  qui  et  Ago  di- 
« ctus  est » . Paul.  Diac.  Hist.  Latig. , 


IV,  1;  M.  G.  H.,  p.  1 1 6.  Cfr.  ep. 
IV,  2. 

19.  Agitur  hic  de  solemni  cerei 
paschalis  benedictione  quae  in  usu 
non  fuit  in  prisca  liturgia  Romana. 
Cfr.  Duchesne,  Origines  du  culte 
chretien , Paris,  1903,  p.  252,  et 
Baumstarck,  Liturgia  romana  e 
liturgia  delV Esarcato,  Roma,  1904, 
p.  157  et  seq. 


Bibi.  Satui.  Patr.  (Scr.  VII)  I. 


Digitized  by  ^ooQle 


EPISTOLAE  S.  GREGORII 


34 


XV. 

Gregorius  I papa  Desiderium , episcopum  (Viennensem),  grammati - 
cam  quibusdam  exponere  luget;  de  his  quae  petierit  concedendis  se  cogi- 
taturum esse  scribit,  si,  ut  Candidus  presbyter  postea  veniens  retulit,  sae- 
cularibus litteris  eum  iam  non  studere  constiterit . Monachos  cum  Laurentie  5 
presbytero  et  Mellito  abbate  ad  Augustinum  episcopum  euntes  commendat . 

601,  iun . 

E<1.  H : lib.  XI,  cp.  34  (II,  p.  303).  HJ.  M : lib.  XI,  cp.  54.  Jatft,  Rcg.  1844  (1404). 

GREGORIUS  DESIDERIO  EPISCOPO  GALLIAE 

Cum  multa  nobis  bona  de  vestris  fuissent  studiis  nun-  io 
tiata,  ita  cordi  nostro  est  nata  laetitia,  ut  negare  ea  quae 

9.  Fuit  vigesimus  octavus  epi-  nel  medio  evo , Roma,  1891,  p.  17; 

scopus  Viennensis  a Brunichilde  Graf,  Roma  nella  memoria  e nelle 

regina  in  exilium  pulsus,  postea  immagina\ioni  dei  medio  evo,  To- 

episcopali  dignitate  privatus,  de-  rino,  II,  p.  153  et,  quamvis  ma- 
nique lapidibus  obrutus.  Vide  ad  gis  temperate.  Novati,  Le  origini , 

eumdem  ep.  VI,  52;  IX,  157,  in  Storia  letteraria d’ Italia,  Milano, 

21 8,  220.  Cfr.  Act.  Sanet.  Mai,  1903,  pp.  39-40),  sed  ex  iis  potius 

V,  p.  251.  qui  ipsorum  efficaciam  non  ne- 

Haud  parvi  momenti  haec  epi-  gantes  sed  occultas  eorum  insi- 

stola  est  ad  mentem  scriptorum  dias  contra  fidem  moresque  chri- 

ecclesiasticorum  et  praesertim  Gre-  stianos  animadvertentes  iubebant 

gorii,  ineunte  media  aetate,  inve-  haec  studia  fieri  non  sine  maxima 

stigandam , de  studio  humanio-  cautela  et  defloratione  locorum  qui 

rum  litterarum.  Gregorius  non  minime  Christianos  decerent.  Cfr. 

ex  illis  fuit  qui,  deliberato  pro-  Ermixi,  SulV epistolario  di  san  Gre- 

posito,  omne  commercium  cum  gorio  Magno , Note  critiche , Roma, 

prophanis  scriptoribus  interdixe-  1904,  pp.  22-29;  Boissier,  La  fin 

runt  (v.  Giesebrecht,  De  Utera-  du  paganisme , Paris,  1903, 1,  199, 

rum  studiis  apud  Italos , Berolini,  327;  Sepulcri,  Gregorio  Magno  e 

1845;  Ebert,  Histoire  generale  de  la  scienda  profana  in  Atti  dclla 

la  littirature  au  moyen  age  en  Oc-  R.  Accademia  di  sciende  di  Torino, 

cident,  Paris,  1884,  I,  p.  588;  vol.  XXXIX (1903-1904)^. 962- 

Roxga,  Principali  elementi  e ca-  976  et  Sabbadini,  Gregorio  Magno 

ratlcri  della  cultura  e poesia  latina  e la  Grammatica  in  Boli,  di  Filo- 

sibi  fraternitas  vestra  concedenda  poposcerat  minime  pate- 
remur. Sed  post  hoc  pervenit  ad  nos,  quod  sine  vere- 
cundia memorare  non  possumus,  fraternitatem  tuam  gram- 
maticam quibusdam  exponere.  Quam  rem  ita  moleste  su- 
5 scepimus  ac  sumus  vehementius  aspernati,  ut  ea  quae 
prius  dicta  fuerant  in  gemitu  et  tristitia  verteremus,  quia 
in  uno  se  ore  cum  Iovis  laudibus  Christi  laudes  non  ca- 
piunt. 

Et  quam  grave  nefandumque  sit  episcopo  canere,  quod 
io  nec  laico  religioso  conveniat,  ipse  considera.  Et  quamvis 
delectissimus  filius  noster  Candidus  presbyter  postmodum 
veniens  hac  de  re  suptiliter  requisitus  negaverit  atque  vos 
conatus  fuerit  excusare,  de  nostris  tamen  adhuc  animis  non 
recessit,  quia  quanto  execrabile  est  hoc  de  sacerdote  enar- 
15  rari,  tanto,  utrum  ita  necne  sit,  districta  et  veraci  oportet 
satisfactione  cognosci.  Unde  si  post  hoc  evidenter  haec 
quae  ad  nos  perlata  sunt  falsa  esse  claruerint  neque  vos 
nugis  et  saecularibus  litteris  studere  constiterit,  et  Deo  no- 
stro gratias  agimus,  qui  cor  vestrum  maculari  blasfemis 
20  nefandorum  laudibus  non  permisit,  et  de  concedendis  quae 
poscitis  securi  iam  et  sine  aliqua  dubitatione  tractabimus. 


logia  Classica , marzo  e maggio 
1902,  pp.  204-206  e 259-260. 

Et  revera  in  nostra  Gregorius 
Desiderium  laudat  propter  bona 
de  eius  studiis  nuntiata ; arguit  vero 
quod  cecinerit  (declamaverit)  quod 
non  solum  episcopo  sed  nec  laico 
religioso  deceat.  Ex  quo  conclu- 
dimus ipsum  non  gramaticae  stu- 
dium sed  nimiam  libertatem  in 
scriptis  paganorum  legendis  et 
explicandis  damnasse : « non  rem 
« ipsam  culpari  arbitramur  sed  rei 
« modum  »;  Maurini. 

2.  Referentibus  Petro  mona- 


cho et  Laurentio  presbytero  ex 
Anglia  reversis. 

16.  Ex  inquisitione  quam  Gre- 
gorius hac  de  re  iubet,  apparet 
eum  non  gramaticae  studium  im- 
pugnasse, cum  absurdum  morali- 
ter  sit  papam  a Petro  Laurentio- 
que  et  a Candido  controdictorias 
assertiones  accepisse  de  gramaticae 
studio.  Inquisitio  contra  intelligi- 
tur  si  circa  modum  institutionis 
literariae  versetur. 

21.  Desiderius  papam  poposce- 
rat pallium,  quod  Gregorius  non 
concessit.  Cfr.  IX,  220. 

Monachos  vero  quos  una  cum  dilectissimo  filio  nostro 
Laurentio  presbytero  et  Mellito  abbate  ad  reverendissimum 
fratrem  et  coepiscopum  nostrum  Augustinum  transmisimus 
vobis  in  omnibus  commendamus,  ut  fraternitate  vestra  so- 
laciante  nulla  illos  ad  proficiscendum  mora  valeat  impedire.  > 


XVI. 

Gregorius  I papa  Oportunum  Aprutinum  ex  obiurgatione , quam 
ante  in  eum  intulerat,  adhuc  maerentem  consolatur  atque,  ut  in  corporis 
castimoniam  precationesque  incumbat,  hortatur. 

601,  oct.  nov.  io 

Kd.  H : lib.  XII,  cp.  s (II,  p.  5$o).  Ed.  M : lib.  X,  cp.  68.  Jaflfc,  Rcg.  18^6  (1444). 

GREGORIUS  OPORTUNO  DE  APRUTIO 

Pervenit  ad  me,  quia  ex  eo  tempore,  quo  dilectionem 
tuam  verbis  asperis  propter  quaedam,  quae  mihi  iure  di- 
splicuerant, contristavi,  magna  tibi  sit  oborta  tristitia  atque  15 
continuus  animi  maeror.  Unde  te,  dilectissime  fili,  volo 
cognoscere,  quia  illa  ego  verba  non  asperitate  cordis,  sed 
amore  tuae  animae  sum  locutus.  Tu  itaque  ad  omnipoten- 
tem Deum  tota  mente  convertere;  quam  nihil  sit  fugitiva 
praesens  vita  considera ; aeterna  premia  lucrari  festina ; in  20 
quantum  virtus  sufficit,  castiga  carnem,  quae,  quando  in 
voluptatibus  vixit,  animam  castigavit.  Benignitatem  tuam 
proximis  exhibe;  psalmodiae  et  lacrimis  horas  vitae  fre- 

3.  Hic  fuit  celeber  monachus  12.  Primus  est  episcopus  Apru- 
ordinis  s.  Benedicti,  a Gregorio  tinus  (nunc  Ter  amo ) cuius  me- 

missus  in  Angliam  ut  fidem  chri-  moria  ad  nos  usque  pervenerit, 

stianam  ibi  propagaret.  Is  con-  Gregorius,  in  ep.  XII,  4,  eum  Pas- 

vertit  regem  territorii  Kent  et  bret-  sivo  episcopo  Firmano  commendat 

Mkildam  (principem  heptarcli§e  an-  propter  psalmodiae  studium  et 
glicae)  Ethelbertum  (597),  sedem-  orationis  amorem, 
que  Cantuariensem  fundavit. 

quentius  impende ; inlata  mala  a proximis  aequanimiter  to- 
lera. Si  contra  veritatem  iniuriam  pertuleris,  lucrum  puta, 
ut  haec  agens  per  temporalia,  quae  despiciendo  pateris,  ad 
caelestia  regna  pertingas.  Omnipotens  autem  Deus  cor  et 
5 corpus  tuum  caelestis  gratiae  salute  perfundat,  ut  de  eius 
spiritu  et  recta  interius  sentire  et  recta  exterius  sufficias  agere. 


XVII. 


IO 


Gregorius  papa  Venantio,  episcopo  Perusino , mandat , ut  amphibol- 
iam tunicam  quam  celerrime  Ecclesio,  episcopo  (Clusino),  frigore  labor  miti 


transmittat. 


604,  i an. 


Ed.  H : lib.  XIV,  ep.  15  (II,  p.  434).  Ed.  M : lib.  XII,  cp.  47.  Jaflc,  Re^.  1992  (1481), 


GREGORIUS  VENANTIO  EPISCOPO  PERUSINO 


Fratrem  et  coepiscopum  nostrum  Ecclesium  frigore 
1 5 omnino  laborare  cognovimus  pro  eo  quod  hiemalem  vestem 
non  habeat.  Et  quia  aliquid  sibi  a nobis  petiit  deberi  trans- 
mitti fraternitati  tuae  ad  hoc  per  latorem  praesentium  trans- 
misimus amphiballum  tunicam  et  peto,  ut  a te  ei  debeat 
sine  mora  transmitti.  Et  ideo  ad  praedictum  fratrem  no- 
20  strum  sub  omni  illud  celeritate  stude  transmittere  atque 
nobis,  hoc  ipsum  quia  transmiseris,  tuis  renuntiare  epistolis 
non  omittas;  sed  ita  fac,  ut  ad  transmittendum,  quia  vehe- 
mens frigus  est,  moram  aliquam  minime  facias. 


13.  Perusia,  nunc  Perugia,  ci- 
vitas episcopalis  in  Umbria. 

14.  Ecclesius  episcopus  fu  it  Clusii 
( Chiusi ) urbis  Etruriae  in  colle  po- 
sitae. Ad  eumdem  v.  ep.  X,  13; 

XI,  3. 

18.  Amphiballus , idem  quod 
« amphimallus,  ex  Graec.  dpcpt- 


«paXXo£,  utrinque  villosus.  Pro- 
ce prie  autem  tunica  hispida,  vil- 
«losa»;  Du  Cange. 

Iam  ad  eumdem  miserat  equum 
« de  benedictione  (patrimonio)  sancti 
« Petri  ut  haberet  cum  quo  post  in- 
ii firmitatem  vectari  posset».  Cfr. 
ep.  XI,  5. 

XVIII. 


Gregorius  I papa  universis  Siciliae  episcopis  nuntiat,  se  Petro  siti- 
ti iacono,  rectori  patrimonii  ecclesiae  Romanae,  vices  suas  intra  provinciam 
Siciliam  commisisse,  cum  quo  semel  per  annum  concilium  Syracusis  sive 
Catanae  celebrent. 

590,  sept. 

Ed.  E:  lib.  I,  cp.  1 (I,  p.  1).  Ed.  M:  lib.  I,  ep.  1.  Jaflc,  Reg.  1067(704). 


GREGORIUS  UNIVERSIS  EPISCOPIS 
PER  SICILIAM  CONSTITUTIS 

Valde  necessarium  esse  perspeximus,  ut,  sicut  decesso- 
rum nostrorum  fuit  iudicium,  ita  uni  eidemque  personae 
omnia  committamus,  et,  ubi  nos  praesentes  esse  non  pos- 
sumus, nostra  per  eum,  cui  praecipimus  repraesentetur  au- 
ctoritas. Quamobrem  Petro,  subdiacono  sedis  nostrae,  intra 
provinciam  Siciliam  vices  nostras,  Deo  auxiliante,  commi- 
simus. Nec  enim  de  eius  actibus  dubitare  possumus,  cui, 


14.  Verba  haec,  ut  Grisar, 
5.  Gregorio  Magno , p.  357,  ani- 
madvertit, magni  momenti  sunt 
ad  historiam  iuris  canonici  con- 
ficiendam, eo  quod  antiquitatem 
legationum  Apost.  Sedis  cum  au- 
ctoritate ostendant. 

14.  Petrus,  romanus,  a Grego- 
rio valde  dilectus  hic  constituitur 
rector  patrimonii  Siculi,  quod  maxi- 
mum fuit  inter  ecclesiastica  patri- 
monia. 

Nomine  patrimonii  generatim 
intelligitur  extensio  territorii  ab 


ecclesia  quadam  pacifice  et  iuri- 
dice  possessi,  cui  tamen  non  ne- 
cessario est  annexa  etiam  poli- 
tica potestas.  Romanus  Pontifex 
fuit  maximus  possessorum  Itali- 
corum; sed  etiam  aliae  ecclesiae, 
ut  Ravennas  et  Mediolanensis,  pa- 
trimonia possederunt.  Quae,  im- 
peratorum privatorumque  dona- 
tionibus, in  dies  aucta  sunt  usque 
ad  an.  circ.  600. 

Patrimonium  in  massas  divide- 
batur, rursum  massa  in  fundos , 
non  tamen  eiusdem  quantitatis 

Deo  auxiliante,  totum  nostrae  ecclesiae  noscimur  patrimo- 
nium commisisse. 

Illud  quoque  fieri  debere  perspeximus,  ut  semel  per  an- 
num ad  Syracusanam  sive  Cathenensium  civitatem  univer- 
saliter honore,  quo  dignum  est,  sicut  eidem  iussimus,  frater-  > 
nitas  vestra  convepiat,  quatenus  quae  ad  utilitatem  provinciae 
ipsius  ecclesiarumque  pertinent,  sive  ad  necessitatem  paupe- 
rum oppressorumque  sublevandam,  vel  admonitionem  om- 
nium, atque  quorum  excessus  contigerit  demonstrari,  con- 
grua cum  eodem  Petro,  subdiacono  sedis  nostrae,  debeatis  io 
moderatione  disponere.  A quo  concilio  procul  absint  odia, 


facinorum  nutrimenta,  atque 

vel  extensionis. 

Elenchus  patrimoniorum  Eccle- 
siae Romanae  (Patrimoniorum 
sancti  Petri)  hic  est:  i.  Siculum ; 
2.  Calabritanum,  cum  massa  et  ca- 
stro Callipolis;  3.  Apulum;  4.  patr. 
Bruttii  et  Lucaniae;  5.  Campanum , 
cum  possessionibus  apud  Neapo- 
lim, Minturnas,  Caietam ; 6.  Samni- 
ticum ; 7.  Sabinum ; 8.  Nursinum ; 

9.  Carseolanum  ; et  prope  Romam : 

10.  Appium , cui  pertinebant  terrae 
viae  Ostiensis  (massa  Aquae  Sal- 
viae, de  qua  v.  Grisar,  Analecta 
Rotnatia,  I,  157);  11.  Urbanum; 
12.  Tuscum;  13.  Picenum;  14.  Ra - 
vennatense;  15 . Istrianum;  16.  Li- 
gurum; 17.  patr.  Alpium  Cotia- 
rum;  18.  Gallicum;  19.  Dalmaticum ; 
20.  Illyricum ; 21 . Corsum ; 22.  Sar- 
dum; 23.  patr.  Africae  sept. 

Cuique  patrimonio  rector  praee- 
rat qui,  ut  videre  est  ex  ns.  et 
seq.  ep.,  vices  pontificis  gerebat; 
sub  eius  potestatem  erant  con- 
ductores (appaltatori)  qui  a colonis 
{servi  della  gleba,  viris  iure  libe- 


invidia,  interna  tabes  nimis 

ris  at  perpetuo  fundo  quem  fo- 
diebant ligatis),  tributa  exigebant, 
vel  pecunia  vel  in  natura.  Di- 
strictum a conductore  visitatum 
conduma  appellabatur.  Saepe  in- 
ter bona  alicuius  fundi  servi , iu- 
gales,  vel  operis  agrarii  instru- 
menta numerabantur. 

Hi  omnes  familiam  sancti  Petri 
constituebant.  Cfr.ScHWARZLOSE, 
Die  Patrimonien  der  romischen 
Kirche  bis  gur  Grundung  des  Kir- 
chenstaates,  Berlin,  1887 ; Grisar, 
Ein  Rundgang  durch  die  Patri- 
monien des  h.  Stuhles  um  das 
Jahr  600  et  Verwaltung  und  Haus - 
halt  der  pdpstlichen  Patrimonien 
um  das  Jahr  600  in  Zeitschrift 
fur  katholische  Theologie,  I,  1877, 
pp.  321  et  526;  SchnOrer,  L' ori- 
gine dello  Stato  della  Chiesa  (trad. 
A.  Mercati,  Roma,  1899). 

t . totum : quia  patrimonium 
Siculum  in  duas  partes  Panormi- 
tanam et  Syracusanam  divideba- 
tur, quae  sub  unica  potestate  Petri 
subd.  hic  uniuntur. 

execrabilis  animorum.  Sacerdotes  vos  concordia,  Deo  pla- 
cita, et  caritas  recognoscat.  Haec  igitur  omnia  cum  ea 
maturitate  ac  tranquillitate  gerite,  ut  dignissime  episcopale 
possit  concilium  nuncupari. 


5 XIX. 

Gregorius  I papa  Iustinum,  praetorem  Siciliae , ad  concordiam,  iusti- 
tiam,  honestatem  adhortatur.  Addit  de  frumentis  copia  sufficienti  Romam 
transmittendis  et  de  novo  rectore  Siciliae  patrimonii  (Petro  subdiacono). 

59°>  sept. 

jq  Ed.  E:  lib.  I,  ep.  2 (I,  p.  2).  Ed.  M:  lib.  1,  ep.  2.  Rcg.  1068(705). 

GREGORIUS  IUSTINO  PRAETORI  SICILIAE 

Quod  lingua  loquitur,  adtestatur  conscientia,  quia  dudum 
vos,  et  nullius  dignitatis  occupationibus  implicatos,  multum 
dilexi,  multumque  veneratus  sum.  Ipsa  namque  incessus 
1 ^ vestri  modestia  quibusdam  conatibus  exigebat,  ut  diligi  etiam 
a nolente  debuisset.  Et  cum  vos  venisse  ad  amministran- 
dam  praeturam  Siciliae  audivi,  valde  gavisus  sum.  Et  quia 
quandam  inter  vos  atque  ecclesiasticos  simultationem  sub- 
repere comperi,  vehementissime  contristatus  sum.  Nunc 
20  vero  quia  et  vos  amministrationis  cura  et  me  studium  huius 
regiminis  occupat,  in  tantum  nos  recte  diligere  specia- 
liter possumus,  in  quantum  generalitati  minime  nocemus. 
Unde  per  omnipotentem  Dominum  rogo,  in  cuius  tre- 
mendo iudicio  nostrorum  actuum  posituri  rationes  sumus, 
25  ut  eius  respectum  semper  gloria  vestra  ante  oculos  habeat 

1 r.  Iustinianus  imp.  in  sua  comitis  sacri  patrimonii  per  Ita- 

Nov.  104 , an.  597,  praetorem  liam.  Cfr.  Cod.  diplom.  Siciliae , 

Siciliae  « secundum  instar  anti-  I,  9 ; v.  ad  Iustinum  ep.  II,  30. 
quitatis » restituerat.  Antea  eius  18.  De  hac  simultatione  v.  in- 
munera  erant  sub  iurisdictione  fra  ep.  I,  70. 

et  numquam  quodlibet,  ex  quo  inter  nos  vel  parva  dissensio 
proveniat,  admittat.  Nulla  vos  lucra  ad  iniustitiam  per- 
trahant, nullius  vel  minae  vel  amicitiae  ab  itinere  rectitu- 
dinis deflectant.  Quam  sit  vita  brevis  aspicite,  ad  quem 
quandoque  ituri  estis  iudicem,  qui  iudiciariam  potestatem  > 
geritis,  cogitate.  Sollerter  ergo  intuendum  est,  quod  cun- 
cta lucra  hic  relinquimus,  et  solas  dispendiosorum  lucrorum 
causas  nobiscum  ad  iudicium  deportamus.  Illa  ergo  nobis 
sunt  commoda  quaerenda,  quae  nequaquam  mors  adimat, 
sed  mansura  in  perpetuum  praesentis  vitae  finis  ostendat,  io 

De  frumentis  autem  quae  scribitis,  longe  aliter  vir  ma- 
gnificus Citonatus  asserit,  quia  solummodo  tanta  transmissa 
sunt,  quae  pro  transactae  indictionis  debito  ad  replendum 
sitonicum  redderentur.  De  qua  re  curam  gerite,  quia  si 
quid  minus  hic  transmittitur  non  unus  quilibet  homo,  sed  15 
cunctus  simul  populus  trucidatur. 

Ad  regendum  vero  Siciliae  patrimonium  talem,  ut  exi- 
stimo, virum,  Deo  auctore,  transmisi,  cum  quo  vobis,  si, 
ut  ego  expertus  sum,  recta  diligitis,  omnino  conveniat. 

Quod  autem  me,  ut  vestri  esse  debeam  memor,  am-  20 
monetis,  verum  fateor,  si  ex  antiqui  hostis  insidiis  ifiiu- 
stitia  nulla  subripiat,  tantam  gloriae  tuae  modestiam  didici, 
ut  esse  non  tuus  erubescam. 


3.  Do  Iustini  avaritia  v.  cp.  III, 
'3  7 • 

12.  Vir  hoc  nomine  ornatus  in- 
venitur in  ep.Simmachi  pap.an.499. 
(Cfr.  Thif.l,  Ep.  Kom.pout .,  1, 634). 
Item,  Citonatus  quidam  est  abbas 
monasterii  s.  Aemiliani  Hispanici, 
an.  574  (cfr.  News  Arcbiu,  etc., 
VI,  332)  et  episcopus  Caralitanus 
(Jai  ri:,  Rfg.  2129). 

14.  Sitjiiiniw  a ouxo£,  frumen- 


tum, est  publicum  horreum:  quod 
- ut  ex  ep.V,  36  patet  - haud  ne- 
cessitati Romani  populi  sufficerat, 
proindeque  minor  frumenti  copia 
qua  capax  erat  mitti  non  poterat, 
absque  famis  interitu.  Eo  vel 
magis  quia  anno  praec.  Tiberis 
inundatio  horrea  subverterat.  Cfr. 
Greg.  Tur.,  Hist.  Jranc . X,  i. 

18.  Id  est  Petrum  subd.de  quo 
v.  not.  14,  p.  41  et  not.  7,  p.  45. 

XX. 

Gregorius  I papa  Petro  subdiacono  mandat , ut  litem  inter  monaste- 
rium S.  Theodori  Panormitanum  et  homines  turis  ecclesiae  Romatwe  com- 
ponat. Bacaudae  xenodochi  testamentum  confirmat . 

5 yi)o,  oct. 

Ed.  E:  lib.  I,  cp.  9 (1,  p.  io).  EJ.  M:  lib.  1,  ep.  9.  J.iffc,  Reg.  1076(712), 


GREGORIUS  PETRO  SUBDIACONO 

Gregorius  servus  Dei,  presbyter  et  abbas  monasterii 
Sancti  Theodori,  in  Sicilia  provincia  Panormitano  territo- 
10  rio  constituti,  insinuavit  nobis,  eo  quod  homines  fundi  Ful- 
loniaci,  iuris  sanctae  ecclesiae  Romanae,  fines  fundi  Ger- 
dinnae,  collimitantis  eidem  praefato  fundo  sanctae  ecclesiae, 
quos  quieto  iure  per  innumeros  annos  possederunt  velle 
pervadere.  Et  ideo  volumus  accedentem  te  ad  Panormi- 
15  tanam  civitatem  quaestionem  ipsam  tali  ratione  discutere, 
dominio  rei  apud  possessorem,  sicuti  hactenus  possessum 
est,  videlicet  permanente,  ut  si  monasterium  praefatum  San- 
cti Theodori  fines,  de  quibus  causatio  mota  est,  inconcus- 
sis quadraginta  annis  possedisse  reppereris,  nullam  deinceps 
20  etiam  si  quid  sanctae  Romanae  ecclesiae  competere  potuit, 
patiaris  sustinere  calumniam,  sed  quietem  eorum  inconcus- 
sam modis  omnibus  procurare.  Sin  vero  actores  ecclesiae, 
non  eos  possedisse  quadraginta  annos  inconcusso  iure  mon- 
straverint, sed  aliquam  intra  tempora  haec  motam  fuisse  ali- 
2 5 quando  quaestionem  eorundem  finium,  electis  arbitribus  tran- 


7.  Subdiaconus  romanus  a 
Gregorio  statim  ac  pontifex  est 
acclamatus,  in  Siciliam  missus 
loco  Servi-dei  diaconi.  V.  ad  eun- 
dem  ep.  I,  18,  39,  39*,  42,  44.  54. 


65,  67,  69,  70,  71;  II,  58;  IX,  ; 5. 

ir.  De  fundo  Fulloniaco  v. 
ep.  XIII,  5. 

19.  Cfr.  Cod.  Iust.y  1.  I,  2 ; 
1.  VII,  39;  Itist.  Nov.t  131,  c.  6. 

quille  et  legaliter  sopiatur.  Nos  enim  non  solum  numquam 
mota  suscitari  volumus,  verum  etiam  quae  prave  foris  ad- 
moventur sopire  modis  omnibus  festinamus.  Ita  ergo  ex- 
perientia tua  cuncta  faciat  effectibus  mancipari,  ne  qua  post 
hoc  huius  rei  ad  nos  quaestio  revertatur.  5 

Testamentum  vero  Bacaudae  quondam  xenodochi  in  ea, 
qua  conditum  est,  volumus  firmitate  persistere. 


XXI. 

Gregarius  I papa  Petro  subdiacono  ( patrimonii  Siculi  rectori)  de 
episcopis  a causis  saecularibus  removendis,  de  rebus  et  mancipiis  iniuste  io 
acquisitis  restituendis,  de  modo,  quo  cum  laicis  agat,  praecepit.  Episcopos 
non  ad  natalem  suum  sed  ad  beati  Petri  Romam  convenire  iubet. 

S<?i,  mart.  16. 

HI.  E:  lib.  I,  ep.  39  .1  (I,  p.  32).  EU.  M:  lib.  I,  ep.  3 6.  Jaflfc,  Reg.  no*  (740). 

PACTUM  SANCTI  GREGORII  PAPE  ROMEI  i> 

RECTORIBUS  SICILIE  DATUM 

I.  Ne  episcopi  in  causis  secularibus,  nisi  pro  sola  de- 
fensione pauperum,  misceantur. 

II.  De  rebus  alienis  ab  ecclesiasticis  defensoribus  occu- 
patis absque  aliqua  obiectione  restituendis.  20 

III.  Ut  mancipia,  quae  ab  aliis  possessa  sunt,  etiam  si 
iuri  ecclesiastico  se  in  dominio  ecclesie  propria  sponte  sub- 
diderint, prius  restituantur  et  ita  demum  per  iuditium  re- 
petantur. 

IV.  Ut  etiam  pro  ecclesie  rebus  remoto  favore  in  causis  25 
veritas  teneatur. 

6.  Bacauda  ut  xenodochus  (ho-  non  poterat  sine  papae  dispensa- 
spitalarius,  officium  monasticum),  tione  testari. 

V.  Ut  quod  iure  ecclesie  competit,  non  manu,  sed  ra- 
cione  debeat  iudicari. 

VI.  Qualem  se  vir  ecclesiasticus  erga  potestatem  seculi 
et  laicos  nobiles  debet  exhibere. 

5 (VII). 


GREGORIUS  EPISCOPUS  SERVUS  SERVORUM  DEI 
PETRO  SUBDIACONO 

I.  Pergenti  tibi  ad  Siciliam  capitulare  quod  dedi  adsidue 
relegendum  est,  ut  cura  maxima  esse  de  episcopis  debeat, 

io  ne  in  causis  secularibus  misceantur,  nisi  in  quantum  neces- 
sitas defendendorum  pauperum  cogit.  De  monachis  vero 
vel  clericis,  que  in  eodem  capitulare  sunt  insita,  nequaquam, 
estimo  modo  esse  movenda.  Sed  experientia  tua  tanta  hec 
observatione  custodiat,  quanta  meum  desiderium  ex  hac  re 
15  valeat  adimplere. 

II.  Praeterea  pervenit  ad  me  ab  Antonini  defensoris  tem- 
poribus nunc  usque  in  hoc  decennio  multos  a Romana  ecclesia 
quasdam  violentias  pertulisse,  ita  ut  quidam  publice  conque- 
rantur, fines  suos  violenter  invasos,  mancipia  abstracta,  res 

20  etiam  mobiles  manu  non  iudicio  aliquo  ablatas.  In  quibus 
omnibus  volo,  ut  experientia  tua  vehementer  invigilet  et 
quicquid  per  hoc  decennium  invenerit  violenter  ablatum,  vel 
sub  nomine  ecclesie  iniuste  detineri,  hoc  ei  cuius  esse  co- 
gnoverit ex  presentis  praecepti  mei  auctoritate  restituat,  ne 
25  cogatur  qui  vim  pertulit  ad  me  venire  et  tanti  itineris  la- 
borem adsumere,  cum  utrum  vera  dicat  hic  apud  me  non 
possit  edoceri.  Considerata  ergo  venturi  iudicis  maiestate, 
omnia  cum  peccato  ablata  restitue,  sciens  quod  magnum 

7.  De  Petro  subd.  v.  not.  7,  16.  De  defensore,  v.  not.  8, 

p.  45.  p.  61. 

mihi  lucrum  reportas,  si  merccdem  potius  quam  divitias 
congregas. 

III.  Plerosque  vero  cognovimus  de  amissis  mancipiis 
conqueri,  dicentes,  quia  si  servus  cuiuspiam  fortasse  domi- 
num suum  fugiens  iuris  ecclesiastici  se  esse  professus  est,  s 
rectores  ecclesiae  protinus  hunc  ut  servum  ecclesiastici  iuris 
habuerunt,  nullo  agentes  iudicio,  sed  servi  vocem  manibus 
defendentes.  Quod  mihi  tantum  displicet,  quantum  a ve- 
ritatis iudicio  abhorret.  Unde  volo,  ut  experientia  tua  que- 
cumque  ita  facta  cognoverit,  postposita  tarditate  corrigat,  et  io 
talia  quoque  mancipia,  si  qua  nunc  in  iure  ecclesiastico  ha- 
bentur, sicut  sine  iudicio  ablata  sunt,  ita  restitui  ante  iudi- 
cium  decet,  ut  si  quid  in  eis  sanctae  ecclesiae  legitime  con- 
pctit,tunc  eorum  possessores  debeant  ordinata  actione  pulsari. 

IV.  Cuncta  haec  inretractabiliter  corrige,  quia  tunc  vere  i > 
beati  Petri  apostoli  miles  eris,  si  in  causis  eius  veritatis  cu- 
stodiam etiam  sine  eius  acceptione  tenueris. 

V.  Si  quid  vero  iuste  conspicis  iuri  ecclesiastico  posse 
conpctere,  cave  ne  unquam  hoc  manu  studeas  defensare, 
maxime  quia  et  decretum  sub  anathematis  interpositione  20 
constitui,  ne  unquam  a nostra  ecclesia  urbano  vel  rustico 
praedio  tituli  debeantur  inponi;  sed  quicquid  ratione  pau- 
peri conpetit,  ratione  etiam  debet  defendi,  ne  dum  bona  res 
non  bene  agitur,  apud  omnipotentem  Deum  etiam  quod  iuste 

a nobis  quaeritur  de  iniustitia  redarguatur.  23 

VI.  Laici  autem  nobiles  vel  vir  gloriosus  pretor  pro  hu- 
militate te  diligant,  non  pro  superbia  perhorrescant.  Et 
tamen  cum  eos  fortasse  contra  quoslibet  inopes  iniusta  aliqua 
agere  cognoscis,  humilitatem  protinus  in  erectionem  verte, 

ut  eis  semper  et  bene  agentibus  subditus  et  male  agentibus  30 
adversarius  existas.  Sed  ita  fac,  ut  nec  humilitas  tua  re- 
missa sit,  nec  auctoritas  rigida,  quatenus  et  humilitatem  re- 

26.  Dc  praetore,  v.  not.  11,  p.  43. 

ctitudo  condiat,  et  ipsam  tuam  rectitudinem  humilitas  blan- 
dam reddat. 

VII.  Praeterea  sicut  moris  fuit,  ut  ad  natalem  pontificis 
episcopi  convenirent,  ad  ordinationis  meae  diem  venire  eos 
5 prohibe,  quia  ista  me  vana  superfluitas  non  delectat.  Sed 
si  eos  convenire  necesse  est,  in  beati  Petri  apostolorum 
principis  natalem  conveniant,  ut  ei,  ex  cuius  largitate  pa- 
stores sunt,  gratiarum  actiones  solvant.  Bene  valeas. 

Data  sub  die  XVII  Kalendarum  Aprelium,  imperatoris 
io  Mauricii  anno  nono. 


XXII. 

Gregorius  I papa  Petro  subdiacono  Siciliae  (patrimonii  rectori)  de 
plurimis  causis  scribens , praecipit  de  oneribus  ecclesiae  rusticorum , de  con- 
ditione conductorum  colonorumque , de  negotiis  Petri  cotiductoris,  Campa - 
1 5 niarii  magistri  militum , Salpingi  Iudaei , Antonini  (defensoris),  de  pecunia 
Canusinae  ecclesiae , de  lapsis  sacerdotibus,  de  coelibatu  subdiac otiorum,  de 
sustentatione  Liberati  negotiatoris,  de  hereditate  Fantini  defensoris,  de  do- 
nationibus quibusdam,  de  Saturnino  Romam  dirigendo,  de  Maximi  sub - 
diaconi  vidua  et  filiis  sustentandis. 

20  59J>  wai- 

Ed.  E:  lib.  I,  ep.  42  (I,  p.  61).  EJ.  M:  lib.  I,  ep.  44.  JatTfc,  Rcg.  1112  (748'. 


GREGORIUS  PETRO  SUBDIACONO  SICILIAE 

Quod  responsalem  tuum  tarde  dimisimus  paschalis  fe- 
stivitatis occupationibus  implicati  eum  relaxare  citius  mi- 


as nime  valuimus.  Causas  vero, 
omnes  subtiliter  perquirentes, 
rius  cognosces. 

3.  Scii,  ad  diem  electionis  in 
pontificem. 

22.  De  Petrosubd.  v.not.7,p.45. 

23.  Responsalis  ille  erat  qui  re- 

Bibl.  Sanet.  Patr.  (Ser.  VII)  1. 


in  quibus  iudicandum  curasti, 
qualiter  disposuerimus,  infe- 

sponsiones  pro  aliis  faciebat,  nun- 
tius nempe  vel  legatus. 

24.  Eo  anno  (591)  festum  Pa- 
schatis  die  15  apr.  celebratum  est. 

4 

Cognovimus  rusticos  ecclesiae  vehementer  in  frumen- 
torum pretiis  gravari,  ita  ut  instituta  summa  eis  in  com- 
paratione abundantiae  tempore  non  servetur,  et  volumus  ut 
iuxta  pretia  publica  omni  tempore,  sive  minus  sive  amplius 
frumenta  nascantur,  in  eis  comparationis  mensura  teneatur.  * 
Frumenta  autem  quae  naufragio  pereunt  per  omnia  volu- 
mus reputari,  ita  tamcn^  ut  a te  neglegentia  ad  transmit- 
tendum minime  fiat,  ne  dum  transmittendi  tempus  negle- 
gitur damnum  ex  vitio  vestro  generetur.  Valde  autem 
iniustum  et  iniquum  esse  perspeximus,  ut  a rusticis  ecclesiae  io 
de  sextariaticis  aliquid  accipiatur,  ut  ad  maiorem  modium 
dare  compellantur,  quam  in  horreis  ecclesiae  infertur.  Unde 
praesenti  admonitione  praecipimus,  ut  plus  quam  decem  et 
octo  sextariorum  modium  numquam  a rusticis  ecclesiae 
frumenta  debeant  accipi,  nisi  forte,  si  quid  est,  quod  nautae  i> 
iuxta  consuetudinem  superaccipiunt,  quod  minui  ipsi  in  na- 
vibus adtestantur. 

Cognovimus  etiam,  in  aliquibus  massis  ecclesiae  exa- 
ctionem valde  iniustissimam  fieri,  ita  ut  libram  septuage- 
num  ternum  seniis  quod  dici  nefas  est  exigantur  et  adhuc  20 
neque  hoc  sufficit,  sed  insuper  aliquid  ex  usu  iam  mul- 
torum annorum  exigi  dicuntur.  Quam  rem  omnimodo 
detestamur  et  amputari  de  patrimonio  funditus  volumus. 

Sed  tua  experientia  sive  in  hoc  quod  per  libram  amplius, 
sive  in  aliis  minutis  oneribus  et  quod  ultra  rationis  aequi-  2 s 


11.  Sextariatinis.  Aliud  tributum 
exactum  fuisse  videtur,  tunc  tem- 
poris, a conductoribus  in  emptione 
frumenti.  Etenim  cum  modius 
(initio  16  sextarios  continens)  tunc 
ad  sextarios  18  computaretur, 
conductores  iniustissime  a colo- 
nis modium  25  sext.  exigebant. 
Cfr.  ep.  XIII,  37.  Quod  Grego- 
rius  arctissime  prohibet. 


18.  De  massa  v.  not.  14,  p.  4r. 

20.  Libra  auri  72  solidorum 
erat.  Cfr.  Cod.  Theod .,  XII,  119; 
Mommsen,  Rdmisches  Mun^iueseny 
p.  799.  At  conductores,  ut  ex 
Gregorii  verbis  patet,  libram  exi- 
gebant 73  £ solidorum,  augentes 
ita  media  siliqua  (24*  parte  solidi) 
unumquodque  librae  solidum. 

tatem  a rusticis  accipitur,  penset  et  omnia  in  summam 
pensionis  redigat,  ut  prout  vires  rusticorum  portant  pensio- 
nem integram  et  pensantem  libram  septuagenum  vinum 
persolvant,  et  neque  siliquas  extra  libras,  neque  libram 
5 maiorem  neque  onera  supra  libram  maiorem  exigi  debeant, 
sed  per  estimationem  tuam  prout  virtus  sufficit  in  summam 
pensionis  crescat  et  sic  turpis  exactio  nequaquam  fiat.  Ne 
vero  post  obitum  meum  haec  ipsa  onera,  quae  super  pen- 
sum inlata  subtrahimus  et  in  capite  pensionis  fecimus  cre- 
io  scere,  iterum  in  quolibet  addantur  et  inveniatur  et  summa 
pensionis  augeri  et  onera  adiectionis  insuper  rustici  solvere 
compellantur,  volumus,  ut  securitatis  libellos  ita  de  pensio- 
nibus facias,  quatenus  inprimas,  dicens,  tantam  pensionem 
unumquemque  debere  persolvere  inibi  abiectis  siliquis,  one- 
15  ribus,  vel  granaticis.  Quod  autem  ex  his  minutiis  in  usu 
rectoris  accedebat,  volo,  ut  hoc  ex  praesenti  iussione  nostra 
ex  summa  pensionis  in  usu  tuo  veniat. 

Ante  omnia  hoc  te  volumus  sollicite  adtendere,  ne 
iniusta  pondera  in  exigendis  pensionibus  ponantur.  Sed  si 
20  qua  talia  invenis,  frange  et  nova  et  recta  constitue,  quia  et 
filius  meus  Servus-dei  diaconus  iam  invenit,  quae  ipsi  di- 
splicerent. Sed  licentiam  haec  inmutare  non  habuit.  Super 
iusta  ergo  pondera  praeter  excepta  et  vilicilia  nihil  aliud  vo- 
lumus a colonis  ecclesiae  exigi. 

25  Praeterea  cognovimus,  quod  prima  inlatio  burdationis 


2.  Iubet  scii,  omnia  onera  in 
unum  tributum  coadunari. 

5.  Libra  maior  84  solidorum 
erat  vel  14  unciarum,  ita  rescri- 
ptis Constantis  I,  Valentiniani  I 
et  Valentis  constituta.  Cfr.  Cod. 
Theod .,  XII,  7,  1 ; X,  19,  14. 

15.  Gratia  ticum : tributum  de 
granis.  Granum,  genus  nummi, 
4*  pars  siliquae  fuit. 


21.  Hic  rector  patrimonii  Siculi 
fuit  ante  Petrum  subd.;  v.  not.  7, 
p.  45. 

23.  VUicilium  «tributum  esse  vi- 
ce detur  quod  forsan  villico  dabatur»; 
Ewald.  Cfr.  Cass.  Var .,  V,  39. 

25.  Burdatio.  Vectigal  agro  im- 
positum a fisco  civili,  quod  ter 
in  anno  exigebatur:  die  ia  ian.; 
ia  mai.;  ia  sept.  Cfr.  Cod.  Theod., 

rusticos  nostros  vehementer  angustet,  ita  ut  priusquam  labo- 
res suos  venundare  valeant  compellantur  tributa  persolvere. 
Quae  dum  de  suo  unde  dare  non  habent,  ab  actionariis  pu- 
blicis mutua  accipiunt  et  gravia  commoda  pro  eodem  be- 
neficio persolvunt.  Ex  qua  re  fit,  ut  dispendiis  gravibus  5 
coangustentur.  Unde  praesenti  admonitione  praecipimus, 
ut,  omne,  quod  mutuum  pro  eadem  causa  ab  extraneis  ac- 
cipere poterant,  a tua  experientia  in  publico  detur  et  a ru- 
sticis ecclesiae  paulatim  ut  habuerint  accipiatur,  ne  dum  in 
tempore  coangustantur,  quod  eis  postmodum  sufficere  in  10 
inferendum  poterat,  prius  compulsi  vilius  vendant  et  horreis 
minime  sufficiant. 

Pervenit  etiam  ad  nos,  quod  de  nuptiis  rusticorum  in- 
moderata  commoda  percipiantur.  De  quibus  praecipimus, 
ut  omne  commodum  nuptiarum  unius  solidi  summam  nui-  15 
latenus  excedat.  Si  qui  sunt  pauperes  etiam  minus  dare 
debent,  si  qui  autem  divites  praefati  solidi  summam  nulla- 
tenus transgrediantur.  Quod  nuptiale  commodum  nullate- 
nus volumus  in  nostra  ratione  redigi,  sed  utilitati  condu- 
ctorum proficere.  20 

Cognovimus  etiam,  quod  quibusdam  conductoribus  mo- 
rientibus  parentes  sui  non  permittuntur  succedere,  sed  res  • 
eorum  ad  usum  ecclesiae  pertrahuntur.  De  qua  re  defini- 
mus, ut  parentes  morientium  qui  in  possessione  ecclesiae 
degunt  heredes  eis  accedere  debeant,  nec  aliquid  de  sub-  25 
stantia  morientium  subtrahatur.  Si  vero  filios  parvulos  ali- 
quis reliquerit,  quousque  ad  aetatem  talem  veniant,  ut  sub- 


ii, i>,  16,  et  Savigny,  JJcber  dcn 
rvm.  Colo  nat , in  Vcrmischte  Schrif- 
tcn , 1850,  II,  p.  27. 

5.  Inde  publicorum  officialium 
in  perniciem  colonorum  usura  cui 
provida  mente  s.  Gregorius  hic 
obviat. 


14.  Nuptiae  colonorum  tantum- 
modo in  ea  massa  licebant  cui  lege 
et  conditione  coloni  addicti  essent, 
severisque  legibus  erant  subiectae. 
Cfr.  ep.  IX,  12. 

23.  Cfr.  Iust.  Nov .,  VII,  c.  3. 

stantiam  suam  regere  valeant,  personae  eligantur  cautae, 
quibus  parentum  eorum  res  tradi  debeant  ad  custodiendum. 

Cognovimus  etiam,  quod  si  quis  ex  familia  culpam  fe- 
cerit, non  in  ipso,  sed  in  eius  substantia  vindicatur.  De 
5 qua  re  praecipimus,  ut  quisquis  culpam  fecerit,  in  ipso  qui- 
dem ut  dignum  est  vindicetur.  A commodo  autem  eius 
omnimodo  abstineatur,  nisi  forte  parum  aliquid,  quod  in  usu 
executoris  qui  ad  eum  transmissus  fuerit  proficere  possit. 

Cognovimus  etiam,  quia  quotiens  conductor  aliquid  co- 
io  lono  suo  iniuste  abstulerit,  hoc  quidem  a conductore  exi- 
gitur, sed  ei  non  redditur  a quo  ablatum  est.  De  qua  re 
praecipimus,  ut  quidquid  violenter  cuilibet  ex  familia  abla- 
tum fuerit,  ipsi  restituatur  cui  ablatum  est  et  utilitati  no- 
strae non  proficiat,  ne  nos  ipsi  auctores  violentiae  esse  vi- 
1 5 deamur. 

Praeterea  volumus,  ut  si  quando  eos  qui  sunt  in  obse- 
quio experientiae  tuae  in  aliquibus  causis  quae  sunt  extra 
patrimonium  transmittis,  parva  quidem  ex  eis  commoda 
accipiant,  sed  tamen  ita  ut  in  eorum  utilitate  proficiat; 
20  quia  nos  sacculum  ecclesiae  ex  lucris  turpibus  nolumus  in- 
quinari. 

Iubemus  etiam,  ut  hoc  experientia  tua  summopere  cu- 
stodiat, ut  per  commodum  conductores  in  massis  ecclesiae 
numquam  fiant,  ne  dum  commodum  quaeritur  conductores 
25  frequenter  mutentur.  Ex  qua  mutatione  quid  aliud  agitur, 
nisi  ut  ecclesiastica  praedia  numquam  colantur?  Sed  ipsa 
etiam  libellatica  prout  summa  pensionis  fuerint  moderentur. 
Rescellas  et  cellaria  non  plus  de  massis  ecclesiae  te  acci- 
pere volumus,  nisi  quantum  consuetudo  est.  Tua  autem 
30  quae  comparari  iussimus  ab  extraneis  comparentur. 

3.  Ex  familia  sc.  sancti  Petri,  28.  ResceJla  est  parvum  prae- 
quaehos  omnes  complectebatur  qui  dium;  cellarium  id  quod  in  cel- 
patrimonio  ecclesiastico  erant  ad-  lariis  est  adservatum. 
dicti.  Cfr.  supra  not.  14,  p.  41-42. 


Digitized  by  ^ooQle 


54 


EPISTOLAE  S.  GREGORII 


Pervenit  autem  ad  nos,  tres  libras  auri  Petro  conductori 
de  Subpatriana  iniuste  ablatas.  De  qua  causa  Fantinum 
defensorem  subtiliter  require,  et  si  manifeste  iniuste  et  in- 
competenter ablatae  sunt,  sine  aliqua  tarditate  restitue. 

Cognovimus  etiam,  rusticos  burdationem  quam  iam  ab  5 
eis  exactam  Theodosius  minime  persolverat  iterum  dedisse, 
ita  ut  in  duplo  exacti  sint.  Quod  ideo  factum  est,  quia 
eius  substantia  ad  debitum  ecclesiae  non  sufficiebat.  Sed 
quia  per  filium  nostrum  Servum-dei  diaconum  edocti  su- 
mus, quod  ex  rebus  substantiae  eius  possit  hoc  ipsum  dam-  10 
num  sufficienter  resarciri,  volumus,  quingentos  septem  so- 
lidos eisdem  rusticis  sine  aliqua  inminutione  restitui,  ne  in 
duplo  videantur  exacti.  Si  autem  supra  damnum  rusticorum 
etiam  quadraginta  solidi  de  rebus  Theodosii  remanent,  quos 
et  apud  te  diceris  habere,  volumus,  ut  filiae  eius  reddantur,  15 
ut  res  suas  quas  in  pignore  dederat  recipere  debeat.  Cui 
etiam  baciola  patris  sui  restitui  volumus. 

Campanianus  gloriosus  magister  militum  duodecim  so- 
lidos annuos  Iohanni  notario  suo  reliquerat  ex  massa  Varo- 
niana.  Quod  dare  te  annis  singulis  sine  aliqua  dubitatione  20 
praecipimus  nepti  Eupli  conductoris,  quamvis  omne  mobile 
eiusdem  Eupli  percepit,  exceptis  dumtaxat  solidis.  Dare 
etiam  de  solidis  illius  te  volumus  solidos  vigintiquinque. 

Subpostorium  aliquod  argenteum  pro  uno  solido  dicitur 
esse  appositum  et  calix  pro  sex  solidis  dicitur  esse  appositus.  25 
Interrogato  Dominico  secretario,  vel  aliis  qui  scire  possunt, 
debitum  recipe  et  vascula  praefata  restitue. 

Agimus  autem  gratias  sollicitudini  tuae,  quia  de  causa 
fratris  mei  praecepi  tibi,  ut  argentum  illius  retrans mittere 
debuisses,  et  sic  oblivioni  mandasti,  ac  si  tibi  aliquid  ab  30 

17.  Baciola : poculi  genus.  Grcgorii  agitur,  de  quo,  praeter 

24.  Subpostorium:  patena  quae-  mentionem  in  ep.  IX,  200,  nil 

dam.  scimus. 

29.  Hic  absque  dubio  de  fratre 

extremo  mancipio  tuo  diceretur.  Quod  iam  vel  modo  non 
experientia,  sed  neglegentia  tua  studeat  implere.  Vel  quic- 
quid  eius  apud  Antoninum  fuisse  cognoveris  sub  omni  ve- 
locitate retransmitte. 

5 De  causa  Salpingi  Iudei  epistola  aliqua  est  inventa,  quam 
tibi  fecimus  retransmitti,  ut  eam  relegens  et  subtiliter  causa 
eius  vel  viduae  cuiusdam,  quae  in  eodem  negotio  dicitur 
inplicata,  cognoscens  de  quinquaginta  uno  solidis,  qui  re- 
diberi  noscuntur,  sicut  iustum  visum  tibi  fuerit  responsum 
10  facias,  ita  ut  rei  alienae  iniuste  nullo  creditor  sis. 

Antonini  medietas  legati  suis  data  est,  medietas  redi- 
betur.  Quam  medietatem  ex  communi  substantia  eis  volu- 
mus adinpleri,  et  non  solum  eis,  sed  etiam  defensoribus  et 
peregrinis,  quibus  legati  tituli  aliquid  dereliquit  et  familiae  le- 
15  gatum  persolvi  volumus,  quod  tamen  ad  nos  pertinet.  Col- 
lecta ergo  ratione  pro  nostra  parte,  id  est  pro  novem  unciis, 
persolve. 

De  solidis  ecclesiae  Canusinae  volumus,  ut  aliquid  cle- 
ricis eiusdem  ecclesiae  largiaris,  quatenus  et  hi  qui  nunc 
20  inopiam  patiuntur  sustentationem  aliquam  habeant,  et  si  illic 
voluerit  Deus  ordinari  episcopum  habeat  unde  subsistat. 

De  lapsis  sacerdotibus  ac  levitis  vel  quolibet  ex  clero 
observare  te  volumus,  ut  in  rebus  eorum  nulla  contamina- 
tione miscearis.  Sed  pauperrima  regularia  monasteria  re- 
25  quire,  quae  secundum  Deum  vivere  sciunt,  et  in  eisdem 
monasteriis  ad  poenitentiam  lapsos  trade,  et  res  lapsorum 
in  eo  loco  proficiant,  in  quo  agere  poenitentiam  traduntur, 
quatenus  ipsi  ex  rebus  illorum  subsidium  habeant,  qui  de 
correptione  eorum  sollicitudinem  gerunt.  Si  vero  parentes 
30  habent,  res  eorum  legitimis  parentibus  dentur,  ita  autem  ut 
eorum  stipendium,  qui  in  poenitentiam  dati  fuerint,  suffi- 

18.  Etiam  ecclesia  Canusina  vi-  Dial II,  16;  episcopo  orbata  est 
detur  patrimonia  in  Sicilia  in-  an.  591,  mense  iul. 
sula  possedisse.  Cfr.  ep.  I,  51,  et 

cienter  debeat  procurari.  Si  qui  vero  ex  familia  ecclesia- 
stica sacerdotes  vel  levitae  vel  monachi  vel  clerici  vel  qui- 
libet alii  lapsi  fuerint,  dari  eos  in  poenitentiam  volumus,  sed 
res  eorum  ecclesiastico  iuri  non  subtrahi.  Ad  usum  tamen 
suum  accipiant,  unde  ad  poenitendum  subsistant,  ne  si  nudi  s 
dantur  locis  in  quibus  dati  fuerint  onerosi  sint.  Si  qui  pa- 
rentes in  possessione  habent,  ipsis  res  eorum  tradendae  sunt, 
ut  in  ipsis  iuri  ecclesiae  conserventur. 

Ante  triennium  subdiacones  omnium  ecclesiarum  Siciliae 
prohibiti  fuerant,  ut  more  Romanae  ecclesiae  suis  uxoribus  io 
nullatenus  miscerentur.  Quod  mihi  durum  atque  incom- 
petens  videtur,  ut  qui  usum  eiusdem  continentiae  non  in- 
venit, neque  castitatem  ante  proposuit,  compellatur  a sua 
uxore  separari,  atque  per  hoc,  quod  absit,  deterius  cadat. 
Unde  videtur  mihi,  ut  a praesenti  die  episcopis  omnibus  15 
dicatur,  ut  nullum  facere  subdiaconum  praesumant,  nisi  qui 
se  victurum  caste  promiserit,  quatenus  et  praeterita,  quae 
per  propositum  mentis  appetita  non  sunt,  violenter  non  exi- 
gantur et  futura  caute  caveantur.  Qui  vero  post  eandem 
prohibitionem,  quae  ante  triennium  facta  est,  continenter  20 
cum  suis  coniugibus  vixerunt,  laudandi  atque  remunerandi 
sunt  et  ut  in  bono  suo  permaneant  exhortandi.  Eos  autem 
qui  post  prohibitionem  factam  se  a suis  uxoribus  continere 
noluerunt,  pervenire  ad  sacrum  ordinem  nolumus,  quia  nul- 
lus debet  ad  ministerium  altaris  accedere,  nisi  cuius  castitas  25 
ante  susceptum  ministerium  fuerit  approbata. 

Liberato  negotiatori,  qui  se  ecclesiae  commendavit,  qui 
habitat  in  massa  Cinciana,  annuam  continentiam  a te  volu- 
mus fieri.  Cuius  continentiae  summam  ipse  aestima  qualis 
esse  debeat,  ut  renuntiata  nobis  in  tuis  possit  rationibus  30 
imputari.  De  praesenti  vero  indictione  iam  a filio  nostro 
Servo-dei  diacono  percepit. 


28.  Continentia  idem  est  ac  subsistentia.  Cfr.  not.  4,  p.  67. 

Fantinum  defensorem  Iohannes  quidam  monachus  mo- 
riens  in  sex  uncias  heredem  dimisit.  Cui  hoc  quidem  quod 
dimissum  est  trade,  sed  percontestare  eum,  ut  hoc  facere 
ulterius  non  praesumat.  Sed  pro  labore  suo  statue  quid 
5 accipiat,  ut  ei  vacuus  labor  suus  esse  non  debeat;  et  hoc 
meminerit,  ut  qui  ecclesiae  stipendiis  subsistit,  ad  lucra  pro- 
pria non  anhelet.  Si  quid  vero  sine  peccato,  sine  appetitu 
concupiscentiae  per  eos  qui  causas  ecclesiae  agunt  ad  eccle- 
siam venerit,  dignum  est,  ut  ipsi  vacui  ex  labore  suo  esse 
io  non  debeant.  Sed  nostro  reservetur  iudicio,  qualiter  de- 
beant remunerari. 

De  argento  Rusticiani  causam  subtiliter  require  et  quic- 
quid  tibi  iustum  videtur  exequere.  Alexandrum  virum  ma- 
gnificum ammone,  ut  causam  suam  cum  sancta  ecclesia 
15  decidere  debeat.  Quod  si  facere  forte  neglexerit,  eandem 
causam  cum  timore  Dei  honestate  servata,  ut  potes,  exe- 
quere. In  qua  re  etiam  largiri  te  aliquid  volumus,  et  si 
potest  fieri,  quod  aliis  dandum  est,  ipsi  relaxetur,  dummodo 
causam,  quam  nobiscum  habet,  exeat. 

20  Donationem  ancillae  Dei,  quae  lapsa  est  et  in  mona- 
sterio Monosteo  data,  omni  postposita  tarditate  restitue, 
quatenus  ipse  locus,  ut  superius  dixi,  rerum  eius  stipendia 
habeat,  qui  eius  sollicitudinis  labores  portat.  Sed  et  quic- 
quid  ab  aliis  ex  eius  substantia  tenetur,  recollige  et  mona- 
25  sterio  praefato  trade. 

Pensiones  xenodochii  de  Via-nova,  quantas  mihi  indi- 
casti quia  apud  te  habes,  nobis  dirige.  Actionario  autem, 
quem  in  eodem  patrimonio  deputasti,  prout  tibi  videtur  ei 
aliquid  largire. 

30  De  ancilla  Dei  quae  cum  Theodosio  fuit  Extranea  no- 
mine videtur  mihi,  ut  ei  continentiam  facias,  si  utile  con- 

21.  Cfr.  ep.  II,  38.  «cia  aliqua  demandata  esto;  Du 

27.  Actionarius  «idem  qui  actor , Cange. 

« agens  vel  cui  actio  seu  provin-  31.  Cfr.  not.  4,  p.  67. 

spicis,  aut  certe  donationem  quam  fecit  reddas.  Domum 
monasterii,  quam  Antoninus  datis  triginta  solidis  a mona- 
sterio tulerat,  receptis  solidis  omni  postposita  tarditate  re- 
stitue. Amulas  onichinas  requisita  subtiliter  veritate  resti- 
tue, quas  per  portitorem  praesentium  retransmisi.  5 

Saturnino  si  vacat  et  occupatus  apud  te  non  est,  eum 
ad  nos  dirige.  Felix  conductor  domnae  Campanae  quem 
liberum  reliquerat  atque  esse  indiscussum  iusserat,  dixit, 
sibi  a Maximo  subdiacono  septuaginta  duos  solidos  tuitos, 
pro  quibus  dandis  asseruit,  quia  omnes  res  suas  quas  in  io 
Sicilia  habuit,  vel  venundavit  vel  apposuit.  Sed  scolastici 
dixerunt  quia  de  fraudibus  indiscussus  esse  non  potest.  Dum  . 
tamen  ad  nos  de  Campania  reverteretur,  facta  tempestate, 
mortuus  est.  Cuius  te  volumus  uxorem  et  filios  requirere 
et  quicquid  vel  apposuerat  vel  vendiderat,  apposita  absolve,  15 
de  venditis  pretium  restitue  et  insuper  eis  aliquid  alimen- 
tum praebe,  quia  Maximus  eum  in  Siciliam  miserat  et  ibi 
ei  quae  asserebat,  abstulerat.  Cognosce  ergo  quae  tuita  sunt, 
et  uxori  filiisque  eius  sine  aliqua  mora  restitue. 

Haec  omnia  sollicite  relege  omnemque  illam  familiarem  20 
tuam  neglegentiam  postpone.  Scripta  mea  ad  rusticos  quae 
direxi  per  omnes  massas  fac  relegi,  ut  sciant,  quid  sibi 
contra  violentias  ex  auctoritate  nostra  defendere  debeant 
eisque  vel  authentica  vel  exemplaria  eorum  dentur.  Vide, 
ut  omnia  absque  imminutione  custodias,  quia  de  his  quae  25 
tibi  pro  servanda  iustitia  scribo  ego  absolvor  et  tu  si  ne- 
glegis obligaris.  Terribilem  iudicem  venientem  considera, 
et  de  adventu  illius  nunc  tua  consideratio  contremescat,  ne 
tunc  sine  causa  iam  timeat,  cum  coram  illo  coelum  et  terra 
tremuerit.  Audisti  quid  volo,  vide  quid  agas.  3° 

4.  Amulae:  vasa  vinum  et  aquam  agebat.  Ex  adiectivo  in  substan- 
continentia  pro  sacrificio  missae.  tivum  vocabulum  transiit,  origine 

1 1 . Scohsticus , scilicet  advoca-  ducta  a scholis  declamationis,  quae 
tus,  patronus  qui  causas  in  Foro  aetate  imperiali  Romae  floruerunt. 

XXIII. 

Gregorius  I papa  Petro  subdiacono  (rectori  patrimonii  Siculi)  man- 
dat, curet  ut  episcopi  Siculi  qui  causa  cum  Iustino  praetore  prohibiti  Ro- 
mam die  29  Iun.  non  venerint,  itinere  desistant,  quorum  quosdam  ad 
5 Petrum  dirigit . Frumenta  comparari  iubet,  quae  mense  Februario  trans- 
mittantur. Naves  commendatas  tueatur,  terras  in  emphyteusin  concessas 
in  utilitatem  patrimonii  redigat. 

S91,  aH- 

Ed.  E:  lib.  I,  cp.  70  (I,  p.  89).  Ed.  M:  lib.  I,  ep.  72-  Jaffc,  Reg.  1139  (776). 

10  GREGORIUS  PETRO  SUBDIACONO 

Quia  fratres  et  coepiscopos  nostros  in  Sicilia  insula  com- 
morantes ad  beati  Petri  apostoli  natalitium  diem  convenisse 
voluimus,  scriptis  praecedentibus  agnovisti.  Sed  quia  ea 
causa,  quae  cum  viro  magnifico  Iustino  expraetore  dicitur, 

15  eorum  iter  interim  praepedivit  et  quia  iam  tempus  veniendi 
et  redeundi  non  sinit,  eos  nolumus  ante  hiemem  fatigari. 
Gregorium  vero  Agrigentinum  et  Leonem  Catinensem  et 
Victorem  Panormitanum  per  omnia  volumus  ad  te  ante  hie- 
mem proficisci. 

20  Quinquaginta  vero  auri  libris  nova  frumenta  ab  extra- 
neis compara  et  in  Sicilia  in  locis,  in  quibus  non  pereant, 
repone,  ut  mense  Februario  illic  naves  quantas  possumus 
dirigamus  et  eadem  ad  nos  frumenta  deferantur.  Sed  et  si 
nos  transmittere  cessamus,  ipse  naves  provide  et  ad  nos, 


10.  De  Petro  subd.  v.  not.  7, 
p.  45. 

13.  I.  e.  die  29  iunii. 

14.  Cum  in  ep.  II,  30  (an.  592) 
Iustinus  adhuc  praetor  appelletur 
nec  Libertinus,  qui  ei  successit, 


ante  an.  593  (mai)  in  Registro 
memoretur,  illa  part.  ex  errori 
librarii  tribuenda  est. 

16.  Nam  papa  signa  sc.  procel- 
las tempestatesque  timebat.  Cfr. 
ep.  VII,  19  et  not.  25,  p.  63. 

auxiliante  Domino,  Februario  mense  hacc  eadem  frumenta 
transmitte,  exceptis  dumtaxat  frumentis,  quae  nunc  mense 
Septembrio  vel  Octubrio  iuxta  consuetudinem  transmitti 
praestolamur.  Ita  ergo  tua  experientia  faciat,  ut  sine  ali- 
cuius vexatione  coloni  ecclesiastici  frumenta  congregentur,  5 
quia  tantum  hic  parva  nativitas  fuit,  ut,  nisi  auxiliante  Deo 
de  Sicilia  frumenta  congregentur,  fames  vehementer  immi- 
neat. Naves  vero,  quae  commendatae  sanctae  ecclesiae 
semper  fuerunt,  in  omnibus  tuere,  ad  quod  tibi  etiam  di- 
rectae gloriosi  viri  Leonis  exconsulis  epistolae  concurrunt.  10 
Multi  vero  hic  veniunt,  qui  terras  aliquas  vel  insulas 
in  iure  ecclesiae  nostrae  in  enphiteusin  sibi  postulant  dari. 

Et  aliquibus  quidem  negamus,  aliquibus  vero  iam  conces- 
simus. Sed  tua  experientia  sanctae  ecclesiae  utilitatem 
conspiciat,  memor,  quod  ante  sacratissimum  beati  Petri  15 
apostoli  corpus  potestatem  patrimonii  eius  acceperit.  Et 
licet  hinc  scripta  decurrant,  quod  utilitatem  patrimonii  im- 
pedit, fieri  nullo  modo  permittat,  quia  nec  nos  sine  reser- 
vatione  aliquid  dedisse  reminiscimur  vel  dare  disponimus. 


XXIV. 

Gregorius  I papa  Petro  subdiacono  (rectori  patrimonii)  Siciliae  varia 
de  negotiis  administrationis  mandat.  Praecipit,  ut  Iudaeis , si  Christiani 
fieri  velint,  pensum  minuat,  ut  Eusebio  abbati  centum  solidos  exsolvat,  ut 


6.  Sc.  frumentorum. 

12.  Patrimonia  ecclesiastica  e- 
tiam  contractu  emphiteutico  co- 
lebantur. Per  emphiteusin  ius 
adquiritur  alterius  proprietate  u- 
tendi  contra  annuam  canonis  prae- 
stationem. Plerumque  emphiteu- 
sis  ad  tertiam  usque  generationem 
concedebatur.  Gregorius  - ut  ex 
his  verbis  patet  - minime  huic  con- 


tractui favit,  iure  metuens  ne  be- 
neficiarii, longo  temporis  inter- 
vallo, domini  absoluti  fierent  fun- 
dorum acceptorum  et  amplius  ca- 
nonem  solvere  negarent.  Cfr. 
Lombardi,  Storia  delVenfiteusi  dei 
terreni  ecclesiastici  di  Sicilia , 1871. 
Grisar,  Verwaltung  und  Haushalt 
der  papstl.  Patrim,  in  Zeitschrift 
furhath.  Theol. , 1880,  pp.  540-44. 

pensiones  nonae  et  decimae  indictionum  et  rationes  omnes  secutn  Romam 
deferat.  Quem  habeat  probatum  in  Syracusana  parte  et  Benenatum  no- 
tarium in  Panormitana  administratores  patrimonii  sibi  substituat . 

S92>  M- 

5 Ed.  E:  lib.  II,  ep.  38  (I,  p.  153).  Ed.  M:  lib.  II,  ep.  32.  Jaff6,  Reg.  1186  (814). 


GREGORIUS  PETRO  SUBDIACONO  SICILIAE 
DE  DIVERSIS  CAUSIS 


Indicante  Romano  defensore  cognovi,  quia  monasterium 
ancillarum  Dei,  quod  est  in  fundo  Monostheo,  ab  ecclesia 
10  nostra  de  Villa-nova  fundo  iuris  sui  violentiam  pertulit,  qui 
eidem  monasterio  dicitur  dimissus.  Quod  si  ita  est,  expe- 
rientia tua  eis  et  fundum  restituat,  et  eiusdem  fundi  de  dua- 
bus indictionibus  quas  egisti  pensiones  reddat.  Quia  au- 
tem multi  Iudeorum  in  massis  ecclesiae  commanent  volo, 
15  ut  si  qui  de  eis  Christiani  voluerint  fieri,  aliquanta  eis  pensi 
relaxentur,  quatenus  isto  beneficio  provocati,  tali  desiderio 
et  alii  adsurgant. 

Vaccae  autem  quae  iam  aetate  steriles  sunt,  vel  boves 
masculi  qui  omnino  esse  inutiles  videntur,  vendi  debent,  ut 


6.  De  Petro  subd.  v.  not.  7, 
p.  45. 

8.  Ad  Romanum,  cui  papa  ter- 
ras Catanensem  et  Syracusanam 
tuendas  donaverat,  v.  ep.  IX,  22, 
24,  46,  48,  54,  78,  79,  88»  Io6, 
110,  ni,  118,  128,  130,  145, 150, 
164,  170,  199,  209;  X,  1,  4.  De- 
fensores antiquitus  rei  privatae 
dominorum  administratores  erant. 
At  Valentinianus  I,  an.  364,  omni- 
bus magistratubus  declinantibus, 
in  civitatibus  incolis  frequentiori- 
bus  defensorem  civitatis  instituit 
qui  plebem  a potentiorum  vi  tue- 
retur. Cfr.  Cod.  Theod .,  I,  1 1 , 
29.  Etiam  defensores  colonorum 


(Cod.  Theod.,  XI,  24),  pauperum 
(Cod.  Theod.,  XIV,  2,  38)  et  se- 
natus (Cod.  Theod.,  VI,  3)  postea 
creati  sunt. 

Etiam  ecclesia  suos  habuit  de- 
fensores, qui  post  concilium  Car- 
thaginense  (an.  407)  ex  ordine 
scholasticorum  sive  legis  perito- 
rum delecti  sunt.  Multorum  Gre- 
gorius  in  Registro  memoriam  fa- 
cit. Cfr.  Ermini,  SulY epistolario  di 
san  Gregor  io  Magno , Roma,  1904, 
pp.  42-46. 

14.  De  massa  v.  not.  14,  p.  41. 

16.  De  Iudaeis  quibus  si  fiant 
Christiani  aliquid  relaxandum,  v. 
ep.  VI,  7. 

saltim  eorum  pretium  ad  aliquam  utilitatem  crescat.  Gre- 
ges vero  equarum  quos  valde  inutiliter  habemus  omnes  volo 
distrahi,  et  tantummodo  quadringentos  iuveniores  servari  ad 
foetum,  ex  quibus  quadringentis  singuli  conductoribus  sin- 
gulae condomae  dari  debent,  quatenus  ex  ipsis  aliquid  sin-  5 
gulis  annis  reddant,  quia  durum  valde  est,  ut  sexaginta  so- 
lidos pastoribus  expendamus,  et  sexaginta  denarios  ex  eisdem 
gregibus  non  habemus.  Ita  ergo  tua  experientia  faciat,  ut 
aliae  per  conductores  omnes  sicut  diximus  partiantur,  alias 
distrahe,  et  in  nummum  reduc.  Pastores  vero  ipsos  per  10 
possessiones  ordina,  ut  ex  cultura  terrae  ferre  aliquid  uti- 
litatis possint.  Aeramenta  vero  omnia,  quae  sive  in  Sy- 
racusis, sive  in  Panurmo  iuris  ecclesiastici  esse  possunt, 
distrahenda  sunt,  priusquam  ipsa  vetustate  funditus  pereant. 

Veniente  autem  fratre  Cyriaco  servo  Dei  de  Roma,  de  15 
illo  subtiliter  requisivi,  si  cum  tua  conscientia  fuerit  de  ac- 
cipiendo praemio  in  causa  mulieris  cuiusdam  locutus.  Quod 
isdem  frater  ita  se  dixit  te  referente  cognovisse,  quia  ex  te 
inmissus  est,  ut  quis  esset  ad  conferendum  praemium  in- 
missor  probaret.  20 

Quod  ego  credidi,  moxque  eum  in  gratiam  familiariter 
recepi,  coram  clero  polypticum  deduxi,  presbiterium  ei  auxi, 
in  loco  eum  superiori  inter  defensores  posui,  conlaudans 
coram  omnibus  fidem  eius,  quia  ita  se  in  obsequio  tuo  fi- 


5.  De  condoma  v.  not.  7, 
pp.  41-42. 

7.  Solidus  aureus  aequivalebat 
circ.  10  libellis  Italicis:  denarius 
autem  1,07  tantum. 

12.  Aeramentum : « opus  ex  aere 
« confectum,  at  apud  Gregorium 
<-  [hoc  loco]  videtur  haec  vox  sumi 
« pro  quovis  utensili  agricolarum  » ; 
Du  Cange. 

13.  Nam,  ut  diximus,  v.  not.  1, 
p.  42,  patrimonium  Siculum  in 


duas  partes,  Syracusanam  et  Pa- 
normitanam, divisum  erat. 

15.  Cyriacus,  monachus  roma- 
nus,  saepe  munere  legati  Gregorii 
in  Sicilia,  Sardinia  et  Gallia  fun- 
ctus. 

22.  Polyptici  erant  codices  in 
quibus  accepta  et  expensa  eccle- 
siarum describebantur;  presbyte- 
rium erat  stipendium  ab  episcopo 
clero  persolutum. 

deliter  gesserit.  Quem  idcirco  ad  te  celeriter  retransmisi. 
Quia  vero  multum  festinas,  et  ego  quamvis  egrotus  te  vi- 
dere desidero,  quem  ipse  in  omnibus  probatum  habes  loco 
tuo  in  Syracusana  parte  derelinque,  et  ipse  ad  me  venire 
5 festina,  ut  si  omnipotenti  Deo  placuerit,  communi  consilio 
pertractemus,  utrum  ipse  illic  reverti,  an  alter  in  loco  tuo 
illic  debeat  ordinari.  Benenatum  vero  notarium  pariter 
transmisi,  ut  in  Panurmitana  parte  locum  tuum  in  patri- 
monio, quoadusque  omnipotens  Deus  ordinet  quod  ei  pla- 
10  cuerit,  ipse  conservet. 

Romanum  de  levitate  sua  vehementer  increpavi,  quia 
sicut  nunc  repperi,  in  xenodochio  quod  tenuit,  solis  magis 
utilitatibus  quam  mercedibus  occupatus  fuit.  Et  ideo  si 
fortasse  tibi  visum  fuerit  loco  tuo  ipsum  relinquere,  vide 
15  quemammodum  eum  ammonendo  et  terrendo  praemunias, 
ut  sciat  se  circa  rusticos  pie  et  sollicite  agere,  et  circa  ex- 
traneos et  urbanos  se  mutare...  in  omnibus  exhibere.  Ego 
tamen  haec  loquens  personam  nullam  eligo,  sed  tuo  hoc 
iudicio  derelinquo.  In  Panurmitana  autem  parte  loci  ser- 
20  vatorem  tuum  me  sufficit  elegisse.  Videre  volo,  quod  ipse 
Syracusanae  parti  provideris.  Veniens  autem  pecunias  et 
ornamenta  de  Antonini  substantia  tecum  defer.  Pensiones 
quoque  nonae  et  decimae  indictionum  quas  egisti  et  ratio- 
nes omnes  pariter  deporta.  Stude  si  Domino  placuerit,  ut 
25  mare  ante  natale  beati  Cypriani  non  transeas,  ne  ex  signo 
quod  diebus  ipsis  semper  inminet  quod  absit  aliquod  peri- 
culum possit  evenire. 

Praeterea  cognoscas,  quia  pro  eo  quod  Pretiosum  ser- 
vum Dei  non  pro  gravi  culpa  graviter  adversatus  sum, 
30  eumque  a me  tristem  amaricatumque  repuli,  non  leviter  in 


7.  De  eodem  v.  ep.  III,  27. 
17.  Mutare...  Locus  corruptus : 
Maurini  legunt : se  in  omnibus  mu- 
tatum et  strenuum  exhibere. 


25.  Die  14  sept. 

25.  Signum , id  est  tempestas. 
Cfr.  Evagrii  Hist.  eccl.,  IV,  16; 
ep.  VII,  19. 

mea  cogitatione  mordear.  Et  scripsi  domno  episcopo,  ut 
eum  retransmittere  debuisset,  si  vellet.  Sed  omnino  noluit. 
Quem  contristare  ego  nec  debeo  nec  possum,  quia  in  Dei 
causis  occupatus,  consolatione  fulciri  debet,  non  amaritu- 
dine reprimi.  Isdem  vero  Pretiosus  sicut  audio  omnimodo  5 
contristatur,  quia  ad  me  non  revertitur.  Ego  vero  ut  dixi 
domnum  episcopum  contristare  non  possum,  qui  eum  non 
vult  dimittere,  et  inter  utrosque  anceps  maneo.  Tu  ergo, 
si  quidem  parvo  corpusculo  maiorem  sapientiam  habes,  ean- 
dem causam  ita  dispone,  ut  et  mea  voluntas  fiat,  et  dom-  10 
nus  episcopus  non  contristetur.  Quem  tamen  si  leviter 
contristari  videris,  omnino  exinde  nihil  loquaris.  Egre  au- 
tem tuli,  quod  domnum  Eusebium  excommunicavit,  virum 
tantae  aetatis  et  tantae  egritudinis.  Unde  necesse  est,  ut 
eidem  domno  episcopo  secrete  dicas,  quatenus  in  proferen-  15 
dis  sententiis  praeceps  non  sit,  quia  vilium  specierum  more 
causae,  quae  per  sententiam  decidendae  sunt,  necesse  est, 
ut  prius  studiosa  et  frequentissima  consideratione  mensu- 
rentur. 

Venientibus  scribonibus,  qui  sicut  audio  iam  illic  tyro-  20 
nes  colligunt,  loci  servatori  tuo  deputa,  ut  parum  aliquid 
exenium  offerant,  quatenus  eos  sibi  placabiles  reddant.  Sed 
et  officio  praetoris  priusquam  venias  aliquid  secundum 
consuetudinem  antiquam  tribue,  per  manus  tamen  illius 
quem  dimittis,  ut  ei  gratiam  eorum  concilies.  Ne  et  nos  25 
omnino  eis  inhumani  esse  videamur,  ea  quae  danda  per 
praeceptum  singulis  quibusque  personis  vel  monasteriis  tuae 


1.  « Grave  utique  documen- 
« tum  praelatis,  si  qui  sunt,  qui 
« cum  austeritate  imperant  et  cum 
« potentia,  suosque  subditos  quasi 
«pilas  habent»;  Maurixi. 

13.  Eusebius  excommunicatus 
fuerat  a Maximiano  episcopo  Sy- 


racusano. 

20.  Scribones , sive  conscripto- 
res, erant  qui  tirones  seu  pueros 
militiae  aptos  colligebant.  Cfr. 
ep.  IX,  57,  65,  73,  77,  78. 

22.  De  exenio  v.  not.  8,  p.  33. 

experientiae  iniunxi,  loci  servatoribus  tuis  praecipe,  ut  per 
omnia  inpleant.  Trecentos  vero  solidos,  quos  per  te  pau- 
peribus direxi,  eorum  arbitrio  non  arbitror  committendos. 
Illa  ergo  de  singulis  locis  et  personis  inpleant.  Haec  vero 
5 auxiliante  Domino  cum  veneris,  qualiter  deponenda  sint, 
pertractemus. 

Ante  hoc  vero  tempus  iam  scripsisse  me  memini,  ut 
legata,  quae  ex  testamento  Antonini  defensoris  a nobis  de- 
bentur, monasteriis  vel  aliis  solverentur.  Et  quare  nescio 
10  tua  experientia  hoc  inplere  tardaverit.  Proinde  volumus, 
ut  pro  portione  nostra  ex  pecuniis  ecclesiae  eadem  legata 
inpleas,  ut  cum  ad  me  veneris,  illic  contra  te  gemitum 
pauperum  non  relinquas.  Cautiones  vero,  quae  in  eiusdem 
Antonini  substantia  sunt  inventae,  pariter  defer. 

15  Cognovi  autem  Romano  referente,  quia  moriens  uxor 
Redempti  unam  coneam  argenteam  nudis  verbis  dixerit  ve- 
nundari et  libertis  suis  dari.  Scutellam  quoque  argenteam 
monasterio  cuidam  reliquerit,  in  quibus  utrisque  volunta- 
tem eius  per  omnia  volumus  inplere,  ne  ex  rebus  minimis 
20  maiora  peccata  capiamus. 

Fratre  autem  Martiniano  abbate  indicante  cognovi,  quia 
fabrica  in  Praetoritano  monasterio  nec  ad  medietatem  qui- 
dem adhuc  perducta  est.  Ex  qua  re  quid  aliud  quam  fa- 
vorem tuae  experientiae  conlaudamus.  Sed  vel  nunc  am- 
25  monitus  excitare,  et  quantum  potes  in  eiusdem  monasterii 
constructionem  te  exhibe.  Ego  nihil  eis  dari  in  expensis 
dixi,  non  autem  monasterium  de  eis  fabricare  prohibui.  Sed 


7.  Vide  ep.  I,  42. 

13.  Cautio  est  instrumentum 
debiti  (cambiale)  seu  chirogra- 
phum obligationis  pro  credita  pe- 
cunia. Cfr.  ep.  IX,  40. 

17.  Scutella  « patena  in  modum 
«cavitatis  scuti»;  Du  Cange. 

21.  Abbas  Panormitanus,  de 


quo  cfr.  ep.  III,  27 ; « fortasse  et 
« ab  illo  haud  diversus  quem  in 
« ep.  IX,  7,  Mari  manum  abbatem , 
« monasterii  cum  ecclesia  S.  Georgii 
« in  loco  qui  ad  Sedem  dicitur  cou- 
« iuncti  re  perimus  »;  Ewald. 

22.  Non  procul  a Panormo  sito  cu- 
ius abbas  fuit  Privatus,  de  quo  infra. 


Btbl.  Sanci.  Patr.  (Scr.  VII)  I. 


5 

ita  fac,  ut  ei  quem  loco  tuo  Panurmo  dimiseris  iniungas, 
quatenus  expensis  et  annona  ecclesiastica  hoc  idem  mona- 
sterium construat,  et  ad  me  Privati  abbatis  querela  non 
redeat. 

Praeterea  cognovi,  quia  quasdam  res  vel  plures  fundo-  > 
rum  alieni  iuris  esse  cognoscis,  sed  pro  quorundam  obte- 
statione vel  metu  dominis  suis  restituere  formides.  Qui 
si  veraciter  Christianus  esses,  plus  Dei  iudicium,  quam  vo- 
ces hominum  timeres.  Adtende,  quia  ego  quoque  te  hac 
de  re  indesinenter  ammoneo.  Quod  si  inplere  neglexeris,  io 
etiam  et  meas  voces  contra  te  in  testimonium  habebis. 

Si  vero  de  laicis  Deum  timentes  inveneris,  ut  tonsorari 
debeant  et  actionarii  sub  rectore  fieri,  omnino  libenter  fero. 
Quibus  necesse  est,  ut  etiam  epistolae  transmittantur. 

De  causa  autem  filii  suprascripti,  si  scolasticos  consu-  15. 
luisti  ct  non  sunt  legibus  iusta  quae  repetit,  utilitatem  pau- 
perum gravari  nolumus,  sed  pro  eo  quod  se  hic  fatigavit 
quinquaginta  ei  solidos  dare  te  volumus,  quod  tuis  certum 
est  rationibus  inputari.  In  causa  vero  ptochii  quas  expen- 
sas de  rebus  ecclesiae  fecisti,  aut  illic  de  pensione  redituum  20 
eius  tibi  satisfacito,  aut  si  certe  ipsi  reditus  minime  ad  re- 
conpensandum  sufficiunt,  hic  necesse  est  ut  hoc  a diacono 
recipiatur.  De  Gelasio  autem  subdiacono  loqui  aliquid  non 
praesumas,  quia  scelus  illius  usque  ad  finem  vitae  gravis- 
simam poenitentiam  indiget.  25, 


12.  Tonsura,  initio,  tantum- 
modo nota  pertinentium  quacum- 
que ratione  ad  ecclesiam  fuit ; 
cum  tonsio  capillorum  nil  aliud 
significet  quam  personalis  deditio, 
per  traditionem,  alicuius  rei  pro- 
prii iuris,  significata.  Cfr.  Musy, 
Origine  et  signification  de.  Ja  ton- 
sure clericale , in  Revue  du  clerge 
Jranfais , 15  juin  1902. 


Actionarii  ergo,  de  quibus  lo- 
quitur Gregorius,  non  sunt  clerici 
habendi. 

1 3.  De  rectore  v.  not.  14,  pp.  41- 
42. 

14.  Non  litterae  manumissionis, 
sed  probabilius  litterae  credentiales. 

19.  « Ptoclrium,  7txcox*tov,  est  do- 
« mus  pauperum  hospitio  deputa- 
« ta  » ; Du  Cange.  Cfr.  ep.  IX,  123. 

Praeterea  unum  nobis  caballum  miserum  et  quinque 
bonos  asinos  transmisisti.  Caballum  illum  sedere  non  pos- 
sum, quia  miser  est,  illos  autem  bonos  sedere  non  possum, 
quia  asini  sunt.  Sed  petimus,  ut  si  nos  continere  dispo- 
5 nitis,  aliquid  vobiscum  dignum  deferatis.  Eusebio  autem 
abbati  dare  te  volumus  auri  solidos  centum,  quos  tuis  cer- 
tum est  rationibus  inputari.  Cognovimus  autem,  Sisinnium 
qui  iudex  Samnii  fuit  gravi  inopia  in  Sicilia  laborare,  cui 
volumus  xx  decimatos  vini  et  quattuor  solidos  annuos  de- 
10  beas  ministrare.  Anastasius  autem  religiosus  iuxta  Panur- 
mitana  civitate  dicitur  habitare  in  oratorio  sanctae  Agnae, 
cui  dari  volumus  auri  solidos  sex.  Matri  autem  Urbici 
praepositi  dari  volumus  solidos  sex,  qui  tuis  rationibus  in- 
putantur.  De  Honoratae  vero  ancillae  Dei  causa  hoc  mihi 
1 5 videtur,  ut  omnem  substantiam,  quae  constat  quia  ante  epi- 
scopatus tempus  Iohannis  episcopi  Laurinensis  fuit,  veniens 
tecum  deferas.  Eadem  vero  ancilla  Dei  cum  filio  suo  ve- 
niat, ut  nos  cum  ea  loqui  et  quod  Deo  placitum  fuerit  fa- 
cere debeamus.  Codicem  autem  Eptatici  de  substantia  An- 
20  tonini  dari  volumus  in  monasterio  Praetoritano,  reliquos 
tecum  deferri. 


4.  Continere  idem  est  ac  susten- 
tare. 

9.  Decimatus , species  mensu- 
rae vinariae.  Cfr.  Liber  pontifica- 
lis (ed.  Duchesne)  in  Vita  Adriani , 
c.  328,  «decimatas  vini  11  pensan- 
« tes  per  unamquamque  decimatam 
«lib.  lx  »;  I,  p.  502. 

De  valore  solidi  v.  not.  7, 
p.  62. 

1 2.  Praepositus  monasterii  s.Her- 
mae^uod  unum  fuit  ex  sex  a Grc- 
gorio  in  Sicilia  fundatis,  postea 


electus  episcopus  Panormitanus 
(cfr.  ep.  XIII,  14);  v.  ad  eumdem 
ep.  IX,  20,  21. 

14.  Vidua  Speciosi  subd.,  a 
Leone  episcopo  Catinensi  in  mo- 
nasterium detrusa,  cum  clerico  ite- 
rum nupsisset.  Cfr.  ep.  IV,  34, 
in  qua  Gregorius  eam  secundo 
marito  restitui  iubet. 

16.  Sedes  episcopalis  ignota. 

19.  Scilicet  Heptatcncum  seu 
continens  septem  priores  Sacrae 
Scripturae  libros. 

XXV. 

Gregorius  I papa  Candido  presbytero  eunti  in  patrimonium  Gallia - 

rum  mandat,  ut  exactis  pecuniis  emat  et  vestimenta  pauperibus  tribuenda 

et  Anglos  septenum  denum  vel  duodevicenum  annorum  pueros;  nam  solidos 

Galliarum  in  sua  terra  expendi  non  posse.  . 5 

)9)t  stPl’ 

Kd.  H:  lib.  VI,  cp.  io  (I,  p.  3SK).  Ed.  M:  lib.  VI,  ep.  7.  Jafie,  Reg.  i>86  (1017). 

GREGORIUS  CANDIDO  PRESBYTERO 
EUNTI  IN  PATRIMONIO  GALLIIS 

Pergens  auxiliante  domino  Deo  nostro  Iesu  Christo  ad  io 
patrimonium  quod  est  in  Galliis  gubernandum  volumus  ut 
dilectio  tua  ex  solidis  quos  acceperit  vestimenta  pauperum 
vel  pueros  Anglos,  qui  sint  ab  annis  decem  et  septem  vel 
decem  et  octo,  ut  in  monasteriis  dati  Deo  proficiant,  com- 
paret, quatenus  solidi  Galliarum,  qui  in  terra  nostra  expendi  15 
non  possunt,  apud  locum  proprium  utiliter  expendantur.  Si 
quid  vero  de  pecuniis  redituum,  quae  dicuntur  ablatae,  re- 
cipere potueris,  ex  his  quoque  vestimenta  pauperum  com- 
parare te  volumus  vel,  sicut  praefati  sumus,  pueros,  qui  in 
omnipotentis  Dei  servitio  proficiant.  Sed  quia  pagani  sunt,  20 
qui  illic  inveniri  possunt,  volo,  ut  cum  eis  presbyter  trans- 
mittatur, ne  quid  aegritudinis  contingat  in  via,  ut  quos  mo- 
rituros conspexerit  debeat  baptizare.  Ita  igitur  tua  dilectio 
faciat,  ut  haec  diligenter  implere  festinet. 


8.  Hic  successit  Dvnamio  pa- 
tricio (cfr.  ep.  III,  33)  in  patri- 
monii Gallici  regimine.  Vide  ad 
eumdem  ep.  VII,  21;  IX,  221. 

15.  Solidi  Gallici  minoris  erant 
ponderis,  ut  ex  Nov.  7,  $ 14  Ma- 
ioriani  deducitur:  «Nullum  soli- 
« dum  integri  ponderis  calumnio- 
« sae  approbationis  obtentu  recuset 
« exactor,  excepto  eo  Gallico,  cu- 


« ius  aurum  minore  exstimatione 
« taxatur  ». 

Cfr.  Mommsen  in  Zeitscbrift  fur 
Rechtsgeschicble,  III,  455  ; et  M. 
Prou,  L’art  monetaire  in  Michel, 
Histoire  de  Vart , Paris,  1906,  to.  I, 
p.  911. 

17.  « Ablata , ablatio,  exactio, 
« tolta  »;  Du  Cange.  Taxa  erat 
quae  a colonis  exigebatur. 

XXVI. 

Gregorius  I papa  Felici , episcopo  Sipontino , mandat,  ut  Tribuni  clerici 
redemptori  solidos  duodecim,  quibus  eum  solverit,  ex  ecclesiae  pecuniis 
restituat. 

5 S9h  dec. 

Ed.  E:'  Hb.  IV,  ep.  17  (I,  p.  250).  Ed.  M:  lib.  IV,  ep.  17.  Jafle,  Rcg.  1288  (921). 


GREGORIUS  FELICI  EPISCOPO  SIPONTINO 

Qualiter  succurrendum  sit  redemptionibus  captivorum, 
et  sanctorum  canonum  et  mundanarum  legum  sanctio  evi- 
10  denter  edocuit.  Quod  cum.  omnibus  notum  sit,  mirati 
sumus,  ut  fraternitas  tua  in  redemptione  Tribuni  clerici 
tui  praesentium  latoris  nulla  mota  misericordia  subveniret. 
Quod  ergo  sponte  facere  distulisti,  nostra  saltem  facere  fe- 
stina adhortatione  commonitus,  ne  si  quod  non  credimus 
15  neglegendum  putaveris,  incipiat  tibi  necessitas  quod  voluntas 
fugit  imponere.  Quia  igitur  superscriptus  Tribunus  ab  ho- 
stibus se  praedatum  ac  duodecim  solidis  perhibet  compara- 
tum, ad  quorum  se  deflet  restitutionem  urgeri,  haec  te  oportet 


7.  Sipontum,  olim  urbs  Apu- 
liae episcopalis,  ad  radices  montis 
Gargani,  prope  locum  ubi  nunc 
est  Manfredonia.  Ad  Felicem  epi- 
scopum Sipontinum  v.  ep.  I,  51; 
III,  41,  42. 

8.  Redemptio  captivorum  fuit 
praecipua  curarum  pastoralium 
sancti  Gregorii.  Tunc  Langobar- 
dorum causa  undique  grassantium, 
liberi  homines  et  servi  vel  privati 
vel  ecclesiae  in  hostium  potesta- 
tem bellico  iure  veniebant,  et  in 
servitutem  redigebantur.  Neque 
curae  neque  impensis  Gregorius 


pepercit  ut  hos  redimeret,  quippe 
quorum  conditio  miserrima  esset, 
praesertim  ob  arianam  fidem  do- 
minatorum. De  Gregorii  sollici- 
tudine monumentum  extant  ep.  III, 
17,  41;  V,  30,  46;  VII,  14,  21,  23, 
34;  VIII,  23;  IX,  52,  85,  217. 

Cfr.  Ermini,  Suir  epistolaria  di 
s.  Gregorio  Magno.  Note  critiche , 
pp.  29-42. 

9.  Cfr.  Cone.  Aurei.  I,  can.  5; 
Cone.  Rem.  can.  22  ; cfr.  etiam 
Cod.  Iust.  L.  I,  tit.  II,  c.  21;  Nov. 
Iust.  129,  c.  9-T0. 

diligenter  inquirere.  Et  si  ita  est,  nec  eum  unde  pretium  in 
se  datum  reddere  possit  habere  cognoveris,  superscriptos 
solidos  de  ecclesia  redemptori  eius  restitue.  Nam  valde 
durum  est,  si  de  ecclesia  cui  militat  remedium  nullum  in- 
veniat. Omissa  itaque  excusatione,  pretium,  quod  in  eo  5 
datum  manifesta  veritate  patuerit,  sine  aliqua  mora,  sicut 
sumus  praefati,  restitue,  quatenus  nec  creditorem  eius  tem- 
pore necessitatis  afflicto  subvenisse  paenheat,  et  hic  onere 
meroris  exutus,  mente  libera  officii  sui  ministerium  solli- 
citer ac  competenter  exhibeat.  10 


XXVII. 

Gregarius  I papa  Montanam  et  TJjotnam,  ecclesiae  Romanae  famu- 
los, manumittit  civitateque  Romana  donat.  Utrique,  quod  in  Gaudiosi 
presbyteri  testamento  habeat  legatum,  asserit.  Montanam  in  monasterio 
sancti  Laurentii  converti,  Thomam  inter  notarios  militare  consentit.  (Quam  15 
manumissionis  paginam  Paterio  notario  dictavit). 

595»  sept- 

F.d.  H:  lib.  VI,  ep.  12  (I,  p.  590).  Ed.  M:  lib.  VI,  cp.  12.  Jaflfe,  Reg.  1391  (1022). 


GREGORIUS  MONTANAE  ET  THOMAE 

Cum  redemptor  noster  totius  conditor  creaturae  ad  hoc  20 
propitiatus  humanam  voluit  carnem  adsumere,  ut  divinitatis 
suae  gratia  disrupto  quo  tenebamur  capti  vinculo  servitutis 
pristinae  nos  restitueret  libertati,  salubriter  agitur,  si  homi- 
nes, quos  ab  initio  natura  liberos  protulit  et  ius  gentium 
iugo  substituit  servitutis,  in  ea  qua  nati  fuerant  manumit-  25 
tentis  beneficio  libertate  reddantur.  Atque  ideo  pietatis  in- 
tuitu et  huius  rei  consideratione  permoti  vos  Montanam 
atque  Thomam  famulos  sanctae  Romanae  cui  Deo  auctore 
deservimus  ecclesiae  liberos  ex  hac  die  civesque  Romanos 
efficimus  omneque  vestrum  vobis  relaxamus  peculium.  30 

Et  quia  tu.  Montana,  animos  ad  conversationem  fateris 
appulisse  monachicam,  idcirco  duas  uncias,  quas  tibi  quon- 
dam Gaudiosus  presbyter  per  supremae  suae  voluntatis  ar- 
bitrium institutionis  modo  noscitur  reliquisse,  hac  die  tibi 
5 donamus  atque  concedimus,  omnia  scilicet  monasterio 
sancti  Laurentii  cui  Constantina  abbatissa  praeest,  in  quo 
converti  Deo  miserante  festinas,  modis  omnibus  profutura. 
Si  quid  vero  de  rebus  suprascripti  Gaudiosi  te  aliquo  modo 
celasse  constiterit,  id  totum  ecclesiae  nostrae  iuri  sine  dubio 
10  mancipetur. 

Tibi  autem  suprascripto  Thomae,  quem  pro  libertatis 
tuae  cumulo  etiam  inter  notarios  volumus  militare,  quinque 
uncias,  quas  praefatus  Gaudiosus  presbyter  per  ultimam  vo- 
luntatem hereditario  tibi  nomine  dereliquit,  simul  et  spon- 
15  salia,  quae  matri  tuae  conscripserat,  similiter  hac  die  per 
huius  manumissionis  paginam  donamus  atque  concedimus, 
ea  sane  lege  atque  condicione  subnexa,  ut,  si  sine  filiis  le- 
gitimis, hoc  est  de  legitimo  susceptis  coniugio,  te  obire  con- 
tigerit, omnia  quae  tibi  concessimus  ad  ius  sanctae  Romanae 
20  sine  diminutione  aliqua  revertantur  ecclesiae.  Si  autem 
filios  de  coniuge,  sicut  diximus,  cognitos  lege  susceperis 
eosque  superstites  reliqueris,  earundem  te  rerum  dominum 
sine  quadam  statuimus  condicione  persistere  et  testamenti 
de  his  faciendi  liberam  tibi  tribuimus  facultatem.  Haec 
25  igitur  quae  per  huius  manumissionis  cartulam  constituimus 
atque  concessimus,  nos  successoresque  nostros  sine  aliqua 
scitote  refragatione  servare.  Nam  iustitiae  ac  rationis  ordo 
suadet,  ut,  qui  sua  a successoribus  desiderat  mandata  servari, 
decessoris  sui  procul  dubio  voluntatem  et  statuta  custodiat. 
30  Hanc  autem  manumissionis  paginam  Paterio  notario 
scribendam  dictavimus  et  propria  manu  una  cum  tribus 

10.  Nam  ecclesia  quasi  patrona  30.  Notarius  Romanae  eccle- 
erat  horum  servorum  manumis-  siae  (cfr.  ep.  V,  26);  postea  secun- 
sorum.  dicer  ius  (ep.  IX,  97). 

presbyteris  prioribus  et  tribus  diaconibus  pro  plenissima 
firmitate  subscripsimus  vobisque  tradidimus. 


Actum  in  urbe  Roma. 

2.  « Iamdudum  placuit  ut  in 
« ecclesia  catholica  libertatem  do- 
« mini  suis  famulis  praestare  pos- 
ce sint,  si  sub  aspectu  plebis  ad- 
« sistentibus  Christianorum  anti- 


ce stiti bus  id  faciant,  ut  propter 
« facti  memoriam  vice  actorum 
« interponatur  qualiscumque  seri- 
ce ptura,  in  qua  ipsi  vice  testium 
a signent  » ; Cod.  Iust.y  I,  13. 

Gregorius  I papa  Balbino,  episcopo  Rosellano,  mandat,  ut  suscepto 
munere  visitatoris  ecclesiae  Populoniensi  presbyteros  diaconosque  ordinet. 

591,  ian. 

Ed.  E:  lib.  1,  cp.  15  (I,  p.  16).  Ed.  M:  lib.  I,  ep.  15.  Jaffe,  Reg.  1083  (717). 


GREGORIUS  BALBINO  EPISCOPO  ROSELLANO 

Pervenit  ad  nos,  quod  Populonensis  ecclesia  ita  sit  sacer- 
dotis officio  destituta,  ut  nec  poenitentia  decedentibus  ibidem 
nec  baptisma  praestari  possit  infantibus.  Huius  igitur  tam 
10  piae  rei  tamque  necessariae  mole  permoti  iubemus  dilectioni 
tuae  et  huius  praeceptionis  auctoritate  commonitus  memo- 
ratae ecclesiae  visitator  accedas,  ut  unum  cardinalem  illic  pre- 
sbiterum  et  duos  debeas  diacones  ordinare.  In  parroechiis 
vero  praefatae  ecclesiae  tres  similiter  presbiteros,  quos  ta- 
1 5 men  dignos  ad  tale  officium  veneratione  vitae  et  morum  gra- 
vitate pervideris  et  quibus  in  nullo  obvient  constituta  cano- 
nicae disciplinae,  ut  sanctae  cum  digna  cautela  provideatur 
ecclesiae. 


6.  Rosella,  civitas  episcopalis 
Etruriae  nunc  diruta. 

7.  Idem  de  Populonia.  Cer- 
bonius,  ultimus  Populonensis  epi- 
scopus, Totilae  (541-552)  Gotho- 


rum regis  temporibus,  ad  Ilvam 
insulam  confugit  ibique  obiit.  Cfr. 
Greg.  Dial.  III,  11. 

12.  Cardinalem : sc.  presbyterum 
proprium. 

XXIX. 

Gregarius  1 papa  Severum , episcopum  Aquileiensem,  cum  sociis  du- 
bietatis Romam  venire,  ut  in  synodo  indicentur,  (Mauricii)  imperatoris  au- 
ctoritate iubet. 

S9J>  wn.  5 

Ed.  E:  lib.  I,  cp.  16  (I,  r.  *i6).  EJ.  M:  lib.  I,  cP.  1 6.  J.ifTc,  Rcg.  1084  (718). 


GREGORIUS  SEVERO  EPISCOPO  AQUILElENSI 

Sicut  gradientem  per  avia,  carpentem  denuo  rectum  tra- 
mitem, tota  Dominus  aviditate  complectitur,  ita  demum  de 
deserente  cognitam  veritatis  viam  maiori  merore,  quam  gau-  10 
dio,  quo  de  convertente  laetatus  fuerat,  contristatur;  quia 
minoris  excessus  est  veritatem  non  cognoscere,  quam  in 
eadem  agnita  non  manere.  Aliudque  est  quod  ab  errante 
committitur,  aliud  quod  per  scientiam  perpetratur.  Et  nos 
siquidem  quantum  reincorporatum  te  iam  pridem  fuisse  in  15 
unitatem  ecclesiae  gavisi  fueramus,  abundantius  nunc  dis- 
sociatum a catholica  societate  confundimur.  Pro  qua  re 


7.  Aquileia  metropolis  quon- 
dam celebris  Venetiae  et  Histriae. 

Epistola  nostra  ad  schisma  epi- 
scoporum Venetiarum  atque  Hi- 
striae refertur,  trium  capitulorum 
querela  provocatum,  auctore  Pau- 
lino  Aquileiensi  metropolita,  qui 
an.  557  synodum  celebravit  in  qua 
tria  capitula , sine  Chalcedonensis 
concilii  iniuria,  damnari  posse 
negavit.  Huic  schismati  extin- 
guendo  strenue  adlaborarunt  sum- 
mi pontifices  Pelagius  II  (578- 
5 90),  Gregorius  Magnus  (590-604); 


duravit  tamen  usque  ad  Sergium  I 
(687-701). 

16.  Severus  episcopus,  ad  quem 
Gregorius  hanc  ep.  mittit,  anno 
588-589  a Smaragdo  exarcha  Ra- 
vennae retentus  fuerat  ut  cum 
damnatoribus  trium  capitulorum 
communicaret.  Unus  ex  his  Gre- 
gorius - omnium  antecessorum 
inde  a Vigilio  damnationis  auctore 
( Judicatum , 548;  Constitutum,  5 54) 
vestigia  premens  - episcopum  ob 
communionem  laudat. 

17.  Anno  sequenti  (590)  Seve- 

imminente  latore  praesentium  iuxta  christianissimi  et  sere- 
nissimi rerum  domini  iussionem  ad  beati  Petri  apostoli  li- 
mina cum  tuis  sequacibus  venire  te  volumus,  ut  auctore 
Deo  aggregata  Synodo,  de  ea  quae  inter  vos  vertitur  du- 
5 bietate  iudicetur. 


XXX. 

Gregor  ii  I papae  synodica,  transmissa  Jobanni  Constantinopolitano  et 
aliis  patriarchis.  Praemittitur  fidei  confessioni  expositio  de  onere  ojfi- 
ciisque  suscepti  pontificatus , qua  qualis  debeat  esse  sacerdos  docetur. 

IO  /9/,  febr. 

Ed.  E:  lib.  1,  cp.  24  (I,  p.  28).  Ed.  M:  lib.  1,  cp.  25.  J.ifTc,  Kt*£.  1092  (728). 


rus,  ad  sederu  reversus,  cum  de- 
fensoribus trium  capitulorum  suae 
provinciae  metropolitanae  episco- 
pis, iterum  communicavit:  ideoque 
Gregorius  defectionem  queritur  et 
auctoritate  Imperatoris  « christia- 
« nissimi  et  serenissimi  rerum  do- 
« mini  » iubet  Romam  cum  coe- 
piscopis  « sequacibus  » Iohanne 
Parentino,  Severo  Tergestino,  Ven- 
demio  Cissensi  et  Antonio  defen- 
sore ecclesiae  Aquileiensis  ad  iu- 
dicium  venire. 

Cfr.  Pauli  Diac.  Hist.  Lang 
III,  26,  in  M.  G.  H .,  p.  105.  Dud- 
den,  Gregory  the  greaty  London, 
1905, 1,  p.  446. 

4.  Sed  Mauricius  imper.  pro- 
hibuit quominus  synodus  fieret. 
« Iubemus  tuam  sanctitatem  nul- 
« lam  molestiam  eisdem  episcopis 
« inferre,  sed  concedere  eos  otio- 


« sos  esse,  quousque  per  providen- 
te tiam  Dei  et  partes  Italiae  pac- 
te caliter  (i.  e.  in  pace)  constituan- 
« tur  et  ceteri  episcopi  Istriae  seu 
« Venetiarum  iterum  ad  pristinum 
«ordinem  redigantur».  Vide 
Maurici  ad  Gregorium  ep.  I,  i6b, 
pp.  22-25. 

7.  Significatio  epistolae  svno- 
dicae  ab  ipso  Gregorio  in  ep.  IX, 
147  praebetur:  «Hinc  est  enim 
« ut  quoties  in  quatuor  praecipuis 
« sedibus  antistites  ordinantur,  sv- 
« nodales  sibi  epistolas  vicissim 
« mittant  in  quibus  se  sanctam 
« Chalcedonensem  synodum  cum 
« aliis  generalibus  synodis  custo- 
« dire  fateantur».  Nani  Iustinia- 
nus  imp.  edictu  iusserat  ut  fides 
sanctorum  quatuor  conciliorum  ab 
episcopis  subscriberetur.  Cfr.  Cod. 
Iust.,  L.  I,  tit.  I,  c.  7. 

GREGORIUS  IOHANNI  CONSTANTINOPOLITANO,  EULOGIO 

ALEXANDRINO,  GREGORIO  ANTIOCENO,  IOHANNI  HIE- 

ROSOLIMIT AN O,  ET  ANASTASIO  EXPATRIARCHA  AN- 
TIOCHIAE A PARIBUS 

Consideranti  mihi,  quod  impar  meritis  ac  toto  animo  5 
renitens  pastoralis  curae  pondera  portare  compulsus  sum, 
caligo  meroris  occurrit  et  triste  cor  nihil  aliud,  nisi  eas, 
quae  videri  nil  sinunt,  tenebras  videt.  Nam  quid  antistes 
ad  Dominum  nisi  pro  delictis  populi  intercessor  eligitur? 
Qua  itaque  fiducia  ad  eum  pro  peccatis  alienis  intercessor  io 
venio,  apud  quem  de  propriis  securus  non  sum?  Si  for- 
tasse quispiam  apud  potentem  virum,  qui  et  sibi  iratus  et 
mihi  esset  incognitus,  intercessorem  suum  me  fieri  quaereret, 
protinus  responderem : « Ad  intercedendum  venire  nequeo, 
«quia  eius  notitiam  ex  sedula  familiaritate  non  habeo».  Si  15 
igitur  recte  homo  apud  hominem,  de  quo  minime  praesum- 
psissem, fieri  intercessor  erubescerem,  quantae  hoc  audaciae 
est,  quod  apud  Deum  pro  populo  locum  intercessionis  op- 
tineo,  cui  familiarem  me  esse  per  vitae  meritum  non  agnosco? 
Qua  in  re  est  mihi  adhuc  aliud  gravius  formidandum,  quia  20 
sicut  cuncti  liquido  novimus,  cum  is  qui  displicet  ad  inter- 
cedendum mittitur,  irati  animus  ad  deteriora  provocatur. 

Et  valde  pertimesco,  ne  commissa  mihi  plebs  fidelium  reatus 
mei  additamento  depereat,  cuius  nunc  usque  Dominus  ae- 
quanimiter delicta  tolerabat.  Cum  vero  utcumque  hunc  ti-  25 
morem  supprimo  et  consolatam  mentem  ad  pontificalis  operis 
studia  accingo,  considerata  ipsa  rei  immensitate  deterreor. 


4.  De  lohanne  Constant . v.  not.  9, 
p.  3 ; de  Eulogia  Alex.  v.  not.  6, 
p.  16;  de  Gregario  Autioch.  v. 
not.  16,  p.  9;  Iohaiuies , huius  no- 
minis quartus,  successit  an.  572 
Macario  et  obiit  an.  594.  De  A- 


nastasio  Antioch .,  et  cur  expatriar - 
cha  appelletur,  v.  not.  16,  p.  9. 

5.  Prima  pars  epistolae  usque  ad 
verba  «Praeterea  quia  corde...» 
infra,  p.  90,  hausta  est  ex  Regula 
pastorali,  11. 1,  10;  II,  1-7,9. 

Perpendo  quippe,  quod  omni  cura  vigilandum  est,  ut 
rector  cogitatione  sit  mundus,  operatione  praecipuus,  di- 
scretus in  silentio,  utilis  in  verbo,  singulis  compassione 
proximus,  prae  cunctis  contemplatione  suspensus,  bene  agen- 
5 tibus  per  humilitatem  socius,  contra  delinquentium  vitia  per 
zelum  iustitiae  erectus.  Quae  videlicet  cuncta  dum  sub- 
tili studeo  inquisitione  perscrutari,  ipsa  me  in  singulis  lati- 
tudo considerationis  angustat.  Nam  sicut  praedixi,  curandum 
summopere  est,  ut  rector  cogitatione  sit  mundus,  quatenus 
io  nulla  hunc  immunditia  polluat,  qui  hoc  suscepit  officii,  ut  in 
alienis  quoque  cordibus  pollutionis  maculas  tergat.  Quia 
necesse  est,  ut  esse  munda  studeat  manus,  quae  diluere  sordes 
curat,  ne  tacta  quaeque  deterius  inquinet,  si  sordida  ipsa  in- 
sequens  lutum  tenet.  Scriptum  namque  est:  « Mundamini, 
i > « qui  fertis  vasa  Domini  ».  Domini  etenim  vasa  ferunt,  qui 
proximorum  animas  ad  interna  sacraria  perducendas  in  con- 
versationis suae  exemplo  suscipiunt.  Apud  semetipsum  ergo 
quantum  debeat  mundari  conspiciat,  qui  ad  aeternitatis  tem- 
plum vasa  viventia  in  sinu  propriae  conversationis  portat. 
20  Hinc  divina  voce  praecipitur,  ut  in  Aaron  pectore  rationale 
iudicii  vittis  ligantibus  inprimatur,  quatenus  sacerdotale  cor 
nequaquam  cogitationes  fluxae  possideant,  sed  ratio  sola  con- 
stringat. Nec  indiscretum  quid  vel  inutile  cogitet,  qui  ad 
exemplum  aliis  constitutus  ex  gravitate  vitae  semper  debet 
25  ostendere,  quantam  in  pectore  rationem  portet.  In  quo  etiam 
rationali  vigilanterjidiungitur,  ut  duodecim  patriarcharum  no- 
mina describantur.  Adscriptos  etenim  patres  semper  in  pe- 
ctore ferre  est  antiquorum  vitam  sine  intermissione  cogitare. 
Nam  tunc  sacerdos  inreprehensibiliter  graditur,  cum  exempla 
30  patrum  praecedentium  indesinenter  intuetur,  cum  sanctorum 
vestigia  sine  cessatione  considerat,  et  cogitationes  inlicitas 
deprimit,  ne  extra  ordinis  sui  limitem  operis  pedem  tendat. 

Rursum  cum  me  ad  consideranda  debita  pastoris  opera 
confero,  perpendo,  quanta  intentione  curandum  est,  ut  sit 
operatione  praecipuus,  quatenus  vitae  viam  subditis  vivendo 
denuntiet,  et  grex,  qui  pastoris  vocem  moresque  sequitur, 
per  exempla  melius  quam  per  verba  gradiatur.  Qui  enim  5 
loci  sui  necessitate  exigitur  summa  dicere,  hac  eadem  ne- 
cessitate compellitur  summa  monstrare.  Illa  namque  vox 
libentius  auditorum  cor  penetrat,  quam  dicentis  vita  com- 
mendat, quia  quod  loquendo  praecipit,  ostendendo  adiuvat, 
ut  fiat.  Hinc  enim  per  prophetam  dicitur : « Super  montem  10 
« excelsum  ascende  tu,  qui  evangelizas  Syon  ».  Ut  videlicet 
qui  caelesti  praedicatione  utitur  ima  iam  terrenorum  ope- 
rum deserens,  in  rerum  culmine  stare  videatur  tantoque  fa- 
cilius subditos  ad  meliora  pertrahat,  quanto  per  vitae  me- 
ritum de  supernis  clamat.  Hinc  divina  lege  armum  sacerdos  15 
in  sacrificium  et  dextrum  accipit  et  separatum,  ut  non  solum 
sit  eius  operatio  utilis,  sed  etiam  singularis,  nec  inter  malos 
tantummodo,  quae  recta  sunt,  faciat,  sed  bene  quoque  ope- 
rantes subditos,  sicut  honore  ordinis  superat,  ita  etiam  mo- 
rum virtute  transcendat.  Cui  in  usu  quoque  pectusculum  20 
cum  armo  tribuitur,  ut  quod  de  sacrificio  praecipitur  su- 
mere, hoc  de  semetipso  conditori  suo  discat  immolare.  Et 
non  solum  pectore  quae  recta  sunt  cogitet,  sed  spectatores 
suos  ad  sublimia  armo  operis  invitet.  Nulla  praesentis  vitae 
appetat,  nulla  pertimescat ; blandimenta  mundi  respecto  in-  25 
timo  terrore  despiciat ; terrores  autem  considerato  internae 
dulcedinis  blandimento  contemnat.  Unde  supernae  quoque 
vocis  imperio  in  utroque  humero  sacerdos  velamine  super- 
humeralis adstringitur,  ut  contra  adversa  ac  prospera  vir- 
tutum semper  ornamento  muniatur,  quatenus  iuxta  vocem  30 
Pauli:  « Per  arma  iustitiae  a dextris  sinistrisque  » gradiens, 
cum  ad  sola,  quae  anteriora  sunt,  nititur,  in  nullo  delecta- 

tionis  infimae  latere  flectatur.  Non  hunc  prospera  elevent, 
non  adversa  perturbent,  non  blanda  usque  ad  voluptatem 
demulceant,  non  aspera  ad  desperationem  premant,  ut  dum 
nullis  passionibus  intentionem  mentis  humiliat,  quanta  in  utro- 
5 que  humero  superhumeralis  pulchritudine  tegatur,  ostendat. 

Quod  recte  etiam  superhumerale  ex  auro,  iacintho,  pur- 
pura, bis  tincto  cocco,  et  torta  fieri  bysso  praecipitur,  ut 
quanta  sacerdos  clarescere  virtutum  diversitate  debeat,  de- 
monstretur. In  sacerdotis  quippe  habitu  ante  omnia  aurum 
io  fulget,  ut  in  eo  intellectus  sapientiae  principaliter  emicet. 
Cui  iacinthus,  qui  aerio  colore  resplendet,  adiungitur;  ut 
per  omne  quod  intellegendo  penetrat,  non  ad  favores  in- 
fimos, sed  ad  amorem  caelestium  surgat,  ne  dum  in  suis 
incautus  laudibus  capitur,  ipso  etiam  veritatis  intellectu  va- 
1 5 cuetur.  Auro  quoque  ac  iacintho  purpura  permiscetur,  ut 
videlicet  sacerdotale  cor,  cum  summa  quaeque  praedicat,  in 
semetipso  etiam  suggestiones  vitiorum  reprimat,  eisque  velut 
ex  regia  potestate  contradicat,  quatenus  nobilitatem  semper 
intimae  regenerationis  aspiciat,  et  caelestis  regni  habitum 
20  moribus  defendat.  De  hac  quippe  nobilitate  spiritus  per 
Petrum  dicitur:  «Vos  autem  genus  electum,  regale  sacer- 
« dotium  » . De  hac  etiam  potestate,  qua  vitia  subigimus, 
Iohannis  voce  roboramur,  qui  ait:  « Quotquot  autem  rece- 
« perunt  eum,  dedit  eis  potestatem,  filios  Dei  fieri  ».  Auro 
25  autem,  iacintho  ac  purpurae  bis  tinctus  coccus  adiungitur, 
ut  ante  interni  iudicis  oculos  omnia  virtutum  bona  ex  ca- 
ritate decorentur,  et  cuncta,  quae  coram  hominibus  rutilant, 
haec  in  conspectu  occulti  arbitris  flamma  intimi  amoris  ac- 
cendat. Quae  scilicet  caritas,  quia  Deum  simul  et  proxi- 
30  mum  diligit,  quasi  coccus  ex  duplici  tinctura  fulgescit.  Qui 
igitur  sic  ad  auctoris  speciem  anhelat,  ut  proximorum  cu- 
ram neglegat,  vel  sic  proximorum  curam  exequitur,  ut  a 

22.  I Petri,  II,  9.  24.  Iohaxx.,  1,  12. 

divino  amore  torpescat,  quia  unum  horum  quodlibet  negle- 
git, in  superhumeralis  ornamento  habere  coccum  bis  tin- 
ctum nescit.  Sed  cum  mens  ad  praecepta  caritatis  tenditur, 
restat  procul  dubio,  ut  per  abstinentiam  caro  maceretur. 
Unde  et  bis  tincto  cocco  torta  byssus  adiungitur.  De  terra  > 
enim  byssus  nitenti  specie  oritur.  Et  quid  per  byssum,  nisi 
candens  decore  munditiae  corporalis  castitas  designatur? 
Quae  videlicet  torta  pulchritudini  superhumeralis  innectitur, 
quia  tunc  castimonia  ad  perfectum  munditiae  candorem  du- 
citur, cum  per  abstinentiam  caro  fatigatur.  Cumque  inter  io 
virtutes  ceteras  etiam  adflictae  carnis  meritum  proficit,  quasi 
in  diversa  superhumeralis  specie  byssus  torta  candescit. 

Rursum  cum  me  ad  considerandum  debitum  pastoris 
verbum  ac  silentium  confero,  paventi  cura  perpendo,  quod 
valde  necesse  est,  ut  et  discretus  sit  in  silentio  et  utilis  in  i s 
verbo,  ne  aut  tacenda  proferat,  aut  proferenda  reticescat. 
Nam  sicut  incauta  locutio  in  errorem  pertrahit,  ita  indi- 
scretum silentium  hos,  qui  erudiri  poterant,  in  errore  de- 
relinquit. Saepe  namque  rectores  inprovidi  humanam  amit- 
tere gratiam  formidantes,  loqui  libere  recta  pertimescunt,  et  20 
iuxta  veritatis  vocem  nequaquam  iam  gregis  custodiae,  pa- 
storum studio,  sed  mercenariorum  vice  deserviunt,  quia 
veniente  lupo  fugiunt,  dum  se  sub  silentio  abscondunt. 
Hinc  namque  eos  per  prophetam  Dominus  increpat,  dicens : 

« Canes  muti  non  valentes  latrare  '>.  Hinc  rursum  queritur,  25 
dicens : « Non  ascendistis  ex  adverso,  neque  opposuistis  mu- 
« rum  pro  domo  Israhel,ut  staretis  in  proelio  in  die  Domini  ». 

Ex  adverso  quippe  ascendere  est  pro  defensione  gregis  voce 
libera  huius  mundi  potestatibus  contraire.  Et  in  die  Do- 
mini in  proelio  stare  est  pravis  decertantibus  ex  iustitiae  30 
amore  resistere.  Pastori  enim  recta  timuisse  dicere,  quid 
est  aliud,  quam  tacendo  terga  praebuisse?  Qui  nimirum  si 

25.  Is..  LVI,  10.  27.  Ezech.,  XIII,  5. 

pro  grege  se  obicit,  murum  pro  domo  Israhel  hostibus  op- 
ponit. Hinc  rursum  delinquenti  populo  dicitur : « Prophetae 
« tui  viderunt  tibi  falsa  et  stulta,  nec  aperiebant  iniquita- 
« tem  tuam,  ut  te  ad  poenitentiam  provocarent  ».  Prophetae 
5 quippe  in  sacro  eloquio  nonnumquam  doctores  vocantur,  qui 
dum  fugitiva  esse  praesentia  indicant,  quae  sint  ventura,  ma- 
nifestant. Quos  divinus  sermo  falsa  videre  redarguit,  quia 
dum  corripere  culpas  metuunt,  incassum  delinquentibus  pro- 
missa securitate  blandiuntur.  Qui  iniquitatem  peccantium 
10  nequaquam  aperiunt,  quia  ab  increpationis  voce  conticescunt. 
Clavis  quippe  apertionis  est  sermo  correptionis,  quia  incre- 
pando culpam  detegit,  quam  saepe  nescit  ipse  etiam  qui  perpe- 
travit. Hinc  Paulus  ait:  « Ut  potens  sit  exhortari  in  doctrina 
« sana,  et  eos  qui  contradicunt  redarguere  » . Hinc  per  Za- 
15  chariam  dicitur:  «Labia  sacerdotis  custodiunt  scientiam,  et 
« legem  requirent  ex  ore  eius,  quia  angelus  Domini  exerci- 
« tuum  est  ».  Hinc  per  Isaiam  Dominus  ammonet,  dicens  : 
« Clama,  ne  cesses,  sicut  tuba  exalta  vocem  tuam  ».  Prae- 
conis quippe  officium  suscipit,  quisquis  ad  sacerdotium  ac- 
20  cedit,  ut  ante  adventum  iudicis,  qui  terribiliter  sequitur,  ipse 
scilicet  clamando  gradiatur.  Sacerdos  ergo  si  praedicationis 
est  nescius, quam  clamoris  vocem  daturus  est  praeco  mutus? 
Hinc  est  enim,  quod  super  pastores  primos  in  linguarum 
specie  spiritus  sanctus  insedit,  quia  nimirum  quos  repleverit, 
25  de  se  protinus  loquentes  facit.  Hinc  Moysi  praecipitur,  ut 
tabernaculum  sacerdos  ingrediens  tintinnabulis  ambiatur,  ut 
videlicet  voces  praedicationis  habeat,  ne  superni  spectatoris 
iudicium  ex  silentio  offendat.  Scriptum  quippe  est : « Au- 
« diatur  sonitus  quando  ingreditur  sanctuarium  in  conspectu 
30  «Domini,  et  non  moriatur».  Sacerdos  namque  ingrediens 
vel  egrediens  moritur,  si  de  eo  sonitus  non  auditur,  quia  iram 

4.  Thren.f  II,  14.  18.  Is.,  LYIII,  1. 

14.  77/.,  I,  9.  30.  Exod. , XXVIII,  35. 

contra  se  occulti  iudicis  exigit,  si  sine  praedicationis  sonitu 
incedit.  Apte  autem  tintinnabula  vestimentis  illius  descri- 
buntur inserta.  Vestimenta  etenim  sacerdotis,  quid  aliud, 
quam  recta  opera  debemus  accipere,  propheta  attestante,  qui 
ait : « Sacerdotes  tui  induantur  iustitia  »?  Vestimentis  itaque  5 
illius  tintinnabula  inhaerent,  ut  vitae  viam  cum  linguae  so- 
nitu ipsa  quoque  opera  sacerdotis  clament. 

Sed  considerandum  quoque  est,  ut  rector,  cum  se  ad 
loquendum  praeparat,  sub  quantae  cautelae  studio  loquatur 
adtendat,  ne,  si  inordinate  ad  loquendum  rapitur,  erroris  vul-  10 
nere  audientium  corda  feriantur,  et  cum  fortasse  sapiens 
videri  desiderat,  unitatis  compagem  insipienter  abscidat. 
Hinc  namque  veritas  dicit : « Habete  sal  in  vobis  et  pacem 
«-habete  inter  vos  ».  Per  sal  quippe  verbi  sapientia  designa- 
tur. Qui  igitur  loqui  sapienter  nititur,  magnopere  metuat,  15 
ne  eius  eloquio  audientium  unitas  confundatur.  Hinc  Paulus 
ait:  «Non  plus  sapere  quam  oportet  sapere,  sed  sapere  ad 
« sobrietatem  ».  Hinc  in  sacerdotis  veste  iuxta  divinam  vo- 
cem tintinnabulis  mala  punica  coniunguntur.  Quid  enim 
per  mala  punica,  nisi  fidei  unitas  designatur?  Nam  sicut  in  20 
malo  punico  una  exterius  cortice  multa  interius  grana  mu- 
niuntur, sic  innumeros  sanctae  ecclesiae  populos  unitas  fidei 
contegit,  quos  intus  diversitas  meritorum  tenet.  Tunc  ergo 
tintinnabulis  mala  punica  iungimus,  cum  per  omne,  quod 
dicimus,  unitatem  fidei  custodimus.  25 

Rursum  cum  me  ad  considerandum  confero, qualis  rector 
in  compassione  qualisque  esse  debeat  in  contemplatione,  per- 
pendo, ut  et  singulis  'sit  compassione  proximus,  et  prae 
cunctis  contemplatione  suspensus,  quatenus  et  per  pietatis 
viscera  in  se  infirmitatem  ceterorum  transferat,  et  per  spe-  30 
culationis  altitudinem  semetipsum  quoque  invisibilia  appe- 

5.  Ps.7  CXXXI,  16.  18.  Rom.9  XII,  3. 

tendo  transcendat,  ne  aut  alta  petens  proximorum  infirma 
despiciat,  aut  infirmis  proximorum  congruens  alta  appetere 
desistat.  Hinc  est  namque  quod  Paulus  in  paradisum  ducitur 
caelique  tertii  secreta  rimatur  et  tamen  illa  invisibilium  con- 
5 templatione  suspensa  ad  cubile  carnalium  mentis  aciem  re- 
vocat, et  cum  sanctum  coniugium  creandorum  sit  causa 
liberorum,  eis  aliquid  etiam  de  voluptate  largitur,  dicens: 
« Propter  fornicationes  autem  unusquisque  suam  uxorem 
« habeat  et  unaquaeque  suum  virum  habeat.  Uxori  vir  de- 
10  «bitum  reddat,  similiter  autem  et  uxor  viro».  Ecce  iam 
caelestibus  secretis  inseritur,  et  tamen  per  condescensionis 
viscera  carnalium  cubile  perscrutatur,  et  quem  sublevatus 
ad  invisibilia  erigit,  hunc  mentis  oculum  ad  secreta  coniu- 
gum  inflectit.  Caelum  contemplatione  transcendit,  nec  ta- 
15  men  stratum  carnalium  sollicitudine  deserit,  quia  compage 
caritatis  summis  simul  et  infimis  iunctus  et  in  semetipso 
virtute  spiritus  ad  alta  valenter  rapitur  et  pietate  in  aliis 
aequanimiter  ad  ima  revocatur.  Pro  hac  suae  compassione 
caritatis  iterum  dicit : « Quis  infirmatur,  et  ego  non  infir- 
20  « mor?  Quis  scandalizatur,  et  ego  non  uror  ? » Hinc  rursus 
ait:  «Factus  sum  Iudeis  tamquam  Iudeus».  Quod  vide- 
licet exhibebat  non  amittendo  fidem,  sed  extendendo  pie- 
tatem, ut  in  se  personam  infidelium  transfigurans  ex  seme- 
tipso disceret,  qualiter  aliis  misereri  debuisset,  quatenus  hoc 
25  illis  impenderet,  quod  sibi  ipse,  si  ita  esset,  impendi  recte 
voluisset.  Hinc  iterum  dicit:  « Sive  mente  excedimus  Deo, 
« sive  sobrii  sumus  vobis  »,quia  et  semetipsum  noverat  con- 
templando transcendere,  et  eundem  se  auditoribus  conde- 
scendendo temperare.  Hinc  Iacob  Domino  desuper  inni- 
30  tente  et  uncto  deorsum  lapide,  ascendentes  angelos  videt, 
quia  scilicet  praedicatores  recti  non  solum  sursum  sanctum 

10.  I Corinth .,  VII,  2.  21.  I Corinth IX,  20. 

20.  II  Corinth.,  XI,  29.  27.  II  Corinth .,  V,  13. 

caput  ecclesiae,  videlicet  Dominum,  contemplando  appetunt, 
sed  deorsum  quoque  ad  membra  illius  miserando  descen- 
dunt. Hinc  Moyses  crebro  tabernaculum  intrat  et  exit  et 
qui  intus  in  contemplatione  rapitur,  foris  infirmantium  ne- 
gotiis urguetur.  Intus  Dei  arcana  considerat,  foris  onera  5 
carnalium  portat.  Qui  de  rebus  quoque  dubiis  semper  ad 
tabernaculum  recurrit,  coram  testamenti  arca  Dominum  con- 
sulit, exemplum  procul  dubio  rectoribus  praebens,  ut  cum 
foris  ambigunt,  quid  disponant,  ad  mentem  semper  quasi 
ad  tabernaculum  redeant,  et  velut  coram  testamenti  arca  io 
Dominum  consulant,  si  de  his,  in  quibus  dubitant,  apud 
semetipsos  intus  sacri  eloqui  paginas  requirant.  Hinc  ipsa 
veritas  per  susceptionem  nobis  nostrae  humanitatis  ostensa 
in  monte  orationi  inhaeret,  miracula  in  urbibus  exercet,  imi- 
tationis videlicet  viam  bonis  rectoribus  sternens,  ut  etsi  iam  1 5 
summa  contemplando  appetunt,  necessitatibus  tamen  infir- 
mantium compatiendo  misceantur,  quia  tunc  ad  alta  caritas 
mirabiliter  surgit,  cum  ad  ima  proximorum  se  misericor- 
diter adtrahit,  et  quo  benigne  descendit  ad  infima,  valenter 
recurrit  ad  summa.  20 

In  qua  videlicet  compassione  necesse  est,  ut  talem  se, 
qui  praeest,  exhibeat,  cui  subiecti  quique  occulta  quoque  sua 
prodere  non  erubescant,  ut  cum  temptationum  fluctus  par- 
vuli tolerant,  ad  pastoris  mentem  quasi  ad  matris  sinum  re- 
currant, et  hoc,  quo  se  inquinari  pulsantis  culpae  sordibus  25 
praevident,  exhortationis  eius  solatio  lacrimis  orationis  lavent. 
Unde  et  ante  fores  templi  ad  abluendas  ingredientium  manus 
mare  aeneum,  id  est  luterem,  duodecim  boves  portant,  qui 
quidem  facie  exterius  eminent,  sed  ex  posterioribus  latent. 
Quid  namque  duodecim  bubus,  nisi  universus  pastorum  ordo  30 
signatur?  De  quibus  Paulo  disserente  lex  dicit : « Non  optu- 
« rabis  os  bovi  trituranti  v . Quorum  quidem  nos  aperta  opera 

32.  Dent.  XXV,  4;  I Corinth IX,  9. 


Digitized  by  U^ooQle 


CANONICAE 


87 


cernimus,  sed  apud  districtum  iudicem  quae  illos  posterius 
maneant  in  occulta  retributione,  nescimus.  Qui  tamen  cum 
condescensionis  suae  patientiam  diluendis  proximorum  con- 
fessionibus praeparant,  velut  ante  fores  templi  luterem  por- 
5 tant,  ut  quisquis  intrare  aeternitatis  ianuam  nititur,  tempta- 
tiones suas  menti  pastoris  indicet,  et  quasi  in  boum  lutere 
cogitationis  vel  operis  manus  lavet.  Et  fit  plerumque,  ut 
dum  rectoris  animus  aliena  temptamenta  condescendendo 
cognoscit,  auditis  temptationibus  etiam  ipse  pulsetur,  quia 
io  et  haec  eadem,  per  quam  populi  multitudo  diluitur,  aqua 
procul  dubio  luteris  inquinatur.  Nam  dum  sordes  diluen- 
tium suscipit,  quasi  suae  munditiae  serenitatem  perdit.  Sed 
haec  nequaquam  pastori  timenda  sunt,  quia  Deo  subtiliter 
cuncta  pensante,  tanto  facilius  a sua  eripitur,  quanto  mise- 
15  ricordius  ex  aliena  temptatione  fatigatur. 

Rursum  cum  me  ad  considerandum  confero,  qualis  in 
humilitate,  qualisque  esse  rector  debeat  in  districtione,  per- 
pendo quoniam  necesse  est,  ut  et  bene  agentibus  sit  per 
humilitatem  socius,  et  contra  delinquentium  vitia  per  zelum 
20  iustitiae  erectus,  quatenus  et  bonis  in  nullo  se  praeferat,  et 
cum  pravorum  culpa  exigit,  potestatem  prioratus  sui  agno- 
scat, ut  et  honore  suppresso  aequalem  se  subditis  bene  vi- 
ventibus deputet,  et  contra  perversorum  culpas  ex  zelo  iusti- 
tiae excrescat.  Hinc  est  namque,  quod  Petrus  auctore  Deo 
25  sanctae  ecclesiae  principatum  tenens  a bene  agente  Cornelio 
et  sese  ei  humiliter  prosternente  immoderatius  venerari  re- 
cusavit, seque  illi  similem  recognovit,  dicens : « Surge,  ne 
« feceris  et  ego  homo  sum  » . Sed  cum  Annaniae  et  Saffirae 
culpam  repperit,  mox  quanta  potentia  super  ceteros  excre- 
30  visset  ostendit.  Verbo  namque  eorum  vitam  perculit,  quam 
spiritu  perscrutante  deprehendit,  et  summum  se  intra  eccle- 
siam contra  peccata  recoluit,  quod  honore  sibi  vehementer 

28.  Act.y  X,  26. 

inpenso  coram  bene  agentibus  fratribus  non  agnovit.  Hic 
communionem  aequalitatis  meruit  sanctitas  actionis,  illic 
zelus  ultionis  ius  aperuit  potestatis.  Hinc  est,  quod  Paulus 
bene  agentibus  fratribus  praelatum  se  esse  nesciebat,  cum 
diceret:  « Non  quia  dominamur  fidei  vestrae,  sed  adiutores  s 
« sumus  gaudii  vestri  ».  Atque  ilico  adiunxit:  « Fide  enim 
« statis  » , acsi  id  quod  protulerat  aperiret,  dicens : « Ideo  non 
« dominamur  fidei  vestrae,  quia  fide  statis;  aequales  enim  vo- 
« bis  sumus,  in  quo  vos  stare  cognoscimus  ».  Quasi  praelatum 
se  fratribus  esse  nesciebat,  cum  diceret:  « Facti  sumus  parvuli  io 
« in  medio  vestrum  » . Et  rursum : « Nos  autem  servos 
«vestros  per  Christum  ».  Sed  cum  culpam,  quae  corrigi 
debuisset,  invenit,  ilico  se  magistrum  esse  recoluit,  dicens: 
«Quid  vultis,  in  virga  veniam  ad  vos».  Summus  itaque 
locus  bene  regitur,  cum  is  qui  praeest,  vitiis  potius  quam  i* 
fratribus  dominatur.  Bene  acceptam  potestatem  regit,  qui 
et  tenere  illam  novit  et  impugnare.  Bene  hanc  regit,  qui 
scit  per  illam  super  culpas  erigi,  scit  cum  illa  ceteris  in 
aequalitate  componi. 

Sic  autem  servanda  est  virtus  humilitatis,  ut  non  sol-  20 
vantur  iura  regiminis,  ne  dum  praelatus  quisque  plus  se 
quam  decet  deicit,  subditorum  vitam  restringere  sub  disci- 
plinae vinculo  non  possit,  et  sic  servanda  est  disciplinae 
severitas,  ne  dum  plus  quam  necesse  est  zelus  accenditur, 
mansuetudo  funditus  amittatur.  Saepe  namque  vitia  virtutes  25 
se  esse  mentiuntur,  ut  tenacia  parsimonia,  effusio  largitas, 
crudelitas  zelus  iustitiae,  remissio  pietas  velit  videri.  Disci- 
plina ergo  vel  misericordia  multum  destituitur,  si  una  sine 
altera  teneatur.  Sed  magna  discretionis  arte  servanda  est 
et  iuste  consulens  misericordia  et  pie  saeviens  disciplina.  30 
Hinc  namque  est,  quod  docente  veritate  per  Samaritani  stu- 

9.  II  Corinth.,  I,  23.  12.  II  Corinth IV,  5. 

11.  I Thess.,  II,  7.  14.  II  Corinth .,  IV,  21. 

dium  semivivus  in  stabulum  ducitur,  et  vinum  atque  oleum 
vulneribus  eius  adhibetur  ut  per  vinum  scilicet  mordeantur 
vulnera,  et  per  oleum  foveantur.  Necesse  quippe  est,  ut 
is  qui  sanandis  vulneribus  praeest  in  vino  morsum  doloris 
S adhibeat,  in  oleo  mollitiem  pietatis,  quatenus  per  vinum 
mundentur  putrida,  per  oleum  sananda  foveantur.  Sit  ergo 
amor,  sed  non  emolliens,  sit  vigor,  sed  non  exasperans. 
Quod  bene  illa  tabernaculi  arca  significat,  in  qua  cum  ta- 
bulis virga  simul  et  manna  est,  quia  cum  scripturae  sacrae 
10  scientia  in  boni  rectoris  pectore,  si  est  virga  districtionis, 
sit  et  manna  dulcedinis. 

Suscepto  itaque  pastoralis  curae  onere  cum  cuncta  haec 
atque  alia  huiusmodi  multa  considero,  video  quod  esse  non 
possum,  maxime  quia  hoc  in  loco  quisquis  pastor  dicitur 
1 s curis  exterioribus  graviter  occupatur,  ita  ut  saepe  incertum 
fiat,  utrum  pastoris  officium,  an  terreni  proceris  agat.  Et 
quidem  quisquis  regendis  fratribus  praeest,  vacare  funditus 
a curis  exterioribus  non  potest,  sed  tamen  curandum  ma- 
gnopere est,  ne  ab  his  inmoderate  deprimatur.  Unde  recte 
20  ad  Ezechihelem  dicitur:  « Sacerdotes  caput  suum  non  radent, 
«neque  comam  nutrient, sed  tondentes  adtondant  capita  sua  ». 
Quid  enim  signant  capilli  in  capite,  nisi  exteriores  cogita- 
tiones in  mente?  Qui  dum  super  cerebrum  insensibiliter 
oriuntur,  curas  vitae  praesentis  exprimunt.  Quae  ex  negle- 
25  genti  ac  torpenti  sensu,  quia  inportune  prodeunt,  quasi  nobis 
non  sentientibus  procedunt.  Quia  igitur  cuncti  qui  praesunt 
habere  quidem  sollicitudines  exteriores  debent,  nec  tamen 
eis  vehementer  incumbere,  sacerdotes  recte  et  caput  prohi- 
bentur radere,  et  comam  nutrire,  ut  cogitationes  carnis  de 
50  vita  subditorum  nec  a se  funditus  amputent,  nec  rursum 
ad  crescendum  nimis  relaxent.  Ubi  bene  dicitur:  «T011- 
« dentes  tondant  capita  sua  »,  ut  videlicet  curae  temporalis 

21.  Ezech.,  XLIV,  20. 

sollicitudinis  et  ad  quantum  necesse  est  prodeant  et  tamen 
recidantur  citius,  ne  immoderatius  excrescant.  Dum  igitur 
et  per  amministratam  exteriorem  providentiam  corporalis 
subditorum  vita  protegitur  et  rursus  per  moderatam  alta 
cordis  intentio  non  impeditur,  quasi  capilli  in  capite  sacer-  5 
dotis  servantur,  ut  cutem  cooperiant,  et  resecantur,  ne  oculos 
claudant.  Sed  hoc  in  loco  huius  discretionis  moderamina 
video  servari  non  posse,  quia  tanti  cotidie  casus  imminent, 
ut  mentem  simul  obruant,  cum  vitam  corporalem  necant. 
Unde,  frater  sanctissime,  per  venturum  iudicem  rogo,  per  10 
multorum  milium  angelorum  frequentiam,  per  ecclesiam 
primitivorum,  qui  conscripti  sunt  in  coelis,  sub  hoc  pasto- 
ralis curae  onere  lassescentem  orationis  tuae  intercessione 
me  adiuva,  ne  suscepta  me  pondera  ultra  vires  premant. 
Memor  vero,  quod  scriptum  est:  «Orate  pro  invicem,  ut  15 
« salvemini  »,  etiam  impendo  quod  peto.  Sed  recipiam  quod 
impendo.  Dum  enim  nos  nobis  per  orationis  opem  con- 
iungimus,  quasi  ambulantes  per  lubricum  vicissim  nobis 
manum  tenemus,  fitque  ex  magna  provisione  caritatis,  ut 
eo  singulorum  robustius  pes  figatur,  quod  in  altero  alter  20 
innititur. 

Praeterea  quia  corde  creditur  ad  iustitiam,  ore  autem 
confessio  fit  ad  salutem,  sicut  sancti  evangelii  quattuor  li- 
bros, sic  quattuor  concilia  suscipere  et  venerari  me  fateor. 
Nicenum  scilicet,  in  quo  perversum  Arrii  dogma  destruitur,  25 
Constantinopolitanum  quoque,  in  quo  Eunomii  et  Macedonii 
error  convincitur,  Efesenum  etiam  primum,  in  quo  Nestorii 
impietas  iudicatur,  Chalcedonense  vero,  in  quo  Euthychis 
Dioscorique  pravitas  reprobatur,  tota  devotione  complector, 
integerrima  approbatione  custodio,  quia  in  his  velut  in  qua-  30 
drato  lapide,  sanctae  fidei  structura  consurgit,  et  cuiuslibet 
vitae  atque  actionis  existat,  quisquis  eorum  soliditatem  non 

16.  Iac.,  V,  16.  synodica,  sensu  iam  explicato;  cfr. 

22.  Hic  proprie  incipit  epistola  not.  7,  p.  77. 

tenet,  etiam  si  lapis  esse  cernitur,  tamen  extra  aedificium 
iacet.  Quintum  quoque  concilium  pariter  veneror,  in  quo 
epistola,  quae  Ibae  dicitur,  erroris  plena,  reprobatur,  Theo- 
dorus personam  mediatoris  Dei  et  hominum  in  duabus  subsi- 
5 stentiis  separans  ad  impietatis  perfidiam  cecidisse  convinci- 
tur, scripta  quoque  Theodoriti,  per  quae  beati  Cyrilli  fides 
reprehenditur,  ausu  dementiae  prolata  refutantur.  Cunctas 
vero  quas  praefata  veneranda  concilia  personas  respuunt, 
respuo,  quas  venerantur,  amplector,  quia  dum  universali 
10  sunt  consensu  constituta,  se  et  non  illa  destruit,  quisquis 
praesumit  aut  solvere,  quos  religant,  aut  ligare,  quos  solvunt. 
Quisquis  ergo  aliud  sapit,  anathema  sit.  Quisquis  vero  prae- 
dictarum synodorum  fidem  tenet,  pax  ei  sit  a Deo  patre  per 
Iesum  Christum  filium  eius,  qui  cum  eo  vivit  et  regnat 
15  consubstantialiter  deus  in  unitate  Spiritus  sancti,  per  omnia 
saecula  saeculorum.  Arnen. 


XXXI. 


20 


Gregorius  I papa  Venantio  coniugi  patriciae  Italicae,  quod  a vita 
monachica  descierit,  opprobrio  dat.  Monet , ut  vitet  falsos  amicos  Romam • 
que  veniat. 

591,  mart. 

Ed.  E:  lib.  I,  ep.  33  (1,  p.  45).  Ed.  M : lib.  1,  cp.  34.  Jaftc,  Rcg.  1103  (737J. 


GREGORIUS  VENANTIO  CONIUGI  PATRICIAE  ITALICAE 

Multi  hominum  stulti  putaverunt,  quod  si  ad  ordinem 
25  episcopatus  eveherer  vos  alloqui  ac  per  epistolas  frequen- 
tare recusarem.  Sed  non  ita  est,  quia  ipsa  iam  loci  mei 
necessitate  compellor,  ut  tacere  non  debeam.  Scriptum 


7.  Haec  sunt  tria  capitula  de 
quibus  v.  not.  7,  p.  76. 

23.  Venantius,  nobilis  Syracu- 
sanus, quondam  monachus,  postea 


Italicam  uxorem  duxit  ex  qua 
duas  filias,  Barbaram  et  Antoni- 
nam,  habuit.  Vide  ad  eumdem 
ep.  VI,  40;  IX,  232;  XI,  318. 

quippe  est:  « Clama,  ne  cesses,  sicut  tuba  exalta  vocem 
« tuam  ».  Et  rursum  scriptum  est:  « Speculatorem  dedi  te 
«domui  Israel,  audies  de  ore  meo  verbum  et  annuntiabis 
« eis  ex  me  » . Ex  qua  videlicet  annuntiatione  vel  retenta  vel 
exhibita,  quid  speculatorem  vel  auditorem  sequitur,  protinus  5 
intimatur:  « Si  dicente  me  ad  impium:  morte  morieris,  non 
« annuntiaveris  ei,  neque  locutus  fueris,  ut  avertatur  a via 
« sua  impia  et  vivat,  ipse  impius  in  iniquitate  sua  morietur. 

« Sanguinem  autem  eius  de  manu  tua  requiram.  Si  autem 
« tu  annuntiaveris  impio  et  ille  non  fuerit  conversus  ab  ini-  10 
« quitate  sua  et  a via  sua  impia,  ipse  quidem  in  iniquitate 
« sua  morietur,  tu  autem  animam  tuam  liberasti  ».  Hinc 
etiam  Ephesiis  Paulus  dicit:  «Mundae  sunt  hodie  manus 
« meae  a sanguine  omnium  vestrum.  Non  enim  subterfugi, 

« quo  minus  annuntiarem  omne  consilium  Dei  vobis  ».  1 $ 
Mundus  ergo  a sanguine  eorum  non  esset,  si  eis  Dei  consi- 
lium annuntiare  noluisset,  quia  cum  increpare  delinquentes 
noluerit,  eos  proculdubio  tacendo  pastor  occidit.  Hac  igitur 
consideratione  compulsus,  velis  an  nolis,  locuturus  sum, 
quia  omni  virtute  aut  te  cupio  salvari,  aut  de  tua  morte  me  20 
eripi.  In  quo  enim  habitu  fueris  recolis  et  supernae  distri- 
ctionis animadversione  postposita,  ad  quid  sis  delapsus, 
agnoscis.  Culpam  ergo  tuam  pensa,  dum  vacat;  districtio- 
nem futuri  iudicis,  dum  vales,  exhorresce,  ne  tunc  illam 
amaram  sentias,  cum  eam  iam  nullis  fletibus  evadas.  Pensa,  25 
quod  scriptum  est : « Orate,  ne  fiat  fuga  vestra  hieme  vel 
« sabbato  ».  Ad  ambulandum  quippe  in  hieme  torpor  fri- 
goris obsistit  et  iuxta  praeceptum  legis  ambulare  in  sabbato 
non  licet.  Hieme  ergo  vel  sabbato  fugere  conatur,  qui  iram 
districti  iudicis  tunc  appetit  fugere,  quando  ei  iam  non  licet  30 
ambulare.  Dum  vacat  ergo,  dum  licet,  animadversionem 
tanti  terroris  fuge.  Pensa,  quod  scriptum  est : « Omne  quod 

2.  Is.,  LVIII,  1.  15.  Act .,  XX,  26,  27. 

4,  12.  Ezech.,  III,  17-19.  27.  Matth.,  XXIV,  20. 

« potest  manus  tua  facere,  instanter  operare,  quia  nec  opus, 
« nec  ratio,  nec  sapientia  sunt  apud  inferos,  quo  tu  prope- 
« ras  ».  Teste  evangelio  scis,  quia  divida  severitas  de  otioso 
sermone  nos  arguet,  et  de  verbo  inutili  rationes  subtiliter 
5 exquiret.  Pensa  ergo,  quid  factura  est  de  perverso  opere, 
si  quosdam  in  iudicio  suo  reprobabit  de  sermone.  Anna- 
nias  Deo  pecunias  voverat,  quas  post  diabolica  victus  per- 
suasione subtraxit.  Sed  qua  morte  multatus  est,  scis.  Si 
igitur  ille  mortis  periculo  dignus  fuit,  qui  eos  quos  dederat 
io  nummos  Deo  abstulit,  considera,  quanto  periculo  in  divino 
iudicio  dignus  eris,  qui  non  nummos,  sed  temetipsum  om- 
nipotenti Deo,  cui  te  sub  monachico  habitu  devoveras, 
subtraxisti.  Quapropter  si  correctionis  meae  verba  secu- 
turus audieris,  quam  sint  blanda  et  dulcia  in  fine  cognoscis. 
1 5 Ecce,  fateor,  merens  loquor  et  facti  tui  tristitia  addictus  edere 
verba  vix  valeo;  et  tamen  animus  tuus  actionis  suae  con- 
scius vix  sufficit  ferre  quod  audit,  erubescit,  confunditur, 
aversatur.  Si  ergo  ferre  non  valet  verba  pulveris,  quid  fa- 
cturus est  ad  iudicium  Conditoris?  Fateor  tamen,  quia  su- 
20  pernae  gratiae  esse  misericordiam  maximam  credo,  quod  te 
effugere  vitam  conspicit,  et  tamen  adhuc  ad  vitam  reservat; 
quod  superbientem  te  videt  et  tolerat;  quod  per  indignos 
famulos  suos  verba  tibi  increpationis  et  admonitionis  admi- 
nistrat. Tantum  est,  ut  pensare  sollicite  debeas,  quod  Pau- 
25  lus  dicit:  «Exhortamur  vos  fratres,  ne  in  vacuum  gratiam 
«Dei  recipiatis.  Ait  enim:  Tempore  accepto  exaudivi  te 
« et  in  die  salutis  adiuvi  te.  Ecce  nunc  tempus  acceptabile, 
«ecce  nunc  dies  salutis  ». 

Sed  scio,  quia  cum  epistola  mea  suscipitur,  protinus 
30  amici  conveniunt,  litterati  clientes  vocantur,  et  de  causa  vi- 


3.  Eccll,  IX,  20. 

28.  II  Corinth .,  VI,  2. 

30.  Nam  Venantius  « became 
« the  acknowledged  leader  of  a lite- 


« rary  circlc  whose  principies  were 
« opposed  to  ascetism»;  Dudden, 
Gregory  the  great,  London,  1905, 
II,  p.  194. 

tae  consilium  ex  fautoribus  mortis  quaeritur,  qui  dum  non 
te,  sed  res  tuas  diligunt,  nulla  tibi,  nisi  quae  ad  tempus  pla- 
ceant, loquuntur.  Tales  etiam  fuerunt,  sicut  ipse  remini- 
sceris, dudum  consiliarii,  qui  te  ad  tanti  facinus  perduxerunt 
delicti.  Ut  tibi  aliquid  saecularis  auctoris  loquar:  cum  amicis  $ 
omnia  tractanda  sunt,  sed  prius  de  ipsis.  Si  vero  in  causa 
tua  hominem  consiliarium  quaeris,  consiliarium  me,  rogo, 
suscipe.  Nullus  tibi  fidelior  esse  ad  consilium  potest,  quam 
qui  non  tua,  sed  te  diligit.  Omnipotens  Deus  cordi  tuo 
indicet  cor  meum,  quanto  amore,  quanta  te  caritate  com-  io 
plectitur;  in  quantum  tamen  divina  gratia  non  offendatur. 
Nam  sic  culpam  tuam  insequor,  ut  personam  diligam.  Sic 
personam  diligo,  ut  culpae  vitium  non  amplectar.  Si  igitur 
a me  amari  te  credis,  apostolorum  liminibus  praesentare 
meque  consiliario  utere.  Si  autem  esse  fortasse  in  causa  is 
Dei  nimius  credor,  et  pro  zeli  mei  ardore  suspectus  sum, 
cunctam  simul  ecclesiam  in  consilio  huius  disceptationis 
adhibeo,  et  quicquid  omnibus  fieri  salubriter  placet,  ego  in 
nullo  contradico,  sed  quod  in  commune  decernitur,  laetus 
implebo  et  subscribo : implentem  quae  monui  gratia  te  di-  20 
vina  custodiat. 


XXXII. 

Gregarius  I papa  Antbemio  subdiacouo  (rectori  patrimonii  in  Cam- 
pania), querimonia  lobannis  episcopi  Surrentini  motus,  de  disciplitui  mo- 
nachorum praecipit . 591,  apr.  25 

Ed.  E:  lib.  I,  ep.  40  (I,  p.  5,)*  Ld.  M:  Jib.  I,  cp.  42.  Jaflifr,  Reg.  1110  (746). 


GREGOR1US  AXTHEMIO  SUBDIACONO 


Iohannes  frater  et  coepiscopus  noster,  directo  per  Iustum 
clericum  suum  capitulare,  inter  alia  plura  hoc  nobis  nosci- 


5.  Cfr.,  iuxta  Maurinos,  Se- 
necae ep.  3. 

27.  Vide  ad  cumdem  ep.  I,  23, 
37»  4°.  48,  5 3.  57.  63,  66;  IV, 
31;  VI,  25,  32,  55;  VII,  20;  IX, 


56,  68,  84,  87,  88,  94,  95,  105, 
108,  126,  136,  142,  144, 163,  190, 
192;  X,  7;  XI,  53;  XIII,  29,  31. 

28.  Hic  quintus  fuit  episcopus 
Surrentinus  qui  subscripsit  an.  585 

tur  intimasse,  aliquos  monachos  monasteriorum  in  Surren- 
tina diocesi  positorum  de  monasterio  in  monasterium,  prout 
eos  libuerit,  transmigrare  et  a proprii  abbatis  regula  desi- 
derio rei  saecularis  abscedere.  Sed  et  quod  non  licere  no- 
5 tum  est,  peculiaritati  eorum  singulos  studere.  Propterea 
experientiae  tuae  praesenti  iussione  mandamus,  ut  neque 
monacho  ulterius  de  monasterio  in  monasterium  emigrare 
liceat,  neque  eorum  aliquem  peculiare  quicquam  habere  per- 
qiittat.  Sed  si  quilibet  hoc  praesumpserit,  in  monasterio 
io  quo  ab  initio  conversatus  est  et  sub  abbatis  sui  regulam  de 
qua  fugerat  cum  conpetenti  coercitione  reddatur,  ne  si  tan- 
tam iniquitatem  fluxam  inemendatamque  dimittimus,  pe- 
reuntium animae  a praepositorum  anima  requirantur.  Si 
quos  autem  a clericatu  in  monachicam  conversionem  venire 
15  contigerit,  non  liceat  eis  ad  eandem  vel  aliam  ecclesiam, 
quarum  pridem  milites  fuerant,  sua  voluntate  denuo  remeare, 
nisi  si  talis  vitae  monachus  fuerit,  ut  episcopus  cui  ante  mi- 
litaverat sacerdotio  dignum  praeviderit,  ut  ab  eo  debeat  eligi, 
et  in  loco  quo  iudicaverit  ordinari.  Et  quia  aliquos  mo- 
20  nachorum  usque  ad  tantum  nefas  prosilisse  cognovimus,  ut 
uxores  publice  sortiantur,  sub  omni  eos  vigilantia  requiras, 
et  inventos  habita  coercitione  in  monasteriis,  quorum  mo- 


synodo  Romanae  a Gregorio  con- 
gregatae. Ad  eumdem  v.  ep.  I, 
52;  IX,  45,  62. 

3.  Concilium  Chalcedonense 
(can.  4;  cfr.  Mansi,  VII,  359)  arcte 
prohibuit  quominus  monachi  per 
monasteria  vel  urbes  libere  ince- 
derent. Sanctus  Benedictus  hos 
Gyrovagos  in  sua  Regula  (quam 
Gregorius  ante  pontificatum  pro- 
fessus erat)  damnat.  « Quartum 
« vero  genus  est  monachorum  quod 
« nominatur  Gyrovagum ; qui  tota 
« vita  sua  per  diversas  provincias, 


« ternis  aut  quaternis  diebus,  per 
« diversorum  cellas  hospitantur, 
« semper  vagi  et  nunquam  stabiles, 
« et  propriis  voluptatibus  et  gulae 
« illecebris  servientes ...  » ; Reg. 
s.  Ben .,  c.  I. 

5.  Sc.  aliquid  proprium  habere. 
« Praecipue  hoc  vitium  radicitus 
« amputetur  de  monasterio,  ne  quis 
« praesumat  aliquid  dare  aut  ac- 
et cipere  sine  iussione  abbatis,  ne- 
« que  aliquid  habere  proprium  ,>; 
Reg.  s.  Ben.y  c.  XXXIII.  Vide 
etiam  c.  LV. 

nachi  fuerant,  retransmittas.  Sed  et  de  clericis  ad  mona- 
chatum venientibus,  sicut  supra  diximus,  peragere  non  omit- 
tas. Ita  enim  Dei  placabis  oculos,  et  impletae  mercedis 
particeps  invenieris. 


XXXIII.  5 

Gregor ius  I papa  Anthemio  subdiaccno  (rectori  Campamae)  mandat, 
prohibeat,  ne  in  Eumorfiana  insula  cum  monaclns  habitent  mulieres.  Ad 
insulae  fabricam  Felici  abbati  plumbi  quantitatem  donat  Ibi  et  in  Pal- 
maria et  in  aliis  insulis  pueros  minores  anni  octodecim  monachos  fieri  vetat 

S9i>  »«•  io 

Ed.  E:  lib.  I,  ep.  48  (I,  p.  74).  Ed.  M:  lib.  I,  ep.  50.  Jafft,  Reg.  1118  (754). 

GREGORIUS  ANTHEMIO  SUBDIACONO 

Sicut  regiminis  locum  Deo,  ut  ipsi  placuit,  disponente 
suscepimus,  ita  nos  oportet  de  commissis  nobis  animabus 
esse  sollicitos.  Comperimus  autem,  in  insula  quam  appel-  15 
lant  Eumorfianam,  in  qua  situm  oratorium  beati  Petri  prin- 
cipis apostolorum  esse  dinoscitur,  multos  virorum  cum 
mulieribus  suis  diversorum  patrimoniorum  illic  pro  neces- 
sitate feritatis  barbaricae  refugisse,  quod  inoportune  iudica- 
vimus,  ut  dum  alia  refugiorum  loca  vicina  sint,  cur  ibidem  20 
cum  monachis  debeant  mulieres  habitare?  Propterea  ex- 
perientiae tuae  praesenti  iussione  praecipimus,  ut  a praesenti 
tempore  nullam  illic  ulterius  mulierem,  sive  ecclesiastici 
iuris  sit,  sive  cuiuslibet  alterius,  habitare  commanereve 
permittat,  sed  refugium  sibi,  cum  sicut  praedictum  est  tot  25 
loca  vicina  sint,  ubi  maluerint  ipsi  provideant,  ut  omnis 

1 2.  De  Anthemio  subd.  v.  not.  27, 
p.  94. 

16.  Fortasse  una  ex  insulis  Pon- 
tianis prope  litus  provinciae  Cam- 
panae. 

19.  De  Langobardis  agitur  qui 
an.  >72  Campaniam  invaserant 


(cfr.  Paul.  Diac.  Hist  Lang .,  III, 
32,  73;  IV,  18,  34  in  M.  G . H., 
Script  rer.  Lang . et  Ital.  saec.  VI- 
IX,  p.  112)  et  an.  581  Neapolim 
obsederant  (ibid.,  p.  128)  Casinum 
occupantes  circa  ep.  nostrae  tem- 
pora. 

exinde  mulierum  conversatio  submoveatur,  ne,  si  quae 
in  nobis  est  curam  gerere  desistamus  atque  inimici  laqueis 
obviare,  nos  exinde,  quod  absit,  si  quid  adversi  contigerit 
culpabiles  existamus. 

5 . . .Praesentium  itaque  latori  Felici  abbati  mille  quingentas 

libras  plumbi,  de  quo  in  eadem  insula  reiacere  dinoscitur, 
dare  non  differas,  quod  postmodum,  cum  totius  quantitatis 
ratio  noscitur,  in  tuis  rationibus  imputetur.  Ita  ergo,  ut  tu  ipse 
provideas,  si  in  eiusdem  insulae  fabrica  expendi  utiliter  valet, 
io  Quia  autem  dura  est  in  insulis  congregatio  monachorum, 
etiam  pueros  in  eisdem  monasteriis  ante  decem  et  octo  an- 
norum tempora  suscipi  prohibemus.  Vel  si  qui  nunc  sunt, 
tua  eos  experientia  auferat  et  in  Romanam  urbem  trans- 
mittat. Hoc  et  in  Palmaria  aliisque  insulis  te  per  omnia 
15  volumus  custodire. 


XXXIV. 

Gregorius  I papa  'Die  cui  orum,  episcopum  Lilybaetanum,  sacerdotum 
mores  observantem,  laudat . Maximianum  episcopum  (Syracusanum),  quid 
agendum  sit,  informet.  Paulum  quondam  episcopum  in  momsterio  poe- 
20  nitentiae  causa  manere  iubet,  quaerique  una  cum  praetoris  (Libertini)  vi- 
cario de  criminibus  Bonifatio  cuidam  obiectis. 

S9)>  iul 

Ed.  E:  lib.  III,  ep,  49  (I,  p.  205).  Ed.  M:  lib.  111,  ep.  50.  Jatlc,  Rcg.  1254  (S90). 


GREGORIUS  THEODORO  EPISCOPO  LILLIBITANO 
25  Fraternitatis  tuae  grata  nobis  omnino  sollicitudo  est, 
quia  ea,  quae  de  sacerdotum  vita  cognoscit,  et  perscrutari 


5.  Quaedam  verba  cecidisse 
videntur,  quorum  sensus  iuxta 
Ewald  sic  restitui  potest:  peti- 
visse a Gregorio  Felicem  abbatem 
- qui  monasterio  Eumorphianae 
insulae  pertinuisse  videtur  - ut  ad 
aedificationem  ecclesiae  donum 
conferret. 


6.  Plumbi,  ad  tectorum  con- 
structionem apti.  Cfr.  Vita  Gre- 
garii III  in  Liber  pontificalis,  ed. 
Duchesne,  I,  p.  419,  n.  200. 

14.  Nunc  Palmarola. 

24.  Lilybaeum,  urbs  ad  litus  oc- 
cidentale Siciliae  insulae  sita,  ubi 
nunc  Marsala. 


Bibi.  Sanet.  Patr.  (Scr.  VII)  1. 

curat  et  investigata  renuntiat.  Ut  ergo  hanc  solicitudinem 
quam  in  te  laudamus  possis  sine  diminutione  persistere, 
studiosus  esto  ac  vigilans.  Et  si  quos  illic  a quibuslibet 
quod  absit  excessus  perpetrari  cognoveris,  siquidem  tales 
sunt,  qui  ibi  possint  emendari,  rationabiliter  emendentur.  5 
Alioquin  fratri  nostro  Maximiano  episcopo  scriptis  renun- 
tiare festina,  ut  quid  flendum  sit  a vobis  informatus  agno- 
scat. Nulla  igitur  res  ab  investigatione  pravorum  actuum 
vel  insinuatione  te  revocet.  Nam  quanto  vigilantiam  tuam 
modo  laudamus,  tanto  culpabilior  invenieris,  si  huiusmodi  10 
actus  qualibet  dissimulatione  celaveris.  Paulum  praeterea 
quondam  episcopum  in  monasterio  in  quo  est  in  poenitentia 
volumus  permanere.  Res  autem,  quae  apud  eum  inventae 
sunt,  in  cimiliarchio  ecclesiae  tuae  servari  modis  omnibus 
studebis.  De  quibus  etiam  secundum  rerum  inventarii  pa-  15 
ginam  desusceptum  te  facere  volumus,  et  in  scrinium  ec- 
clesiae nostrae  transmittere.  Sed  clericis  eius  si  tamen  aliqui 
illic  praesentes  sunt,  a pari  aliud  facere  desusceptum  te  con- 
venit, in  quo  tua  fraternitas  fateatur,  quia  desusceptum  de 
eisdem  rebus  in  scrinio  nostro  emiserit,  quatenus  dum  ne-  20 
cesse  fuerit  competenti  personae  res  omnes  possint  sine 
detrimento  restitui. 

De  Bonifatio  vero  quodam  gravis  ad  nos  accusatio  per- 
venit, cuius  scelera  volumus  utrum  vera  sint,  ut  fraternitas 
tua  cum  loci  servatore  praetoris  examinet.  25 

6.  Nam  huic  Gregorius  suas  « vasorum  aerarium»;  DuCange. 
vices  in  spiritualibus  gerendas  con-  16.  Desusceptum  , receptionis 
cesserat.  charta,  italice  ricevuta . 

14.  Cymiliarchium , «locus  ubi  25.  Id  est  cum  vicario  prae- 
« reponuntur  xstpVjXia,  sacrorum  toris. 

XXXV. 


Gregorius  I papa  Castorium  episcopum  Ariminensem  eiusque  succes- 
sores monasterii  sanctorum  Andreae  et  Thomae  privilegia  servare  iubet. 

)9>’  »'«"•  6- 

5 Ed.  H:  lib.  V,  ep.  49  (I,  p.  348).  Ed.  M:  lib.  II,  cp.  41.  Jaffi.  Reg.  1562  (997'. 


GREGORIUS  CASTORIO  EPISCOPO  ARIMINENSI 

Luminosus  abbas  monasterii  sanctorum  Andreae  et  Tho- 
mae in  Ariminensi  civitate  constituti  quas  nobis  lacrimabi- 
liter preces  effuderit,  inditae  textus  petitionis  informat.  Pro 
10  qua  re  fraternitatem  tuam  hortamur,  ut  obeunte  abbate  mo- 
nasterii [ipsius  ecclesia  tua  in  describendis  providendisque, 
adquisitis  adquirendisve  eiusdem  monasterii  rebus  nulla  se 
occasione  permisceat.  Abbatem  vero  eidem  monasterio 
non  alium,  sed  quem  dignum  moribus  atque  aptum  disci- 
15  plinae  monasticae  communi  consensu  congregatio  tota  po- 
poscerit, ordinare  te  volumus.  Missas  autem  illic  publicas 
per  episcopum  fieri  omni  modo  prohibemus,  ne  in  servo- 
rum Dei  recessibus  popularibus  occasio  praebeatur  ulla  con- 
ventibus et  simpliciores  ex  hoc  animas  plerumque,  quod 
20  absit,  in  scandalum  trahat  frequentior  quoque  muliebris  in- 
troitus. Hanc  autem  scriptorum  nostrorum  paginam  omni 
in  futuro  tempore  a te  vel  post  te  episcopis  ordinandis  fir- 
mam statuimus  inlibatamque  servari,  ut  et  tua  ecclesia,  iu- 
vante  Domino,  suo  tantummodo  sit  iure  contenta  et  mona- 
25  sterium  illud  nulli  alterius  alii  quam  generali  canonicaeve 
iurisdictioni  deserviens  remotis  vexationibus  ac  cunctis  gra- 

6.  Vide  ad  eumdem  ep.  II,  15.  sticae  disciplinae  investigandam. 
Haec  epistola  cum  sequenti  magni  7.  Vide  ad  eumdem  ep.  V,  47. 
est  momenti,  ad  historiam  mona- 

vaminibus  divinum  opus  cum  summa  animi  devotione  per- 
ficiat. 

Data  die  vi  mensis  Iunii  indictione  xm. 


XXXVI. 

Gregorius  I papa  Mariniattum,  episcopum  Ravennatem,  de  privilegiis  5 
monasterii  sanctorum  Johannis  et  Stephani  Classitani  certiorem  facit  eaque 
servari  iubet. 

S9$>  aPr- 

Ed.  H:  lib.  VIII,  eP.  17  (II,  P.  19).  Ed.  M:  lib.  VIII,  cp.  15.  Jafft,  Rcg.  1504 
(1138). 


GREGORIUS  MARINI  ANO  EPISCOPO  RAVENNAE  n> 

Quam  sit  necessarium  monasteriorum  quieti  prospicere 
et  de  eorum  perpetua  securitate  tractare,  anteactum  vos  of- 
ficium quod  in  regimine  monasterii  exhibuistis  informat. 

Et  ideo  quia  monasterium  beatorum  Iohannis  et  Stephani, 
quod  in  Classitana  civitate  est  constitutum,  cui  communis  is 
filius  Claudius  abbas  praeesse  dinoscitur,  multa  decessoribus 
vestris  praeiudicia  atque  gravamina  pertulisse  cognovimus, 
oportet,  ut  fraternitatis  vestrae  provisio  eorum  de  futuro 
quietem  salubri  ordinatione  disponat,  quatenus  conversantes 
illic  in  Dei  servitio  ipsius  quoque  gratia  suffragante  mente  20 
libera  perseverent.  Sed  ne  ex  ea  quae  magis  emendanda 


10.  DeMariniano  v.not.  9,  p.  32. 

13.  De  huius  et  superioris  epi- 
stolae momento  ad  historiam  mo- 
nasticae disciplinae  conficiendam 
diximus.  At  probabilius  hic  s.  Gre- 
gorius nova  privilegia  non  statuit 
sed  tantum  abusivas  consuetudi- 
nes corrigit. 

15.  Classis  Ravennae  portus,  ab 


Augusto  classe  ditato,  qui  dum 
Byzantinorum  dominatio  in  Italia 
viguit,  maxime  floruit. 

16.  Claudius  abbas  nimia  fami- 
liaritate cum  Gregorio  usus  (cfr. 
ep.  XII,  6)  ideoque  saepe  Romam 
vocatus  (ep.  VIII,  18;  IX,  179); 
cui  cum  Mariniano  antea  lis  fue- 
rat, Romae  iudicata  (VI,  24). 


Digitized  by  C^ooQle 


CANONICAE 


IOI 


est  consuetudine  quisquam  illic  quolibet  tempore  quicquam 
molestiae  praesumat  inferre,  necesse  est,  ut  haec  quae  infe- 
rius enumeranda  curavimus  ita  fraternitatis  vestrae  studio 
debeant  custodiri,  ut  ex  eis  non  possit  ulterius  inferendae 
5 inquietudinis  occasio  repperiri. 

Nullus  igitur  ultra  audeat  de  reditibus,  rebus  vel  cartis 
praedicti  monasterii  vel  de  loco  aliquo  quod  ad  eum  perti- 
net, quocumque  modo  qualibet  exquisitione  minuere  nec 
immissiones  vel  dolos  aliquos  facere.  Sed  si  qua  forte 
io  causa  inter  Ravennatem  ecclesiam  et  praefatum  monaste- 
rium evenerit  et  pacifice  non  potuerit  ordinari,  apud  electos 
a partibus  timentes  Deum  sine  voluntaria  dilatione  mediis 
sacrosanctis  evangeliis  finiatur.  Defuncto  vero  abbate,  non 
extraneus  nisi  de  eadem  conversatione,  quem  sibi  propria 
1 5 voluntate  congregatio  elegerit,  et  qui  electus  fuerit  sine  dolo 
vel  venalitate  aliqua  ordinetur. 

Quod  si  aptam  inter  se  personam  invenire  nequiverint, 
sollerter  de  aliis  monasteriis  sibi  similiter  eligant  ordi- 
nandum. 

20  Neque  viventi  abbati  quaecumque  persona  qualibet  oc- 
casione in  suo  monasterio  praeponatur,  nisi  forte  extantibus, 
quod  absit,  criminibus  quae  sacri  canones  punire  monstran- 
tur. Pariter  autem  custodiendum  est,  ut  invito  eiusdem 
monasterii  abbate  ad  ordinanda  alia  monasteria  aut  ad  or- 
25  dines  sacros  vel  clericatus  officium  tolli  exinde  monachi 


13.  «...  sancimus  ...  omnes 
« omnino  iudices,  romani  iuris  di- 
« sceptatores,  non  aliter  litium  pri- 
« mordium  accipere,  nisi  prius  ante 
« sedem  iudicialem  sacrosanctae 
« deponantur  scripturae,  et  huc 
« permaneant  non  solum  in  prin- 
« cipio  litis,  sed  etiam  in  omnibus 
« cognitionibus  usque  ad  ipsum 
« terminum  et  definitivae  senten- 


« tiae  recitationem »;C.  /. III,  1, 14. 

16.  «In  Abbatis  ordinatione  illa 
« semper  consideretur  ratio,  ut  hic 
« constituatur,  quem  sibi  omnis 
«concors  Congregatio,  secundum 
« timorem  Dei,  sive  etiam  pars 
« quamvis  parva  Congregationis, 
«saniori  consilio  elegerit  »;  Reg. 
s.  Ben .,  c.  LXIV.  Cfr.  Nov.  Iust., 
CXXIII,  34. 

non  debeant.  Sed  si  abundantes  fuerint,  qui  ad  celebrandas 
Deo  laudes  vel  utilitates  monasteriorum  complendas  suffi- 
ciant, abbas  cum  devotione  de  his  qui  superfuerint  offerat, 
quos  dignos  coram  Deo  potuerit.  Quod  si  sufficienter  ha- 
bens dare  noluerit,  tunc  Ravennae  episcopus  ad  ordinanda  5 
alia  monasteria  de  his  qui  supersunt  tollat:  ad  ecclesiasticum 
tamen  officium  nullus  exinde  producatur,  nisi  quem  abbas 
loci  ammonitus  propria  voluntate  optulerit.  Quisquis  au- 
tem ex  praedicto  monasterio  ad  ecclesiasticum  ordinem  per- 
venerit, ulterius  illic  nec  potestatem  aliquam  nec  licentiam  10 
habeat  habitandi. 

Observandum  quoque  est,  ut  descriptio  rerum  aut  car- 
tarum  eiusdem  monasterii  ab  ecclesiasticis  fieri  non  debeat, 
si  quando  res  exigit,  sed  abbas  loci  cum  abbatibus  aliis  re- 
rum inventarium  faciat.  i* 

Quotiens  autem  pro  utilitate  monasterii  sui  ad  pontifi- 
cem Romanum  abbas  venire  vel  transmittere  forte  voluerit, 
ei  modis  omnibus  liceat. 

Praeterea  cum  episcoporum  adventus  desideranter  a mo- 
nasteriis debeat  expectari,  quia  tamen  hospitandi  occasione  20 
praedictum  monasterium  temporibus  decessoris  vestri  nobis 
fuisse  nuntiatum  est  praegravatum,  oportet,  ut  hoc  sanctitas 
vestra  decenter  debeat  temperare,  ut  visitandi  exhortandique 
gratia  ad  monasterium  quotiens  placuerit,  ab  eiusdem  civi- 
tatis antistite  accedatur,  sed  sic  caritatis  officium  illic  epi-  25 
scopus  impleat,  ut  gravamen  aliquod  monasterium  non  in- 
currat. Vestram  vero  fraternitatem  praedictus  abbas  non 
solum  non  metuit  ad  monasterium  frequenter  accedere,  sed 
etiam  desiderabiliter  concupiscit  sciens,  quod  per  vos  sub- 
stantia monasterii  omnino  gravari  non  possit.  30 

XXXVII. 

Gregorius  I papa  a Mauricio  imperatore  petit,  ut  in  lege:  « Ne  quis 
olI  ecclesiasticum  officium  veniat  implicatus  publicis  ad  ministratio  tubus  », 
emendet  illas  accessiones:  (t  Ut  eidem  in  monasterio  converti  non  liceat », 
5 atque:  « Ut  nulli,  qui  manu  signatus  est , converti  liceat ».  Se,  utiussus 
fuerit,  hanc  legem  per  diversas  terrarum  partes  transmisisse  nuntiat. 

S9h  aug. 

Ed.  E:  Jib.  111,  ep.  61  (I,  p.  219).  Ed.  M:  Jib.  111,  ep.  65.  Jaflfe,  Rcg.  1266  (903). 


GREGORIUS  MAURICIO  AUGUSTO 

10  Omnipotenti  Deo  reus  est,  qui  serenissimis  dominis  in 
omne,  quod  agit  et  loquitur  purus  non  est.  Ego  autem 
indignus  pietatis  vestrae  famulus  in  hac  suggestione  mea 
neque  ut  episcopus  neque  ut  servus  iure  reipublicae,  sed  iure 
privato  loquor,  quia,  serenissime  domine,  et  illo  iam  tem- 
15  pore  dominus  meus  fuisti,  quando  adhuc  dominus  omnium 
non  eras. 

Longino  viro  clarissimo  stratore  veniente,  dominorum 
legem  suscepi,  ad  quam  fatigatus  tunc  egritudine  corporis 
respondere  nil  valui.  In  qua  dominorum  pietas  sanxit,  ut 


9.  De  Mauricio  (582-602)  v. 
Prol.  Haec  epistola  missa  est  ad 
Theodorum  medicum  ut  eam  Mau- 
ricio opportuno  tempore  traderet : 
« Nolo  eam  (sc.  nostram  epist.)  a 
« responsali  meo  publice  dari,  quia 
« vos  qui  ei  familiarius  servitis  lo- 
te qui  ei  apertius  et  liberius  pote- 
« stis  »;  ep.  III,  64  ad  Theodorum . 
Et  revera  agitur  hic  de  re  summa 
habilitate  tractanda. 


16.  Sc.  cum  Gregorius  esset 
Constantinopolitanus  apocrisiarius 
(an.  578-582)  nec  dum  Mauricius 
summa  rerum  esset  potitus. 

1 7.  Stratores  officiales  erant  au- 
lae Byzantinae  quorum  munus  fuit 
equos  imperatoris  curare.  Cfr. 
Cod.  Iust.,  XII,  25;  CONST.  PORPH. 
De  caeremoniis  aulae  by\antinae, 
II,  15,  Bonn,  p.  576;  Cod.  Curop., 
De  officiis,  cap.  V,  Bonn,  p.  29. 

quisquis  publicis  administrationibus  fuerit  implicatus,  ei  ad 
ecclesiasticum  officium  venire  non  liceat.  Quod  valde  lau- 
davi, evidentissime  sciens,  quia  qui  saccularem  habitum  de- 
serens ad  ecclesiastica  officia  venire  festinat,  mutare  vult 
saeculum  non  relinquere.  Quod  vero  in  eadem  lege  dici-  5 
tur,  ut  ei  in  monasterio  converti  non  liceat,  omnino  mi- 
ratus sum,  dum  et  rationes  eius  possunt  per  monasterium 
fieri,  et  agi  potest,  ut  ab  eo  loco  in  quo  suscipitur  eius 
quoque  debita  suscipiantur.  Nam  etsi  quisquam  devota 
mente  converti  voluisset,  prius  res  male  ablatas  redderet,  io 
et  de  sua  anima  tanto  verius,  quanto  expeditior,  cogitaret. 

In  qua  lege  subiunctum  est,  ut  nulli  qui  in  manu  signatus 
est,  converti  liceat.  Quam  constitutionem  ego,  fateor  do- 
minis meis,  vehementer  expavi.  Quia  per  eam  caelorum 
via  multis  clauditur,  et  quod  nuncusque  licuit,  ne  liceat  15 
prohibetur.  Multi  enim  sunt,  qui  possunt  religiosam  vi- 
tam etiam  cum  saeculari  habitu  ducere.  Et  plerique  sunt, 
qui  nisi  omnia  reliquerint,  salvari  apud  Deum  nullatenus 
possint.  Ego  vero  haec  dominis  meis  loquens,  quid  sum 
nisi  pulvis  et  vermis?  Sed  tamen  quia  contra  auctorem  20 
omnium  Deum  hanc  intendere  constitutionem  sentio,  do- 
minis tacere  non  possum.  Ad  hoc  enim  potestas  super 
omnes  homines  pietati  dominorum  meorum  coelitus  data 
est,  ut  qui  bona  appetunt  adiuventur,  ut  coelorum  via  lar- 
gius pateat,  ut  terrestre  regnum  coelesti  regno  famuletur.  25 
Et  ecce  aperta  voce  dicitur,  ut  ei,  qui  semel  in  terrena  mi- 


2.  Nusquam  alibi  de  hac  lege 
mentio  fit.  Gregorius  eam  tribuit 
Iuliano  imp.  (cfr.  ep.  III,  64),  at 
nobis  non  constat. 

Cfr.  Zachariae  v.  Linghknthal, 
Geschichte  des  Griech-Rom.  Reckts , 
Berlin,  1S92,  p.  10;  Grisar,  S.Gre- 
iw/o,  Roma,  1904,  p.  1 62. 

6.  Nam  lex  (ut  ex  ep.  III,  64; 


VIII,  10,  patet)  milites  et  publicos 
officiales  arcebat  nen  solum  offi- 
ciis ecclesiasticis  sed  etiam  vita 
monastica. 

12.  Sc.  miles  est;  nam  milites 
in  manu  signari  solebant  quo  fa- 
cilius agnoscerentur,  praesertim 
desertores. 

15.  Cfr.  Nov.  Iust.y  V,  c.  2. 

litia  signatus  fuerit,  nisi  aut  expleta  militia,  aut  pro  debili- 
tate corporis  repulsus,  Christo  militare  non  liceat. 

Ad  haec  ecce  per  me  servum  ultimum  suum  et  ve- 
strum respondit  Christus,  dicens:  «Ego  te  de  notario  co- 
5 « mitem  excubitorum,  de  comite  scubitorum  caesarem,  de 
« caesare  imperatorem,  nec  solum  hoc,  sed  etiam  patrem  im- 
« peratorum  feci.  Sacerdotes  meos  tuae  manui  commisi,  et 
« tu  a meo  servitio  milites  tuos  subtrahis  » . Responde  rogo 
piissime  domine  servo  tuo,  quid  venienti  et  haec  dicenti 
10  responsurus  es  in  iudicio  Domino  tuo? 

Sed  fortasse  creditur,  quia  nullus  eorum  puro  animo 
convertatur.  Ego  indignus  famulus  vester  scio,  quanti  diebus 
meis  in  monasterio  milites  conversi  miracula  fecerunt,  signa 
et  virtutes  operati  sunt.  Sed  per  hanc  legem  iam  ne  quis- 
15  quam  talium  converti  valeat  prohibetur. 

Requirat  rogo  dominus  meus,  quis  prior  imperator  talem 
legem  dederit,  et  subtilius  aestimet,  si  debuit  dari.  Et  con- 
siderandum valde  est,  quia  eo  iam  tempore  prohibentur  qui- 
que relinquere  saeculum,  quo  adpropinquavit  finis  ipse  sae- 
20  culorum.  Ecce  enim  mora  non  erit,  et  ardente  coelo, 
ardente  terra,  coruscantibus  elementis,  cum  angelis  et  ar- 
changelis,  cum  thronis  et  dominationibus,  cum  principatibus 
et  potestatibus  tremendus  iudex  apparebit.  Si  omnia  pec- 
cata dimiserit,  et  solum  hanc  legem  contra  se  dixerit  prola- 
25  tam,  quae  rogo  erit  excusatio?  Unde  per  eundem  tremen- 
dum iudicem  deprecor,  ne  illae  tantae  lacrimae,  tantae 
orationes,  tanta  ieiunia,  tantaeque  elemosynae  domini  mei, 
ex  qualibet  occasione  apud  omnipotentis  Dei  oculos  fuscen- 


5.  Comes  excubitorum  (xdpiqs 
gfxooffrt&pcov)  dux  erat  cohortis 
praetoriae  quae  ad  Palatium  excu- 
babat. Cfr.  Const.  Porph.  De 
Thematibus , I,  12,  Bonn,  p.  33; 
Procop.  De  bello  Vatid II,  12, 


Bonn,  p.  460. 

14.  Cfr.  lib.  Dialogorum , passim. 
23.  Familiaris  haec  opinio  Gre- 
gorio  fuit  de  imminenti  mundi 
interitu.  Cfr.  Hom.  in  ev.,  XV, 
XXXIV. 

tur,  sed  aut  interpretando  pietas  vestra,  aut  inmutando 
vigorem  eiusdem  legis  inflectat.  Quia  tunc  magis  domi- 
norum exercitus  contra  hostes  crescit,  quando  Dei  exercitus 
ad  orationem  creverit. 

Ego  quidem  iussioni  subiectus  eandem  legem  per  diver- 
sas  terrarum  partes  feci  transmitti,  et  quia  lex  ipsa  omnipo- 
tenti Deo  minime  concordet  ecce  per  suggestionis  meae  pa- 
ginam serenissimis  dominis  nuntiavi.  Utrobique  ergo  quae 
debui  exolvi,  qui  et  imperatori  oboedientiam  praebui,  et  pro 
Deo  quod  sensi  minime  tacui.  io 


XXXVIII. 

Grego  rius  I papa  Eusebio  Thessalonicensi,  Urbie  io  Dyrrachiensi, 
Constantio  Mediolanensi,  Amlreae  Nicopolitano,  Iohanni  Corinthio,  Iohanni 
Primae  Ius  tinia  nae,  Iohanni  Cretensi,  [ Iohanni ] Scodritano,  Iohanni  La- 
rissensi , Maritiiano  Ravennati,  lanuario  Caralitano  et  omnibus  Siciliae  i £ 
episcopis  interpretatur  hanc  imperatoris  legem:  «Ne  hi  qui  militiae  vel 
rationibus  sunt  publicis  obligati,  ail  ecclesiasticum  habitum  veniant  vel  in 
monasteriis  convertantur  ».  Per  triennium  probentur,  priusquam  mona- 
chicum habitum  suscipiant. 

597»  «w.  20 

Ed.  H : Iib.  VII 1 , cp.  io  (II,  p.  x 2).  Ed.  M : lib.  VIII,  ep.  5.  Jaffe,  Rcg.  1497  (11  ji). 

GREGORIUS  EUSEBIO  THESSALONICENSI,  URBICIO  DIRACI- 

TANO,  CONSTANTIO  MEDIOLANENSI,  ANDRE AE  NICO- 


6.  Cfr.  ep.  VIII,  io. 

22.  Ad  Eusebium  Thess.  v.  ep. 
IX,  156,  196;  XI,  55;  ad  Urbi - 
ciutn  Dir.  v.  ep.  IX,  156.  Dyr- 
rachium, nunc  Durabo,  urbs  ce- 
lebris in  provincia  Albaniae. 

23.  Constantius  ecclesiae  Me- 
diolanensis diaconus,  post  mortem 
Laurentii,  an.  592,  episcopus  crea- 
tus, damnationis  trium  capitulorum 


subscriptor,  ideoque  a quibusdam 
episcopis,  praesertim  a Brixiano 
et,  ipsis  insinuantibus,  etiam  a 
Theodolinda  catholica  Langobar- 
dorum regina  in  communionem 
non  receptus,  ad  quam  Gregorius 
ut  Constantio  faveret  scripsit  (ep. 
IV,  4,  33)- 

Vide  ad  eumdem  ep.  IV,  i,  2, 
3»  22,  37;  V,  18;  VII,  14;  IX, 

POLITANO,  IOHANNI  CORINTHENSI,  IOHANNI  PRIMAE 
IUSTINIANAE,  IOHANNI  CRETENSI,  [IOHANNI]  SCODRI- 
TANO,  IOHANNI  LARISSAEO,  MARINIANO  RAVENNATI, 
IANUARIO  CARALIS  SARDINIAE  ET  OMNIBUS  EPISCOPIS 
5 SICILIAE. 

Legem  quam  piissimus  imperator  dedit,  ne  fortasse  hi 
qui  militiae  vel  rationibus  sunt  publicis  obligati,  dum  cau- 
sarum suarum  periculum  fugiunt,  ad  ecclesiasticum  habitum 
veniant  vel  in  monasteriis  convertantur,  vestrae  studui  fra- 
10  ternitati  transmittere  hoc  maxime  exhortans,  quod  hi  qui 
saeculi  actionibus  implicati  sunt  in  clero  ecclesiae  propere 
suscipiendi  non  sunt ; quia,  dum  in  ecclesiastico  habitu  non 
dissimiliter  quam  vixerunt  vivunt,  nequaquam  student  sae- 
culum fugere,  sed  mutare.  Quod  si  etiam  tales  quique 
1 5 monasterium  petunt,  suscipiendi  nullo  modo  sunt,  nisi  prius 
a rationibus  publicis  fuerint  absoluti.  Si  qui  vero  ex  mili- 
taribus numeris  in  monasteriis  converti  festinant,  non  sunt 
temere  suscipiendi,  nisi  eorum  vita  suptiliter  fuerit  inqui- 
sita; et  iuxta  normam  regularem  debent  in  suo  habitu  per 


103,  149,  186,  230,  235;  X 11. 

Cfr.  Dudden,  Gregory  the  great , 
London,  1905,  I,  p.  429  sq. 

Vide  ad  Andream  Nic.,  ep.  IX, 
156.  Nicopolis  urbs  Epiri  metro- 
politana. 

1.  Vide  ad  lohannem  Cor . ep. 
V,  57,  62;  IX,  156.  Prima  Iu- 
stiniana,  alias  Achridas,  nunc  Lo- 
crida , in  Albania,  a Iustiniano  imp. 
suo  nomine  et  magnis  aucta  privi- 
legiis. Cfr.  Nov.  11.  Vide  ad  Ioh. 
Pr.  Iust.  ep.  V,  10,  16;  XII,  10. 

2.  Vide  ad  lohannem  Cret.  IX, 
156.  Scodra  nunc  Scutari  in  Al- 
bania. 

3.  Vide  ad  lohannem  Lar.  ep. 
III,  7 ; de  eodem  V,  62.  Larissa 


urbs  Thessalica.  De  Mariniano 
v.  not.  9,  p.  32. 

4.  De  lanuario  v.  not.  17,  p.  108 
Episcopi  Siciliae  tunc  Metropolita 
carebant. 

6.  De  hac  lege  v.  epp.  praec. 
pp.  103  et  106. 

19.  « Sancimus  igitur  sacros  ca- 
te nones  secuti,  ut  qui  monasticam 
« vitam  profitentur  non  statim  a 
«religiosissimis  praesulibus  vene- 
te rabilium  monasteriorum  habi- 
« tum  monachalem  accipiant,  sed 
« per  integrum  triennium  sive  li- 
ttberi  forte,  sive  servi  sint,  pa- 
« tienter  exspectent,  habitu  mona- 
«chale  nondum  digni  habiti...»; 
Iust.  Nov.,  V,  c.  2. 


Digitized  by  L^ooQle 


io8 


EPISTOLAE  S.  GREGORH 


triennium  probari  et  tunc  monachicum  habitum  Deo  au- 
ctore suscipere.  Qui  si  ita  sunt  probati  atque  suscepti  et 
pro  anima  sua  poenitentiam  de  perpetratis  culpis  agere  stu- 
dent, pro  eorum  vita  et  lucro  coelesti  non  est  eorum  con- 
versio rennuenda.  Qua  de  re  etiam  serenissimus  et  chri-  5 
stianissimus  imperator,  mihi  credite,  omni  modo  placatur 
et  libenter  eorum  conversionem  suscipit,  quos  in  rationibus 
publicis  implicatos  non  esse  cognoscit. 


XXXIX. 

Gregarius  I papa  Januario , episcopo  Caralitano , mandat  de  partbe-  I0 
nonum  disciplina  swerius  observanda,  de  concilio  bis  in  anno  celebrando , 
de  Judaeorum  servis,  qui  ad  ecclesias  confugerint , in  libertatem  vindican- 
dis,  de  baptizandis  infantibus  a presbyteris  in  pectore  et  ab  episcopis  in 
fronte  tangendis,  de  monasterio  ex  Petri  defuncti  voluntate  construendo . 

$9h  sept.  I5 

Ed.  E : lib,  IV,  cp.  9 (I,  p.  2-)o).  Ed.  M : lib.  IV,  cp.  9.  Jafft,  Rcg.  1281  (914). 


GREGORIUS  IANUARIO  EPISCOPO  CARALITANO 

Satis  quidem  te  ipse  pastoralis  zelus  instigare  debuerat, 
ut  gregem  quem  susceperas  etiam  sine  nostro  solatio  salu- 
briter ac  provide  tuereris,  et  a callidis  inimicorum  subreptio-  20 
nibus  cum  diligenti  circumspectione  servares.  Sed  quia  ca- 


17.  Ianuarius  Caralis  Sardiniae 
insulae  metropolitanus  ab  an.  590 
ad  an.  60  \ : «This  Ianuarius  was 
« a sillv  half-witted  old  man,  who 
« shaniofullv  neglected  ali  his  du- 
« ties,  and  scandalized  everv  nne 
« bv  his  cgregionslv  eccentric  con- 
« duct.  At  the  sanie  time  he  per- 
« petrated  the  most  outrageous  ac- 
« tions  with  an  appearance  of  such 


(s.  guileless  innocence  and  simpli- 
« city,  that  Gregory  himself  seems 
« to  have  been  at  a less  hovv  to 
« deal  with  him»;  Dudden,  Gre- 
gory the  great,  London,  1905,  I, 
p.  367.  Vide  ad  eumdem  ep.  I, 
60,  61,  62,  81;  II,  47;  IV,  8,  10, 
24,  26,  29;  VIII,  10,  35  ; IX,  1, 
II,  195,  197.  204;  X,  17:  XI, 
13;  XIII,  6. 

ritatem  tuam  pro  suae  firmitatis  augmento  nostrae  quoque 
pagina  auctoritatis  indigere  comperimus,  necessarium  nobis 
fuit,  titubantes  animos  tuos  ad  religiosi  vigoris  studium  fra- 
ternae dilectionis  exhortatione  firmare. 

5 Pervenit  siquidem  ad  nos,  minus  te  monasteriis  ancil- 
larum Dei  Sardinia  sitis  tuitionis  impendere,  et  cum  dispo- 
situm prudenter  a tuis  fuisset  decessoribus,  ut  quidam  de 
clero  probati  viri  curam  gerentes  earum  se  necessitatibus 
adhiberent,  nunc  ita  funditus  esse  neglectum,  ut  per  pu- 
10  blicas  personas  pro  tributis  aliis  muniis  ipsae  per  se  prin- 
cipaliter Deo  dicatae  feminae  compellantur,  necessitatemque 
habeant  pro  supplendis  fiscalibus  per  villas  praediaque  di- 
scurrere, atque  virilibus  incompetenter  se  miscere  negotiis. 
Quod  malum  fraternitas  tua  facili  correctione  removeat,  et 
1 5 unum  probatum  vita  moribusque,  cuius  aetas  atque  locus  nihil 
de  se  pravae  suspicionis  obiciat,  solicite  deputet,  qui  sic  mo- 
nasteriis ipsis  cum  Dei  timore  possit  assistere,  quatenus  ulte- 
rius eis  pro  quibuslibet  causis  privatis  et  publicis  extra  vene- 
rabilia loca  contra  regulam  vagare  non  liceat.  Sed  quicquid 
20  pro  his  agendum  est  per  eum  quem  deputaveris  rationabiliter 
peragatur.  Ipsae  vero  referentes  Deo  laudes  atque  coercen- 
tes semetipsas  in  monasteriis  suis  nullam  occasionem  ulterius 
fidelium  mentibus  pravae  suspicionis  iniciant.  Si  qua  autem 
earum  vel  per  anteriorem  licentiam  vel  per  impunitatis  pra- 
25  vam  consuetudinem  ad  lapsus  aut  olim  deducta  est,  aut  in 
futurum  fuerit  perducta  voraginem,  hanc  post  competentis 
severitatem  vindictae  in  alio  districtiori  virginum  monasterio 
in  poenitentia  volumus  redigi,  ut  illic  orationibus  atque  ie- 
iuniis  et  sibi  poenitendo  proficiat  et  metuendum  ceteris  ar- 
30  tioris  disciplinae  praestet  exemplum.  Is  autem,  qui  cum 
huiusmodi  feminis  in  aliqua  re  fuerit  iniquitate  reppertus, 
communione  privetur  si  laicus,  si  vero  clericus  est  a suo 

12.  Cfr.  Cod.  Iust lib.  I,  tit.  3,  c.  3. 

quoque  remotus  officio  pro  suis  continuo  lugendis  exces- 
sibus in  monasterio  detrudatur. 

Episcoporum  etiam  concilia  sicut  tam  tuae  mos  dicitur 
fuisse  provinciae,  quam  quod  sacrorum  canonum  auctori- 
tate praecipitur,  bis  in  anno  celebrare  te  volumus,  ut  et  si  > 
quis  inter  eos  a sui  forma  propositi  actionis  atque  morum 
qualitate  discordat,  sociali  fratrum  possit  increpatione  re- 
dargui, et  pro  securitate  commissi  gregis  animarumque 
statu  paterna  valeat  circumspectione  tractari. 

Pervenit  etiam  ad  nos,  servos  ancillasque  Iudaeorum  io 
fidei  causa  ad  ecclesiam  refugientes  aut  infidelibus  restitui 
dominis,  aut  eorum  ne  restituantur  pretium  dari.  Hortamur 
igitur,  ut  nullatenus  tam  pravam  consuetudinem  manere  per- 
mittas. Sed  quilibet  Iudaeorum  servus  ad  venerabilia  loca 
fidei  causa  confugerit,  nullatenus  eum  patiamini  praeiudicium  15 
sustinere.  Sed  sive  olim  Christianus,  sive  nunc  fuerit  bapti- 
zatus’  sine  ullo  pauperum  damno  religioso  ecclesiasticae  pie- 
tatis patrocinio  in  libertatem  modis  omnibus  defendatur. 

Episcopi  baptizandos  infantes  signare  in  frontibus  bis 
chrismate  non  praesumant,  sed  presbiteri  baptizandos  tan-  20 


5.  De  conciliis  provincialibus 
bis  in  anno  coadunandis  v.  Cone. 
Nic.  (an.  325)  can.  5 in  Mansi, 
Coli.  Cone.,  II,  coi.  894;  Cone. 
Antioch.  (an.  341)  can.  20,  id.,  II, 
coi.  1716;  Cone.  Calced.  (an.  451) 
can.  19,  id.,  VII,  coi.  366. 

12.  « Iudaeus  servum  christia- 
« num  nec  comparare  debebit  nec 
« largitatis  vel  alio  quocumque  ti- 
« tulo  consequetur.  Quod  si  ali- 
« quis  Iudaeorum  mancipium  vel 
« christianum  habuerit  vel  sectae 
« alterius  seu  nationis  crediderit 
« ex  quacumque  causa  possiden- 
« dum  et  id  circumciderit,  non  so- 


« lum  mancipii  damno  multetur 
« verum  etiam  capitali  sententia 
« puniatur,  ipso  servo  pro  praemio 
('libertate  donando»;  Cod.  Iust.y 
lib.  I,tit.  10,  c.  1.  Cfr.  Eusebii,  Vita 
Constantini , IV,  27.  De  eadem  re 
v.  ep.  IV,  21;  VII,  21;  VIII,  21; 
IX,  213,  214. 

20.  Ante  solemnem  baptismi 
collationem,  baptizandi  post  Effeta 
ritum,  a presbyteris  « re^oivent 
« sur  Ia  poitrine  et  sur  le  dos  une 
«onction  d’huile  exorcisme  »;  Du- 
chesne,  Origines  du  culte  chrHieny 
Paris,  1903,  p.  304. 

gant  in  pectore,  ut  episcopi  postmodum  tangere  debeant  in 
fronte. 

Pro  fundandis  etiam  monasteriis,  quae  a diversis  iussa 
sunt  construi,  si  iniusta  perspicis  haec  aliquos  quibus  in- 
5 dicta  sunt  excusatione  differre  sollerter  secundum  quod  le- 
ges praecipiunt  inminere  te  volumus,  ne  piae  defunctorum 
voluntates  tua  quod  absit  remissione  cassentur.  De  mo- 
nasterio autem,  quod  in  domo  sua  construendum  quondam 
Petrus  asseritur  praecepisse,  praevidimus,  ut  fraternitas  tua, 
10  subtiliter  requirat  relictorum  illic  redituum  quantitatem.  Et 
si  quidem  modus  habet  substantiae  recollectis  omnibus, 
quae  de  rebus  ipsis  imminuta  vel  dicuntur  esse  dispersa, 
cum  omni  studio  hoc  et  sine  aliqua  dilatione  fundetur. 
Sin  autem  vel  minus  idonea  vel  damnosa  facultas  est,  omni- 
15  bus  ut  edictum  est  subtiliter  inquisitis,  nobis  renuntiare  te 
volumus,  ut  sciamus,  quid  deliberare,  iuvante  Domino  de 
eius  constructione  possimus. 

Fraternitas  igitur  tua  ita  in  cunctis  praedictis  capitulis 
se  sollerter  impendat,  ut  nec  nostrae  ammonitionis  seriem 
20  inveniatur  fuisse  transgressa,  nec  divini  rea  iudicii  de  mi- 
nori zelo  pastoralis  existat  officii. 


1.  Prohibet  Gregorius  - more 
Romano  innixus  - quominus  sa- 
cerdotes id,  quod  episcoporum  est, 
exerceant.  « A Rome  et  & Ale- 
ce xandrie,  Ponction  ou  chrisma- 
« tion  est  separ£e  de  la  consigna- 
« tion.  Elie  est  op£r£e  par  un 
« pretre,  tandis  que  la  consigna- 
« tion  est  r£serv6e  a l’£veque. 

« En  Orient  et  dans  les  pays 
« gallicans,  la  consigna  tion  se  fait 


« en  meme  temps  que  la  chrisma- 
« tion,  par  1’eveque  s’il  est  pr£- 
« sent,  par  un  pretre  ordinaire,  s’il 
« est  absent  ou  empeche  » ; Du- 
chesnk,  Origines  du  culte  chretien , 
Paris,  1905,  p.  333. 

At  cum  ob  prohibitionem  in- 
colae Sardiniae  scandalizati  es- 
sent, Gregorius  statim  omnia  in 
integrum  restituit  (cfr.  ep.  IV,  26). 

6.  Cod.  List .,  lib.  I,  tit.  3,  c.  45. 

XL. 

Gregarius  I papa  Ianuario,  Caralitano  episcopo , praecipit  de  cleri- 
corum disciplina  severius  exercenda , et  de  paganis  ecclesiae  rusticis  con- 
vertendis. Addit  de  sacerdotibus  lapsis , et  de  baptismate  si  episcopi  desint 
a presbyteris  plane  perficiendo.  5 

594»  wmw- 

Ed.  E:  lib.  IV,  ep.  26  (I,  p.  260).  Ed.  M:  lib.  IV,  cp.  26.  J*ff£,  Rcg.  1298  (935). 

GREGORIUS  IANUARIO  EPISCOPO  CARALITANO 

Fratris  et  coepiscopi  nostri  Felicis  et  Cyriaci  abbatis  re- 
latione cognovimus,  eo  quod  in  insula  Sardinia  sacerdotes  a 10 
laicis  iudicibus  opprimantur,  et  fraternitatem  tuam  ministri 
sui  despiciant.  Dumque  solum  simplicitati  a vobis  stude- 
tur, quantum  videmus,  disciplina  neglegitur.  Unde  hortor, 
ut  omni  excusatione  postposita  ecclesiam  quam  suscepisti 
auctore  Deo  regas,  disciplinam  clericis  tenere,  nullius  verba  15 
metuere  studeas.  Archidiaconem  vero  tuum,  ut  audio,  ha- 
bitare cum  mulieribus  prohibuisti  et  nuncusque  in  ea  prohi- 
bitione despiceris.  Qui  nisi  iussioni  tuae  paruerit,  eum  a 
sacro  ordine  volumus  esse  privatum. 

Accidit  autem  aliud  valde  lugendum,  quia  ipsos  rusticos  20 
quos  habet  ecclesia  nuncusque  in  infidelitate  remanere  negle- 


8.  De  Ianuario  v.  not.  17,  p.  108. 

9.  Felix  episcopus  subscripsit 
synodo  Romanae  an.  595.  De  eo- 
dem v.  ep.  IX,  25,  98;  XII,  46. 

Cyriacus  abbas  mon.s.  Andreae 
in  monte  Caelio,  a Gregorio  mis- 
sus Massiliam,  ad  Svagrium,  E- 
therium,  Virgilium  et  Desiderium 
episcopos.  Anno  603  obiit.  Ambo 
in  Sardiniam  missi  fuerant  ad  po- 
pulum Barba  ricinorum  (v.  Proc. 


De  bello  Vandalico , II,  13  Bonn, 
p.  469 ; Argiolas,  La  Sardegna  al 
scc.  vi , Roma,  1904,  pp.  185-251) 
fidei  christianae  convertendum. 

11.  Iudices  vices  imperatoris  in 
civilibus  exercebant,  in  Sardinia: 
duces  vero  militiae  praeerant. 
Cfr.  Hegel,  Stddtverfassung  Ita- 
licus,, I,  p.  178;  et  ep.  V,  38. 

21.  De  rusticis  paganis  v.ep.IV, 
23:  «Cognovi  penes  vos  [nobiles 

gentia  fraternitatis  vestrae  permisit.  Et  quid  vos  ammoneo, 
ut  ad  Deum  extraneos  adducatis,  qui  vestros  corrigere  ab 
infidelitate  neglegitis  ? Unde  necesse  est  vos  per  omnia  in 
eorum  conversione  vigilare.  Nam  cuiuslibet  episcopi  in 
5 Sardinia  insula  paganum  rusticum  invenire  potuero,  in  eo- 
dem episcopo  fortiter  vindicabo. 

Iam  vero  si  rusticus  tantae  fuerit  perfidiae  et  obstinatio- 
nis inventus,  ut  ad  Deum  venire  minime  consentiat,  tanto 
pensionis  onere  gravandus  est,  ut  ipsa  exactionis  suae  poena 
io  compellatur  ad  rectitudinem  festinare. 

Pervenit  etiam  ad  nos,  quosdam  de  sacris  ordinibus 
lapsos,  vel  post  poenitentiam,  vel  ante  poenitentiam  ad  mi- 
nisterii sui  officium  revocari,  quod  omnino  prohibemus,  et 
in  hac  re  sacratissimi  quoque  canones  contradicunt.  Qui 
15  igitur  post  acceptum  ordinem  lapsus  in  peccato  carnis  fuerit, 
sacro  ordine  ita  careat,  ut  ad  altaris  ministerium  ulterius  non 
accedat.  Sed  ne  umquam  hi  qui  ordinati  sunt  pereant,  pro- 
videri debet  quales  ordinentur,  ut  prius  aspiciatur,  si  vita 
eorum  continens  in  annis  plurimis  fuit,  si  studium  lectionis, 
20  si  elemosynae  amorem  habuerunt.  Quaerendum  quoque 
est,  ne  fortasse  fuerit  bigamus.  Videndum  etiam,  ne  sine 
litteris,  aut  ne  obnoxius  curiae  compellatur  post  sacrum  or- 
dinem ad  exactionem  publicam  redire.  Haec  itaque  omnia 
fraternitas  vestra  diligenter  inquirat,  ut  dum  diligenter  qui- 
25  libet  exquisitus  ordinatur,  non  celeriter  post  ordinationem 
deponatur.  Ea  autem,  quae  fraternitati  vestrae  scripsimus, 
cunctis  sub  vobis  episcopis  innotescite,  quia  ego  illis  scri- 
bere nolui,  ne  honorem  vestrum  viderer  imminuere. 

Pervenit  quoque  ad  nos,  quosdam  scandalizatos  fuisse, 
30  quod  presbiteros  chrismate  tangere  eos  qui  baptizandi  sunt, 


« et  possessores  Sardiniae  insulae] 
« rusticos  in  vestris  possessionibus 
« idolatriae  deditos  habere  » . 


14.  Cfr.  Cone.  Nic.y  can.  10  in 
Mansi,  II,  coi.  897. 

23.  Cod.  Theod.,XV I,  tit.  2,c.  3. 


Bibi.  Sanci.  Pafr.  (Ser.  VII)  1. 


8 


Digitized  by  U^ooQle 


U4 


EPISTOLAE  S.  GREGO RII 


prohibuimus.  Et  nos  quidem  secundum  usum  veterem 
ecclesiae  nostrae  fecimus.  Sed  si  omnino  hac  de  re  aliqui 
contristantur,  ubi  episcopi  desunt,  ut  presbiteri  et  in  frontibus 
baptizandos  chrismate  tangere  debeant,  concedimus. 


XLI.  5 

Gregarius  I papa  in  Ianuarium,  episcopum  Caralitanum,  invehitur, 
quod  « dominico  die,  priusquam  missarum  sollemnia  celebraret,  ad  exa- 
randam messem  latoris  praesentium  perrexerit  et  post  missarum  sollemnia 
etiam  terminos  possessionum  illius  eradicare  minime  timuerit »;  cum  epi- 
scopo ipsi  parcere,  velit,  consiliarios  duorum  mensium  excommunicatione  io 
affici  iubet. 

jyS,  sept.-oct . 

Kd.  H:  lib.  IX,  cp.  i (II,  p.  40).  Ed.  M:  lib.  IX,  cp.  I.  Jaffe,  Reg.  1525  (i  1 56). 

GREGORIUS  I ANU  ARIO  EPISCOPO  CARALIS 

Praedicator  omnipotentis  Domini  Paulus  apostolus  dicit:  i> 
« Seniorem  ne  increpaveris  » . Sed  haec  eius  regula  in  ea 
re  servanda  est,  cum  culpa  senioris  exemplo  suo  non  trahit 
ad  interitum  corda  iuniorum.  Ubi  autem  senior  iuvenibus 
exemplum  ad  interitum  praebet,  ibi  districta  increpatione  fe- 
riendus est.  Nam  scriptum  est : « Laqueus  iuvenum  omnes  20 
« vos  » . Et  rursum  propheta  dicit : « Et  peccator  centum 
« annorum  maledictus  est».  Tanta  autem  nequitia  ad  aures 
meas  de  tua  senectute  pervenit,  ut  eam,  nisi  adhuc  huma- 
nitus pensaremus,  lixa  iam  maledictione  feriremus.  Dictum 
quippe  mihi  est,  quod  dominico  die  priusquam  missarum  25 
sollemnia  celebrares,  ad  exarandam  messem  latoris  prae- 
sentium perrexisti  et  post  exarationem  eius  missarum  sol- 

1.  Cfr.  cp.  IV.  9,  p.  108  et  not. 
ibid.  pp.  1 io-iit. 

14.  De  eodem  v.  not.  17,  p.  108. 

16.  I 77?«.,  V,  1. 


21.  Is.,  XLII,  22. 

22.  Is.,  LXV,  20. 

26.  Latoris : hic  est  Donatus  qui- 
dam de  quo  v.  ep.  IX,  11. 

lerrmia  celebrasti.  Post  missarum  sollemnia  etiam  terminos 
possessionum  illius  eradicare  minime  timuisti.  Quod  factum 
quae  poena  debuit  insequi,  omnes  qui  audiunt  sciunt.  Dubii 
autem  de  tanta  hac  perversitate  fueramus;  sed  filius  noster 
5 Cyriacus  abbas  a nobis  requisitus,  dum  esset  Caralis,  ita  se 
cognovisse  perhibuit.  Et  quia  adhuc  canis  tuis  parcimus, 
hortamur:  aliquando  resipisce  senex  atque  a tanta  te  levitate 
morum  et  operum  perversitate  compesce.  Quanto  morti 
vicinior  efficeris,  tanto  fieri  sollicitior  atque  timidior  debes, 
io  Et  quidem  poenae  sententia  in  te  fuerat  iaculanda,  sed  quia 
simplicitatem  tuam  cum  senectute  novimus  interim  tacemus. 
Eos  vero  quorum  consiliis  haec  egisti,  in  duobus  mensibus 
excommunicatos  esse  decernimus,  ita  ut,  si  quid  eis  intra  duo- 
rum mensium  spatium  humanitus  evenerit,  benedictione  via- 
1 5 tici  non  priventur.  Deinceps  autem  ab  eorum  consiliis  cautus 
existe,  te  quoque  sollicite  custodi,  ne,  si  eis  in  malo  discipu- 
lus fueris,  quibus  magister  in  bono  esse  debuisti,  nec  simpli- 
citati tuae  nec  ulterius  senectuti  parcamus. 


XLII. 

20  Gregoritis  I papa  Mauricii  imperatoris  ^ elutu  pro  pace  ecclesiae  laudat; 
sed  eam  superbi  cuiusdam  vocabuli  inventione  turbari;  neque  S.  Petrum 
neque  Romanos  pontifices,  quibus  appellatio  « universalis  » a synodo  Chal- 
cedonensi  oblata  esset,  hac  appellatione  usos  esse  docet.  Imperiali  coer- 
citione Iohaunem  episcopum  Constanlinopolitanum  adducendum  esse,  ne 
25  diutius  superbum  sibi  nomen  imponat. 

S9S»  ill,L 

Ed.  H:  lib.  V,  cp.  37  (1,  p.  320).  Ed.  M.  lib.  V,  ep.  20.  J.ilTc,  Keg.  13^0  (072). 

GREGORIUS  MAURICIO  AUGUSTO 

Piissimus  atque  a Deo  constitutus  dominus  noster  inter 
30  ceteras  augustorum  ponderum  curas  et  conservanda  quoque 

5.  De  Cyri  aco  v.  not.  9,  p.  112.  Haec  prima  est  epistolarum  con- 
28.  De  Mauricio  v.  not.  9,  p.  103.  troversiam  circa  titulum  univer- 

sacerdotali  caritati  rectitudine  studii  spiritalis  invigilat,  vi- 
delicet pie  veraciterque  considerans  neminem  recte  posse 
terrena  regere,  nisi  noverit  divina  tractare,  pacemque  rei- 
publicae  ex  universalis  ecclesiae  pace  pendere.  Quae  enim, 
serenissime  domine,  virtus  humana  quodque  carnei  robur  5 
brachii  contra  vestri  christianissimi  culmen  imperii  inreli- 
giosas  praesumeret  manus  erigere,  si  studeret  concors  sa- 
cerdotum mens  redemptorem  suum  lingua  pro  vobis  atque, 
ut  oportebat,  meritis  exorare?  Aut  quis  ferocissimae  gentis 
gladius  in  necem  fidelium  tanta  crudelitate  grassaretur,  nisi  10 
nostra  vita,  qui  sacerdotes  nominamur  et  non  sumus,  a pra- 
vissimis gravaretur  operibus?  Sed  dum  nos  competentia 
nobis  derelinquimus  et  nobis  incompetentia  cogitamus,  pec- 
cata nostra  barbaricis  viribus  sociamus,  et  culpa  nostra  ho- 
stium gladios  exacuit,  quae  reipublicae  vires  gravat.  Quid  15 


salis  spectantium,  quarum  hic  est 
elenchus:  V,  37,  39,  41,  44,  45  ; 
VII,  24,  30;  VIII,  29;  IX,  156. 
Harum  praestantissimae  sunt, 
praeter  nostram,  V,  39,  44,  45  ad 
Constantinam  basilissam , Iohan- 
nem  nesteuten , et  Sabinianum  apo- 
crisiarium  missas,  quasque  vides 
infra.  Superbae  usurpationi  Io- 
hannis  ncstcutes  (de  quo  v.  not.  9, 
p.  3)  iam  inde  ab  an.  388  publice 
in  concilio  Constantinopolitano 
patratae,  favebat  aulae  Bvzantinae 
ambitio  et  Constantinopolis  « no- 
v vae  Romae  » praestantia  po- 
litica. 

Ideoque  nunquam  controversia 
finem  habuit,  quamvis  suspensa 
fuerit  tempore  Bonifacii  III  «qui 
« optinuit  apud  Focatem  princi- 
« pem  ut  sedis  apostolica  b.  Petri 
« apostoli  caput  esset  omnium  ec- 
clesiarum quia  ecclesia  Constan- 


« tinopolitana  prima  se  omnium 
« ecclesiarum  scribebat » ; Vita  Bo- 
nifacii III  in  Liber  pontificalis  (ed. 
Duchesne),  n.  ii 5, 1,  p.  3:6. 

Clarissimus  Duchesne  in  nota 
ad  hunc  locum  ait:  « On  n’a  pas 
« d’autre  renseignement  sur  ce 
« decret  de  Phocas,  qui  parait 
« avoir  donn£  ainsi  une  satis- 
« faction  momentanae  aux  r£cla- 
« mations  des  papes  contre  le  titre 
« de  patriarche  £coum£nique  a- 
« dopt£  par  le  patriarche  de  Con- 
« stantinople  »;  ibid. 

Hinc  occasio  Gregorio  fuit  ti- 
tulum servi  servorum  Dei , quem 
iam  a claustrali  vita  {servitus  Dei 
appellata)  sibi  dederat,  publice  su- 
mendi: eumdemque  omnes  suc- 
cessores adoptarunt.  Cfr.  Iohann. 
Diac.  Vita  s.  Greg.,  III,  51,  60; 
Grisar,  S.  Greg.  M.}  Roma,  1894, 
p.  218. 

autem  dicturi  sumus,  qui  populum  Dei  cui  indigne  praesu- 
mus peccatorum  nostrorum  oneribus  premimus,  qui  quod 
per  linguam  praedicamus  per  exempla  destruimus,  qui  iniqua 
docemus  operibus  et  sola  voce  ea  quae  sunt  iusta  praetendi- 
5 mus  ? Ossa  ieiuniis  atteruntur,  et  mente  turgemus.  Corpus 
despectis  vestibus  tegitur,  et  elatione  cordis  purpuram  supe- 
ramus. Iacemus  in  cinere  et  excelsa  respicimus.  Doctores 
humilium,  duces  superbiae,  ovina  facie  lupinos  dentes  abscon- 
dimus. Sed  quis  horum  finis  est,  nisi  quod  hominibus  sua- 
10  demus,  Deo  autem  manifesti  sumus?  Quamobrem  pro- 
videntissime piissimus  dominus  ad  compescendos  bellicos 
motus  pacem  quaerit  ecclesiae  atque  ad  huius  compagem 
sacerdotum  dignatur  corda  reducere.  Quod  quidem  ego 
opto  atque,  quantum  ad  me  attinet,  serenissimis  iussionibus 
1 5 oboedientiam  praebeo.  Quia  vero  non  causa  mea,  sed  Dei 
est,  et  quia  non  solus  ego,  sed  tota  turbatur  ecclesia,  quia 
piae  leges,  quia  veneranda  synodus,  quia  ipsa  etiam  domini 
nostri  Iesu  Christi  mandata  superbi  atque  pompatici  cuiusdam 
sermonis  inventione  turbantur,  piissimus  dominus  locum  secet 
20  vulneris  atque  resistentem  aegrum  augustae  vinculis  aucto- 
ritatis astringat.  Dum  enim  ista  reprimitis,  rempublicam 
sublevatis;  et  dum  talia  reciditis,  de  regni  vestri  prolixitate 
tractatis. 

Cunctis  ergo  evangelium  scientibus  liquet,  quod  voce 
25  Dominica  sancto  et  omnium  apostolorum  principi  Petro  apo- 
stolo, totius  ecclesiae  cura  commissa  est.  Ipsi  quippe  di- 
citur: «Petre,  amas  me?  pasce  oves  meas  ».  Ipsi  dicitur: 
« Ecce  satanas  expetiit  cribrare  vos  sicut  triticum ; et  ego 
«pro  te  rogavi,  Petre,  ut  non  deficiat  fides  tua;  et  tu  ali- 
30  «quando  conversus  confirma  fratres  tuos».  Ipsi  dicitur: 
«Tu  es  Petrus,  et  super  hanc  petram  aedificabo  ecclesiam 

9.  Quid  (p.  1 16,  r.  1$)  - abscon-  sanctitas  pro  hypocrisi  depingitur. 
dimus]  Verba  haec  directe  perso-  27.  Iohann.,  XXI,  17. 

nam  ieiunatoris  attingunt,  cuius  30.  Luc.,  XXII,  31. 

«meam,  et  portae  inferi  non  praevalebunt  adversus  eam; 

« et  tibi  dabo  claves  regni  coelorum : et  quodeumque  liga- 
« veris  super  terram,  ligatum  erit  et  in  coelo,  et  quodeum- 
« que  solveris  super  terram,  soluta  erunt  et  in  coelo » . 

Ecce  claves  regni  coelestis  accipit,  potestas  ei  ligandi  et  5 
solvendi  tribuitur,  cura  ei  totius  ecclesiae  et  principatus  com- 
mittitur et  tamen  universalis  apostolus  non  vocatur:  et  vir 
sanctissimus  consacerdos  meus  Iohannes  vocari  universalis 
episcopus  conatur.  Exclamare  compellor  ac  dicere:  « O 
« tempora,  o mores  ».  10 

Ecce  cuncta  in  Europae  partibus  barbarorum  iuri  sunt  tra- 
dita, destructae  urbes,  eversa  castra,  depopulatae  provinciae ; 
nullus  terram  cultor  inhabitat;  saeviunt  et  dominantur  cotidie 
in  nece  fidelium  cultores  idolorum:  et  tamen  sacerdotes,  qui 
in  pavimento  et  cinere  flentes  iacere  debuerunt,  vanitatis  sibi  15 
nomina  expetunt  et  novis  ac  profanis  vocabulis  gloriantur. 

Numquid  ego  hac  in  re,  piissime  domine,  propriam 
causam  defendo?  Numquid  specialem  iniuriam  vindico? 
causam  omnipotentis  Dei,  causam  universalis  ecclesiae. 

Quis  iste  est  qui  contra  statuta  evangelica,  contra  cano-  20 
num  decreta  novum  sibi  usurpare  nomen  praesumit?  utinam 
vel  sine  inminutione  unus  sit,  qui  vocari  appetit  universus. 

Et  certe  multos  in  Constantinopolitanae  hereseos  vora- 
gine cecidisse  novimus  sacerdotes  et  non  solum  hereticos, 
sed  etiam  hcresiarchas  factos.  Inde  quippe  Nestorius,  qui  25 
mediatorem  Dei  et  hominum  Christum  Iesum  duas  esse  per- 
sonas existimans,  quia  Deum  hominem  fieri  potuisse  non 
credidit,  usque  ad  Iudaicam  perfidiam  erupit.  Inde  Mace- 
donius, qui  consubstantialem  Patri  et  Filio  Spiritum  sanctum 
deum  esse  denegavit.  Si  igitur  illud  nomen  in  ea  ecclesia  50 
sibi  quisquam  arripit,  quod  apud  bonorum  omnium  iudi- 

Matth.,  XVI,  18-19. 

10.  Ita  etiam  Cic.  In  l\rr.  II,  iv,  25,  56;  pro  Deiot.  XI,  31. 

cium  fecit,  universa  ergo  ecclesia,  quod  absit,  ab  statu  suo 
corruit,  quando  is  qui  appellatur  universalis  cadit.  Sed 
absit  a christianis  cordibus  nomen  istud  blasphemiae  in  quo 
omnium  sacerdotum  honor  adimitur,  dum  ab  uno  sibi  de- 
5 menter  arrogatur. 

Certe  pro  beati  Petri  apostolorum  principis  honore  per 
venerandam  Chalcedonensem  synodum  Romano  pontifici 
oblatum  est.  Sed  nullus  eorum  umquam  hoc  singulari- 
tatis nomine  uti  consensit,  ne,  dum  privatum  aliquid  da- 
10  retur  uni,  honore  debito  sacerdotes  privarentur  universi. 
Quid  est  ergo,  quod  nos  huius  vocabuli  gloriam  et  obla- 
tam non  quaerimus  et  alter  sibi  hanc  arripere  etiam  non 
oblatam  praesumit? 

Ille  ergo  magis  est  piissimorum  dominorum  praeceptione 
15  flectendus,  qui  praeceptis  canonicis  oboedientiam  praebere 
contemnit.  Ille  coercendus  est,  qui  sanctae  universali  ec- 
clesiae iniuriam  facit,  qui  corde  tumet,  qui  gaudere  de  no- 
mine singularitatis  appetit,  qui  honori  quoque  vestri  imperii 
se  per  privatum  vocabulum  superponit.  Ecce  omnes  hac  de 
20  re  scandalum  patimur.  Ad  vitam  igitur  rectam  revertatur 
auctor  scandali,  et  omnia  sacerdotum  iurgia  cessabunt.  Ego 
enim  cunctorum  sacerdotum  servus  sum,  in  quantum  ipsi 
sacerdotaliter  vivunt.  Nam  qui  contra  omnipotentem  Deum 
per  inanis  gloriae  tumorem  atque  contra  statuta  patrum  suam 
25  cervicem  erigit,  in  omnipotente  Domino  confido,  quia  meam 
sibi  nec  cum  gladiis  flectit. 

Quid  autem  nuper  in  hac  urbe  ex  huius  vocabuli  auditu 
gestum  sit,  Sabiniano  diacono  ac  responsali  meo  suptilius 
indicavi.  Cogitet  igitur  dominorum  pietas  de  me  proprio 


8.  In  sess.  III  h.  concilii  qui- 
dam supplices  libelli  et  in  sess.  VI 
Paschasinus  Sedis  apostolicae  le- 
gatus, hac  appellatione  papam  ho- 
norarunt. Unde,  aiunt  Maurini, 


« melius  diceretur  in  veneranda 
«Chalc.  synodo». 

29.  Haec  epistola  in  Registro 
desideratur.  De  Sabiniano  v. 
not.  4,  p.  14. 

suo,  quem  specialiter  prae  ceteris  semper  fovit  atque  con- 
tinuit, qui  et  vobis  oboedientiam  praebere  desidero  et  tamen 
de  mea  neglegentia  repperiri  reus  superno  tremendoque  iu- 
dicio  pertimesco,  ac  secundum  petitionem  praedicti  Sabiniani 
diaconi  aut  piissimus  dominus  ipsum  dignetur  iudicare  ne-  5 
gotium  aut  saepe  nominatum  virum,  ut  ab  hac  intentione 
tandem  cesset,  inflectere.  Si  ergo  iustissimo  iudicio  pie- 
tatis vestrae  vel  clementibus  ammonitionibus  cesserit,  omni- 
potenti Deo  gratias  referimus  atque  de  concessa  per  vos 
omni  ecclesiae  pace  gaudemus.  Sin  autem  in  eadem  diutius  10 
contentione  perstiterit,  hac  de  re  iam  veritatis  sententiam 
certam  tenemus,  quae  ait:  «Omnis  qui  se  exaltat  humilia- 
« bitur  »,  et  unde  rursus  scriptum  est:  «Ante  ruinam  exal- 
c<  tatur  cor  ».  Ego  autem  dominorum  iussionibus  oboe- 
dientiam praebens  praedicto  consacerdoti  meo  et  dulciter  15 
scripsi  et  humiliter,  ut  ab  hac  inanis  gloriae  appetitione  sese 
emendet,  am monui.  Si  igitur  me  audire  voluerit,  habet 

devotum  fratrem.  Si  vero  in  superbia  persistit,  iam  quid 
sequatur  aspicio,  quia  illum  sibi  adversarium  invenit,  de  quo 
scriptum  est : « Deus  superbis  resistit,  humilibus  autem  dat  20 
« gratiam  ». 


XLIII. 

Gregorius  I papa  Constantinam  Augustam  propter  favorem  S.  Petro 
tributum  laudat  monetque,  ut  Iohannis  episcopi  Constantinopolitani , qui  se 
universalem  appellet,  superbiae  obnitatur.  Se  in  urbe  inter  gladios  Lan-  25 
gobardorum  imperatoris  saccellarium  esse  scribit.  Maximo,  episcopo  Sa- 
lonitano,  ordinationem  se  inscio  acceptam  ad  imperatoris  voluntatem  igno- 
scit; quin  reliqua  vero  illius  delicta  animadvertantur,  propter  Deum  effici 
posse  negat. 

S9S>  iun.  1.  30 

Ed.  H : lik  V,  cp.  50  (I,  p.  526).  Hd.  M:  lib.  V,  ep.  21.  Jafle,  Reg.  1352  (973). 

13.  Luc.,  XIV,  13.  16.  Vide  epistolam  V,  44,  p.  125. 

14.  /Vor.,  XVI,  18.  21.  Iac.,  IV,  6. 

Omnipotens  Deus,  qui  pietatis  vestrae  cor  suae  dextera 
maiestatis  tenet  et  nos  ex  vobis  protegit  et  vobis  pro  tempora- 
libus actibus  aeternae  praemia  remunerationis  parat.  Nam 
S Sabiniano  diacone  responsali  meo  scribente  cognovi  in  causis 
beati  Petri  apostolorum  principis  contra  quosdam  superbe 
humiles,  ficte  blandos,  quanta  se  iustitia  vestra  serenitas  im- 
pendat. Et  in  redemptoris  nostri  largitate  confido,  quia  bo- 
num hoc  in  serenissimo  domino  et  piissimis  filiis  in  cae- 
io  lestis  quoque  patriae  retributione  recipiatis ; nec  dubium  est 
peccatorum  vinculis  solutis  aeterna  vos  bona  recipere,  quae 
in  causis  eius  ecclesiae  ipsum  vobis,  cui  potestas  ligandi  et 
solvendi  data  est,  debitorem  fecistis.  Unde  adhuc  peto,  ut 
nullius  praevalere  contra  veritatem  hypocrisin  permittatis, 
15  quia  sunt  quidam,  qui  iuxta  egregii  praedicatoris  vocem 
« per  dulces  sermones  et  benedictiones  seducunt  corda  inno- 
« centium  » ; qui  veste  quidem  despecti  sunt,  sed  corde  tu- 
ment et  quasi  in  hoc  mundo  cuncta  despiciunt,  sed  tamen 
ea  quae  mundi  sunt  cuncta  simul  adipisci  quaerunt ; qui  in- 
20  dignos  se  omnibus  hominibus  fatentur,  sed  privatis  voca- 
bulis contenti  esse  non  possunt,  quia  illud  appetunt,  unde 
omnibus  digniores  esse  videantur.  Vestra  itaque  pietas, 
quam  omnipotens  Deus  cum  serenissimo  domino  universo 
mundo  praeesse  constituit,  illi  per  favorem  iustitiae  suum 
25  famulatum  reddat,  a quo  ius  tantae  potestatis  accepit,  ut 
quanto  verius  in  executione  veritatis  auctori  omnium  servit, 
tanto  securius  commisso  sibi  mundo  dominetur. 

Praeterea  indico,  quia  piissimi  domini  scripta  suscepi, 
ut  cum  fratre  et  consacerdote  meo  Iohanne  debeam  esse 


1 . De  Constantina  Augusta, 
v.  not.  15,  p.  21. 

7.  Ad  Iohannem  ieiunatorem 
verba  haec  referuntur;  v.  not.  9, 


p.  117. 

17.  Kom.  XVI,  18. 

28.  Mauricius  eum  iusserat  epi- 
stolam Ioh.  Const.  scribere  (quae 

paciticus.  Et  quidem  sic  religiosum  dominum  decuit,  ut 
sacerdotibus  ista  praeciperet.  Sed  cum  se  nova  praesum- 
ptione atque  superbia  isdem  frater  meus  universalem  episco- 
pum appellet,  ita  ut  sanctae  memoriae  decessoris  mei  tem- 
pore ascribi  se  in  synodo  tali  hoc  superbo  vocabulo  faceret,  5 
quamvis  cuncta  acta  illius  synodi  sede  apostolica  contradi- 
cente soluta  sint : triste  mihi  aliquid  serenissimus  dominus 
innuit,  quod  non  eum  corripuit  qui  superbit,  sed  me  magis 
ab  intentione  mea  declinare  studuit,  qui  in  hac  causa  evan- 
geliorum  et  canonum  statuta,  humilitatis  atque  rectitudinis  10 
veritatem  defendo.  Qua  in  re  a praedicto  fratre  et  consa- 
cerdote meo  contra  evangelicam  sententiam,  contra  quoque 
beatum  Petrum  apostolum  et  contra  omnes  ecclesias  cano- 
numque agitur  statuta.  Sed  est  omnipotens  Deus,  in  cuius 
manu  sunt  omnia,  de  quo  scriptum  est:  « Non  est  sapientia,  15 
«non  est  prudentia,  non  est  consilium  contra  Deum».  Et 
quidem  saepe  fatus  sanctissimus  frater  serenissimo  domino 
multa  suadere  conatur;  sed  bene  novi,  quia  tantae  illae  ora- 
tiones eius  et  lacrimae  nihil  ei  a quoquam  contra  rationem 
aut  animam  suam  subripi  permittunt.  20 

Triste  tamen  valde  est,  ut  patienter  feratur,  quatenus  de- 
spectis omnibus  praedictus  frater  et  coepiscopus  meus  solus 
conetur  appellari  episcopus.  Sed  in  hac  eius  superbia  quid 
aliud  nisi  propinqua  iam  Antichristi  esse  tempora  desi- 
gnantur? Quia  illum  videlicet  imitatur,  qui  spretis  in  so-  25 
ciali  gaudio  angelorum  legionibus  ad  culmen  conatus  est 
singularitatis  erumpere  dicens:  « Super  astra  coeli  exaltabo 
« solium  meum,  sedebo  in  monte  testamenti,  in  lateribus  aqui- 


cst  Y,  44,  p.  125)  ut  usurpatum 
titulum  deponeret. 

v Synodus  Constant,  an.  588 
congregata  est  in  qua  Gregorius 
Antioch.  ab  incestus  cum  propria 
sorore  accusatione  purgatus  est  et 


in  qua  primum  Iohannes  ucstcuies 
titulum  usurpavit.  Cfr.  Mansi,  IX, 
coi.  974.  V.  I.  Diac.  Vita  s.  Greg.y 
III,  Si;  et  ep.  V,  41, 44 ; IX,  156. 

16.  Prov .,  XXI,  30. 

24.  Vide  not.  23,  p.  105. 

« Ionis,  ascendam  super  altitudinem  nubium,  similis  ero  al- 
«tissimo».  Unde  per  omnipotentem  Dominum  rogo  ne 
pietatis  vestrae  tempora  permittatis  unius  hominis  elatione 
maculari  neque  tam  perverso  vocabulo  ullum  quoquo  modo 
5 praebeatis  assensum  atque  hac  in  causa  nequaquam  me  pietas 
vestra  despiciat,  quia,  etsi  peccata  Gregorii  tanta  sunt,  ut 
pati  talia  debeat,  Petri  apostoli  peccata  nulla  sunt,  ut  vestris 
temporibus  pati  ista  mereatur.  Unde  iterum  atque  iterum 
per  omnipotentem  Dominum  rogo,  ut,  sicut  parentes  vestri 
10  priores  principes  sancti  Petri  apostoli  gratiam  quaesiverunt, 
vos  quoque  hanc  vobis  et  quaerere  et  servare  curetis  et 
propter  peccata  nostra,  qui  ei  indigni  servimus,  eius  apud  vos 
honor  nullatenus  minuatur,  qui  et  modo  vobis  adiutor  esse 
in  omnibus  et  postmodum  vestra  valeat  peccata  dimittere. 
15  Viginti  autem  iam  et  septem  annos  ducimus,  quod  in 
hac  urbe  inter  Langobardorum  gladios  vivimus.  Quibus 
quam  multa  ab  hac  ecclesia  cotidianis  diebus  erogantur,  ut 
inter  eos  vivere  possimus,  suggerenda  non  sunt.  Sed  'bre- 
viter indico,  quia,  sicut  in  Ravennae  partibus  dominorum 
20  pietas  apud  primi  exercitus  Italiae  saccellarium  habet,  qui 
causis  supervenientibus  cotidianas  expensas  faciat,  ita  et  in 
hac  urbe  in  causis  talibus  eorum  saccellarius  ego  sum.  Et 
tamen  haec  ecclesia,  quae  uno  eodemque  tempore  clericis, 
monasteriis,  pauperibus,  populo  atque  insuper  Langobardis 
25  tam  multa  indesinenter  expendit,  eccc  adhuc  ex  omnium 

2.  Is.,  XIV,  13. 

16.  Nam  Alboinus,  Langobardo- 
rum dux,  an.  568  in  Italiam  ve- 
nerat. 

18.  Nam  - ut  supra  vidimus 
not.  8,  p.  69  - Gregorius  in  redem- 
ptionem captivorum  multa  ero- 
gabat. 

20.  Saccellarius  (a  sacculo ) in 
exercitu  erat  qui  denarios  militi- 


bus distribuebat.  Haec  paterna  in 
cives  Romanos  vigilantia  effecit 
ut  - declinante  Byzantina  pote- 
state in  Urbe  - pontifex  mutuo 
Romanorum  consensu  princeps  ci- 
vitatis pedetentim  evaderet.  Qr. 
Sciinurkk,  L3 origine  dello  Stato 
dt lia  Chie sa  (trad.  A.  Mkkcati), 
Roma,  1809,  p.  9. 

ecclesiarum  afflictione  premitur,  quae  de  hac  unius  hominis 
superbia  multum  gemunt,  etsi  dicere  nihil  praesumunt. 

Salonitanae  vero  civitatis  episcopus  me  ac  responsali  meo 
nesciente  ordinatus  est,  et  facta  res  est,  quae  sub  nullis  an- 
terioribus principibus  evenit.  Quod  ego  audiens  ad  eundem  5 
praevaricatorem,  qui  inordinate  ordinatus  est,  protinus  misi, 
ut  omnino  missarum  sollemnia  celebrare  nullo  modo  prae- 
sumeret, nisi  prius  a serenissimis  dominis  cognoscerem,  si 
hoc  fieri  ipsi  iussissent;  quod  ei  sub  excommunicationis  in- 
terpositione mandavi.  Et  contempto  me  atque  despecto  in  10 
audacia  quorumdam  saecularium  hominum,  quibus  denudata 
sua  ecclesia  praemia  multa  praebere  dicitur,  nuncusque  missas 
facere  praesumit  atque  ad  me  venire  secundum  iussionem 
dominorum  noluit.  Ego  autem  praeceptioni  pietatis  eius 
oboediens  eidem  Maximo,  qui  me  nesciente  ordinatus  est,  i> 
hoc  quod  in  ordinatione  sua  me  vel  responsalem  meum  prae- 
termittere praesumpsit,  ita  ex  corde  laxavi,  ac  si  me  auctore 
fuerit  ordinatus.  Alia  vero  perversa  illius,  scilicet  mala 
corporalia,  quae  cognovi,  vel  quia  cum  pecuniis  est  electus 
vel  quod  excommunicatus  missas  facere  praesumpsit,  propter  20 
Deum  inrequisita  praeterire  non  possum.  Sed  opto  et  Do- 
minum deprecor,  quatenus  nihil  in  eo  de  his  quae  dicta 
sunt  valeat  inveniri  et  sine  periculo  animae  meae  causa 
ipsius  terminetur.  Prius  tamen  quam  haec  cognoscantur, 
serenissimus  dominus  discurrente  iussione  praecepit,  ut  eum  2> 
venientem  cum  honore  suscipiam;  et  valde  grave  est,  ut 
vir  de  quo  tanta  et  talia  nuntiantur,  cum  ante  requiri  et 
discuti  debeat,  honoretur;  et  si  episcoporum  causae  mihi 
commissorum  apud  piissimos  dominos  aliorum  patrociniis 


3.  Dc  persona  et  controversia 
Maximi  episcopi  Salonitani  v.  in- 
fra not.  17,  p.  149. 

20.  wih'  commissorum : ut  patriar- 
chae Occidentis : et  sunt  in  ep.  VIII, 


io(v.  supra  p.  106)  numerati:  inter 
quos  etiam  episcopus  Salonitanus 
est  recensendus,  quem  Gregorius 
tunc  non  nominat,  quia  eius  ordi- 
nationem ut  invalidam  habebat. 

disponuntur,  infelix  ego  in  ecclesia  ista  quid  facio?  Sed  ut 
episcopi  mei  me  despiciant  et  contra  me  refugium  ad  sae- 
culares iudices  habeant,  omnipotenti  Deo  gratias  ago,  pec- 
catis meis  deputo.  Hoc  tamen  breviter  suggero,  quia  ali- 
5 quantulum  expecto  et,  si  ad  me  venire  diu  distulerit,  exercere 
in  eo  districtionem  canonicam  nullo  modo  cessabo.  In  om- 
nipotente  autem  Domino  confido,  quia  longam  piissimis  do- 
minis vitam  tribuet  et  nos  sub  manu  vestra  non  secundum 
peccata  nostra,  sed  secundum  suae  gratiae  dona  disponet. 

10  Haec  ergo  tranquillissimae  dominae  suggero,  quia  integer- 
rima serenitatis  eius  conscientia  quanto  moveatur  zelo  re- 
ctitudinis atque  iustitiae,  non  ignoro. 

Data  die  kalendarum  Iuniarum. 


XLIV. 

15  Gregorius  I papa  Johannem,  episcopum  Constantinopolitanum,  blande 
admonet,  ne  uti  universalis  episcopi  nomine  pergat , quo  ipsi  Romani  pontifices 
universales  a synodo  Chalcedotiensi  appellati , abstineant.  De  Iohannis  et 
Atbanasii  presbyterorum  causa  responsum  differt  propter  tribulationes  bar- 
barorum, propter  quas  sibi  respirare  vix  liceat. 

20  j )95,  iun.  1. 

EJ.  H:  lib.  V,  cp.  44  (I,  p.  338).  Ed.  M:  lib.  V,  cp.  18,  Jaftc,  Keg.  1357(970). 


GREGORIUS  IOHANNI  EPISCOPO  CONSTANTINOPOLITANO 

Eo  tempore  quo  fraternitas  vestra  in  sacerdotali  honore 
provecta  est,  quantam  ecclesiarum  pacem  atque  concordiam 
25  invenerit,  recolit.  Sed  quo  ausu  quove  tumore  nescio,  no- 
vum sibi  conata  est  nomen  arripere,  unde  omnium  fratrum 
corda  potuissent  ad  scandalum  pervenire.  Qua  in  re  vehe- 
menter ammiror,  quia,  ne  ad  episcopatum  venire  potuisses, 
fugisse  memini  te  velle ; quem  tamen  adeptum  ita  exercere 

22.  De  eodem  v.  not.  9,  p.  3. 

desideras,  ac  si  ad  eum  ambitioso  desiderio  cucurrisses.  Qui 
enim  indignum  te  fatebaris  esse,  ut  episcopus  dici  debuisses, 
ad  hoc  quandoque  perductus  es,  ut  despectis  fratribus  epi- 
scopus appetas  solus  vocari.  Et  quidem  hac  de  re  sanctae 
memoriae  decessoris  mei  Pelagii  gravia  ad  sanctitatem  ve- 
stram scripta  transmissa  sunt,  in  quibus  synodi,  quae  apud 
vos  de  fratris  quondam  et  consacerdotis  nostri  Gregorii  causa 
congregata  est,  propter  nefandum  elationis  vocabulum  acta 
dissolveret,  et  archidiaconem,  quem  iuxta  morem  ad  ve- 
stigia dominorum  transmiserat,  missarum  vobiscum  solle- 
mnia celebrare  prohibuit.  Post  eius  vero  obitum,  cum  indi- 
gnus ego  ad  ecclesiae  regimen  adductus  sum,  et  ante  per 
alios  responsales  meos  et  nunc  per  communem  filium  Sa- 
binianum  diaconem  alloqui  fraternitatem  vestram,  ut  a tali 
se  praesumptione  compesceret,  non  equidem  scripto,  sed 
nudo  sermone  curavi,  et  si  emendare  nolles,  eum  missarum 
sollemnia  cum  fraternitate  vestra  celebrare  prohibui,  ut  san- 
ctitatem vestram  prius  sub  quadam  verecundiae  reverentia 
pulsarem,  quatenus,  si  emendari  nefandus  ac  profanus  tumor 
verecunde  non  posset,  tunc  ad  ea  debuisset,  quae  sunt  di- 
stricta atque  canonica,  perveniri.  Et  quia  resecanda  vulnera 
leni  prius  manu  palpanda  sunt,  rogo,  deprecor  et  quanta  pos- 
sum dulcedine  exposco,  ut  fraternitas  vestra  cunctis  sibi  adu- 
lantibus atque  erroris  nomen  deferentibus  contradicat  nec 
stulto  ac  superbo  vocabulo  appellari  consentiat.  Vere  enim 
flens  dico  atque  ex  intimo  viscerum  dolore  peccatis  meis 
reputo,  quod  ille  meus  frater  nuncusque  ad  humilitatem  re- 
duci non  valuit,  qui  ad  hoc  in  episcopatus  gradu  constitutus 
est,  ut  aliorum  animas  ad  humilitatem  reducat;  quod  ille, 
qui  veritatem  docet  alios,  semetipsum  docere  nec  me  quoque 
deprecante  consensit. 

6.  Do  hac  synodo  v.  not.  5,  tus  fuerat  Constantinopolitanus 
p.  122.  apocrisiarius. 

13.  Ante  Sabinianutn  Honora- 

Perpende,  rogo,  quia  in  hac  praesumptione  temeraria  pax 
totius  turbatur  ecclesiae  et  gratiae  contradicitur  communiter 
omnibus  effusae.  In  qua  nimirum  ipse  tantum  crescere  po- 
teris, quantum  penes  temetipsum  decreveris,  tantoque  maior 
5 efficeris,  quantum  te  a superbiae  et  stultitiae  vocabulo  re- 
stringis, atque  in  tantum  proficis  quantum  tibi  non  studueris 
derogando  fratribus  arrogare.  Humilitatem  ergo,  frater  ca- 
rissime, totis  visceribus  dilige,  per  quam  cunctorum  fratrum 
concordia  et  sanctae  universalis  ecclesiae  unitas  valeat  cu- 
10  stodiri.  Certe  Paulus  apostolus  cum  audiret  quosdam  di- 
cere: « Ego  sum  Pauli,  ego  Apollo,  ego  vero  Cephac  », 
hanc  dilacerationem  corporis  dominici,  per  quam  membra 
eius  aliis  quodammodo  se  capitibus  sociabant,  vehementis- 
sime perhorrescens,  exclamavit  dicens : « Numquid  Paulus 
15  «pro  vobis  crucifixus  est,  aut  in  nomine  Pauli  baptizati 
« estis?  » Si  ergo  ille  membra  dominici  corporis  certis  extra 
Christum  quasi  capitibus  et  ipsis  quidem  apostolis  subici  par- 
titialiter  evitavit:  tu  quid  Christo,  universalis  scilicet  eccle- 
siae capiti  in  extremi  iudicii  es  dicturus  examine,  qui  cuncta 
20  eius  membra  tibimet  conaris  universalis  appellatione  suppo- 
nere? Quis,  rogo,  in  hoc  tam  perverso  vocabulo  nisi  ille 
ad  imitandum  proponitur,  qui  despectis  angelorum  legio- 
nibus secum  socialiter  constitutis  ad  culmen  conatus  est 
singularitatis  erumpere,  ut  et  nulli  subesse  et  solus  omnibus 
25  praeesse  videretur ? Qui  etiam  dixit:  «In  coelum  conscen- 
« dam,  super  astra  coeli  exaltabo  solium  meum.  Sedebo 
« in  monte  testamenti,  in  lateribus  aquilonis.  Ascendam 
« super  altitudinem  nubium,  similis  ero  altissimo». 

Quid  enim  fratres  tui  omnes  ecclesiae  universalis  epi- 
30  scopi  nisi  astra  caeli  sunt,  quorum  vita  simul  et  lingua 
inter  peccata  erroresque  hominum  quasi  inter  noctis  tene- 
bras lucent?  Quibus  dum  cupis  temetipsum  vocabulo  elato 

11.  I Cor.,  I,  12.  28.  Is..  XIV,  13. 

16.  Ibid.,  I,  13. 

praeponere  eorumque  nomen  tui  comparatione  calcare,  quid 
aliud  dicis  nisi : « In  coelum  conscendam,  super  astra  coeli 
« exaltabo  solium  meum  » ? An  non  universi  episcopi  nubes 
sunt,  qui  et  verbis  praedicationis  pluunt  et  bonorum  operum 
luce  coruscant?  Quos  dum  vestra  fraternitas  despiciens  5 
sub  se  premere  conatur,  quid  aliud  dicit  nisi  hoc,  quod  ab 
antiquo  hoste  dicitur : « Ascendam  super  altitudinem  nu- 
et bium  »?  Quae  cuncta  ego  cum  flens  conspicio  et  occulta 
Dei  iudicia  pertimesco,  augentur  lacrimae,  gemitus  se  in  meo 
corde  non  capiunt,  quod  ille  noster  sanctissimus  domnus  10 
Iohannes,  tantae  abstinentiae  atque  humilitatis  vir,  familia- 
rium seductione  linguarum  ad  tantam  superbiam  erupit,  ut 
in  appetitu  perversi  nominis  illi  esse  conetur  similis,  qui, 
dum  superbe  esse  Deo  similis  voluit,  etiam  donatae  simi- 
litudinis gratiam  amisit  et  ideo  veram  beatitudinem  perdidit,  15 
quia  falsam  gloriam  quaesivit.  Certe  Petrus  apostolorum 
primus,  membrum  sanctae  et  universalis  ecclesiae  est;  Paulus, 
Andreas,  Iohannes  quid  aliud  quam  singularum  sunt  plebium 
capita  ? et  tamen  sub  uno  capite  omnes  membra. 

Atque  ut  cuncta  brevis  cingulo  locutionis  astringam,  20 
sancti  ante  legem,  sancti  sub  lege,  sancti  sub  gratia,  om- 
nes hi  perficientes  corpus  Domini  in  membris  sunt  eccle- 
siae constituti,  et  nemo  se  umquam  universalem  vocari 
voluit.  Vestra  ergo  sanctitas  agnoscat,  quantum  apud  se 
tumeat,  quae  illo  nomine  vocari  appetit,  quo  vocari  nullus  25 
praesumpsit,  qui  veraciter  sanctus  fuit. 

Num  quidnam  non,  sicut  vestra  fraternitas  novit,  per  ve- 
nerandum Chalcedoncnsc  concilium  huius  apostolicae  sedis 
antistites,  cui  Deo  disponente  deservio,  universales  oblato 
honore  vocati  sunt?  Sed  tamen  nullus  umquam  tali  vo-  30 
cabulo  appellari  voluit,  nullus  sibi  hoc  temerarium  nomen 
arripuit,  ne,  si  sibi  in  pontificatus  gradu  gloriam  singula- 

28.  Vide  not.  8,  p.  119. 

ritatis  arriperet,  hanc  omnibus  fratribus  denegasse  vide- 
retur. 

Sed  haec  scio  quia  vestrae  sanctitati  ab  illis  oriuntur, 
qui  vobis  deceptiosa  familiaritate  deserviunt:  contra  quos 
S peto  ut  vestra  fraternitas  sollerter  invigilet,  ne  se  eorum 
verbis  fallendum  praebeat.  Tanto  enim  maiores  hostes 
credendi  sunt,  quanto  magnis  laudibus  adulantur.  Relinque 
tales;  et  si  omnino  decepturi  sunt,  saltem  terrenorum  ho- 
minum et  non  sacerdotum  corda  decipiant.  «Sine  mor- 
io «tuos  sepeliant  mortuos  suos  » . Vos  autem  cum  propheta 
dicite : « Avertantur  statim  erubescentes,  qui  dicunt  mihi : 
« Euge,  euge  » et  rursus : « Oleum  autem  peccatoris  non 
« impinguet  caput  meum  » . Unde  et  bene  quidam  sapiens 
ammonet : « Multi  sint  pacifici  tui,  consiliarius  autem  sit 
15  «tibi  unus  de  mille.  Corrumpunt  enim  mores  bonos  col- 
« loquia  mala  » . Antiquus  enim  hostis  cum  cor  robustum 
inrumpere  non  valet,  subiunctas  ei  infirmas  personas  quae- 
rit et  quasi  contra  alta  moenia  scalis  appositis  ascendit.  Sic 
Adam  per  subiunctam  mulierem  decepit.  Sic  beato  Iob  cum 
20  filios  occidit,  infirmam  mulierem  reliquit,  ut  qui  eius  cor 
per  se  minime  poterat,  saltem,  si  posset,  per  mulieris  verba 
penetraret.  Quicumque  ergo  iuxta  vos  infirmi  ac  saecula- 
res sunt,  in  sua  semper  persuasione  atque  adulatione  fran- 
gantur, quia  inde  aeternas  Dei  inimicitias  parant,  unde  ipsi 
25  perverse  amatores  videntur. 

Certe  olim  clamatur  per  apostolum:  « Filioli,  novissima 
«hora  est»,  secundum  quod  veritas  praedixit.  Pestilentia 
et  gladius  per  mundum  saevit,  gentes  insurgunt  gentibus, 
terrae  concutitur  orbis,  urbes  cum  habitatoribus  suis  terra 
30  dehiscente  sorbentur.  Omnia  quae  praedicta  sunt,  fiunt. 
Rex  superbiae  prope  est,  et,  quod  dici  nefas  est,  sacerdo- 

10.  Luc.,  IX,  60.  16.  Eccli.t  VI,  6. 

12.  Psal.y  LXIX,  4.  27.  I Iohann.,  II,  18. 

13.  Psal.y  CL,  5. 

Bibi.  Sanet.  Patr.  (Scr.  VI 1)  I.  9 

tum  ei  praeparatur  exercitus:  quia  cervici  militant  elatio- 
nis, qui  positi  fuerant,  ut  ducatum  praeberent  humilitatis. 

Sed  hac  in  re,  etiamsi  nostra  lingua  minime  contradicat, 
illius  virtus  in  ultione  erigitur,  qui  superbiae  vitio  per  se- 
metipsum  specialiter  adversatur.  Hinc  enim  scriptum  est:  > 

« Deus  superbis  resistit,  humilibus  autem  dat  gratiam  ». 
Hinc  rursus  dicitur : « Inmundus  est  apud  Deum,  qui  exal- 
te tat  cor  » . Hinc  contra  superbientem  hominem  scriptum 
est : « Quid  superbit  terra  et  cinis  ? » . Hinc  per  semet- 
ipsam  veritas  dicit:  «Omnis  qui  se  exaltat  humiliabitur»,  io 
Quae  ut  nos  ad  viam  vitae  per  humilitatem  reduceret,  in 
semetipsa  dignata  est,  quod  nos  ammoneat,  demonstrare 
dicens:  «Discite  a me,  quia  mitis  sum  et  humilis  corde  ». 

Ad  hoc  namque  unigenitus  Dei  filius  formam  infirmitatis 
nostrae  suscepit:  ad  hoc  invisibilis  non  solum  visibilis,  sed  15 
etiam  despectus  apparuit:  ad  hoc  contumeliarum  ludibria, 
inlusionum  probra,  passionum  tormenta  toleravit,  ut  super- 
bum non  esse  hominem  doceret  humilis  Deus.  Quanta 
ergo  humilitatis  virtus  est,  propter  quam  solam  veraciter 
edocendam  is  qui  sine  aestimatione  magnus  est  usque  ad  20 
passionem  factus  est  parvus?  Quia  enim  originem  perdi- 
tionis nostrae  se  praebuit  superbia  diaboli,  instrumentum 
redemptionis  nostrae  inventa  est  humilitas  Dei.  Hostis 
quippe  noster  inter  omnia  conditus  videri  supra  omnia  vo- 
luit elatus.  Redemptor  autem  noster  magnus  manens  su-  25 
pra  omnia  fieri  inter  omnia  dignatus  est  parvus. 

Quid  ergo  nos  episcopi  dicimus,  qui  honoris  locum  ex 
redemptoris  nostri  humilitate  suscepimus  et  tamen  super- 
biam hostis  ipsius  imitamur?  Ecce  novimus  Creatorem 
nostrum  de  suae  celsitudinis  culmine,  ut  humano  generi  50 
daret  gloriam,  descendisse;  et  nos  de  infimis  creati,  de  fra- 

6.  Iac.,  IV,  6.  10.  Luc.,  XIV,  11. 

8.  Pra '.,  XVI.  5.  13.  Matth.,  XI,  29. 

9.  Eccli.,  X,  9. 

trum  minoratione  gloriamur.  Humiliavit  se  usque  ad  no- 
strum pulverem  Deus;  et  in  coelo  os  suum  ponit  et  super 
terram  lingua  pertransiit  pulvis  humanus  et  non  erubescit: 
non  metuit  extolli  homo  putredo  et  filius  hominis  vermis. 

5 Reducamus  ad  animum,  frater  carissime,  hoc  quod  per  sa- 
pientissimum  Salomonem  dicitur:  « Ante  tonitruum  prae- 
« ibit  coruscatio,  et  ante  ruinam  exaltabitur  cor  »;  ubi  e 
diverso  subiungitur : « Ante  gloriam  humiliatur  » . Humi- 
liemur igitur  in  mente,  si  conamur  ad  solidam  venire  cel- 
10  situdinem.  Nequaquam  per  elationis  fumum  oculi  cordis 
obscurentur;  qui,  quanto  magis  excreverit,  tanto  celerius 
evanescit.  Pensemus  quid  nos  praecepta  ammoneant  Re- 
demptoris nostri  dicentis:  « Beati  pauperes  spiritu,  quia  ipso- 
« rum  est  regnum  caelorum  » . Hinc  etiam  per  prophetam 
15  dicit:  «Super  quem  requiescit  spiritus  meus  nisi  super  hu- 
« milem  et  quietum  et  trementem  sermones  meos?  » Certe 
cum  Dominus  ad  humilitatis  viam  adhuc  infirmantia  disci- 
pulorum corda  reduceret,  dixit:  «Si  quis  vult  primus  esse, 
« erit  omnium  minimus  » . Qua  in  re  aperte  cognoscitur, 
20  quoniam  ille  veraciter  sublimis  est,  qui  in  suis  cogitatio- 
nibus humiliatur.  Formidemus  ergo  in  illorum  numero 
ascribi,  qui  primas  in  synagogis  cathedras  quaerunt  et  sa- 
lutationes in  foro  et  vocari  ab  hominibus  Rabbi.  Quo- 
contra  discipulis  Dominus  dicit:  «Vos  autem  nolite  vocari 
25  «Rabbi;  unus  est  enim  magister  vester:  vos  autem  omnes 
« fratres  estis.  Et  patrem  nolite  vocare  vobis  super  ter- 
« ram;  unus  est  enim  pater  vester». 

Quid  ergo,  frater  carissime,  in  illo  terribili  examine  ve- 
nientis iudicii  dicturus  es,  qui  non  solum  pater,  sed  etiam 
30  generalis  pater  in  mundo  vocari  appetis?  Caveatur  igitur 
malorum  prava  suggestio,  fugiatur  omnis  instigatio  scan- 

7.  Eccli.y  XXXII,  14.  19.  Matth.,  XX,  27. 

14.  Matth.,  V,  3.  27.  Matth.,  XXIII,  7,  8. 

16.  Is.,  LXVI,  2. 

dali.  « Oportet » quidem  « ut  veniant  scandala,  verumta- 
« men  vae  illi  per  quem  veniunt » . Ecce  ex  hoc  nefando 
elationis  vocabulo  ecclesia  scinditur,  fratrum  omnium  corda 
ad  scandalum  provocantur.  Numquidnam  [mente  excidit, 
quod  veritas  dicit:  «Qui  scandalizaverit  unum  de  pusillis  > 
«istis,  qui  in  me  credunt,  expedit  ei  ut  suspendatur  mola 
« asinaria  in  collo  eius  et  demergatur  in  profundum  maris  »? 
Scriptum  vero  est:  « Caritas  non  quaerit  quae  sua  sunt»; 
et  ecce  vestra  fraternitas  sibi  arrogat  et  aliena.  Rursum 
scriptum  est:  «Honore  invicem  praevenientes  »;  et  tu  eum  u> 
conaris  omnibus  tollere,  quem  tibi  inlicite  desideras  singu- 
lariter usurpare.  Ubi  est,  frater  carissime,  quod  scriptum 
est:  « Pacem  habete  cum  omnibus  et  sanctimoniam,  sine 
« qua  nemo  videbit  Deum  »?  Ubi  est  quod  scriptum  est: 
«Beati  pacifici,  quoniam  ipsi  filii  Dei  vocabuntur»?  15 

Considerare  vos  convenit,  ne  qua  radix  amaritudinis  rur- 
sum germinans  impediat  et  per  illam  coinquinentur  multi. 
Quod  tamen  si  considerare  neglegimus,  contra  tantae  ela- 
tionis tumorem  indicia  superna  vigilabunt.  Et  nos  quidem, 
in  quibus  talis  tantaque  per  ausum  nefarium  culpa  com-  20 
mittitur,  servamus  quod  praecepit  veritas  dicens:  « Si  pec- 
« caverit  in  te  frater  tuus,  vade  et  corripe  eum  inter  te  et 
« ipsum  solum.  Si  te  audierit,  lucratus  eris  fratrem  tuum. 

« Si  autem  non  te  audierit,  adhibe  tecum  adhuc  unum  vel 
«duos,  ut  in  orc  duorum  vel  trium  testium  stet  omne  25 
«verbum.  Quod  si  non  audierit  eos,  dic  ecclesiae.  Si 
« autem  ecclesiam  non  audierit,  sit  tibi  sicut  ethnicus  et 
« publicanus  ».  Ego  itaque  per  responsales  meos  semel 
et  bis  verbis  humilibus  hoc  quod  in  tota  ecclesia  peccatur 
corripere  studui,  per  me  scribo.  Quicquid  humiliter  facere  30 

2.  Matth.,  XVIII,  7.  14.  Hebr.,  XII,  14. 

7.  IbiJ.,  6.  15.  Matth.,  V,  9. 

8.  I Corinth .,  XIII,  4.  28.  Matth.,  XVIII,  35. 

10.  Rom.9  XII,  10. 

debui,  non  omisi.  Sed  si  in  mea  correptione  despicior, 
restat,  ut  ecclesiam  debeam  adhibere. 

Haec  itaque  dicens  omnipotens  Deus  fraternitati  vestrae 
indicet,  quanto  circa  vos  amore  constringor  quantumque 
5 in  hac  causa  non  contra  vos,  sed  pro  vobis  lugeo.  In  qua 
tamen  praeceptis  evangelicis,  institutionibus  canonum,  uti- 
litatibus fratrum  personam  praeponere  non  possum,  nec  eius 
quem  multum  amo. 

Scripta  autem  sanctitatis  vestrae  dulcissima  atque  suavis- 
10  sima  de  causa  presbyterorum  Iohannis  et  Athanasii  suscepi, 
de  qua  vobis  in  subsequentibus  Domino  adiuvante  respon- 
deo, quia  sub  tantis  tribulationibus  circumfusus  barbarorum 
gladiis  premor,  ut,  non  dico  multa  tractare,  sed  mihi  re- 
spirare vix  liceat. 

15  Data  die  kalendarum  Iuniarum,  indictione  xm. 


XLV. 

Gregorius  I papa  Sabiniano  diacono  Constantinopolitano  mandat,  ut 
superiorem  epistulam , propter  voluntatem  imperatoris  scriptam,  Iohanni, 
episcopo  Constantinopolitano,  reddat,  quem  refert  sub  occasione  presbyteri 
20  Iohannis  gesta  transmisisse,  quibus  se  oecumenicum  patriarcham  nomina- 
ret; severiores  litteras  subsecuturas  esse ; sibi  rectam  viam  tenere  propo- 
situm esse  neque  scelesto  vocabulo  consentire.  iun  lm 

Ed.  H:  lib.  V,  cp.  45  (I,  p.  344).  Ed.  M:  lib.  V,  ep.  19.  Jaffe,  Rcg.  1358  (971). 


GREGORIUS  SABINIANO  DIACONO  CONSTANTINOPOLITANO 


25  De  causa  fratris  nostri  viri  reverentissimi  Iohannis  epi- 
scopi Constantinopolitani  duas  epistolas  facere  nolui,  sed 


10.  Iohannes  presbyter  Chalce- 
donensis  et  Athanasius  monasterio 
s.  Mile  in  Isauria  addictus,  Constan- 
tinopolim  ut  haeretici  delati  fue- 
rant ; et  Athanasius,  contra  cano- 
nes, in  eccl.  s.  Sophiae  crudeliter 
vapulaverat.  Ambo  ad  Gregorium 


appellarunt  qui  libens  causam  eo- 
rum suscepit:  v.  ep.  III,  52. 

24.  De  eodem  v.  not.  4,  p.  14. 

25.  I.  e.  de  titulo  universalis. 

26.  De  Iohanne  Constant,  v. 
not.  9,  p.  3. 

una  breviter  facta  est,  quam  utrumque  habere  videretur  ad- 
mixtum, id  est  et  rectitudinem  et  blandimentum.  Tua  ita- 
que dilectio  eam  epistolam,  quam  nunc  direxi,  propter  vo- 
luntatem imperatoris  dare  studeat.  Nam  de  subsequenti 
talis  alia  transmittitur,  de  qua  eius  superbia  non  laetetur.  5 
Ad  hoc  enim  usque  pervenit,  ut  sub  occasione  presbyteri 
Iohannis  gesta  hic  transmitteret,  in  qua  se  paene  per  om- 
nem versum  ycomenicon  patriarcham  nominaret.  Sed  spero 
in  omnipotentem  Deum,  quia  hipocrisin  illius  superna  ma- 
iestas  solvit.  Miror  autem,  quod  dilectionem  tuam  fallere  10 
potuit,  ut  permitteres  domno  imperatori  persuaderi,  quate- 
nus ad  me  sua  scripta  de  hac  causa  transmitteret,  in  qui- 
bus ammoneret,  ut  cum  eo  pacem  habere  debuissem.  Qui 
si  iustitiam  tenere  vult,  illum  debuit  ammonere,  ut  se  a 
superbo  vocabulo  compesceret,  et  protinus  inter  nos  pax  15. 
fuerat.  Tamen  qua  calliditate  a praedicto  fratre  nostro 
Iohanne  factum  sit,  suspicor,  minime  pensasti.  Idcirco 
enim  hoc  ille  fecit,  ut  audiretur  domnus  imperator  et  ille 
in  sua  vanitate  confirmatus  esse  videretur  aut  non  a me 
audiretur  et  eius  animus  contra  me  irritaretur.  Sed  nos  20 
rectam  viam  tenemus  nihil  in  hac  causa  aliud  nisi  omni- 
potentem Dominum  metuentes.  Unde  tua  dilectio  in  nullo 
trepidet,  omnia  quae  in  hoc  saeculo  videt  alta  esse  contra 
veritatem,  pro  veritate  despiciat,  in  omnipotentis  Dei  gratia 
atque  beati  Petri  adiutorio  confidat,  vocem  veritatis  recolat  25 
dicentis:  « Maior  est  qui  in  vobis  est,  quam  qui  in  mundo»; 
et  in  hac  causa  quicquid  agendum  est,  cum  summa  aucto- 
ritate agat.  Postquam  enim  defendi  ab  inimicorum  gladiis 
nullo  modo  possumus,  postquam  pro  amore  reipublicae  ar- 
gentum, aurum,  mancipia,  vestes  perdidimus,  nimis  igno-  30 
miniosum  est,  ut  per  eos  etiam  fidem  perdamus.  In  isto 

5.  Alia:  haec  desideratur.  26.  Iohann.,  IV,  4. 

7.  De  Iohanne  presb.  v.  not.  10,  30.  Vide  not.  8,  p.  69;  not.  22, 

p.  133-  P-  123. 

enim  sceleste  vocabulo  consentire  nihil  est  aliud  quam  fi- 
dem perdere.  Unde,  sicut  tibi  iam  transactis  epistolis  scri- 
psi, numquam  cum  eo  procedere  praesumas. 


XLVI. 

5 Gregorius  I papa  universis  episcopis  Galliarum,  qui  sub  regno  Chii - 
deberti  sunt , se  Vergilio,  episcopo  A r eia  iens  i,  vices  suas  secundum  antiquam 
consuetudinem  commisisse  nuntiat;  cuius  privilegia  ut  observent,  praecipit . 

595 > 

Ed.  H:  lib.  V,  cp.  $9  (I,  p.  371).  E4.  M:  lib.  V,  cp.  54.  Jafft,  Rcg.  1375  (1005). 

10  GREGORIUS  UNIVERSIS  EPISCOPIS  GALLIARUM, 

QUI  SUB  REGNO  CHILDEBERTI  SUNT 

Ad  hoc  divinae  dispensationis  provisio  gradus  et  diversos 
constituit  ordines  esse  distinctos,  ut,  dum  reverentiam  mino- 
res potioribus  exhiberent  et  potiores  minoribus  dilectionem 
15  impenderent,  una  concordiae  fieret  ex  diversitate  contextio 
et  recte  officiorum  gereretur  amministratio  singulorum. 
Neque  enim  universitas  alia  poterat  ratione  subsistere,  nisi 
huiusmodi  magnus  eam  differentiae  ordo  servaret.  Quia 
vero  creatura  in  una  eademque  aequalitate  gubernari  vel 
20  vivere  non  potest,  coelestium  militiarum  exemplar  nos  in- 
struit, quia,  dum  sint  angeli,  sint  archangeli,  liquet,  quia 
non  aequales  sunt,  sed  in  potestate  et  ordine,  sicut  nostis, 
differt  alter  ab  altero.  Si  ergo  inter  hos  qui  sine  peccato 
sunt  ista  constat  esse  distinctio,  quis  hominum  abnuat  huic 
25  se  libenter  dispositioni  summittere,  cui  novit  etiam  angelos 

1.  Haee  etiam  epistolae  desi-  uxore  Chilperici  fratris  trucidatus 
derantur.  est  an.  575.  Cfr.  Greg.  Turon. 

ii.  Childebertus,  Sigeberti  viri  Hist.  Franc .,  lib.  IV,  27, 51  in  M. 

Brunichildae  et  Austrasiae  regis  G.  H .,  pp.  162,  186. 

Elius,  cuius  pater  a Fredegonda 

oboedire?  Hinc  etenim  pax  et  caritas  mutua  se  vice  com- 
plectuntur, et  manet  firma  concordiae  in  alterna  et  Deo 
placita  dilectione  sinceritas. 

Quia  igitur  unumquodque  tunc  salubriter  completur  of- 
ficium, cum  fuerit  unus  ad  quem  possit  recurri  praepositus,  > 
idcirco  oportunum  esse  perspeximus  in  ecclesiis,  quae  sub 
regno  praecellentissimi  filii  nostri  Childeberti  regis  sunt, 
secundum  antiquam  consuetudinem  fratri  nostro  Vergilio 
Arelatensis  civitatis  episcopo  vices  nostras  tribuere,  quate- 
nus et  catholicae  fidei  integritas,  id  est  sanctarum  quattuor  io 
synodorum,  Deo  protegente  sollicita  devotione  servetur  et, 
si  inter  fratres  consacerdotesque  nostros  aliqua  evenerit  forte 
contentio,  auctoritatis  suae  vigore,  vicibus  nempe  sedis  apo- 
stolicae  functus,  discreta  moderatione  compescat.  Cui  etiam 
iniunximus,  ut,  si  quarundam  causarum  tale  fuerit  certamen  i > 
exortum,  in  quo  aliorum  praesentia  opus  sit,  congregatis  sibi 
numero  competenti  fratribus  et  coepiscopis  nostris  salubriter 
servata  hoc  aequalitate  discutiat  et  canonica  integritate  de- 
finiat. Si  quam  vero  contentionem,  quod  longe  faciat  di- 
vina potentia,  de  fidei  causa  evenire  contigerit  aut  negotium  20 
emerserit,  cuius  vehemens  sit  fortasse  dubietas,  et  pro  sui 
magnitudine  iudicio  apostolicae  sedis  indigeat,  examinata 
diligentius  veritate,  relatione  sua  ad  nostram  studeat  perdu- 
cere notionem,  quatenus  a nobis  valeat  congrua  sine  dubio 
sententia  terminari.  25 

Et  quoniam  necesse  est,  ut  ad  eum  cui  nostras  vices 
indulsimus,  quotiens  oportere  perspexerit,  pro  facienda  col- 
latione aptis  debeant  episcopi  temporibus  convenire,  horta- 


8.  Vergilius  sedit  in  cathedra 
Arelatensi  ab  an.  588  ad  an.  610: 
pallio  donatus  an.  5 95.  Ad  eum- 
dem  v.  ep.  I,  45;  VI,  51;  IX, 
216,  218,  224;  XI,  38,  45. 

11.  Prudenter  - iuxta  Hart- 


mann  - silet  Gregorius  de  quinta 
oecumenica  synodo,  cum  ecclesiae 
Galliarum  inter  defensores  trium 
capitulorum  essent. 

28.  De  synodo  provinciali  v. 
not.  5,  p.  110. 

mur,  ut  nullus  mandatis  eius  inoboediens  esse  praesumat 
nec  communi  congregationi  interesse  postponat,  nisi  aut  cor- 
poris infirmitas  quempiam  fortasse  vetuerit  aut  cuiusdam 
eum  causae  iustae  excusatio  minime  venire  permiserit.  Hi 
5 tamen  qui  prohibente  aliqua  necessitate  nequeunt  in  synodo 
convenire,  loco  suo  presbyterum  aut  diaconem  dirigant, 
quatenus  quae  a nostro  vicario,  Deo  auxiliante,  fuerint  defi- 
nita ad  eum  qui  absens  est  per  ipsum  quem  miserit  fida  re- 
latione perveniant,  ut  inconvulsa  firmitate  serventur  et  nullus 
10  ea  quae  statuimus  audeat  occasionis  excusatione  violare. 

Hoc  etiam  vos  pariter  praevidimus  ammonendos,  ut  nullus 
vestrum  ad  longinquiora  loca  sine  praefati  fratris  et  coepi- 
scopi  nostri  Vergilii  auctoritate  temptet  aliquo  modo  profi- 
cisci, scientes,  quia  et  praedecessorum  nostrorum,  qui  vices 
15  suas  eius  praedecessoribus  concesserunt,  sic  procul  dubio 
mandata  definiunt. 

Hortamur  praeterea,  ut  de  officio  suo  sit  quisque  vestrum 
sollicitus,  ut,  qui  promissam  cupit  mercedem  pastionis  acci- 
pere, commissum  sibi  gregem  sollicitudine  et  oratione  cu- 
20  stodiat,  ne  lupus  insidians  oves  creditas  invadendo  dilaniet 
et  sit  in  retributione  poena  pro  munere.  Optamus  igitur, 
fratres  carissimi,  et  totis  omnipotentem  Dominum  precibus 
exoramus,  ut  dilectionem  vestram  in  amoris  sui  constan- 
tiam faciat  magis  magisque  fervescere  atque  in  pace  eccle- 
2 5 siae  in  una  vos  concedat  manere  concordia. 

Nuntiatum  vero  nobis  est,  quod  per  simoniacam  heresem, 
ad  sacros  quidam  ordines  adducantur,  et  hoc  suprascripto 
fratri  et  coepiscopo  nostro  Vergilio  per  omnia  prohibendum 
mandavimus;  quod  ut  fraternitas  vestra  cognoscat  et  stu 
30  diose  custodiat,  ipsa  coram  vobis  est  epistola  relegenda. 

Data  die  XII  mensis  Augusti,  indictione  XIII. 

XLVII. 

Gregorius  I papa  Onldeberto,  regi  Francorum,  nuntiat  se  cognita  eius 
voluntate  Vergilio,  episcopo  Arelatensi,  secundum  antiquam  consuetudinem 
et  vices  suas  commisisse  et  pallium  misisse.  Addit  de  episcopis  ex  laicorum 
ordine  non  sumendis  et  de  simonia.  S 

595»  <wg-  J5- 

Ed.  H:  lib.  V,  cp.  60  (1,  p.  573>-  Kd.  M:  lib.  V,  ep.  55.  Jaffc,  Rcg.  1576  (1006). 

GREGORIUS  CHILDEBERTO  REGI  FRANCORUM 

Laetos  nos  excellentiae  vestrae  vehementer  fecit  epistola, 
quod  pia  vos  affectione  de  honore  et  reverentia  sacerdotali  io 
testatur  esse  sollicitos.  Hinc  etenim  cunctis  ostenditis  fide- 
les Dei  vos  esse  cultores,  dum  sacerdotes  ipsius  grata  ac 
debita  veneratione  diligitis  et  christiana  devotione  quicquid 
ad  eorum  augmentum  pertinet  agere  festinatis.  Unde  et 
gratanter  quae  scripsistis  accepimus  et  quae  voluistis  animo  i s 
libenti  concessimus;  atque  ideo  fratri  nostro  Vergilio  Arela- 
tensis  civitatis  episcopo  vices  nostras  iuxta  antiquum  morem 
et  excellentiae  vestrae  desiderium  Deo  favente  commisimus; 
cui  etiam  et  pallii  usum,  sicut  prisca  habuit  consuetudo,  con- 
cessimus. 20 

Sed  quia  aliqua  ad  nos  perlata  sunt,  quae  et  omnipo- 
tentem Dominum  nimis  offendunt  et  quam  plurimum  sa- 
cerdotii honorem  reverentiamque  confundunt,  quaesumus,  ut 
potestatis  vestrae  annitente  censura  modis  omnibus  emen- 
dentur, ne,  dum  laudandae  devotioni  vestrae  res  temerariae  2* 
ac  perversae  repugnant,  aliorum,  quod  absit,  culpa  aut  re- 
gnum vestrum  gravetur  aut  anima. 

8.  De  Clnldeberto  v.  not.  ii,  19.  De  pallii  concessione  v. 
p.  135.  ep.  V,  58. 

16.  De  Vergilio  v.  not.  8,  p.136. 

Pervenit  autem  ad  nos  obeuntibus  episcopis  quosdam 
ex  laicis  tonsurari  atque  ad  episcopatum  praecipiti  saltu  con- 
scendere. Et  qui  discipulus  non  fuit,  inconsiderata  ambi- 
tione magister  efficitur;  et  quoniam  quod  possit  docere  non 
5 didicit, sacerdotium  tantummodo  gerit  in  nomine;  nam  laicus 
in  sermone  perseverat  et  opere.  Quomodo  ergo  pro  alio- 
rum peccatis  intercessurus  est,  qui  sua  primitus  non  de- 
flevit? Talis  enim  pastor  non  munit  gregem,  sed  decipit, 
quia,  dum  contradicente  verecundia  non  potest  aliis  hoc  quod 
io  ipse  non  facit  persuadere,  quid  est  aliud,  nisi  ut  plebs  do- 
minica praedonibus  populanda  permaneat  et  inde  sumat 
interitum,  unde  salutiferae  protectionis  magnum  debuit  ha- 
bere subsidium?  Quod  quam  pravum  quam  ve  perversum 
sit,  ex  sua  quoque  ordinatione  excellentiae  vestrae  celsitudo 
15  perpendat.  Certum  namque  est  non  vos  ante  exercitui 
ducem  praeponere,  nisi  vobis  labor  eius  fidesque  constiterit, 
nisi  eum  ante  actae  vitae  virtus  et  sollicitudo  aptum  esse 
monstraverit.  Si  vero  non  aliis  nisi  huiusmodi  viris  commit- 
titur gubernandus  exercitus,  qualis  dux  esse  debeat  animarum, 
20  ex  istius  bene  rei  comparatione  colligitur.  Sed  verecundum 
nobis  est  et  dicere  pudet,  quia  sacerdotes  sibi  ducatum  arri- 
piunt, qui  exordium  religiosae  militiae  non  viderunt. 

Simul  autem  et  illud  valde  execrandum  nobis  est  nun- 
tiatum, quod  sacri  ordines  per  simoniacam  heresem,  id  est 
25  accepto  praemio,  conferantur.  Et  quia  pestiferum  nimis 
est  et  sanctae  ecclesiae  universali  contrarium  in  sacrum 
quempiam  ordinem  non  meritis  sed  pretio  collocari,  hor- 
tamur, ut  tam  detestabile  facinus  de  regno  suo  excellentia 
vestra  prohiberi  praecipiat.  Nam  ipse  se  ad  hoc  officium 
30  ostendit  prorsus  indignum,  qui  donum  Dei  pecunia  mercari 
non  metuit  et  commodis  praesumit  appetere  quod  habere 

3.  Cone.  Nic.  (an.  325)  can.  II  v.  Cone.  Sard.  (an.  347)  can.  II 
in  Mansi,  Coli.  Cone .,  II,  coi.  891.  (Mansi,  III,  23);  Cone.  Chalc.( 45 1) 
24.  Contra  simoniae  peccatum  can.  II  (Mansi,  VII,  358). 


Digitized  by  ^ooQle 


140 


EPISTOLAE  S.  GREGORH 


per  gratiam  non  meretur.  Haec  igitur,  praecellentissime 
fili,  idcirco  ammoneo,  quia  animam  vestram  salvari  desi- 
dero. Quae  etiam  dudum  scriberem,  si  voluntatem  meam 
occupationes  innumerae  minime  praepedissem;  at  postquam 
congruum  se  scribendi  tempus  ingessit,  quod  facere  me  opor-  5 
tuit  non  omisi. 

Salutantes  itaque  excellentiam  vestram  paternae  caritatis 
affectu  petimus,  ut  cuncta  quae  suprascripto  fratri  et  coe- 
piscopo  nostro  fieri  servarique  mandavimus  favoris  vestri 
praesidio  compleantur,  ne  cuiusquam  ea  elatione  aut  su-  10 
perbia  convelli  aliquo  modo  permittatis;  sed  sicut  a prae- 
decessore eius  sub  gloriosae  memoriae  patris  vestri  regno 
servata  sunt,  ita  quoque  auxilio  vestro  sollicita  et  modo 
devotione  serventur.  Oportet  ergo,  ut  hoc  nobis  vicarie 
rependatur  et,  sicut  nos  vestram  implere  non  distulimus  15 
voluntatem,  ita  et  vos  propter  Deum  et  beatum  Petrum 
apostolorum  principem  nostra  faciatis  in  omnibus  statuta 
servari,  quatenus  excellentiae  vestrae  laudabilis  se  et  Deo 
placita  circumquaque  tendat  opinio. 

Data  die  XV  mensis  Augusti,  indictione  XIII.  20 


XLVIII. 

Gregor ius  I papa  Sy agrium  (Augustodunensem ),  Etherium  (Lugdu- 
nensem), Virgilium  (Arelatensem),  Desiderium  (Viennensem),  episcopos 
GaUiarum,  a paribus  monet  de  simonia  tollenda,  de  episcopali  honore  laicis 
ad  sacrum  munus  non  praeparatis  negando,  de  prohibendo  clericorum  mu-  25 
lierumque  contubernio,  de  conciliis  semel  saltem  in  anno  per  parochias  ha- 
bendis.  Quibus  de  rebus  synodo  congregata  statui  iubet,  praesentibus  Aregio 
episcopo  (Vapincensi)  et  Cyriaco  abbate.  De  omnibus  causis  Sy  agrium 
episcopum  cum  synodo,  Cyriaco  abbate  revertente , referre  sibi  praecipit. 

599-  iul-  50 

Ed.  II:  lib.  IX,  cp.  218  (II,  p.  205).  Ed.  M:  lib.  IX,  cp.  106.  Jaffe,  Reg.  1747(1263). 

12.  De  Sigeberto  Childebcrti  patre  v.  not.  11,  p.  135. 

GREGORIUS  SYAGRIO,  ETHERIO,  VERGILIO  ET  DESIDERIO 
EPISCOPIS  A PARIBUS  GALLIARUM 

Caput  nostrum,  quod  Christus  est,  ad  hoc  sua  esse 
membra  nos  voluit,  ut  per  compagem  caritatis  et  fidei, 
5 unum  nos  in  se  corpus  efficeret.  Cui  ita  corde  adhaerere 
nos  convenit,  ut,  quia  sine  ipso  nihil  possumus,  per  ipsum 
possimus  esse  quod  dicimur.  Ab  arce  capitis  nostri  res 
nulla  nos  dividat,  ne  ab  ea,  si  eius  esse  membrum  refu- 
gimus, relinquamur  et  velut  eiecti  de  vite  palmites  aresca- 
10  mus.  Ut  ergo  Redemptoris  nostri  esse  habitaculum  me- 
reamur, in  dilectione  ipsius  toto  mentis  studio  maneamus. 
Ipse  namque  ait : « Qui  diligit  me,  sermonem  meum  ser^ 
« vabit,  et  pater  meus  diliget  eum,  et  ad  eum  veniemus  et 
« mansionem  apud  eum  faciemus  » . Sed  quoniam  bono- 
15  rum  auctori  haerere  aliter  non  valemus,  nisi  cupiditatem 
a nobis,  quae  omnium  malorum  radix  est,  abscidamus,  per 
scripta  praesentia,  quae  alterno  ad  invicem  desideratae  vi- 
sitationis sermone  nos  sociant,  fraternitatem  tuam  institutis 
apostolicis  convenimus,  ut  patrum  regulis  et  praeceptis  do- 
20  minicis  innitentes  de  templo  fidei  avaritiam  quae  idolorum 
est  servitus,  excludamus,  ut  in  domo  Domini  nihil  noxium 
nihilque  adesse  confusum  sinamus. 

Nuntio  siquidem  apud  nos  olim  discurrente  vulgatum 
est,  quod  in  Galliarum  partibus  sacri  ordines  per  simonia- 
25  cam  heresem  conferantur.  Et  vehementi  taedio  maeroris 
afficimur,  si  in  ecclesiasticis  officiis  quemquam  habet  locum 
pecunia  et  fit  saeculare  quod  sacrum  est.  Quicumque  ergo 
hoc  pretii  studet  datione  mercari,  dum  non  officium,  sed 


1 . Syagrius,  pallio  donatus 
(ep.  IX,  222)  petente  Brunichilda 
regina,  obiit  ante  nov.  an.  602. 
Cfr.  de  eo  VIII,  4;  IX,  213,  218, 
222;  de  Aetherio  v.  ep.  XI,  40; 


XIII,  8 ; de  Vergilio  v.  not.  8, 
p.136;  de  Desiderio  v.  not.  9,  p.  34. 
14.  Iohann.,  XIV,  21. 

25.  De  simonia  gallica  v.  ep. 
praec. 

nomen  attendit,  sacerdos  non  esse,  sed  dici  tantummodo 
inaniter  concupiscit.  Quod  si  licet,  quid  per  hoc  aliud  agi- 
tur, nisi  ut  nulla  de  actu  probatio,  nulla  sollicitudo  de  mo- 
ribus, nulla  sit  de  vita  discussio,  sed  ille  solummodo  di- 
gnus, qui  dare  pretium  suffecerit,  aestimetur?  Ex  qua  re 
si  recti  libraminis  examinatione  pensetur,  dum  improbe  ad 
inanem  gloriam  locum  festinat  utilitatis  arripere,  eo  ipso 
magis,  quod  honorem  quaerit,  indignus  est.  Sicut  autem 
is  qui  invitatus  rennuit,  quaesitus  refugit,  sacris  est  altari- 
bus ammovendus,  sic  qui  ultro  ambit  vel  importunum  se 
ingerit,  est  procul  dubio  repellendus.  Nam  qui  sic  nititur 
ad  altiora  conscendere,  quid  agit,  nisi  ut  crescendo  decre- 
scat et  ascendendo  exterius  interius  in  profunda  descendat? 
Itaque,  frater  carissime,  in  sacerdotibus  ordinandis  sinceritas 
vigeat,  sit  simplex  sine  venalitate  consensus,  pura  praefe- 
ratur electio,  ut  ad  summam  sacerdotii  non  suffragio  ven- 
ditorum provectus,  sed  Dei  credatur  esse  iudicio.  Nam  quia 
grave  omnino  sit  facinus  Dei  donum  velle  pretio  compar- 
rare  vel  vendere,  evangelica  est  testis  auctoritas.  Templum 
autem  Dominus  et  Redemptor  noster  ingressus  cathedras  ven- 
dentium columbas  evertit.  Quid  aliud  est  columbas  vendere, 
nisi  pretium  de  manus  impositione  percipere  et  sanctum  Spi- 
ritum, quem  omnipotens  Deus  hominibus  tribuit,  venumdare? 
Quorum  sacerdotium  ante  Dei  oculos  cadere  cathedrarum 
utique  patenter  eversione  signatum  est.  Et  tamen  exerit 
adhuc  nequitiae  pravitas  vires  suas.  Nam  cogit  vendere 
quos  decepit,  ut  emerent.  Et  dum  non  attenditur,  quod 
divina  voce  praecipitur:  «Gratis  accepistis,  gratis  date», 
agitur,  ut  crescat  et  geminata  fiat  in  uno  eodemque  delicto 
condicio,  ementis  scilicet  et  vendentis.  Et  cum  liqueat  hanc 
heresem  ante  omnes  radice  pestifera  subrepsisse  atque  in  ipsa 
sua  origine  apostolica  esse  detestatione  damnatam,  cur  non 

28.  Matth.,  X,  8. 

cavetur,  cur  non  perpenditur,  quia  benedictio  illi  in  male- 
dictione convertitur,  qui  ad  hoc,  ut  fiat  hereticus,  promo- 
vetur ? 

Plerumque  igitur  adversarius  animarum,  dum  non  potest 
5 in  his  quae  ad  faciem  sunt  prava  subripere,  callide  specie 
quasi  pietatis  iniecta  nititur  supplantare  suadetque  forsitan 
debere  ab  habentibus  accipi,  ut  sit,  quod  possit  non  haben- 
tibus erogari,  dum  modo  vel  sic  venena  mortifera  elemosi- 
nae  celata  obumbratione  transfundat.  Nam  nec  venator 
10  feram  aut  avem  auceps  deciperet  vel  piscem  piscator  cape- 
ret, si  aut  illi  laqueum  in  aperto  proponerent  aut  ille  hamum 
esca  absconditum  non  haberet.  Omnino  ergo  metuenda  et 
cavenda  est  hostis  astutia,  ne,  quos  aperta  nequit  tempta- 
tione subvertere,  latente  telo  saevius  valeat  trucidare.  Ne- 
1 5 que  enim  elemosina  reputanda  est,  si  pauperibus  dispensetur 
quod  ex  inficitis  rebus  accipitur,  quia  qui  hac  intentione 
male  accipit,  ut  quasi  bene  dispenset,  gravatur  potius, 
quam  adiuvatur.  Elemosina  Redemptoris  nostri  oculis 
illa  placet,  quae  non  de  inficitis  et  iniquitate  congeritur,  sed 
20  quae  de  rebus  concessis  et  bene  adquisitis  impenditur. 
Unde  etiam  illud  certum  est,  quia,  et  si  monasteria  aut 
xenodochia  vel  quid  aliud  construatur,  mercedi  non  pro- 
ficit, quoniam,  dum  perversus  et  emptor  honoris  in  loco 
transmittitur  et  alios  ad  sui  similitudinem  sub  commodi 
25  datione  constituit,  plura  male  ordinando  destruit,  quam  ille 
potest  aedificare,  qui  ab  eo  pecunias  ordinationis  accepit. 
Ne  ergo  sub  optentu  elemosinae  cum  peccato  aliquid  stu- 
deamus accipere,  aperte  sacra  scriptura  nos  prohibet  dicens : 
« Hostiae  impiorum  abominabiles,  quia  offerentur  ex  scelere  ». 
30  Quicquid  enim  in  Dei  sacrificio  ex  scelere  offertur,  omnipo- 
tentis Dei  non  placat  iracundiam,  sed  irritat.  Hinc  rursum 
scriptum  est : « Honora  Dominum  de  tuis  iustis  laboribus  » . 

29.  Prov XXI,  27.  32.  Prov III,  9. 

Qui  ergo  male  tollit,  ut  quasi  bene  praebeat,  constat  sine 
dubio,  quia  Dominum  non  honorat.  Hinc  quoque  per  Sa- 
lomonem dicitur:  « Qui  offert  sacrificium  de  substantia  pau- 
« peris,  ac  si  victimet  filium  in  conspectu  patris  » . Quan- 
tus autem  dolor  patris  sit,  perpendamus,  si  in  eius  conspectu  > 
filius  victimetur.  Et  hinc  facile  cognoscimus,  quantus  apud 
Deum  dolor  exasperatur,  quando  ei  sacrificium  ex  rapina 
tribuitur.  Nimis  ergo  declinandum  est,  dilectissime  fra- 
trum, sub  optentu  elemosinae  peccata  simoniacae  hereseos 
perpetrare.  Nam  aliud  est  propter  peccata  elemosinas  fa-  io 
cere,  aliud  propter  elemosinas  peccata  committere. 

Hoc  quoque  ad  nos  pervenisse  non  dissimili  dignum 
detestatione  complectimur,  quod  quidam  desiderio  honoris 
inflati  defunctis  episcopis  tonsorantur  et  fiunt  repente  ex 
laicis  sacerdotes  atque  inverecunde  religiosi  propositi  duca-  1 5 
tum  arripiunt,  qui  nec  esse  adhuc  milites  didicerunt.  Quid 
putamus,  quid  isti  subiectis  praestaturi  sunt,  qui,  antequam 
discipulatus  limen  attingant,  tenere  locum  magisterii  non 
formidant  ? Qua  de  re  necesse  est,  ut,  etsi  quamvis  incul- 
pati quisque  sit  meriti,  ante  tamen  per  distinctos  ordines  20 
ecclesiasticis  exerceatur  officiis.  Videat  quod  imitetur,  di- 
scat quod  doceat,  informetur  quod  teneat,  ut  postea  non 
debeat  errare,  qui  eligitur  viam  errantibus  demonstrare. 

Diu  ergo  religiosa  meditatione  poliatur,  ut  placeat,  et  sic 
lucerna  super  candelabrum  posita  luceat,  ut  adversa  ven-  25 
torum  vis  inruens  conceptam  eruditionis  flammam  non 
extinguat,  sed  augeat.  Nam  cum  scriptum  sit : « Ut  prius 
«quis  probetur,  et  sic  ministret»,  multo  amplius  ante  pro- 
bandus est,  qui  populi  intercessor  adsumitur,  ne  fiant  causa 
ruinae  populi  sacerdotes  mali.  Nulla  igitur  contra  hoc  excu-  30 
satio,  nulla  potest  esse  defensio,  quia  cunctis  liquido  notum 
est,  quae  sit  in  huius  rei  diligentia  sancta  egregii  sollici- 

4.  Eccli.,  XXXIV,  24.  fectis  v.  not.  3,  p.  139. 

15.  Dc  laicis  statim  episcopi  ef-  28.  I Titii.,  III,  10. 

tudo  doctoris,  qua  neophitum  ad  ordines  vetat  sacros  ac- 
cedere. Sicut  autem  tunc  neophitus  dicebatur,  qui  initio 
in  sanctae  fidei  erat  conversatione  plantatus,  sic  modo  neo- 
phitus habendus  est,  qui  repente  in  religionis  habitu  plan- 
5 tatus  ad  ambiendos  honores  sacros  inrcpserit.  Ordinate 
ergo  ad  ordines  accedendum  est ; nam  casum  appetit,  qui 
ad  summa  loci  fastigia  postpositis  gradibus  per  abrupta 
quaerit  ascensum.  Et  cum  idem  apostolus  doceat  inter 
alia  sacri  ordinis  instituta  discipulum  manum  non  esse  cui- 
10  quam  citius  imponendam,  quid  hoc  celerius  quidve  praeci- 
pitantius, quam  ut  exoriatur  a summitate  principium  et  ante 
esse  incipiat  episcopus  quam  minister?  Quisquis  igitur 
sacerdotium  non  ad  elationis  pompam,  sed  ad  utilitatem 
adipisci  desiderat,  prius  vires  suas  cum  eo  quo  est  subiturus 
15  onere  metiatur,  ut  et  inpar  abstineat  et  ad  id  cum  metu, 
etiam  qui  se  sufficere  existimat,  accedat.  Ab  re  autem  non 
facimus,  si  ad  argumentum  rationabile  usum  rerum  inra- 
tionabilium  colligamus.  Apta  namque  aedificationibus  de 
silvis  ligna  succiduntur,  nec  tamen  adhuc  viridibus  aedificii 
20  pondus  imponitur,  nisi  eorum  viriditatem  multorum  die- 
rum mora  siccaverit  et  apta  ad  necessarium  usum  effecerit. 
Quae  si  observantia  forte  neglegitur,  citius  superimposita 
mole  franguntur  et  gignit  ruinam  ad  auxilium  res  provisa. 
Hinc  enim  et  medici,  qui  curam  gerunt  de  corpore,  quae- 
25  dam  adiutoria  recenti  adhuc  confectione  formata  indigenti 
non  offerunt,  sed  maceranda  temporibus  derelinquunt.  Nam 
si  immature  quis  dederit,  dubium  non  est,  quia  fit  causa 
periculi  res  salutis.  Discant  itaque,  discant  in  officio  suo 
sacerdotes,  quibus  animarum  credita  est  cura,  servare  quod 
30  diversarum  artium  homines  docente  ratione  custodiunt  et 
a praecipiti  se  ambitione,  etsi  non  metu,  saltem  pudore  con- 
tineant. Sed  ne  forsitan  ab  hoc  pravae  se  consuetudinis 
quisquam  velit  obiectu  defendere,  fraternitatis  tuae  discretio 
rationis  eos  freno  coerceat  et  labi  in  inlicitis  non  permittat, 

Bibi.  Sanet.  Patr.  (Ser.  VII)  I.  10 

quia,  quicquid  ultione  dignum  est,  non  ad  imitationis,  sed 
potius  ad  exemplum  debet  correptionis  adduci. 

Neque  autem  hoc  quod  similiter  corrigendum  est  pa- 
timur neglegenter  omittere.  Nam  quid  prodest  cuncta  mu-  • 
nisse,  si  per  unum  locum  perniciosus  hosti  praebeatur  ac-  5 
cessus?  Cum  his  itaque  qui  in  sacro  sunt  ordine  consti- 
tuti habitare  mulieres  perhibentur.  De  quibus,  ne  antiquus 
humani  generis  inimicus  exultet,  omnium  definiendum  con- 
sensu est,  ut  praeter  eas  quas  sacri  canones  complectuntur 
alias  secum  mulieres  habere  non  debeant.  Quae  interdi-  10 
ctio  etsi  forte  aliquibus  ad  tempus  amara  est,  certum  est, 
quia  postmodum  ex  ipsa  animae  utilitate  dulcescit,  si,  unde 
inimicus  superare  potuit,  superetur. 

Nec  hoc  quoque  in  hac  sollicitudinis  parte  relinquimus, 
quod  de  habendis  per  parrochias  conciliis  patrum  provi-  15 
dentia  utilitatis  causa  sancitum  est.  Unde  ne  qua  inter 
fratres  dissensio,  ne  qua  inter  praepositos  et  subiectos  sint 
fomenta  discordiae,  in  unum  sacerdotes  convenire  necesse 
est,  ut  et  de  incidentibus  causis  disceptatio  et  sit  salubris 
de  ecclesiastica  observatione  collatio,  quatenus,  dum  per  20 
hoc  et  praeterita  corriguntur  et  regulam  futura  suscipiunt, 
omnipotens  ubique  Dominus  fratrum  concordia  collaudetur. 
Cuius  vobis  adesse  praesentiam,  si  haec  observabitis,  scitote, 
quia  scriptum  est : « Ubi  fuerint  congregati  duo  aut  tres  in 
«nomine  meo,  ibi  sum  in  medio  eorum».  Si  ergo  adesse  25 
dignabitur,  ubi  duo  vel  tres  fuerint,  quanto  magis  non  deerit, 
ubi  plures  convenerint  sacerdotes?  Et  quidem,  quia  de  ha- 
bendo bis  in  anno  concilio  patrum  sit  regulis  statutum,  non 
latet.  Sed  ne  forte  aliqua  impleri  hoc  necessitas  non  per- 
mittat, semel  tamen  sine  excusatione  aliqua  decernimus  con-  30 
gregari,  ut  expectatione  concilii  nihil  pravum,  nihil  praesu- 

10.  De  mulieribus  subintroductis  15.  De  conciliis  provincialibus 
v.  Cone.  Nic.,  can.  III  in  Mansi,  v.  not.  5,  p.  110. 

Coli  Cone.,  II,  coi.  S92.  25.  Matth.,  XVIII,  20. 


Digitized  by 


Google 


CANONICAE 


147 


matur  inlicitum.  Nam  plerumque  etsi  non  amore  iustitiae, 
metu  examinis  abstinetur  ab  hoc  quod  omnium  notum  est 
posse  displicere  iudicio.  Hanc,  fratrum  carissime,  obser- 
vantiam nostris  relinquendam  posteris  teneamus  et  omnia, 
5 quae  ad  eruditionem  nostram  sacris  apicibus  scripta  sunt, 
meditemur  atque  ad  ea,  quoscumque  possumus,  incitemus. 
Certum  quippe  est,  quia  si  toto  corde  praeceptis  nos  salu- 
taribus occupamus,  omnem  vitiorum  labem  effugimus,  quia, 
dum  in  his  quibus  aedificamur  innitimur,  locum  sine  dubio 
10  deceptionis  excludimus. 

De  his  itaque  quae  superius  dicta  sunt  fraternitatem  ve- 
stram auctore  Deo  volumus  synodum  congregare  atque  in 
ea  reverentissimo  fratre  nostro  Aregio  episcopo  et  dilectis- 
simo filio  nostro  Cyriaco  abbate  mediantibus  omnia,  quae 
15  sanctis  canonibus,  sicut  praediximus,  sunt  adversa,  districte 
sub  anathematis  interpositione  damnentur,  id  est,  ut  nullus 
pro  adipiscendis  ecclesiasticis  ordinibus  dare  aliquod  com- 
modum praesumat  vel  pro  datis  accipere,  neque  ex  laico 
habitu  quisquam  repente  audeat  ad  locum  sacri  regiminis 
20  pervenire,  neque  ut  aliae  mulieres  cum  sacerdotibus  habi- 
tent, nisi  hae,  quae  sacris,  ut  praedictum  est,  canonibus 
sunt  permissae.  De  quibus  cunctis  reverentissimus  frater 
noster  Syagrius  episcopus  cum  omni  synodo  dilectissimo 
filio  nostro  Cyriaco  abbate  remeante  nobis  quae  acta  fue- 
25  rint,  studeat  nuntiare,  ut  suptiliter  agnoscentes,  quid  et  cum 
qua  cautela  vel  qualiter  sit  decretum,  omnipotenti  Deo  de 
vita  vestra  ac  moribus  gratias  incessabiliter  persolvamus. 

13.  Aregius  episcopus  Vapicensis  dem  v.  ep.  IX,  719;  XI,  42,  44. 

(Gap)  urbis  Galliae  Narbonensis,  14.  De  Cyriaco  abbate  v.  not.  9, 
in  hodierno  Delphinatu.  Ad  eum-  p.  112. 

XLIX. 

Gregarius  papa  a Brunicbilda , regina  Francorum , licentiam  legati 
mittendi  petit,  qui  Gallicos  sacerdotes  coerceat. 

601,  iun.  22. 

E<1.  H : lib.  IX,  cp.  46  (II,  p.  318).  Ed.  M : lib.  XI,  ep.  69.  Jaffe,  Reg.  1837  (1419).  £ 

GREGORIUS  BRUNIGILDAE  REGINAE  FRANCORUM 

Cum  scriptum  sit : « Iustitia  elevat  gentem,  miseros 
« autem  facit  populos  peccatum  »,  tunc  regnum  stabile  cre- 
ditur, cum  culpa  quae  cognoscitur  citius  emendatur.  Mul- 
torum igitur  ad  nos  relatione  pervenit,  quod  dicere  sine  io 
afflictione  cordis  nimia  non  valemus,  ita  quosdam  sacer- 
dotes in  illis  partibus  impudice  ac  nequiter  conversari,  ut 
et  audire  nobis  opprobrium  et  lamentabile  sit  referre.  Ne 
ergo,  postquam  huius  nequitiae  huc  usque  se  tetendit  opi- 
nio, aliena  pravitas  aut  nostram  animam  aut  regnum  ve-  i> 
strum  peccati  sui  iaculo  feriat,  ardenter  ad  haec  debemus 
ulciscenda  consurgere,  ne  paucorum  facinus  multorum  pos- 
sit esse  perditio.  Nam  causa  sunt  ruinae  populi  sacerdotes 
mali.  Quis  enim  pro  populi  se  peccatis  intercessor  obi- 
ciat,  si  sacerdos,  qui  exorare  debuerat,  graviora  committat?  20 
Sed  quoniam  eos  quorum  haec  locus  est  insequi  nec  sol- 
licitudo ad  requisitionem  nec  zelus  excitat  ad  vindictam, 
scripta  ad  nos  vestra  discurrant,  et  personam,  si  praecipitis, 
cum  vestrae  auctoritatis  assensu  transmittimus,  quae  una 
cum  aliis  sacerdotibus  haec  et  suptiliter  quaerere  et  secun-  23 
dum  Deum  debeat  emendare.  Nec  enim  sunt  dissimulanda 
quae  dicimus,  quia  qui  emendare  potest  et  neglegit,  parti- 
cipem se  procul  dubio  delicti  constituit.  Providete  ergo 

6.  De  Brunicbilda  v.  not.  ri,  8.  Prov .,  XIV,  34. 
p.  135. 

animae  vestrae,  providete  nepotibus,  quos  cupitis  regnare 
feliciter,  providete  provinciis  et,  priusquam  creator  noster 
manum  suam  ad  feriendum  excutiat,  de  correctione  huius 
sceleris  studiosissime  cogitate,  ne  tanto  postmodum  acrius 
5 feriat,  quanto  modo  diutius  et  clementer  expectat.  Scitote 
autem,  quia  magnum  Deo  nostro  sacrificium  placationis 
offertis,  si  tanti  labem  facinoris  de  vestris  citius  finibus  am- 
putatis. 

Data  die  X kalendarum  Iuliarum,  indictione  IIII. 


10  L. 

Gregorius  I papa  universis  episcopis  Dalmatiae  mandat,  ut,  si  Ho- 
noratus diaconus  reprobetur,  de  moribus  episcopi  Salonitani  eligendi  sibi 
renuntient.  Conceditque,  ut  quem  omnes  elegerint  consecrent,  excepto 
Maximo  qui  ambitui  deditus  dignitate  privetur. 

15  " S9h  n°v- 

Ed.  E:  lib.  IV,  ep.  16  (I,  p.  248).  Ed.  M:  lib.  IV,  ep.  10.  Jaftc,  Reg.  1287  (919). 


GREGORIUS  UNIVERSIS  EPISCOPIS  PER  DALMA1IAS 

Oportuerat  quidem  fraternitatem  vestram  divini  respectu 
iudicii  clausis  carnalibus  oculis  nihil  quod  ad  Deum  pertinet 


1.  Nepotibus : scii.  Theuderico 
et  Theudeberto,  Childeberti  filiis, 
quorum  alter  in  Burgundia,  alter 
in  Austrasia  regnabat.  Vide  ad 
eosdem  ep.  VI,  49;  XI,  47,  50. 

17.  Dalmatia,  provincia  Illyrici 
ecclesiastici,  cuius  metropolis  Sa- 
lona (nunc  Spalato)  erat. 

An.  593  cum,  obitu  Natalis  epi- 
scopi, sedes  Salonitana  vacaret, 
Maximus  clericus,  aula  Byzantina 
favente,  vi  solium  episcopalem 
occupavit  (ep.  IV,  20),  minas  Gre- 


gorii  contemnens,  qui  et  apudMau- 
ricium  questus  est  et  ad  suum  tri- 
bunal usurpatorem  vocavit  (ep.VI, 
3,  25).  Attamen  nec  Maximus 
papam  adiit  nec  eius  fautores  ab 
eo  instigando  cessarunt  donec, 
Callinico  exarcha  Ravennae  crea- 
to, statutum  fuit  ut  Maximus  ca- 
nonico iudicio  Ravennae  se  subii- 
ceret  coram  Mariniano  episcopo, 
Castorio  diacono  apost.  Sedis  et 
- Maximo  postulante  - Constantio 
Mediolanensi  (an.  599).  Maximus 

et  rectam  mentis  intentionem  omittere,  nec  cuiuslibet  ho- 
minis faciem  rectitudini  iustitiae  praeponere.  Sed  postquam 
ita  mores  vestri  saecularibus  sunt  traducti  negotiis,  ut  oblivi- 
scentes  omnem  sacerdotalis  in  vobis  honoris  tramitem  cun- 
ctumque  superni  metus  intuitum,  non  quid  Deo  sed  quid  vobis  s 
placeat  studetis  explere,  necesse  habuimus,  haec  ad  vos  di- 
strictiora specialiter  scripta  transmittere,  quibus  ex  beati  Petri 
principis  apostolorum  auctoritate  praecipimus,  ut  nulli  pe- 
nitus extra  consensum  permissionemque  nostram,  quantum 
ad  episcopatus  ordinationem  pertinet,  in  Salonitana  civitate  io 
manus  praesumatis  imponere,  nec  quemquam  in  civitate  ipsa 
aliter  quam  diximus  ordinare.  Quod  si  contra  haec  quip- 
piam  vel  sponte  vestra,  vel  a quolibet  coacti  praesumpse- 
ritis vel  temptaveritis  agere,  decernimus,  vos  Dominici  cor- 
poris et  sanguinis  participatione  privatos,  quatenus  ex  eadem  i* 
ipsa  adtrectatione  vestra  vel  voluntate  transgrediendae  prae- 
ceptionis nostrae,  a caelestibus  misteriis  alieni,  nec  quem 
ordinaveritis  habeatur  episcopus.  Nos  namque  nullum,  cuius 
vita  reprehendi  potest,  ordinari  volumus  temere.  Et  si  Ho- 
noratus diaconus  indignus  ostenditur,  de  vita  moribusque  20 
eius  qui  electus  fuerit  nobis  renuntiari  volumus,  ut  quicquid 
in  hac  re  agendum  est  cum  consensu  nostro  salubriter  per- 
mittamus impleri. 

Confidimus  enim  in  omnipotentem  Dominum,  quia  quan- 


postquam  ad  poenitentiam  est  ad- 
ductus ritu  a Grcgorio  statuto, 
pallio  est  donatus  et  postea  pia 
familiaritate  cum  papa  usus  est. 

Tota  haec  de  Maximo  contro- 
versia (ait  Grisar,  S.  Grcgorio  M., 
Roma,  1904,  p.  179  in  nota)  ma- 
ximi est  momenti  ad  historiam  ec- 
clesiasticae disciplinae  conficien- 
dam. Cfr.  epp.  quae  sequuntur. 

20.  Honoratus  ecclesiae  Salo- 


nitanae  integerrimus  archidiaco- 
nus,  Natali  episcopo,  nimis  gulae 
illecebris  faventi,  invisus  atque  ideo 
in  Salonitana  synodo  iniuste  ac- 
cusatus (v.  ep.  III,  32)  et  com- 
pulsus ut  ad  presbyteratus  ordi- 
nem accederet:  postque  Natalis 
obitum  (oct.  592  - marL  593) 
Maximi  in  sede  Salonitana  occu- 
panda adversarius ; v.  ep.  HI,  46. 

tum  ad  intentionem  nostram  pertinet,  numquam  quod  no- 
stram gravare  possit  animam,  nunquam  fieri  sinimus  quod 
vestram  gravare  possit  ecclesiam.  Sin  vero  in  qualibet  per- 
sona ita  omnium  voluntarius  consensus  accesserit,  ut  au- 
5 ctore  Deo  digna  sit,  et  non  sit  qui  ab  eius  ordinatione  dissen- 
tiat, hanc  a vobis  in  eadem  Salonitana  ecclesia  ex  praesentis 
epistolae  nostrae  concessa  licentia  volumus  consecrari.  Ex- 
cepta dumtaxat  persona  Maximi,  de  qua  ad  nos  multa  mala 
perlata  sunt.  Quae  si  ab  appetitu  maioris  ordinis  non 
10  cessat,  restat  ut  arbitror  quatenus  subtiliter  discussa  ipso 
quoque  in  quo  est  officio  careat. 


LI. 


15 


Gregorius  I papa  Maximo , praesumptori  Salonitano,  ordinatoribusque 
eius , donec  eum  vera  imperatoris  iussione  ordinatum  cognoverit,  sacris 
interdicit . 

S94»  apr. 


Ed.  E:  Iib.  IV,  ep.  20  (I,  p.  254).  Ed.  M:  lib.  IV,  cp.  20.  Jaffe,  Rcg.  1292  (927). 


GREGORIUS  MAXIMO  PRAESUMPTORI  IN  SALONA 

Licet  cetera  cuiuspiam  talia  vitae  sint  merita  ut  nihil  sit, 
20  quod  ex  sacerdotalibus  valeat  ordinationibus  obviare,  tamen 
solius  nefas  ambitus  severissima  canonum  districtione  dam- 
natur. Cognovimus  itaque  quod  vel  subrepta  vel  simulata 
piissimorum  principum  iussione  dum  vita  dignus  non  fueris,  te 
ad  sacerdotii  ordinem  cunctis  venerabilem  prorupisse.  Quod 
25  nos  ideo  sine  ulla  hesitatione  credidimus,  quia  vitam  aetatem- 
que tuam  non  habemus  incognitam,  ac  deinde  quia  serenis- 
simi domini  imperatoris  animum  non  ignoramus,  quod  se  in 
causis  sacerdotalibus  miscere  non  soleat,  ne  nostris  in  aliquo 

18.  De  Maximo  v.  not.  17,  p.  149. 

peccatis  gravetur.  Additur  inauditum  nefas,  quod  post  inter- 
dictionem quoque  nostram,  quae  sub  excommunicatione  tua 
ordinantiumque  te  facta  est,  caesis  presbyteris,  diaconibus, 
ceteroque  clero,  manu  militari  diceris  ad  medium  deductus. 
Quam  rem  nos  consecrationem  dicere  nullo  modo  possumus,  5 
quia  ab  excommunicatis  est  hominibus  celebrata.  Quia  igitur 
sine  ullius  exempli  forma  violasti  talem  tantamque  sacerdotii 
dignitatem,  praecipimus,  ut  usque  dum  dominicis  vel  respon- 
salis  nostri  cognoverimus  apicibus,  quod  non  resumpticia, 
sed  vera  fueris  iussione  ordinatus,  nullatenus  tu  ordinato-  10 
resque  tui  adtrectare  quicquam  praesumatis  sacerdotalis  of- 
ficii, neque  usque  ad  rescriptum  nostrum  ad  cultum  vos  sacri 
altaris  accedere.  Quod  si  contra  haec  agere  praesumpseritis 
anathema  vobis  sit  a Deo  et  a beato  Petro  apostolorum 
principe,  ut  contemplatione  iudicii  vestri  ceteris  quoque  ca-  15 
tholicis  ecclesiis  ultionis  vestrae  praebeatur  exemplum. 


LII. 

Gregarius  I papa  Maximum  Salonae,  qui  episcopatum  arripuit,  sacra 
contra  interdictum  procurare  ausum  saepiusque  frustra  vocatum,  intra  dies 
triginta  Romam  venire  iubet.  Quod  scripserit  serenissimos  dominos,  ut  2o 
causa  per  legatos  Salonae  cognosceretur,  praecepisse,  se  nec  ea  praecepta 
accepisse  et  scire  dominos  se  in  causas  sacerdotales  non  miscere . Paulinum 
episcopum  et  Honoratum  archidiaconum  iniuriis  affici  vetat. 

$96,  ian. 

Kd.  H:  lih.  VI,  ep.  25  (I,  p.  402).  lid.  M : lib.  VI,  ep,  25.  Jafft,  Rcg.  1405  (1036).  25 

GREGORIUS  MAXIMO  IN  SALONA 
QUI  EPISCOPATUM  ARRIPUIT 

Dum  scriptis  nostris  quaesitis  quibusdam  excusationibus 
differs  oboedientiam  exhibere,  dum  pro  veritatis  satisfactione 

26.  De  Maximo  v.  not.  17,  p.  149. 

28.  Refertur  papa  ad  ep.  VI,  3. 

totiens  a nobis  ammonitus  venire  postponis,  his  quae  ad- 
versum te  dicta  sunt  fidem  ex  hoc  magis  adcommodas  et, 
vel  si  qua  alia  deesse  videantur,  quae  gravent  aut  noceant, 
id  agis,  ut  sola  te  dilatio  faciat  et  accuset  esse  culpabilem. 

5 Humiliare  tandem  et  oboedientiae  te  summitte  atque  ad  nos 
sine  excusatione  aliqua  venire  festina,  ut  requisita  et  co- 
gnita veritate  secundum  Dei  timorem,  quicquid  aequum 
canonicumque  fuerit,  decernatur.  Certus  enim  esto,  quia 
iustitiam  tibi  et  canonum  statuta  servabimus  atque  causae 
10  tuae  revelante  Domino  veritatis  auctore  amicum  iustitiae 
finem  imponimus.  Nam  quod  ais,  ut  illic  personam  dirigere 
debeamus,  qua  praesente  de  his  quae  dicuntur  possit  esse 
probatio,  esset  utcumque  excusabile,  si  umquam  ratio  ei 
qui  accusatur  necessitatem  probationis  imponeret.  At  post- 
15  quam  non  tibi,  sed  accusantibus  hoc  onus  incumbit,  ad 
nos,  sicut  praefati  sumus,  dilatione  cessante  venire  non 
desinas : et  aut  sine  mora  aderit  accusator,  qui  ea  quae  de 
simoniaca  heresi  vel  aliis  dicta  sunt  congruenti  probatione 
suffulciat,  aut  certe  in  his  quae  ad  salubritatem  negotii  ipsius 
20  pertinent  interveniente  beato  Petro  apostolorum  principe 
dispensatio  iusta  proveniet,  quatenus  nulla  nos  ante  Deum 
dissimulatione  pro  eo,  quod  haec  ad  nostram  conscientiam 
pervenere,  reatus  possit  culpa  confundere.  Quod  vero  in- 
dicas serenissimos  dominos,  ut  illic  debeat  esse  cognitio, 
25  praecepisse,  nos  quidem  nullas  eorum  de  hac  re  alias,  nisi 
ut  ad  nos  venire  debeas,  iussiones  accepimus.  Sed  et  si 
forsitan  pro  reipublicae  suae  utilitate,  quae  divina  sibi  lar- 
gitate concessa  est,  multa  cogitantibus  et  in  diversis  solli- 
citudinibus occupatis  suggestum  est  et  eorum  est  iussio  per 
30  obreptionem  elicita,  postquam  et  nobis  et  omnibus  notum 
est  piissimos  dominos  disciplinam  diligere,  ordines  servare, 
canones  venerari  et  in  causis  se  sacerdotalibus  non  miscere, 

14.  Cfr.  Dig.y  XXII,  3,  21:  « semper  necessitas  probandi  incumbit 
«illi  qui  agit». 

instanter  exequimur,  quod  et  illorum  iuvat  animam  atque 
rempublicam,  et  ad  quod  nos  terribilis  tremendique  iudicis 
respectus  impellit. 

Quiescere  ergo  a cunctis  excusationibus  et  huc  adesse 
non  differas,  ut  veritatis  indagatione  roborati  causae  tuae  s 
tandem  terminus  imponatur.  Quod  autem  valde  te  perti- 
mescere ac  omnino  trepidare  cognovimus,  ne  hoc  fortasse 
in  te  ulciscamur,  quod  sine  nostro  consensu  ad  sacerdo- 
talem cognosceris  ordinem  inordinate  prorupisse : into- 
lerabilis quidem  culpa  est,  sed  hanc  secundum  iussiones  io 
serenissimi  domini  imperatoris,  si  nequaquam  amplius  in 
contumaciae  tuae  errore  perstiteris,  laxamus  atque  de  hac 
re  contra  te  minime  movemur.  Sed  alia  quae  nobis  dicta 
sunt  inrequisita  praeterire  non  patimur. 

Quia  vero  dudum  scripta  tibi  transmisimus,  ut,  quoad-  i* 
usque  voluntatem  eiusdem  serenissimi  domini  cognosce- 
remus, missarum  sollemnia  celebrare  nijlo  modo  auderes, 
sed  tu  velata  mente  agisti  callide,  ne  eadem  scripta  susci- 
peres, quae  tamen  eorum  esset  sententia,  quoquo  modo 
cognovisti,  sed  servare  noluisti,  ideoque  ea  quae  tibi  prius  20 
scripta  transmisimus  confirmamus,  ut  missarum  sollemnia 
celebrare  non  audeas,  donec  omnia  quae  contra  te  dicta 
sunt  suptiliter  inquisita  fuerint  ac  discussa.  Qui  si  per- 
verso forsitan  ausu  celebrare  praesumpseris,  ab  interdicta 
pridem  communionis  interminatione  liberum  te  non  esse  2 <> 
cognoscas.  Nam  si  etiam  alii  excessus  desint,  pro  hac  so- 
lummodo culpa  superbiae  dominici  te  corporis  ac  sanguinis 
communione  privamus.  Pro  qua  re  oboedientiam  quam 
decet  exhibens  ad  nos  summopere,  sicut  diximus,  venire 
festina,  ita  ut  triginta  dierum  spatium  habeas,  quatenus  iter  30 
tuum  praepares  et  omni  excusatione  postposita  huc  adesse 
non  differas. 

18.  Cfr.  ep.  V,  39,  p.  124. 

Si  qua  autem  a iudicibus  vel  manu  militari  seu  a po- 
pulo ad  contradicendum  itineri  tuo  occasio  fuerit  exorta, 
qua  calliditate  agatur,  agnoscimus.  Ipse  ergo  iam  videas, 
quam  vel  hic  hominibus  vel  in  futuro  iudicio  omnipotenti 
5 Deo  de  tua  reddas  obligatione  rationem,  qui  districtam  in 
te  ex  tuo  contemptu  provocasti  sententiam. 

Praeterea  pervenit  ad  me,  quia  Paulinus  frater  et  coe- 
piscopus  meus  et  Honoratus  ecclesiae  Salonitanae  archi- 
diaconus,  pro  eo,  quod  praesumptioni  tuae  noluerint  prae- 
10  bere  consensum,  graves  a te  molestias  patiantur,  ita  ut  datis 
fideiussioribus  sint  constricti,  quatenus  eis  civitatem  vel 
domos  suas  egredi  omnino  non  liceat.  Quod  i sita  est, 
vel  sero  iam  ad  sensum  salutis  rediens  scriptis  praesen- 
tibus acceptis  ab  utrorumque  te  suspende  molestia,  ut  eis 
15  libera  sit  licentia  vel  ad  me  veniendi,  si  voluerint,  vel  quo- 
libet alibi  pro  suis  utilitatibus  proficisci. 

Lin. 

Gregorius  I papa  clero  et  nobilibus  Salonitanis  scribit,  ne  Maximum 
sibi  in  odio  esse  putent.  Quem  ut  Romani  veniat,  impellere  eos  iubet . 
20  Praeter  Paulinum  episcopum  et  Honoratum  archidiaconum  Maximi  so- 
cietate abstinere  neminem  miratur. 

596,  ian. 

Ed.  H : lib.  VI,  cp.  26  (I,  p.  404).  Ed.  M : lib.  VI,  cp.  26.  Jafti,  Reg.  1406  (10*7). 


GREGORIUS  DILECTISSIMIS  FILIIS  CLERO,  NOBILIBUS 
SALONIS  CONSISTENTIBUS 

Pervenit  ad  me,  quod  quidam  perversae  mentis  homines, 
ut  dilectionis  vestrae  animos  vulnerarent,  vobis  insinuare 
conati  sunt,  quia  ego  contra  Maximum  quodam  odio  mo- 


7.  Paulinus  episcopus  Tauria- 
censis,  prov.  Bruttiorum.  Vide  ad 
eumdem  ep.  I,  38,  39. 

8.  De  Honorato  v.  not.  20, 


p.  150. 

25.  De  Salona  v.  not.  17,  p.  149. 
28.  De  Maximo  v.  not.  I7,p.  149. 


Digitized  by  L^ooQle 


156 


EPISTOLAE  S.  GREGORII 


vear  et  non  magis  quae  canonica,  sed  ea  quae  furoris  sunt 
exequi  concupiscam.  Sed  absit  hoc,  absit  a sacerdotali 
animo,  ut  in  qualibet  causa  privato  zelo  moveatur.  Ego 
autem  et  vestrae  dilectioni  providens  et  meae  animae  omni- 
potentis Dei  iudicium  pertimescens  eiusdem  Maximi  causas  5 
suptilitcr  exquiri  desidero,  si  nullis  criminibus  pressus,  quae 
sacro  ordini  contradicunt,  si  non  per  simoniacam  heresem, 
id  est  praemia  quibusdam  se  eligentibus  praebendo,  ad  sa- 
cerdotale pertingere  officium  conatur.  Tunc  liber  pro  vobis 
apud  Dominum  intercessor  erit,  si  non  obligatus  de  suis  ad  10 
locum  intercessionis  venerit. 

Cuius  tamen  iam  culpa  superbiae  in  aperto  monstratur, 
quod  evocatus,  ut  ad  nos  venire  debeat,  diversis  excusatio- 
nibus renititur,  refugit,  metuit.  Unde  ergo  trepidat,  si  eum 
de  his  quibus  inclamatus  est  conscientia  non  accusat?  Ecce  15 
enim  iam  diu  dilectio  vestra  sine  pastore  est  et,  sicut  vobis 
omnipotens  Deus  innotescat,  vehementer  destitutioni  ve- 
strae et  medullitus  ex  toto  corde  compatior.  Audio  enim, 
quae  in  grege  Domini  dilacerationes  fiunt.  Sed  cum  pastor 
deest,  quis  contra  lupos  invigilet  ? Ideoque  praedictum  20 
Maximum,  ut  huc  ad  nos  veniat,  urguete,  quatenus,  si  hunc 
innocentem  invenire  possumus,  confirmemus,  sin  vero  ea 
quae  de  ipso  dicta  sunt  vera  patuerint,  non  iam  tamdiu  di- 
lectio vestra  per  interpositionem  personae  eius  destituta  sit. 

De  me  enim  certum  tenete,  quia  neque  odio  neque  pri-  25 
vati  studii  zelo  contra  eum  movear;  sed  quicquid  canoni- 
cum iustumque  fuerit,  auctore  Domino  decerno. 

Miratus  autem  valde  sum,  quia  in  tanto  Salonitanae  eccle- 
siae clero  vel  populo  vix  duo  ex  sacris  ordinibus  inventi  sunt, 
frater  scilicet  et  coepiscopus  meus  Paulinus  et  dilectissimus  30 
filius  meus  Honoratus  archidiaconus  eiusdem  ecclesiae,  qui 
communicare  Maximo  sacerdotium  rapienti  minime  consenti- 


31.  De  his  v.  not.  7,  p.  155,  et  not.  20,  p.  150. 

rent  et  se  Christianos  esse  cognoscerent.  Debuistis  enim,  filii 
carissimi,  pensare  ordines  et,  quem  sedes  apostolica  repel- 
lebat, repulsum  cognoscere,  ut  prius,  si  posset,  ab  inlatis 
criminibus  mundaretur:  et  tunc  ei  vestra  dilectio  commu- 
5 nicaret,  ne  particeps  obligationis  eius  existeret.  Nos  tamen 
erga  caritatem  vestram  visceribus  humanitatis  astringimur 
et,  quia  quosdam  vestrum  violenter  pressos  ad  consentien- 
dum ei  ad  communicandum  cognovimus,  omnipotentem 
Dominum  deprecamur,  ut  vos  ab  omni  reatu  peccatorum 
io  vestrorum  atque  ab  omnibus  vinculis  alienae  obligationis 
absolvat  vobisque  et  in  praesenti  vita  suae  protectionis  gratiam 
tribuat  et  nos  de  vobis  in  aeterna  patria  gaudere  concedat. 


LIV. 

Gregorius  I papa  presbyteros , diaconos  et  clerum,  nobiles  ac  populum 
1 5 Iaderae  consistentes  et  milites  horiatur,  ut  Maximi  Salonitani  excommuni- 
cati  societate  abstineant. 

S$6,  iul. 

Ed.  H:  lib.  VI,  ep,  46  (I,  p.  421).  Ed.  M : lib.  VI,  cp.  27.  Jaftc,  Reg.  1428  (1060). 


GREGORIUS  PRESBYTERIS,  DIACONIBUS  ET  CLERO,  NOBILIBUS 
20  AC  POPULO  IADERAE  CONSISTENTIBUS  ET  MILITIBUS 

Pervenit  ad  me  quosdam  vestrorum  ignorantia  vel  ne- 
cessitate deceptos  his  qui  ab  apostolica  sede  culpa,  sicut 
nostis,  exigente  communione  privati  sunt,  communicasse, 
quosdam  vero  se  salubri  discretione  protegente  Domino 
25  suspendisse;  et  quantum  de  constantibus  gaudeo,  tantum 
de  deviantibus  ingemisco,  quoniam  sacrae  communionis 
mysteria  quae  ad  absolutionem  nobis  divina  pietate  con- 


20.  Iadera,  nunc  Zara , civitas 
Dalmatiae  episcopalis  cui  tunc 
temporis  praeerat  Sabinianus,  qui 
oiim  Maximi  fautor,  postea  rebel- 


lionis suae  poenitentia  adductus, 
claustralem  vitam  per  triennium 
egit.  Vide  ad  eumdem  ep.  VII, 
17;  VIII,  II,  24. 

cessa  sunt,  in  detrimento  magis  suae  animae  perceperunt. 

Et  quia,  sicut  vobis  omnipotens  Dominus  innotescat,  vehe- 
menter caritati  vestrae  et  medullitus  ex  toto  corde  compa- 
tior, paterno  affectu  obtestor  atque  suadeo,  ut  inlicita  se 
quisque  communione  suspendat  et  quos  apostolica  sedes  in  s 
consortio  communionis  suae  non  recipit,  omnino  refugiat, 
ne  inde  reus  ante  conspectum  aeterni  iudicis,  unde  poterat 
salvari,  consistat. 

Comperi  autem,  quod  quidam  perversae  mentis  homi- 
nes illic  insinuare  conati  sunt,  quia  ego  contra  Maximum  io 
quodam  odio  movear  et  non  quae  canonica,  sed  ea  potius 
quae  furoris  sunt  exequi  concupiscam.  Sed  absit  hoc,  absit 
a sacerdotali  animo,  ut  in  qualibet  causa  privato  zelo  mo- 
veatur. Ego  vero  populo  in  illis  partibus  consistenti  ac 
meae  animae  providens  et  omnipotentis  Dei  iudicium  per-  i> 
timescens,  causas  eiusdem  Maximi  exquiri  volo  et  cum  omni 
sinceritate  revelante  Deo  quod  est  canonicum  definire.  Cui 
quoniam  frequenter  scripsimus,  ut  non  prius  sacra  missarum 
sollemnia  celebraret,  quam  causam  potuissemus  agnoscere, 
alioquin  esset  communione  privatus,  et  ex  hoc  iam  super-  20 
biae  ipsius  culpa  in  aperto  monstratur,  quod  saepius,  sicut 
dixi,  ammonitus,  ut  ad  nos  venire  debeat,  diversis  excusa- 
tionibus renititur,  fugit,  metuit.  Unde  ergo  trepidat,  si  eum 
de  his  quae  de  se  dicta  sunt  conscientia  non  accusat?  Haec 
igitur  cognoscentes,  postquam  vobis  nullam  de  ignorantia  25 
excusationem  valetis  adsumere,  rogo,  hortor  et  moneo,  ut 
a prohibitae  vos  communionis  consortio  per  omnia  suspen- 
datis nec  cuiquam  sacerdoti  suprascripto  Maximo  communi- 
canti contra  animam  suam  quisquam  vestrum  communicare 
praesumat.  30 

Quia  tamen  audio,  sicut  praefatus  sum,  quosdam  ve- 
strum ignorantia  lapsos,  quosdam  etiam  ad  communican- 
dum violenter  esse  compressos,  omnipotentem  Dominum 
deprecor,  ut  et  eos  qui  huic  pravitati  minime  consenserunt 

perpetua  gratiae  suae  protectione  custodiat  et  optata  eis  lar- 
gitate respondeat  et  illos  quos  aut  studium,  aut  ignorantia 
aut  quaelibet  alia  causa  traxit  in  culpam  ab  omni  reatu 
peccatorum  atque  ab  omnibus  vinculis  alienae  obligationis 
5 absolvat  omnibusque  et  in  praesenti  vita  protectionis  suae 
gratiam  tribuat  et  nos  de  vobis  in  aeterna  patria  gaudere 
concedat.  Ut  igitur  haec  vobis  intercessio  apud  Deum  sal- 
vatorem nostrum  proficiat,  adhortationibus  nostris  pro  ani- 
mae vestrae  salute  oboedientiam  exhibete  et  ab  illis  sacram 
10  communionem  percipite,  quos  se  ab  ante  dicti  Maximi  com- 
munione abstinuisse  vel  abstinere  cognoscitis. 


LV. 

Gregorius  I papa  Maximum,  episcopum  Salonitanum , ad  oboedien- 
tiam reversum  poenitentiaque  affectum,  in  gratiam  et  communionem  recipit 
1 5 monetque,  ut  nuntium  ad  pallium  percipiendum  Romam  mittat.  Maxime 
Callinici  exarchi  petitione  se  motum  esse  addit,  ut  temperantius  cum  eo  agat. 

599>  iul- 

Ed.  H : lib.  IX,  cp.  176(11,  p.  171).  Ed.  M : lib.  IX,  ep.  81.  Jafle,  Rcg.  1703  (1237). 


GREGORIUS  MAXIMO  EPISCOPO  SALON1TANO 

20  Quamvis  culpabilibus  ordinationis  tuae  primordiis  gra- 
vem aliam  per  inoboedientiam  culpam  addideris,  nos  tamen 
sedis  apostolicae  auctoritatem  eo  quo  decuit  moderamine 
temperantes  numquam  contra  te  usque  ad  hoc  quod  causa 
poscebat  exarsimus.  Sed  ut  longius  se  ingratitudo  nostra, 
25  quam  tu  tibi  excitasti,  produceret,  credita  nos  sollecitudo 
vehementer  angebat,  ne  quaedam  inlicita,  quae  de  te  au- 
dieramus, neglegenter  omittere  videremur.  Quae  si  bene 
consideres,  ipse  paene  satisfacere  differendo  firmabas  atque 

10.  De  Maximo  v.  not.  17,  p.  149.  scopi  nomine  donatur,  v.  not. 

19.  De  Maximo,  qui  hic  epi-  praec. 


Digitized  by  U^ooQle 


i6o 


EPISTOLAE  S.  GREGORII 


ex  hoc  adversum  te  zelum  nostrum  acrius  incitabas.  At 
ubi  salubri  tandem  consilio  usus  iugo  te  oboedientiae  hu- 
militer summisisti  et  dilectio  tua  poenitentiam  agens  digna 
se,  ut  deputavimus,  satisfactione  purgavit,  redditam  tibi  gra- 
tiam fraternae  caritatis  intellege  atque  in  nostro  te  receptum  5 
consortio  gratulare,  quia,  sicut  perseverantibus  in  culpa  di- 
strictos, ita  resipiscentibus  nos  esse  benignos  decet  ad 
veniam.  Postquam  ergo  fraternitas  tua  apostolicae  sedis 
communionem  se  reparasse  cognoscit,  personam  ad  nos 
transmittat,  quae  pallium  tibi  deferendum  ex  more  perci-  10 
piat.  Nam  quemadmodum  inlicita  perpetrari  non  patimur, 
sic  quae  sunt  consuetudinis  non  negamus.  Licet  autem 
ad  haec  concedenda  dispensatio  nos  loci  nostri  vocaverit, 
multum  tamen  a nobis  petitio  dulcissimi  atque  excellentis- 
simi filii  nostri  domni  Callinici  exarchi,  ut  temperantius  15 
erga  te  ageremus,  exegit.  Cuius  carissimam  voluntatem 
nec  pertulimus,  nec  potuimus  contristare. 

15.  Callinicus  exarcha  Romano  successit  ab.  an.  597  ad  an.  602. 

LVI. 


Gregarius  I papa  Petro,  episcopo  Terracinensi,  mandat,  ut  Judaeis  de 
veteri  loco  congregationis  eorum  pulsis,  novum  locum  denuo  eis  ademptum 
restituat.  Ut  clementia  Iudaeos  ad  christianam  fidem  convertat,  monet. 

5 $91,  mart. 

Hi.  E:  lib.  I,  cp.  54  (I,  p.  47).  Ei.  M:  lib.  I,  ep.  55.  Jnffe,  Rcg.  1104 

GREGORIUS  PETRO  EPISCOPO  TERRACINENSI 

Ioseph  praesentium  lator  Iudeus  insinuavit  nobis  de  loco 
quodam,  in  quo  ad  celebrandas  festivitates  suas  Iudei  in 
10  Terracinensi  castro  consistentes  convenire  consueverant, 
quod  tua  eos  fraternitas  expulisset,  et  in  alium  locum  pro 
colendis  similiter  festivitatibus  suis  te  quoque  noscente  et 
consentiente  migraverint.  Et  nunc  de  eodem  loco  expulsos 
se  denuo  conqueruntur.  Sed  si  ita  est,  volumus,  tua  fra- 
15  ternitas  ab  huiusmodi  se  querela  suspendat  et  ad  locum, 
quem,  sicut  praediximus,  cum  tua  conscientia  quo  congre- 
gentur adepti  sunt,  eos  sicut  mos  fuit  ibidem  liceat  con- 
venire. Hos  enim,  qui  a christiana  religione  discordant, 
mansuetudine,  benignitate,  admonendo,  suadendo  ad  unita- 
20  tem  fidei  necesse  est  congregare,  ne  quos  dulcedo  praedi- 
cationis et  praeventus  futuri  indicis  terror  ad  credendum 
invitare  poterat,  minis  et  terroribus  repellantur.  Oportet 
ergo  magis,  ut  ad  audiendum  de  vobis  verbum  Dei  benigne 
conveniant,  quam  austeritate,  quae  supra  modum  extenditur, 
25  expavescant. 

7.  Terracina  urbs  episcopalis  in  Campania  Romana. 

LVII. 

Gregorius  1 papa  Virgilium  (ArelaUnsem)  et  Theodorum  Massi- 
liensem episcopos  hortatur,  ne  Iudaeos  ad  baptismum  cogant. 

S9‘-  «'«»• 

Ed.  E:  lib.  I,  cp.  45  (I,  p.  71).  Ed.  M:  lib.  I,  ep.  47.  Jaffe,  Rcg.  1115  (751).  5 

GREGORIUS  VIRGILIO  ET  THEODORO  EPISCOPIS 
MASSILIAE  GALLI  ARUM 

Scribendi  ad  fraternitatem  vestram  reddendumque  de- 
bitae salutationis  alloquium  licet  nulla  congrui  temporis  vel 
personarum  esset  occasio,  actum  est,  ut  uno  in  tempore  et  io 
quae  decebant  de  dilectione  proximitatis  fraternae  persolve- 
rem et  quorundam  querimoniam,  quae  ad  nos  perlata  est, 
quomodo  errantium  salvandae  sint  animae,  non  tacerem. 
Plurimi  siquidem  Iudaicae  religionis  viri  in  hac  provincia 
commanentes  ac  subinde  in  Massiliae  partibus  pro  diversis  15 
negotiis  ambulantes  ad  nostram  perduxere  notitiam,  multos 
consistentium  in  illis  partibus  Iudeorum  vi  magis  ad  fontem 
baptismatis  quam  praedicatione  perductos.  Nam  intentum 
quidem  huiuscemodi  et  laude  dignum  censeo  et  de  Domini 
nostri  descendere  dilectione  profiteor.  Sed  hanc  eandem  20 
intentionem,  nisi  competens  scripturae  sacrae  comitetur 
effectus,  timeo,  ne  aut  mercedis  opus  exinde  non  prove- 


6.  De  Vergilio  Arelatensi  epi- 
scopo v.  P.  I,  not.  8,  p.  136; 
Theodorus  sedit  in  cathedra  Mas- 
siliensi (nunc  Marseille)  ab  an.  574 
ad  an.  594  et  multa  est  perpessus 
ob  partes  Childeberti  regis  quas 
tuebatur  contra  Gunthramnum 
eius  patruum.  Cfr.  Greg.  Tur. 
HisL  F ranc.  VI,  11;  VIII,  12; 
IX,  22. 


7.  « Massiliae  Galliarum » u- 
nica  inscriptio  probabilius  indicat 
locum  quo  epistola  deferri  debebat. 

9.  Hoc  <c  debitae  salutationis 
« alloquium»  procul  dubio  ad  usum 
Ecclesiae  vetustissimum  refertur, 
quo,  qui  episcopi  electi  essent,  or- 
dinationis suae  nuncium  ad  alios 
episcopos  mittere  solebant. 

niat,  aut  iuxta  aliquid  animarum  quas  eripi  volumus  quod 
absit  dispendia  subsequantur.  Dum  enim  quispiam  ad 
baptismatis  fontem  non  praedicationis  suavitate,  sed  neces- 
sitate pervenerit,  ad  pristinam  superstitionem  remeans  inde 
5 deterius  moritur,  unde  renatus  esse  videbatur.  Fraternitas 
ergo  vestra  huiuscemodi  homines  frequenti  praedicatione 
provocet,  quatenus  mutare  veterem  magis  vitam  de  doctoris 
suavitate  desiderent.  Sic  enim  et  intentio  nostra  recte  per- 
ficitur et  conversi  animus  ad  priorem  denuo  vomitum  non 
10  mutatur.  Adhibendus  ergo  illis  est  sermo,  qui  et  errorum 
in  ipsis  spinas  urere  debeat  et  praedicando  quod  in  his  te- 
nebrascit  inluminet.  Ut  pro  his  ammonitione  frequenti 
mercedem  fraternitas  vestra  capiat  et  eorum  quantos  Deus 
donaverit  ad  regenerationem  novae  vitae  perducat. 


15  LVIII. 

Gregorius  I papa  Bacaudae  (Formiensi)  et  Agnello  (Futuiensi)  epi- 
scopis mandat,  ut  una  cum  Petro  episcopo  (Terracinensi)  exquirant,  uuni 
vox  psallentium  ex  loco  sub  synagoga  in  ecclesiam  vicinam  perferatur,  et 
si  necesse  sit,  alium  locum  Iudaeis  assignent . Ceterum  Iudaeos  gravari  vetat . 

20  S91,  sept.  oct. 

Ed.  E:  lib.  II,  ep.  6 (I,  p.  104).  Ed.  M:  lib.  I,  ep.  10.  Jaffc,  Reg.  1157  (739). 


GREGORIUS  BACAUDAE  ET  AGNELLO  EPISCOPIS 


De  Hebrf.is. 

Supplicaverunt  nobis  Hebrei  Terracinae  degentes,  ut 
25  locum,  quem  sub  synagoge  hactenus  habuerunt,  eum  illis 


4.  Chilpericus  Francorum  Neu- 
striae  rex  multos  Iudaeos  compu- 
lerat ut  baptizarentur,  veluti  in 
Greg.  Tur.  Hist.  Franc.  VI,  17 
scriptum  legimus. 

14.  In  editione  Ewaldiana  loco 
ad , particula  ac  habetur,  errori 


certe  typographi  adscribenda. 

22.  De  Bacauda  v.  P.  I,  not.  9, 
p.  4 ; Agnellus  episcopus  Funden- 
sis  fuit,  qui  post  Petrum  (de  quo 
v.  P.  II,  p.  163)  episcopatum  Ter- 
racinensem  assumpsit. 

nostra  quoque  auctoritate  esset  habendi  licentia.  Sed  quia 
pervenit  ad  nos,  eo  quod  locus  ipse  sic  vicinus  esset  ec- 
clesiae, ut  etiam  vox  psallentium  perveniret,  scripsimus  fratri 
et  coepiscopo  nostro  Petro,  et  si  ita  esset,  aut  vox  de  eodem 
loco  in  ecclesiae  ore  sonaret,  Iudeorum  celebrationibus  pri-  > 
varetur.  Ideoque  fraternitas  vestra  cum  suprascripto  Petro 
fratre  et  coepiscopo  nostro  locum  ipsum  diligenter  inspi- 
ciat,  et  si  ita  est,  aut  aliquid  vobis  ecclesiae  fuerit  visum 
officere,  alium  locum  intra  ipsum  castellum  praevidete,  ubi 
praefati  Hebrei  conveniant,  quo  sua  possint  sine  impedimento  io 
ceremonia  celebrare.  Talem  vero  fraternitas  vestra  prae- 
videat, si  hoc  fuerint  loco  privati,  ut  nulla  exinde*  in  futuro 
querella  nascatur. 

Praedictos  vero  Hebreos  gravari  vel  affligi  contra  ra- 
tionis ordinem  prohibemus.  Sed  sicut  Romanis  vivere  legi-  15 
bus  permittuntur,  annuente  iustitia  actosque  suos  ut  norunt 
nullo  inpediente  disponant.  Eis  tamen  Christiana  mancipia 
habere  non  liceat. 


LIX. 


Gregarius  I papa  Ve  nantia , episcopo  Lunensi , de  Judaeorum  manci - 20 
piis  Christianis  praecipit . J94,  mai. 

E.l.  E:  lib.  IV,  ep.  21  (I,  p.  225).  EJ.  M:  lib.  IV,  ep.  21.  Jaflfc,  Reg.  1293  (92$). 


GREGORIUS  VENANTIO  EPISCOPO  LUNENSI 


Multorum  ad  nos  relatione  pervenit,  a Iudaeis  in  Lu- 
nensi civitate  degentibus  in  servitium  Christiana  detineri  25 
mancipia.  Quae  res  nobis  tanto  visa  est  asperior,  quanto 


4.  Epistola  haec  ad  Petrum 
missa  non  . habetur  in  Registro: 
illa  enim  quam  supra  retulimus 
(P* II,  p.  163)  non  loquitur  de  voce 
psallentium. 

18.  Cfr.  Cod.  Iust.  I,  9,  10. 

23.  Venantius  hic  idem  est  qui 


Romam  ad  Gregorium  venerat. 
Cfr.  ad  eumdem  ep.  IV,  21 ; V,  5, 
1 7;  VIII,  5; IX,  86, 114,143.  Luna 
Etruriae  urbs  non  procul  a Ma- 
crae fluminis  ostio  sita,  media  ae- 
tate subversa.  In  eius  locum  Luni 
vel  Sarrana  exstructae  sunt. 

eam  fraternitatis  tuae  patientia  operabatur.  Oportebat  quippe 
te  respectu  loci  tui  atque  christianae  religionis  intuitu  nul- 
lam relinquere  occasionem,  ut  superstitioni  Iudaicae  sim- 
plices animae,  non  tam  suasionibus,  quam  potestatis  iure, 
S quodammodo  deservirent.  Quamobrem  hortamur  fraterni- 
tatem tuam,  ut  secundum  piissimarum  legum  tramitem,  nulli 
Iudaeo  liceat  Christianum  mancipium  in  suo  retinere  do- 
minio. Sed  si  qui  penes  eos  inveniuntur,  libertas  eis  tui- 
tionis auxilio  ex  legum  sanctione  servetur.  Hi  vero  qui  in 
io  possessionibus  eorum  sunt,  licet  et  ipsi  ex  legum  distri- 
ctione sint  liberi,  tamen  quia  colendis  terris  eorum  diu- 
tius adheserunt,  utpote  conditionem  loci  debentes,  ad  colenda 
quae  consueverant  rura  permaneant,  pensiones  praedictis  viris 
praebeant,  cuncta  quae  de  colonis  vel  originariis  iura  prae- 
15  cipiunt  peragant.  Nihil  eis  extra  haec  oneris  amplius  in- 
dicatur. Quod  si  quisquam  de  his  vel  ad  alium  migrare 
locum,  vel  in  obsequium  suum  retinere  voluerit,  ipse  sibi 
reputet,  qui  ius  colonarium,  temeritate  sua,  ius  vero  do- 
minii sibi  iuris  severitate  damnavit.  I11  his  ergo  omnibus 
20  ita  te  volumus  sollerter  inpendi,  ut  nec  direpti  gregis  pastor 
reus  existas,  nec  apud  nos  minor  aemulatio  fraternitatem 
tuam  reprehensibilem  reddat. 

8.  Cfr.  Cod . Iust.  I,  10,  1 et 
P.  I,  not.  12,  p.  no. 

10.  «Hi  qui  in  possessionibus 
« eorum  sunt » ii  coloni  sunt  qui 
non  poterant  terram  dominorum 
relinquere  et  adseriptitii  diceban- 
tur. Horum  conditio  miserrima 
erat  et  «servituti  glebae»  colo- 
norum medii  aevi  merito  compa- 
ratur. Cfr.  Cod . Iust.  IX,  tit.  47, 

De  agricolis  et  censitis  et  colonis. 

Cfr.  etiam  Savigny,  Ueber  den 
rdmischen  Colonat  in  Vermischte 
Schriften , 1850,  II,  pp.  1-66; 


Seeck,  art.  Colonatus  in  Pauly- 
Wissowa,  Real-Encyclopadie,  VII, 
coli.  483-510,  Stuttgart,  1900; 
J.  Marquardt,  De  forganisation 
finatteiere  che\  les  Romains  in  Ma- 
nuel  des  antiquitas  romaines , Paris, 
Thorin,  1888,  vol.  X,  pp.  301  et 
seq. 

14.  Originarii  erant  ex  colonis 
adseriptitiis  prognati,  qui  proinde 
in  servitute  perpetua  vitam  dege- 
bant nec  sine  terra  quam  fodiebant 
vendi  poterant. 

LX. 

Gregorius  I papa  Pelagio  de  Turnis  et  Sereno  Massihensi  (nec  non 
Aetherio  Lugdunensi)  episcopis  a paribus  Augustinum,  servum  Dei,  latorem 
praesentium  aliosque  servos  Dei  et  Candidum  presbyterum,  rectorem  pa- 
trimonioli ecclesiae  Romanae,  commendat . 5 

596,  iul.  2 3. 

Ed.  H:  lih.  VI, -ep.  50  (I , p.  424).  Ed.  M:  lib.  VI,  ep.  52.  Jafft,  Reg.  1435  (1065). 


GREGORIUS  PELAGIO  DE  TURNIS  ET  SERENO  DE  MASSILIA, 
EPISCOPIS  GALLIS,  A PARIBUS 

Licet  apud  sacerdotes  habentes  Deo  placitam  caritatem  io 
religiosi  viri  nullius  commendatione  indigeant,  quia  tamen 
aptum  scribendi  se  tempus  ingessit,  fraternitati  vestrae  no- 
stra mittere  scripta  curavimus  insinuantes  latores  praesen- 
tium Augustinum  servum  Dei,  de  cuius  certi  sumus  studio, 
cum  aliis  servis  Dei  illic  nos  pro  utilitate  animarum  auxi-  15 
liante  Domino  direxisse.  Quem  necesse  est  ut  sacerdotali 
studio  sanctitas  vestra  adiuvare  et  sua  ei  solacia  praebere 
festinet.  Cui  etiam  ut  promptiores  ad  suffragandum  pos- 
sitis existere,  causam  vobis  iniunximus  suptiliter  indicare, 
scientes,  quod  ea  cognita  tota  vos  propter  Deum  devotione  20 
ad  solaciandum,  quia  res  exigit,  commodetis. 

Candidum  praeterea  presbyterum  communem  filium, 
quem  ad  gubernationem  patrimonioli  ecclesiae  nostrae  trans- 
misimus, caritati  vestrae  in  omnibus  commendamus. 


5.  Beda,  H.  E,  I,  24,  ait  hanc 
epistolam  etiam  Aetherio  Lugdu- 
nensi missam  de  quo  v.  ep.  IX, 
218;  XI,  40;  XIII,  8. 

8.  Pelagius  Gregorio  celebri 
illo  Francorum  historico  successit 


in  sede  Turonensi  ( Tours ).  Ad 

Serenum  qui  Theodorico  Massi- 
liensi successit,  v.  ep.  IX,  208; 
XI,  10,  41. 

14.  De  Augustino  v.  P.  I,  not.  3, 
P.  36. 

LXI. 

Gregorius  I papa  servos  Domitii  hortatur , ne  aut  molestiis  ititieris 
aut  hominum  sermone  ab  incepto  deterreantur  utque  Augustino  praeposito 
remeanti , quem  abbatem  factum  nuntiat,  per  omnia  oboediant. 

5 /96,  iul.  2]. 

Ed.  H:  lib.  VI,  ep.  $0*  (I,  p.  42$).  Ed.  M : lib.  VI,  cp.  5 1 . J.ifle,  Rcg.  1454  (1064). 


GREGORIUS  SERVUS  SERVORUM  DEI 
SERVIS  DOMINI  NOSTRI 


Quia  melius  fuerat  bona  non  incipere,  quam  ab  his 
10  quae  coepta  sunt  cogitatione  retrorsum  redire,  summo  studio, 
dilectissimi  filii,  oportet,  ut  opus  bonum,  quod  auxiliante 
Domino  coepistis,  impleatis.  Nec  labor  vos  ergo  itineris 
nec  maledicorum  hominum  linguae  deterreant,  sed  omni 
instantia  omnique  fervore  quae  inchoastis  Deo  auctore  pe- 
15  ragite,  scientes,  quod  laborem  magnum  maior  aeternae  re- 
tributionis gloria  sequitur.  Remeanti  autem  Augustino 
praeposita  vestro,  quem  et  abbatem  vobis  constituimus,  in 
omnibus  humiliter  oboedite,  scientes  hoc  vestris  animabus 
per  omnia  profuturum,  quicquid  a vobis  fuerit  in  eius  am- 
20  monitione, completum.  Omnipotens  Deus  sua  vos  gratia 
. protegat  et  vestri  laboris  fructum  in  aeterna  me  patria  vi- 
dere concedat,  quatenus,  etsi  vobiscum  laborare  nequeo,  si- 
mul in  gaudio  retributionis  inveniar,  quia  laborare  scilicet 
volo. 


8.  Monachi  cum  Augustino  ad 
Anglos  ad  fidem  convertendos 
missi  in  Provincia  constiterant  in- 
certi an  ab  incepto  desisterent,  at- 
que Augustinum  ad  Gregorium 
miserant  ut  a gravissimo  munere 


eos  liberaret.  Quibus  Gregorius 
per  litteras  nostras  respondit,  quas 
Augustinus  ipse  sociis  retulit. 

13.  Linguae  scii,  sacerdotum 
Galliarum,  ut  patet  ex  ep.  VI,  57 
quam  vides  infra,  p.  170. 

Deus  vos  incolumes  custodiat,  dilectissimi  filii.  Data 
die  decima  kalendarum  Augustarum,  imperante  domino 
nostro  Mauricio  Tiberio  piissimo  Augusto  anno  decimo 
quarto,  post  consulatum  eiusdem  domini  nostri  anno  decimo 
tertio,  indictione  decima  quarta. 


LXII. 

Gregarius  I papa  Brunichildae,  reginae  Francorum,  commendat  Augu- 
stinum, servum  Dei,  praesentium  latorem,  cum  aliis  servis  Dei  ad  Anglos 
iam  ad  fidem  christianam  propensos,  sed  a sacerdotibus,  qui  in  vicino  sint, 
neglectos  missum,  cui  iniunxerit,  ut  aliquos  secum  e vicino  debeat  presbyte-  10 
ros  ducere ; item  Candidum  et  patrimoniolum  ecclesiae  Romanae  commendat. 

jp6,  itil. 

Hd.  H : lib.  VI,  cp.  <57  (I,  p.  45 1).  VA.  M : lib.  VI,  cp.  59.  Jnflc,  Rcg.  1433  (107;). 


GRKGORIUS  BRUNIG1LDAE  REGINAE  FRANCORUM 


Excellentiae  vestrae  christianitas  ita  nobis  veraciter  oli  m is 
innotuit,  ut  de  bonitate  eius  nullatenus  dubitemus,  sed  magis 
certum  modis  omnibus  teneamus,  quia  in  causa  fidei  devote 
et  studiose  concurrat  et  religiosae  sinceritatis  suae  solacia 
copiosissime  sumministret.  Ex  qua  re  bene  confidentes 
paterna  caritate  salutantes  indicamus  ad  nos  pervenisse  An-  20 
glorum  gentem  Deo  annuente  velle  fieri  christianam,  sed 
sacerdotes  qui  in  vicino  sunt  pastoralem  erga  eos  sollicitu- 
dinem non  habere.  Quorum  ne  animae  in  aeterna  dam- 
natione valeant  deperire,  curae  nobis  fuit  praesentium  por- 
titorem Augustinum  servum  Dei,  cuius  zelum  et  studium  25 


14.  Brunichilda,  Athanagildi  re- 
gis Visigothorum  Hispaniae  filia, 
Sigeberti  Austrasiae  regis  uxor, 
quae  post  viri  occisionem  sum- 
mam rerum  pro  Childeberto  filio 
et  Theudeberto  atque  Theodorico 
nepotibus  usurpavit.  De  ea  egre- 


gie scripsit  G.  Kurth,  La  reint 
Brunehaut  in  Revue  des  questions 
historiques , 1891,  II,  5-97. 

22.  Cfr.  P.  II,  not.  13,  p.  169. 

25.  De  Augustino  v.  P.  I,  not.  3, 
p.  56. 

bene  nobis  est  cognitum,  cum  aliis  servis  Dei  illic  dirigere, 
ut  per  eos  ipsorum  potuissemus  voluntates  addiscere  et  de 
eorum  conversione  vobis  quoque  adnitentibus,  in  quantum 
est  possibile,  cogitare.  Quibus  etiam  iniunximus  ut,  ad 
5 agenda  haec  e vicino  secum  debeant  presbyteros  ducere. 
Excellentia  ergo  vestra,  quae  prona  in  bonis  esse  consuevit 
operibus,  tam  pro  nostra  petitione,  quam  etiam  divini  ti- 
moris consideratione  eum  dignetur  habere  in  omnibus  com- 
mendatum atque  ei  tuitionis  suae  gratiam  vehementer  im- 
io  pendat  et  labori  eius  patrocinii  sui  ferat  auxilium  et,  ut 
plenissime  possit  habere  mercedem,  ad  suprascriptam  An- 
glorum  gentem  sua  tuitione  securum  ire  provideat,  quatenus 
Deus  noster,  qui  in  hoc  vos  saeculo  bonis  sibi  placitis  de- 
coravit, idem  et  in  aeterna  requie  cum  suis  vos  sanctis  fa- 
15  ciat  gratulari. 

Praeterea  dilectissimum  filium  nostrum  Candidum  pre- 
sbyterum et  patrimoniolum  ecclesiae  nostrae  quod  illic 
situm  est  vestrae  christianitati  commendantes  petimus,  ut 
tuitionis  vestrae  gratiam  in  omnibus  consequatur. 


20  Lxm. 

Gregorius  I papa  Pictorem,  episcopum  Panormitanum,  motus  petitione 
Hebraeorum,  qui  Romae  habitant,  hortatur,  ne  Judaeos  Panormi  degentes  initi- 
riis  affici  patiatur  utque  iudices  electi  litem  aut  componant  aut  ad  se  deferant. 

$98,  iun. 

25  Ed.  H;  Hb.VllI,  ep.  25  (II,  p.  27).  Ed.  M : lib.  VIII,  ep.  25.  Jaffc,  Rcg.  1514  (1146). 

GREGORIUS  VICTORI  EPISCOPO  PANORMITANO 

Sicut  Iudaeis  non  debet  esse  licentia  quicquam  in  syna- 
gogis suis  ultra  quam  permissum  est  lege  praesumere,  ita 
in  his  quae  eis  concessa  sunt  nullum  debent  praeiudicium 

26.  Ad  Victorem  v.  ep«  V,  4;  VI,  39;  VIII,  25;  IX,  18. 

sustinere.  Quae  autem  nobis  in  hac  urbe  Roma  habitantes 
Hebraei  pro  his  qui  Panormi  degunt  conquesti  sunt,  data 
vos  ab  eis  petitio,  quae  in  subditis  tenetur,  informat.  Si 
igitur  querimonia  eorum  veritate  fulcitur,  oportet,  ut  fra- 
ternitas vestra  legis  serie  diligenter  inspecta  ita  eis,  quicquid  5 
hac  de  re  decretum  est,  custodire  debeat  ac  servare,  ut  nec 
ipsa  aliquid  iniustum  facere  nec  illi  pati  praeiudicium  vi- 
deantur. Si  vero  est  aliquid,  quod  ad  restituendum  ea  quae 
sunt  postulata  rationabiliter  possit  obsistere,  iudices  a par- 
tibus eligantur,  qui  ea  quae  aequitati  conveniunt  valeant  io 
definire.  Quod  si  forte  illic  contentio  ipsa  liniri  nequiverit, 
ad  nos  venire  causam  necesse  est,  quatenus  sine  vestra  in- 
vidia quae  amica  iustitiae  visa  fuerint  decernantur.  Quous- 
que ergo  causa  ipsa  finem  accipiat  a consecratione  locorum 
quae  ablata  dicuntur  fraternitas  se  vestra  suspendat.  15 


LXIV. 

Gregarius  I papa  Eulogio,  episcopo  Alexandrino,  de  valetuditie  que- 
ritur; de  haereticorum  Alexandrinorum  conversione  gaudet.  Narrat  Augu- 
stinum, monasterii  sui  monachum,  a Ger maniarum  episcopis  episcopum 
consecratum  Au  glorum  gentis  plus  quam  decem  milia  in  sollemnitate  Do-  20 
minicae  nativitatis  primae  indictionis  baptizas  se.  De  Eudoxio  haeretico  se 
ab  eo  informatum  esse  gratias  agit.  De  erroribus  ecclesiae  Constantino - 
politanae  sententiam  eius  laudat.  Reprehendit  eum,  quod  in  epistula  ad 
scse  missa  verbis : <<  sicut  iussistis  » et  appellatione  <r  universalis  0 usus  sit, 
quamquam  haec  appellatio  a Chalcedonensi  synodo  pontifici  Romano  oblata  sit.  25 

S98,  tui. 

Ed.  H:  lib.  VIII,  cP.  29  (II,  p.  30).  Ed.  M:  lib.  VIII,  ep.  30.  Jafft,  Reg.  1518  (1150). 

GREGORIUS  EULOGIO  EPISCOPO  ALEXANDRINO 

Communis  filius  praesentium  lator  sanctitatis  vestrae  scri- 
pta deferens  aegrum  me  repperit,  aegrum  reliquit;  qua  ex  re  30 

28.  De  Eulogio  v.  P.  I,  not.  6,  p.  16. 

contigit,  ut  ad  largum  vestrae  beatitudinis  fontem  brevis  epi- 
stolae meae  vix  parva  potuisset  aqua  resudare.  Superni 
autem  muneris  fuit,  ut  in  dolore  corporis  positus  suavissi- 
mae sanctitatis  vestrae  scripta  susciperem  quae  me  de  do- 
5 ctrina  Alexandrinae  ecclesiae,  de  conversione  hereticorum, 
de  concordia  fidelium  sublimiter  laetificaret,  quatenus  ipsa 
mentis  laetitia  immanitatem  mihi  molestiae  temperaret.  Et 
quidem  de  bonis  vestris  nova  semper  exultatione  gaudemus, 
sed  tamen  ita  vos  perfecte  agere  nova  esse  nullo  modo  de- 
10  putamus.  Quod  enim  crescit  sanctae  ecclesiae  populus, 
quod  ad  caeleste  horreum  spiritales  segetes  multiplicantur, 
hoc  de  omnipotentis  Dei  gratia,  quae  in  beatissimis  vobis 
large  influit,  numquam  habuimus  incertum.  Gratias  itaque 
omnipotenti  Domino  solvimus,  quia  impletum  videmus  in 
1 5 vobis  esse  quod  scriptum  est : « Ubi  plurimae  segetes,  ibi  ma- 
ce nifesta  fortitudo  boum  » . Si  enim  bos  fortis  aratrum  lin- 
guae in  terra  cordis  audientium  non  traxisset,  tanta  fide- 
lium seges  minime  surrexisset. 

Sed  quoniam  in  bonis  quae  agitis  scitur,  quod  et  aliis 
20  congaudetis,  vestrae  vobis  gratiae  vicem  reddo  et  non  dis- 
similia nuntio,  quia,  dum  gens  Anglorum  in  mundi  angulo 
posita  in  cultu  lignorum  ac  lapidum  perfida  nuncusque  re- 
maneret, ex  vestrae  mihi  orationis  adiutorio  placuit,  ut  ad 
eam  monasterii  mei  monachum  in  praedicatione  transmittere 
25  Deo  auctore  debuissem.  Qui  data  a me  licentia  a Germa- 
niarum  episcopis  episcopus  factus  cum  eorum  quoque  so- 


5.  Qui  haeretici  isti  fuerint  non 
liquet.  In  ep.  X,  14  ad  eumdem  - 
quam  vides  in  P.  I,  p.  29  - lo- 
quitur noster  de  Agnoitarum  er- 
rore. Cfr.  de  Agnoitis  P.  I,  not.  2 1 , 
p.  30  et  ep.  X,  2 1 quam  vides  infra. 

16.  Prov.  XIV,  4. 

22.  De  Celtarum  Britanniae  re- 
ligione cfr.  E.  Anwyl,  Celtic  Reli- 


gion , London,  1906  et  Ch.  Squire, 
The  m y tholo gy  of  ancte nt  Britain 
and  Irelatid , London,  1906. 

26.  Augustinus  postquam  Ae- 
thelbertum  Anglorum  regem  cum 
sua  gente  in  die  Christi  Natali, 
an.  597  baptizavit,  in  Galliam  ve- 
nit ut  a Vergilio  Arelatensi  epi- 
scopus consecraretur.  Nota  hic 

laciis  ad  praedictam  gentem  in  finem  mundi  perductus  est, 
et  iam  nunc  de  eius  salute  et  opere  ad  nos  scripta  perve- 
nerunt, quia  tantis  miraculis  vel  ipse  vel  hi  qui  cum  eo 
transmissi  sunt  in  gente  eadem  coruscant,  ut  apostolorum 
virtutes  in  signis  quae  exhibent  imitari  videantur.  In  so-  5 
lemnitate  autem  Dominicae  nativitatis,  quae  hac  prima  in- 
dictione transacta  est,  plusquam  decem  milia  Angli  ab  eodem 
nuntiati  sunt  fratre  et  coepiscopo  nostro  baptizati.  Quod 
idcirco  narravi,  ut  cognoscatis,  quid  in  Alexandrino  populo 
loquendo  et  quid  in  mundi  finibus  agitis  orando.  Vestrae  10 
enim  orationes  sunt  in  eo  loco  ubi  non  estis,  quorum  ope- 
rationes sanctae  monstrantur  in  eo  loco  ubi  estis. 

Praeterea  de  Eudoxi  heretici  persona,  de  cuius  errore  in 
Latina  lingua  nil  repperi,  mihi  a vestra  beatitudine  largissime 
gaudeo  satisfactum.  Virorum  quippe  fortissimorum  Basilii,  15 
Gregorii  atque  Epiphanii  testimonia  protulistis,  et  manifeste 
peremptum  cognoscimus  eum  in  quo  heroes  nostri  tot  iacula 
dederunt. 

De  his  vero  erroribus  qui  nunc  in  Constantinopolitana 
ecclesia  probantur  exorti  doctissime  omnia,  et  ut  iudicium  20 
tantae  sedis  proferri  decuit,  respondistis.  Unde  omnipotenti 
Deo  gratias  agimus,  quia  adhuc  arcae  Dei  insunt  tabulae 
testamenti.  Quid  est  enim  sacerdotale  cor,  nisi  arca  testa- 


episcopos  Galfkrum  a Germana 
Francorum  origine  appellari.  Cfr. 
Io.  Di  ac.  Vila  S.  Grrg.  II,  46. 

13.  Eudoxius  hic  sedes  Antio- 
chenam ct  Gonstantinopolitanam 
invaserat  atque  Valentem  impera- 
torem in  Ariana  haeresi  confir- 
maverat. De  eius  erroribus  Gre* 
gorius  cum  eius  damnationem  a 
Gyriaco  Const.  episcopo  facta  in 
sua  ep.  synodica  non  probasset, 
testimonia  de  Eudoxio  quaesierat 
in  ep.  VII,  31  ad  Kulogium  et 


Anastasium,  quam  vides  infra; 
quorum  primus,  ut  nostra  testatur, 
loculentissima  trium  Orientalium 
Patrum  testimonia  adduxit.  Eius 
haeresis  quae  Arianismum  sapie- 
bat damnata  est  in  Cone.  Const. 
I,  can.  1.  Cfr.  Theodoreti  H.  E. 
IV,  11;  Socratis  H.  E.  II,  19, 
27,  40,  43;  IV,  1,  14 ; Sozomeni 
H.  E.  III,  5;  IV,  12. 

19.  De  his  erroribus,  qui  ex  Aria- 
na haeresi  manabant,  loquitur  no- 
ster in  ep.  VII,  3 1 quam  vides  infra. 


Digitized  by  U^ooQie 


PASTORALES 


X7S 


menti,  in  qua,  quia  spiritalis  doctrina  viget,  procul  dubio 
tabulae  legis  iacent? 

Indicare  quoque  vestra  beatitudo  studuit  iam  se  quibusdam 
non  scribere  superba  vocabula,  quae  ex  vanitatis  radice  pro- 
5 dierunt,  et  mihi  loquitur  dicens  « sicut  iussistis  ».  Quod 
verbum  iussionis,  peto,  a meo  auditu  removete,  quia  scio, 
qui  sum,  qui  estis:  loco  enim  mihi  fratres  estis,  moribus 
patres.  Non  ergo  iussi,  sed  quae  utilia  visa  sunt  indicare 
curavi.  Non  tamen  invenio  vestram  beatitudinem  hoc  ipsum 
io  quod  memoriae  vestrae  intuli  perfecte  tenere  voluisse.  Nam 
dixi  nec  mihi  vos  nec  cuiquam  alteri  tale  aliquid  scribere 
debere,  et  ecce  in  praefatione  epistolae,  quam  ad  me  ipsum 
qui  prohibui  direxistis,  superbae  appellationis  verbum  uni- 
versalem me  papam  dicentes  imprimere  curastis.  Quod, 
15  peto,  dulcissima  mihi  sanctitas  vestra  ultra  non  faciat,  quia 
vobis  subtrahitur  quod  alteri  plus,  quam  ratio  exigit,  prae- 
betur. Ego  enim  non  verbis  quaero  prosperari,  sed  mo- 
ribus. Nec  honorem  esse  deputo,  in  quo  fratres  meos  ho- 
norem suum  perdere  cognosco.  Meus  namque  honor  est 
20  honor  universalis  ecclesiae.  Meus  honor  est  fratrum  meo- 
rum solidus  vigor.  Tunc  ego  vere  honoratus  sum,  cum 
singulis  quibusque  honor  debitus  non  negatur.  Si  enim 
universalem  me  papam  vestra  sanctitas  dicit,  negat  se  hoc 
esse,  quod  me  fatetur  universum.  Sed  absit  hoc.  Rece- 
25  dant  verba  quae  vanitatem  inflant,  caritatem  vulnerant. 

Et  quidem  in  sancta  Chalcedonensi  synodo  atque  post 
a subsequentibus  patribus  hoc  decessoribus  meis  oblatum 
vestra  sanctitas  novit.  Sed  tamen  nullus  eorum  uti  hoc 
umquam  vocabulo  voluit,  ut,  dum  in  hoc  mundo  honorem 
3°  sacerdotum  diligerent  omnium,  apud  omnipotentem  Deum 
custodirent  suum. 

25.  De  hac  quaestione  tituli  ot-  31.  De  historica  veracitate  hu- 
xoojievwtou  v.  ep.  V,  37,  39,  44,  45  ius  tituli  oblationis,  cfr.  P.  I,not.  8, 
quas  edidimus  in  P.  I,  pp.  11 5-1 35.  p.  119. 

Proinde  debitum  salutationis  alloquium  solvens  peto,  ut 
in  sanctis  orationibus  vestris  mei  memores  esse  dignemini, 
quatenus  a peccatorum  meorum  nexibus,  quia  meis  meritis 
non  valeo,  vestris  intercessionibus  absolvar. 


LXV.  5 

Gregarius  1 papa  Ianuario,  episcopo  Caralitano,  mandat,  ut  syna- 
gogam a Petro  quondam  Iudaeo  paschali  die  dominico  occupatam  imagine 
Mariae  cruceque  remotis  Iudaeis  restituat.  Monet  Agilulfum  regem  finita 
pace  alteram  non  facturum  esse ; Caralim  igitur  aliaque  loca  praemuniri 
iuhet.  io 

599»  iul 

EJ.  H:  lib.  IX,  ep.  195  (II.  p.  182).  Ed.  M:  lib.  IX,  cP.  6.  Jaftt,  Reg.  1722  (1 162). 

GREGORIUS  IANUARIO  EPISCOPO  CARALI 

Iudaei  de  civitate  vestra  hic  venientes  questi  nobis  sunt, 
quod  synagogam  eorum,  quae  Caralis  sita  est,  Petrus,  qui  15 
ex  eorum  superstitione  ad  Christianae  fidei  cultum  Deo  vo- 
lente perductus  est,  adhibitis  sibi  quibusdam  indisciplinatis 
sequenti  die  baptismatis  sui,  hoc  est  dominico  in  ipsa  fe- 
stivitate paschali,  cum  gravi  scandalo  sine  vestra  occupa- 
verit voluntate  atque  imaginem  illic  genetricis  Dei  domi-  20 
nique  nostri  et  venerandam  crucem  vel  birrum  album,  quo 
de  fonte  surgens  indutus  fuerat,  posuisset.  De  qua  re  et  fi- 
liorum nostrorum  Eupaterii  gloriosi  magistri  militum  atque 
magnifici  Spesindeo  praesidis  aliorumque  nobilium  civitatis 


1 3.  DeTanuario  v.  P.  I,  not.  17, 
p.  108. 

14.  Tacitus,  Ann.  II,  85,  ait 
plures  Iudaeos  a Tiberio  in  Sar- 
diniam insulam  missos  fuisse. 

21.  Birrus  « sumitur  pro  quavis 


«veste,  tunica,  chlamyde».  Du 
Cange. 

23.  Ad  Eupaterium  v.  ep.  IX, 

7°. 

24.  Ad  Spesindeum  v.  ep.  XI, 
12. 

vestrae  ad  nos  haec  eadem  scripta  attestanda  cucurrerunt. 
Qui  etiam  adiecerunt  a vobis  hoc  praesensum  et  praedi- 
ctum Petrum,  ne  hoc  auderet,  fuisse  prohibitum.  Quod 
cognoscentes  omnino  laudavimus,  quia,  sicut  revera  bonum 
5 decuit  sacerdotem,  nil  fieri,  unde  iusta  esset  reprehensio, 
voluistis.  Sed  quia  per  hoc,  quod  minime  vos  in  his  quae 
prave  acta  sunt  miscuistis,  displicere  vobis  quod  factum  est 
demonstrastis,  considerantes  hac  de  re  vestrae  voluntatis 
intentum  ac  magis  iudicium,  his  hortamur  affatibus,  ut  sub- 
10  lata  exinde  cum  ea  qua  dignum  est  veneratione  imagine 
atque  cruce  debeatis  quod  violenter  ablatum  est  reformare, 
quia,  sicut  legalis  definitio  Iudaeos  novas  non  patitur  eri- 
gere synagogas,  ita  quoque  eos  sine  inquietudine  veteres 
habere  permittit.  Ne  ergo  suprascriptus  Petrus  vel  alii  qui 
15  ei  in  hac  indisciplinationis  pravitate  praebuere  solacium  sive 
consensum  hoc  zelo  fidei  se  fecisse  respondeant,  ut  per  hoc 
quasi  eis  necessitas  fieret  convertendi,  ammonendi  sunt  atque 
scire  debent,  quia  haec  circa  eos  temperantia  magis  utenda 
est,  ut  trahatur  ab  eis  velle,  non  ut  ducantur  inviti,  quia 
20  scriptum  est:  «Voluntarie  sacrificabo  tibi  » ; item:  « Et  ex 
« voluntate  mea  confitebor  illi  » . Sanctitas  ergo  vestra  gra- 
tiam inter  civitatis  suae  habitatores  adhibitis  sibi  filiis  suis, 
quibus  una  vobiscum  haec  displicent,  sacerdotali  adhorta- 
tione, sicut  eam  decet,  studeat  facere,  quia  hoc  maxime  tem- 
25  pore,  quando  de  hoste  formido  est,  divisum  habere  populum 
non  debetis. 

Quia  vero  non  minorem  de  vobis,  quam  de  nobis  sol- 
licitudinem gerimus,  hoc  quoque  pariter  indicandum  cura- 
vimus, quod  finita  hac  pace  Agilulfus  Langobardorum  rex 
30  pacem  non  faciat.  Unde  necesse  est,  ut  fraternitas  vestra, 

20.  PsaL  LIII,  8.  « petitore  et  medio  » Gregorio, 

21.  PsaL  XXVII,  7.  exercitui  Byzantini  Imperii  con- 

29.  Agilulfus  indutias  duorum  cesserat. 

annorum,  ab  an.  599  ad  an.  601, 


Bibi.  Sanet.  Patr.  (Ser.  VII)  II. 

dum  licet,  civitatem  suam  vel  alia  loca  fortius  muniri  pro- 
videat atque  inmineat,  ut  abundanter  in  eis  condita  procu- 
rentur, quatenus,  dum  hostis  illic  Deo  sibi  irato  accesserit, 
non  inveniat,  quod  laedat,  sed  confusus  abscedat.  Sed  et 
nos  pro  vobis,  quantum  possumus,  cogitamus  et  his  quorum  > 
interest,  ut  se  ad  obsistendum  Deo  adiutore  preparare  de- 
beant, inminemus,  quia,  sicut  vos  nostras  tribulationes  ve- 
stras attenditis,  ita  quoque  nos  vestras  afflictiones  nostras 
similiter  reputamus. 


LXVI.  io 

Gregarius  I papa  Reccaredum , regem  Wisigothorum,  amplissimis 
verbis  collaudat,  quod  per  eum  « cuncta  Gothorum  gens  ab  errore  Ar - 
rianae  haereseos  in  fidei  rectae  soliditatem  translata  sit » et  quod , ut  Pro - 
binus  presbyter  narraverit,  pecuniam  Judaeorum , qui  legem  « contra  per- 
fidiam » eorum  conditam  redimere  essent  nisi,  contempserit.  De  muneribus  1 5 
b.  Petro  oblatis  gratias  agit.  Reliquias  beati  Petri  apostoli  et  beati  Jo- 
hannis  Baptistae  mittit. 

599 > aug- 

Ed.  H:  lib.  IX,  ep.  228  (II,  p.  221).  Ed.  M : lib.  IX,  cp.  122.  Jaffc,  Reg.  1757(1279). 

GREGORIUS  RECCAREDO  REGI  VUISIGOTHORUM  20 

Explere  verbis,  excellentissime  fili,  non  valeo,  quantum 
tuo  opere,  tua  vita  delector.  Audita  quippe  novi  diebus 
nostris  virtute  miraculi,  quod  per  excellentiam  tuam  cuncta 
Gothorum  gens  ab  errore  Arrianae  hereseos  in  fidei  rectae 
soliditate  translata  est,  exclamare  cum  Propheta  libet:  « Haec  25 
«est  inmutatio  dexterae  excelsi».  Cuius  enim  vel  saxeum 

20.  Reccaredus  Leovigildi  regis  plexus  est  cum  omni  sua  gente, 

ariani  filius  atque  Hermenegildi  an.  587,  eamque  in  Cone.  Tolet. 

frater,  consiliis  Leandri  Hispalen-  III  publice  professus  est. 
sis  episcopi  (de  quo  v.  P.  I,  not.  20,  26.  Psal . LXXVI,  12. 

p.  14)  usus,  catholicam  fidem  am- 

pectus  tanto  hoc  opere  cognito  non  statim  in  omnipotentis 
Dei  laudibus  atque  in  tuae  excellentiae  amore  mollescat? 
Haec  me,  fateor,  quae  per  vos  acta  sunt  saepe  convenien- 
tibus filiis  meis  dicere,  saepe  cum  eis  pariter  ammirari  de- 
5 lectat;  haec  me  plerumque  etiam  contra  me  excitant,  quod 
piger  ego  et  inutilis  tunc  inerti  otio  torpeo,  quando  in  ani- 
marum congregationibus  pro  lucro  caelestis  patriae  reges 
elaborant.  Quid  itaque  ego  in  illo  tremendo  examine  iudici 
venienti  dicturus  sum,  si  tunc  illuc  vacuus  venero,  ubi  tua 
10  excellentia  greges  post  se  fidelium  ducit,  quos  modo  ad  verae 
fidei  gratiam  per  studiosam  et  continuam  praedicationem 
traxit?  Sed  est  mihi,  bone  vir,  hoc  ex  Dei  munere  in 
magna  consolatione,  quia  opus  sanctum,  quod  in  me  non 
habeo,  diligo  in  te,  cumque  de  tuis  actibus  magna  exulta- 
1 5 tione  gaudeo,  ea  quae  per  laborem  tua  sunt  mea  per  cari- 
tatem fiunt.  De  conversione  igitur  Gothorum  in  vestro 
opere  et  nostra  exultatione  libet  cum  angelis  exclamare: 
« Gloria  in  excelsis  Deo  et  in  terra  pax  hominibus  bonae 
« voluntatis  ».  Nos  enim,  ut  existimo,  nos  gratiarum  am- 
20  piius  omnipotenti  Domino  debitores  existimus,  qui,  etsi  vo- 
biscum  nil  egimus,  vestro  tamen  operi  congaudendo  parti- 
cipes sumus.  Beatus  vero  Petrus  Apostolorum  princeps 
quam  libenter  munera  excellentiae  vestrae  susceperit,  ipsa 
cunctis  liquido  vita  vestra  testatur.  Scriptum  quippe  est: 
25  v Vota  iustorum  placabilia».  Neque  enim  in  omnipotentis 
Dei  iudicio  quid  datur,  sed  a quo  detur,  aspicitur.  Hinc 
est  enim  quod  scriptum  est : « Respexit  Dominus  ad  Abel 
« et  ad  munera  eius ; ad  Cain  autem  et  ad  munera  illius  non 
(c  respexit  ».  Dicturus  quippe,  quia  Dominus  respexit  ad  mu- 
30  nera,  praemisit  sollicite,  quia  « respexit  ad  Abel  » . Ex  qua 
re  patenter  ostenditur,  quia  non  offerens  a muneribus,  sed 
munera  ab  offerente  placuerunt.  Vestra  itaque  oblatio  quam 

25.  Prov.  XV,  8.  27.  Gen.  IV,  4. 

sit  grata,  ostenditis,  qui  daturi  aurum  prius  ex  conversione 
gentis  subditae  animarum  munera  dedistis. 

Quod  vero  transmissos  abbates,  qui  oblationem  vestram 
beato  Petro  apostolo  deferebant,  vi  maris  dicitis  fatigatos  ex 
ipso  itinere  ad  Spanias  remeasse,  non  munera  vestra  re-  5 
pulsa  sunt  quae  postmodum  pervenerunt;  sed  eorum  qui 
transmissi  fuerant,  constantia  probata,  an  scirent  sancto  d e- 
siderio  obiecta  pericula  vincere  et  in  fatigatione  corporis 
mente  minime  lassari.  Adversitas  enim  quae  bonis  votis 
obicitur  probatio  virtutis  est,  non  iudicium  reprobationis,  i 
Quis  enim  nesciat,  quam  prosperum  fuit,  quod  beatus  Paulus 
apostolus  praedicaturus  ad  Italiam  veniebat?  et  tamen  ve- 
niens naufragium  pertulit.  Sed  navis  cordis  in  marinis 
fluctibus  integra  stetit. 

Praeterea  indico,  quia  crevit  de  vestro  opere  in  lau-  i 
dibus  Dei,  hoc  quod  dilectissimo  filio  meo  Probino  presby- 
tero narrante  cognovi,  quia,  cum  vestra  excellentia  consti- 
tutionem quandam  contra  Iudaeorum  perfidiam  dedisset, 
hi  de  quibus  prolata  fuerat  rectitudinem  vestrae  mentis  in- 
flectere pecuniarum  summam  offerendo  moliti  sunt;  quam  2 
excellentia  vestra  contempsit  et  omnipotentis  Dei  placere 
iudicio  requirens  auro  innocentiam  praetulit.  Qua  in  re 
mihi  David  regis  factum  ad  memoriam  venit;  cui  dum  con- 
cupita aqua  de  cisterna  Bethleemitica,  quae  inter  hostiles 
cuneos  habebatur,  ab  obsequentibus  militibus  fuisset  allata,  2 
protinus  dixit : « Absit  a me,  ut  sanguinem  hominum  isto- 
«rum  bibam)) ; quam  quia  fudit  et  bibere  noluit,  scriptum 
est:  «Libavit  eam  Domino».  Si  igitur  ab  armato  rege  in 


r8.  Cfr.  Leges  IV i si g.  XI,  2, 
1 2 : « nulli  Iudaeo  liceat  Christia- 
« num  mancipium  comparare  nec 
« donatum  accipere  »;  et  Cone.  To- 
kt.  III  in  Mansi,  Coli.  Cone.  IX, 
coi.  996,  cap.  XIV:  « Suggerente 
« Concilio  id  gloriosissimus  do- 


« minus  noster  (Reccaredus)  cano- 
«nibus  inserendum  praecepit,  ut 
«Iudaeis  non  liceat  Christianas 
«habere  uxores  vel  concubinas, 
« neque  mancipia  christiana  com- 
« parare  in  usus  proprios  » etc. 

27.  I ParaL  XI,  19. 

sacrificium  Dei  versa  est  aqua  contempta,  pensemus,  quale 
sacrificium  omnipotenti  Deo  rex  optulit,  qui  pro  amore  il- 
lius non  aquam,  sed  aurum  accipere  contempsit?  Itaque, 
fili  excellentissime,  fidenter  dicam,  quia  libasti  aurum  Do- 
5 mino,  quod  contra  eum  habere  noluisti.  Magna  sunt  haec 
et  omnipotentis  Dei  laudi  tribuenda. 

Sed  inter  haec  vigilanti  sunt  studio  antiqui  hostis  insi- 
diae cavendae;  qui  quanto  maiora  in  hominibus  dona  con- 
spicit, tanto  haec  auferre  suptilioribus  insidiis  exquirit.  Neque 
io  enim  latrunculi  in  via  capere  viatores  vacuos  expetunt,  sed 
eos  qui  auri  vascula  vel  argenti  ferunt.  Via  quippe  est  vita 
praesens.  Et  tanto  quisque  necesse  est  ut  insidiantes  spi- 
ritus caveat,  quanto  maiora  sunt  dona,  quae  portat.  Oportet 
ergo  excellentiam  vestram  in  tanto  hoc  de  conversione  gentis 
15  subditae  munere,  quod  accepit,  summopere  custodire  prius 
humilitatem  cordis  ac  deinde  munditiam  corporis.  Cum 
enim  scriptum  sit : « Omnis  qui  se  exaltat  humiliabitur  et 
« qui  se  humiliat  exaltabitur  »,  profecto  liquet,  quia  ille  vera- 
citer alta  amat,  qui  mentem  suam  ab  humilitatis  radice  non 
20  desecat.  Saepe  namque  malignus  spiritus,  ut  bona  destruat, 
quibus  prius  adversari  non  valuit,  ad  operantis  mentem  post 
peractam  operationem  venit  eamque  tacitis  cogitationibus 
in  quibusdam  suis  laudibus  excutit  ita,  ut  decepta  mens  am- 
miretur  ipsa,  quam  sint  magna  quae  fecit.  Quae  dum  per 
25  occultum  tumorem  apud  semetipsam  extollitur,  eius  qui  do- 
num tribuit  gratia  privatur.  Hinc  est  enim,  quod  per  Pro- 
phetae vocem  contra  superbientem  animam  dicitur : « Ha- 
ec bens  fiduciam  in  pulchritudine  tua  fornicata  es  in  nomine 
«tuo  ».  Fiduciam  quippe  animae  in  pulchritudine  sua  ba- 
30  bere,  est  in  semetipsa  de  iusta  actione  praesumere.  Quae 
in  suo  nomine  fornicatur,  quando  in  hoc  quod  recte  egit 

18.  Luc.  XIV,  11;  XVIII,  14;  29.  Ezech,  XVI,  15. 

Matth.  XXIII,  12. 

non  conditoris  laudem  dilatari  appetit,  sed  suae  opinionis 
gloriam  requirit.  Hinc  rursus  per  Prophetam  scriptum  est : 

« Quo  pulchrior  es,  descende  » . Anima  etenim  unde  est 
pulchrior,  inde  descendit,  quando  ex  virtutis  decore,  quo 
exaltari  apud  Deum  debuit,  ab  eius  gratia  per  suam  elatio-  > 
nem  cadit.  Quid  ergo  in  his  agendum  est,  nisi  ut,  mali- 
gnus spiritus  cum  nobis  ad  elevandam  mentem  reducit  bona 
quae  egimus,  nos  semper  ad  memoriam  mala  nostra  revo- 
cemus, quatenus  et  nostra  cognoscamus  esse  quae  peccando 
fecimus  et  solius  omnipotentis  Dei  munera,  cum  peccata  io 
declinamus  ? Custodienda  quoque  est  munditia  corporis  in 
studiis  bonae  actionis,  quia  iuxta  vocem  praedicantis  Apo- 
stoli : « Templum  Dei  sanctum  est,  quod  estis  vos  ».  Qui 
rursus  ait : « Haec  est  enim  voluntas  Dei,  sanctificatio  ve- 
«stra».  Quam  sanctificationem  quid  dixerit,  ostendens  i> 
protinus  adiunxit : « Ut  abstineatis  vos  a fornicatione,  ut 
« sciat  unusquisque  vestrum  vas  suum  possidere  in  sanctifi- 
« catione  et  honore  et  non  in  passionibus  desiderii  ». 

Ipsa  quoque  regni  gubernacula  erga  subiectos  magno 
sunt  moderamine  temperanda,  ne  potestas  menti  subripiat;  20 
tunc  enim  regnum  bene  regitur,  cum  regnandi  gloria  animo 
non  dominatur.  Curandum  quoque  est,  ne  ira  subripiat, 
ne  fiat  citius  omne  quod  licet ; ira  quippe,  etiam  cum  de- 
linquentium culpas  exequitur,  non  debet  menti  quasi  do- 
mina praeire,  sed  post  rationis  tergum  vel  ut  ancilla  famu-  25 
lari,  ut  ad  faciem  iussa  veniat.  Nam  si  semel  mentem 
possidens  ceperit,  iustum  esse  deputat  etiam  quod  crudeliter 
facit;  hinc  enim  scriptum  est:  « Ira  viri  iustitiam  Dei  non 
« operatur  » ; hinc  rursum  dicitur : « Sit  omnis  homo  velox 
« ad  audiendum,  tardus  autem  ad  loquendum  et  tardus  ad  30 
« iram  » . Haec  autem  vos  auctore  Deo  omnia  servare  non 

3.  Ezhch.  XXXII,  19.  29.  Iac.  I,  20. 

13.  I Cor.  III,  17.  31.  Iac.  I,  9. 

15.  I Tbess.  IV,  3. 

ambigo.  Sed  occasione  ammonitionis  exorta,  bonis  vestris 
actibus  me  furtive  subiungo,  ut  quod  non  ammoniti  facitis, 
quando  vobis  et  ammonens  additur,  iam  non  soli  faciatis. 
Omnipotens  autem  Deus  in  cunctis  actibus  vestris  caelestis 
5 brachii  extensione  vos  protegat  vobisque  et  praesentis  vitae 
prospera  et  post  multa  annorum  curricula  gaudia  aeterna 
concedat. 

Clavem  vero  parvulam  vobis  a sacratissimo  beati  Petri 
apostoli  corpore  pro  eius  benedictione  transmisimus,  in 
10  qua  inest  ferrum  de  catenis  eius  inclausum,  ut  quod  collum 
illius  ad  martyrium  ligaverat,  vestrum  ab  omnibus  peccatis 
solvat.  Crucem  quoque  latori  praesentium  dedimus  vobis 
offerendam,  in  qua  lignum  dominicae  crucis  inest  et  capilli 
beati  Iohannis  Baptistae.  Ex  qua  semper  solacium  nostri 
15  Salvatoris  per  intercessionem  praecursoris  eius  habeatis. 
Reverentissimo  autem  viro  fratri  et  coepiscopo  nostro  Leandro 
pallium  a beati  Petri  apostoli  sede  transmisimus,  quod  et 
antiquae  consuetudini  et  vestris  moribus  et  eius  bonitati 
atque  gravitati  debemus. 


20  LXVII. 

Gregorius  I papa  Augustino,  episcopo  Anglorum,  summam  omnium 
suorum  de  gente  Anglorum  ad  fidem  Christianam  transducta  nuntiat  lae- 
titiam. Miracula  edentem,  ut  superbiam  caveat , hortatur. 

601,  iun.  1. 

2)  EJ.  H : Iib.  XI,  ep.  36  (II,  p.  305).  Ed.  M : lib.  XI,  cp.  28.  Jaftc,  Rcg.  1826  (1379). 

GREGORIUS  AUGUSTINO  EPISCOPO  ANGLORUM 

« Gloria  in  excelsis  Deo  et  in  terra  pax  hominibus  bonae 
«voluntatis»,  quia  granum  frumenti  mortuum  est  cadens 
in  terra,  ne  solum  regnaret  in  caelo,  cuius  morte  vivimus, 

26.  De  Augustino  v.  P.  I,  not.  3,  p.  36  et  P.  II,  not.  26,  p.  173. 

cuius  infirmitate  roboramur,  cuius  passione  a passione  eri- 
pimur, cuius  amore  in  Brittannia  fratres  quaerimus,  quos 
ignoramus,  cuius  munere,  quos  nescientes  quaerebamus,  in- 
venimus. Quis  autem  narrare  sufficiat,  quanta  hic  laetitia 
in  omnium  corde  fidelium  fuerit  exorta,  quod  gens  Anglo-  5 
rum  operante  omnipotentis  Dei  gratia  et  tua  fraternitate  la- 
borante expulsis  errorum  tenebris  sanctae  fidei  luce  perfusa 
est,  quod  mente  integerrima  iam  calcat  idola,  quibus  prius 
vesano  timore  subiacebat,  quod  omnipotenti  Deo  puro  corde 
substernitur,  quod  a pravi  operis  lapsibus  sanctae  praedica-  10 
tionis  regulis  ligatur,  quod  praeceptis  divinis  animo  subiacet 
et  intellectu  sublevatur,  quod  usque  ad  terram  se  in  ora- 
tione humiliat,  ne  mente  iaceat  in  terra?  Cuius  hoc  opus 
est,  nisi  eius  qui  ait:  «Pater  meus  usque  nunc  operatur, 

« et  ego  operor  » ? Qui  ut  mundum  ostenderet  non  sa-  1 5 
picntia  hominum  sed  sua  se  virtute  convertere,  praedicatores 
suos,  quos  in  mundum  misit,  sine  litteris  elegit,  haec  etiam 
modo  faciens,  quia  in  Anglorum  gentem  fortia  dignatus  est 
per  infirmos  operari.  Sed  est  in  isto  dono  caelesti,  frater 
carissime,  quod  cum  magno  gaudio  vehementissime  debeat  20 
formidari.  Scio  enim,  quia  omnipotens  Deus  per  dilectio- 
nem tuam  in  gente  quam  eligi  voluit  magna  miracula  osten- 
dit. Unde  necesse  est,  ut  de  eodem  dono  caelesti  et  timendo 
gaudeas  et  gaudendo  pertimescas;  gaudeas  videlicet,  quia  An- 
glorum animae  per  exteriora  miracula  ad  interiorem  gratiam  25 
pertrahuntur,  pertimescas  vero,  ne  inter  signa  quae  fiunt  in- 
firmus animus  in  sui  praesumptione  se  elevet  et,  unde  foras 
in  honore  attollitur,  inde  per  inanem  gloriam  intus  cadat. 
Meminisse  etenim  debemus  quod  discipuli  cum  gaudio  a 
praedicatione  redeuntes,  dum  caelesti  magistro  dicerent : 30 
« Domine,  in  nomine  tuo  etiam  daemonia  nobis  subiecta 
« sunt  »,  protinus  audierunt : « Nolite  gaudere  super  hoc, 

i;.  Ioh.  V,  17.  32.  Luc.  X,  17. 

((  sed  potius  gaudete,  quia  nomina  vestra  scripta  sunt  in 
« caelo » . In  privata  enim  et  temporali  laetitia  mentem 
posuerant,  qui  de  miraculis  gaudebant.  Sed  de  privata  ad 
communem,  de  temporali  ad  aeternam  laetitiam  revocan- 
5 tur,  quibus  dicitur:  «In  hoc  gaudete,  quia  nomina  vestra 
« scripta  sunt  in  caelo».  Non  enim  omnes  electi  miracula 
faciunt,  sed  tamen  eorum  nomina  omnium  in  caelo  tenentur 
ascripta.  Veritatis  etenim  discipulis  esse  gaudium  non  debet, 
nisi  de  eo  bono  quod  commune  cum  omnibus  habent  et  in 
io  quo  finem  laetitiae  non  habent. 

Restat  itaque,  frater  carissime,  ut  inter  ea  quae  operante 
Deo  exterius  facis  semper  te  interius  suptiliter  iudices  ac 
suptiliter  intellegas  et  temetipsum,  quis  sis  et  quanta  sit  in 
eadem  gente  gratia,  pro  cuius  conversione  etiam  faciendo- 
15  rum  signorum,  dona  percepisti,  et,  si  quando  te  creatori 
nostro  seu  per  linguam  sive  per  opera  reminiscaris  deli- 
quisse, semper  haec  ad  memoriarti  revoces,  ut  surgentem 
cordis  gloriam  memoria  reatus  premat  et,  quicquid  de  fa- 
ciendis signis  acceperis  vel  accepisti,  haec  non  tibi,  sed  illis 
20  deputes  donata,  pro  quorum  tibi  salute  collata  sunt. 

Occurrit  autem  menti  ista  cogitanti,  quid  de  uno  Dei 
famulo  actum  sit,  etiam  egregie  electo.  Certe  Moyses  dum 
Dei  populum  ex  Aegypto  educeret,  mira,  sicut  tua  frater- 
nitas novit,  signa  in  Aegypto  operatus  est.  In  Sina  monte 
25  quadraginta  diebus  et  noctibus  ieiunans  legis  tabulas  acce- 
pit inter  coruscos  et  tonitruos  pertimescente  omni  populo, 
omnipotentis  Dei  servitio  solus  familiari  etiam  collocutione 
coniunctus  est,  rubrum  mare  aperuit,  in  itinere  ducem  ha- 
buit nubis  columnam,  esurienti  populo  manna  deposuit, 
30  carnes  desiderantibus  usque  ad  satietatem  nimiam  in  he- 
remo  per  miraculum  ministravit.  Sed  cum  iam  sitis  tem- 
pore ad  petram  ventum  fuisset,  diffisus  est  seque  de  eadem 

2.  Luc.  X,  20. 

aquam  educere  posse  dubitavit,  quam  iubente  Domino  per- 
cussit atque  largis  utique  fluentis  aperuit.  Quanta  autem 
post  haec  per  triginta  et  octo  annos  in  deserto  miracula 
fecerit,  quis  enumerare,  quis  investigare  valeat?  Quotiens 
res  dubia  animum  pulsasset,  recurrens  ad  tabernaculum  se-  > 
creto  Dominum  requirebat  atque  de  ea  protinus  Deo  loquente 
docebatur.  Iratum  Dominum  populo  placabat  suae  precis 
interventione,  surgentes  in  superbia  atque  in  discordia  dis- 
sidentes dehiscentis  terrae  hiatibus  absorbebat,  victoriis  pre- 
mebat hostes,  signa  monstrabat  civibus.  Sed  cum  iam  ad  io 
repromissionis  terram  ventum  fuisset,  vocatus  in  monte 
est  et,  quam  culpam  ante  triginta,  ut  dixi,  et  octo  annos 
fecerat,  audivit,  quia  de  educenda  aqua  dubitavit,  et  propter 
hoc,  quia  terram  repromissionis  intrare  non  possit,  agnovit. 
Qua  in  re  considerandum  nobis  est,  quantum  timendum  sit  is 
omnipotentis  Dei  iudicium,  qui  per  illum  famulum  tot  signa 
faciebat,  cuius  culpam  tam  longo  tempore  adhuc  servabat 
in  cogitatione.  Si  igitur,  frater  carissime,  et  illum  agno- 
scimus post  signa  pro  culpa  mortuum,  quem  omnipotenti 
Deo  novimus  praecipue  electum,  quanto  nos  debemus  metu  20 
contremescere,  qui  necdum  adhuc  novimus,  si  electi  sumus  ? 

De  reproborum  vero  miraculis  quid  dicere  debeo,  cum 
tua  bene  fraternitas  noverit,  quid  in  evangelio  Veritas  dicit: 
«Multi  venient  in  illa  die  dicentes  mihi:  domine,  in  tuo 
« nomine  prophetavimus  et  in  tuo  nomine  daemonia  eieci-  25 
« mus  et  in  tuo  nomine  virtutes  multas  fecimus.  Sed  dico 
« illis : nescio,  qui  estis ; recedite  a me  omnes  operarii  ini- 
« quitatis  » . Valde  ergo  premendus  est  animus  inter  signa 
et  miracula,  ne  fortasse  in  his  propriam  gloriam  quaerat  et 
privato  suae  exaltationis  gaudio  exultet.  Per  signa  enim  30 
animarum  lucra  quaerenda  sunt  et  illius  gloria,  cuius  vir- 
tute ipsa  eadem  signa  generantur.  Unum  vero  nobis  Do- 


28.  Matth.  VII,  22. 

minus  signum  dedit,  de  quo  et  vehementer  gaudere  et  electio- 
nis in  nobis  gloriam  possimus  agnoscere,  dicens : « In  hoc 
« scietur,  quia  mei  discipuli  estis,  si  dilectionem  habueritis 
« ad  invicem  ».  Quod  signum  Propheta  requirebat,  cum 
5 diceret : « Fac  mecum,  Domine,  signum  in  bonum,  ut  vi- 
et deant  qui  me  oderunt  et  confundantur». 

Haec  autem  dico,  quia  auditoris  mei  animum  in  humi- 
litate sternere  cupio.  Sed  ipsa  tua  humilitas  habeat  fidu- 
ciam suam.  Nam  peccator  ego  spem  certissimam  teneo, 
10  quia  per  omnipotentis  creatoris  ac  redemptoris  nostri  Dei 
domini  Iesu  Christi  gratiam  iam  tua  peccata  dimissa  sunt 
et  idcirco  electus  es,  ut  per  te  dimittantur  aliena.  Nec 
habebis  luctum  de  quolibet  reatu  in  posterum,  qui  de  mul- 
torum conversione  gaudium  conaris  facere  in  caelo.  Isdem 
15  vero  conditor  et  redemptor  noster  cum  de  paenitentia  ho- 
minis loqueretur,  ait : « Ita  dico  vobis : maius  gaudium  erit 
« in  caelo  super  uno  peccatore  paenitentiam  agente,  quam 
(c  super  nonaginta  novem  iustos,  quibus  non  opus  est  pae- 
« nitentia » . Et  si  de  uno  paenitente  grande  fit  gaudium 
20  in  caelo,  quale  gaudium  factum  credimus  de  tanto  populo 
a suo  errore  converso,  quia  ad  fidem  veniens  mala  quae 
egit  paenitendo  damnavit?  In  hoc  itaque  caelo  et  angelorum 
gaudio  repetamus  ipsas  quas  praediximus  voces  angelorum, 
dicamus  igitur,  dicamus  omnes : « Gloria  in  excelsis  Deo 
25  « et  in  terra  pax  hominibus  bonae  voluntatis  ». 

Data  die  kalendarum  [uniarum. 

4.  Ioh.  I,  53.  19.  Luc.  XV,  7. 

6.  Psal.  LXXXV,  17. 

LXVIII. 


Gregorius  I papa  Leandro , episcopo  de  Spaniis  (Hispalensi),  de  pon- 
tificatus onere  queritur.  Laetatur  de  Reccaredi  conversione.  Decernit  de 
tripla  baptismatis  mersione.  Codices  quosdam  mittit , sed  nondum  exposi- 
5 tionem  in  b.  Iob,  quae  adhuc  a librariis  conscribatur. 

59i > aPr- 

Ed.  E:  lib.  I,  ep.  41  (I,  p.  56).  Ed.  M:  lib.  I,  ep.  43.  Jafte,  Rcg.  xm  (747). 

GREGORIUS  LEANDRO  EPISCOPO  DE  SPANIIS 

Respondere  epistolis  vestris  tota  intentione  voluissem, 
10  nisi  pastoralis  curae  ita  me  labor  attereret,  ut  mihi  magis 
flere  libeat,  quam  aliquid  dicere.  Quod  vestra  quoque  re- 
verentia in  ipso  litterarum  mearum  textu  vigilanter  intel- 
legit, quando  ei  neglegenter  loquor,  quem  vehementer  di- 
ligo. Tantis  quippe  in  hoc  loco  huius  mundi  fluctibus 
15  quatior,  ut  vetustam  ac  putrescentem  navem,  quam  regen- 
dam occulta  Dei  dispensatione  suscepi,  ad  portum  dirigere 
nullatenus  possim.  Nunc  ex  adverso  fluctus  inruunt,  nunc 
ex  latere  cumuli  spumosi  maris  intumescunt,  nunc  a tergo 
tempestas  insequitur.  Interque  haec  omnia  turbatus  cogor 
20  modo  iri  ipsa  clavum  adversitate  dirigere,  modo,  curvato 
navis  latere,  minas  fluctuum  ex  obliquo  declinare.  Inge- 
misco, quia  sentio,  quod  neglegente  me  crescit  sentina  vi- 
tiorum, et  tempestate  fortiter  obviante  iamiamque  putridae 
naufragium  tabulae  sonant.  Flens  reminiscor,  quod  perdidi 
25  meae  placidum  litus  quietis,  et  suspirando  terram  conspicio, 

8.  De  Leandro  v.  P.  I,  not.  20,  p.  14. 

quam  tamen  rerum  ventis  adversantibus  tenere  non  possum. 

Si  ergo  me,  frater  karissime,  diligis,  tuae  mihi  orationis  in 
his  fluctibus  manum  tende;  ut  quo  laborantem  me  adiuvas, 
ex  ipsa  vice  mercedis  in  tuis  quoque  laboribus  valentior  existas. 

Explere  autem  loquendo  nullatenus  valeo  gaudium  meum,  5 
quod  communem  filium  gloriosissimum  Reccaredum  regem 
ad  catholicam  fidem  integerrima  agnovi  devotione  conver- 
sum. Cuius  dum  mihi  per  scripta  vestra  mores  exprimitis, 
amare  me  etiam  quem  nescio  fecistis.  Sed  quia  antiqui 
hostis  insidias  scitis,  quoniam  bellum  durius  contra  victo-  10 
res  proponit,  nunc  erga  eundem  virum  vestra  sollertius 
sanctitas  vigilet,  ut  bene  coepta  perficiat,  nec  se  de  perfectis 
bonis  operibus  extollat,  ut  fidem  cognitam  vitae  quoque  me- 
ritis teneat;  et  quia  aeterni  regni  civis  sit  operibus  osten- 
dat, quatenus  post  multa  annorum  curricula  de  regno  ad  1; 
regnum  transeat. 

De  trina  vero  mersione  baptismatis,  nil  responderi  ve- 
rius potest  quam  ipsi  sensistis,  quia  in  una  fide  nil  officit 
sanctae  Ecclesiae  consuetudo  diversa.  Nos  autem  quod  tertio 
mergimus,  triduanae  sepulturae  sacramenta  signamus,  ut  dum  20 
tertio  ab  aquis  infans  educitur,  resurrectio  triduani  temporis 
exprimatur.  Quod  si  quis  forte  etiam  pro  summae  Trinitatis 
veneratione  aestimet  fieri,  neque  ad  hoc  aliquid  obsistit,  bapti- 
zandum semel  in  aquis  mergere,  quia  dum  in  tribus  subsi- 
stentiis una  substantia  est,  reprehensibile  esse  nullatenus  25 
potest,  infantem  in  baptismate  vel  ter  vel  semel  mergere, 
quando  et  in  tribus  mersionibus  personarum  trinitas,  et  in 
una  potest  divinitatis  singularitas  designari.  Sed  si  nunc 


6.  De  Reccaredo  v.  P.  II,  not.  10, 
p- 1?»- 

17.  Mos  fuit  Romanae  Ecclesiae 
antiquissimus  ut  baptisma  triplici 
mersione  conferretur.  Usum  hunc 
Gregorius  commendat,  svmboli- 
cum  eius  sensum  de  triduana  resur- 


rectione memorans;  at  nec  usum 
Hispanicum  de  unica  mersione 
contemnit  cum  ad  Catholicos  ab 
haereticis  discriminandos  utilis 
esse  possit.  Cfr.  Duchesne,  Ori- 
gines, p.  320. 

usque  ab  haereticis  infans  in  baptismate  tertio  mergebatur, 
fiendum  apud  vos  esse  non  censeo,  ne  dum  mersiones  nu- 
merant, divinitatem  dividant,  dumque  quod  faciebant  faciunt, 
morem  vestrum  se  vicisse  glorientur. 

Dulcissimae  autem  mihi  fraternitati  vestrae  codices  di- 
rexi, quorum  notitiam  subter  inserui.  Ea  autem  quae  in 
beati  Iob  expositione  dicta  fuerant,  et  vobis  scribitis  diri- 
genda, quia  haec  verbis  sensibusque  tepentibus  per  homelias 
dixeram,  utcumque  studui  in  librorum  ductum  permutare, 
quae  nunc  adhuc  a librariis  conscribuntur.  Et  nisi  porti- 
toris praesentium  me  festinatio  coangustasset,  cuncta  vobis 
transmittere  sine  aliqua  inminutione  voluissem;  maxime  quia 
et  hoc  ipsum  opus  ad  vestram  reverentiam  scripsi,  ut  ei  quem 
prae  ceteris  diligo,  in  meo  videar  labore  desudasse. 

Praeterea  si  vobis  indulgeri  tempora  ab  ecclesiastica 
occupatione  cognoscitis,  quid  sit  iam  scitis,  quamvis  etiam 
absentem  corpore,  praesentem  mihi  te  semper  intueor,  quia 
vultus  tui  imaginem  intra  cordis  viscera  impressam  porto. 


LXIX. 

Gregorius  I papa  Iohatmem,  episcopum  Ravennatem,  nisi  in  sacris 
procurandis  pallio  uti  vetat.  Iohannis  (III)  papae  privilegio,  quod  transmi- 
serit, praesumptionem  eius  non  confirmari  docet.  Primis  diaconis  eius  map- 
pularum usum  concedit.  De  quaestione  in  clericos  quosdam  habenda  addit. 

S9h  M. 

Ed.  E:  lib.  III,  cp.  54  (I,  p.  210).  Ed.  M:  lib.  III,  cp.  56.  Jafle,  Rcg.  1259  (896). 


GREGORIUS  IOHANNI  EPISCOPO  RAVENNATI 

Non  multum  temporis  intervallum  est,  quod  quaedam 
nobis  de  tua  fraternitate  fuerant  nuntiata,  de  quibus  vobis, 


7.  Agitur  hic  de  celeberrimo  illo 
Moralium  volumine  (de  quo  v.  P.  I, 
not.  4,  p.  15)  cuius  primam  et  se- 
cundam partem  iam  Pontifex  Lean- 


dro miserat  ut  ex  ep.  V,  5 3 (P.  I, 
p.  14)  colligitur. 

26.  Iohannes  Ravennae  episco- 
pus fuit  ab  anno  579  ad  an.  595. 


Bibi.  Sanet . Patr.  (Ser.  VII)  II. 

veniente  illuc  Castorio  notario  sanctae  cui  Deo  auctore  prae- 
sidemus Ecclesiae,  subtiliter  nos  indicasse  meminimus.  Per- 
venerat namque  ad  nos,  quaedam  in  ecclesia  vestra  contra 
consuetudines  atque  humilitatis  tramitem  geri,  quae  sola  ut 
bene  nostis  est  officii  sacerdotalis  erectio.  Quae  si  sapientia  5 
vestra  mansuete  vel  cum  episcopali  suscepisset  studio,  non 
de  illis  accendi  debuerat,  sed  oportuerat  te  haec  eadem  cum 
gratiarum  actione  corrigere.  Contra  morem  quippe  eccle- 
siasticum est,  si  non  patientissime  toleratur,  quod  a nobis 
absit,  etiam  iniusta  correctio.  10 

Mota  autem  nimis  vestra  fraternitas  atque  cum  tumore 
cordis  quasi  satisfaciens  scripsit  nobis,  pallio  te  non  nisi  post 
dimissos  de  secretario  filios  ecclesiae  et  missarum  tempore 
atque  in  laetaniis  uti  sollemnibus.  Verbis  aliquid  te  usur- 
passe contra  generalis  Ecclesiae  consuetudinem  apertissima  1 5 
veritate  professus  es.  Quomodo  enim  fieri  potest,  ut  illud 
cineris  atque  cilicii  tempore  per  plateas  inter  populorum 
strepitus  agas  licite,  quod  te  agere  in  conventu  pauperum, 
nobilium,  et  in  secretario  ecclesiae  velut  inlicitum  excusasti? 
Illud  tamen  frater  karissime  tibi  non  putamus  ignotum,  quod  20 
prope  de  nullo  metropolita  in  quibuslibet  mundi  partibus  sit 
auditum,  extra  missarum  tempus  usum  sibi  pallii  vendicasse. 

Et  quod  bene  hanc  consuetudinem  generalis  Ecclesiae  nove- 
ritis, vestris  nobis  manifestissime  significastis  epistolis,  quibus 
praeceptum  beatae  memoriae  decessoris  nostri  Iohannis  papae  25 


1.  Notarii  erant  qui  Romano 
episcopo  opem  ferebant  in  Eccle- 
siae administratione.  Castorius  res 
Pontificis  gerebat  cum  exarcha  By- 
zantino qui  Ravennae  residebat. 

1 2.  Pallium , episcopale  insigne  ab 
Imperatoribus  concessum;  ab  epi- 
scopis Romano,  Ostiensi  et  Raven- 
nate  iure  in  sacris  adhibitum  et 
ab  Imperatore  vel  a Romano  Pon- 
tifice pro  opportunitate  aliis  epi- 


scopis concessum.  Illo  nonnisi 
in  sacris  celebrandis  uti  poterat: 
at  Iohannes  Ravennae  episcopus 
etiam  extra  sacra  ferebat,  quod 
Gregorius  arcte  prohibet,  ut  con- 
suetudini contrarium.  Cfr.  Du- 
chesne,  Origines , p.  384. 

25.  Hic  papa  Iohannes  III  fuit, 
qui  ab  an.  560  ad  573  Romanam 
rexit  Ecclesiam. 

nobis  in  subditis  transmisistis  adnexum,  continentem  omnes 
consuetudines  ex  privilegio  decessorum  nostrorum  concessas 
vobis  ecclesiaeque  vestrae  debere  servari.  Confitemini  igitur 
aliam  esse  generalis  Ecclesiae  consuetudinem,  postquam  ea 
5 quae  vos  geritis,  vobis  ex  privilegio  vendicatis.  Nulla  ergo 
nobis  in  hac  re  ut  arbitramur  poterit  remanere  dubietas. 
Aut  enim  mos  omnium  metropolitarum  etiam  a tua  est  fra- 
ternitate servandus,  aut  si  tuae  ecclesiae  aliquid  specialiter 
dicis  esse  concessum,  praeceptum  a prioribus  Romanae  urbis 
io  pontificibus,  quotf  haec  Ravennati  ecclesiae  sunt  concessa,  a 
vobis  oportet  ostendi.  Qtrod  si  hoc  non  ostenditur,  restat 
postquam  talia  agere  neque  consuetudine  generali  neque  pri- 
vilegio vendicas,  ut  usurpasse  te  comprobes  quod  fecisti. 
Et  quid  dicturi  sumus  futuro  iudici,  frater  dilectissime,  si 
15  illud  quod  grave  iugum  atque  vinculum  cervicis  nostrae, 
non  dico  pro  ecclesiastica,  sed  pro  quadam  saeculari  nobis 
dignitate  defendimus,  gravare  nos  iudicantes  si  tanto  pon- 
dere vel  parvi  temporis  spatium  careamus  ? Decorari  pallio 
volumus  forsan  moribus  indecori,  dum  nihil  in  episcopali 
20  cervice  splendidius  quam  fulget  humilitas. 

Oportet  igitur  fraternitatem  tuam,  si  honores  suos  sibi 
quibuslibet  argumentis  stabili  proposuit  mente  defendere,  aut 
generalitatis  usum  ex  non  scripto  sequi,  aut  ex  scripto  pri- 
vilegiis se  tueri.  Vel  si  postremo  nihil  horum  est,  aliis  me- 
25  tropolitis  huius  te  praebere  nolumus  praesumtionis  exem- 
plum. Sed  ne  forte  putes,  quia  nos  haec  vobis  scribentes 
quae  pro  fraterna  sunt  caritate  negleximus,  scitote  in  nostro 
scrinio  de  privilegiis  ecclesiae  tuae  subtiliter  perquisitum. 


ii.  Iohannes  Ravennae  episco- 
pus huic  Papae  requisitioni  satisfa- 
cere conatur  in  ep.  III,  66,  in  qua 
de  pallio  haec  scribit : « quoniam 
« iam  de  secretario  descendentibus 
« filiis  ecclesiae  et  ingredientibus 


« diaconibus  ut  mox  procedatur* 
«tunc  primus  diaconus  episcopo 
« Ravennatis  ecclesiae  pallium  con- 
« suevit  induere ; quod  et  in  leta- 
« niis  sollemnibus  uti  pariter  con- 
« suevit » ; Reg.  I,  p.  229. 

Et  quidem  quaedam  inventa  sunt,  quae  omnino  possint  fra- 
ternitatis tuae  intentionibus  obviare,  nihil  autem  in  quo  de 
huiusmodi  capitulis  pars  vestrae  possit  ecclesiae  roborari. 
Nam  et  de  ipsa  consuetudine  tuae  quam  opponis  ecclesiae, 
quae  vobis  olim  ut  a partibus  vestris  probaretur  scripsimus,  > 
iam  satis  nos  sollicitudinem  gessisse  cognoscite  inquirentes 
filios  nostros  Petrum  diaconem,  atque  Gaudiosum  primice- 
rium, necnon  et  Michahelium  defensorem  sedis  nostrae,  vel 
alios,  qui  pro  diversis  responsis  Ravennam  a nostris  deces- 
soribus sunt  transmissi,  et  haec  te  in  praesentia  sua  egisse  10 
districtissime  negaverunt.  Apparet  igitur  secrete  non  po- 
tuisse geri,  nisi  quod  usurpabatur  inlicite.  Unde  quod  la- 
tenter subintroductum  est  nulla  debet  stabilitate  persistere. 
Quae  ergo  superflue  a te  vel  a tuis  decessoribus  sunt 
praesumta,  cum  caritatis  intuitu  atque  cum  fraterna  stude  15 
benignitate  corrigere.  Nullatenus  non  dico  per  te  sed  per 
aliorum  vel  decessorum  tuorum  normam  ab  humilitatis 
temptes  regula  deviare.  Ut  enim  ea  quae  superius  dixi 
breviter  colligam  ammoneo,  quatenus  nisi  decessorum  meo- 
rum munificentia  tibi  haec  per  privilegium  adtributa  docue-  20 
ris,  uti  in  plateis  pallio  ulterius  non  praesumas,  ne  non 
habere  et  ad  missas  incipias,  quod  audacter  et  in  plateis 
usurpas.  De  secretario  autem  quod  fraternitas  tua  rese- 
disse cum  pallio  et  filios  ecclesiae  suscepisse  et  fecit  et 
excusavit,  nunc  interim  nihil  querimur,  quia  synodorum  25 
sententiam  sequentes,  minores  culpas  quae  negantur  ulcisci 
recusamus.  Hoc  tamen  quia  semel  et  iterum  sit  factum 
cognovimus,  sed  fieri  ulterius  prohibemus.  Fraternitas 
autem  tua  sit  omnino  sollicita,  ne  hoc  quod  praesumptioni 
inchoanti  adhuc  ceditur,  in  proficiente  deterius  vindicetur.  3° 
Conquesti  praeterea  estis,  quod  quidam  de  sacerdotali 
ordine  Ravennatis  civitatis  peccatis  inminentibus  gravibus 

7.  Primicerius  erat  primus  no-  8.  De  defensore  v.  P.  I,  not.  8. 

tariorum  Romanae  Ecclesiae.  p.  61. 

sint  criminibus  involuti.  Quorum  causam  vel  illic  te  di- 
scutere volumus,  vel  hic  eos,  si  tamen  probationum  diffi- 
cultas pro  locorum  longinquitate  non  impedit,  ad  haec  ipsa 
discutienda  transmittere.  Quod  si  vel  ad  tuum  iudicium 
5 vel  ad  nos,  maiorum  fulti  patrocinio  quod  non  credimus, 
venire  despexerint,  et  in  obiectis  sibi  capitulis  contumaciter 
respondere  nequiverint,  volumus,  ut  eis  post  secundam  et 
tertiam  ammonitionem  tuam  ministerium  sacri  interdicas 
officii,  atque  nobis  de  contumacia  eorum  scriptorum  tuorum 
10  tenore  renunties.  Ut  deliberemus,  quemadmodum  actus 
eorum  debeas  subtiliter  perscrutari,  atque  secundum  diffi- 
nitiones canonicas  emendare.  Cognoscat  igitur  fraternitas 
tua  de  causa  hac  nos  plenissime  absolutos  ex  eo,  quod  vobis 
causas  ipsas  commisimus  subtiliter  perquirendas,  atque  omnia 
1 5 peccata  eorum  si  inulta  evenerint  et  omne  pondus  discussio- 
nis huius  in  tuae  animae  redundare  periculo.  Sciens,  nullam 
dilectionem  vestram  excusationem  apud  futurum  iudicem 
habituram,  si  non  excessus  cleri  tui  cum  summa  canonici 
rigoris  severitate  correxeris,  et  hos,  quibus  haec  fuerint  ad- 
20  probata,  sacros  ulterius  ordines  temerare  permiseris. 

Illud  autem,  quae  pro  utendis  a clero  vestro  mappulis 
scripsistis,  a nostris  est  clericis  fortiter  obviatum,  dicentibus 
nulli  hoc  unquam  aliae  cuilibet  concessum  fuisse  ecclesiae, 
nec  Ravennates  clericos  vel  illic  vel  in  Romana  civitate  tale 
25  aliquid  cum  sua  conscientia  praesumpsisse,  nec  si  tempta- 
tum esset  ex  furtiva  usurpatione  sibi  praeiudicium  generari. 
Sed  etiam  in  qualibet  ecclesia  hoc  praesumptum  fuerit,  as- 
serunt emendandum,  quod  non  concessione  Romani  ponti- 
ficis sed  sola  subreptione  praesumitur.  Sed  nos  servantes 
30  honorem  fraternitatis  tuae,  licet  contra  voluntatem  antedicti 
cleri  nostri,  tamen  primis  diaconibus  vestris,  quos  nobis 

21.  Mappula  vel  mappulum,  lin-  equi  ponebant  in  processionibus 
teamen  albi  coloris  quod  solum-  solemnibus.  Cfr.  Duchesne,  Ori- 
modo  Romani  clerici  super  sellam  gines,  p.  396. 


Digitized  by 


Google 


198  EPISTOLAE  S.  GREGORII 

quidam  testificati  sunt  etiam  ante  eis  usus  fuisse,  in  obse- 
quio dumtaxat  tuo  mappulis  uti  permittimus,  alio  autem 
tempore  vel  alias  personas  hoc  agere  vehementissime  pro- 
hibemus. 

LXX.  > 

Gregarius  I papa  Constantinae  Augustae  reliquias  sancti  Pauli,  quas 
in  nava  ecclesia  sancti  Pauli  Constantinopolitana  collocandas  postulaverat , 
negat.  Catenarum  eius  partem  promittit. 

$94,  ™n. 

Ed.  E:  lib.  IV,  cp.  30(1,  p.  263).  Ed.  M:  lib.  IV,  ep.  30.  Jafic,  Rcg.  1502  (937).  IO 

MIRACULA  APOSTOLORUM  ATQUE  RELIQUIAE  SANCTORUM 
GREGORIUS  CONSTANTINAE  AUGUSTAE 

Serenitas  vestrae  pietatis  religionis  studio  et  sanctitatis 
amore  conspicua  propter  eam,  quae  in  honorem  sancti 
Pauli  apostoli  in  palatio  aedificatur,  ecclesiam  caput  eiusdem  is 
sancti  Pauli,  aut  aliud  quid  de  corpore  ipsius,  suis  ad  se  ius- 
sionibus  a me  praecepit  debere  transmitti.  Et  dum  illa 
mihi  desiderarem  imperari,  de  quibus  facillimam  oboedien- 
tiam exhibens  vestram  erga  me  amplius  potuissem  gratiam 
provocare,  maior  me  maestitia  tenuit,  quod  illa  praecipitis,  20 
quae  facere  nec  possum  iiec  audeo.  Nani  corpora  sancto- 
rum Petri  et  Pauli  apostolorum  tantis  in  ecclesiis  suis  co- 
ruscant miraculis  atque  terroribus,  ut  neque  ad  orandum 
sine  magno  illic  timore  possit  accedi.  Denique  dum  beatae 
recordationis  decessor  meus,  quia  argentum  quod  supra  sa-  25 
cratissimum  corpus  sancti  Petri  apostoli  erat,  longe  tamen 
ab  eodem  corpore  fere  quindecim  pedibus  mutare  voluit, 


\ 

< 


12.  De  Constantina  v.  P.  I, 
not.  15,  p.  21. 

25.  Id  est  Pelagius II  (^$70-590); 
qui  - ut  in  Lib.  Ponti/,  scriptum 


legimus  - « investivit  corpus  beati 
« Petri  apostoli  tabulis  argenteis 
« deauratis  »;  L.  P.  (ed.  Duchesne) 
i,  P.  309. 

signum  ei  non  parvi  terroris  apparuit.  Sed  et  ego  aliquid 
similiter  ad  sacratissimum  corpus  sancti  Pauli  apostoli  me- 
liorare volui,  et  quia  necesse  erat,  ut  iuxta  sepulchrum 
eiusmodi  effodiri  altius  debuisset,  praepositus  loci  ipsius 
5 ossa  aliqua  non  quiderrl  eidem  sepulchro  coniuncta  repperit. 
Quae  quoniam  levare  praesumpsit  atque  in  alio  loco  trans- 
ponere, apparentibus  quibusdam  tristibus  signis  subita  morte 
defunctus  est. 

Praeter  haec  autem  sanctae  memoriae  decessor  meus 
10  itidem  ad  corpus  sancti  Laurentii  martiris  quaedam  melio- 
rare desiderans,  dum  nescitur  ubi  corpus  esset  venerabile  col- 
locatum, effoditur  exquirendo  et  subito  sepulchrum  ipsius 
ignoranter  apertum  est,  et  hi  qui  praesentes  erant  atque  la- 
borabant monachi  et  mansionarii  quia  corpus  eiusdem  mar- 
1 5 tiris  viderunt,  'quod  quidem  minime  tangere  praesumpserunt, 
omnes  intra  decem  dies  defuncti  sunt,  ita  ut  nullus  vitae  su- 
peresse  potuisset,  qui  sanctum  inustum  corpus  illius  vi- 
derat. 

Cognoscat  autem  tranquillissima  domina,  quia  Romanis 
20  consuetudo  non  est,  quando  sanctorum  reliquias  dant,  ut 
quicquam  tangere  praesumant  de  corpore. 

Sed  tantummodo  in  buxide  brandeum  mittitur,  atque  ad 
sacratissima  corpora  sanctorum  ponitur.  Quod  levatum  in 


9.  Idem  Pelagius  « fecit  supra 
« corpus  beati  Laurentii  martyris 
« basilicam  a fundamento  con- 
« structam  et  tabulis  argenteis 
« exornavit  sepulchrum  eius  » ; L.  P. 
ibid. 

14.  Mansionarius  «custos et  con- 
« servator  aedis  sacrae,  aedituus, 
« matricularius  » ; Du  Cange. 

21.  Etiam  Hormisda  Romanus 
episcopus  (514-523)  hunc  Roma- 
nae Ecclesiae  usum  confirmat. 
Cfr.  Thiel,  I,  873. 


22.  Buxis  a Pvxis,  arcula,  Gallis 
« Boite,  nam  a Pixis  voces  Buxis  et 
« Buxida  videntur  formatae  »;  Du 
Cange.  Unde  et  pro  capsella  in- 
telligitur  in  qua  reliquiae  sancto- 
rum recondebantur. 

Brandeum  «Velum,  palla  serica 
« vel  lintea,  qua  Divorum  reli- 
« quiae  vel  corpora  involvi  a Chri- 
« stianis  solebant»;  Du  Cange; 
quod  postea  in  particulis  discer- 
ptum, ut  reliquia  donari  poterat. 

ecclesia  quae  est  dedicanda  debita  cum  veneratione  recon- 
ditur, et  tantae  per  hoc  ibidem  virtutes  fiunt,  ac  si  illic  spe- 
cialiter eorum  corpora  deferantur.  Unde  contigit,  ut  beatae 
recordationis  Leonis  papae  tempore,  sicut  a maioribus  tra- 
ditur, dum  quidam  Greci  de  talibus  reliquiis  dubitarent,  5 
praedictus  pontifex  hoc  ipsum  brandeum  allatis  forficibus 
incidit,  et  ex  ipsa  incisione  sanguis  effluxit.  In  Romanis 
namque  vel  totius  Occidentis  partibus  omnino  intolerabile 
est  atque  sacrilegum,  si  sanctorum  corpora  tangere  quis- 
quam fortasse  voluerit.  Quod  si  praesumpserit,  certum  10 
est,  quia  haec  temeritas  inpunita  nullo  modo  remanebit. 

Pro  qua  re  de  Grecorum  consuetudine,  qui  ossa  levare 
sanctorum  se  asserunt,  vehementer  miramur,  et  vix  credi- 
mus. Nam  quidam  Greci  monachi  hic  ante  biennium  ve- 
nientes, nocturno  silentio  iuxta  ecclesiam  sancti  Pauli  cor-  15 
pora  mortuorum  in  campo  iacentia  effodiebant,  atque  eorum 
ossa  recondebant,  servantes  sibi  dum  recederent.  Qui  cum 
tenti  et  cur  hoc  facerent  diligenter  fuissent  discussi,  con- 
fessi sunt,  quod  illa  ossa  ad  Grecias  essent  tamquam  san- 
ctorum reliquias  portaturi.  Ex  quorum  exemplo,  sicut  prae-  20 
dictum  est,  maior  nobis  dubietas  nata  est,  utrum  verum  sit 
quod  levari  veraciter  ossa  sanctorum  dicuntur. 

De  corporibus  vero  beatorum  apostolorum  quid  ego 
dicturus  sum,  dum  constet,  quia  eo  tempore  quo  passi  sunt 
ex  Oriente  fideles  venerunt,  qui  eorum  corpora  sicut  ci-  25 
vium  suorum  repeterent?  Quae  ducta  usque  ad  secundum 
Urbis  milliarium,  in  loco,  qui  dicitur  Catacumbas,  conlo- 


4.  Sigebertus  monachus  Gem- 
blacensis  in  suo  Chronico  (in  Mi- 
gke,  P.  L.  CLX,  coi.  81)  narrat 
ad  an.  441,  hoc  de  Leone  papa 
episodium  : quod  Io.  Diac.  Vita 
Greg.  II,  42,  de  ipso  Gregorio 
narrat. 

22.  Nam  si  vera  sanctorum  ossa 


a Graecis  levarentur  et  donaren- 
tur, falsa  non  requirerentur. 

27.  Celeber  ille  locus  in  Appia 
via  situs,  ubi  nunc  est  basilica  cum 
coemeterio  S.  Sebastiani:  in  quo 
saeviente  Valeriani  persecutione, 
an.  258  corpora  beatorum  Apo- 
stolorum Petri  et  Pauli  abscon- 

cata  sunt.  Sed  dum  ea  exinde  levare  omnis  eorum  mul- 
titudo conveniens  niteretur,  ita  eos  vis  tonitrui  atque  fulgu- 
ris nimio  metu  terruit  ac  dispersit,  ut  talia  denuo  nullatenus 
temptare  praesumerent.  Tunc  autem  exeuntes  Romani  eo- 
5 rum  corpora,  qui  hoc  ex  Domini  pietate  meruerunt,  levave- 
runt, et  in  locis  quibus  nunc  sunt  condita  posuerunt. 

Quis  ergo,  serenissima  domina,  tam  temerarius  possit 
existere,  ut  haec  sciens  eorum  corpora  non  dico  tangere, 
sed  vel  aliquatenus  praesumat  inspicere?  Dum  igitur  talia 
io  mihi  a vobis  praecepta  sunt,  de  quibus  parere  nullatenus 
potuissem,  quantum  invenio,  non  vestrum  est.  Sed  qui- 
dam homines  contra  me  pietatem  vestram  excitare  volue- 
runt, ut  mihi  quod  absit  voluntatis  vestrae  gratiam  subtra- 
herent, et  propterea  quaesiverunt  capitulum,  de  quo  vobis 
15  quasi  inoboediens  invenirer.  Sed  in  omnipotente  Domino 
confido,  quia  nullo  modo  benignissimae  voluntati  subripitur, 
et  sanctorum  apostolorum  virtutem,  quos  toto  corde  et 
mente  diligitis,  non  ex  corporali  praesentia,  sed  ex  prote- 
ctione semper  habebitis. 

20  Sudarium  vero,  quod  similiter  transmitti  iussistis,  cum 
corpore  eius  est.  Quod  ita  tangi  non  potest,  sicut  nec  ad 
corpus  illius  accedi.  Sed  quia  serenissimae  dominae  tam 
religiosum  desiderium  esse  vacuum  non  debet,  de  catenis, 
quas  ipse  sanctus  Paulus  apostolus  in  collo  et  in  manibus 
25  gestavit,  ex  quibus  multa  miracula  in  populo  demostrantur, 
partem  vobis  aliquam  transmittere  festinabo,  si  tamen  hanc 

12.  His  verbis  Gregorius  - si 
loh.  Diacono  fidem  praebeamus  - 
Iohannem  ieiunatorem  Constanti- 
nopolitanum  episcopum  (de  quo 
v.  P.  I,  not.  9,  p.  3)  designat,  qui 
haud  Papae  benevolus,  Imperato- 
ribus persuasit  ut  a Gregorio  rem 
postularent  quam  sciebat  illum  non  % 
concessurum. 


dita  sunt  et  in  Platonia  id  est  in 
crypta  marmoribus  ornata  (quae 
nunc  post  absidem  hodiernae  ba- 
silicae conspicitur)  collocata  sunt. 
Cfr.  De  Rossi,  Roma  sotterranea , 
I,  235;  Marucchi,  Guide  des  Ca- 
tacombes  romaines , p.  176;  Du- 
chesne,  Liber  Pontificalis , Introd. 
p.  civ. 

tollere  limando  praevaluero.  Quia  dum  frequenter  ex  ca- 
tenis eisdem  multi  veniunt  et  benedictionem  petunt,  ut 
parum  quid  ex  limatura  accipiant  assistit  sacerdos  cum  lima, 
et  aliquibus  petentibus  ita  concite  aliquid  de  catenis  ipsis 
excutitur,  ut  mora  nulla  sit.  Quibusdam  vero  petentibus  5 
diu  per  catenas  ipsas  lima  ducitur,  et  tamen  ut  aliquid  exinde 
exeat,  non  obtinetur. 


LXXI. 

Gregorius  I papa  Iohannem,  episcopum  Syracusanum , docet  se  in  re- 
ferendis veteribus  Ecclesiae  moribus  consuetudines  Constantinopolitanae  eccle-  10 
sine  non  esse  secutum;  de  alleluia,  de  subdiaconis  spoliatis  procedentibus , 
de  Kyrieleison,  de  oratione  Dominica  scribit;  in  Catatiensi  et  in  Syracu- 
sana ecclesia  murmurantes  instruere  non  desistat. 

$98,  oct. 

Kd.  H : lib.  IX,  ep.  26  (II,  p.  59).  Ed.  M : lib.  IX,  cp.  ia.  Jaflc,  Reg.  1550  (1 170). 


GREGORIUS  IOHANNI  EPISCOPO  SYRACUSANO 


Veniens  quidam  de  Sicilia  dixit  mihi,  quod  aliqui  amici 
eius  vel  Graeci  vel  Latini,  nescio,  quasi  sub  zelo  sanctae 
Romanae  Ecclesiae,  de  meis  dispositionibus  murmurarent 
dicentes:  Quomodo  ecclesiam  Constantinopolitanam  dispo-  20 
nit  comprimere,  qui  eius  consuetudines  per  omnia  sequitur? 

Cui  cum  dicerem:  Quas  consuetudines  sequimur?  respon- 
dit: Quia  alleluia  dici  ad  missas  extra  pentecosten  tem- 
pora fecistis;  quia  subdiaconos  spoliatos  procedere,  quia  ky- 
rieleison dici,  quia  orationem  Dominicam  mox  post  cano-  25 


16.  Iohannes  Maximiano  epi- 
scopo successit  in  sede  Syracusana 
an.  594.  Circa  totam  epistolam 
hanc  cfr.  Grisar,  Analecta  Ro- 
mana, 1899,  diss.  IV;  et  Grisar, 
Note  archeologicbe : una  lettera  li- 
turgica  di  S.  Gregor  io  Magno  in 


Civilia  Cattolica,  1905,  16  dec.? 
et  1906,  3 mart. 

21.  « disponit  comprimere  » quia 
Gregorius  Iohanni  Constantinopo- 
litano  prohibuerat  quominus  titulo 
universalis  uteretur.  Cfr.  de  huius 
tituli  quaestione:  P.I,  pp.  1 15-135. 

nem  dici  statuistis.  Cui  ego  respondi,  quia  in  nullo  eorum 
aliam  ecclesiam  secuti  sumus. 

Nam  ut  alleluia  hic  non  diceretur,  de  Hierosolymorum 
ecclesia  ex  beati  Hieronymi  traditione  tempore  beatae  me- 
5 moriae  Damasi  papae  traditur  tractum;  et  ideo  magis  in 
hac  re  illam  consuetudinem  amputavimus,  quae  hic  a Grae- 
cis fuerat  tradita. 

Subdiaconos  autem  ut  spoliatos  procedere  facerem,  an- 
tiqua consuetudo  Ecclesiae  fuit.  Sed  quid  placuit  cuidam 
10  nostro  pontifici,  nescio,  qui  eos  vestitos  procedere  praecepit. 
Nam  vestrae  ecclesiae  nuniquid  traditionem  a Graecis  acce- 
perunt? Unde  habent  ergo  hodie,  ut  subdiaconi  in  eis  in 
tunicis  procedant,  nisi  quia  hoc  a matre  sua  Romana  ec- 
clesia perceperunt? 

15  Kyrieleison  autem  nos  neque  diximus  neque  dicimus, 
sicut  a Graecis  dicitur,  quia  in  Graecis  omnes  simul  di- 
cunt, apud  nos  autem  a clericis  dicitur,  a populo  respon- 
detur et  totidem  vocibus  etiam  Christe-eleison  dicitur,  quod 
apud  Graecos  nullo  modo  dicitur.  In  cotidianis  autem  mis- 
20  sis  alia  quae  dici  solent  tacemus,  tantum  modo  kyrieleison 
et  Christe-eleison  dicimus,  ut  in  his  deprecationis  vocibus 
paulo  diutius  occupemur. 

Orationem  vero  Dominicam  idcirco  mox  post  precem 
dicimus,  quia  mos  apostolorum  fuit,  ut  ad  ipsam  solum 


3.  Iuxta  Ord.  Rom.  J,  Alleluia 
in  missa  Romana  dicebatur  tan- 
tummodo tempore  paschali  usque 
ad  Pentecosten.  Gregorius  iussit 
ut  etiam  extra  Pentecosten  dice- 
retur, ut  nunc  fit. 

8.  Iuxta  morem  Ecclesiae  Ro- 
manae vetustissimum  subdiaconi 
alba  tantummodo  induti  procede- 
bant, ut  ex  Ord . Rorn.  1:  «induunt 
« se  (subdiaconi)  tonicas  albas  qua- 
«les  habent».  Gregorius  morem 


ab  ignoto  quodam  Pontifice  prae- 
termissum restituit. 

15.  De  Kyrie  eleison  dicendum 
est  Gregorium  hac  in  re  tan- 
tummodo usum  Ecclesiae  Roma- 
nae antiquum  (cfr.  Cone.  Vas.  c.  3, 
an.  529)  sua  auctoritate  confirmas- 
se, de  alterna  invocationis  modula- 
tione inter  sacerdotem  et  populum. 

23.  Ante  Gregorianam  reforma- 
tionem in  Lit.  Rom.  Ambr.  Gall. 
Moz.,  post  canonem  statim  fractio 

modo  orationem  oblationis  hostiam  consecrarent,  et  valde 
mihi  inconveniens  visum  est,  ut  precem  quam  scolasticus 
composuerat  super  oblationem  diceremus  et  ipsam  tradi- 
tionem quam  Redemptor  noster  composuit  super  eius  cor- 
pus et  sanguinem  non  diceremus.  Sed  et  Dominica  oratio  5 
apud  Graecos  ab  omni  populo  dicitur,  apud  nos  vero  a 
solo  sacerdote. 

In  quo  ergo  Graecorum  consuetudines  secuti  sumus, 
qui  aut  veteres  nostras  reparavimus  aut  novas  et  utiles  con- 
stituimus, in  quibus  tamen  alios  non  probamur  imitari?  10 
Ergo  vestra  caritas,  cum  occasio  dederit,  ut  ad  Catenen- 
sem  civitatem  pergat,  vel  in  Syracusana  ecclesia  eos  quos 
credit  aut  intellegit,  quia  de  hac  re  murmurare  potuerunt, 
facta  collocutione  doceat  et  quasi  alia  ex  occasione  eos 


panis  eucharistici  sequebatur;  at 
Gregorius  orationem  Dominicam 
ante  fractionem  iussit  recitari,  cum 
inconveniens  ei  visum  esset  loco 
illius,  precem  « a scholastico  » 
compositam  dici.  Oratio  haec 
scholastici,  iuxta  Grisar,  Not. 
arch.  loc.  cit.  illi  respondet  quae 
Liturgiae  Basilii  et  Chrvsostomi 
ante  Pater  collocant;  et  iuxta  Pro- 
bst,  Die  Abendldndiscbe  Messe , 
1896,  oratio  Libera  nos  et  signum 
crucis  cum  patena,  quod  fit  a sa- 
cerdote, vestigium  sunt  orationis 
illius  super  populum  et  populi 
benedictionis  quae  ante  et  post 
Pater  a celebrante  fiebant. 

Quoad  « morem  apostolorum  », 
optime  clar.  Duchesne,  Origities , 
p.  184,  not.,  ait:  « On  n’est  pas 
« oblige  de  croire,  malgr£  Pauto- 
« rite  de  ce  texte,  que  la  liturgie 
((apostolique  n’ait  connu  d’autre 
« formule  que  le  Pater ; mais  il 


« est  difficile  de  contester  que  saint 
« Gr£goire  1’ait  pens£». 

1.  Iuxta  Probst,  op.  cit.,  «ora- 
« tionem oblationis»  legendum  est: 
et  ideo,  intelligendum  est  Apo- 
stolorum tempore  solummodo  pre- 
cem illam  et  non  Pater  dictam  fuisse 
super  hostiam ; iuxta  Grisar,  loc. 
cit.,  «oblationis  hostiam»  legendum 
est : et  ideo,  vocabulum  illud  con- 
secratio non  est  intelligendum  sensu 
stricte  theologico  de  transubstan- 
tiatione  specierum  sed  potius  sensu 
liturgico  antiquissimo  de  specie- 
rum commixtione;  quae  commixtio 
fractionem  sequebatur,  et  etiam 
«officium  consecrationis»  inter- 
dum appellatur.  Cfr.  verba  cano- 
nis illa:  Haec  commixtio  et  conse- 
cratio . . . 

Demum  est  dicendum  in  hac 
de  Pater  transpositione  Gregorius 
morem  Byzantinum  esse  secutum. 

instruere  non  desistat.  Nam  de  Constantinopolitana  eccle- 
sia quod  dicunt,  quis  eam  dubitet  sedi  apostolicae  esse 
subiectam?  Quod  et  piissimus  domnus  imperator  et  fra- 
ter noster  eiusdem  civitatis  episcopus  adsidue  profitentur. 

5 Tamen  si  quid  boni  vel  ipsa  vel  altera  ecclesia  habet,  ego 
et  minores  meos,  quos  ab  inlicitis  prohibeo,  in  bono  imi- 
tari paratus  sum.  Stultus  est  enim  qui  in  eo  se  primum 
existimat,  ut  bona  quae  viderit,  discere  contemnat. 


LXXII. 

10  Gregorius  I papa  Sereno,  episcopo  Massiliensi,  Cyriacum  abbatein, 
latorem  praesentium,  ad  Syagrium,  episcopum  Augustodunensem,  euntem 
commendat.  Comperisse  se  scribit  eum  in  ecclesiis  imagines  confregisse 
atque  proiecisse.  De  imaginum  cultu  addit. 

S99,  iul 

15  Ed.  H : lib.  IX,  cp.  208  (II,  p.  195).  Ed.  M : lib.  IX,  eP.  105.  Jaffc,  Rcg.  1736  (i?6a). 


GREGORIUS  SERENO  EPISCOPO  MASSILIENSI 

Quod  fraternitati  vestrae  tam  sero  scripta  transmittimus, 
non  hoc  torpori,  sed  occupationi  deputate.  Latorem  vero 
praesentium  dilectissimum  filium  nostrum  Cyriacum  mo- 
20  nasterii  patrem  vobis  in  omnibus  commendamus,  ut  nulla 
hunc  in  Massiliensi  civitate  mora  detineat,  sed  ad  fratrem 
et  coepiscopum  nostrum  Syagrium  cum  sanctitatis  vestrae 
solacio  Deo  protegente  proficiscatur. 

Praeterea  indico  dudum  ad  nos  pervenisse,  quod  frater- 
25  nitas  vestra  quosdam  imaginum  adoratores  aspiciens  eas- 


16.  De  Sereno  v.  P.  II,  not.  8, 
p.  168. 

19.  De  Cyriaco  v.  P.  I,  not.  9, 
p.  112. 

91.  Syagrius  Augustodunensis 


episcopus  iussu  Papae  synodum 
collegerat,  ad  abusus  ecclesiae 
Francorum  extirpandos.  Cyria- 
cus  eo,  ut  Papae  legatus,  se  con- 
tulit. Cfr.  ep.  IX,  213. 

dem  ecclesiis  imagines  confregit  atque  proiecit.  Et  qui- 
dem zelum  vos,  ne  quid  manufactum  adorari  possit,  habuisse 
laudamus,  sed  frangere  easdem  imagines  non  debuisse  iu- 
dicamus.  Idcirco  enim  pictura  in  ecclesiis  adhibetur,  ut  hi 
qui  litteras  nesciunt  saltem  in  parietibus  videndo  legant,  5 
quae  legere  in  codicibus  non  valent.  Tua  ergo  fraternitas 
et  illa  servare  et  ab  eorum  adoratu  populum  prohibere  de- 
buit, quatenus  litterarum  nescii  haberem,  nrafre  scientiam 
historiae  colligerent,  et  populus  in  picturae  adoratione  mi- 
nime peccaret.  10 


LXXIII. 

Gregarius  I papa,  Serenum  episcopum  Massiliensem,  de  imaginum 
eversione,  a se  iam  dudum  vituperata,  reprehendit  hortaturque,  ut  conster- 
nationem inde  hortam  compescat  et  malorum  hominum  societate  abstineat. 
Quod  de  scriptis  suis  per  Cyriacum  quondam  abbatem  translatis  dubita - 15 
ver  it,  miratur. 

600,  oct. 

Ed.  H : lib.  XI,  ep.  io  (II,  p.  269).  Ed.  M : lib.  XI,  ep.  13.  Jaffe,  Reg.  1800  (1361). 

GREG0R1US  SERENO  EPISCOPO  MASSILIENSI 

Litterarum  tuarum  primordia  ita  sacerdotalem  in  te  esse  20 
benivolentiam  demonstrabant,  ut  maior  nobis  fieret  de  fra- 
ternitate tua  laetitia.  Sed  tanto  eorum  finis  a suis  dissensit 
initiis,  ut  non  unius,  sed  diversarum  esse  mentium  talis  cre- 
deretur epistola.  Hx  illo  autem,  quod  de  scriptis  nostris, 
quae  ad  te  misimus,  dubitasti  quam  sis  incautus,  apparuit.  25 
Nam  si  diligenter  ea  quae  fraterno  amore  monuimus  atten- 
disses, non  solum  minime  dubitasses,  sed  immo,  quid  te 
sacerdotali  gravitate  oportet  agere,  cognovisses.  Neque 
enim  Cyriacus  quondam  abbas,  qui  scriptorum  nostrorum 

19.  De  Sereno  cfr.  P.  II,  not.  8,  29.  De  Cvriaco  v.  P.  I,  not.  9, 

p.  168.  p.  11 2. 

portitor  extitit,  istius  disciplinae  vel  eruditionis  fuit,  ut  vel 
ipse  aliud  facere,  sicut  putas,  auderet,  vel  tu  de  eius  tibi  per- 
sona suspicionem  falsitatis  adsumeres.  Sed  dum  monita 
salubria  pensare  postponis,  contigit,  ut  iam  non  solum  actu, 
5 verum  etiam  esses  interrogatione  culpabilis.  Perlatum  si- 
quidem ad  nos  fuerat,  quod  inconsiderato  zelo  succensus 
sanctorum  imagines  sub  hac  quasi  excusatione,  ne  adorari 
debuissent,  confringeres.  Et  quidem  quia  eas  adorari  ve- 
tuisses, omnino  laudavimus,  fregisse  vero  reprehendimus. 
10  Dic,  frater,  a quo  factum  sacerdote  aliquando  auditum  est 
quod  fecisti?  Si  non  aliud,  vel  illud  te  non  debuit  revo- 
care, ut  despectis  aliis  fratribus  solum  te  sanctum  et  esse 
crederes  sapientem?  Aliud  est  enim  picturam  adorare,  aliud 
picturae  historia,  quid  sit  adorandum  addiscere.  Nam  quod 
15  legentibus  scriptura,  hoc  idiotis  praestat  pictura  cernenti- 
bus, quia  in  ipsa  ignorantes  vident,  quod  sequi  debeant,  in 
ipsa  legunt  qui  litteras  nesciunt;  unde  praecipue  gentibus 
pro  lectione  pictura  est.  Quod  magnopere  a te,  qui  inter 
gentes  habitas,  attendi  decuerat,  ne,  dum  recto  zelo  incaute 
20  succenderis,  ferocibus  animis  scandalum  generares.  Frangi 
ergo  non  debuit  quod  non  ad  adorandum  in  ecclesiis,  sed 
ad  instruendas  solum  modo  mentes  fuit  nescientium  collo- 
catum. Et  quia  in  locis  venerabilibus  sanctorum  depingi 
historias  non  sine  ratione  vetustas  admisit,  si  zelum  discre- 
25  tione  condisses,  sine  dubio  et  ea  quae  intendebas  salubriter 
optinere  et  collectum  gregem  non  dispergere,  sed  disper- 
sum potius  poteras  congregare,  ut  pastoris  in  te  meritum 
nomen  excelleret,  non  culpa  dispersoris  incumberet.  Haec 
autem  dum  in  hoc  animi  tui  incaute  nimis  motus  exeque- 
30  ris,  ita  tuos  scandalizasse  filios  perhiberis,  ut  maxima  eorum 
pars  a tua  se  communione  suspenderet.  Quando  ergo  ad 
ovile  dominicum  errantes  oves  adducas,  qui  quas  habes  re- 
tinere non  praevales?  Proinde  hortamur,  ut  vel  nunc  stu- 
deas esse  sollicitus  atque  ab  hac  te  praesumptione  compescas  et 

eorum  animos  quos  a tua  disiunctos  unitate  cognoscis  paterna 
ad  te  dulcedine,  omni  adnisu  omnique  studio  revocare  festines. 

Convocandi  enim  sunt  diversi  Ecclesiae  filii  eisque  scrip- 
turae sacrae  est  testimoniis  ostendendum,  quia  omne  manu- 
factum  adorare  non  liceat,  quoniam  scriptum  est:  «Domi-  > 
«num  Deum  tuum  adorabis  et  illi  soli  servies»;  ac  deinde 
subiungendum,  quia  quoniam  picturas  imaginum,  quae  ad 
aedificationem  imperiti  populi  factae  fuerant,  ut  nescientes 
litteras  ipsam  historiam  intendentes,  quid  dictura  sit,  disce- 
rent transisse  in  adorationem  videras,  idcirco  commotus  es,  io 
ut  eas  imagines  frangi  praeciperes;  atque  eis  dicendum:  Si 
ad  hanc  instructionem,  ad  quam  imagines  antiquitus  factae 
sunt,  habere  vultis  in  ecclesia,  eas  modis  omnibus  et  fieri 
et  haberi  permitto ; atque  indica,  quod  non  tibi  ipsa  visio 
historiae,  quae  pictura  teste  pandebatur,  displicuerit,  sed  illa  i > 
adoratio,  quae  picturis  fuerat  incompetenter  exhibita,  atque 
in  his  verbis  eorum  mentes  demulcens  eos  ad  concordiam 
tuam  revoca.  Et  si  quis  imagines  facere  voluerit,  minime 
prohibe,  adorare  vero  imagines  omnimodis  devita.  Sed  hoc 
sollicite  fraternitas  tua  ammoneat,  ut  ex  visione  rei  gestae  20 
ardorem  compunctionis  percipiant  et  in  adoratione  solius 
omnipotentis  sanctae  Trinitatis  humiliter  prosternantur. 

Cuncta  vero  haec  et  amore  sanctae  Ecclesiae  et  tuae 
fraternitatis  loquimur.  Non  ergo  ex  mea  correptione  fran- 
gatur a zelo  rectitudinis,  sed  magis  adiuvetur  in  studio  piae  25 
dispensationis. 

Praeterea  pervenit  ad  nos,  quod  dilectio  tua  libenter 
malos  homines  in  societate  sua  recipiat,  adeo  ut  presbyte- 
rum quendam,  qui,  postquam  lapsus  est  et  in  suae  adhuc 
dicitur  iniquitatis  pollutione  versari,  familiarem  habeat.  30 

Quod  quidem  nos  ex  toto  non  credimus,  quia  qui  talem 
recipit  scelera  non  corrigit,  sed  magis  aliis  talia  perpetrare 

6.  Luc.  IV,  8. 

videtur  dare  licentiam.  Sed  ne  forte  aliqua  tibi  subrep- 
tione vel  dissimulatione,  ut  a te  reciperetur  atque  adhuc 
habeatur  grate,  suaserit,  non  solum  hunc  a te  longius  ex- 
pellere, verum  etiam  excessus  ipsius  sacerdotali  te  zelo 
5 modis  omnibus  convenit  resecare,  alios  vero,  qui  pravi 
esse  memorantur,  paterna  adhortatione  a sua  pravitate  com- 
pesce et  ad  viam  stude  rectitudinis  revocare.  Quod  si, 
quod  absit,  salubri  monitu  eos  videris  in  nullo  proficere, 
et  hos  quoque  curabis  a te  procul  abicere,  ne  pravitates 
10  eorum  ex  eo,  quod  recipiuntur,  displicere  minime  videan- 
tur et  non  solum  ipsi  inemendati  remaneant,  sed  etiam 
eorum  receptione  alii  corrumpantur.  Et,  considera,  quam  et 
hominibus  exeerabile  et  periculosum  ante  Dei  sit  oculos, 
si  per  eum  a quo  plectenda  sunt  crimina  nutriri  vitia  videan- 
1 5 tur.  Haec  igitur,  dilectissime  fratrum,  diligenter  attende  et 
ita  agere  stude,  ut  et  pravos  salubriter  corrigas  et  scandalum 
de  malorum  societate  filiorum  tuorum  animis  non  inducas. 


LXXIV. 

Gregoritis  I papa  cives  Romanos  docet  non  esse  observandas  ad  lit - 
20  teram  de  sabbato  leges;  corpus  die  dominico,  excepta  voluptatis  causa, 
licere  lavari, 

603,  sepL 

Ed.  H:  lib.  XIII,  cp.  3 (II,  P.  367).  Ed.M:!Ib.  XUl,cp.  1.  Jaffe,  Rcg.  1867(1485). 

GREGORIUS  GRATIA  DEI  EPISCOPUS 
25  DILECTISSIMIS  FILIIS  SUIS  CIVIBUS  ROMAE 

Pervenit  ad  me  quosdam  perversi  spiritus  homines,  prava 
inter  vos  aliqua  et  sanctae  fidei  adversa  seminasse,  ita  ut 
die  sabbato  aliquid  operari  prohiberent.  Quos  quid  aliud 

25.  Clar.  Hartmann  hanc  epist.  potius  edictum  censet  appellandam, 
tituli  et  argumenti  causa. 


Bihl.  Sanci . Patr.  (Scr.  VII)  II. 


14 

nisi  Antichristi  praedicatores  dixerim?  Qui  veniens  diem 
sabbatum  atque  dominicum  ab  omni  faciet  opere  custodiri. 
Quia  enim  mori  se  et  resurgere  simulat,  haberi  in  vene- 
ratione vult  dominicum  diem  et,  quia  iudaizare  populum 
compellit,  ut  exteriorem  ritum  legis  revocet  et  sibi  Iudaeo-  5 
rum  perfidiam  subdat,  coli  vult  sabbatum. 

Hoc  enim  quod  per  Prophetam  dicitur : « Ne  inferatis 
<c  onera  per  portas  vestras  die  sabbati  » tam  diu  teneri  po- 
tuit, quamdiu  legem  licuit  iuxta  litteram  custodiri.  At  post- 
quam gratia  omnipotentis  Dei  domini  nostri  Iesu  Christi  10 
apparuit,  praecepta  legis,  quae  per  figuram  dicta  sunt,  iuxta 
litteram  servari  non  possunt.  Nam  si  quis  dicit  hoc  de 
sabbato  esse  servandum,  dicat,  necesse  est,  etiam  carnalia 
sacrificia  persolvenda,  dicat  praeceptum  quoque  de  circum- 
cisione corporis  adhuc  usque  retinendum.  Sed  contra  se  15 
Paulum  apostolum  audiat  dicentem  : « Si  circumcidamini, 

« Christus  vobis  nihil  prodest  ». 

Nos  itaque  hoc  quod  de  sabbato  scriptum  est  spirita- 
liter accipimus,  spiritaliter  tenemus.  Sabbatum  enim  re- 
quies dicitur.  Verum  autem  sabbatum  ipsum  Redemptorem  20 
nostrum  Iesum  Christum  dominum  habemus.  Et  qui  lucem 
fidei  eius  agnoscit,  si  peccata  concupiscentiae  ad  mentem 
per  oculos  trahit,  in  die  sabbati  onera  per  portas  introducit. 
Non  ergo  in  die  sabbati  onera  per  portas  introducimus,  si 
in  Redemptoris  nostri  gratia  constituti  pondera  peccati  ad  25 
animam  per  sensus  corporeos  non  trahamus.  Nam  isdem 
Dominus  ac  Redemptor  noster  multa  in  die  sabbati  legitur 
operatus,  ita  ut  Iudaeos  reprehenderet  dicens : cc  Quis  vestrum 
('  bovem  aut  asinum  suum  non  solvit  in  die  sabbati  et  ducit 
uadaquare?  » Si  ergo  ipsa  per  se  Veritas  non  custodiri  30 
iuxta  litteram  sabbatum  praecepit,  quisquis  otium  sabbati 

8.  1 1 : r . XVII,  28.  30.  Luc.  XIV,  5. 

17.  Gal  V,  2. 

secundum  legis  litteram  custodit,  cui  alteri  nisi  ipsi  Veritati 
contradicit? 

Aliud  quoque  ad  me  perlatum  est,  vobis  a perversis  ho- 
minibus esse  praedicatum,  ut  dominicorum  die  nullus  de- 
5 beat  lavare.  Et  quidem  si  pro  luxu  animi  atque  voluptate 
quis  lavari  appetit,  hoc  fieri  nec  reliquo  quolibet  die  conce- 
dimus; si  autem  pro  necessitate  corporis,  hoc  nec  dominico 
die  prohibemus.  Scriptum  quippe  est : « Nemo  carnem 
« suam  odio  habuit,  sed  nutrit  et  fovet  eam  » . Et  rursum 
io  scriptum  est : « Carnis  curam  ne  feceritis  in  concupi- 
it scentiis  ».  Qui  igitur  carnis  curam  in  concupiscentiis  fieri 
prohibet,  profecto  in  necessitatibus  concedit.  Nam  si  do- 
minicorum die  corpus  lavare  peccatum  est,  lavari  ergo  die 
eodem  ncc  facies  debet.  Si  autem  hoc  in  corporis  parte 
15  conceditur,  cur  hoc  exigente  necessitate  toti  corpori  negetur? 
Dominicorum  vero  die  a labore  terreno  cessandum  est 
atque  omnimodo  orationibus  insistendum,  ut,  si  quid  ne- 
glegentiae per  sex  dies  agitur,  per  diem  resurrectionis  do- 
minicae precibus  expietur. 

20  Haec,  carissimi  filii,  certa  constantia  et  recta  praediti 
fide  custodite,  stultorum  hominum  verba  despicite,  omnia 
quae  ab  eis  dici  cognoscitis  nolite  facile  credere,  sed  in 
rationis  trutina  pensate,  ut,  dum  erroris  vento  forti  stabi- 
litate resistitis,  ad  solida  caelestis  regni  gaudia  pervenire  va- 
25  leatis. 

9.  Eph.  V,  29.  11.  Rom.  XIII,  14. 

LXXV. 


Gregorius  I papa  Iohanni,  episcopo  Ravennati,  scribit  de  pace  cum 
Ariulfo  (duce  Spoletino)  ineunda,  de  urbibus  Romana  et  Neapolitana  ab 
Ariulfo  et  Arichi  (duce  Beneventano)  in  periculum  adductis , de  causa  epi- 
5 scoporum  Histriae,  de  Romani  patricii  iniquitate,  de  quaestionibus  eccle- 
siastici regiminis,  cet.  Elemosynam  incensae  Severi  urbi  denegat,  Fanensi 
per  Claudium  abbatem  transmittere  iubet . Addit  de  Natali  episcopo  (Sa- 
lonitano)  in  melius  mutato  et  de  Malcho  episcopo,  a quo  rationes  (patrimonii 
Dalmatini)  postulat. 

i o $<)2,  iul. 

Ed.  E:  lib.  II,  cp.  45  (I,  p.  145).  E4.  M:  lib.  II,  ep.  46.  Jaflc,  Kcg.  119R  (85:). 

GREGORIUS  IOHANNI  EPISCOPO  RAVENNAE 

Quod  multis  scriptis  vestrae  beatitudinis  minime  re- 
spondi, non  hoc  torpori  meo  sed  languori  deputate.  Quia 
15  peccatis  meis  facientibus  eo  tempore,  quo  Ariulfus  ad  Ro- 
manam urbem  veniens  alios  occidit,  alios  detruncavit,  tanta 
mestitia  affectus  sum,  ut  in  coli  molestiam  caderem.  Valde 
autem  mirabar,  quid  esset  quod  illa  mihi  notissima  solli- 
citudo vestrae  sanctitatis  huic  orbi  meisque  necessitatibus 
20  minime  prodesset.  Sed  scriptis  vestris  discurrentibus  agnovi 
vos  quidem  sollicite  agere,  sed  tamen  apud  quem  agere  non 
habere.  Peccatis  ergo  hoc  meis  deputo,  quia  iste,  qui  nunc 
interest,  et  pugnare  contra  inimicos  nostros  dissimulat  et 
nos  facere  pacem  vetat,  quamvis  iam  modo,  etiamsi  velit,  fa- 


12.  De  Iohanne  v.  P.  II,  not.  26, 
p.  193. 

15.  Ariulfus,  dux  Spoletinus  qui 
Farualdo  successerat.  Cfr.  Pauli 
Diac.  Hist.  Lang.  IV,  16  in  M. 


G.  H.  ( Scr . Lang.),  p.  21. 

17.  coli  molestiam  idest  inte- 
stini crassi  morbum. 

24.  etiamsi  velit,  scii.  Ariulfus 
dux. 

cere  omnino  non  possumus,  quia  Ariulfus  exercitum  Auc- 
tarit  et  Nordulfi  habens  eorum  sibi  dari  precaria  desiderat, 
ut  nobiscum  loqui  aliquid  de  pace  dignetur. 

De  causa  vero  episcoporum  Histriae  omnia  quae  mihi 
vestra  fraternitas  scripsit  ita  esse  iam  ante  deprehendi  in  5 
his  iussionibus,  quae  ad  me  a piissimis  principibus  vene- 
runt, quatenus  me  interim  ab  eorum  compulsione  suspen- 
derem. Ego  quidem  pro  his  quae  scripsistis  zelo  atque 
ardori  vestro  valde  congaudeo,  debitoremque  me  vobis  mul- 
tipliciter factum  profiteor.  Scitote  tamen,  quia  de  eadem  10 
re  serenissimis  dominis  cum  summo  zelo  et  libertate  re- 
scribere non  cessabo.  Movere  autem  vos  non  debet  prae- 
fati excellentissimi  viri  Romani  patricii  animositas,  quia 
nos  quantum  eum  loco  et  ordine  praeimus,  tantum  si  qua 
sunt  eius  levia  tolerare  mature  et  graviter  debemus.  15 

Si  quando  tamen  est  aliquis  locus  optinendi,  agat  apud 
eum  fraternitas  vestra,  ut  pacem  cum  Ariulfo,  si  ad  aliquid 
parum  possumus,  faciamus,  quia  miles  de  Romana  urbe 
tuitus  est,  sicut  ipse  novit.  Theodosiaci  vero,  qui  hic  re- 
manserunt, rogam  non  accipientes  vix  ad  murorum  quidem  20 
custodiam  se  accomodant,  et  destituta  ab  omnibus  civitas, 
si  pacem  non  habet,  quomodo  subsistet? 

Praeterea  de  puella,  de  qua  scripsistis  nobis,  quae  de  ca- 
ptivitate redempta  est,  ut  requiri  qualiter  orta  sit  debuisset, 


2.  Auctarit  ct  Nordulfus  Lan- 
gobardorum duces,  quorum  no- 
mina alibi  non  inveniuntur,  si  pro 
Xordulfo  excipias  ep.  V,  36. 

Precaria  « questa  seu  roga,  tri- 
« butum  quod  exigitur  quasi  de- 
t<  precando  » ; Du  Cange. 

4.  De  Histriae  episcopis  v.  P.  I, 
not.  7,  p.  76. 

1 2.  Epistolam,  quae  hic  designa- 
tur, in  Registro  non  habemus. 


13.  Hic  est  Romanus  Ravennas 
exarcha,  de  quo  v.  P.  I,  not.  24, 
p.  11. 

19.  Cfr.  p.  222,  1.  1 seqq. 

19.  Theodosiaci  (milites)  le- 
gioni illi  pertinebant  quae  a Theo- 
dosio Mauricii  filio  appellabatur. 

20.  Rogae  « nomine  vocatum 
« stipendium  quod  militibus  irro- 
« gatur  * ; Du  Cange. 

sciat  sanctitas  vestra,  quia  ignota  persona  non  facile  inve- 
stigari potest.  Illud  autem  quod  dicitis,  ut  is  qui  ordinatus 
est  iterum  ordinetur,  valde  ridiculum  est  et  ab  ingenii  vestri 
consideratione  extraneum,  nisi  forte  quod  exemplum  ad 
5 medium  deducitur,  de  quo  et  ille  iudicandus  est,  qui  tale 
aliquid  fecisse  perhibetur.  Absit  enim  a fraternitate  vestra 
sic  sapere.  Sicut  enim  baptizatus  semel,  baptizari  iterum  non 
debet,  ita  qui  consecratus  est  semel  in  eodem  ordine  ite- 
rum non  valet  consecrari.  Sed  si  quis  cum  levi  forsitan 
10  culpa  ad  sacerdotium  venit,  pro  culpa  poenitentia  indici  debet 
et  tamen  ordo  servari. 

De  Neapolitana  vero  urbe  excellentissimo  exarcho  in- 
stanter inminete.  Quia  Aregis,  ut  cognovimus,  cum  Ariulfo 
se  fecit  et  reipublicae  contra  fidem  venit,  et  valde  insidiatur 
1 5 eidem  civitati,  in  qua  si  celeriter  dux  non  mittitur  omnino 
iam  inter  perditas  habeatur. 

De  hoc  vero  quod  dicitis  incensae  civitati  Severi  sci- 
smatici  elemosynam  esse  mittendam,  idcirco  ita  vestra  fra- 
ternitas sentit,  quia  quae  contra  nos  praemia  in  palatio 
20  mittat,  ignorat.  Quae  etsi  non  transmitteret  nobis  conside- 
randum fuit,  quia  misericordia  prius  fidelibus  ac  post  est 
Ecclesiae  hostibus  facienda.  Iuxta  quippe  est  civitas  Fanum, 
in  qua  multi  captivati  sunt,  ad  quam  ego  iam  transacto  anno 
transmittere  volui,  sed  inter  hostes  medios  non  praesumpsi. 
25  Videtur  ergo  mihi,  ut  Claudium  abbatem  cum  aliquanta 


6.  Valida  hic  et  secundum  le- 
ges canonicas  ordinatio  a Gregorio 
intelligitur.  Non  desunt  enim  nec 
exempla  nec  Conciliorum  canones 
ex  quibus  colligatur  ordinationem 
esse  iterandam,  si  contra  discipli- 
nam canonicam  data  fuerit. 

13.  Aregis  dux  Beneventanus 
qui  Zottoni  successit,  ab  Agilulfo 
rege  nominatus.  Cfr.  Pauli  Diac. 


Hist.  Lang.  IV,  18  in  M . G.  H. 
( Scr . Lang.),  p.  122. 

17.  Procul  dubio  de  Severo  illo 
Aquileiensi  metropolitano  agitur, 
de  quo  v.  P.  I,  not.  16,  p.  76. 

22.  Agitur  hic  fortasse  de  Fano 
Fortunae,  urbe  in  Umbria  episco- 
pali. 

25.  De  Claudio  abbate  v.  P.  I, 
not.  16,  p.  100. 

pecunia  ibi  transmittere  debeatis,  ut  liberos,  quos  illic  pro 
pretio  suo  \n  servitio  teneri  invenerit,  vel  si  qui  adhuc 
captivi  sunt,  redimat.  De  summa  vero  eiusdem  pecuniae 
transmittenda  vobis  certum  sit,  quia  quicquid  vos  decernitis, 
mihi  placet.  Sin  autem  cum  excellentissimo  viro  Romano  5 
patricio  agitis,  ut  pacem  facere  cum  Ariulfo  debeamus,  ego 
ad  vos  personam  aliam  transmittere  paratus  sum,  cum  qua 
mercedis  causae  melius  fiant.  De  fratre  autem  et  coepiscopo 
nostro  Natale  valde  contristabar,  quod  de  illo  quaedam  su- 
perba cognoveram.  Sed  quia  mores  suos  ipse  correxit,  10 
meam  tristitiam  simul  meipsum  vincendo  consolatus  est. 

Pro  qua  re  fratrem  et  coepiscopum  nostrum  Malchum  am- 
mone,  ut  prius  ad  nos  veniat,  rationes  suas  ponat,  et  tunc 
demum  alibi,  ubi  necesse  est,  proficiscatur,  et  si  eius  actus 
banos  cognoscimus,  ei  fortasse  hoc  ipsum  patrimonium  r> 
quod  tenuit  restituamus. 


LXXVI. 


Gregorius  I papa  apud  Xfauricitwi  imperatorem  queritur  se  urbano 
simplicitatis  vocabulo  ab  eo  fatuum  appellatum  esse , velut  Ariulfi  astutia 
deceptum;  quem  venire  ad  rempublicam  paratum  fuisse;  sed  sibi , quam  20 
Xordtilfo  et  Leoni,  minorem  fidem  haberi.  Vires  Langobardorum  cotidie 
excrescere  scribit  et  imperatorem  admonet,  ne  ex  terrena  potestate  citius 
iudignetur  sacerdotibus,  quippe  qui  dei  aut  angeli  vocentur.  Miserias  suas 


enumerat:  pacem  sibi  sumptam  ess 
positis  fecisset:  de  Romana  civitate 
siam;  ut  Perusia  teneretur,  Romani 

9.  De  Natali  episcopo  Salonitano 
v.  P.  I,  not.  17,  20,  pp.  149,  150. 

12.  Malchus  episcopus  cuiusdam 
Dalmatinae  sedis  quae  a nobis 
ignoratur,  ante  Antoninum  patri- 
monii S.  Petri  Dalmatini  rector, 
qui  tamen  Gregorio  suae  admi- 


e,  quam  cum  Langobardis  in  Tuscia 
milites  ablatos  esse  Narnias  et  Peru-  25 
relictam  esse;  postea  Agilulfum  adve- 

nistrationis  rationem  reddere  no- 
lebat: at  Romae  tandem  iudicatus, 
in  domo  Bonifacii  notarii  impro- 
visa morte  obiit.  Cfr.  ep.  II,  45; 

III,  22;  V,  6. 

14.  Id  est  in  Siciliam,  ut  ex 
ep.  III,  22  colligitur. 

nisse  atque  ante  oculos  suos  Romanos  funibus  ligatos  ad  Franciam  ductos 
esse  venales ; tum  quaesitum  esse,  cur  frumenta  defuerint  et  non  solum  se, 
sed  etiam  Gregorium  praefectum  praetorio  et  Castum  magistrum  militum 
gravi  dominorum  indignatione  percussos  esse . 

S9),  iun- 

EJ.  H:  lib.  V,  ep.  36  (I,  p.  3 17).  EJ.  M:  lib.  V,  ep.  40.  Jnflc,  Reg.  1355  (990). 


GREGORIUS  MAURICIO  AUGUSTO 

In  serenissimis  iussionibus  suis  dominorum  pietas,  dum 
me  de  quibusdam  redarguere  studuit,  parcendo  mihi  minime 
pepercit.  Nam  in  eis  urbano  simplicitatis  vocabulo  me  fa- 
tuum appellat.  In  scriptura  etenim  sacra  cum  in  bona  in- 
tellegentia simplicitas  ponitur,  vigilanter  saepe  prudentiae 
aut  rectitudini  sociatur.  Unde  etiam  de  beato  Iob  scriptum 
est:  « Erat  vir  simplex  et  rectus»;  et  beatus  Paulus  apo- 
stolus ammonet  dicens:  « Estote  simplices  in  malo  et  pru- 
« dentes  in  bono»;  et  per  semetipsam  Veritas  in  Evangelio 
ammonet  dicens : « Estote  prudentes  sicut  serpentes  et  sini- 
te plices  sicut  columbae  »,  esse  valde  inutile  iudicans,  si  aut 
simplicitati  prudentia  aut  prudentiae  simplicitas  desit.  Ut 
ergo  servos  suos  ad  cuncta  eruditos  efficeret,  esse  eos  et 
simplices  sicut  columbas  et  prudentes  ut  serpentes  voluit, 
quatenus  in  eis  et  serpentis  astutia  columbae  simplicitatem 
acueret  et  columbae  simplicitas  serpentis  astutiam  temperaret. 

Ego  igitur,  qui  in  serenissimis  dominorum  iussionibus 
ab  Ariulfi  astutia  deceptus,  non  adiuncta  prudentia  simplex 
denuntior,  constat  proculdubio  quia  fatuus  appellor;  quod 
ita  esse  ego  quoque  ipse  confiteor.  Nam  si  hoc  vestra 
pietas  taceat,  causae  clamant.  Ego  enim  si  tuus  non  fuis- 
sem, ad  ista  toleranda,  quaequae  inter  Langobardorum  gla- 


7.  Mauricius  Augustus  ab  an. 
582  ad  an.  602  Romanum  rexit 
Imperium. 

14.  Iob,  I,  1. 


16.  Rom.  XVI,  19. 

18.  Matth.  X,  16. 

25.  De  Ariulto  v.  P.  II,  not.  1 5. 
p.  215. 

dios  hoc  in  loco  patior,  minime  venissem.  In  ea  autem 
re  quam  de  Ariulfo  perhibui,  quia  toto  corde  venire  ad  rem- 
publicam  paratus  fuit,  dum  mihi  non  creditur,  etiam  men- 
titus esse  reprehendor.  Sed  etsi  sacerdos  non  sum,  scio 
gravem  esse  hanc  iniuriam  sacerdoti,  ut  veritati  serviens  5 
fallax  credatur;  et  dudum  novi,  quoniam  Norduulfo  plus 
est  creditum  quam  mihi,  Leoni  amplius  quam  mihi,  et  nunc 
eis  qui  esse  ad  medium  videntur  plus  quam  meis  assertio- 
nibus credulitas  impenditur. 

Et  quidem  si  terrae  meae  captivitas  per  cotidiana  mo-  10 
menta  non  excresceret,  de  despectione  mea  atque  inrisione 
laetus  tacerem.  Sed  hoc  me  vehementer  affligit  quia  unde 
ego  crimen  falsitatis  tolero  inde  Italia  cotidie  ducitur  sub 
Langobardorum  iugo  captiva  dumque  meis  suggestionibus 
in  nullo  creditur,  vires  hostium  immaniter  excrescunt.  15 
Hoc  tamen  piissimo  domino  suggero,  ut  de  me  mala  omnia 
quaelibet  existimet,  de  utilitate  vero  reipublicae  et  causa 
ereptionis  Italiae  non  quibuslibet  facile  pias  aures  praebeat, 
sed  plus  rebus  quam  verbis  credat.  Sacerdotibus  autem 
non  ex  terrena  potestate  dominus  noster  citius  indignetur;  20 
sed  excellenti  consideratione  propter  eum  cuius  servi  sunt 
eis  ita  dominetur,  ut  etiam  debitam  reverentiam  impendat. 
Nam  in  divinis  eloquiis  sacerdotes  aliquando  dii,  aliquando 
angeli  vocantur.  Nam  et  per  Moysen  de  eo  qui  ad  iura- 
mentum  deducendus  est  dicitur:  « Applica  illum  ad  deos  »>  25 
videlicet  ad  sacerdotes;  et  rursum  scriptum  est:  «Diis  non 
« detrahes  »,  scilicet  sacerdotibus;  et  Propheta  ait:  « Labia 
« sacerdotis  custodient  scientiam  et  legem  requirent  ex  ore 
« eius,  quia  angelus  Domini  exercituum  est».  Quid  ergo 


3.  venire  ad  rempublicam  id  est 
foedus  cum  republica  inire. 

6.  De  Nordulfo  v.  P.  II,  not.  2, 
p.  216. 

7.  Leo  quidam,  ex-consul  in 


Sicilia,  in  ep.  I,  3,  70  memo- 
ratur. 

25.  Ex.  XXII,  8. 

27.  Ex.  XXII,  28. 

29.  Malach.  II,  7. 


Digitized  by  ^ooQle 


POLITICAE 


221 


mirum  si  illos  vestra  pietas  dignetur  honorare,  quibus  in 
suo  eloquio  honorem  tribuens  eos  aut  angelos  aut  deos 
ipse  etiam  appellat  Deus?  Ecclesiastica  quoque  testatur 
historia,  quia  cum  piae  memoriae  Constantino  principi 
> scripto  oblatae  accusationes  contra  episcopos  fuissent,  li- 
bellos quidem  accusationis  accepit  et  eosdem  qui  accusati 
fuerant  episcopos  convocans  in  eorum  conspectu  libellos 
quos  acceperat  incendit  dicens:  « Vos  dii  estis,  a vero  Deo 
« constituti.  Ite  et  inter  vos  causas  vestras  disponite,  quia 
io  «dignum  non  est,  ut  nos  iudicemos  deos  ».  In  qua  sen- 
tentia, pie  domine,  sibi  magis  ex  humilitate  quam  illis  ali- 
quid praestitit  ex  reverentia  impensa.  Ante  eum  quique 
pagani  in  republica  principes  fuerunt,  qui  verum  Deum 
nescientes  deos  ligneos  et  lapideos  colebant  et  tamen  eorum 
15  sacerdotibus  honorem  maximum  tribuebant.  Quid  igitur 
mirum,  si  christianus  imperator  veri  Dei  sacerdotes  digne- 
tur honorare,  dum  pagani,  ut  praedixi,  principes  honorem 
impendere  sacerdotibus  noverunt,  qui  diis  ligneis  et  lapide  s 
serviebant? 

20  Haec  ergo  pietati  dominorum  non  pro  me,  sed  pro  sa- 
cerdotibus suggero.  Ego  enim  peccator  homo  sum  et,  quia 
omnipotenti  Deo  incessanter  cotidie  delinquo,  aliquod  mihi 
apud  tremendum  examen  illius  esse  remedium  suspicor,  si 
incessantibus  cotidie  plagis  ferior;  et  credo  quia  eundem 
25  omnipotentem  Dominum  anto  vobis  amplius  placatis,  quanto 
me  ei  male  servientem  districte  affligitis.  Multas  enim  iam 
plagas  acceperam  et  supervenientibus  dominorum  iussionibus 
inveni  consolationes  quas  non  sperabam.  Si  enim  possum, 
has  celeriter  plagas  enumero. 

30  Primum  quod  mihi  pax  sumpta  est,  quam  cum  Lan- 
gobardis in  Tuscia  positis  sine  ullo  reipublicae  dispendio  fe- 


10.  Circa  hanc  narratiunculam  cfr.  Ruf.  H.  E.  X,  2;  Socr.  H.  E . 
I,  18;  Sozom.  i/.  E . I,  17. 

ceram.  Deinde  corrupta  pace  de  Romana  civitate  milites 
ablati  sunt;  et  quidem  alii  ab  hostibus  occisi,  alii  vero  Nar- 
niis  et  Perusiae  positi;  et  ut  Perusia  teneretur,  Roma  re- 
licta est.  Post  hoc  plaga  gravior  fuit  adventus  Agilulfi, 
ita  ut  oculis  meis  cernerem  Romanos  more  canum  in  collis  5 
funibus  ligatos,  qui  ad  Franciam  ducebantur  venales.  Et 
quia  nos  qui  intra  civitatem  fuimus  Deo  protegente  manus 
eius  evasimus,  quaesitum  est,  unde  culpabiles  esse  videre- 
mur, cur  frumenta  defuerint,  quae  in  hac  urbe  diu  multa 
servari  nullatenus  possunt,  sicut  in  alia  suggestione  plenius  10 
indicavi.  Et  quidem  de  memetipso  in  nullo  turbatus  sum, 
quia  - teste  conscientia  fateor  - adversa  quaelibet  pati  pa- 
ratus sum,  dum  modo  haec  omnia  cum  salute  dumtaxat 
meae  animae  evadam.  Sed  de  gloriosis  viris  Gregorio 
praefecto  praetorio  et  Casto  magistro  militum  non  medio-  i> 
criter  sum  afflictus,  qui  et  omnia  quae  potuerunt  fieri  nullo 
modo  facere  neglexerunt  et  labores  vigiliarum  et  custodiae 
civitatis  in  obsessione  eadem  vehementissimos  pertulerunt 
et  post  haec  omnia  gravi  dominorum  indignatione  percussi 
sunt.  De  quibus  patenter  intellego,  quia  eos  non  sua  acta,  20 
sed  mea  persona  gravat,  eum  quo,  quia  pariter  in  tribula- 
tione laboraverant,  post  hboreni  pariter  tribulantur. 

Quod  autem  dominorum  pietas  illud  mihi  pavendum 
et  terribile  omnipotentis  Dei  iudicium  intentat,  rogo  per 
eundem  onnipotentem  Dominum,  ne  hoc  ulterius  faciat.  25 
Nam  adhuc  nescimus,  quis  ibi  qualis  sit;  et  Paulus  egre- 
gius praedicator  dicit:  «Nolite  iudicare  ante  tempus, donec 
« veniat  Dominus,  qui  et  inluminabit  abscondita  tenebrarum 
« et  manifestabit  consilia  cordium  ».  Hoc  tamen  breviter 
dico,  quoniam  peccator  et  indignus  plus  de  venientis  Iesu  30 
misericordia,  quam  de  vestrae  pietatis  iustitia  praesumo. 

4.  Cfr.  ep.  II.  7,  32,  33,  45.  10.  Haec  sugo  es  lio,  seu  epistola 

9.  De  re  Urbis  frumentaria  cfr.  deest  in  Registro. 

P.  I,  liot.  14,  p.  44.  29.  I Cor.  IV,  5.  ' 

Et  sunt  multa  quae  de  iudicio  illius  homines  ignorant,  quia 
fortasse  quae  vos  laudatis  ille  reprehendit  et  quae  vos  re- 
prehenditis ille  laudabit.  Inter  ergo  omnia  incerta  ad  solas 
lacrimas  redeo  petens,  ut  isdem  omnipotens  Deus  piissi- 
5 mum  dominum  nostrum  et  sua  hic  manu  regat  et  in  illo 
terribili  iudicio  liberum  ab  omnibus  delictis  inveniat  et  me 
ita  placere,  si  necesse  est,  hominibus  faciat,  ut  aeternam 
eius  gratiam  non  offendam. 


LXXVII. 

10  Gregarius  I papa  apud  Const  mtinam  Augustam  queritur  Sardiniam , 
Corsicam,  Siciliam  insulas  per  iu  lices  violentissimis  exactionibus  compi- 
lari. In  Sardinia  indices  ab  iis,  qui  idolis  immolent,  praemia  exigere; 
ex  Corsica  possessores  propter  nimiam  exactionem  ad  Langobardos  fugere 
cogi;  in  Sicilia  Stephanum  « marinarum  chartularium  » sine  dictione  catir 

1 5 sanun  per  possessiones  ac  domos  titulos  ponere.  Imperatorem  ut  axi  le- 
vanda mala  hortetur,  rogat,  etiamsi  dicat  in  Italiae  expensas  exactiones 
ex  illis  insulis  transmitti. 

59$,  iun.  1. 

Ed.  H:  lib.  V,-  ep.  38  (I,  p.  324).  Ed.  M:  lib.  V,  ep.  41.  Jafic,  Reg.  1351  (991). 

20  GREGORIUS  CONSTANTINAE  AUGUSTAE 

Cum  serenissimam  dominam  sciam  de  caelesti  patria 
atque  animae  suae  vita  cogitare,  culpam  me  committere  ve- 
hementer existimo,  si  ea,  quae  pro  timore  omnipotentis  Do- 
mini sunt  suggerenda,  siluero. 

25  Dum  in  Sardinia  insula  multos  esse  gentiles  cognovis- 
sem eosque  adhuc  pravae  gentilitatis  more  idolorum  sacri- 
ficiis deservire  et  eiusdem  insulae  sacerdotes  ad  praedican- 
dum redemptorem  nostrum  torpentes  existere,  unum  illic 
ex  Italiae  episcopis  misi,  qui  multos  gentilium  ad  fidem 

20.  Constantina,  Maurici  imp.  29.  Id  est  Felicem  episcopum 
uxor  piissima,  ad  quam  Gregorius  .cum  Cyriaco  abbate.  Cfr. ep.  IV, 
plures  epistolas  misit.  23  et  P.  I,  not.  9,  p.  112. 

Domino  cooperante  perduxit.  Sed  rem  mihi  sacrilegam 
nuntiavit : quia  hi  qui  in  ea  idolis  immolant  iudici  prae- 
mium persolvunt,  ut  hoc  eis  facere  liceat.  Quorum  dum 
quidam  baptizari  essent  et  iam  immolare  idolis  deseruis- 
sent, adhuc  ab  eodem  insulae  iudice  etiam  post  baptismum  5 
illud  praemium  exigitur,  quod  dare  prius  pro  idolorum  im- 
molatione consueverant.  Quem  cum  praedictus  episcopus 
increparet,  tantum  se  suffragium  promisisse  respondit,  ut 
nisi  de  causis  etiam  talibus  impleri  non  possit.  Corsica 
vero  insula  tanta  nimietate  exigentium  et  gravamine  pre-  10 
mitur  exactionum,  ut  ipsi  qui  in  illa  sunt  eadem  quae  exi- 
guntur complere  vix  filios  suos  vendendo  sufficiant.  Unde 
fit,  ut  derelicta  pia  republica  possessores  eiusdem  insulae 
ad  nefandissimam  Langobardorum  gentem  cogantur  effu- 
gere. Quid  enim  gravius,  quid  crudelius  a barbaris  pati  13 
possunt,  quam  ut  constricti  atque  compressi  suos  vendkre 
filios  compellantur?  In  Sicilia  autem  insula  Stephaniis  qui- 
dam marinarum  cartularius  tanta  praeiudicia  tantasque  op- 
pressiones operari  dicitur  invadendo  loca  singulorum  atque 
sine  dictione  causarum  per  possessiones  ac  domos  titulos  20 


8.  Suffragia , « Pecuniae  quae 
« suffragii  titulo  ab  imperatoribus 
•<  accipiebantur,  cum  honores  de- 
« ferebant,  quae  &eo7toxixd  vocan- 
« tur  in  formula  iurisiurandi  Nov. 
« lust.  VIII,  cuius  titulus  est:  Ut 
« judices  sine  suffragio  fiant »;  Du 
Gange. 

12.  De  lamentabili  hac  vendi- 
tione agit  Cod.  Tbeod.  III,  3,  De 
patribus  qui  filios  distrahunt ; et 
Cod . lusi.  IV,  4.3  ubi  ne  ingenui 
barbaris  vendantur  imperatur. 

18.  « Chartularii  dicuntur  qui 
« chartas  tractant,  qui  chartis  in- 
« serviunt  » ; Du  Cange  ; forsan 


titulus  hic  cartularii  marinarum 
respondet  x^P^oX^pup  xcbv 
«tX« rftfov  Imperii  Byzantini. 

20.  Titulus  (xtxA.og)  tabella  no- 
mine vel  insigne  possessoris  alicu- 
ius signata,  quae  dominium  illius 
signabat,  et  persaepe  graves  con- 
tra pauperum  eius  vkdentias  tue- 
batur. Cfr.  Cod.  Iust.  II,  15; 
Testaud,  Des  rapports  des  puis- 
sants  et  des  petits  propriHatrts  etc., 
Bordeaux,  1898,  jl  120;  et  N. 
Turchi,  Ueconomia  agrieofa  del- 
V Impero  bt^atUino  in  Riv.  skfico- 
critica  d.  sc . teol.9  anno  II,  p.  108. 

ponendo,  ut,  si  velim  acta  eius  singula,  quae  ad  me 
pervenerunt,  dicere,  magno  volumine  haec  explere  non 
possim. 

Quae  omnia  serenissima  domina  sollerter  aspiciat  et  op- 
5 pressorum  gemitus  compescat.  Haec  enim  ego  ad  piissi- 
nias  aures  vestras  pervenisse  non  suspicor.  Nam  si  per- 
venire potuissent,  nuncusque  minime  permansissent.  Quae 
piissimo  domino  apto  sunt  tempore  suggerenda,  ut  ab  anima, 
ab  imperio  atque  a filiis  suis  tale  hoc  tantumque  peccati 
10  pondus  amoveat.  Qui  scio,  quoniam  dicturus  est,  quia 
nobis  in  Italiae  expensis  transmittitur,  quicquid  de  praedi- 
ctis insulis  adgregatur.  Sed  ego  suggero,  ut,  etsi  minus 
expensae  in  Italia  tribuantur,  a suo  tamen  imperio  oppres- 
sorum lacrimas  compescat.  Nam  et  idcirco  fortasse  tantae 
15  expensae  in  hac  terra  minus  ad  utilitatem  proficiunt,  quia 
cum  peccati  aliqua  admixtione  colliguntur.  Praecipiant  ergo 
serenissimi  domni  nihil  cum  peccato  colligi.  Et  scio,  quia, 
etsi  parum  reipublicae  utilitatibus  tribuitur,  ex  eo  ipso  res- 
publica multum  adiuvatur.  Quam  etsi  fortasse  contingat 
20  expensis  minoribus  minus  adiuvari,  melius  est  temporaliter 
nos  non  vivere,  quam  vos  ad  aeternam  vitam  obstaculum 
aliquod  invenire.  Quae  enim  mentes,  qualia  viscera  paren- 
tum esse  possunt,  perpendite,  quando  filios  suos  distrahunt, 
ne  torqueantur.  Qualiter  autem  miserendum  sit  filiis  alio- 
25  rum,  hoc  bene  sciunt  qui  habent  proprios.  Unde  mihi  haec 
breviter  suggessisse  sufficiat,  ne  si  ea  quae  in  his  partibus 
aguntur  pietas  vestra  non  cognosceret,  me  apud  districtum 
iudicem  silentii  mei  culpa  multaret. 

Data  die  kalendarum  Iuniarum  indictione  xiu. 


Bibi.  Sanet.  Patr.  (Ser.  VII)  II. 


15 

LXXVIII. 

Gregorius  I papa  Agilulfo,  regi  Langobardorum , de  pace  composita 
gratias  agit  Duces  a et  maxime  in  his  partibus  constitutos  a , ut  pacem 
tnrbare  vetet,  rogat. 

598,  nov.-dec.  5 

Ed.  H:  lib.  IX,  cp.  66  (II,  p.  85).  Ed.  M:  lib.  IX,  ep.  42.  Jaffi,  Reg.  1591  (1202). 

GREGORIUS  AGILULFO  REGI  LANGOBARDORUM 

Gratias  excellentiae  vestrae  referimus,  quia  petitionem 
nostram  audientes  pacem,  quae  utrisque  esset  partibus  pro- 
futura, sicut  de  vobis  confidentiam  habuimus  ordinastis,  io 
Ex  qua  re  excellentiae  vestrae  prudentiam  et  bonitatem  valde 
laudavimus,  quia  pacem  diligendo  Deum  vos,  qui  auctor 
ipsius  est,  amare  monstratis.  Nam  si,  quod  absit,  facta 
non  fuisset,  quid  aliud  agi  habuit,  nisi  ut  cum  peccato  et 
periculo  partium  miserorum  rusticorum  sanguis,  quorum  15 
labor  utrisque  proficit,  funderetur?  Sed  ut  prodesse  nobis 
eandem  pacem,  quemadmodum  a vobis  facta  est,  sentiamus, 
paterna  caritate  salutantes  petimus,  ut,  quotiens  occasio 
se  dederit,  ducibus  vestris  per  diversa  loca  et  maxime  in 
his  partibus  constitutis  vestris  praecipiatis  epistolis,  ut  hanc  20 
pacem,  sicut  promissum  est,  pure  custodiant,  et  occasiones 
sibi  aliquas  non  quaerant,  unde  aut  contentio  quaedam  aut 
ingratitudo  nascatur,  quatenus  voluntati  vestrae  amplius 
agere  gratias  valeamus.  Latores  vero  praesentium,  sicut 
revera  homines  vestros,  in  eo  quod  decuit  affectu  suscepi-  25 
mus,  quia  iustum  fuit,  ut  viros  sapientes,  et  qui  pacem 
factam  Deo  propitio  nuntiarunt,  cum  caritate  et  suscipere 
et  dimittere  deberemus. 

7.  Agilulfus,  Langobardorum  rex  ab  an.  591  ad  an.  615,  Theo- 
dolindae  reginae  vir. 

LXXIX. 

Grigorius  I papa  Theodelindae  reginae  Langobardorum , cuius  stu- 
dium in  facienda  pace  per  Probum  abbatem  cognoverit , gratias  agit;  hor- 
tatur, cum  rege  agat  a quatenus  Christianae  reipublicae  societatem  non 
5 minuat  a. 

$98,  nov.-dec. 

Ed.  H:  lib.  IX,  ep.  67  (11,  p.  87).  EJ.  M : lib.  IX,  ep.  43.  Jafli,  Reg.  1592  (1205). 

GREGOR1US  THEODELINDAE  REGINAE  LANGOBARDORUM 

Quia  excellentia  vestra  ad  faciendum  se  pacem  studio - 
10  sius  et  benigne,  sicut  solet,  impenderit,  renuntiante  filio  no- 
stro Probo  abbate  cognovimus.  Nec  enim  aliter  de  chri- 
stianitate vestra  fuerat  confidendum,  nisi  quia  in  causa  pacis 
laborem  et  bonitatem  vestram  modis  omnibus  monstraretis. 
Unde  omnipotenti  Deo  gratias  agimus,  qui  ita  cor  vestrum 
15  sua  pietate  regit,  ut,  sicut  fidem  rectam  tribuit,  ita  quoque 
placita  sibi  vos  semper  operari  concedat.  Non  enim,  excel- 
lentissima filia,  de  sanguine  qui  ab  utraque  parte  fundendus 
fuerat  parvam  te  credas  adquisisse  mercedem.  Ex  qua  re 
voluntati  vestrae  gratias  referentes  Dei  nostri  misericordiam 
20  deprecamur,  ut  bonorum  vobis  vicem  in  corpore  et  anima 
hic  et  in  futuro  compenset. 

Salutantes  praeterea  paterna  dilectione  hortamur,  ut  apud 
excellentissimum  coniugem  vestrum  illa  agatis,  quatenus 
christianae  republicae  societatem  non  rennuat.  Nam  sicut 
25  et  vos  scire  credimus,  multis  modis  est  utile,  si  se  ad  eius 
amicitias  conferre  voluerit.  Vos  ergo  more  vestro,  quae 
ad  gratiam  partium  pertinent,  semper  studete  atque,  ubi 
causa  mercedis  se  dederit,  laborate,  ut  bona  vestra  amplius 
ante  omnipotentis  Dei  oculos  commendetis. 

8.  Theodolinda  Garibaldi  Ba-  Paul.  Diac.  Hist . Lang.  III,  30, 
variorum  regis  filia,  primum  Au-  35  in  M.  G.  H.  ( Scr . Lang.)y  pp.  109 
tharit  postea  Agilulfi  uxor.  Cfr.  et  113. 

LXXX. 

Gregarius  I papa  Phocae  Augusta,  quem  pacem  diligere  et  ius tiliam 
sequi  confidit,  susceptum  imperium  gratulatur . 

603,  mai. 

Ed.  H : lib.  XIII,  cp.  34  (11,  p.  396).  EJ.  M : lib.  XIII,  ep.  3 1.  Jaffe,  Reg.  1899  (1 5 16).  > 

GREGORIUS  PHOCAE  AUGUSTO 

«Gloria  in  excelsis  Deo»,  qui  iuxta  quod  scriptum  est 
« mutat  tempora  et  transfert  regna»  et  qui  hoc  cunctis  in- 
notuit quod  per  Prophetam  suum  loqui  dignatus  est  dicens: 

« Quia  dominatur  excelsus  in  regno  hominum  et  cui  vo-  io 
« luerit  ipse  dat  illud  » . In  omnipotentis  quippe  Dei  incom- 
prehensibili dispensatione  alterna  vitae  mortalis  moderamina, 
et  aliquando,  cum  multorum  peccata  ferienda  sunt,  unus 
erigitur,  per  cuius  duritiam  tribulationis  iugo  subiectorum 
colla  deprimantur,  quod  in  nostra  diutius  afflictione  proba-  15 
vimus.  Aliquando  vero  cum  misericors  Deus  maerentia 
multorum  corda  sua  decernit  consolatione  refovere,  unum 
ad  regiminis  culmen  provehit  et  per  eius  misericordiae  vi- 
scera in  cunctorum  mentibus  exultationis  suae  gratiam  in- 
fundit. De  qua  exultationis  abundantia  roborari  nos  citius  20 
credimus,  qui  benignitatem  vestrae  pietatis  ad  imperiale  fa- 
stigium pervenisse  gaudemus.  «Laetentur  caeli  et  exultet 
« terra»  et  de  benignis  vestris  actibus  universae  reipublicae 
populus  nunc  usque  vehementer  afflictus  hilarescat.  Com- 

6.  De  Phoca  Mauricii  et  filio-  rem  missam.  At  Grisar,  5.  Gre- 
rum  eius  interfectore  atque  im-  gorio  Magno , p.  195  demonstrare 
perii  Byzantini  usurpatore  ab  an.  nititur  Gregorium  miseram  Mau- 
602  ad  an.  610,  cfr.  quae  exara-  ricii  finem  nostrae  ep.  tempore 
vimus  in  P.  I,  Prol.,  p.  xix.  A non  cognovisse, 
quibusdam  rerum  scriptoribus  Gre-  8.  Dan.  II,  2. 
gorius  vituperatus  est  ob  hanc  epi-  11.  Dax.  IV,  T4. 

stolam  gratulatoriam  ad  usurpato-  23.  Psal.  XCI,  11. 

primantur  iugo  vestrae  dominationis  superbae  mentes  ho<- 
stium.  Revelentur  vestra  misericordia  contriti  ac  depressi 
animi  subiectorum.  Virtus  caelestis  gratiae  inimicis  vos 
terribiles  faciat,  pietas  subditis  benignos.  Quiescat  felicis- 
simis temporibus  vestris  universa  republica  prolata  sub  cau- 
sarum imagine  praeda  pacis.  Cessent  testamentorum  insi- 
diae, donationum  gratiae  violenter  exactae.  Redeat  cunctis 
in  rebus  propriis  secura  possessio,  ut  sine  timore  habere 
se  gaudeant,  quae  non  sunt  ab  eis  fraudibus  adquisita.  Re- 
10  formetur  iam  singulis  sub  iugo  pii  imperii  libertas  sua. 
Hoc  namque  inter  reges  gentium  et  reipublicae  imperatores 
distat,  quod  reges  gentium  domini  servorum  sunt,  impera- 
tores vero  reipublicae  domini  liberorum.  Sed  melius  haec 
orando  quam  suggerendo  dicimus.  Omnipotens  Deus  in 
rs  cuncta  cogitatione  et  opere  cor  vestrae  pietatis  suae  gra- 
tiae manu  teneat  et,  quaeque  iuste,  quaeque  clementer  agenda 
sunt,  inhabitator  vestri  pectoris  sanctus  Spiritus  benigne  di- 
sponat, ut  ex  temporali  regno  vestra  clementia  post  mul- 
torum annorum  curricula  ad  caelestia  regna  pertingat. 


20  LXXXI. 

Gregorius  I papa  Theodelindae  reginae  de  filio  Adnlouualdo  nato  et 
catholice  baptizato  gratulatur.  Secundo  abbati  se  subtilius  responsurum 
promittit,  ubi  morbus  suus  remiserit,  atque  acta  synodi  tempore  Iustiniani 
habitae  transmittit.  Adnlouualdo  regi  eiusque  sorori  phylacteria  mittit. 
25  Petit,  ut  regi  (Agilulfo)  de  facta  pace  gratias  agat. 

603,  dec. 

FJ.  H:  Ub.  XIV,  ep.  12  (II,  p.  430).  Ed.  M:  lib.  XIV,  ep.  12.  JafTe,  Reg.  1925  (154.1). 

GREGORIUS  THEODELINDAE  REGINAE 

Scripta  quae  ad  nos  dudum  aGenuensibus  partibus  trans- 
30  misistis  gaudii  vestri  nos  fecere  participem,  propter  quod 

28.  De  Thedolinda  v.  P.  II,  not.  8,  p.  227. 

omnipotentis  Dei  gratia  et  filium  vobis  donatum  et,  quod 
valde  est  excellentiae  vestrae  laudabile,  catholicae  eum  fidei 
cognovimus  sociatum.  Nec  enim  de  christianitate  vestra 
aliud  credendum  fuerat,  nisi  id  studere  vos,  ut  quem  divino 
munere  suscepistis,  catholicae  rectitudinis  auxilio  muniretis,  5 
ut  et  redemptor  noster  familiarem  te  suam  famulam  cogno- 
sceret et  Longobardorum  genti  novum  regem  in  timore  suo 
feliciter  enutriret.  Unde  oramus  omnipotentem  Deum,  ut 
et  vos  in  mandatorum  suorum  via  custodiat  et  eundem  ex- 
cellentissimum filium  nostrum  Adulouualdum  in  suo  faciat  10 
amore  proficere,  quatenus,  sicut  hic  inter  homines  iam  ma- 
gnus est,  sic  quoque  et  bonis  actibus  ante  Dei  nostri  oculos 
sit  gloriosus. 

Illud  autem,  quod  excellentia  vestra  scripsit,  ut  dilectis- 
simo filio  nostro  Secundo  abbati  ad  ea  quae  scripsit  respon-  15 
dere  suptilius  deberemus,  quis  vel  illius  petitionem  vel  vestra 
desideria,  quae  multis  esse  profutura  cognoscit,  si  aegritudo 
non  obsisteret,  duceret  postponenda?  Sed  tanta  nos  poda- 
grae infirmitas  tenuit,  ut  non  solum  non  dictare,  sed  etiam 
nec  ad  loquendum  possimus  adsurgere,  sicut  et  praesentium  20 
portitores  legati  vestri  cognoverunt,  qui  nos  et  venientes 
infirmos  invenerunt  et  discedentes  in  sumno  vitae  periculo 
atque  discrimine  reliquerunt.  Sed  si  omnipotente  Deo  di- 
sponente convaluero,  ad  cuncta  quae  mihi  scripsit  suptiliter 
respondebo.  Eam  tamen  synodum  quae  piae  memoriae  25 
Iustiniani  tempore  facta  est  per  latores  praesentium  trans- 
misi, ut  praedictus  dilectissimus  filius  meus  ipsam  relegens 
agnoscat,  quia  falsa  sunt  omnia  quae  contra  apostolicam 
Sedem  vel  catholicam  Ecclesiam  audierat.  Absit  enim  nos 

10.  Adulovaldus  ex  Agilulfo  et  « de  Tridento»  qui  historiam  Lan- 
Theodolinda  natus  in  « Modiciae  gobardorum  conscripsit  cfr.  Paul. 

« (Monza)  palatio  » an.  602  ut  Diac.  op.  cit.  IV,  42  qui  et  alibi 
elocet  Paul.  Diac.,  op.  cit.,  p.  125.  saepe  eum  memorat. 

15.  De  Secundo  «servo  Christi 

cuiuslibet  heretici  sensum  recipere  vel  a tomo  sanctae  me- 
moriae Leonis  predecessoris  nostri  in  aliquo  deviare;  sed 
quaecumque  a sanctis  quattuor  synodis  sunt  definita,  reci- 
pimus et,  quaecumque  reprobata  sunt,  condemnamus. 

5 'Excellentissimo  autem  filio  nostro  Adulouualdo  regi 
transmittere  filacta  curavimus,  id  est  crucem  cum  ligno 
sanctae  crucis  Domini  et  lectionem  sancti  Evangelii,  theca 
Persica  inclausum.  Filiae  quoque  meae  sorori  eius  tres 
anulos  transmisi,  duo  cum  iacinthis  et  unum  cum  albula; 
10  quae  eis  peto  per  vos  dari,  ut  apud  eos  nostra  caritas  ex 
vestra  excellentia  condiatur. 

Paterna  praeterea  caritate  solventes  salutationis  officium 
petimus,  ut  excellentissimo  filio  nostro  regi  coniugi  vestro 
pro  nobis  de  facta  pace  gratias  referatis  atque  eius  animum, 
15  sicut  consuistis  ad  pacem  et  de  futuro  per  omnia  provo- 
cetis, quatenus  mercedem  populi  innocentis,  qui  in  scan- 
dalo perire  potest,  ante  conspectum  Dei  inter  multa  bona 
quae  agitis  invenire  possitis. 


1 . A celeberrima  scii,  illa  ep.  28 
ad  Flavianum  scripta  et  a Chal- 
cedonensi  synodo  unanimi  voce 
probata. 

6.  Filacta  « theca  minor  sa- 
te erarum  reliquiarum  quae  ad  coi- 
te lum  filacteriisseu  vittis  appensa... 
« portabatur  » ; Du  Cange.  Apud 
Graecos 

7.  Christianos  primaevos  ad  col- 
lum Evangelium  religionis  causa 
gestare  solitos  colligitur  ex  Isid. 
Pel.  ep.  150;  Clem.  Alex.  Protr. 
sub  finem;  Chrys.  Hom.  19  ad 
pop.  Ant. 

8.  Notat  Frisi,  Mem.  stor.  di 
Mortua,  I,  32,  hanc  thecam  Per- 


sicam adhuc  sub  fine  saec.  xvm 
Modiciae  asservatam  esse. 

Duas  sorores  habuit  Aduloval- 
dus  ex  iisdem  parentibus  progna- 
tas : Gundibergam  de  qua  cfr.  Paul. 
Diac.  op.  cit.  IV,  47,  p.  136;  et 
aliam  quae  a Smaragdo  exarcha 
capta  et  restituta  an.  603,  Parmae 
paulo  post  obiit.  Cfr.  Paul. 
Diac.  op.  cit.  IV,  28,  p.  1 26.  Utri 
donum  Papae  missum  fuerit  igno- 
ratur. 

9.  Albulam  Maurini  pro  onvee 
sumunt  ex  Epiph.  De  duodecim 
gemmis,  12,  ubi  «puritatem  eius 
« albedinis  » laudatur. 

Lxxxn. 

Gregorius  I papa  Columbo  episcopo  (Numidiae)  mandat,  ut  in  episco- 
porum concilio  una  cum  Hilario  chartulario  de  diaconis  Pudentianae  ec- 
clesiae et  Maximiano  a Donatistis  corrupto  iudicium  faciat.  Maximianum 
5 removere  iubet.  De  Donatistarum  haeresi  repellenda  addit. 

S92,  iul.  ( 2 )). 

Ed.  E:  lib.  II,  ep.  4 6 (I,  p.  146).  Ed.  M:  lib.  II,  ep.  48.  Jaflc,  Rcg.  1200(855). 


GREGORIUS  COLUMBO  EPISCOPO 

Notum  est,  karissime  in  Christo  frater,  quod  antiquus 
10  hostis,  qui  primum  hominem  de  paradysi  deliciis  in  hanc 
aerumnosam  vitam  callida  persuasione  deposuit,  et  in  eo 
iam  tunc  humano  generi  poenam  mortalitatis  inflixit,  eadem 
nunc  calliditate  ovium  Dominicarum  pastores,  quo  facilius 
gregem  capiat,  transfusis  conatur  venenis  inficere  et  iure 
15  iam  potestati  propriae  vindicare.  Sed  nos,  qui  licet  inme- 
riti  Sedem  apostolicam  vice  Petri  apostolorum  principis 
suscepimus  gubernandam,  ipso  pontificatus  officio  cogimur, 
generali  hosti  quibus  valemus  nisibus  obviare.  Porrecta 
igitur  petitione  insinuaverunt  nobis  praesentium  latores 
20  Constantius  et  Mustelus  et  asserunt,  ecclesiae  Pudentianae 
diacones  Numidia  provincia  constitutae,  Maximianum  eccle- 
siae eiusdem  antistitem  in  loco,  quo  deget,  corruptum  pre- 
mio  Donatistarum  episcopum  nova  licentia  fieri  permisisse, 


8.  Ad  eumdem  III,  47 ; IV,  3 5 ; 
de  eodem  III,  48.  Huius  sedes 
episcopalis  ignoratur.  Gregorius 
valde  ob  animi  vim,  et  ad  Roma- 
nam Sedem  devotionem  eum  di- 


ligebat atque  ut  suum  vicarium 
in  Africa  habebat. 

23.  Donatismus  Africanae  ec- 
clesiae gravissimum  schisma,  quod 
ut  resurrectio  errorum  Rebaptizan- 

cum  etsi  hoc  anterior  usus  permitteret,  manere  atque  per- 
sistere fides  catholica  prohiberet.  Ob  hoc  ergo  fraternita- 
tem tuam  scriptis  praesentibus  necessario  duximus  adhor- 
tandam, ut  veniente  ad  te  Hilaro  chartulario  nostro,  adunato 
episcoporum  universali  concilio,  habito  prae  oculis  terrore  5 
venturi  iudicii,  causa  eadem  subtili  ac  sollerti  debeat  indaga- 
tione perquiri.  Et  si  capitulum  hoc  a praesentium  latoribus 
praedicto  episcopo  documentis  idoneis  fuerit  adprobatum,  a 
dignitate  officioque  quo  fungitur  modis  omnibus  degradetur, 
ut  et  ille  ad  poenitentiae  lucra  per  agnitionem  delicti  redeat,  10 
et  ceteri  temptare  talia  non  praesumant.  Aequum  enim 
est,  ut  qui  Iesum  Christum,  dominum  nostrum,  heretico 
accepta  pecunia  ut  fertur  vendidit,  ab  eius  videlicet  sacro- 
sancti corporis  ac  sanguinis  tractandis  mysteriis  submo- 
veatur. Si  qua  autem  inter  eos  extra  crimen  hoc  damno-  15 
rum  quorundam  vel  privatorum  negotiorum,  sicut  et  petitio 
diaconorum  ipsorum  continet,  versatur  intentio,  hanc  tua 
fraternitas  cum  praedicto  chartulario  nostro  probata  cogni- 
tione perquirat,  et  inter  utramque  partem  iustitia  procedente 
definiat.  20 

Porro  autem  praesentium  latorum  insinuatione  didici- 
mus, Donatistarum  heresim  pro  peccatis  cotidie  dilatari,  et 


tum  et  Novatianorum  est  haben- 
dum, indolem  politicam  rebellionis 
contra  Imperii  auctoritatem  prae 
se  fert.  Donatistae  nullum  Ec- 
clesiae dogma  in  Fidei  symbolum 
expressum  impugnabant,  univer- 
sam Ecclesiam  ut  corruptam  re- 
spuebant et  suam  tantummodo  pu- 
ram remansisse  clamabant.  Ho- 
rum schisma  tempore  Diocletiani 
persecutionis  ortum, toto  saeculoiv 
per  Africam  saeviit  et  ab  Optato 
Milevitano  atque  Augustino  acer- 
rime est  impugnatum.  Tamen 


adhuc  temporibus  Gregorii  aliqui- 
bus in  locis  vigebat,  ut  epistolae 
huius  Pontificis  perhibent.  Circa 
historiam  atque  doctrinam  Dona- 
tismi  cfr.  Duchesne,  Le  dossier 
du  Donatisme  in  Milangesy  1890, 
p.  589  et  seq.;  H£f£l£,  Hist.  des 
Conciles , 1. 1 ; Leclercq,  V Afrique 
chretienne , II,  p.  274  et  seq. 

4.  Hilarus  Papae  chartularius 
seu  notarius  ad  «ordinandas  res 
« pauperum  » in  Africam  missus 
(ep.  I,  74),  ubi  iam  sub  Pelagio  II 
fuerat  (ep.  I,  75). 

valde  plures  data  per  venalitatem  licentia  post  catholicam 
baptisma  a Donatistis  denuo  baptizari.  Quod  quam  grave 
sit,  frater,  oportet  nos  tota  mentis  intentione  perpendere. 
Ecce  lupus  Dominicum  gregem  non  iam  in  nocte  latenter, 
5 sed  in  aperta  luce  dilaniat,  et  nos  eum  grassari  in  ovium 
nece  cernimus,  et  nulla  ei  sollicitudine,  nullis  verborum 
iaculis  obviamus.  Quos  ergo  fructus  Domino  multiplicati 
gregis  ostendemus,  si  et  ipsum  quem  pascendum  suscepi- 
mus otiosa  mente  cernimus  a bestia  devorari  ? Studeamus 
10  igitur  cor  nostrum  terrenorum  pastorum  imitatione  succen- 
dere, qui  hiemales  noctes  imbribus  geluque  constricti  du- 
cunt saepe  pervigiles,  ne  vel  una  ovis  et  non  forte  utilis 
pereat.  Quam  etsi  insidiator  ore  voraci  momorderit,  quo- 
modo satagunt,  quibus  cordis  anhelant  aestibus,  in  quibus 
15  vocibus  ut  eruant  captum  pecus  angustia  stimulante  prosi- 
liunt, ne  a gregis  domino  quicquid  per  incuriam  perdiderint 
exigatur  ? Vigilemus  ergo,  ne  quid  pereat,  et  si  captum  forte 
quid  fuerit,  vocibus  divinorum  eloquiorum  ad  gregem  Do- 
minicum reducamus,  ut  ille  qui  pastor  pastorum  est,  vigi- 
20  lasse  nos  circa  ovile  suum  suo  dignetur  misericors  iudicio 
comprobare.  Hoc  quoque  vos  necesse  est  sollerter  adten- 
dere,  ut  si  qua  contra  latores  praesentium  eiusdem  episcopi 
fuerit  recta  petitio,  suptili  debeat  indagatione  perquiri,  et  si 
fortasse  ipsi  quoque  pro  sua  culpa  iure  feriendi  sunt,  eis 
25  pro  eo  quod  ad  nos  fatigati  sunt  nequaquam  censemus  esse 
parcendum. 


LXXXIII. 

Gregorius  I papa  universos  Hiberiae  episcopos  hortatur , ut  dubietate 
de  tribus  capitulis  ablata  ad  catholicam  Ecclesiam  revertantur . Librum, 
30  quem  Pelagius  (II)  papa  de  hac  re  scripserat , iis  transmittit. 

)92>  aug. 

EJ.  E:  hb.  11,  cp.  49  (I,  p.  150).  EJ.  M:  lib.  II,  ep.  51.  JafTe,  Rcg.  1203  (838). 

GREGORIUS  UNIVERSIS  EPISCOPIS  PER  HIBERIAM 
DE  TRIUM  CAPITULORUM  CAUSA 

Scripta  vestra  summa  cum  gratulatione  suscepi.  Sed 
erit  in  me  uberior  valde  laetitia,  si  mihi  de  vestra  conti- 
gerit reversione  gaudere.  Prima  itaque  epistolae  vestrae  5 
frons  gravem  vos  pati  persecutionem  innotuit.  Quae  qui- 
dem persecutio  dum  non  rationabiliter  sustinetur,  nequa- 
quam proficit  ad  salutem.  Nam  nulli  fas  est  retributionem 
praemiorum  expectare  pro  culpa.  Debetis  enim  scire,  sicut 
beatus  Cyprianus  ait,  quia:  « Martyrem  non  facit  poena  sed  10 
« causa  ».  Dum  igitur  ita  sit,  incongruum  nimis  est,  de 
ea  vos  quam  dicitis  persecutione  gloriari,  per  quam  vos 
constat  ad  aeterna  praemia  minime  provehi.  Reducat  ergo 
caritatem  vestram  tandem  integritas  fidei  ad  matrem  quae 
vos  generavit  Ecclesiam.  Nulla  vos  animorum  intentio  a 15 
concordiae  unitate  dissociet,  nulla  persuasio  repetendo  vos 
a recto  itinere  defatiget.  Nam  in  synodo,  in  qua  de  tribus 


r.  Pro  Hiberia,  omissis  quae 
a commentatoribus  sunt  scripta, 
intelligendam  censemus  Hiberiam 
Ponticam  prope  Armeniam  maio- 
rem, ut  colligitur  etiam  ex  ep. 
XI,  52,  quam  vides  infra,  ubi 
agitur  de  epistolae  latore  ex  Hi-, 
beria  veniente  cum  episcoporum 
litteris,  quas  « in  Hierosolimorum 
« urbe  cum  rebus  quoque  aliis  » 
amisit. 

2.  Trium  capitulorum  causa  seu 
quaestio  ea  est  quae  exarsit  circa 
scripta  Theodori  Mopsuesteni, 
Theodoreti  Cvrensis  atque  Ibae, 
damnata  prius  ab  imperatore  Iu- 
stiniano  (an.  544)  atque  postea  a 
Concilio  oecum.  Constantinopoli- 
tano  II  (an.  553),  Vigilio  papa  as- 


sentiente.  Damnatio  haec  non  ab 
omnibus  ecclesiis  fuit  unanimiter 
approbata  atque  ab  episcopis  prae- 
sertim Asiaticis,  Gallicis,  Histria- 
nis,  Africanis  impugnata  est,  nec 
pugna  fuit  omnibus  in  locis  eodem 
tempore  sedata,  ut  ex  Registro 
Gregoriano  colligitur. 

r 1 . Propositio  haec,  iisdem  ver- 
bis invenitur  revera  in  Augustino, 
ep.  III,  47  et  Comm . in  Psalmos 
XXXI  et  LXVIII ; at  Cyprianus 
in  libro  De  Unitate  Ecclesiae , XIV, 
sententiam  huic  similem  exponit, 
scribens:  «Esse  martyr  non  po- 
te test  qui  in  Ecclesia  non  est... 
« Exhibere  se  non  potest  martyrem 
« qui  fraternam  non  tenuit  chari- 
« tatem  ». 

capitulis  actum  est,  aperto  liquet,  nihil  de  fide  convulsum 
esse,  vel  aliquatenus  inmutatum,  sed  sicut  scitis  de  qui- 
busdam illic  solummodo  personis  est  actitatum,  quarum 
una,  cuius  scripta  evidenter  a rectitudine  catholicae  fidei 
5 deviabant,  non  iniuste  damnata  est. 

9 Quod  autem  scribitis,  quia  ex  illo  tempore  inter  alias 
provincias  maxime  flagellatur  Italia,  non  hoc  ad  eius  intor- 
quere debetis  obprobrium,  quoniam  scriptum  est : « Quem 
«diligit  Dominus  castigat,  flagellat  omnem  filium  quem 
10  « recipit  ».  Si  igitur  ut  dicitis  ita  est,  ex  eo  tempore  magis 
dilecta  est  apud  Deum  et  modis  omnibus  adprobata,  ex  quo 
Domini  sui  meruit  sustinere  flagella.  Quia  vero  non  ita 
sit,  quemadmodum  vos  in  eius  insultatione  affirmare  cona- 
mini, rationem  adtendite. 

15  Postquam  recordandae  memoriae  Vigilius  papa  in  urbe 
regia  constitutus  contra  Theodoram,  tunc  Augustam,  vel 
Acephalos  damnationis  promulgavit  sententiam,  tunc  Ro- 
mana urbs  ab  hostibus  adita  et  captivata  est.  Ergo  bonam 
causam  habuerunt  Acephali  et  iniuste  damnati  sunt,  post 
20  quorum  damnationem  talia  contigerunt?  Absit.  Hoc  enim 
nec  vestrum  quempiam,  nec  alios,  qui  catholicae  fidei  my- 
steriis instituti  sunt,  dicere,  vel  aliquo  modo  confiteri 
conveniet.  His  denique  cognitis,  ab  hac  quandoque  iam 
deliberatione  recedite.  Ut  igitur  de  tribus  capitulis  animis 
25  vestris  ablata  dubietate  possit  satisfactio  abundanter  in- 
fundi, librum,  quem  ex  hac  re  sanctae  memoriae  decessor 


5.  Agitur  hic  de  Theodoro 
Mopsuesteno  a Cone.  Const.  II, 
Sess.  IV,  damnato. 

10.  Hebr.  XII,  6. 

17.  Acephali  hi  haeretici  Euty- 
chiani  in  Aegypto  degentes  dicti 
sunt,  qui  se  a Petro  Mongo  pa- 
triarcha Alexandrino  separarunt. 
Vigilius  eos  damnavit  ineunte 


anno  547,  cum  dec.  546  Totila,  Beli- 
sario  debellato, Urbem  expugnaret. 

26.  librum , id  est  epistolam  a 
Pelagio  II  ad  Eliam  Aquileiensem 
aliosque  Histrianos  episcopos  mis- 
sam (quam  v.  in  Jaff£,  Reg.  1056 
[688])  ad  refutandos  trium  capi- 
tulorum defensores,  quamque  teste 
Paulo  Diacono,  op.  cit.  III,  20, 

meus  Pelagius  papa  scripserat,  vobis  utile  iudicavi  trans- 
mittere. Quem  si  deposito  voluntariae  defensionis  studio 
puro  vigilantique  corde  saepius  volueritis  relegere,  eum 
vos  per  omnia  secuturos  et  ad  unitatem  nostram  reversuros 
nihilominus  esse  confido.  Porro  autem  si  post  huius  libri  5 
lectionem  in  ea  qua  estis  volueritis  deliberatione  persistere, 
sine  dubio  non  rationi  operam,  sed  obstinationi  vos  dare 
monstratis.  Unde  iterum  habita  compassione  caritatem 
vestram  ammoneo,  ut  quoniam  Deo  suffragante  fidei  nostrae 
integritas  in  causa  trium  capitulorum  inviolata  permansit,  10 
mentis  tumore  deposito  tanto  citius  ad  matrem  vestram, 
quae  filios  suos  expectat  et  invitat,  Ecclesiam  redeatis,  quanto 
vos  ab  ea  cotidie  pro  vobis  expectari  cognoscitis. 


LXXXIV. 

Gregarius  I pupa  Pantaleoncm,  praefectum  praetorio  AJricae,  adhor-  15 
taturf  ut  Donatistas  comprimat  utque  quam  primum  Paulum  episcopum 
mittat. 

594,  iul. 

EJ.  E:  !ib.  IV,  cp.  32  (I,  p.  267).  Ed.  M:  lib.  IV,  ep.  34.  Jaffe,  Reg.  1304  (959). 

GREGORIUS  PANTALEONI  PRAEFECTO  20 

PRAETORIO  AFRICAE 

Hereticorum  nefandissimam  pravitatem  qualiter  lex  per- 
sequatur instantius,  excellentiae  vestrae  non  habetur  inco- 
gnitum. Hi  ergo  quos  et  fidei  nostrae  integritas  et  legum 
damnat  districtio  mundanarum  non  leve  peccatum  est,  si  25 
vestris  inveniant  temporibus  licentiam  reserpendi.  In  illis 
igitur  partibus  quantum  didicimus  ita  Donatistarum  crevit 
audacia,  ut  non  solum  de  suis  ecclesiis  auctoritate  pestifera 

Gregorius  ipse  adhuc  diaconus  27.  De  Donatistarum  errore  cfr. 
scripserat.  P.  II,  not.  23,  p.  235. 

eiciant  catholicae  fidei  sacerdotes,  sed  et  hos,  quos  vera  con- 
fessione aqua  regenerationis  abluerat,  rebaptizare  non  me- 
tuant. Valdeque  miramur,  si  tamen  ita  est,  ut  vobis  illic 
positis  huiuscemodi  liceat  hominibus  pravis  excedere.  Pri- 
5 mum  siquidem  quale  de  vobis  hominibus  iudicium  relin- 
quatis adtendite,  si  hi  qui  aliorum  temporibus  iusta  ratione 
compressi  sunt,  vobis  amministrantibus  viam  sui  excessus 
inveniant.  Deinde  perditorum  animas  Deum  nostrum  de 
manu  vestra  scitote  requirere,  si  tantum  nefas,  in  quantum 
10  possibilitas  exigit,  emendare  neglegetis.  Hoc  enim  excel- 
lentia vestra  non  amare  suscipiat.  Nam  quia  vos  ut  filios 
proprios  diligimus,  propterea  haec  quae  pro  vobis  esse  non 
ambigimus,  indicamus.  Paulum  vero  fratrem  et  coepisco- 
pum  nostrum  ad  nos  sub  omni  festinatione  dirigite,  ne  cui- 
15  quam  impediendi  eum  aliqua  excusatione  detur  occasio,  ut 
veritatem  plenius  agnoscentes,  qualiter  tanti  facinoris  ultio 
debeat  provenire,  Deo  adiuvante  rationabili  possimus  tractatu 
disponere. 


LXXXV. 

20  Gregorius  I papa  Theodelindam,  Langobardorum  reginam,  admonet, 
ui  Constantii  episcopi  (Mediolanensis)  ordinationem  et  communionem  probet, 
cum  professio  catholicarum  quatuor  synodorum  maxime  que  Chalcedonensis 
fidem  amplectatur. 

594 , >ui- 

25  Ed.  E:  lib.  IV,  ep.  33  (I,  p.  268).  Ed.  M:  lib.  IV,  cp.  38.  Jafffc,  Rcg.  1508  (943). 


GREGORIUS  THEODELINDAE  REGINAE  LANGOBARDORUM 

Quorundam  ad  nos  relatione  pervenit,  ab  aliquibus  epi- 
scopis gloriam  vestram  usque  ad  hoc  scandalum  contra 
sanctam  Ecclesiam  fuisse  perductam,  ut  sese  a catholicae 

26.  De  Theodolinda  cfr.  P.  II,  not.  8,  p.  227. 


Bibi.  Sanet.  Patr.  (Ser.  VII)  II. 

unanimitatis  communione  suspenderet.  Quod  quantum  vos 
pure  diligimus,  tantum  de  vobis  fortius  dolemus,  quia  vos 
imperitis  stultisque  hominibus  creditis,  qui  non  solum  ea 
quae  loquuntur  nesciunt,  sed  vix  ea  percipere  quae  audie- 
rint, possunt.  Qui  dum  neque  legunt,  neque  legentibus  5 
credunt,  in  ipso  errore  manent,  quem  sibi  de  nobis  ipsi  fe- 
cerunt. 

Nos  enim  veneramur  sanctas  quattuor  sinodos : Nicenam, 
in  qua  Arrius;  Constantinopolitanam,  in  qua  Macedonius; 
Ephesinam  primam,  in  qua  Nestorius  atque  Dioscorus;  Cal-  10 
cedonensem,  in  qua  Eutyches  dampnatus  est.  Profitentes, 
quia  quisquis  aliter  sapit  quam  hae  quattuor  synodi,  a fide 
veritatis  alienus  est.  Damnamus  autem  quoscumque  dam- 
nant et  quoscumque  absolvunt  absolvimus,  sub  anathematis 
interpositione  ferientes  eum,  qui  earundem  quattuor  sino-  15 
dorum,  maxime  autem  Calcedonensis,  de  qua  quibusdam 
imperitis  hominibus  dubietas  nata  est,  fidei  addere  vel  adi- 
mere praesumit. 

Cum  itaque  haec  ex  aperta  mea  professione  cognoscitis, 
dignum  est,  ut  de  Ecclesia  beati  Petri  apostolorum  principis  20 
nullum  ulterius  scrupulum  dubietatis  habeatis.  Sed  in  vera 
fide  persistite  et  vitam  vestram  in  petra  Ecclesiae,  id  est  in 
confessione  beati  Petri  apostolorum  principis  solidate,  ne 
tot  vestrae  lacrimae  tantaque  bona  opera  pereant,  si  a fide 
vera  inveniuntur  aliena.  Sicut  enim  rami  sine  virtute  ra-  25 
dicis  arefiunt,  ita  opera  quamlibet  bona  videantur  nulla  sunt, 
si  a soliditate  fidei  disiunguntur.  Decet  ergo  gloriam  ve- 
stram ad  reverentissimum  fratrem  et  coepiscopum  meum 
Constantium  cuius  et  fides  et  vita  olim  mihi  bene  est  ad- 
probata,  sub  omni  celeritate  transmittere,  eique  directis  epi-  30 
stolis  indicare,  ordinationem  eius  quam  benigne  susceperitis. 

8.  Prudenter  hic  Gregorius  de  cfr.  ep.  V,  59,  in  P.  I,  not.  11, 

quinta  synodo  silet  - ut  ad  episco-  p.  136  - quia  ecclesia  Mediola- 

pos  Galliarum  scribens  siluerat:  nensis  Iribus  capitulis  faverat. 

Et  quia  ab  eius  ecclesiae  communione  in  nullo  separamini, 
ut  sicut  vere,  de  bona  ac  fideli  filia  communi  exultatione 
gratulemur.  In  hoc  autem  vos  ac  vestra  opera  Deo  pla- 
cere cognoscite,  si  priusquam  eius  examen  veniat,  sacerdo- 
5 tum  illius  iudicio  comprobentur. 


LXXXVI. 

Grcgorius  I papa  Victorem  et  Columbum , episcopos  Africanos,  adhor- 
tatur, ut  contra  Donatistas  concilium  convocent  et  Paulum  episcopum  sibi 
mittant,  cum  quo  de  hac  re  consilium  capiat. 

I o )C)4,  tui. 

Ed.  E:  lib.  IV,  ep.  35  (I,  p.  270).  Ed.  M : lib.  IV,  cp.  35.  Jafffc,  Reg.  1505  (940). 


GREGORIUS  VICTORI  ET  COLUMBO  EPISCOPIS  AFRICAE 

Qualiter  neglectus  inter  initia  morbus  vires  accipiat,  ex 
nostris  necessitatibus,  quisquis  in  hac  sumus  vita  constituti 
15  probavimus.  Huic  igitur  nascenti  si  doctorum  obstiterit 
provisio  medicorum,  scimus  quidem  quia  ante  solet  cessare, 
quam  noceat.  Huius  ergo  considerationis  ratio  vehementer 
nos  debet  implere,  ut  animarum  morbis  initiantibus  tota 
festinemus  possibilitate  resistere,  ne  dum  salubria  adhibere 
20  medicamenta  neglegimus,  multorum  vobis  vitam,  quos  Deo 
nostro  contendimus  lucrari,  surripiant.  Unde  oportet  ita  nos 
caulas  ovium,  quibus  nos  custodes  videmur  esse  praepositi, 
vigilanti  sollicitudine  praemunire,  quatenus  lupus  insidians 
undique  pastores  sibi  repugnantes  inveniat,  et  viam  ingre- 
25  diendi  in  eis  non  habeat. 

Comperimus  siquidem  Donatistarum  stimulos  in  illis 
sic  partibus  gregem  turbasse  Dominicum,  ac  si  nullius  pa- 

12.  Ad  Victorem  cfr.  ep.  VIII,  26.  De  Donatistarum  errore  v. 
14;  XII,  8,  9;  de  Columbo  cfr.  P.  II,  not.  23,  p.  235. 

P.  II,  not.  8,  p.  235. 

storis  moderamine  regeretur.  Nuntiatumque  nobis  est, 
quod  dicere  sine  gravi  dolore  non  possumus,  quoniam  plu- 
rimi eorum  venenatis  iam  sint  dentibus  laniati.  Denique  ut 
sacerdotes  catholicos  pravissima  de  suis  ecclesiis  temeritate 
depellerent,  et  multos  insuper,  quibus  salutem  regenerationis  5 
aqua  praebuerat,  rebaptizantes  pravitate  nefandissima  neca- 
visse. Quae  res  animos  nostros  valde  mestificat,  cur  vobis 
illic  positis  dampnatae  praesumptioni  tantum  scelus  perpe- 
trare licuerit. 

Qua  de  re  fraternitatem  vestram  scriptis  currentibus  ad-  10 
hortamur,  ut  habito  tractatu,  unitoque  concilio,  ita  nascenti 
huic  adhuc  morbo  inhianter  ac  tota  virtute  debeatis  obsi- 
stere, dummodo  nec  vires  ex  neglectu  percipiat,  nec  in  com- 
misso vobis  grege  pestilentiae  dampna  concutiat.  Nam  si 
quolibet  modo,  quod  non  credimus,  incipienti  neglegitis  ini-  15 
quitati  resistere,  plurimos  erroris  sui  gladio  vulnerabunt. 

Et  est  profecto  gravissimum,  laqueo  diabolicae  fraudis  in- 
retiri  permittere,  quos  prius  possumus  ne  alligentur  eripere. 
Melius  est  autem  ne  quisquam  vulneretur  obsistere,  quam 
vulneratus  qualiter  sanari  possit  exquirere.  Hoc  itaque  con-  20 
siderantes,  sacrilegam  pravitatem  sedula  oratione  ac  virtute 
qua  valetis  obruite,  ut  subsequens  nuntius  Christi  gratia  suf- 
fragante de  eorum  nos  ultione  laetificet  magis,  quam  de 
excessu  contristet. 

Paulum  praeterea  fratrem  et  coepiscopum  nostrum  ad  25 
nos  quo  potestis  studio  omni  sub  festinatione  dirigite,  qua- 
tenus subtilius  ab  eo  causas  tanti  facinoris  agnoscentes,  huic 
nefandissimae  pravitati  cum  Creatoris  nostri  solatio  medi- 
cinam dignae  possimus  correptionis  inponere. 

LXXXVII. 

Gregarius  I papa  Dominicam  episcopum  (Carthaginiensem)  laudat  oh 
' %elum,  quo  eum  haereticos  coercere  Prosper,  praesentium  lator,  responsalis 
eius , rettulerat;  improbat  vero  illam  synodi  sententiam,  ut,  qui  haereticorum 
5 investigationem  neglexerint,  substantiarum  dignitatumque  privatione  plecte- 
rentur. 

594>  sept. 

Ed.  H:  lib.  V,  cp.  3 (I,  p.  282).  Ed.  M:  lib.  V,  ep.  5.  Jafic,  Rcg.  >319(954). 

GREGORIUS  DOMINICO  EPISCOPO 

10  Veniens  ad  nos  Prosper,  praesentium  lator,  responsalis 
vester,  post  alios  vestrae  caritatis  affectus  secundas  nobis 
vestras  epistolas  cum  allegatione  principalium  iussionum 
[synodique]  apud  vos  habitae  cartulam  porrexit.  Quibus 
relectis  et  de  vestro  gratulati  sumus  quem  pastoraliter  gc- 
1 5 ritis  zelo  et  piissimos  dominos  occasione  religionis  inlatas 
venalium  personarum  removisse  calumnias.  Maxime  autem, 
quia  ita  studuit  fraternitas  vestra  Africanam  inconcussam 
servare  provinciam,  ut  nullatenus  devias  hereticorum  sectas 
cum  fervore  sacerdotali  coercere  neglegeret.  De  quibus 
20  etiam  omnibus  sopiendis  et  antequam  caritatis  vestrae  con- 
suleremur apicibus,  in  tantum  suptilius  nos  definisse  me- 
minimus, ut  nihil  rursus  de  his  vobis  responderi  necessa- 
rium credamus.  Quamquam  ergo  haec  ita  se  habeant  et 
desideremus  omnes  hereticos  a catholicis  sacerdotibus  vi- 
25  gore  semper  rationeque  compesci:  tamen  suptiliter  intuentes 

9.  Dominicus  Carthaginiensis 
episcopus,  magna  familiaritate  cum 
Gregorio  usus.  V.  ad  eumdem  ep. 

VI,  19,  60;  VII,  32;  VIII,  31; 

X,  20;  XII,  1. 

13.  «In the year  594  a Council 
«was  held  at  Carthage  against 


« the  Donatists.  The  Emperor, 
« possibly  at  Gregory’s  instigation, 
« had  sent  striet  orders  to  Africa 
«that  the  schism  should  be  sup- 
« pressed  ».  Dudden,  Gregory  the 
Great , London,  1905,!,  p.  422. 

omnino  nos  tetigit,  ne  per  ea  quae  apud  vos  gesta  sunt 
aliorum  conciliorum  primatibus,  quod  avertat  Dominus,  ge- 
neretur scandalum.  Sententia  namque  a vobis  prolata  est 
in  conclusione  gestorum,  in  qua,  dum  pro  investigandis  illos 
hereticis  ammonetis,  subintulistis  eos  qui  neglegunt  substan-  5 
tiarum  dignitatumque  privatione  plectendos.  Optimum  est 
igitur,  frater  carissime,  ut  in  his  quae  foris  corrigenda  sunt 
prius  caritas  interna  servetur  et  simus  mente  subiecti,  quod 
maxime  vestrae  gravitatis  proprium  iudicamus,  etiam  per- 
sonis dignitate  minoribus.  Tunc  enim  totis  coadunatis  vi-  10 
ribus  hereticorum  commodius  obviatis  erroribus  cum  se- 
cundum morem  sacerdotii  vestri  studueritis  interius  eccle- 
siasticam custodire  concordiam. 


LXXXVIII. 

Gregarius  I papa  Narsi  comiti  respondet  Mantchaeum  esse  codicem  I 5 
contra  Athanasium  presbyterum  sibi  transmissum,  annotationes  vero  Pela  • 
gianas.  Adelphimn  et  Sabam  Ephesina  in  synodo  damnatos  esse  negat; 

« sicut  Chalcedonensis  synodus  in  uno  loco  ab  ecclesia  Constantinopolitana 
falsata  sit,  sic  aliquid  in  Ephesina  synodo  factum  esse  a opinatur;  monet, 
ut  vetustos  codices  requirat;  Romanos  codices  « multo  veriores  » esse  Grae-  20 
cis.  Iohannem  presbyterum,  cuius  causa  in  synodo  decisa  sit,  haeres  is 
expertem  esse  addit. 

S9S>  sept. 

Evi.  H : Iib.  VI,  cp.  14  (1,  p.  392).  EJ.  M : lib.  VI,  ep.  14.  J.iflc,  Rcg.  1393  (1024). 


GREGORIUS  NARSI  COMITI  25 

Caritas  vestra  sollicitudinem  nostrae  opinionis  habens 
scribere  studuit,  quid  de  illo  codice  qui  contra  Athanasium 
presbyterum  transmissus  est,  sensit.  Quem  nos  ex  parte 

25.  De  Narse  v.  P.  I,  not.  19,  27.  De  Athanasio  v.P.  I,  not.  10, 

p.  7.  p.  133. 

aliqua  suptiliter  percurrentes  in  Manichaei  invenimus  dogma 
cecidisse.  Sed  is  qui  loca  aliqua  esse  heretica  signo  contra 
posito  ostendit,  ipse  quoque  in  Pelagiana  herese  labitur, 
quia  quaedam  loca  catholice  dicta  et  omnino  ortodoxa  velut 
5 heretica  adnotavit.  Hoc  enim  ubi  scriptum  est,  quia  « cum 
« peccavit  Adam,  eius  est  anima  mortua  »,  qualiter  mor- 
tuam dixerit,  inferius  ostendit,  quia  « status  sui  beatitudi- 
«nem  amisit».  Hoc  quisquis  negat,  catholicus  non  est. 
Deus  enim  dixerat:  « Qua  die  comederitis,  morte  morie- 
10  mini».  Cum  ergo  comedit  de  ligno  vetito  Adam,  quia  in 
corpore  mortuus  non  est,  novimus,  quia  post  hoc  filios  ge- 
nuit atque  annis  multis  vixit.  Si  itaque  in  anima  mortuus 
non  est,  quod  dici  nefas  est,  ipse  mentitus  est,  qui  hunc 
praedixit  die  quo  peccasset  esse  moriturum.  Sed  sciendum 
is  est,  quia  mors  duobus  accidit  modis:  aut  absentia  vivendi 
aut  a qualitate  vivendi;  in  hoc  ergo  quod  comedendo  ve- 
titum eius  anima  mortua  dicitur,  non  absentia  vivendi,  sed 
a qualitate  vivendi,  ut  postmodum  viveret  in  poena,  qui  ad 
hoc  creatus  fuerat,  ut  beate  viveret  in  laetitia.  Hunc  ergo 
20  locum  qui  in  eo  codice,  qui  mihi  a fratre  meo  Iohanne 
episcopo  transmissus  est  adnotavit  hereticum,  Pelagianus  est, 
quia  sententia  ista  evidenter  Pelagii  est.  Quam  Paulus  apo- 
stolus aperte  in  suis  epistolis  destruit;  quae  loca  epistola- 
rum eius  singula  dicere  praetermitto,  quia  scienti  loquor. 
25  Pelagius  vero,  qui  in  Ephesina  synodo  damnatus  est,  ea 
intentione  hoc  dixit,  ut  ostenderet  nos  a Christo  vacue 
redemptos.  Si  enim  nos  per  Adam  in  anima  mortui  non 
sumus,  quod  dici  nefas  est,  vacue  redempti  sumus.  Ephe- 


10.  Gen,  II,  17. 

20.  Agitur  hic  de  Iohanne  ieiu- 
natore  episcopo  Constantinopoli* 
tano  de  quo  v.  P.  I,  not.  9,  p.  3. 

22.  Error  fundamentalis  Pelagii 
Britannici  monachi,  circa  gratiam 
Dei  versabatur.  Docebat  enim  ho- 


minem sine  ope  gratiae  per  solam 
naturam,  ingenitasque  liberi  ar- 
bitrii vires  quodcumque  bonum 
opus  elicere  posse  et  gratiam  dari 
intuitu  meritorum.  Peccatum  pro- 
inde originale  negabat  et  Baptismi 
necessitatem. 

sinam  autem  synodum  perscrutantes  de  Adelfio  et  Sava  et 
ceteris  aliis,  qui  illic  dicuntur  esse  damnati,  omnino  nihil 
invenimus  et  existimamus,  quia,  sicut  Chalcedonensis  sy- 
nodus in  uno  loco  ab  ecclesia  Constantinopolitana  falsata 
est,  sic  aliquid  et  in  Ephesina  synodo  factum  est.  Caritas  3 
ergo  vestra  vetustos  omnino  codices  eiusdem  synodi  re- 
quirat et  illic  videat,  si  quid  tale  invenitur,  mihique  eun- 
dem codicem  quem  invenerit,  transmittat,  quem,  mox  legero, 
retransmitto.  Novis  enim  codicibus  passim  non  credat. 

Ex  qua  re  dubius  factus  sum  et  nihil  adhuc  volui  de  hac  10 
causa  praedicto  fratri  meo  Iohanni  episcopo  rescribere.  Ro- 
mani autem  codices  multo  veriores  sunt  quam  Graeci,  quia 
nos  vestra  sicut  non  acumina,  ita  nec  imposturas  habemus. 

De  Iohanne  vero  presbytero  cognoscite,  quia  causa  il- 
lius per  synodum  decisa  est,  in  qua  aperte  cognovi,  quia  15 
eius  adversarii  eum  facere  hereticum  voluerunt  et  diu  co- 
nati sunt,  sed  minime  potuerunt. 

Vestros,  qui  nostri  sunt,  mea  vice  salutate;  et  nostri, 
qui  vestri  sunt,  per  me  vos  multum  salutant.  Omnipotens 
Deus  sua  te  manu  inter  tot  spinas  protegat  ut  inlaesos  eos,  20 
quos  Dominus  elegit,  flores  decerpas. 


I.  Adelphius  et  Saba  cum  ali- 
quot aliis,  principes  fuerunt  sectae 
Messalianorum,  etiam  Eucheta- 
rum,  Euphemitarum  dictae,  quae 
mixturam  svncretisticam  helleni- 
smi  ethnici  et  monotheismi  anti- 
trinitarii  prae  se  fert.  Messaliani 
suo  sensu  Evangelii  dicta  interpre- 
tantes, suis  omnibus  facultatibus 
dimissis  et  labore  manuum  ne- 
glecto, solummodo  orationi  vaca- 
bant, cui  virtutem  superiorem  Ba- 
ptismo ad  peccatum  eradicandum 


tribuebant.  Damnati  sunt  in  sy- 
nodo oecumenica  Ephesina  an.  4 3 1 . 
Cfr.THEODORETi//a<T.  Fab.  IV  {dc 
Mcss .);  et  H.  E.  IV,  11. 

5.  His  verbis  designat  Papa 
can.  28  Cone.  Chalc.  ubi  de  pri- 
matu ecclesiae  Const.  post  Roma- 
nam agitur.  At  usurpatio  et  non 
falsificatio,  rectius  dici  debet  cum 
Patres,  absentibus  legatis  Leonis 
papae,  can.  28  reapse  probaverint. 

14.  De  Iohanne  presbytero  v. 
P.  I,  not.  10,  p.  133. 

LXXXIX. 

Grtgorius  I papa  Mariniano , episcopo  Ravennati,  exponit  ecclesiae 
eius  auctoritatem  ncutiquam  deminui,  quod  inter  eam  et  Claudium  abbatem 
Romae  indicetur;  nam  etiam  causam  inter  Iohannem  presbyterum  et  Io- 
5 hannem  Constantinopolitanum  episcopum  ortam  Romam  recurrisse.  Spa- 
tham Ravennae  a Petro  diacono  relictam  per  Setundinum  servum  Dei  et 
Castorium  notarium,  praesentium  latores,  mitti  iubet. 

$96,  iati. 

E.l.  H:  lib.  VI,  cp.  24  (1,  p.  401).  Ed.  M:  lib.  VI,  ep.  24.  Jaffc,  Reg.  1404  (1035). 


10  GREGORIUS  MARINI  ANO  EPISCOPO  RAVENNAE 

Scripta  fraternitatis  vestrae  Vigilio  diacono  deferente  su- 
scepimus, in  quibus  indicastis  quosdam  de  clero  et  populo 
clamitasse  contra  leges  et  canones  esse,  ut  inter  ecclesiam 
vestram  et  Claudium  abbatem  causa  hic  examinari  debeat 
15  ac  iudicari.  Qui  si  ecclesiasticum  ordinem,  vel  inter  quos 
agitur,  nossent  advertere,  a superflua  se  querella  modis  om- 
nibus abstinerent,  praesertim  quia  nec  causa  illic  dici  potuit, 
ubi  se  praedictus  abbas  a decessore  vestro  questus  est  iniu- 
stitiam  pertulisse  et  ex  ea  hactenus  laborare.  Hoc  enim 
2c  poterat  fortassis  opponi,  si  non  ad  maiorem  recurreret  et 
apud  eum  causae  suae  peteret  meritum  terminari.  Num- 
quid  non  ipse  nosti,  quia  causa  quae  a Iohanne  presbytero 
contra  Iohannem  Constantinopolitanum  fratrem  et  coepisco- 
pum  nostrum  orta  est,  secundum  canones  ad  sedem  aposto- 
25  licam  recurrit  et  nostra  est  sententia  definita?  Si  ergo  de 
illa  civitate  ubi  princeps  est  ad  nostram  causa  cognitionem 
deducta  est,  quanto  magis  negotium  quod  contra  vos  est  hic 


10.  De  Mariniano  v.P.  I,  not.  9, 
p.  32. 

14.  De  Claudio  v.  P.  I,  not.  16, 
p.  100. 


25.  De  hac  causa  v.  P.  I,  not.  10, 
p.  183.  Gregorius  omni  re  dili- 
genter examinata,  eos  qui  accusati 
erant  absolvit.  Cfr.  ep.  VI,  62. 


Digitized  by  C^ooQle 


250 


EPISTOLAE  S.  GREGORII 


est  veritate  cognita  terminandum?  Vos  autem  ibi  stultorum 
verba  non  moveant,  nec  per  vos  credatis  aliquod  ecclesiae 
vestrae  dispendium  fieri.  Nam  si  servum  Dei  diaconum  ve- 
strum atque  Castorium  notarium  nostrum  requiritis,  ab  eis 
agnoscitis,  qualiter  causam  istam  iam  decessor  vester  voluerit  5 
ordinare.  Fraternitas  autem  vestra  sapienter  egit  personas 
pro  negotio  ipso  transmittere  et  verba  inania  non  audire. 
Confidimus  in  omnipotenti  Domino,  quia  examinata  suptilius 
veritate  ita  Deo  placitus  huic  causae  finis  imponetur,  ut  nec 
aliqua  denuo  querella  remaneat  nec  pars  quaelibet  contra  iu-  10 
stitiam  praegravetur. 

Spatham  vero,  quam  apud  decessorem  vestrum  dilectis- 
simus filius  noster  Petrus  diaconus  tunc  illic  defensor  reli- 
querat, nobis  per  Secundum  senum  Dei  atque  Castorium 
notarium  praesentium  portitores  transmittite.  i> 


XC. 

Gregarius  I papa  Cyriaco,  episcopo  Constantinopolitano,  de  pontificatu 
(quem  suscepisse  eum  Georgius  presbyter  et  Tl)eodorus  diaconus  nuntia- 
verant) gratulatur;  de  synodica  eius  disserens  laudat  orthodoxam  fidem; 
monet,  ut  universalis  episcopi  appellatione  in  posterum  abstineat;  in  cou - 20 
(essione  Eudoxium  damnatis  immerito  adnumeratum  esse  scribit. 

596,  oct. 

K.l.  H:  lib.  VII,  cp.  s (I,  p.  -m).  M:  ,ib-  VII,  cp.4.  Jaflc,  Rcg.  1451  (1082) 

GREGORIUS  CYRIACO 

EPISCOPO  CONSTANTINOPOLITANO  2S 

Communem  filium  Georgium  presbyterum  et  Theodo- 
rum diaconem  vestrum  ea  qua  decuit  caritate  suscepimus 

4.  De  Castorio  notario  v.  P.  II, 
not.  1,  p.  194. 

24.  Cyriacus  Iohanni  ieiunatori 
successit  in  sede  Constantinopoli- 


tana  ab  an.  595  ad  an.  606.  V.  ad 
eumdem  ep.  VII,  4,  28;  XIII,  43. 
Epistola  nostra  praesertim  ex  Rcg. 
past.  I,  5,  7;  II,  7 hausta  est. 

vosque  ab  ecclesiasticarum  rerum  cura  ad  animarum  regi- 
men venisse  gaudemus,  quia  iuxta  Veritatis  vocem  « qui  in 
« modico  fidelis  est  et  in  maiori  fidelis  est » . Et  bene  mi- 
nistranti servo  dicitur:  «Quia  in  pauca  fidelis  fuisti,  super 
5 «multa  te  constituam»;  cui  mox  etiam  de  aeterna  retribu- 
tione subiungitur:  «Intra  in  gaudium  domini  tui».  In 
scriptis  autem  vestris  vos  magnopere  requiem  quaesisse  nar- 
ratis ; sed  per  hoc  ad  pastoralem  sollicitudinem  vos  congrue 
venisse  ostenditis,  quia,  sicut  locus  regiminis  desiderantibus 
10  negandus  est,  ita  fugientibus  offerendus.  Et  scriptum  est: 
« Nec  quisquam  sumit  sibi  honorem,  sed  qui  vocatur  a Deo 
« tamquam  Aaron  ».  Et  rursus  isdem  egregius  praedicator 
dixit:  « Si  unus  pro  omnibus  mortuus  est,  ergo  omnes  mortui 
« sunt  et  pro  omnibus  mortuus  est.  Superest,  ut  et  qui 
t s « vivunt  iam  non  sibi  vivant,  sed  ei  qui  pro  ipsis  .mortuus 
« est  et  resurrexit  ».  Et  pastori  sanctae  Ecclesiae  dicitur  : 
« Simon  Iohannis,  amas  me?  Pasce  oves  meas».  Ex 
quibus  verbis  colligitur,  quia,  si  is  qui  valet  omnipotentis 
Dei  oves  rennuit  pascere,  ostendit  se  Pastorem  summum 
20  minime  amare.  Si  enim  Unigenitus  patris  pro  explenda  uti- 
litate omnium  de  secreto  patris  egressus  est  ad  publicum 
nostrum,  nos  quid  dicturi  sumus,  si  secretum  nostrum  prae- 
ponimus utilitati  proximorum?  Quies  itaque  nobis  et  ex 
corde  appetenda  est  et  tamen  pro  multorum  lucro  aliquando 
25  postponenda.  Nam  sicut  toto  desiderio  debemus  occupa- 
tionem fugere,  ita  si  desit  qui  praedicet,  occupationis  onus 
libenti  necesse  est  humero  subire.  Quod  ex  duorum  pro- 
phetarum opere  docemur,  quorum  unus  praedicationis  offi- 
cium vitare  conatus  est  et  alter  appetiit.  Nam  mittenti  se 


3.  Luc.  XVI,  10. 

5.  Matth.  XXV,  21.  Iuxta 
clar.  Hartmann  verba  haec  in- 
nuere videntur  Cyriacum  oeco- 
nomi officio  in  ecclesia  Const. 


functum  esse. 

12.  Hebr.  V,  4. 

16.  II  Cor.  V,  14. 

17.  Iohanx.  XXI,  15. 

Domino  Hieremias  respondit  dicens : « Ah,  ah,  ah,  domine 
« Deus,  nescio  loqui,  quia  puer  ego  sum  » . Et  cum  omni- 
potens Deus  personam  ad  praedicandum  quaereret  dicens: 

« Quem  mittam  et  quis  ibit  nobis?»  ultro  se  Esaias  optulit 
dicens:  « Ecce  ego,  mitte  me».  En  ab  utrisque  exterius  5 
diversa  vox  prodiit,  sed  non  a diverso  fonte  dilectionis  ema- 
navit. 

Duo  quippe  sunt  praecepta  caritatis,  Dei  videlicet  amor 
et  proximi.  Per  activam  igitur  vitam  prodesse  proximis  cu- 
piens Esaias  officium  praedicationis  appetit,  per  contempla-  10 
tivam  Hieremias  vero  amori  conditoris  sedulo  inhaerere 
desiderans  ne  mitti  ad  praedicandum  debeat,  contradicit. 
Quod  ergo  laudabiliter  unus  appetiit,  hoc  laudabiliter  alter 
expavit : iste,  ne  tacitae  contemplationis  lucra  loquendo  per- 
deret, ille,  ne  damna  studiosi  operis  tacendo  sentiret.  Sed  15 
hoc  in  utrisque  est  suptiliter  intuendum,  quia  et  is  qui  re- 
cusavit plene  non  restitit  et  is  qui  mitti  voluit  ante  se  per 
altaris  calculum  purgatum  vidit,  ne  aut  non  purgatus  adire 
quisque  sacra  ministeria  audeat  aut  quem  superna  gratia  eligit 
sub  humilitatis  specie  superbe  contradicat.  20 

Magno  autem  desiderio  vos  in  epistolis  vestris  invenio 
serenitatem  mentis  quaerere  et  repulsa  perturbatione  ad  tran- 
quillitatem cogitationis  anhelare.  Sed  qua  ratione  ad  hoc 
vestra  fraternitas  pertingere  possit,  ignoro.  Qui  enim  re- 
gendam navem  suscipit,  tanto  amplius  necesse  est  vigilet,  25 
quanto  amplius  litus  relinquit,  ut  aliquando  futuras  procellas 
ex  signo  provideat,  aliquando  venientes  aut  directo  clavo, 
si  parvae  sunt,  superet  aut,  si  vehementer  intumescunt,  .dato 
in  obliquum  latere  declinet;  et  saepe  solus  vigilat,  cum  cuncti 
illic  quibus  nulla  navis  cura  commissa  est  quiescunt.  Quo-  3° 
modo  autem  suscepto  pastorali  onere  habere  serenitatem  co- 
gitationum potestis,  cum  scriptum  sit:  « Ecce  gigantes  ge- 

2.  Ilr.  I,  6.  5.  Is.  VI,  8. 

« munt  sub  aquis  » ? Iuxta  Iohannis  etenim  vocem  « aquae 
cc  sunt  populi  »,  et  gigantes  sub  aquis  gemere  est,  quia  quisquis 
in  hoc  mundo  quasi  quadam  mole  corporis  ordine  potestatis 
excreverit,  tanto  pondera  maioris  tribulationis  sentit,  quanto 
5 super  se  regendorum  populorum  curam  susceperit.  Sed  si 
sancti  Spiritus  virtus  afflictam  mentem  afflaverit,  protinus  hoc 
quod  Israhelitico  populo  corporaliter  factum  est  nobis  spi- 
ritaliter contingit.  Scriptum  quippe  est : « Filii  autem  Israhel 
« ambulaverunt  per  siccum  per  medium  mare  ».  Et  per  Pro- 
10  phetam  Dominus  pollicetur  dicens : « Cum  transieris  per 
« aquas,  tecum  ero  et  flumina  non  operient  te  ».  Illos  enim 
flumina  operiunt,  quos  actiones  huius  saeculi  mentis  pertur- 
batione confundunt.  Nam  qui  sancti  Spiritus  gratia  tenetur 
in  mente,  transit  aquas  et  tamen  fluminibus  non  operietur; 
15  qui  etiam  inter  medias  populorum  catervas  sic  peragit  gressus 
sui  itineris,  ut  non  summittat  actionibus  caput  mentis. 

Ego  quoque,  qui  indignus  ad  locum  regiminis  veni,  in- 
firmitatis meae  conscius  secretiora  loca  petere  aliquando 
decreveram;  sed  superna  mihi  iudicia  adversari  conspiciens 
20  iugo  conditoris  subdidi  cervicem  cordis  hoc  praecipue  per- 
pendens, quia  quaelibet  occulta  loca  sine  gratia  Dei  animam 
salvare  non  possunt;  quod  aliquando  in  ipsis  quoque  con- 
spicimus erratibus  electorum.  Nam  Loth  in  perversa  civi- 
tate iustus  fuit,  in  monte  peccavit.  Sed  ista  cur  dicimus, 
25  cum  maiora  noverimus?  Quid  enim  paradiso  iucundius? 
quid  caelo  securius?  et  tamen  homo  ex  paradiso  peccando 
et  angelus  cecidit  e caelo.  Illius  ergo  nobis,  illius  virtus 
quaerenda  est  et  gratia  postulanda,  sine  quo  nusquam  absque 
culpa,  cum  quo  nusquam  sine  iustitia.  Curandum  ergo  est, 
30  ut  perturbatio  cogitationum  non  exuperet  animum;  nam 
repelli  funditus  nullatenus  potest.  Quisquis  enim  est  in  loco 

1.  Iob,  XXVI,  5.  9.  Ex.  XV,  19. 

2.  Apoc.  XVII,  15.  11.  Is.  XLIII,  2. 

regiminis,  aliquando  necesse  habet  etiam  terrena  cogitare  et 
exteriorum  quoque  curam  gerere,  ut  grex  commissus  valeat 
ad  ea  quae  sibi  sunt  explenda  subsistere.  Sed  magnopere 
semper  providendum  est,  ne  haec  eadem  cura  modum  trans- 
eat, ut,  cum  ad  cor  licenter  admittitur  nimis  excrescere  non 
permittatur.  Unde  recte  per  Ezechielem  prophetam  dicitur: 
« Sacerdotes  caput  suum  non  radent  neque  comam  nutrient; 
« sed  tondentes  attondant  capita  sua  » . Quid  enim  per  si- 
gnificationem sunt  capilli  in  capite,  nisi  cogitationes  in  mente? 
qui  dum  super  cerebrum  insensibiliter  oriuntur,  curas  vitae 
praesentis  designant,  quae  ex  sensu  neglegenti  quia  impor- 
tune aliquando  prodeunt,  quasi  nobis  non  sentientibus  pro- 
cedunt. Quia  igitur  cuncti  qui  praesunt  habere  quidem 
sollicitudines  et  exteriores  debent  nec  tamen  eis  vehementer 
incumbere,  sacerdotes  recte  et  caput  prohibentur  radere  et 
comam  nutrire,  ut  cogitationes  carnales  de  vita  subditorum 
nec  a se  funditus  amputent  nec  rursus  ad  crescendum  nimis 
relaxent.  Ubi  et  bene  dicitur : «Tondentes  tondant  capita 
« sua  )>,  ut  videlicet  curae  temporalis  sollicitudinis  et,  quan- 
tum necesse  est,  prodeant  et  tamen  recidantur  citius,  ne 
immoderatius  excrescant.  Dum  igitur  et  per  amministratam 
exteriorem  providentiam  corporum  vita  protegitur  et  rursum 
per  moderatam  cordis  intentio  non  impeditur,  capilli  in  ca- 
pite sacerdotis  et  servantur,  ut  cutem  cooperiant  et  resecan- 
tur, ne  oculos  claudant. 

Praeterea  epistolas  vestras  recta  plenas  fide  suscepimus 
atque  omnipotenti  Deo  gratias  agimus,  qui  inconsutilem  tu- 
nicam desuper  contextam,  videlicet  Ecclesiam  suam,  vicaria 
confessione  fidelium  in  unitate  gratiae  ab  omni  erroris  scis- 
sione custodit  et  contra  pereuntis  mundi,  ut  ita  dicam,  tot 
culparum  diluvium  ex  multis  lignis  arcam  construit,  in  qua 
electi  omnipotentis  Dei  serventur  ad  vitam.  Nam  cum  vi- 

8.  E/jxh.  XLIY,  20. 

cissim  nobis  fidei  nostrae  confessionem  transmittimus  et  cari- 
tatem nostram  erga  nos  ostendimus,  quid  aliud  in  sancta 
Ecclesia  agimus,  nisi  arcam  bitumine  linimus,  ne  unda  er- 
roris intret  et  vel  spiritales  quosque  tamquam  homines  vel 
5 carnales  tamquam  animalia  occidat? 

Sed  cum  sapienter  a vobis  recta  fides  prolata  sit,  restat 
procul  dubio,  ut  debeatis  pacem  cordium  prudentius  custo- 
dire propter  hoc  quod  Veritas  dicit:  « Habete  sal  in  vobis  et 
«pacem  habete  inter  vos».  Et  Paulus  apostolus  ammonet 
io  dicens:  « Solliciti  servare  unitatem  spiritus  in  vinculo  pacis  ». 
Qui  rursus  ait:  « Pacem  sequimini  cum  omnibus  et  san- 
« ctimoniam,  sine  qua  nemo  videbit  Deum  ».  Quam  vide- 
licet pacem  tunc  nobiscum  veraciter  habebitis,  si  profani 
nominis  superbiam  declinetis  iuxta  hoc  quod  idem  magister 
15  gentium  dicit:  «O  Timothee,  depositum  custodi  devitans 
«profanas  vocum  novitates».  Nimis  quippe  iniquum  est, 
si  hi  qui  praedicatores  humilitatis  facti  sunt  de  vani  nominis 
elatione  glorientur,  cum  verus  praedicator  dicat : « Mihi  absit 
« gloriari  nisi  in  cruce  'domini  nostri  Iesu  Christi  ».  Ille 
20  ergo  vere  gloriosus  est  qui  non  de  temporali  potentia,  sed  pro 
Christi  nomine  in  sua  passione  gloriatur.  In  hoc  itaque  vos 
medullitus  amplectimur,  in  hoc  sacerdotes  esse  recogno- 
scimus, si  repulsa  vanitate  verborum  sanctitatis  locum  cum 
sancta  humilitate  teneatis.  Ecce  enim  in  nefandi  appella- 
25  tione  nominis  scandalizati  sumus  et  non  minimas  querellas 
servamus  in  mente,  promimus  in  voce.  Vestra  autem  fra- 
ternitas novit,  quia  Veritas  dicit : « Si  offers  munus  tuum 
« ad  altare  et  ibi  recordatus  fueris,  quia  habet  frater  tuus  ali- 
« quid  adversum  te,  relinque  ibi  munus  tuum  et  vade  prius 
30  « reconciliari  fratri  tuo,  et  tunc  veniens  offeres  munus  tuum  » . 


9.  Marc.  IX,  50. 
12.  Hebr.  XII,  14. 
16.  I Tim.  VI,  20. 
19.  Gal.  VI,  14. 


25.  Nefanda  haec  appellatio  est 
illa  universalis  de  qua  v.  P.  I, 
pp.  115-135. 

30.  Matth.  V,  23. 

Qua  in  re  pensandum  est,  quia,  cum  omnis  culpa  oblato  sa- 
crificio deletur,  tantum  est  malum  scandali  alieno  corde  gene- 
rati, ut  ab  eo  qui  peccaverit  nec  ipsum  sacrificium  Dominus 
accipiat,  quod  delere  peccatum  solet.  Curate  ergo  cordis 
nostri  scandalum  festine  detergere,  ut  possit  omnipotens  5 
Deus  oblationis  vestrae  sacrificium  acceptabile  habere. 

Praeterea  cum  recta  a vobis  fides  veraciter  atque  sup- 
tiliter  sit  prolata,  inter  eos  quos  secundum  sanctissimas  ge- 
nerales synodos  damnandos  esse  censuistis  Eudoxium  quen- 
dam  vos  damnasse  repperimus,  cuius  nomen  in  Latina  lingua  io 
neque  in  synodis  neque  in  libris  beatae  memoriae  episcoporum 
Epifanii,  Augustini  et  Filastri,  quos  contra  hereticos  praecipue 
disputasse  novimus,  positum  repperimus.  Quod  si  quis  eum 
veraciter  de  catholicis  Patribus  damnat,  eius  procul  dubio 
sententiam  sequimur.  Vos  tamen  si  in  synodica  vestra  epi-  15 
stola  eos  quoque  nominatim  damnare  voluistis  qui  extra 
sanctas  synodos  per  Patrum  scripta  damnantur,  multos  scri- 
ptis suis  vestra  fraternitas  minus  posuit,  si  autem  eos  quos 
generales  synodi  respuunt,  hunc  unum  amplius.  Se4  inter 
haec  sciendum  est,  quia,  ut  nobis  liceat  rectam  fidem  libere  20 
fateri  et  cuncta  quae  agenda  sunt  concorditer  in  pace  dispo- 
nere, pro  serenissimorum  dominorum  vita,  propria  quoque 
subole  incessanter  orandum  est,  ut  omnipotens  Deus  eorum 
pedibus  barbaras  nationes  subiciat,  longa  eis  et  felicia  tem- 
pora concedat,  quatenus  per  christianum  imperium  ea  quae  25 
in  Christo  est  fides  regnet. 


9.  De  Eudoxio  v.  P.  II,  not.  13, 

p.  174. 

12.  Epifanius  hic,  iuxta  clar. 
Hartmann,  ille  Latinus  scholasti- 
cus est  quem  Cassiodorus  iussit  in 
Latinam  linguam  vertere  tres  au- 
ctores rei  historicae  Graecos  Socra- 
tem, Sozomenum,  Theodoretum. 
Huic  unico  complexui  datum  no- 


men est  Historia  tripartita.  Cfr. 
Bardenhewer,  III,  138. 

Augustinus  librum  De  haeresibus 
conscripsit  quem  vides  in  Migne, 
P.  L.  XLII,  coi.  45- 

Philastrius  episcopus  Brixiensis 
(saec.  iv  labente)  librum  De  haere- 
sibus scripsit.  Cfr.  Bardenhewer, 
II,  p.  246. 

XCI. 

Gregorius  I papa  Georgium  presbyterum  et  Theodorum  diaconum 
ecclesiae  Constantinopolitanae  non  diutius  Romae  mansisse  dolet;  exponit 
Christum  ad  inferos  descendentem  solos  illos  a poenis  debitis  liberasse , qui 
5 eum  et  venturum  esse  crediderint  et  praecepta  eius  vivendo  tenuerint. 

S97>  mart- 

Ed.  H:  lib.  VII,  ep.  1$  (I,  p.  457).  Ed.  M:  lib.  VII,  ep.  15.  Jafft,  Reg.  1461  (109^). 

GREGORIUS  GEORGIO  PRESBYTERO  ET  THEODORO  DIACONO 
ECCLESIAE  CONSTANTINOPOLITANAE 

10  Memor  bonitatis  vestrae  atque  caritatis  memetipsum 
valde  reprehendo,  quod  vos  ad  remeandum  citius  relaxavi ; 
sed  quia  semel  ac  secundo  importune  mihi  de  relaxatione 
vestra  vos  insistentes  vidi,  perpendi,  ne  grave  esset,  si  ve- 
stra apud  nos  dilectio  moraretur.  Postquam  vero  cognovi 
15  vos  propter  hiemis  tempus  tam  longo  tempore  in  itinere 
remansisse,  fateor,  citius  dimissos  esse  vos  dolui.  Si  enim 
iter  propositum  vestra  dilectio  peragere  non  valebat,  melius 
fuerat,  ut  apud  me  moram  quam  extra  faceret. 

Praeterea  post  discessum  vestrum  dilectissimis  filiis  meis 
20  diaconibus  narrantibus  agnovi,  quod  dilectio  vestra  dixisset 
omnipotentem  dominum  salvatorem  nostrum  Iesum  Chri- 
stum ad  inferos  descendentem  omnes  qui  illic  eum  Deum 
confiterentur  salvasse  atque  a poenis  debitis  liberasse.  De 
qua  re  volo  ut  vestra  caritas  longe  aliter  sentiat.  Descen- 
25  dens  quippe  ad  inferos  solos  illos  per  suam  gratiam  li- 
beravit, qui  eum  et  venturum  esse  crediderunt  et  praecepta 
eius  vivendo  tenuerunt.  Constat  autem,  quia  post  incarna- 
tionem Domini  nullus  etiam  ex  his  salvari  potest,  qui  fi- 
dem illius  tenent  et  vitam  fidei  non  habent,  quia  scriptum 
30  est:  s«  Confitentur  se  nosse  Deum,  factis  autem  negant  ». 

30.  Tit.  I,  16. 

Biti.  Sanet.  Patr.  (Ser.  VII)  II.  17 

Et  Iohannes  ait : « Qui  dicit,  quia  “ novi  eum  ”,  et  man- 
« data  eius  non  custodit,  mendax  est  » . Iacobus  quoque 
frater  Domini  scribit  dicens : « Fides  sine  operibus  mortua 
« est » . Si  ergo  fideles  nunc  sine  bonis  operibus  non  sal- 
vantur et  infideles  ac  reprobi  sine  bona  actione  Domino  ad  5 
inferos  descendente  salvati  sunt,  melior  illorum  sors  fuit 
qui  incarnationem  Domini  minime  viderunt,  quam  horum 
qui  post  incarnationis  eius  mysterium  nati  sunt.  Quod 
quantum  fatuitatis  sit  dicere  vel  sentire,  ipse  Dominus  testa- 
tur discipulis  dicens : « Multi  reges  et  prophetae  cupierunt  10 
« videre  quae  videtis  et  non  viderunt  ».  Sed  nec  dilectio- 
nem vestram  in  mea  disputatione  immorer,  quid  de  hac 
heresi  Philaster  in  libro  quem  de  heresibus  scripsit  dixerit, 
agnoscat;  cuius  haec  verba  sunt:  « Sunt  heretici  qui  dicunt 
« Dominum  in  infernum  descendisse  et  omnibus  post  1 5 
« mortem  etiam  ibidem  renuntiasse,  ut  confitentes  ibidem 
« salvarentur,  cum  hoc  sit  contrarium  dicente  propheta  Da- 
« vid : “ In  inferno  autem  quis  confitebitur  tibi  ? ” Et  Apo- 
« stolus : “ Quotquot  sine  lege  peccaverunt,  sine  lege  peri- 
(cbunt”».  Cuius  verbis  beatus  quoque  Augustinus  ineo  20 
libro  concordat,  quem  de  heresibus  scripsit. 

Haec  itaque  omnia  pertractantes  nihil  aliud  teneatis,  nisi 
quod  vera  fides  per  catholicam  Ecclesiam  docet:  quia  descen- 
dens ad  inferos  Dominus  illos  solummodo  ab  inferni  clau- 
stris eripuit,  quos  viventes  in  carne  per  suam  gratiam  in  25 
fide  et  bona  operatione  salvavit.  Quod  enim  per  Evauge- 
lium  dicit:  «Cum  exaltatus  fuero,  omnia  traham  ad  me 
«ipsum»,  omnia  videlicet  electa.  Nam  trahi  ad  Deum 
post  mortem  non  potuit  qui  se  a Deo  male  vivendo  se- 
paravit. 3° 

2.  I IOHANN.  II,  4.  p.  256. 

4.  Iac.  II,  20.  18.  Psal.  VI,  6. 

11.  Matth.  Xlil,  17;  Luc.X,  24.  20.  Rom.  II,  12. 

13.  DePhilastrio  v.  P.  II,  not.  2,  28.  Iohann.  XII,  32.  . 

Omnipotens  Deus  sua  vos  protectione  custodiat  ut,  ubi- 
cumque estis,  et  in  anima  et  in  corpore  gratiae  eius  auxi- 
lium sentiatis. 


XCIL 

5 Gregorius  I papa  Eulogium,  episcopum  Alexandrinum,  haereticos  oppu- 
gnantem laudat;  ligna  pollicetur;  sex  minora  Aquitanica  pallia  et  duo 
oraria  mittit;  addit  se  collatum  et  viritheum  non  libenter  bibere;  cogni- 
dium  poscit,  quia  Romae  a negotiatoribus  « nomen  cognidii  et  non  substantia 
comparetur ». 

10  597,  iul. 

EJ.  H:  lib.  VII,  cp.  37  (I,  p.  485).  Ed.  M:  lib.  VII,  ep.  40.  Jaflfc,  Reg.  1483  (1118). 


GREGORIUS  EULOGIO  EPISCOPO  ALEXANDRINO 

Suavissima  mihi  sanctitas  vestra  multa  in  epistolis  suis 
de  sancti  apostolorum  principis  Petri  cathedra  locuta  est 
15  dicens,  quod  ipse  in  ea  nunc  usque  in  suis  successoribus 
sedeat.  Et  quidem  ego  indignum  me  esse  non  solum  in 
honore  praesidentium  sed  etiam  in  numero  stantium  agno- 
sco. Sed  cuncta  quae  dicta  sunt  in  eo  libenter  accepi,  quod 
ille  mihi  de  Petri  cathedra  locutus  est,  qui  Petri  cathedram 
20  sedet.  Et  cum  me  specialis  honor  nullo  modo  delectet, 
valde  tamen  laetatus  sum,  quia  vos,  sanctissimi,  quod  mihi 
impendistis  vobismetipsis  dedistis.  Quis  enim  nesciat  san- 
ctam Ecclesiam  in  apostolorum  principis  soliditate  firmatam, 
qui  firmitatem  mentis  traxit  in  nomine,  ut  Petrus  a petra 
25  vocaretur?  cui  Veritatis  voce  dicitur:  «Tibi  dabo  claves 
« regui  caelorum  ».  Cui  rursum  dicitur  : « Et  tu  aliquando 
a conversus  confirma  fratres  tuos » et  iterum : « Simon 
« Iohannis,  amas  me?  Pasce  oves  meas  ».  Unde  et  cum 

12.  De  Eulogio  v.  P.  I,  not.  6,  27.  Luc.  XXII,  32. 

p.  16.  28.  Iohaxx.  XXI,  17. 

26.  Matth.  XVI,  19. 

multi  sint  apostoli,  pro  ipso  tamen  principatu  sola  aposto- 
lorum principis  sedes  in  auctoritate  convaluit,  quae  in  tri- 
bus locis  unius  est.  Ipse  enim  sublimavit  sedem,  in  qua 
etiam  quiescere  et  praesentem  vitam  finire  dignatus  est ; 
ipse  decoravit  sedem,  in  quam  evangelistam  discipulum  5 
misit;  ipse  firmavit  sedem,  in  qua  septem  annis,  quamvis 
discessurus,  sedit.  Cum  ergo  unius  atque  una  sit  sedes, 
cui  ex  auctoritate  divina  tres  nunc  episcopi  praesident, 
quicquid  ego  de  vobis  boni  audio,  hoc  mihi  imputo;  si 
quid  de  me  boni  creditis,  hoc  vestris  meritis  imputate,  quia  10 
in  illo  unum  sumus  qui  ait : « Ut  omnes  unum  sint,  sicut 
« et  tu,  pater,  in  me  et  ego  in  te,  ut  et  ipsi  in  nobis  unum 
« sint » . Debitum  autem  salutationis  alloquium  persolvens 
indico,  quia  magno  gaudio  exuito,  quod  vos  contra  hereti- 
corum  latratus  adsidue  laborare  cognovi  atque  omnipoten-  15 
tem  Dominum  deprecor,  ut  beatitudinem  vestram  sua  pro- 
tectione adiuvet,  quatenus  per  linguam  vestram  de  sinu 
sanctae  Ecclesiae  omnem  radicem  amaritudinis  evellat,  ne 
rursum  germinans  impediat  multos  et  per  illam  coinqui- 
nentur multi.  Accepto  etenim  talento  cogitatis  quod  prae-  20 
ceptum  est:  «Negotiamini,  dum  venio».  Ego  itaque  etsi 
negotiari  nil  valeo,  lucris  tamen  negotii  vestri  congaudeo, 
hoc  videlicet  sciens,  quia,  etsi  me  participem  operatio  non 
facit,  laboris  vestri  me  participem  caritas  facit,  quia,  sicut 
existimo,  bonum  proximi  etiam  otioso  commune  fit,  qui  de  25 
alterius  actibus  gaudere  communiter  scit. 

Praeterea  ligna  transmittere  volui,  sed  beatitudo  vestra, 
si  essent  necessaria,  non  indicavit;  et  maiora  multum  mit- 
tere possumus,  sed  nequaquam  talis  navis  huc  mittitur, 
quae  haec  capere  valeat.  Minus  autem  mittere  verecundum  30 

7.  Tres  sedes  Romana,  Alexan-  21.  Luc.  XIX,  13. 
drina,  Antiochena  his  verbis  desi-  27.  De  lignorum  transmissione 
gnantur.  cfr.  ep.  VI,  58;  XIII,  45. 

13.  IOHANN.  XVII,  21. 

puto.  Quid  tamen  facere  debeam,  beatitudo  vestra  suis 
mihi  epistolis  innotescat. 

Parvulam  vero  benedictionem  de  amatoris  vestri  sancti 
Petri  ecclesia  sex  minora  Aquitanica  pallia  et  duo  oraria 
5 transmisi;  qui  enim  multum  diligo,  etiam  de  parvis  prae- 
sumo. Habet  enim  ipsa  dilectio  auctoritatem  suam  et  om- 
nino certa  est,  quia  iniuria  non  erit  in  omne  quod  amando 
praesumpserit. 

Suscepi  autem  benedictionem  sancti  evangelistae  Marci 
10  iuxta  brevem  vestris  epistolis  insertum.  Sed  quia  collatum 
ac  viritheum  non  libenter  bibo,  praesumenter  cognidium 
requiro,  quod  in  hac  urbe  post  multa  tempora  vestra  inno- 
tescere transacto  anno  sanctitas  fecit.  Nam  nos  hic  a nego- 
tiatoribus nomen  cognidii  et  non  substantiam  comparamus. 
1 5 Peto  autem,  ut  contra  omnes  amaritudines  quas  in  hac 
vita  patior  vestrae  me  sanctitatis  oratio  fulciat  atque  ab 
his  apud  omnipotentem  Dominum  suis  intercessionibus  de- 
fendat. 


3.  Benedictio  hic  sumitur  pro 
xenio  sive  dono. 

4.  Quid  sub  nomine  Aquita- 
nici pallii  veniat  nescimus,  cum 
quae  ex  Pelagio  in  ep.  ad  Sapan- 
dum  Arelatensem  I-K,  943  et 
Sulp.  Sev.  De  virt.  b.  Martini  col- 
ligimus de  Aquitanicarum  vestium 
paupertate,  minime  conveniant  et 
Gregorio  mittenti  et  Eulogio  acci- 
pienti. 

10.  Brevis  hic  pro  schedula  epi- 
stolae inserta  sumitur. 

Collatum , genus  potionis ; iuxta 
clar.  Du  Cange  colatum  legendum, 
ut  intelligatur  vinum  colatum ; vel 
iuxta  Papiam  a Du  Cange  citatum : 
vinum  purum,  vel  vas  proprium  in 
quo  deportatur.  Vinum  autem  et 


alii  liquores  per  colum , ut  iucun- 
diores  fiant,  transfunduntur,  defae- 
cantur et  depurantur. 

11.  Viritheum  de  quo  multa  ut 
de  cognidio  scripta  sunt,  iuxta 
clar.  Du  Cange  illud  potionis  est 
genus  quod,  ut  scribit  Hieron.  De 
vita  cler.:  « cum  palmarum  fructus 
«exprimitur  in  liquorem,  coctis- 
« que  frugibus  aqua  pinguior  colo- 
« ratur  » . Iuxta  clar.  Hartmann 
ex  Stow.  viritheum  = 6puxeov  = 
Tresterwein , vinum  secundarium 
(Plaut.),  faecatum  vinum  (Hor.), 
italice  vinello. 

Cognidium  aliud  potionis  genus 
iuxta  Hartmann  ex  Stow.  : cogni- 
dium = KtovTCav,  Kovlag  olvog  vi- 
num resinatum. 

xcm. 

Gregarius  I papa  Eulogio,  patriarchae  Alexandrino , iterum  respondet 
cum  Ahramium  Alexandrinum , superioris  ad  eum  epistulae  (X,  illatorem, 
Neapoli  diu  moratum  esse  cognoverit.  De  Agnoitis  exponit . Deesse  sibi 
peritos  Graeci  sermonis  interpretes  queritur.  Addit  de  maioribus  lignis  5 
praeparatis,  quae  transmitti  ob  navis  parvitatem  non  potuerint. 

600,  aug. 

Ed.  H:  lib.  X,  cp.  21  (II,  p.  2S6).  Ed.  M:  lib.  X.  ep.  39.  Jal ft,  Reg.  1790  (1527). 

GREGORIUS  EULOGIO  PATRIARCHAE  ALEXANDRINO 

« Sicut  aqua  frigida  animae  sitienti,  sic  nuntius  bonus  10 
« de  terra  longinqua  ».  Quis  vero  mihi  esse  nuntius  bo- 
nus, quantum  ad  sanctae  Ecclesiae  adiutorium,  potest,  nisi 
vita  atque  incolumitas  suavissimae  mihi  vestrae  sanctitatis, 
quae  ex  percepta  luce  veritatis  et  eandem  Ecclesiam  prae- 
dicationis verbo  inluminat  et  ad  meliorem  viam  morum  15 
suorum  exemplis  informat?  Quotiens  autem  in  corde  meo 
unanimitatem  vestram  relego  atque  in  corde  vestro  fixum 
me  permanere  cognosco,  ago  omnipotenti  Deo  gratias,  quia 
dividi  locis  caritas  non  potest.  Nam  etsi  corpore  longe 
disiungimur,  mente  tamen  semper  indivisibiles  sumus.  20 

Communis  autem  filius  Anatolius  diaconus  suis  mihi 
scriptis  innotuit,  in  urbe  regia  nulla  ecclesiastica,  quaedam 
de  causis  terrenis  mota.  Sed  credo,  quod  prius  haec  mihi 
nuntiaverit,  quam  de  causa  Ecclesiae  beatitudo  vestra  loque- 
retur, et  gaudeo,  quia,  ubi  vos  adesse  contigit,  me  non  ar-  25 
bitror  defuisse;  nam  veritatis  minister,  Petri  sequax  et  san- 
ctae Ecclesiae  praedicator  illa  scio  quia  loqui  potuisti,  quae 
de  sede  Petri  apostoli  per  os  doctoris  sonare  debuerunt. 

9.  De  Eulogio  v.  P.  I,  not.  6,  21.  Anatolius,  post  Sabinianum, 

p.  16.  Constantinopolitanus  apocrisia* 

11.  Prov.  XXV,  25.  rius.  V.  P.  I,  not.  18,  p.  30. 

Ante  hos  autem  dies  Abramio  Alexandrino  veniente 
sanctitati  vestrae  rescripseram,  vel  quid  de  scriptis  vestris 
quae  contra  hereticos  Agnoitas  edidistis  senserim  vel  cur 
tarde  responderim.  Sed  isdem  Abramius  navigii  necessitate 
5 compulsus  diu  perhibetur  in  Neapolitana  civitate  demoratus 
atque  in  eo  sensu,  quod  dudum  scripseram,  ita  rescribo: 
quia  de  doctrina  vestra  contra  hereticos  qui  dicuntur  Agnoi- 
tae  fuit,  valde  quod  ammiraremur,  quod  autem  displiceret, 
non  fuit.  In  eodem  autem  sensu  iam  dudum  communi 
10  filio  nostro  Anatolio  diacono  plurima  scripseram.  Ita  au- 
tem doctrina  vestra  per  omnia  Latinis  Patribus  concordavit, 
ut  mirum  mihi  non  esset,  quod  in  diversis  linguis  spiritus 
non  fuerit  diversus. 

Nam  hoc  quod  de  ficulnea  dixistis  in  eo  sensu  proprie 
15  beatus  Augustinus  loquitur,  quia,  cum  Evangelista  subiunxit : 
« Nondum  enim  erat  tempus  ficorum»,  aperte  cognoscitur, 
quod  per  ficum  Dominus  fructum  in  synagoga  quaesierat, 
quae  folia  legis  habuit,  sed  fructum  operis  non  habebat. 
Non  enim  poterat  creator  omnium  nescire,  quia  fructum 
20  ficus  non  habuit,  quod,  dum  tempus  ficorum  non  esset, 
omnes  poterant  scire.  De  eo  vero  quod  scriptum  est,  quia 
« diem  et  horam  neque  filius  neque  angeli  sciunt  » , omnino 
recte  vestra  sanctitas  sensit,  quoniam  non  ad  eundem  fi- 
lium iuxta  hoc  quod  caput  est,  sed  iuxta  corpus  eius,  quod 
25  nos  sumus,  est  certissime  referendum.  Qua  de  re  in  multis 
locis  isdem  beatus  Augustinus  eo  sensu  utitur.  Dicit  quo- 
que et  aliud,  quod  de  eodem  filio  possit  intellegi,  quia  om- 
nipotens Deus  aliquando  more  loquitur  humano,  sicut  ad 
Abraham  dicit:  « Nunc  cognovi,  quia  times  Deum»,  non 
30  quia  se  Deus  tunc  timeri  cognoverit,  sed  quia  tunc  eundem 


3.  De  Agnoitis  v.  P.  I,  not.  21 , 
p.  30. 

16.  Marc.  XI,  13. 

22.  Cfr.  Matth.  XXIV,  36. 


26.  Cfr.  Aug.  in  Psal.  VI,  1,  34; 
De  divers.  quaest.  LX,  65 ; De  Trin . 

1, 12. 

29.  Gen.  XXII,  12. 

Abraham  fecit  agnoscere,  quia  Deum  timeret.  Sicut  nos 
diem  laetum  dicimus,  non  quia  ipse  dies  laetus  est,  sed 
quia  nos  laetos  facit,  ita  et  omnipotens  filius  nescire  se 
dicit  diem  quem  nescire  facit,  non  quod  ipse  nesciat,  sed 
quia  hunc  scire  minime  permittat.  Unde  et  pater  solus  5 
dicitur  scire,  quia  consubstantialis  ei  filius  ex  eius  natura, 
qua  est  super  angelos,  habet,  ut  hoc  sciat,  quod  angeli  igno- 
rant. Unde  et  hoc  intellegi  suptilius  potest,  quia  incarnatus 
unigenitus  factusque  pro  nobis  homo  perfectus  in  natura 
quidem  humanitatis  novit  diem  et  horam  iudicii,  sed  tamen  10 
hunc  non  ex  natura  humanitatis  novit.  Quod  ergo  in  ipsa 
novit,  non  ex  ipsa  novit,  quia  Deus  homo  factus  diem  et 
horam  iudicii  per  deitatis  suae  potentiam  novit,  sicut  et  in 
nuptiis,  cum  mater  virgo  diceret  vinum  deesse,  respondit: 

« Quid  mihi  et  tibi  est,  mulier?  Nondum  venit  hora  mea  ».  15 
Neque  enim  angelorum  Dominus  horae  subiectus  erat,  qui 
inter  cuncta  quae  creavit  horas  et  tempora  fecerat;  sed  quia 
mater  virgo,  cum  vinum  defuit,  per  eum  miraculum  fieri  vo- 
lebat, statim  ei  responsum  est:  « Quid  mihi  et  tibi  est,  mu- 

te lier?»  Ac  si  aperte  diceretur:  Unde  facere  miraculum  20 
possum,  hoc  mihi  ex  patre,  non  ex  matre  est.  Ex  matre 
enim  mori  poterat,  qui  ex  natura  patris  miracula  faciebat. 
Unde  et  in  cruce  positus  eandem  matrem  moriens  recognovit, 
quam  discipulo  commendavit  dicens:  « Ecce  mater  tua  ». 

Ait  ergo:  « Quid  mihi  et  tibi  est,  mulier?  Nondum  25 
« venit  hora  mea».  Quod  est:  In  miraculo,  quod  ex  tua 
natura  non  habeo,  te  minime  recognosco.  Cum  hora  mor- 
tis venerit,  cognosco  matrem,  quia,  unde  mori  possum,  hoc 
ex  te  habeo.  Itaque  scientiam,  quam  ex  humanitatis  na- 
tura non  habuit,  ex  qua  cum  angelis  creatura  fuit,  hanc  se  30 
cum  angelis,  qui  creatura  sunt,  habere  denegavit.  Diem 
ergo  et  horam  iudicii  scit  Deus  et  homo,  sed  ideo,  quia 

I).  IOHAXN.  II,  4.  24.  IOHANN.  XIX,  7. 

Deus  est  homo.  ' Res  autem  vdlde  manifesta  est,  quia, 
quisquis  Nestorianus  non  est,  Agnoita  esse  nullatenus  po- 
test. Nam  qui  ipsam  Dei  sapientiam  fatetur  incarnatam, 
qua  mente  valet  dicere  esse  aliquid,  quod  Dei  sapientia 
5 ignoret?  Scriptum  est:  «In  principio  erat  verbum,  et  ver- 
« bum  erat  apud  Deum,  et  Deus  erat  verbum.  Omnia 
« per  ipsum  facta  sunt » : si  omnia,  procul  dubio  etiam  iu- 
dicii  dies  et  hora.  Quis  ergo  ita  desipiat,  ut  dicere  prae- 
sumat, quia  verbum  patris  fecit  quod  ignorat?  Scriptum 
10  quoque  est:  « Sciens  Iesus,  quia  omnia  dedit  ei  pater  in 
« manus  » : si  omnia,  profecto  et  iudicii  diem  et  horam. 
Quis  ergo  ita  stultus  est,  ut  dicat,  quia  accepit  filius  in 
manibus  quod  nescit? 

De  eo  vero  loco  in  quo  mulieribus  de  Lazaro  dicit: 
1 5 « Ubi  posuistis  eum  ? » ipsa  specialiter  sensimus,  quae  sen- 
sistis; quia,  si  negant  scisse  Dominum,  ubi  fuerit  Lazarus 
sepultus,  atque  ideo  requisisse,  procul  dubio  compelluntur 
fateri,  quia  nescivit  Dominus,  in  quibus  locis  se  Adam  et 
Eva  post  culpam  absconderant,  cum  in  paradiso  dixit: 
20  « Adam,  ubi  es?»  aut  cum  Cain  corripit  dicens:  « Ubi 
« est  Abel  frater  tuus  ? » Qui  si  nesciebat,  cur  protinus 
adiunxit:  « Sanguis  fratris  tui  de  terra  clamat  ad  me  »? 
Quamvis  hoc  in  loco  Severianus  Gabilli  aliud  loquitur  di- 
cens, quia  hoc  mulieribus  Dominus  quasi  per  increpatio- 
25  nem  dixerit,  quod  mortuum  Lazarum,  ubi  posuerint,  requi- 
sivit,  ac  si  aperte  Evae  culpam  memorans  mulieribus  di- 
ceret: ego  virum  in  paradiso  posui,  quem  vos  posuistis  in 
sepulcro. 


7.  IOHANN.  I,  I. 

II.  IOHANN.  XIII,  3. 

15.  IOHANN.  XI,  34. 

20.  Gen.  III,  5. 

21.  Gen . IV,  9. 

22.  Gen.  IV,  10. 

23.  Severianus  Gabalorum  epi- 


scopus, Chrysostomi  acerrimus 
impugnator,  « in  homiliis  decla- 
« mator  admirabilis  » ut  in  Genn. 
De  vir.  ili.  21;  cuius  quaedam  ho- 
miliae  exstant,  quarum  elenchus 
v.  in  Bardenhewer,  II,  p.  143. 


Digitized  by  U^ooQle 


266 


EPISTOLAE  S.  GREGORII 


Ad  haec  vero  mihi  isdem  communfc  filius  Anatolius 
diaconus  respondit  aliam  quaestionem  dicens:  Quid,  si  obi- 
ciatur  mihi,  quia  sicut  inmortalis  mori  dignatus  est,  ut  nos 
liberaret  a morte,  et  aeternus  ante  tempora  fieri  voluit  tem- 
poralis, ita  Dei  sapientia  ignorantiam  nostram  suscipere  5 
dignatus  est,  ut  nos  ab  ignorantia  liberaret?  Sed  ad  haec 
ei  necdum  respondi,  quia  gravi  nunc  usque  infirmitate  de- 
tentus sum.  Iam  nunc  autem  vestra  coepi  oratione  con- 
valescere et  ei,  si  ita  perfecte  convaluero,  ut  dictare  valeam, 
adiuvante  Domino  respondebo;  de  quibus  vobis  mihi  nihil  10 
dicendum  est,  ne  videar  docere  quae  nostis,  quia  et  medi- 
camina vires  medendi  perdunt,  quae  membris  sanis  ac  for- 
tibus apponuntur. 

Indicamus  praeterea,  quia  gravem  hic  interpretum  dif- 
ficultatem patimur.  Dum  enim  non  sunt,  qui  sensum  de  15 
sensu  exprimant,  sed  transferre  verborum  semper  proprie- 
tatem volunt,  omnem  dictorum  sensum  confundunt.  Unde 
agitur,  ut  ea  quae  translata  fuerint  nisi  cum  gravi  labore 
intellegere  nullo  modo  valeamus. 

Benedictionem  vero  sancti  Marci  evangelistae  et  vestrae  20 
beatitudinis  accepi.  Ligna  autem  transmittere  volui,  sed 
quia  navis  parva  fuit  quae  venit,  ea  portare  non  potuit, 
quamvis  haec  ipsa,  quae  viderunt  Alexandrini  venientes, 
parva  sunt.  Nam  alia  vobis  omnino  maiora  paraveram, 
quae  necdum  ad  Romanam  civitatem  tracta  sunt,  quia  ex-  25 
pectavi,  ut  veniente  Alexandrina  navi  trahi  debuissent,  et 
in  loco  quo  incisa  fuerant  remanserunt. 

Omnipotens  Deus  vitam  vestram  ad  aedificationem 
sanctae  Ecclesiae  per  tempora  longa  custodiat  vobisque 
aspiret,  ut  pro  me  enixius  oretis,  ut  quem  propria  peccata  30 
deprimunt,  vestrae  apud  omnipotentem  Dominum  preces 
levent. 

21.  De  lignis  v.  P.  II,  not.  27,  p.  260. 

XCIV. 

Gregorius  I papa  Quiricum  episcopum  et  ceteros  in  Hiberia  episcopos 
catholicos,  quo  modo  Nestoriani  ad  Ecclesiam  revertentes  in  catholicorum 
numerum  recipiantur,  docet.  Eorum  ad  se  litteras  a legatis  in  urbe  Hie- 
5 rosolymitana  amissas  esse  nuntiat. 

601,  iun.?  iul. ? 

Ed.  H:  lib.  XI,  cp.  $2  (II,  p.  324).  Ed.  M:  lib.  XI,  ep.  67.  Jtffc,  Rcg.  1844(1427). 


GREGORIUS  QUIRICO  EPISCOPO 
ET  CETERIS  IN  HIBERIA  CATHOLICA  ECCLESIA  EPISCOPIS 

10  Quia  caritati  nil  longe  est,  quos  dividunt  loca  iungat 
epistola.  Lator  itaque  praesentium  ad  beati  Petri  aposto- 
lorum principis  ecclesiam  veniens  fraternitatis  vestrae  se 
asseruit  ad  nos  epistolas  accepisse  easque  in  Hierosolymo- 
rum urbe  cum  rebus  quoque  aliis  perdidisse.  In  quibus, 

15  sicut  ipse  ait,  studuistis  inquirere,  sacerdotes  ac  plebes  quae 
Nestorianae  hereseos  errore  confusae  sunt,  cum  ad  ma- 
trem electorum  omnium  catholicam  Ecclesiam  revertuntur, 
utrum  baptizari  debeant,  an  certe  solius  verae  fidei  confes- 
sione eiusdem  matris  Ecclesiae  visceribus  adiungi. 

20  Et  quidem  ab  antiqua  patrum  institutione  didicimus,  ut, 
quilibet  apud  heresim  in  Trinitatis  nomine  baptizantur,  cum 


9.  Dc  Hiberia  v.  P.  II,  not.  1, 
p.  238. 

16.  Nestoriani  a Nestorio  Ger- 
manicia oppidulo  Syriae  oriundo, 
qui  prius  in  Laura  S.  Euprepii 
prope  Antiochiam  monachus  et 
Theodori  Mopsuesteni  discipulus, 
ad  patriarchatum  Constantinopo- 
litanum  elatus  est  an.  427.  Hic 
Verbi  Divini  unionem  hypostati- 
cam negavit  ac  subinde  Deum  vere 
natum, crucifixum  ac  mortuum  esse. 
Docuit  insuper,  B.  Mariam  Virgi- 


nem non  esse  Matrem  Dei  sed 
dumtaxat  Matrem  Christi,  duosque 
in  Christo  distinxit  Filios  quorum 
unus  esset  Filius  Dei  ab  aeterno 
genitus  et  consubstantialis  aeterno 
Patri,  alter  vero  Filius  ex  Maria 
natus,  qui  tantum  gratia  et  adop- 
tione Filius  Dei  esset.  Eius  hae- 
resis  damnata  est  in  Cone.  Rom. 
an.  430  et  Ephes.  oecum.  431. 

20.  Ecclesiae  Romana  atque  Ale- 
xandrina diversa  usae  sunt  disci- 
plina in  receptione  haereticorum, 

ad  sanctam  Ecclesiam  redeunt,  aut  unctione  chrismatis  aut 
impositione  manus  aut  sola  professione  fidei  ad  sinum  ma- 
tris Ecclesiae  revocentur.  Unde  Arrianos  per  impositionem 
manus  occidens,  per  unctionem  vero  sancti  chrismatis  ad 
ingressum  Ecclesiae  catholicae  oriens  reformat.  Monophi-  5 
sitas  vero  et  alios  ex  sola  vera  confessione  recipit,  quia 
sanctum  baptisma,  quod  sunt  apud  hereticos  consecuti,  tunc 
in  eis  vires  emundationis  accipit  cum  vel  illi  per  imposi- 
tionem manus  Spiritum  sanctum  acceperint  vel  isti  per  pro- 
fessionem verae  fidei  sanctae  et  universalis  Ecclesiae  visceri-  10 
bus  fuerint  uniti.  Hi  vero  heretici  qui  in  Trinitatis  nomine 
minime  baptizantur,  sicut  sunt  Bonosiaci  et  Catafrigae,  quia 
et  illi  Christum  dominum  non  credunt  et  isti  sanctum  Spi- 
ritum perverso  sensu  esse  quendam  pravum  hominem  Mon- 
tanum credunt,  quorum  similes  multi  sunt  alii,  cum  ad  san-  15 
ctam  Ecclesiam  veniunt,  baptizantur,  quia  baptismum  non 


ac  eccl.  Africana,  Syriaca  atque 
Asiae-Min.  Illae  enim  ut  validum 
aquae  baptismum  habebant,  dum- 
modo formulae  necessariae  adhi- 
bitae fuissent:  istae  autem  ut  in- 
validum baptisma  haereticorum 
quoquo  modo  collatum,  retine- 
bant. Cfr.  Tert.  De  Bapt.  15  et 
Querela  de  rebaptizandis  inter  Ste- 
phanum  papam  et  S.  Cyprianum. 
In  nostra  Gregorius  Romanum 
morem  confirmat.  Cfr.  Duchesne, 
Origines,  p.  338. 

6.  Monophisitac  ab  Eutychete 
cuiusdam  monasterii  Constantino- 
politani  archimandrita  qui  in  op- 
pugnanda Nestoriana  haeresi  ni- 
mio aestu  abreptus,  in  oppositam 
haeresim  impegit,  et  divinam  hu- 
manamque  naturam  in  Christo  post 
incarnationem  promiscue  confun- 


dens, unicam  in  Christo  admisit 
naturam  nempe  divinam,  a qua 
aiebat  absorptum  fuisse  quidquid 
in  Christo  apparebat  humanum. 
Eius  haeresis  damnata  est  in  Cone. 
Chalc.  (45  0. 

1 2.  Bonosiaci  a Bonoso  Sardicensi 
episcopo  qui  duos  in  Christo  filios 
admittebat,  alterum  aeternum  et 
alterum  temporalem.  Eius  errores 
damnati  sunt  in  Cone.  Capuano 
(321)  cuius  Acta  non  exstant  et  a 
Syricio  papa  in  ep.  ad  Anysium . 
Cfr.  Ambr.  ep.  IX,  190;  Sozom. 
H.  E.  V,  15. 

Catafrigae  ita  a Montano  ap- 
pellati ex  vico  Phrygiae  quodam 
orto,  qui  sibi  eximium  Spiritus 
sancti  donum,  immo  personam 
ipsam  arrogabat,  atque  finem 
mundi  proximam  praedicabat. 

fuit,  quod  in  errore  positi  in  sanctae  Trinitatis  nomine  mi- 
nime perceperunt. 

Nec  potest  hoc  ipsum  baptisma  dici  iteratum,  quod,  sicut 
dictum  est,  in  Trinitatis  nomine  non  erat  datum.  Nesto- 
5 riani  vero  quia  in  sanctae  Trinitatis  nomine  baptizantur, 
sed  eos  iudaicae  perfidiae  similes  incarnatione  unigeniti  suae 
hereseos  error  obscurat,  ad  sanctam  Ecclesiam  catholicam 
venientes  de  verae  fidei  firmitate  et  confessione  docendi 
sunt,  ut  unum  eundemque  Dei  et  hominis  filium  Deum 
10  dominum  Iesum  Christum  credant,  ipsum  existentem  in 
divinitate  ante  saecula  et  ipsum  factum  hominem  in  fine 
saeculorum,  quia  « verbum  caro  factum  est  et  habitavit  in 
«nobis».  Verbum  vero  carnem  dicimus  factum  non  inmU- 
tando  quod  erat,  sed  suscipiendo  quod  non  erat.  Incar- 
15  nationis  enim  suae  misterio  unigenitus  patris  nostra  auxit, 
sua  non  minuit.  Una  itaque  persona  est  verbum  et  caro, 
sicut  ipse  ait:  « Nemo  ascendit  in  caelum,  nisi  qui  descen- 
« dit  de  caelo,  filius  hominis».  Qui  filius  Dei  in  caelo, 
erat  filius  hominis  qui  loquebatur  in  terra.  Hinc  Iohannes 
20  ait:  « Scimus,  quia  filius  Dei  venit  et  dedit  nobis  sensum». 
Qui  nobis  quem  sensum  dederit,  ilico  subiungit:  « Ut  co- 
« gnoscamus  verum  Deum  ».  Quem  hoc  loco  verum  Deum 
insinuat,  nisi  patrem  omnipotentem?  Sed  quid  etiam  de 
omnipotente  filio  sentiat,  adiungat:  «Et  simus  in  vero  filio 
25  «eius  Iesu  Christo  ».  Ecce  ait  verum  Deum  patrem,  ve- 
rum filium  eius  Iesum  Christum.  Quem  verum  filium  quid 
esse  sentiat,  apertius  oste  idat : « Hic  verus  Deus  et  vita  ae- 
« terna».  Si  igitur  iux*  errorem  Nestorii  alius  verbum 
atque  alius  esset  homo  I us  Christus,  qui  verus  est  homo, 
30  utique  verus  Deus  no  1 esset  et  vita  aeterna.  Sed  unige- 
nitus filius  verbum  air  iccula  factus  est  homo.  Hic  est 

13.  IOHANN.  I,  14.  20  I I*»HANN.  .V,  20. 

l8.  IOHANN.  III,  13. 

ergo  verus  Deus  et  vita  aeterna.  Certe  cum  hunc  sancta 
virgo  conceptura  esset  et  loquentem  ad  se  angelum  audi- 
ret, ait:  a Ecce  ancilla  Domini,  fiat  sicut  dicis  ».  Quae  cum 
eum  concepisset  et  ad  Elisabeth  cognatam  suam  pergeret, 
ab  eadem  Elisabeth  protinus  audivit : « Unde  ego  digna,  ut  5 
« mater  domini  mei  veniat  ad  me?  » Ecce  eadem  virgo  et 
ancilla  Domini  dicitur  et  mater.  Ancilla  enim  Domini,  quia 
verbum  ante  saecula  unigenitus  aequalis  patri,  mater  vero, 
quia  in  eius  visceribus  ex  sancto  Spiritu  qua  eius  came 
factus  est  homo.  Nec  alterius  ancilla,  alterius  mater  quia,  10 
dum  unigenitus  Dei  existens  ante  saecula  ex  eius  utero  natus 
est  homo,  investigabili  miraculo  facta  est  et  ancilla  hominis 
et  mater  verbi  per  carnem.  Non  autem  prius  in  utero  vir- 
ginis caro  concepta  est  et  postmodum  divinitas  venit  in 
carne,  sed  mox  verbum  venit  in  utero,  mox  verbum  servata  1 > 
propriae  virtute  naturae  factum  est  caro.  Et  perfectus  homo, 
id  est  in  veritate  carnis  et  animae  rationalis,  natus  est  per 
uterum  virginis  filius  Dei.  Unde  et  unctus  prae  partici- 
pibus dicitur,  sicut  Psalmista  ait:  « Unxit  te  Deus  Deus  tuus 
« oleo  laetitiae  prae  consortibus  tuis  » . Unctus  quippe  est  20 
oleo,  dono  videlicet  Spiritus  sancti.  Sed  prae  consortibus 
unctus  est,  quia  omnes  nos  prius  peccatores  homines  exi- 
stimus  et  postmodum  per  unctionem  sancti  Spiritus  sancti- 
ficamur. Ipse  autem  qui  existens  Deus  ante  saecula  per 
sanctum  Spiritum  in  utero  virginis  homo  conceptus  est  in  fine  25 
sacculorum  ibi  ab  eodem  Spiritu  unctus  est,  ubi  conceptus. 
Nec  ante  conceptus  est  et  postmodum  unctus  est,  sed  hoc 
ipsum  de  Spiritu  sancto  ex  carne  virginis  concipi  a sancto 
Spiritu  ungucri  fuit.  Hanc  igitur  veritatem  nativitatis  eius, 
quicumque  a perverso  errore  Nestorii  revertuntur,  coram  30 
sancta  fraternitatis  vestrae  congregatione  fateantur  eundem 


3.  Luc.  I,  38.  20.  Psah  XLIV,  8. 

6.  Luc.  I,  43. 

Nestorium  cum  omnibus  suis  sequacibus  ac  reliquas  here- 
ses  anathematizantes.  Venerandas  quoque  synodos  quas 
universalis  Ecclesia  recipit  se  recipere  et  venerari  promit- 
tant, et  absque  ulla  dubitatione  sanctitas  eos  vestra  servatis 
5 eis  propriis  ordinibus  in  suo  coetu  recipiat,  ut,  dum  et  per 
sollicitudinem  occulta  mentis  eorum  discutitis  atque  eos  per 
veram  scientiam  recta,  quae  tenere  debeant,  docetis  et  per 
mansuetudinem  nullam  eis  contrarietatem  vel  difficultatem 
de  propriis  suis  ordinibus  facitis,  eos  ab  antiqui  hostis  ore 
10  rapiatis  et  tanto  vobis  apud  omnipotentem  Deum  aeternae 
gloriae  crescat  retributio  quanto  multos  colligitis,  qui  vo- 
biscum  in  Domino  sine  fine  glorientur.  Sancta  itaque  Tri- 
nitas orantes  pro  nobis  sua  vos  protetione  custodiat  vobis- 
que  in  amore  suo  dona  adhuc  multipliciora  concedat. 

15  Data  die  x kalendarum  Iuliarum  indictione  mi. 

Abramius  (Alexandrinus)  263  l. 
Acephali  239  *7. 
actionarius  523,  5727. 

Adelphius  248  l. 

Adriaticum  (mare)  23  »3. 
Adulovaldus  230  I0,  231  6. 
Agilulfus  17729,  2224,  227 8. 
Agnae  S.  (oratorium)  67  XI. 
Agnellus  (epus  Fundensis)  165  21. 
Agnoitae  3021,  2633,  2652. 

Ago  3 3 8. 

Alexander  (dominus)  97. 
Alexander  (vir  magnificus)  57  x3. 
Alexandria  16  x9. 

Alexandrina  (ecclesia)  16 x5,  1735. 
Alleluia  202  23,  203  3. 
amula  584. 

Anastasius  (epus  Antiochenus)  9 l6, 
12  x3,  25  x4,  78  3. 

Anastasius  (religiosus)  67  I0. 
Anatolius  (apocrisiarius)  30  l8, 
26221,  266  x. 

Andreas  (epus  Nicopolitanus) 
106  23. 

Andreas  (vir  nobilis)  2020. 
Andreae  et  Thomae  Ss.  (mona- 
sterium) 99  7. 

Angli  (pueri)  68  x3  - decem  millia 
baptizantur  174  7 - Angi,  gens 
17020,  17321,  184 l8. 

Bibi.  Sanet.  Patr.  (Scr.  VII)  11. 


Anthemius  (subdiaconus)  94  27, 
96  X2. 

Antichristus  12224,  210 x. 

Antoninus  (defensor)  47  l6,  553, 
58»,  63»  658. 

Aquitanica  (pallia)  261  4. 

Archidiaconus  cum  mulieribus  non 
cohabitet  1 1 2 l6. 

Aregis  (dux)  217  x3. 

Aregius  (epus  Vapicensis)  147  x3. 

Ariulfus  (dux)  215  x5,  216 l6,  217  x3, 
218  6,  21925. 

Arius  90  25,  242  8 - eius  haeresis 
178  24. 

Augustinus  363,  168  x4,  169 l6, 
1 70  25. 

Autharit  2424,  216 2. 

Bacauda  (epus  Formiensis)  49, 
165  22. 

Bacauda  (monacus)  46  6. 

Balbinus  (epus  Rosellanus)  75  6. 

Basilius  (S.)  174  l6. 

Baptisma  cum  mersione  trina  1 92 17 
- unica  19224  - Trinitatis  no- 
mine datum  267  2i  - ab  haere- 
ticis non  datum  268  I2. 

Benedictio  - S.  Petri  24  x5,  183  9, 
261  3-  S.  Marci  18  x,  284,  261  3, 
269  20. 

17* 


Digitized  by  ^ooQle 


274 


INDEX 


Benenatus  (notarius)  63  7. 
Bonifatius  (defensor)  12  I2,  9823. 
birrus  1 76  21. 

Bonosiaci  (haeretici)  268  12. 
brandeum  199  22 . 

Brunichilda  148  6,  170*4. 
burdatio  5 1 25,  545. 
buxis  199  22. 

Callinicus  (exarcha)  160 ‘5. 
Campana  (domina)  587. 
Campania  (provincia)  58  *3. 
Campanianus  (magister  militum) 
54  i». 

Candidus  35  **,  68  8,  16822,  17 1 16. 
Canusina  (ecclesia)  55  l8. 
cardinalis  presbyter  75  12. 
Castorius  (epus  Ariminensis)  99  6. 
Castorius  (notarius)  194  *,  2484. 
Castus  (magister  militum)  222  15. 
Catacumbas  (locus  ad)  200  27. 
catenae  S.  Pauli  201  23. 
Catafrigae  268  12 . 

Catenensium  (civitas)  42  4,  204 12. 
cellaria  5 3 28. 
cereus  paschalis  33  *9. 
Chalcedonense  (Concilium)  90  28, 
1 19 6,  128  28,  175  26?  242  **,  2483. 
Childebertus  135  ",  136/,  1388. 
chrisma  ad  baptizandos  ungendos 
1 14  4. 

cimiliarchium  98  *4. 

Cinciana  (massa)  56  28. 

Citonatus  (vir  magnificus)  44  12. 
Classitana  (civitas)  100  *5. 
Claudius  (abbas)  100 l6,  21725, 
249  »4. 

clericorum  ' disciplina  exercenda 
1 1 2 is. 

codices  Gregorii  operum  157-  Ro- 
mani veriores  quam  Graeci  24812. 
cognidium  261  12. 
collatum  261  io. 


coloni  167  *4. 

colonarium  (ius)  167  l8. 

Columbus  (epus  Numidiae)  235  8, 
213  12. 

Concilia  quatuor  Gregorius  vene- 
ratur 3024,  136 IO,  242  8 - simul 
cum  quinto  91  2. 

Concilia  (provincialia)  bis  in  anno 
celebranda  no  5,  13628,  146*5. 

Constantina  (augusta)  121  *,  1982, 
223  20. 

Constantina  (abbatissa)  71  6. 

Constantinopolitana  ( Ecclesia  ) 
20220  _ eius  errores  174*9  - 
Sedi  apostolicae  subiecta  205 1 - 
syn.  Chalc.  et  Ephes.  falsavit 
248  5 - Constant,  concilia  90  26, 
2429  - urbs  298. 

Constantinus  (princeps)  221  4. 

Constantius  (epus  Mediolanensis) 
106  23,  235  2o?  242  29. 

corpus  die  Dom.  lavandum  2 1 1 8. 

Corsica  224  *°. 

Crotona  23  23. 

Cyprianus  (S.)  238  I0. 

Cyriacus  (epus  Constantinopolita- 
nus)  25024. 

Cyriacus  (abbas)  62  *5,  1 1 2 9,  1155, 
127*4,  205*9,  20629. 

Cyrillus  (S.)  91  6. 

Dalmatiae  (epi)  149  *7. 

Damasus  (papa)  203  5. 

descensus  ad  inferos  2-57  25. 

Desiderius  (epus  Galliae)  34  9, 
141  *. 

Dioscorus  90  29,  242  *°. 

Dominica  (domina)  99. 

dominica  die  ab  opere  abstinen- 
dum 21 1 *6. 

Dominicus  (epus  Carthaginiensis) 
2459. 

Dominicus  (secretarius)  54  26. 

Domitianus  (epus  metrop.  Meliti- 
nensis)  137. 

Donatistae  2353,  236«,  240  27, 
243  26. 

Ecclesia  catholica  23029,  25823, 
267  *7  - universalis  271  3 - san- 
cta 27  28,  208  23,  241 29,  266  29. 
Ecclesiae  generalis  consuetudo 
1945,  1954. 

Ecclesius  (epus  Clusinus)  37  *3. 
Ephesinum  (Concilium  I)  9027, 
242  10. 

Epiphanii  (S.)  testimonium  1 74  16 
- libri  256  12. 

Eptatici  (codex)  67  *9. 

Esycia  (domina)  98. 

Etherius  (epus  Lugdunensis)  141 l. 
Eudoxius  174*3,  2569. 

Eulogius  (epus  Alexandrinus)  166, 
2823,  2928,  78  *,  259*2,  2629. 
Eumorphiana  (insula)  96  *6. 
Eunomius  9026. 

Eupaterius  (magister  milit.)  17623. 
Eudochia  (domina)  9 8 
Euplus  (conductor)  54  «• 

Eusebius  (epus  Thessalonicensis) 
106  22 

Eusebius  (abbas)  675. 

Eusebius  (dominus)  64  *3. 
Eutychetes  9028,  242  11 . 

Evangelii  quatuor  libri  90  23. 
Extranea  (ancilla  Dei)  573°. 

Fantinus  (defensor)  542,  571. 
Fanum  (civitas)  21722. 

Felix  (epus  Sipontinus)  697,  1129. 
Felix  (abbas)  975. 

Felix  (conductor)  587. 
filacta  231  6. 

Francia  222  6. 
frumentum  502,  60  7. 

Fulloniacus  (fundus)  45 **. 


Galli  (episcopi)  35  10. 

Galliarum  solidi  68  *5. 

Gaudiosus  (presbyter)  71  3. 
Gaudiosus  (primicerius)  1967. 
Gelasius  (subdiaconus)  66  23. 
Genuenses  partes  22929. 

Georgius  (presbyter)  25026. 
Gerdinnae  (fundus)  45  12. 
Germaniae  (episcopi)  17326, 
Gothorum  gens  1 78  24. 

Graecia  200  *9. 

Graeci  quidam  200  5 - monachi 
200  *4. 

Grammaticae  expositio  354. 
Grego ria  (cubicularia)  18  *4. 
Gregorii  (S.)  testimonium  1746. 
Gregorius  (epus  Antiochenus)  782. 
Gregorius  (epus  Agrigentinus) 
59  17- 

Gregorius  (abbas)  45  8. 

Gregorius  (praefectus  praetorio) 
222  *4. 

Hebraei  ne  graventur  166  *4  - Pa- 
normi degentes  1722  - Romae 
degentes  172  *.  - Vide : Iudaei. 
Hiberia  (provincia)  238  *,  2679. 
Hieronymus  (S.)  203  4. 
Hierosolymorum  partes  3020, 203  3. 
Hilarus  (chartularius)  2354. 
Histriae  episcoporum  causa  216  *4. 
Honorata  (ancilla  Dei)  67  M. 
Honoratus  (diaconus)  94,  1 50  *9, 

155  8,  15631. 

Iaderae  populus  15720. 

Ianuarius  (epus  Caralitanus)  1074, 
108  »7,  112  8,  1 14  M.' 

Iba  91  3. 

imaginum  adoratores  205  25,  2077. 
infantes  baptizandi  no'9. 
inferos  (descensus  ad)  25725. 

Iob  (expositio  in)  193  7. 

Iohannis  Bapt.  capilli  183  44. 
Iohannes  (papa  III)  192  25. 
Iohannes  (epus  Constanti  nopoli- 
tanus)  39,  1188,  121  29,  12522, 
13325,  24720,  248”,  24923. 
Iohannes  (epus  Hierosolimitanus) 
78  3. 

Iohannes  (epus  Ravennates)  193 
215  I2. 

Iohannes  (epus  Corinthensis)  107  *. 
Iohannes  (epus  Cretensis)  107  2. 
Iohannes  (epus  Larissaeus)  107  3. 
Iohannes  (epus  Laurinensis)  67  6. 
Iohannes  (epus  Primae  Iustinia- 
nae)  107  x. 

Iohannes  (epus  Scodritanus)  1072. 
Iohannes  (epus  Surrentinus)  94  28. 
Iohannes  (epus  Syracusanus)  202  b. 
Iohannes  (notarius)  54  J9. 

Iohannis  et  Athanasii  causa  1 3 3 I0, 
24647,  24814,  24922. 

Iohannis  et  Stephani  Ss.  mona- 
sterium 100  J4. 

Ioseph  iudaeus  169  8. 

Iovis  laudes  357. 

Isidorus  (diaconus)  1729. 

Italia  23  24,  12320,  220  *3  1% 

225  11  13. 

Italica  (patricia)  91  23. 

Iudaei  multi  in  massis  Ecclesiae  61 9 

- Caralitani  176  J4  - Lunen- 
ses 166  24  - Terracinenses  1639 

- suo  loco  restituantur  1 1 3 J7 

- vi  ad  baptismum  perducti 
1 64  x7  - mancipia  Christiana 
non  habeant  166  ]7,  177  2 -in- 
suis praeiudicium  non  habeant 
171  27,  177  13-  in  Iudaeos  con- 
stitutio 180  l8.  - Vide:  Hebraei. 

indicum  perversitas  27  9. 
Iustinianus  (imperator)  23026. 
Iustinus  (praetor)  43  11  - exprae- 
tor  59  !4. 


I ustus  (clericus)  95  28. 

Kyrit  ekison  apud  Graecos  202  24 
- apud  Latinos  203 15. 

Laici  ne  episcopi  fiant  1392, 
144  15. 

Langobardi  12 2,  17  I0,  2324, 

24  1 *4,  123  16  24,  219  29,  220  J4, 
224  *4,  2307  - Langobardus 
24  18  29. 

lapsi  ad  ordines  non  accedant 
1 13  *5. 

Laurentii  (S.)  corpus  199  10  - mo- 
nasterium 7 1 6. 

Laurentius  (presbyter)  362. 

Leander  (epus  Hispalensis)  14  20, 
191  8. 

Leo  (papa  I)  200  4 - eius  tomus 
231  2. 

Leo  (epus  Catinensis)  59  l7. 

Leo  (exconsul)  60 10,  220  7. 

Liberatus  (negotiator)  5627. 

libra  5024  - auri  5920  - maior 

515. 

lignum  dominicae  crucis  183  x3  - 
lignorum  cultus  173  22,  221  J4. 

Longinus  (strator)  103  x7. 

Luminosus  (abbas)  997. 

Macedonius  90  26,  1 18  28,  242  9. 

Malchus  (episcopus)  218  I2. 

Mancipia  christiana  Iudaei  non 
habeant  48  3. 

Manichei  (dogma)  247  J. 

mappula  197  21 . 

Marinianus  (epus  Ravennates)  329, 
100  10,  107  3,  249  I0,  267  *3. 

Marinus  (dominus)  98. 

Martinianus  (abbas)  65  4. 

massa  (Ecclesiae)  58 l8,  61  9. 

Mauricius  (Augustus)  1039,  1 1 5 

2197. 

Maximianus  (epus  Syracusanus) 
986 

Maximianus  (epus  Numidiae) 
235  “• 

Maximus  (Salonitanus)  1 24  J5, 
1518,  152*,  15528,  1565, 

158  I0,  159  *9. 

Maximus  (subdiaconus)  58  *7. 

Mellitus  (abbas)  36*. 

metropolita  194  21 , 195725. 

Michaelius  (defensor)  1 96  s. 

milites  ad  ordines  non  recipian- 
tur 107  6. 

Mimiulf  2430. 

Missa  in  monasteriis  ab  episcopis 
non  fiat  99  l6. 

monachorum  disciplina  95  7. 

monastria  244. 

Monophisitae  2685. 

Monosteum  (monasterium)  57  21 , 
61  9. 

Montana  70  J9. 

Montanus  268  M. 

mulieres  sacerdotibus  non  coha- 
bitent 147  io. 

Mustelus  23520. 

Narnia  222  3. 

Narses  (comes)  7 J9,  246  25. 

Natalis  (epus  Salonitanus)  2 1 7 8. 

Neapolitana  (urbs)  217  2,  265  5. 

Nestorius  9027,  11825,  242 10, 
269  28,  270  3°  - eius  haeresis 
267 16  - eius  asseclae  in  Trinita- 
tis nomine  non  baptizantur  269  8. 

Nicenum  (Concilium)  90  25,  242  8. 

Nordulphus  2162,  220  6. 

Oportunus  (epus  Aprutinus)  36  12. 

orarium  261  4. 

oratio  Dominica  202  24  - reci- 
tanda post  canonem  203  23  - 
ante  Panis  fractionem  204  4. 


ordines  non  iterandi  21729. 

originarii  167  *4. 

Pallium  138*9,  160 10  — extra 
missarum  solemnia  non  uten- 
dum 194  21,  1957. 

Palmaria  (insula)  97  14. 

Panormitanum  (territorium)  45  9, 
63  8,  67 

Pantaleo  (praefectus  praetorio) 
240  20. 

Paterius  (notarius)  71  30. 

Patres  (SS.)  - Romani  et  Graeci 
31  6 - eorum  scripta  256*7. 

patrimoniolum  Eccl.  Romanae 
16823,  171  17. 

patrimonium  Galliae  68  11  - Dal- 
matinum  218  *5  - Siciliae  44  *7. 

Pauli  (S)  - eccl.  in  palatio  impera- 
toris erigenda  198  *5  - eius  caput 
198 16  - basilica  Romana  200  *5  - 
Pauli  et  Petri  corpora  19821. 

Paulinus(epus  Tauriacensis)  1557, 
156  30. 

Paulus  (episcopus)  244  25. 

Paulus  (quondam  episcopus)  98 

Pelagius  (papa  II)  1265,  240  1 - 
decessor  meus  19825,  1999. 

Pelagius  (epus  Tomiacensis)  168  8. 

Pelagius  (haereticus)  247  22  - eius 
haeresis  247  3. 

Persica  theca  231  8. 

Perusia  222  3. 

Petrus  (S.)  Apostolorum  princeps 
16  l8,  1 19  6,  121  6,  1237  io^ 

13425,  14016,  I52i4,  15325, 

l8o  4,  23O  l6,  242  2°,  259  M, 

267  11  - S.  Petri  clavis  24  *9  - 
S.  Petri  corpus  60  *5,  183  9, 
19826  _ s.  Petri  limina  1024, 
1224,  772  _ s.  Petri  natalis 
43  6>  59  12  “ S.  Petri  res  24  8,  - 
S.  Petri  sedes  3 1 48  16 , 262  2-3. 

Petrus  (epus  Terraciniensis)  1637, 
166  4. 

Petrus  (diaconus)  1967. 

Petrus  (subdiaconus)  41  *4,  42 xo, 
45  7,  49  w- 

Petrus  (conductor)  54  *,  59 IO,  6 1 6. 
Petrus  (quondam  Iudaeus)  176*5. 
Philastrius  256*2,  258  *3. 

Phoca  (imperator))  228  6. 
pictura  pro  lectione  idiotis  207  *8. 
Populoniensis  Ecclesia  757. 
Praetoritanum  (monaster.)  65  22 , 
67  20 . 

Pretiosus  (servus  Dei)  63  2S. 
Privatus  (abbas)  66  4. 

Probinus  (presbyter)  155,  1806. 
Probus  (abbas)  227  **. 

Prosper  (responsalis)  245  10. 
Pudentiana  Ecclesia  235  2°. 

Quiricus  (epus  Hiberiae)  267 8* 

Ravennas  civitas  33*9,  19637  - 
Ecclesia  10 1 10,  195  I0. 
Reccaredus  (rex)  178  20,  192  6. 
redemptio  captivorum  23  *7,  69  **, 

216  24. 

Redemptus  65  l6. 

Regulae  Pastoralis  liber  1 5 2. 
rescella  $3  28. 

responsalis  11920,  1215,  1243, 

126  13,  132  2*. 

Roma  civitas  332,  216  l8,  222  *, 
266  25  - urbs  72  3,  216  *6. 
Romana  Ecclesia  45  11  20 , 56  10, 
202  *9  - Romanae  leges  1 66  *5  — 
partes  200  7 - Romanus  ponti- 
fex 102*7,  1959,  19728  - Ro- 
mani cives  7029,  199*9,  201  5, 
209  36 , 222  5. 

Romanus  (exarcha)  1 1 24,  216  *3, 

217  5. 

Romanus  (defensor)  61  8. 


rustici  - gravati  50 x,  52  1 - 
eorum  nuptiae  52  *3  - infide- 
les 112  «,  113  9. 

Rusticianus  57  I2. 

Sabbatum  non  observandum 
210  24. 

Sabinianus  (diaconus)  144,  17*5, 
23  l6,  11928,  1 21  5,  126*4, 

133  24. 

Salpingus  Iudaeus  555. 

Samnium  67  8. 

Sardinia  (insula)  11210,  22325. 

Saturninus  58  6. 

Sava  248  *. 

scolasticus  58**,  2042. 

scribo  64  20. 

Sebastianus  (epus  Resiniensis)  1 1 9. 

Secundus  (abbas)  230*5. 

Secundus  (servus  Dei)  2 50  *4. 

Sedes  apostolica  12828,  2052, 

230 28,  235  *6. 

Serenus  (epus  Massiliensis)  168  8, 
205  *6,  206  *9. 

Servus  Dei  (diaconus)  51  21,  549, 
56  32. 

Severianus  (epus  Gabalorum) 
265  23. 

Severus  (epus  Aquileiensis)  76  7 - 
schismaticus  217  *7. 

Sicilia  1222,  41**,  459,  46*5, 
478,  569,  58»,  59 "».67 7, 
202  *7,  204  *7  - Siciliae  praetor 
43  I2« 

simoniaca  haeresis  13726,  I39  24> 
141  24. 

Sisinnius  (iudex)  67  8. 

Spania  180  5,  1918. 

Spesindeo  (praeses)  17624. 

Stephanus  (chartularias)  224  *7. 

subdiaconi  - uxoribus  non  mi- 
sceantur 56  **  - spoliati  [in  mis- 
sis] incedant  202  24,  203  8. 

Subpatriana  542. 
subpostorium  54  24. 
sudarium  (s.  Pauli)  201  2°. 
Syagrius  (epus-  Augustodunensis) 
1411,  147  23>  20522. 
synagoga  177  *3. 

Synodica  epistola  4 8. 

Theoctista  4 l8,  20  2S. 
Theodolinda  (regina)  227  8,  227  28, 
241  26. 

Theodora  (augusta)  239  16 . 
Theodoretus  91  6. 

Theodori  (S.)  Monasterium  45  9. 
Theodorus  (epus  Massiliensis) 
164  6. 

Theodorus  (epus  Mopsuestenus) 
91  4. 

Theodorus  (diaconus)  25027. 
Theodorus  (dominus)  97. 
Theodosiaci  (milites)  216  *9. 
Theodosius  54 6,  5730. 
titulus  [possessionis  tabella]  22420. 
Transpadanae  partes  24  l8. 


Tres  capituli  2382,  239  *,  240  10. 

Tribunus  (clericus)  69 

Universalis  episcopi  appellatio 
1189,  1223,  134 8,  175  4 - Ro- 
mano pontifici  donata  1196, 
128  28,  ^5  27. 

Urbicius  (epus  Dyrracitanus) 
106  22. 

Urbicius  (praepositus)  67  *3. 

Varoniana  (massa)  54 *9. 

Venantius  (epus  Perusinus)  37  13. 

Venantius  (epus  Lunensis)  166  23. 

Venantius  (exmonachus)  91  23. 

Vergilius  (epus  Arelatensis)  1 36  8, 
137*3,  141  1,  1646. 

Victor  (epus  Panormitanus)  59 8, 
171  26. 

Victor  (epus  Africae)  243  I2. 

Vigilius  (papa)  239*5. 

Vigilius  (diaconus)  249  11 . 

Viritheum  261 

EPISTOLARUM  NUMERICUS. 


I,  i Pag-  4i 

I.  2 43 

I,  4 3 

I,  5 4 

L 6 7 

L 7 9 

I.  9 45 

L 15 75 

L 16 76 

L 24 77 

1-33 9i 

L 34 163 

L 39* 46 

I,  40 94 

I.  41 191 

I,  42 49 

L 45 164 

I,  48 96 

L 70 59 

II,  6 165 

II,  38 61 

II,  45 215 

II,  46 235 

II,  49 237 

IU,  49 97 

HI,  54 193 

III,  61 103 

IV,  9 108 

IV,  16 149 

IV,  17 69 

IV,  20 151 

IV,  21 166 

IV,  26 1 12 

IV,  30 198 

IV,  32 240 

IV,  33 241 


IV,  35 243 

IV,  57 170 

V,  3 245 

V,  36 218 

V,  37 1 1 5 

V,  38 223 

V,  39 120 

V,  40 n 

V,  43 13 

V,  44 125 

V,  45 133 

V,  49 99 

V,  53 14 

V,  59 135 

V,  60 138 

VI,  10 68 

VI,  12 70 

VI,  14 246 

VI,  24 249 

VI,  25 152 

VI,  26 155 

VI,  46 157 

VI,  50 168 

VI,  50* 169 

VI,  58 15 

VII,  5 250 

VII,  15 257 

VII,  22 18 

VII,  23 23 

VII,  37 259 

VIII,  2 25 

VIII,  10 106 

VIII,  17 IOO 

VIII,  25 17 1 

VIII,  29 172 

IX,  1 114 

IX,  26 Pag.  202  X,  21 Pag.  262 

IX,  46 148  XI,  10 206 

IX,  66 226  XI,  21 32 

IX,  67 227  XI,  34 34 

IX,  175 28  XI,  36 183 

IX,  176 159  XI,  52 267 

IX,  195 176  XII,  3 36 

IX,  208 205  XIII,  3 . 209 

IX,  218 140  XIII,  34 228 

IX,  228 178  XIV,  12 229 

X,  14 29  XIV,  15 37 

ra. 

COMPARATIO  NUMERORUM 

INTER  EDITIONES  EWALD-HARTMANNIANAM  ET  MAURINAM 
PRO  EPISTOLIS  IN  NOTIS  CITATIS 

Ewald-Hartmann  Macrini  Ewald-Hartmank  Macrini 

i,  3 1,  3 ni,  33 in,  33 

I,  8 I,  8 III,  37 III,  38 

I,  18 I,  18  III,  41 III,  42 

I,  25 I,  26  III,  42 III,  43 

I,  27 I,  28  III,  46 III,  47 

I,  32 I,  33  «I.  47 HI,  48 

I,  38 I,  40  III,  48 III,  49 

I,  39 I,  4i  IU,  52 III,  53 

I,  44 I,  44  IU,  62 III,  67 

I,  45 I,  47  III,  63 IV,  32 

I,  5i I,  53  III,  64 111,66 

I,  54 I,  56  IV,  1 IV,  1 

I,  60 I,  62  IV,  2 IV,  2 

I,  61 I,  63  IV,  3 IV,  3 

I,  62 I,  64  IV,  4 IV,  4 

,65 I,  67  IV,  8 IV,  15 

I,  67 I,  69  IV,  10 IV,  8 

I,  69 I,  71  IV,  22 IV,  22 

1,  70 I,  72  IV,  23 IV,  25 

I,  71 I,  73  IV,  24 IV,  27 

I,  81 I,  83  IV,  29 IV,  29 

II,  7 II,  3 IV,  34 IV,  36 

II,  15 II,  12  IV,  37 IV,  39 

II,  30 II,  33  V,  4 V,  6 

II,  32 II,  29  V,  5 V,  7 

11,3  3 11,  30  V,  6 IV,  47 

II,  47 II,  49  V,  10 V,  8 

III,  7 III,  7 V,  11 V,  11 

III,  17 III,  17  V,  12 V,  12 

III,  22 III,  22  V,  16 II,  23 

III,  27 III,  27  V,  17 V,  3 

III,  31 III,  31  V,  18 V,  4 

III,  32 III,  32  V,  20 v,  17 

Ewald-Hartmann  Macrini  Ewald-Hartmann  Macrini 

V,  26 V,  29  VIII,  14 VIII,  28 

V,  30 V,  30  VIII,  18 VIII,  16 

V,  33 V,  35  VIII,  20 VIII,  20 

V,  41 V,  43  VIII,  21 VIII,  21 

V,  42 V,  39  VIII,  23 \ III,  23 

V,  46  . . . . . IV,  31  VIII,  24 VIII,  24 

V,  47 II,  42  VIII,  28 VIII,  29 

V,  54 V,  22  VIII,  31 VIII,  33 

V,  56 V,  51  VIII,  35 IX,  3 

V,  57 V,  62  IX,  2 IX,  2 

v,  58 V,  63  ix,  7 XI,  73 

VI,  3 VI,  3 IX,  12 IX,  91 

VI,  7 V,  7 IX,  18 IX,  92 

VI,  19 VI,  19  IX,  20 XI,  48 

VI,  23 VI,  23  IX,  21 XI,  49 

VI,  28 VI,  29  IX,  22 IX,  62 

VI,  32 VI,  35  IX,  24 IX,  58 

VI,  39 VI,  42  IX,  25 IX,  63 

VI,  40 VI,  43  IX,  33 IX,  20 

VI,  49 VI,  58  IX,  40 IX,  56 

VI,  51 VI,  53  IX,  48 IX,  26 

VI,  52 VI,  54  IX,  52 IX,  17 

VI,  57 VI,  62  IX,  54 XI,  1 1 

VI,  62 VI,  66  ix,  57 X,  57 

VI,  63 VI,  30  IX,  63 XII,  16 

VII,  4 VII,  5 IX,  70 XII,  18 

VII,  14 VII,  14  IX,  73 XII,  14 

VII,  17  .....  VII,  17  IX,  77 X,  60 

Regulae  Pastoralis  liber,  qui  veluti  doctrina 
atque  ratio  vehementissimi  studii  a Gregorio 
in  Ecclesiae  episcopali  regimine  positi  considerari 
potest,  a Sancto  Pontifice  in  primo  pontificatus  sui 
anno  (591)  est  exaratus  atque  Iohanni  Ravennae 
episcopo  dicatus,  qui  eum  interrogaverat  cur  a su- 
premi episcopatus  onere  se  subtrahere  fugiendo 
temptasset.(,)  Humanissime  roganti  Gregorius  re- 
spondet ab  excelsa  obeundi  muneris  dignitate  gra- 
vissimorumque  inde  officiorum  suae  fugae  ratio- 
nem petens,  simulque  ab  arduo  sacerdotii  itinere 
indignos  vel  imparatos  arcens. 

De  libelli  partitione  vide  quae  in  Prolegome- 
nis(i) 2 3  ad  epistolas  Gregorii  selectas  memoravimus, 
et  ab  ipso  Gregorio  in  epistola  ad  Iohannem  Ra- 
vennae episcopum  dedicatoria(,)  scripta  sunt. 

Regulae  Pastoralis  fama  atque  laus,  optime 
cum  aureo  S.  Ioh annis  Chrysostomi  libello  De  Sa- 

(1)  Cfr.  Ioh.  Diac.  Vita  S.  Greg.  I,  34. 

(2)  V.  Prol.  pars  I,  p.  xxii. 

(3)  Quam  vides  infra  p.  3. 

cerdotio  conferenda,  inde  a prima  libri  evulga- 
tione  sunt  ortae  atque  tota  media  aetate  creverunt. 
Librum  hunc  Anastasius  Antiochiae  episcopus (,) 
Graeco  sermone  vertit  Mauricio  Augusto  petente, 
atque  Alfredus  Anglorum  rex  atque  Oxoniensis 
Academiae  fundator  Saxonice  vertit;  librum  hunc 
plura  Ecclesiae  concilia  amplissimis  verbis  laudarunt 
atque  commendarunt:  ut  Maguntinum  (an.  813); 
Rhemense  II  (an.  813);  Turonense  III  (an.  8 1 3);  Ca- 
billonense  (an.  8 1 3),  omnia  Carolo  Magno  iubente 
coadunata  ad  Ecclesiae  disciplinam  in  Francorum 
Imperio  instaurandam  fovendamque;  Aquisgra- 
nense  (an.  836).  Insuper  ex  Hincmaro  Rhemensi 
( Op . L V Cap.)  accepimus  episcopos  consecrandos, 
tunc  temporis  solitos  coram  altari  una  cum  libro 
canonum  Regulam  Pastoralem  b.  Gregorii  in  manus 
accipere,  declarantes  se  «ita  servare  in  vivendo,  do- 
« cendo  et  iudicando  ut  ibidem  descriptum  est  > .1 (J) 

Libri  divisio,  ut  supra  innuimus,  ipso  Gregorio 
tribuenda  est,  cuius  sunt  etiam  distributio  capitu- 
lorum eorumque  tituli. 

Codices  qui  mirabilem  prorsus  libellum  nobis 
servarunt  ad  triginta  numerantur,  quorum  potis- 
simi habendi  sunt: 

(1)  Anastasius  hic  ille  est  qui  successit  in  cathedra  Antiochena 
(ab  an.  599  ad.  609)  Anastasio  illo  Gregorii  amicissimo  de  quo  v.  P.  I, 
not.  16,  p.  9.  Cfr.  Bardknhewer,  III,  p.  60.  Eius  versionem  male 
amisimus,  quam  nec  Photius  cognovit  cum  in  sua  Bibliotheca  eam  non 
retulerit,  quamvis  de  versione  Dialogorum  a Zacharia  exarata  agat. 

(2)  V.  Praef.  in  Op.  LV  Capital,  in  Migne,  P.  L.  CXXVI,  292. 

Trecensis,  uncialibus  maiusculisque  litteris, 
paulo  post  Gregorii  obitum,  exaratus; 

Corbeiensis,  saec.  circ.  x ineunte; 

Camotensis  (Ecclesiae)  et 

Camotensis  (Petri),  uterque  eiusdem  fere  tem- 
poris, scii,  initio  saec.  x; 

Bellovacensis,  saec.  x medio. 

Editio  princeps  Parisina  est  (an.  1518),  cui 
postea  secutae  sunt:  Parisina  (an.  1571);  Vero- 
nensis (an.  1739);  Ingolstadiensis  (an.  1822);  Va- 
ticana sub  Sixto  V ; Parisina  (an.  1 668) ; Monaste- 
riensis  (E.  W.  Westhoff,  an.  1860);  Oenipontiana 
(H.  Hurter,  an.  1872),  praeter  illas  omnium  Gre- 
gorii operum  editiones,  quarum  elenchus  v.  in 
Prol.  ad  Ep.  sel.,  parte  I,  p.  xlvii. 

In  nostra  editione  usi  sumus  Sammarthani  Mau- 
rina  editione,  cum  Hurteriana  comparata  et  qui- 
busdam erroribus  typographicis  emendata. (,) 

Romae,  kalendis  ianuariis  1908. 

Nicolaus  Turchi. 


(i)  Non  necessarium  svnopsin  duximus  huic  operi  praemittere 
cum  Index  capitulorum  - quem  in  fine  libri  invenies  - luculenter  huius 
materiam  exponat. 

Reverendissimo  et  sanctissimo  fratri  Iohanni  coepiscopo 
Gregorius. 

5 Pastoralis  curae  me  pondera  fugere  delitescendo  vo- 
luisse, benigna,  frater  carissime,  atque  humili  intentione  re- 
prehendis ; quae  ne  quibusdam  levia  esse  videantur,  prae- 
sentis libri  stylo  exprimo  de  eorum  gravedine  omne,  quod 
penso:  ut  et  haec,  qui  vacat,  incaute  non  expetat;  et  qui 
io  incaute  expetiit,  adeptum  se  esse  pertimescat.  Quadripertita 
vero  disputatione  liber  iste  distinguitur,  ut  ad  lectoris  sui  ani- 
mum ordinatis  allegationibus  quasi  quibusdam  passibus  gra- 
diatur. Nam  cum  rerum  necessitas  exposcit,  pensandum 
valde  est,  ad  culmen  quisque  regiminis  qualiter  veniat. 
15  Atque  ad  hoc  rite  perveniens,  qualiter  vivat.  Et  bene  vivens, 


2.  Titulus  hic  qui  in  codicibus 
optimis  invenitur  (Corb.,  Bellov.) 
ex  ipso  Gregorio,  ep.  V,  53,  quam 
vides  in  P.  I,  p.  14,  « librum  re- 
« gulae  pastoralis,  quem  in  episco- 
« patus  mei  exordio  scripsi » , est 
desumptus. 

Recentiores  codices  «Curae  pa- 
te storalis  » titulum  prae  se  ferunt 
fortasse  ex  initio  epistolae  nostrae. 

4.  De  Iohanne  Ravennae  epi- 


scopo v.  P.  II,  not.  26,  p.  193. 
Huius  epistolae  textum  sumpsimus 
ex  Ew.-Hartm.  editione  I,  24* 
(I,  p.  37).  Invenitur  etiam  in 
Migne,  P.  L.  LXXVII,  i;  Jaffe, 
Reg.  10,  94.  Missa  est  an.  591. 

10.  Quadripertita.  Divisionis  ve- 
stigia desunt  in  antiquioribus  mss. 
at  certe  sunt  Gregorio  tribuenda 
ut  etiam  ex  Reg.  past.  III,  26  col- 
ligimus. 

qualiter  doceat.  Et  recte  docens,  infirmitatem  suam  quotidie 
quanta  consideratione  cognoscat,  ne  aut  humilitas  accessum 
fugiat,  aut  perventioni  vita  contradicat,  aut  vitam  doctrina 
destituat,  aut  doctrinam  praesumtio  extollat.  Prius  ergo  ap- 
petitum timor  temperet.  Post  autem  magisterium,  quod  a 5 
non  quaerente  suscipitur,  vita  commendet.  Ac  deinde  necesse 
est,  ut  pastoris  bonum,  quod  vivendo  ostenditur,  etiam  lo- 
quendo propagetur.  Ad  extremum  vero  superest,  ut  perfecta 
quaeque  opera  consideratio  propriae  infirmitatis  deprimat,  ne 
haec  ante  occulti  arbitri  oculos  tumor  elationis  extinguat.  io 

Sed  quia  sunt  plerique  mihi  inperitia  similes,  qui  dum 
metire  se  nesciunt,  quae  non  didicerint,  docere  concupiscent, 
qui  pondus  magisterii  tanto  levius  aestimant,  quanto  vim 
magnitudinis  illius  ignorant;  ab  ipso  libri  huius  reprehen- 
dantur exordio,  ut  quia  indocti  ac  praecipites  doctrinae  i> 
arcem  tenere  appetunt,  a praecipitationis  suae  ausibus  in 
ipsa  loquutionis  nostrae  ianua  repellantur. 

Cap.  I.  Ne  venire  imperiti  ad  magisterium  audeant. 
Nulla  ars  doceri  praesumitur,  nisi  intenta  prius  meditatione 
discatur.  Ab  imperitis  ergo  pastorale  magisterium  qua  te-  20 
meritate  suscipitur,  quando  ars  est  artium  regimen  anima- 
rum? Quis  autem  cogitationum  vulnera  occultiora  esse 
nesciat  vulneribus  viscerum?  Et  tamen  saepe  qui  nequa- 
quam spiritalia  praecepta  cognoverunt,  cordis  se  medicos 
profiteri  non  metuunt:  dum  qui  pigmentorum  vim  nesciunt,  25 
videri  medici  carnis  erubescunt.  Sed  quia  auctore  Deo  ad 
religionis  reverentiam  omne  iam  praesentis  seculi  culmen 
inclinatur  : sunt  nonnulli,  qui  intra  sanctam  Ecclesiam  per 
speciem  regiminis  gloriam  affectant  honoris,  videri  docto- 
res  appetunt,  transcendere  ceteros  concupiscunt,  atque  atte-  30 
stante  Veritate,  primas  salutationes  in  foro,  primos  in  coe- 
nis  recubitus,  primas  in  conventibus  cathedras  quaerunt: 
qui  susceptum  curae  pastoralis  officium  ministrare  digne 

tanto  magis  nequeunt,  quanto  ad  humilitatis  magisterium 
ex  sola  elatione  pervenerunt.  Ipsa  quippe  in  magisterio 
lingua  confunditur,  quando  aliud  discitur,  et  aliud  docetur. 
Quos  contra  Dominus,  per  Prophetam  queritur,  dicens: 
5 « Ipsi  regnaverunt,  et  non  ex  me : principes  extiterunt,  et 
« ego  ignoravi  ».  Ex  se  namque,  et  non  ex  arbitrio  summi 
Rectoris  regnant,  qui  nullis  fulti  virtutibus  nequaquam  di- 
vinitus vocati,  sed  sua  cupidine  accensi,  culmen  regiminis 
rapiunt  potius,  quam  assequuntur.  Quos  tamen  internus 
[o  iudex  et  provehit,  et  nescit:  quia  quos  permittendo  tolerat, 
profecto  per  iudicium  reprobationis  ignorat.  Unde  ad  se 
quibusdam  et  post  miracula  venientibus  dicit : « Recedite 
« a me  operarii  iniquitatis,  nescio  qui  estis  ».  Pastorum 
imperitia  voce  Veritatis  increpatur,  cum  per  Prophetam  di- 
15  citur:  «Ipsi  pastores  ignoraverunt  intelligentiam  ».  Quos 
rursum  Dominus  detestatur,  dicens:  «Et  tenentes  legem 
« nescierunt  me».  Et  nesciri  ergo  se  ab  eis  Veritas  que- 
ritur, et  nescire  se  principatum  nescientium  protestatur: 
quia  profecto  hi,  qui  ea,  quae  sunt  Domini,  nesciunt,  a 
20  Domino  nesciuntur,  Paulo  attestante  qui  ait:  « Si  quis 
« autem  ignorat,  ignorabitur  ».  Quae  nimirum  pastorum 
saepe  imperitia  meritis  congruit  subiectorum  : quia  quam- 
vis lumen  scientiae  sua  culpa  exigente  non  habeant;  districto 
tamen  iudicio  agitur,  ut  per  eorum  ignorantiam  hi  etiam, 
25  qui  sequuntur,  offendant.  Hinc  namque  in  Evangelio  per 
semetipsam  Veritas  dicit:  «Si  caecus  caeco  ducatum  prae- 
« beat,  ambo  in  foveam  cadunt ».  Hinc  Psalmista  non  optan- 
tis animo,  sed  prophetantis  ministerio  denunciat,  dicens: 
« Obscurentur  oculi  eorum  ne  videant,  et  dorsum  illorum 
30  « semper  incurva  ».  Oculi  quippe  sunt,  qui  in  ipsa  honoris 

6.  Os.  VIII,  4.  21.  I Cor.  XIV,  38. 

13.  Luc.  XIII,  27.  27.  Matth.  XV,  14. 

15.  Is.  LVI,  11.  30.  Psal.  LXVIII,  24. 

17.  Ier.  II,  8. 

summi  facie  positi,  providendi  itineris  officium  susceperunt : 
quibus  hi  nimirum,  qui  subsequenter  inhaerent,  dorsa  no- 
minantur. Obscuratis  ergo  oculis  dorsum  flectitur;  quia 
cum  lumen  scientiae  perdunt,  qui  praeeunt,  profecto  ad 
portanda  peccatorum  curvantur  onera,  qui  sequuntur.  5 

Cap.  II.  Ne  locum  regiminis  subeant,  qui  vivendo 

NON  PERFICIUNT,  QUAE  MEDITANDO  DIDICERUNT.  Et  Sunt 
nonnulli,  qui  solerti  cura  spiritalia  praecepta  perscrutantur: 
sed  quae  intelligendo  penetrant,  vivendo  conculcant ; repente 
docent,  quae  non  opere,  sed  meditatione  didicerunt:  et  io 
quod  verbis  praedicant,  moribus  impugnant.  Unde  fit,  ut 
cum  pastor  per  abrupta  graditur,  ad  praecipitium  grex  se- 
quatur. Hinc  namque  per  Prophetam  Dominus  contra  con- 
temptibilem pastorum  scientiam  queritur,  dicens : « Cum 
« ipsi  limpidissimam  aquam  biberetis,  reliquam  pedibus  ve-  15 
« stris  turbabatis;  et  oves  meae,  quae  conculcata  pedibus 
« vestris  fuerant,  pascebantur ; et  quae  pedes  vestri  turba- 
« verant,  haec  bibebant  ».  Aquam  quippe  limpidissimam 
pastores  bibunt,  cum  fluenta  Veritatis  recte  intelligentes  hau- 
riunt. Sed  eandem  aquam  pedibus  perturbare  est  sanctae  20 
meditationis  studia  male  vivendo  corrumpere.  Aquam  sci- 
licet eorum  turbatam  pedibus  oves  bibunt,  cum  subiecti 
quique  non  sectantur  verba,  quae  audiunt,  sed  sola,  quae 
conspiciunt,  exempla  pravitatis  imitantur.  Qui  cum  dicta 
sitiunt,  quia  per  opera  pervertuntur,  quasi  corruptis  fonti-  25 
bus  in  potibus  lutum  sumunt.  Hinc  quoque  scriptum  est 
per  Prophetam  : « Laqueus  ruinae  populi  mei  sacerdotes 
« mali  ».  Hinc  rursum  de  sacerdotibus  Dominus  per  Pro- 
phetam dicit : « Facti  sunt  domui  Israel  in  offendiculum 
«iniquitatis».  Nemo  quippe  amplius  in  Ecclesia  nocet,  30 
quam  qui  perverse  agens  nomen  vel  ordinem  sanctitatis 

18.  Ezkch.  XXXIV,  18-19.  30.  Os.  V,  1;  IX,  8. 

habet.  Delinquentem  namque  hunc  redarguere  nullus  prae- 
sumit; et  in  exemplum  culpa  vehementer  extenditur,  quando 
pro  reverentia  ordinis  peccator  honoratur.  Indigni  autem 
quique  tanti  reatus  pondera  fugerent,  si  Veritatis  sententiam 
5 sollicita  cordis  aure  pensarent,  quae  ait:  « Qui  scandaliza- 
te verit  unum  de  pusillis  istis,  qui  in  me  credunt,  expedit 
« ei,  ut  suspendatur  mola  asinaria  in  collo  eius,  et  demer- 
« gatur  in  profundum  maris  ».  Per  molam  quippe  asina- 
riam secularis  vitae  circuitus  ac  labor  exprimitur:  et  per 
10  profundum  maris  extrema  damnatio  designatur.  Qui  ergo 
ad  sanctitatis  speciem  deductus  vel  verbo  ceteros  destruit, 
vel  exemplo,  melius  profecto  fuerat,  ut  hunc  ad  mortem 
sub  exteriori  habitu  terrena  acta  constringerent,  quam  sacra 
officia  in  culpa  ceteris  imitabilem  demonstrarent:  quia  ni- 
15  mirum  si  solus  caderet,  utcunque  hunc  tolerabilior  inferni 
poena  cruciaret. 

Cap.  III.  De  pondere  regiminis;  et  quod  adversa 

QUAEQUE  DESPICIENDA  SUNT,  ET  PROSPERA  FORMIDANDA. 

Haec  itaque  breviter  diximus,  ut  quantum  sit  pondus  regi- 
20  minis  monstraremus : ne  temerare  sacra  regimina,  quisquis 
his  impar  est,  audeat,  et  per  concupiscentiam  culminis  duca- 
tum suscipiat  perditionis.  Hinc  enim  pie  Iacobus  prohibet, 
dicens:  «Nolite  plures  magistri  fieri,  fratres  mei».'  Hinc 
ipse  Dei  hominumque  Mediator  regnum  percipere  vitavit 
25  in  terris,  qui  supernorum  quoque  spirituum  scientiam  sen- 
sumque transcendens  ante  secula  regnat  in  coelis.  Scri- 
ptum quippe  est : « Iesus  ergo  cum  cognovisset,  quia  ven- 
c<  turi  essent,  ut  raperent  eum,  et  facerent  eum  regem,  fugit 
«iterum  in  montem  ipse  solus».  Quis  enim  principari 
30  hominibus  tam  sine  culpa  potuisset,  quam  is,  qui  hos  ni- 
mirum regeret,  quos  ipse  creaverat?  Sed  quia  idcirco  in 

8.  Matth.  XVIII,  6.  29.  Iohann.  VI,  15. 

23.  Iac.  III,  1. 

carne  venerat,  ut  non  solum  nos  per  passionem  redimeret, 
verum  etiam  per  conversationem  doceret,  exemplum  se  se- 
quentibus praebens  rex  fieri  noluit,  ad  crucis  vero  patibu- 
lum sponte  convenit;  oblatam  gloriam  culminis  fugit,  poe- 
nam probrosae  mortis  appetiit,  ut  membra  eius  videlicet  5 
discerent  favores  mundi  fugere,  terrores  minime  timere,  pro 
veritate  adversa  diligere, prospera  formidando  declinare:  quia 
et  ista  saepe  per  tumorem  cor  inquinant,  et  illa  per  dolorem 
purgant.  In  istis  se  animus  erigit,  in  illis  autem,  etiamsi 
quando  se  erexerit  sternit.  In  istis  sese  homo  obliviscitur,  10 
in  illis  vero  ad  sui  memoriam  nolens  etiam  coactusque  revo- 
catur. In  istis  saepe  et  ante  acta  bona  depereunt,  in  illis  autem 
longi  quoque  temporis  admissa  terguntur.  Nam  plerumque 
adversitatis  magisterio  sub  disciplina  cor  premitur:  quod  si 
ad  regiminis  culmen  eruperit,  in  elationem  protinus  usu  15 
gloriae  permutatur.  Sic  Saul,  qui  indignum  se  prius  con- 
siderans fugerat,  mox  ut  regni  gubernacula  suscepit,  intu- 
muit: honorari  namque  coram  populo  cupiens,  dum  repre- 
hendi publice  noluit,  ipsum  qui  in  regnum  se  unxerat, 
scidit.  Sic  David  auctoris  iudicio  pene  in  cunctis  actibus  20 
placens,  mox  ut  pressurae  pondere  caruit,  in  tumorem  vul- 
neris erupit,  factusque  est  in  morte  viri  crudeliter  rigidus, 
qui  in  appetitu  feminae  fuit  enerviter  fluxus:  et  qui  malis 
ante  noverat  pie  parcere,  in  bonorum  quoque  necem  post 
didicit  sine  obstaculo  retractationis  anhelare.  Prius  quippe  25 
ferire  deprehensum  persecutorem  noluit,  et  post  cum  damno 
desudantis  exercitus  etiam  devotum  militem  extinxit.  Quem 
profecto  ab  electorum  numero  culpa  longius  raperet,  nisi 
hunc  ad  veniam  flagella  revocassent. 

Cap.  IV.  Quod  plerumque  occupatio  regiminis  so-  3 0 
liditatem  dissipet  mentis.  Saepe  suscepta  cura  regiminis 

20.  Cfr.  I Reg.  X,  22;  XV,  30.  25.  Cfr.  II  Reg.  XI,  3,  15. 

cor  per  diversa  diverberat,  et  impar  quisque  invenitur  ad 
singula,  dum  confusa  mente  dividitur  ad  multa.  Unde 
quidam  sapiens  provide  prohibet,  dicens : « Fili,  ne  in  mul- 
<1  tis  sint  actus  tui  »,  quia  videlicet  nequaquam  plene  in 
> uniuscuiusque  operis  ratione  colligitur,  dum  mens  per  di- 
versa partitur.  Cumque  foras  per  insolentem  curam  tra- 
hitur, a timoris  intimi  soliditate  vacuatur : fit  in  exteriorum 
dispositione  sollicita,  et  sui  solummodo  ignara,  scit  multa 
cogitare  se  nesciens.  Nam  cum  plus,  quam  necesse  est, 
10  se  exterioribus  implicat,  quasi  occupata  in  itinere  oblivisci- 
tur, quo  tendebat : ita  ut  ab  studio  suae  inquisitionis  aliena, 
ne  ipsa  quidem,  quae  patitur,  damna  consideret,  et  per 
quanta  delinquat  ignoret.  Neque  enim  peccare  se  Ezechias 
credidit,  cum  venientibus  ad  se  alienigenis  aromatum  cellas 
1 5 ostendit : sed  in  damnationem  secuturae  prolis  ex  eo  iram 
iudicis  pertulit,  quod  se  facere  licenter  aestimavit.  Saepe 
dum  multa  suppetunt,  dumque  agi  possunt,  quae  subiecti, 
quia  acta  sunt,  admirentur,  in  cogitatione  se  animus  elevat, 
et  plene  in  se  iram  iudicis  provocat,  quamvis  per  iniqua 
20  foras  opera  non  erumpat.  Intus  quippe  est,  qui  iudicat,  in- 
tus, quod  iudicatur.  Cum  ergo  in  corde  delinquimus,  latet 
homines,  quod  apud  nos  agimus:  sed  tamen  ipso  iudice 
teste  peccamus.  Neque  enim  rex  Babyloniae  tunc  reus  de 
elatione  exstitit,  cum  ad  elationis  verba  pervenit:  quippe 
25  qui  ore  prophetico  et  ante,  cum  ab  elatione  tacuit,  senten- 
tiam reprobationis  audivit.  Culpam  namque  perpetratae 
superbiae  iam  ante  deterserat,  qui  omnipotentem  Deum, 
quem  se  offendisse  reperit,  cunctis  sub  se  gentibus  praedi- 
cavit. Sed  post  haec  successu  suae  potestatis  elevatus, 
30  dum  magna  se  fecisse  gauderet,  cunctis  prius  in  cogitatione 


4.  EccJi.  XI,  10.  Saepe  his 
verbis  «quidam  sapiens»  Grego- 
rius  Ecclesiastici  auctorem  desi- 
gnat. Cfr.  Mor.  VII,  45 ; XX,  51; 


XXVI,  53;  Re g.  par.  II,  6. 

16.  Cfr.  IV  Reg.  XX,  13;  Is. 
XXXIX,  4. 

26.  Cfr.  Dan.  IV,  16. 

se  praetulit,  et  post  adhuc  tumidus  dixit : « Nonne  haec  est 
« Babylon  magna,  quam  ego  aedificavi  in  domum  regni,  et 
« in  robore  fortitudinis  meae,  et  in  gloria  decoris  mei?  » 
Quae  videlicet  vox  illius  irae  vindictam  aperte  pertulit, 
quam  occulta  elatio  accendit.  Nam  districtus  iudex  prius  5 
invisibiliter  vidit,  quod  postea  publice  feriendo  reprehendit. 
Unde  et  in  irrationale  animal  hunc  vertit,  ab  humana  socie- 
tate separavit,  agri  bestiis  mutata  mente  coniunxit,  ut  di- 
stricto videlicet  iustoque  iudicio  homo  quoque  esse  perderet, 
qui  magnum  se  ultra  homines  aestimasset.  Haec  itaque  10 
proferentes  non  potestatem  reprehendimus,  sed  ab  appetitu 
illius  cordis  infirmitatem  munimus,  ne  imperfecti  quique 
culmen  arripere  regiminis  audeant,  et  qui  in  planis  stantes 
titubant,  in  praecipiti  pedem  ponant. 

Cap.  V.  De  his,  qui  in  regiminis  culmine  prodesse  i> 

EXEMPLO  VIRTUTUM  POSSUNT,  SED  QUIETEM  PROPRIAM  SPE- 
CTANDO refugiunt.  Nam  sunt  nonnulli,  qui  eximia  vir- 
tutum dona  percipiunt,  et  pro  exercitatione  ceterorum  ma- 
gnis muneribus  exaltantur,  qui  studio  castitatis  mundi, 
abstinentiae  robore  validi,  doctrinae  dapibus  referti,  patientiae  20 
longanimitate  humiles,  auctoritatis  fortitudine  erecti,  pie- 
tatis gratia  benigni,  iustitiae  severitate  districti  sunt.  Qui 
nimirum  culmen  regiminum  si  vocati  suscipere  renuunt, 
ipsa  sibi  plerumque  dona  adimunt,  quae  non  pro  se  tan- 
tummodo, sed  etiam  pro  aliis  acceperunt.  Cumque  sua  25 
et  non  aliorum  lucra  cogitant,  ipsis  se,  quae  privata  habere 
appetunt,  bonis  privant.  Hinc  namque  ad  discipulos  Ve- 
ritas dicit:  <(  Non  potest  civitas  abscondi  super  montem 
«posita:  neque  accendunt  lucernam,  et  ponunt  eam  sub 
« modio,  sed  super  candelabrum,  ut  luceat  omnibus,  qui  30 
« in  domo  sunt».  Hinc  Petro  ait:  « Simon  Ioannis,  amas 

3.  Dan.  IV,  27.  31.  Matth.  V,  14,  15. 

« me  ? » Qui  cum  se  amare  protinus  respondisset,  audivit : 

« Si  diligis  me,  pasce  oves  meas  » . Si  ergo  dilectionis  est 
testimonium  cura  pastionis,  quisquis  virtutibus  pollens  gre- 
gem Dei  renuit  pascere,  pastorem  summum  convincitur 
5 non  amare.  Hinc  Paulus  dicit : « Si  Christus  pro  omnibus 
« mortuus  est,  ergo  omnes  mortui  sunt.  Et  si  pro  omnibus 
« mortuus  est,  superest  ut  qui  vivunt,  iam  non  sibi  vivant, 
«sed  ei,  qui  pro  ipsis  mortuus  est,  et  resurrexit».  Hinc 
' Moyses  ait,  ut  uxorem  fratris  sine  filiis  defuncti  superstes 
10  frater  accipiat,  atque  ad  nomen  fratris  filios  gignat : quam 
si  accipere  forte  renuerit,  huic  in  faciem  mulier  exspuat, 
unumque  ei  pedem  propinquus  discalciet,  eiusque  habita- 
culum domum  discalceati  vocet.  Frater  quippe  defunctus 
ille  est,  qui  post  resurrectionis  gloriam  apparens  dixit : « Ite, 
15  « dicite  fratribus  meis  ».  Qui  quasi  sine  filiis  obiit,  quia 
adhuc  electorum  suorum  numerum  non  implevit.  Huius 
scilicet  uxorem  superstes  frater  sortiri  praecipitur,  quia  di- 
gnum profecto  est,  ut  cura  sanctae  Ecclesiae  ei,  qui  hanc 
bene  regere  praevalet,  imponatur.  Cui  nolenti  in  faciem 
20  mulier  exspuit : quia  quisquis  ex  muneribus,  quae  perce- 
perit, prodesse  aliis  non  curat,  bonis  quoque  eius  sancta 
Ecclesia  exprobrans,  ei  quasi  in  faciem  salivam  iactat.  Cui 
ex  uno  pede  calceamentum  tollitur,  ut  discalceati  domus 
vocetur.  Scriptum  quippe  est:  « Calceati  pedes  in  praepa- 
25  « ratione  Evangelii  pacis».  Si  ergo  ut  nostram,  sic  curam 
proximi  gerimus,  utrumque  pedem  per  calceamentum  mu- 
nimus. Qui  vero  suam  cogitans  utilitatem  proximorum 
negligit,  quasi  unius  pedis  calceamentum  cum  dedecore 
amittit.  Sunt  itaque  nonnulli,  qui  magnis,  ut  diximus,  mu- 
30  neribus  ditati,  dum  solius  contemplationis  studiis  inardescunt, 
parere  utilitati  proximorum  in  praedicatione  refugiunt,  se- 

2.  Iohann.  XXI,  18  seq  15.  Matth.  XXVIII,  10. 

8.  II  Cor.  V,  15.  25.  Epb.  VI,  15. 

13.  Dent.  XXV7,  5. 

cretum  quietis  diligunt,  secessum  speculationis  appetunt. 

De  quo  si  districte  iudicentur,  ex  tantis  procul  dubio  rei 
sunt,  quantis  venientes  ad  publicum  prodesse  potuerunt. 
Qua  enim  mente  is,  qui  proximis  profuturus  enitesceret, 
utililati  ceterorum  secretum  praeponit  suum,  quando  ipse  5 
summi  Patris  unigenitus,  ut  multis  prodesset,  de  sinu  Patris 
egressus  est  ad  publicum  nostrum? 

Cap.  VI.  Quod  hi,  qui  pondus  regiminis  per  humili- 
tatem FUGIUNT,  TUNC  VERE  SUNT  HUMILES,  QUUM  DIVINIS 

iudiciis  non  reluctantur.  Et  sunt  nonnulli,  qui  ex  sola  10 
humilitate  refugiunt,  ne  eis,  quibus  se  impares  aestimant, 
praeferantur.  Quorum  profecto  humilitas,  si  ceteris  quo- 
que virtutibus  cingitur,  tunc  ante  Dei  oculos  vera  est,  cum 
ad  respuendum  hoc,  quod  utiliter  subire  praecipitur,  per- 
tinax non  est.  Neque  enim  vere  humilis  est,  qui  superni  15 
nutus  arbitrium,  ut  debeat  praeesse,  intelligit,  et  tamen 
praeesse  contemnit.  Sed  divinis  dispositionibus  subditus, 
atque  a vitio  obstinationis  alienus,  cum  sibi  regiminis  cul- 
men imperatur,  si  iam  donis  praeventus  est,  quibus  et 
aliis  prosit,  et  ex  corde  debet  fugere,  et  invitus  obedire.  20 

Cap.  VII.  Quod  nonnunquam  praedicationis  offi- 
cium et  nonnulli  laudabiliter  appetunt,  et  ad  hoc 
nonnulli  laudabiliter  coacti  pertrahuntur.  Quamvis 
nonnunquam  praedicationis  officium  et  nonnulli  laudabiliter 
appetunt,  et  ad  hoc  nonnulli  laudabiliter  coacti  pertrahuntur:  25 
quod  liquido  cognoscimus,  si  duorum  Prophetantium  facta 
pensamus,  quorum  unus,  ut  ad  praedicandum  mitti  de- 
buisset, sponte  se  praebuit,  quo  tamen  alter  pergere  cum 
pavore  recusavit.  Isaias  quippe  Domino  quaerenti,  quem 
mitteret,  ultro  se  obtulit,  dicens:  «Ecce  ego,  mitte  me».  30 

30.  Is.  VI,  8. 

Ieremias  autem  mittitur,  et  tamen,  ne  mitti  debeat,  humi- 
liter reluctatur,  dicens : « A,  a,  a,  Domine  Deus,  ecce  nescio 
« loqui,  quia  puer  ego  sum  ».  En  ab  utrisque  exterius 
diversa  vox  prodiit,  sed  non  a diverso  fonte  dilectionis 
5 emanavit.  Duo  quippe  sunt  praecepta  caritatis,  Dei  vide- 
licet amor  et  proximi.  Per  activam  igitur  vitam  prodesse 
proximis  cupiens  Isaias  officium  praedicationis  appetit:  per 
contemplativam  vero  Ieremias  amori  conditoris  sedulo 
inhaerere  desiderans,  ne  mitti  ad  praedicandum  debeat,  con- 
io tradicit.  Quod  ergo  laudabiliter  alter  appetiit,  hoc  lauda- 
biliter alter  expavit.  Iste  ne  tacitae  contemplationis  lucra 
loquendo  perderet,  ille  ne  damna  studiosi  operis  tacendo 
sentiret.  Sed  hoc  in  utrisque  est  subtiliter  intuendum,  quia 
et  is,  qui  recusavit,  plene  non  restitit ; et  is,  qui  mitti  voluit, 
15  ante  per  altaris  calculum  se  purgatum  vidit,  ne  aut  non 
purgatus  adire  quisque  sacra  ministeria  audeat,  aut  quem 
superna  gratia  elegit,  sub  humilitatis  specie  superbe  con- 
tradicat. Quia  igitur  valde  difficile  est,  purgatum  se  quem- 
libet posse  cognoscere,  praedicationis  officium  tutius  decli- 
20  natur:  nec  tamen  declinari,  ut  diximus,  pertinaciter  debet, 
cum  ad  suscipiendum  hoc  superna  voluntas  agnoscitur. 
Quod  Moyses  utrumque  miro  opere  explevit,  qui  praeesse 
tantae  multitudini  et  noluit  et  obedivit.  Superbus  enim 
fortasse  esset,  si  ducatum  plebis  innumerae  sine  trepidatione 
25  susciperet:  et  rursum  superbus  existeret,  si  auctoris  imperio 
obedire  recusaret.  Utrobique  ergo  humilis,  utrobique  sub- 
iectus  et  praeesse  populis  semetipsum  metiendo  noluit,  et 
tamen  de  imperantis  viribus  praesumendo  consensit.  Hinc 
ergo,  hinc  quique  praecipites  colligant,  cum  quanta  culpa 
30  ex  appetitu  proprio  ceteris  praeferri  non  metuunt,  si  sancti 
viri  plebium  ducatum  suscipere  Deo  etiam  iubente  timue- 
runt. Moyses  suadente  Domino  trepidat,  et  infirmus 

3.  Ier.  I,  6. 

quisque,  ut  honoris  onus  percipiat,  anhelat;  et  qui  ad  ca- 
sum valde  urgetur  ex  propriis,  humerum  libenter  oppri- 
mendus ponderibus  submittit  alienis,  quae  egit,  ferre  non 
valet,  et  auget,  quod  portet. 

Cap.  VIII.  De  his,  qui  praeesse  concupiscunt  et  ad  5 

USUM  SUAE  LIBIDINIS  INSTRUMENTUM  APOSTOLICI  SERMONIS 

arripiunt.  Plerumque  vero  qui  praeesse  concupiscunt, 
ad  usum  suae  libidinis  instrumentum  apostolici  sermonis 
arripiunt,  quo  ait : « Si  quis  episcopatum  desiderat,  bo- 
« num  opus  desiderat»;  qui  tamen  laudans  desiderium,  in  10 
pavorem  vertit  protinus  quod  laudavit,  cum  repente  sub- 
iungit : « Oportet  autem  episcopum  irreprehensibilem  esse  » . 
Cumque  virtutum  necessaria  subsequenter  enumerat,  quae 
sit  irreprehensibilitas  ipsa,  manifestat.  Et  favet  ergo  ex 
desiderio,  et  terret  ex  praecepto,  ac  si  aperte  dicat:  Laudo  15 
quod  quaeritis,  sed  prius  discite  quid  quaeratis:  ne  dum 
vosmetipsos  metiri  negligitis,  tanto  foedior  vestra  reprehen- 
sibilitas  appareat,  quando  et  a cunctis  conspici  in  honoris 
arce  festinat.  Magnus  enim  regendi  artifex  favoribus  im- 
pellit, terroribus  retrahit,  ut  auditores  suos  et  descripto  irre-  20 
prehensibilitatis  culmine  restringat  a superbia,  et  officium 
laudando  quod  quaeritur,  componat  ad  vitam.  Quamvis 
notandum,  quod  illo  in  tempore  hoc  dicitur,  quo  quisquis 
plebibus  praeerat,  primus  ad  martyrii  tormenta  ducebatur. 
Tunc  ergo  laudabile  fuit  episcopatum  quaerere,  quando  per  25 
hunc  quemque  dubium  non  erat  ad  supplicia  graviora  per- 
venire. Unde  ipsum  quoque  episcopatus  officium  boni 
operis  expressione  definitur,  cum  dicitur:  « Si  quis  epi- 
scopatum desiderat,  bonum  opus  desiderat».  Ipse  ergo 
sibi  testis  est,  quia  episcopatum  non  appetit,  qui  non  per  30 
hunc  boni  operis  ministerium,  sed  honoris  gloriam  quaerit. 

Sacrum  quippe  officium  non  solum  non  diligit  omnino, 
sed  nescit,  qui  ad  culmen  regiminis  anhelans  in  occulta 
meditatione  cogitationis  ceterorum  subiectione  pascitur, 
laude  propria  laetatur,  ad  honorem  cor  elevat,  rerum  af- 
5 fluentium  abundantia  exsultat.  Mundi  ergo  lucrum  quae- 
ritur sub  eius  honoris  specie,  quo  mundi  destrui  lucra 
debuerunt.  Cumque  mens  humilitatis  culmen  arripere  ad 
elationem  cogitat,  quod  foris  appetit,  intus  immutat. 

Cap.  IX.  Quod  mens  praeesse  volentium  plerumque 

10  SIBI  FICTA  BONORUM  OPERUM  PROMISSIONE  BLANDITUR.  Sed 
plerumque  hi  qui  subire  magisterium  pastorale  cupiunt, 
nonnulla  quoque  bona  opera  animo  proponunt : et  quamvis 
hoc  elationis  intentione  appetant,  operaturos  tamen  se  magna 
pertractant;  fitque,  ut  aliud  in  imis  intentio  supprimat,  aliud 
i)  tractantis  animo  superficies  cogitationis  ostendat.  Nam 
saepe  sibi  de  se  mens  ipsa  mentitur  et  fingit  se  de  bono 
opere  amare  quod  non  amat,  de  mundi  autem  gloria  non 
amare  quod  amat:  quae  principari  appetens  fit  ad  hoc  pa- 
vida cum  quaerit,  audax  cum  pervenerit.  Tendens  enim, 
20  ne  non  perveniat,  trepidat : sed  repente  perveniens  iure  sibi 
hoc  debitum,  ad  quod  pervenerit,  putat.  Cumque  percepti 
principatus  officio  perfrui  seculariter  coeperit,  libenter  obli- 
viscitur quidquid  religiose  cogitavit.  Unde  necesse  est, 
ut,  cum  cogitatio  extra  usum  ducitur,  protinus  mentis 
25  oculus  ad  opera  transacta  revocetur:  ac  penset  quisque, 
quid  subiectus  egerit,  et  repente  cognoscit,  si  praelatus 
bona  agere  quae  proposuerit,  possit,  quia  nequaquam  valet 
in  culmine  humilitatem  discere,  qui  in  imis  positus  no  11 
desiit  superbire.  Nescit  laudem,  cum  suppetit,  fugere,  qui 
30  ad  hanc  didicit,  cum  deesset,  anhelare.  Nequaquam  vincere 
avaritiam  potest,  quando  ad  multorum  sustentationem  ten- 
ditur, is,  cui  sufficere  propria  nec  soli  potuerunt.  Ex  an- 
teacta  ergo  vita  se  quisque  inveniat,  ne  in  appetitu  se  cul- 

minis  imago  cogitationis  illudat.  Quamvis  plerumque  in 
occupatione  regiminis  ipse  quoque  boni  operis  usus  per- 
ditur, qui  in  tranquillitate  tenebatur:  quia  quieto  mari  recte 
navem  et  imperitus  dirigit,  turbato  autem  tempestatis  flucti- 
bus etiam  peritus  se  nauta  confundit.  Quid  namque  est  5 
potestas  culminis,  nisi  tempestas  mentis?  In  qua  semper 
cogitationum  procellis  navis  cordis  quatitur,  huc  illucque 
incessanter  impellitur,  ut  per  repentinos  excessus  oris  et 
operis  quasi  per  obviantia  saxa  frangatur.  Inter  haec  itaque 
quid  sequendum  est,  quid  tenendum,  nisi  ut  virtutibus  10 
pollens  coactus  ad  regimen  veniat,  virtutibus  vacuus  nec 
coactus  accedat?  Ille  si  omnino  renititur,  caveat  ne  ac- 
ceptam pecuniam  in  sudarium  ligans  de  eius  occultatione 
iudicetur.  Pecuniam  quippe  in  sudario  ligare  est  percepta 
dona  sub  otio  lenti  torporis  abscondere.  At  contra  iste  15 
cum  regimen  appetit,  attendat,  ne  per  exemplum  pravi 
operis  pharisaeoruin  more  ad  ingressum  regni  tendentibus 
obstaculum  fiat,  qui  iuxta  Magistri  vocem  nec  ipsi  intrant, 
nec  alios  intrare  permittunt.  Cui  considerandum  quoque 
est,  quia,  cum  causam  populi  electus  praesul  suscipit,  quasi  20 
ad  aegrum  medicus  accedit.  Si  ergo  adhuc  in  eius  cor- 
pore passiones  vivunt,  qua  praesumptione  percussum  me- 
deri properat,  qui  in  facie  vulnus  portat? 

Cap.  X.  Qualis  quisque  ad  regimen  venire  debeat. 

Ille  igitur,  ille  modis  omnibus  debet  ad  exemplum  vivendi  25 
pertrahi,  qui  cunctis  carnis  passionibus  moriens  iam  spiri- 
taliter vivit,  qui  prospera  mundi  postposuit,  qui  nulla  ad- 
versa pertimescit,  qui  sola  interna  desiderat.  Cuius  inten- 
tioni bene  congruens,  nec  omnino  per  imbecillitatem  corpus, 
nec  valde  per  contumaciam  repugnat  spiritus.  Qui  ad  aliena  30 
cupienda  non  ducitur,  sed  propria  largitur.  Qui  per  pie- 

15.  Cfr.  Matth.  XXV,  18.  19.  Cfr.  Matth.  XXIII,  13. 

tatis  viscera  citius  ad  ignoscendum  flectitur,  sed  nunquam 
plus  quam  deceat  ignoscens  ab  arce  rectitudinis  inclinatur. 
Qui  nulla  illicita  perpetrat,  sed  perpetrata  ab  aliis  ut  pro- 
pria deplorat.  Qui  ex  affectu  cordis  alienae  infirmitati 
5 compatitur,  sicque  in  bonis  proximi  sicut  in  suis  provecti- 
bus laetatur.  Qui  ita  se  imitabilem  ceteris  in  cunctis,  quae 
agit,  insinuat,  ut  inter  eos  non  habeat  quod  saltem  de 
- transactis  erubescat.  Qui  sic  studet  vivere,  ut  proximorum 
quoque  corda  arentia  doctrinae  valeat  fluentis  irrigare.  Qui 
10  orationis  usu  et  experimento  iam  didicit  quod  obtinere  a 
Domino  quae  poposcerit  possit,  cui  per  effectus  vocem 
iam  quasi  specialiter  dicitur : « Adhuc  loquente  te  dicam : 
« Ecce  adsum  » . Si  enim  fortasse  quis  veniat,  ut  pro  se  ad 
intercedendum  nos  apud  potentem  quempiam  virum,  qui 
15  sibi  iratus,  nobis  vero  est  incognitus,  ducat,  protinus  re- 
spondemus : Ad  intercedendum  venire  non  possumus,  quia 
familiaritatis  eius  notitiam  non  habemus.  Si  ergo  homo 
apud  hominem  de  quo  minime  praesumit,  fieri  intercessor 
erubescit,  qua  mente  apud  Deum  intercessionis  locum  pro 
20  populo  arripit,  qui  familiarem  se  eius  gratiae  esse  per  vi- 
tae meritum  nescit?  Aut  ab  eo  quomodo  aliis  veniam 
postulat,  qui  utrum  sibi  sit  placatus  ignorat?  Qua  in  re 
adhuc  aliud  est  sollicitius  formidandum,  ne,  qui  placare 
posse  iram  creditur,  hanc  ipse  ex  proprio  reatu  mereatur. 
25  Cuncti  enim  liquido  novimus  quia,  cum  is  qui  displicet 
ad  intercedendum  mittitur,  irati  animus  ad  deteriora  provo- 
catur. Qui  ergo  adhuc  desideriis  terrenis  adstringitur,  ca- 
veat, ne  districti  iram  iudicis  gravius  accendens,  dum  loco 
delectatur  gloriae,  fiat  subditis  auctor  ruinae. 

30  Cap.  XI.  Qualis  quisque  ad  regimen  venire  non  de- 
beat. Solerter  ergo  se  quisque  metiatur,  ne  locum  regi- 

minis  assumere  audeat,  si  adhuc  in  se  vitium  damnabiliter 
regnat : ne  is,  quem  crimen  depravat  proprium,  intercessor 
fieri  appetat  pro  culpis  aliorum.  Hinc  etenim  superna  voce 
ad  Moysen  dicitur:  « Loquere  ad  Aaron:  Homo  de  semine 
« tuo  per  familias,  qui  habuerit  maculam,  non  offeret  pa-  5 
« nes  Domino  Deo  suo,  nec  accedet  ad  ministerium  eius  » . 

Ubi  et  repente  subiungitur:  « Si  caecus  fuerit,  si  claudus, 

« si  vel  parvo,  vel  grandi  et  torto  naso,  si  fracto  pede,  si 
« manu,  si  gibbus,  si  lippus,  si  albuginem  habens  in  oculo, 

«si  iugem  scabiem,  si  impetiginem  in  corpore,  vel  pon-  10 
«derosus».  Caecus  quippe  est,  qui  supernae  contempla- 
tionis lumen  ignorat:  qui  praesentis  vitae  tenebris  pressus, 
dum  venturam  lucem  nequaquam  diligendo  conspicit,  quo 
gressus  operis  porrigat,  nescit.  Hinc  etenim  prophetante 
Anna  dicitur:  « Pedes  sanctorum  suorum  servabit,  et  impii  15 
« in  tenebris  conticescent  ».  Claudus  vero  est,  qui  quidem, 
quo  pergere  debeat  aspicit,  sed  per  infirmitatem  mentis 
vitae  viam  perfecte  non  valet  tenere  quam  videt:  quia  ad 
virtutis  statum  dum  fluxa  consuetudo  non  erigitur,  quo 
desiderium  innititur,  illuc  gressus  operis  efficaciter  non  se-  20 
quuntur.  Hinc  enim  Paulus  dicit : « Remissas  manus  et 
« dissoluta  genua  erigite,  et  gressus  rectos  facite  pedibus 


6.  Ln\  XXI,  17. 

11.  Ln>.  XXI,  18.  Vulgata  pro 
«ponderosus»  habet  «herniosus», 
eiusdem  sensus.  « Pondus  quippe 
« de  genitalibus  dicitur,  itaque  ap- 
« pellabant  veteres  quod  vulgo  gra- 
« vedinem  vocant » ; Du  Cange.  In 
textu  tamen  hebraico  legitur  «me- 
« roah  ascek » quod  vertitur  in 
vcrs.  chald.  et  svr.  et  a probatissi- 
mis interpretibus:  testiculum  con- 
fricatum sive  compressum  (cfr.  Va- 
riorum Teach.  Bible , et  Ellicot.). 
LXX  vertunt  povop/^g,  at  imme- 


rito cum  vox  sing.  « ascek »»  sensu 
plurali  accipienda  sit;  cum  Vul- 
gata, etiam  Reuss  vertit : « hernie 
inguinale»,  significatione  sumpta 
a voce  «mervah  » (loco  « meroah  ») 
quae  « latum  esse  » significat.  E- 
tiam  Hummf.lauer,  Cursus  S.  Sor. 
Comm.  in  Lev.  p.  506  Vulgatae  in- 
terpretationem sequitur:  «omnes 
«quippe  recensiti,  defectus  eius- 
« modi  sunt,  qui  trans  vestes  vel 
« praeter  vestes  cernuntur,  cuius- 
« modi  non  sunt  contriti  testiculi». 

16.  I Reg.  II,  9. 


Digitized  by  U^ooQle 


cap.  ii.] 


REGULA  PASTORALIS 


19 


« vestris : ut  non  claudicans  quis  erret,  magis  autem  sa- 
« netur  ».  Parvo  autem  naso  est,  qui  ad  tenendam  men- 
suram discretionis  idoneus  non  est.  Naso  quippe  odores 
foetoresque  discernimus.  Recte  ergo  per  nasum  discretio 
5 exprimitur,  per  quam  virtutes  eligimus,  delicta  reprobamus. 
Unde  et  in  laude  sponsae  dicitur:  «Nasus  tuus  sicut  tur#- 
« ris,  quae  est  in  Libano  »:  quia  nimirum  sancta  Ecclesia, 
quae  ex  causis  singulis  tentamenta  prodeant,  per  discretio- 
nem conspicit,  et  ventura  vitiorum  bella  ex  alto  deprehen- 
10  dit.  Sed  sunt  nonnulli,  qui,  dum  aestimari  hebetes  nolunt, 
saepe  se  in  quibusdam  inquisitionibus  plus  quam  necesse 
est  exercentes,  ex  nimia  subtilitate  falluntur.  Unde  hic 
quoque  subditur:  « Vel  grandi  et  torto  naso  ».  Nasus  enim 
grandis  et  tortus  est  discretionis  subtilitas  immoderata, 
1 5 quae,  dum  plus  quam  decet  excreverit,  actionis  suae  recti- 
tudinem ipsa  confundit.  Fracto  autem  pede  vel  manu  est, 
qui  viam  Dei  pergere  omnino  non  valet,  atque  a bonis  acti- 
bus funditus  exsors  vacat : quatenus  haec  non  ut  claudus 
saltem  cum  infirmitate  teneat,  sed  ab  his  omnimodo  alienus 
20  existat.  Gibbus  vero  est,  quem  terrenae  sollicitudinis  pon- 
dus deprimit,  ne  unquam  ad  superna  respiciat,  sed  solis 
his,  quae  in  infimis  calcantur,  intendat.  Qui  et  si  quando 
aliquid  ex  bono  patriae  coelestis  audierit,  ad  hoc  nimirum 
perversae  consuetudinis  pondere  praegravatus  cordis  faciem 
25  non  attollit : quia  cogitationis  statum  erigere  non  valet,  quem 
terrenae  usus  sollicitudinis  curvum  tenet.  Ex  horum  quippe 
specie  Psalmista  dicit:  «Incurvatus  sum  et  humiliatus  sum 
« usquequaque  ».  Quorum  culpam  quoque  per  semetipsam 
Veritas  reprobans  ait:  «Semen  aut£m,  quod  in  spinis  ce- 
30  « cidit  hi  sunt,  qui  audierunt  verbum  et  a sollicitudinibus 
« et  divitiis  et  voluptatibus  vitae  euntes  suffocantur,  et  non 
«referunt  fructum».  Lippus  vero  est,  cuius  quidem  in- 

2.  Hebr.  XII,  12,  13.  28.  Psal  XXXVIII,  8. 

7.  Cant.  VII,  4.  32.  Luc.  VIII,  14. 

genium  ad  cognitionem  veritatis  emicat,  sed  tamen  hoc 
carnalia  opera  obscurant.  In  lippis  quippe  oculis  pupillae 
sanae  sunt,  sed  humore  defluente  infirmatae  palpebrae  gros- 
sescunt;  quorum  quia  infusione  crebro  atteruntur,  etiam 
acies  pupillae  vitiatur.  Et  sunt  nonnulli  quorum  sensum  5 
carnalis  vitae  operatio  sauciat,  qui  videre  recta  subtiliter 
per  ingenium  poterant,  sed  usu  pravorum  actuum  caligant. 
Lippus  itaque  est  cuius  sensum  natura  exacuit,  sed  con- 
versationis pravitas  confundit.  Cui  bene  per  angelum  di- 
citur : « Collyrio  inunge  oculos  tuos,  ut  videas  ».  Collyrio  10 
quippe  oculos  ut  videamus  inungimus,  cum  ad  cogno- 
scendam veri  luminis  claritatem  intellectus  nostri  aciem 
medicamine  bonae  operationis  adiuvamus.  Albuginem  vero 
habet  in  oculo,  qui  veritatis  lucem  videre  non  sinitur,  quia 
arrogantia  sapientiae  seu  iustitiae  caecatur.  Pupilla  namque  15 
oculi  nigra  videt,  albuginem  tolerans  nil  videt:  quia  vide- 
licet sensus  humanae  cogitationis  si  stultum  se  peccato- 
remque intelligit,  cognitionem  intimae  claritatis  apprehendit. 

Si  autem  candorem  sibi  iustitiae  seu  sapientiae  tribuit,  a 
luce  se  supernae  cognitionis  excludit : et  eo  claritatem  veri  20 
luminis  nequaquam  penetrat,  quo  se  apud  se  per  arrogan- 
tiam exaltat : sicut  de  quibusdam  dicitur : « Dicentes  enim 
« se  esse  sapientes,  stulti  facti  sunt  ».  Iugem  vero  habet 
scabiem,  cui  carnis  petulantia  sine  cessatione  dominatur.  In 
scabie  etenim  fervor  viscerum  ad  cutem  trahitur,  perquam  25 
recte  luxuria  designatur:  quia  si  cordis  tentatio  usque  ad 
operationem  prosilit,  nimirum  fervor  intimus  usque  ad  cutis 
scabiem  prorumpit  et  foris  iam  corpus  sauciat;  quia  dum 
in  cogitatione  voluptas  non  reprimitur,  etiam  in  actione 
dominatur.  Quasi  enim  cutis  pruriginem  Paulus  curabat  50 
abstergere,  cum  dicebat:  «Tentatio  vos  non  apprehendat, 

« nisi  humana  »;  ac  si  aperte  diceret : Humanum  quidem 

10.  Apoc.  III,  18.  32.  I Cor.  X,  13. 

23.  Rem.  I,  22. 

est  tentationem  in  corde  perpeti,  daemoniacum  vero  est  in 
tentationis  certamine  et  in  operatione  superari.  Impetigi- 
nem quoque  habet  in  corpore,  quisquis  avaritia  vastatur  in 
mente:  quae  si  in  parvis  non  compescitur,  nimirum  sine 
5 mensura  dilatatur.  Impetigo  quippe  sine  dolore  corpus  oc- 
cupat, et  absque  occupati  taedio  excrescens  membrorum 
decorem  foedat : quia  et  avaritia  capti  animum  dum  quasi 
delectat,  exulcerat;  dum  adipiscenda  quaeque  cogitationi 
obiicit,  ad  inimicitias  accendit,  et  dolorem  in  vulnere  non 
io  facit,  quia  aestuanti  animo  ex  culpa  abundantiam  promittit. 
Sed  decor  membrorum  perditur,  quia  aliarum  quoque  vir- 
tutum per  hanc  pulchritudo  depravatur;  et  quasi  totum 
corpus  exasperat,  quia  per  universa  vitia  animum  supplantat. 
Paulo  attestante,  qui  ait : « Radix  omnium  malorum  est 
1 5 « cupiditas  » . Ponderosus  vero  est,  qui  turpitudinem  non 
exercet  opere,  sed  tamen  ab  hac  cogitatione  continua  sine 
moderamine  gravatur  in  mente:  qui  nequaquam  quidem 
usque  ad  opus  nefarium  rapitur,  sed  eius  animus  voluptate 
luxuriae  sine  ullo  repugnationis  obstaculo  delectatur.  Vi- 
20  tium  quippe  est  ponderis,  cum  humor  viscerum  ad  virilia 
labitur,  quae  profecto  cum  molestia  dedecoris  intumescunt. 
Ponderous  ergo  est,  qui  totis  cogitationibus  ad  lasciviam 
defluens  pondus  turpitudinis  gestat  in  corde:  et  quamvis 
prava  non  exerceat  opere,  ab  his  tamen  non  evellitur  mente. 
25  Nec  ad  usum  boni  operis  in  aperto  valet  assurgere,  quia 
gravat  hunc  in  abditis  pondus  turpe.  Quisquis  ergo  quo- 
libet horum  vitio  subigitur,  panes  Domino  offerre  prohibe- 
tur : ne  profecto  diluere  aliena  delicta  non  valeat  is,  quem 
adhuc  propria  devastant.  Quia  igitur  paucis,  ad  pastorale 
30  magisterium  dignus  qualiter  veniat,  atque  hoc  indignus  qua- 
liter pertimescat,  ostendimus:  nunc  is  qui  ad  illud  digne 
pervenerit,  in  eo  qualiter  vivere  debeat  demonstremus. 

15.  I Tim.  VI,  10. 

CaP.  I.  Is  QUI  AD  REGIMEN  ORDINATE  PERVENERIT,  QUA- 
LEM SE  IN  IPSO  REGIMINE  DEBEAT  EXHIBERE.  Tantum  debet 
actionem  populi  actio  transcendere  praesulis,  quantum  di- 
stare solet  a grege  vita  pastoris.  Oportet  namque,  ut  metiri 
5 sollicite  studeat,  quanta  tenendae  rectitudinis  necessitate  con- 
stringitur, sub  cuius  aestimatione  populus  grex  vocatur.  Sit 
ergo  necesse  est  cogitatione  mundus,  actione  praecipuus,  di- 
scretus in  silentio,  utilis  in  verbo,  singulis  compassione 
proximus,  prae  cunctis  contemplatione  suspensus,  bene  agen- 
io  tibus  per  humilitatem  socius,  contra  delinquentium  vitia  per 
zelum  iustitiae  erectus,  internorum  curam  in  exteriorum  oc- 
cupatione non  minuens,  exteriorum  providentiam  in  inter- 
norum sollicitudine  non  relinquens.  Sed  haec,  quae  bre- 
viter enumerando  perstrinximus,  paulo  latius  replicando 
1 5 disseramus. 


CaP.  n.  Ut  RECTOR  COGITATIONE  SIT  MUNDUS.  Rector 
semper  cogitatione  sit  mundus,  quatenus  nulla  hunc  im- 
munditia polluat,  qui  hoc  suscepit  officii,  ut  in  alienis  quo- 
que cordibus  pollutionis  maculas  tergat:  quia  necesse  est,  ut 


i.  Maurini  atque  Hurter  huic 
secundae  parti  titulum  apponunt 
De  vita  pastoris , qui  tamen  in  an- 
tiquis mss.  non  legitur,  ita  ut  in 
ipsis  capitulorum  ordo  Iae  partis 
ordinem  sequatur.  Capita  1-7,  9 
huius  libri  Gregorius  inseruit  in 


ep.  syn.  ad  patriarchas  orientales, 
quam  vides  in  P.  I,  p.  77.  No- 
tandum est  tamen  textum  Reg. 
past.  a clar.  Ewald  in  ep.  svn.  cu- 
ratum non  esse  in  omnibus  idem  ac 
textum  editionis  Maurinorum  ob 
adhibitorum  codicum  diversitatem. 

esse  munda  studeat  manus,  quae  diluere  sordes  curat,  ne 
tacta  quaeque  deterius  inquinet,  si  sordida  insequens  lutum 
tenet.  Hinc  namque  per  Prophetam  dicitur : « Mundamini, 
«qui  fertis  vasa  Domini».  Domini  etenim  vasa  ferunt, 
qui  proximorum  animas  ad  aeterna  sacraria  perducendas  in  5 
suae  conversationis  fide  suscipiunt.  Apud  semetipsos  ergo 
quantum  debeant  mundari  conspiciant,  qui  ad  aeternitatis 
templum  vasa  viventia  in  sinu  propriae  sponsionis  portant. 
Hinc  divina  voce  praecipitur,  ut  in  Aaron  pectore  rationale 
iudicii  vittis  ligantibus  imprimatur;  quatenus  sacerdotale  10 
cor  nequaquam  cogitationes  fluxae  possideant,  sed  ratio  sola 
constringat;  nec  indiscretum  quid  vel  inutile  cogitet,  qui  ad 
exemplum  aliis  constitutus  ex  gravitate  vitae  semper  debet 
ostendere,  quantam  in  pectore  rationem  portet.  In  quo 
etiam  rationali  vigilanter  adiungitur,  ut  duodecim  patriarcha-  I5 
rum  nomina  describantur.  Adscriptos  etenim  patres  sem- 
per in  pectore  ferre,  est  antiquorum  vitam  sine  intermissione 
cogitare.  Nam  tunc  sacerdos  irreprehensibiliter  graditur, 
cum  exempla  patrum  praecedentium  indesinenter  intuetur, 
cum  sanctorum  vestigia  sine  cessatione  considerat,  et  cogi-  20 
tationes  illicitas  deprimit,  ne  extra  ordinis  limitem  operis 
pedem  tendat.  Quod  bene  etiam  rationale  iudicii  vocatur ; 
quia  debet  rector  subtili  semper  examine  bona  malaque  di- 
scernere, et  quae  vel  quibus,  quando  vel  qualiter  congruant, 
studiose  cogitare  nihilque  proprium  quaerere,  sed  sua  com-  25 
moda  propinquorum  bona  deputare.  Unde  illic  scriptum 
est : « Pones  autem  in  rationali  iudicii  doctrinam  et  verita- 
« tem,  quae  erunt  in  pectore  Aaron,  quando  ingredietur 
« coram  Domino,  et  gestabit  iudicium  filiorum  Israel  in 
«pectore  suo  in  conspectu  Domini  semper».  Sacerdoti  30 
quippe  iudicium  filiorum  Israel  in  pectore  coram  Domini 

4.  Isai.  LII,  11.  30.  Exod.  XXVIII,  30. 

14.  Cfr.  Exod.  XXVIII,  15. 


Digitized  by  U^ooQle 


cap.  2,  3] 


REGULA  PASTORALIS 


27 


conspectu  gestare,  est  subiectorum  causas  pro  sola  interni 
iudicis  intentione  discutere,  ut  nihil  se  ei  humanitatis  ad- 
misceat in  hoc,  quod  divina  positus  vice  dispensat,  ne  cor- 
reptionis studia  privatus  dolor  exasperet.  Cumque  contra 
5 aliena  vitia  aemulator  ostenditur,  quae  sua  sunt  exsequatur, 
ne  tranquillitatem  iudicii  aut  latens  invidia  maculet,  aut 
praeceps  ira  perturbet.  Sed  dum  consideratur  terror  eius 
qui  super  omnia  praesidet,  videlicet  iudicis  intimi,  non  sine 
magno  regantur  timore  sublecti'.  Qui  nimirum  timor  dum 
10  mentem  rectoris  humiliat,  purgat,  ne  hanc  aut  praesumptio 
spiritus  levet,  aut  carnis  delectatio  inquinet,  aut  per  terre- 
narum rerum  cupidinem  importunitas  pulvereae  cogitationis 
obscuret:  quae  tamen  non  pulsare  rectoris  animum  nequeunt; 
sed  festinare  necesse  est,  ut  repugnatione  vincantur;  ne  vi- 
15  tium  quod  per  suggestionem  tentat,  mollitie  delectationis 
subigat:  cumque  haec  ab  animo  tarde  repellitur,  mucrone 
consensus  occidat. 

Cap.  III.  Ut  rector  semper  sit  operatione,  praeci- 
puus. Sit  rector  operatione  praecipuus,  ut  vitae  viam  sub- 
20  ditis  vivendo  denunciet,  et  grex  qui  pastoris  vocem  mores- 
que sequitur,  per  exempla  melius  quam  per  verba  gradiatur. 
Qui  enim  loci  sui  necessitate  exigitur  summa  dicere,  hac 
eadem  necessitate  compellitur  summa  monstrare.  Illa  jiam- 
que  vox  libentius  auditorum  cor  penetrat,  quam  dicentis 
25  vita  commendat:  quia  quod  loquendo  imperat,  ostendendo 
adiuvat  ut  fiat.  Hinc  enim  per  Prophetam  dicitur : « Super 
«montem  excelsum  ascende  tu,  qui  evangelizas  Sion». 
Ut  videlicet  qui  coelesti  praedicatione  utitur,  ima  iam  ter- 
renorum operum  deserens,  in  rerum  culmine  stare  videatur, 
30  tantoque  facilius  subditos  ad  meliora  pertrahat,  quanto  per 
vitae  meritum  de  supernis  clamat.  Hinc  divina  lege  armum 

27.  Isai.  XL,  9. 

sacerdos  in  sacrificium  et  dextrum  accipit  et  separatum,  ut 
non  solum  sit  eius  operatio  utilis,  sed  etiam  singularis : nec 
inter  malos  tantummodo  quae  recta  sunt  faciat,  sed  bene 
quoque  operantes  subditos,  sicut  honore  ordinis  superat,  ita 
etiam  morum  virtute  transcendat.  Cui  in  esu  quoque  pe-  s 
ctusculum  cum  armo  tribuitur,  ut  quod  de  sacrificio  prae- 
cipitur sumere,  hoc  de  semetipso  auctori  discat  immolare. 

Et  non  solum  pectore  quae  recta  sunt  cogitet,  sed  specta- 
tores suos  ad  sublimia  armo  operis  invitet,  nulla  prospera 
praesentis  vitae  appetat,  nulla  adversa  pertimescat,  blandi-  io 
menta  mundi  respecto  intimo  terrore  despiciat,  terrore  au- 
tem considerato  internae  dulcedinis  blandimento  contemnat. 
Unde  supernae  quoque  vocis  imperio  in  utroque  humero 
sacerdos  velamine  superhumeralis  adstringitur,  ut  contra  ad- 
versa ac  prospera  virtutum  semper  ornamento  muniatur : 1 5 
quatenus  iuxta  vocem  Pauli  per  arma  iustitiae  a dextris  si- 
nistrisque gradiens,  cum  ad  sola  quae  interiora  sunt  niti- 
tur, in  nullo  delectationis  infimae  latere  flectatur.  Non 
hunc  prospera  elevent,  non  adversa  perturbent,  non  blanda 
usque  ad  voluptatem  demulceant,  non  aspera  ad  despera-  20 
tionem  premant:  ut  dum  nullis  passionibus  intentionem 
mentis  humiliat,  quanto  in  utroque  humero  superhumeralis 
pulchritudine  tegatur,  ostendat.  Quod  recte  etiam  super- 
humerale ex  auro,  hyacintho,  purpura,  bis  tincto  cocco,  et 
torta  fieri  bysso  praecipitur,  ut  quanta  sacerdos  clarescere  25 
virtutum  diversitate  debeat,  demonstretur.  In  sacerdotis 
quipppe  habitu  ante  omnia  aurum  fulget,  ut  in  eo  intelle- 
ctus sapientiae  principaliter  emicet.  Cui  hyacinthus  qui 
aereo  colore  resplendet  adiungitur,  ut  per  omne  quod  in- 
telligendo  penetrat,  non  ad  favores  infimos,  sed  ad  amo-  30 
rem  coelestium  surgat,  ne  dum  suis  incautus  laudibus  ca- 


1.  Cfr.  Exod.  XXIX,  22.  16.  Cfr.  II  Cor.  VI,  7. 

14.  Cfr.  Exod.  XXIX,  5.  25.  Cfr.  Exod.  XXVIII,  8. 

pitur,  ipso  etiam  veritatis  intellectu  vacuetur.  Auro  quoque 
et  hyacintho  purpura  permiscetur;  ut  videlicet  sacerdotale 
cor,  cum  summa  quae  praedicat  sperat,  in  semetipso  etiam 
suggestiones  vitiorum  reprimat  eisque  velut  ex  regia  pote- 
5 state  contradicat,  quatenus  nobilitatem  semper  intimae  re- 
generationis aspiciat  et  coelestis  regni  sibi  habitum  moribus 
defendat.  De  hac  quippe  nobilitate  spiritus  per  Petrum  di- 
citur: «Vos  autem  genus  electum,  regale  sacerdotium». 
De  hac  etiam  potestate  qua  vitia  subigimus,  Ioannis  voce 
10  roboramur,  qui  ait:  « Quotquot  autem  receperunt  eum,  dedit 
« eis  potestatem  filios  Dei  fieri » . Hanc  dignitatem  fortitu- 
dinis Psalmista  considerat,  dicens  : « Mihi  autem  nimis 
« honorificati  sunt  amici  tui  Deus,  nimis  confortatus  est 
«principatus  eorum».  Quia  nimirum  sanctorum  mens 
15  principaliter  in  summis  erigitur,  cum  exterius  perpeti  abiecta 
cernuntur.  Auro  etiam,  hyacintho  ac  purpurae  bis  tinctus 
coccus  adiungitur;  ut  ante  interni  iudicis  oculos  omnia  vir- 
tutum bona  ex  caritate  decorentur,  et  cuncta  quae  coram 
hominibus  rutilant,  haec  in  conspectu  occulti  arbitri  flamma 
20  intimi  amoris  accendat.  Quae  scilicet  caritas,  quia  Deum 
simul  ac  proximum  diligit,  quasi  ex  duplici  tinctura  fulge- 
scit.  Qui  igitur  sic  ad  auctoris  speciem  anhelat  ut  proxi- 
morum curam  negligat,  vel  sic  proximorum  curam  exse- 
quitur ut  a divino  amore  torpescat:  quia  unum  horum 
25  quodlibet  negligit,  in  superhumeralis  ornamento  habere  coc- 
cum bis  tintum  nescit.  Sed  cum  mens  ad  praecepta  cari- 
tatis tenditur,  restat  procul  dubio  ut  per  abstinentiam  caro 
maceretur.  Unde  et  bis  tincto  cocco  torta  byssus  adiun- 
gitur. De  terra  etenim  byssus  nitenti  specie  oritur.  Et 
30  quid  per  byssum,  nisi  candens  decore  munditiae  corporalis 
castitas  designatur?  Quae  videlicet  torta  pulchritudini  su- 

8.  I Pet.  II,  9.  14.  Psal.  CXXXVIII,  17. 

perhumeralis  innectitur;  quia  tunc  castimonia  ad  perfectum 
munditiae  candorem  ducitur,  cum  per  abstinentiam  caro  fa- 
tigatur. Cumque  inter  virtutes  ceteras  etiam  afflictae  camis 
meritum  proficit,  quasi  in  diversa  superhumeralis  specie 
byssus  torta  candescit.  5 

Cap.  IV.  Ut  sit  rector  discretus  in  silentio,  utilis 
in  verbo.  Sit  rector  discretus  in  silentio,  utilis  in  verbo,  ne 
aut  tacenda  proferat,  aut  proferenda  reticescat.  Nam  sicut  in- 
cauta locutio  in  errorem  pertrahit,  ita  indiscretum  silentium 
hos,  qui  erudiri  poterant,  in  errore  derelinquit.  Saepe  nam-  io 
que  rectores  improvidi  humanam  emittere  gratiam  formi- 
dantes loqui  libere  recta  pertimescunt,  et  iuxta  Veritatis 
vocem  nequaquam  iam  gregis  custodiae  pastorum  studio, 
sed  mercenariorum  vice  deserviunt:  quia  veniente  lupo  fu- 
giunt, dum  se  sub  silentio  abscondunt.  Hinc  namque  eos  15 
per  Prophetam  Dominus  increpat,  dicens:  « Canes  muti  non 
«valentes  latrare».  Hinc  rursum  queritur  dicens:  «Non 
« ascendistis  ex  adverso,  nec  opposuistis  murum  pro  domo 
« Israel,  ut  staretis  in  praelio  in  die  Domini  ».  Ex  adverso 
quippe  ascendere,  est  pro  defensione  gregis  voce  libera  huius  20 
mundi  potestatibus  contraire.  Et  in  die  Domini  in  praelio 
stare,  est  pravis  decertantibus  ex  iustitiae  amore  resistere. 
Pastori  enim  recta  timuisse  dicere,  quid  est  aliud  quam  ta- 
cendo terga  praebuisse  ? Qui  nimirum  si  pro  grege  se 
obiicit,  murum  pro  domo  Israel  hostibus  opponit.  Hinc  25 
rursum  delinquenti  populo  dicitur:  « Prophetae  tui  viderunt 
« tibi  falsa  et  stulta,  nec  aperiebant  iniquitatem  tuam,  ut  te 
« ad  poenitentiam  provocarent » . Prophetae  quippe  in  sa- 
cro eloquio  nonnunquam  doctores  vocantur,  qui  dum  fugi- 
tiva esse  praesentia  indicant,  quae  sunt  ventura,  manifestant.  3° 
Quos  divinus  sermo  falsa  videre  redarguit;  quia  dum  cor- 

15.  Cfr.  Iohakn.  X,  12.  19.  Ezech.  XIII,  5. 

17.  Isai.  LVI,  10.  28.  Thren.  II,  14. 

ripere  culpas  metuunt,  incassum  delinquentibus  promissa 
securitate  blandiuntur;  qui  iniquitatem  peccantium  nequa- 
quam aperiunt,  quia  ab  increpationis  voce  conticescunt. 
Clavis  quippe  apertionis  est  sermo  correptionis ; quia  incre- 
5 pando  culpam  detegit,  quam  saepe  nescit  ipse  etiam  qui 
perpetravit.  Hinc  Paulus  ait:  « Ut  potens  sit  exhortari  in 
« doctrina  sana,  et  eos,  qui  contradicunt,  arguere  » . Hinc 
per  Malachiam  dicitur:  « Labia  sacerdotis  custodiunt  scien- 
« tiam,  et  legem  requirent  ex  ore  eius,  quia  angelus  Do- 
10  «mini  exercituum  est».  Hinc  per  Isaiam  Dominus  ad- 
monet, dicens : « Clama,  ne  cesses,  quasi  tuba  exalta  vocem 
«tuam».  Praeconis  quippe  officium  suscipit,  quisquis  ad 
sacerdotium  accedit,  ut  ante  adventum  iudicis  qui  terribi- 
liter sequitur,  ipse  scilicet  clamando  gradiatur.  Sacerdos 
1 5 ergo  si  praedicationis  est  nescius,  quam  clamoris  vocem  da- 
turus est  praeco  mutus?  Hinc  est  enim,  quod  super  pa- 
stores prinios  in  linguarum  specie  Spiritus  sanctus  insedit : 
quia  nimirum,  quos  repleverit,  de  se  protinus  loquentes 
facit.  Hinc  Moysi  praecipitur,  ut  tabernaculum  sacerdos 
20  ingrediens  tintinnabulis  ambiatur,  ut  videlicet  voces  praedi- 
cationis habeat,  ne  superni  spectatoris  iudicium  ex  silentio 
offendat.  Scriptum  quippe  est:  «Ut  audiatur  sonitus,  quando 
« ingreditur  et  egreditur  sanctuarium  in  conspectu  Domini, 
« et  non  moriatur  ».  Sacerdos  namque  ingrediens  vel  egre- 
25  diens  moritur,  si  de  eo  sonitus  non  auditur:  quia  iram  contra 
se  occulti  iudicis  exigit,  si  sine  praedicationis  sonitu  incedit. 
Apte  autem  tintinnabula  vestimentis  illius  describuntur  in- 
serta* Vestimenta  etenim  sacerdotis  quid  aliud  quam  recta 
opera  debemus  accipere?  Propheta  attestante  qui  ait:  «Sa- 
30  « cerdotes  tui  induantur  iustitiam  » . Vestimentis  itaque  illius 

7.  Tit.  I,  9.  20.  Cfr.  Exod.  XXVIII,  33. 

10.  Malach.  II,  7.  24.  Exod . XXVIII,  35. 

12.  Is  ai.  LVIII,  1.  . 30.  Psal.  CXXXI,  9. 

17.  Cfr.  Act,  II,  3. 

tintinnabula  inhaerent,  ut  vitae  viam  cum  linguae  sonitu  ipsa 
-quoque  sacerdotis  opera  clament.  Sed  cum  rector  se  ad 
loquendum  praeparat,  sub  quanto  cautelae  studio  loquatur 
attendat,  ne,  si  inordinate  ad  loquendum  rapitur,  erroris  vul- 
nere audientium  corda  feriantur,  et  cum  fortasse  sapiens  vi-  5 
deri  desiderat,  unitatis  compagem  insipienter  abscidat.  Hinc 
namque  Veritas  dicit:  «Habete  sal  in  vobis  et  pacem  habete 
« inter  vos  ».  Per  sal  quippe  verbi  sapientia  designatur. 
Qui  igitur  loqui  sapienter  nititur,  magnopere  metuat,  ne 
eius  eloquio  audientium  unitas  confundatur.  Hinc  Paulus  10 
ait:  «Non  plus  sapere,  quam  oportet  sapere,  sed  sapere 
« ad  sobrietatem  ».  Hinc  in  sacerdotis  veste  iuxta  divi- 
nam vocem  tintinnabulis  mala  punica  coniunguntur.  Quid 
enim  per  mala  punica,  nisi  fidei  unitas  designatur?  Nam 
sicut  in  malo  punico  uno  exterius  cortice  multa  interius  15 
grana  muniuntur:  sic  innumeros  sanctae  Ecclesiae  populos 
unitas  fidei  contegit,  quos  intus  diversitas  meritorum  tenet. 

Ne  igitur  rector  incautus  ad  loquendum  proruat,  hoc  quod 
iom  praemissimus  per  semetipsam  Veritas  discipulis  clamat: 

« Habete  sal  in  vobis,  et  pacem  habete  inter  vos  ».  Ac  20 
si  figurate  per  habitum  sacerdotis  dicat:  Mala  punica  tin- 
tinnabulis iungite,  ut  per  omne  quod  dicitis,  unitatem  fidei 
cauta  observatione  teneatis.  Providendum  quoque  est  sol- 
licita intentione  rectoribus,  ut  ab  eis  non  solum  prava  nullo 
modo,  sed  ne  recta  quidem  nimie  et  inordinate  proferantur:  25 
quia  saepe  dictorum  virtus  perditur,  cum  apud  corda  au- 
dientium loquacitatis  incauta  importunitate  laevigatur,  et 
auctorem  suum  haec  eadem  loquacitas  inquinat,  quae  ser- 
vire auditoribus  ad  usum  profectus  ignorat.  Unde  bene 
per  Moysen  dicitur : « Vir,  qui  fluxum  seminis  patitur,  im-  30 
« mundus  erit  ».  In  mente  quippe  audientium  semen  se- 

8.  Marc.  IX,  49.  13.  Cfr.  Exod.  XXVIII,  34. 

12.  Kom.  XII,  3.  31.  Levit . XV,  2. 

cuturae  cogitationis  est  auditae  qualitas  locutionis,  quia  dum 
per  aurem  sermo  concipitur,  cogitatio  in  mente  generatur. 
Unde  et  ab  huius  mundi  sapientibus  praedicator  egregius 
seminiverbius  est  vocatus.  Qui  ergo  fluxum  seminis  su- 
5 stinet,  immundus  asseritur,  quia  multiloquio  subditus  ex  eo 
se  inquinat,  quod  si  ordinate  promeret,  prolem  rectae  co- 
gitationis edere  in  audientium  corda  potuisset:  dumque  in- 
cautus per  loquacitatem  diffluit,  non  ad  usum  generis,  sed 
ad  immunditiam  semen  effundit.  Unde  Paulus  quoque  cum 
10  discipulum  de  instantia  praedicationis  admoneret  dicens: 
« Testificor  coram  Deo  et  Christo  lesu,  qui  iudicaturus  est 
:<  vivos  et  mortuos,  per  adventum  ipsius  et  regnum  eius, 
« praedica  verbum,  insta  opportune,  importune  » : dicturus 
«importune»  praemisit  «opportune»,  quia  scilicet  apud 
1 5 auditoris  mentem  ipsa  sua  vilitate  se  destruit,  si  habere  im- 
portunitas opportunitatem  nescit. 

Cap.  V.  Ut  sit  rector  singulis  compassione  proxi- 
mus, prae  cunctis  contemplatione  suspensus.  Sit  rector 
singulis  compassione  proximus,  prae  cunctis  contemplatione 
20  suspensus,  ut  et  per  pietatis  viscera  in  se  infirmitatem  ce- 
terorum transferat,  et  per  speculationis  altitudinem  semet- 
ipsum  quoque  invisibilia  appetendo  transcendat,  ne  aut  alta 
petens  proximorum  infirma  despiciat,  aut  infirmis  proximo- 
rum congruens  appetere  alta  derelinquat.  Hinc  est  namque 
25  quod  Paulus  in  paradisum  ducitur,  coelique  tertii  secreta 
rimatur,  et  tamen  illa  invisibilium  contemplatione  suspensus 
ad  cubile  carnalium  aciem  mentis  revocat,  atque  in  occultis 
suis  qualiter  debeant  conversari  dispensat,  dicens : « Propter 
« fornicationem  autem  unusquisque  suam  uxorem  habeat, 
30  «et  unaquaeque  suum  virum  habeat.  Uxori  vir  debitum 
«reddat:  similiter  autem  et  uxor  viro».  Et  paulo  post: 

13.  II  Tim.  IV,  1.  31.  I Cor.  VII,  2. 

26.  Cfr.  II  Cor.  XII,  3. 

« Nolite  fraudare  invicem,  nisi  forte  ex  consensu  ad  tempus, 

« ut  vacetis  orationi : et  iterum  revertimini  in  idipsum,  ne 
« tentet  vos  satanas  » . Ecce  iam  coelestibus  secretis  inse- 
ritur, et  tamen  per  condescensionis  viscera  carnalium  cubile 
perscrutatur,  et  quem  sublevatus  ad  invisibilia  erigit,  hunc  5 
miseratus  ad  secreta  infirmantium  oculum  cordis  flectit. 
Coelum  contemplatione  transcendit,  nec  tamen  stratum  car- 
nalium sollicitudine  deserit : quia  compage  caritatis  summis 
simul  et  infimis  iunctus,  et  in  semetipso  virtute  spiritus  ad 
alta  valenter  rapitur,  et  pietate  in  aliis  aequanimiter  infir-  10 
matur.  Hinc  etenim  dicit : « Quis  infirmatur,  et  ego  non 
«infirmor?  quis  scandalizatur,  et  ego  non  uror?»  Hinc 
rursus  ait:  «Factus  sum  Iudaeis  tamquam  Iudaeus  ».  Quod 
videlicet  exhibebat  non  amittendo  fidem,  sed  extendendo  pie- 
tatem, ut  in  se  personam  infidelium  transfigurans  ex  semet-  15 
ipso  disceret  qualiter  aliis  misereri  debuisset : quatenus  hoc 
illis  impenderet  quod  sibi  ipse,  si  ita  esset,  impendi  recte 
voluisset.  Hinc  iterum  dicit:  « Sive  mente  excedimus,  Deo: 
«sive  sobrii  sumus,  vobis»;  quia  et  semetipsum  noverat 
contemplando  transcendere  et  eundem  se  auditoribus  con-  20 
descendendo  temperare.  Hinc  Iacob  Domino  desuper  inni- 
tente  et  uncto  deorsum  lapide,  ascendentes  ac  descendentes 
angelos  vidit:  quia  scilicet  praedicatores  recti  non  solum 
sursum  sanctum  caput  Ecclesiae,  videlicet  Dominum  con- 
templando appetunt,  sed  deorsum  quoque  ad  membra  illius  25 
miserando  descendunt.  Hinc  Moyses  crebro  tabernaculum 
intrat  et  exit,  et  qui  intus  in  contemplationem  rapitur,  foris 
infirmantium  negotiis  urgetur.  Intus  Dei  arcana  considerat, 
foris  onera  carnalium  portat.  Qui  de  rebus  quoque  dubiis 
semper  ad  tabernaculum  recurrit,  coram  testamenti  arca  30 
Dominum  consulit;  exemplum  procul  dubio  rectoribus  prae- 

3.  I Cor.  VII,  5.  19.  II  Cor . V,  13. 

12.  II  Cor.  XI,  29.  23.  Cfr.  Gen.  XXVIII,  12. 

13.  I Cor.  IX,  20. 

bens,  ut  cum  foris  ambigunt  quid  disponant,  ad  mentem 
semper  quasi  ad  tabernaculum  redeant,  et  velut  coram  te- 
stamenti arca  Dominum  consulant,  si  de  his  in  quibus  du- 
bitant, apud  semetipsos  intus  sacri  eloquii  paginas  requirant. 

5 Hinc  ipsa  Veritas  per  susceptionem  nostrae  humanitatis  nobis 
ostensa  m monte  orationi  inhaeret,  miracula  in  urbibus  exer- 
cet, imitationis  videlicet  viam  bonis  rectoribus  sternens  ut, 
etsi  iam  summa  contemplando  appetunt,  necessitatibus  tamen 
infirmantium  compatiendo  misceantur:  quia  tunc  ad  alta  ca- 
10  ritas  mirabiliter  surgit,  cum  ad  ima  proximorum  se  miseri- 
corditer attrahit ; et  quo  benigne  descendit  ad  infima,  valenter 
recurrit  ad  summa.  Tales  autem  sese,  qui  praesunt,  exhi- 
beant, quibus  subiecti  occulta  quoque  sua  prodere  non  eru- 
bescant; ut,  cum  tentationum  fluctus  parvuli  tolerant,  ad 
15  pastoris  mentem  quasi  ad  matris  sinum  recurrant,  et  hoc, 
quod  se  inquinari  pulsantis  culpae  sordibus  praevident,  ex- 
hortationis eius  solatio  ac  lacrymis  orationis  lavent.  Unde 
et  ante  fores  templi  ad  abluendas  ingrediendum  manus  mare 
aeneum,  id  est,  luterem  duodecim  boves  portant:  qui  quidem 
20  facie  exterius  eminent,  sed  ex  posterioribus  latent.  . Quid 
namque  duodecim  bobus  nisi  universus  pastorum  ordo  de- 
signatur? De  quibus  Paulo  disserente  lex  dicit:  « Non  ob- 
«turabis  os  bovi  trituranti».  Quorum  quidem  nos  aperta 
opera  cernimus,  sed  apud  districtum  iudicem  quae  illos  po- 
25  sterius  maneant  in  occulta  retributione,  nescimus.  Qui 
tamen  cum  condescensionis  suae  patientiam  diluendis  proxi- 
morum confessionibus  praeparant,  velut  ante  fores  templi 
luterem  portant  ut,  quisquis  intrare  aeternitatis  ianuam  ni- 
titur, tentationes  suas  menti  pastoris  indicet,  et  quasi  in 
30  boum  lutere  cogitationis  vel  operis  manus  lavet.  Et  fit 
plerumque,  ut  dum  rectoris  animus  aliena  tentamenta  con- 

7.  Cfr.  Luc.  VI,  12.  23.  I Cor.  IX,  9;  Deut.  XXV,  4. 

20.  Cfr.  UI  Reg.  VII,  25. 

descendendo  cognoscit,  auditis  tentationibus  etiam  ipse  pul- 
setur; quia  et  haec  eadem,  per  quam  populi  multitudo  di- 
luitur, aqua  procul  dubio  luteris  inquinatur.  Nam  dum 
sordes  diluentium  suscipit,  quasi  suae  munditiae  serenita- 
tem perdit.  Sed  haec  nequaquam  pastori  timenda  sunt,  quia  5 
Deo  subtiliter  cuncta  pensante  tanto  facilius  a sua  eripitur, 
quanto  misericordius  ex  aliena  tentatione  fatigatur. 

Cap.  VI.  Ut  sit  rector  bene  agentibus  per  humi- 
litatem socius,  contra  delinquentium  vitia  per  zelum 
iustitiae  erectus.  Sit  rector  bene  agentibus  per  humili-  10 
tatem  socius,  contra  delinquentium  vitia  per  zelum  iustitiae 
erectus ; ut  et  bonis  in  nullo  se  praeferat,  et  cum  pravorum 
culpa  exigit,  potestatem  protinus  sui  prioratus  agnoscat : 
quatenus  et  honore  suppresso  aequalem  se  subditis  bene 
viventibus  deputet,  et  erga  perversos  iura  rectitudinis  exer-  15 
cere  non  formidet.  Nam  sicut  in  libris  moralibus  dixisse 
me  memini,  liquet,  quod  omnes  homines  natura  aequales 
genuit,  sed  variante  meritorum  ordine  alios  aliis  culpa  post- 
ponit. Ipsa  autem  diversitas  quae  accessit  ex  vitio,  divino 
iudicio  dispensatur,  ut  quia  omnis  homo  aeque  stare  non  20 
valet,  alter  regatur  ab  altero.  Unde  cuncti  qui  praesunt, 
non  in  se  potestatem  debent  ordinis,  sed  aequalitatem  pen- 
sare conditionis:  nec  praeesse  se  hominibus  gaudeant,  sed 
prodesse.  Antiqui  etenim  patres  nostri  non  reges  homi- 
num, sed  pastores  pecorum  fuisse  memorantur.  Et  cum  25 
Noe  Dominus  filiisque  eius  diceret : « Crescite  et  multipli- 
ci camini,  et  replete  terram»,  protinus  adiunxit:  «Et  terror 
« vester  ac  tremor  sit  super  cuncta  animalia  terrae  ».  Quo- 
rum videlicet  terror  ac  tremor,  quia  esse  super  animalia 
terrae  praecipitur,  profecto  esse  super  homines  prohibetur.  30 
Homo  quippe  brutis  animalibus,  non  autem  hominibus  ce- 

16.  Cfr.  Greg.  Mor.  XXI,  22.  28.  Gen.  IX,  1,  7. 

teris  natura  praelatus  est,  et  idcirco  ei  dicitur  ut  ab  ani- 
malibus et  non  ab  hominibus  timeatur,  quia  contra  naturam 
superbire  est  ab  aequali  velle  timeri.  Et  tamen  necesse 
est  ut  rectores  a subditis  timeantur,  quando  ab  eis  Deum 
5 minime  timeri  deprehendunt,  ut  humana  saltem  formidine 
peccare  metuant,  qui  divina  iudicia  non  formidant.  Ne- 
quaquam namque  praepositi  ex  hoc  quaesito  timore  super- 
biunt, in  quo  non  suam  gloriam,  sed  subditorum  iustitiam 
quaerunt.  In  eo  enim  quod  metum  sibi  a perverse  viven- 
io  tibus  exigunt,  quasi  non  hominibus  sed  animalibus  domi- 
nantur, quia  videlicet  ex  qua  parte  bestiales  sunt  subditi* 
ex  ea  debent  etiam  formidini  iacere  substrati. 

Sed  plerumque  rector  eo  ipso  quo  ceteris  praeeminet* 
elatione  cogitationis  intumescit,  et  dum  ad  usum  cuncta 
15  subiacent,  dum  ad  votum  velociter  iussa  complentur,  dum 
omnes  subditi,  si  qua  bene  gesta  sunt  laudibus  efferunt, 
male  gestis  autem  nulla  auctoritate  contradicunt,  dum  ple- 
rumque laudant  etiam  quod  reprobare  debuerant,  seductus 
ab  his  quae  infra  suppetunt,  super  se  animus  extollitur,  et 
20  dum  foris  immenso  favore  circumdatur,  intus  veritate  va- 
cuatur, atque  oblitus  sui  in  voces  se  spargit  alienas,  ta- 
lemque  se  credit  qualem  se  foris  audit,  non  qualem  intus 
discernere  debuit.  Subiectos  despicit,  eosque  aequales  sibi 
naturae  ordine  non  agnoscit,  et  quos  sorte  potestatis  exces- 
25  serit,  transcendisse  se  etiam  vitae  meritis  credit.  Cunctis 
se  aestimat  amplius  sapere,  quibus  se  videt  amplius  posse. 
In  quodam  quippe  se  constituit  culmine  apud  semetipsum, 
et  qui  aequa  ceteris  naturae  conditione  constringitur,  ex 
aequo  respicere  ceteros  dedignatur:  sicque  usque  ad  eius 
30  similitudinem  ducitur,  de  quo  scriptum  est : « Omne  su- 
ti blime  videt,  et  ipse  est  rex  super  universos  filios  super- 
« biae  ».  Qui  singulare  culmen  appetens,  et  socialem  an- 

32.  Iob,  XLI,  25. 

gelorum  vitam  despiciens  ait : « Ponam  sedem  meam  ad 
« Aquilonem,  et  ero  similis  Altissimo  ».  Miro  ergo  iudicio 
intus  foveam  deiectionis  invenit,  dum  foris  se  in  culmine 
potestatis  extollit.  Apostatae  quippe  angelo  similis  efficitur, 
dum  homo  hominibus  esse  similis  dedignatur.  Sic  Saul  5 
post  humilitatis  meritum  in  tumorem  superbiae  culmine 
potestatis  excrevit : per  humilitatem  quippe  praelatus  est,  per 
superbiam  reprobatus  Domino  attestante,  qui  ait:  «Nonne 
« cum  esses  parvulus  in  oculis  tuis,  caput  te  constitui  in 
«tribubus  Israel?».  Parvulum  se  in  suis  prius  oculis  vi-  10 
derat,  sed  fultus  temporali  potentia  iam  se  parvulum  non 
videbat.  Ceterorum  namque  comparationi  se  praeferens, 
quia  plus  cunctis  poterat,  magnum  se  prae  omnibus  aesti- 
mabat. Miro  autem  modo  cum  apud  se  parvulus,  apud 
Deum  magnus;  cum  vero  apud  se  magnus  apparuit,  apud  15 
Deum  parvulus  fuit.  Plerumque  ergo  dum  ex  subiectorum 
affluentia  animus  inflatur,  in  fluxum  superbiae  ipso  poten- 
tiae fastigio  lenocinante  corrumpitur.  Quam  videlicet  po- 
tentiam bene  regit,  qui  et  tenere  illam  noverit  et  impu- 
gnare. Bene  hanc  regit,  qui  scit  per  illam  super  culpas  20 
erigi,  et  scit  cum  illa  ceteris  aequalitate  componi.  Humana 
etenim  mens  plerumque  extollitur,  etiam  cum  nulla  potestate 
fulcitur;  quanto  magis  in  altum  se  erigit,  cum  se  ei  etiam 
potestas  adiungit?  Quam  tamen  potestatem  recte  dispensat 
qui  sollicite  noverit  et  sumere  ex  illa  quod  adiuvat,  et  expu-  25 
gnare  quod  tentat,  et  aequalem  se  cum  illa  ceteris  cernere, 
et  tamen  se  peccantibus  zelo  ultionis  anteferre. 

Sed  hanc  discretionem  plenius  agnoscimus,  si  pastoris 
primi  exempla  cernamus.  Petrus  namque  auctore  Deo  san- 
ctae Ecclesiae  principatum  tenens  a bene  agente  Cornelio  30 
et  sese  ei  humiliter  prosternente  immoderatius  venerari  re- 
cusavit, seque  illi  similem  recognovit  dicens : « Surge,  et 

2.  Isai.  XIV,  13.  10.  I Reg.  XV,  17. 

« ego  ipse  homo  sum  » . Sed  cum  Ananiae  et  Saphirae 
culpam  reperit,  mox  quanta  potentia  super  ceteros  excre- 
visset, ostendit.  Verbo  namque  eorum  vitam  perculit,  quam 
spiritu  perscrutante  deprehendit,  et  summum  se  intra  Eccle- 
5 siam  contra  peccata  recoluit,  quod  honore  sibi  vehementer 
impenso  coram  bene  agentibus  fratribus  non  agnovit.  Illic 
communionem  aequalitatis  meruit  sanctitas  actionis,  hic  zelus 
ultionis  ius  aperuit  potestatis.  Paulus  bene  agentibus  fra- 
tribus praelatum  se  esse  nesciebat,  cum  diceret : « Non  quia 
io  « dominamur  fidei  vestrae,  sed  adiutores  sumus  gaudii  ve- 
« stri  ».  Atque  illico  adiunxit:  « Fide  enim  statis  ».  Ac  si 
id  quod  protulerat,  aperiret  dicens:  Ideo  non  dominamur 
fidei  vestrae,  quia  fide  statis;  aequales  enim  vobis  sumus, 
in  quo  vos  stare  cognoscimus.  Quasi  praelatum  se  fratribus 
15  esse  nesciebat,  cum  diceret : « Facti  sumus  parvuli  in  medio 
« vestrum  » . Et  rursum : « Nos  autem  servos  vestros  per 
«Christum».  Sed  cum  culpam  quae  corrigi  debuisset, 
invenit,  illico  magistrum  se  esse  recoluit,  dicens : « Quid 
«vultis?  In  virga  veniam  ad  vos?» 

20  Summus  itaque  locus  bene  regitur,  cum  is  qui  praeest, 
vitiis  potius  quam  fratribus  dominatur.  Sed  cum  delin- 
quentes subditos  praepositi  corrigunt,  restat  necesse  est,  ut 
sollicite  attendant,  quatenus  per  disciplinae  debitum  culpas 
quidem  iure  potestatis  feriant,  sed  per  humilitatis  custodiam 
25  aequales  se  ipsis  fratribus  qui  corriguntur,  agnoscant : quamvis 
plerumque  etiam  dignum  est,  ut  eosdem  quos  corrigimus, 
tacita  nobis  cogitatione  praeferamus.  Illorum  namque  per 
nos  vitia  disciplinae  vigore  feriuntur,  in  his  vero  quae  ipsi 
committimus,  ne  verbi  quidem  ab  aliquo  invectione  lace- 
.30  ramur.  Tanto  ergo  apud  Dominum  obligatiores  sumus, 
quanto  apud  homines  inulte  peccamus.  Disciplina  autem 

I.  Act.  X,  26.  16.  I Tbess.  II,  7. 

3.  Cfr.  Act.  V,  5.  17.  II  Cor.  IV,  5. 

II.  II  Cor . I,  23.  19.  I Cor.  IV,  21. 

nostra  subditos  divino  iudicio  tanto  liberiores  reddit,  quanto 
hic  eorum  culpas  sine  vindicta  non  deserit.  Servanda  itaque 
est  et  in  corde  humilitas,  et  in  opere  disciplina.  Atque 
inter  haec  solerter  intuendum  est,  ne  dum  immoderatius 
custoditur  virtus  humilitatis,  solvantur  iura  regiminis,  et  5 
dum  praelatus  quisque  plus  se  quam  decet  deiicit,  subdito- 
rum vitam  stringere  sub  disciplinae  vinculo  non  possit. 
Teneant  ergo  rectores  exterius,  quod  pro  aliorum  utilitate 
suscipiunt;  servent  interius,  quod  de  sua  aestimatione  pei> 
timescunt.  Sed  tamen  quibusdam  signis  decenter  erum-  10 
pentibus  eos  apud  se  esse  humiles  etiam  subiecti  deprehen- 
dant; quatenus  et  in  auctoritate  eorum,  quod  formident, 
videant,  et  de  humilitate,  quod  imitentur,  agnoscant.  Stu- 
deant igitur  sine  intermissione  qui  praesunt,  ut  eorum  po- 
tentia quanto  magna  exterius  cernitur,  tanto  apud  eos  inte-  15 
rius  deprimatur,  ne  cogitationem  vincat,  ne  in  delectationem 
sui  animum  rapiat,  ne  iam  sub  se  mens  eam  regere  non 
possit,  cui  se  libidine  dominandi  supponit.  Ne  enim  prae- 
sidentis animus  ad  elationem  potestatis  suae  delectatione 
rapiatur,  recte  per  quendam  sapientem  dicitur : « Ducem  te  20 
« constituerunt,  noli  extolli,  sed  esto  in  illis,  quasi  unus  ex 
« illis  ».  Hinc  etiam  Petrus  ait:  « Non  dominantes  in  clero, 
«sed  forma  facti  gregis».  Hinc  per  semetipsam  Veritas 
ad  altiora  nos  virtutum  merita  provocans  dicit : « Scitis, 

« quia  principes  gentium  dominantur  eorum,  et  qui  maiores  25 
« sunt,  potestatem  exercent  in  eos.  Non  ita  erit  inter  vos, 

« sed  quicunque  voluerit  inter  vos  maior  fieri,  sit  vester 
« minister,  et  qui  voluerit  inter  vos  primus  esse,  erit  vester 
« servus : sicut  filius  hominis  non  venit  ministrari,  sed  mi- 
« nistrare  ».  Hinc  est,  quod  servum  ex  suscepto  regimine  30 
elatum  quae  post  supplicia  maneant,  indicat  dicens:  «Quod 

22.  Euii.  XXXII,  1.  30.  Matth.  XX,  25  sq. 

23.  I Pet.  V,  3. 

« si  dixerit  malus  ille  servus  in  corde  suo : Moram  facit 
<c  dominus  meus  venire,  et  coeperit  percutere  conservos 
« suos,  manducet  autem  et  bibat  cum  ebriis : veniet  dominus 
« servi  illius  in  die  qua  non  sperat,  et  hora  qua  ignorat, 
S « et  dividet  eum,  partemque  eius  ponet  cum  hypocritis  ». 
Inter  hypocritas  enim  iure  deputatur,  qui  ex  simulatione  di- 
sciplinae ministerium  regiminis  vertit  in  usum  dominationis  : 
et  tamen  nonnunquam  gravius  delinquitur,  si  inter  perversos 
plus  aequalitas,  quam  disciplina  custoditur.  Quia  enim  falsa 
10  pietate  superatus  ferire  Heli  delinquentes  filios  noluit,  apud 
districtum  iudicem  semetipsum  cum  filiis  crudeli  damna- 
tione percussit.  Hinc  namque  divina  ei  voce  dicitur:  « Ho- 
« norasti  filios  tuos  magis  quam  me  ».  Hinc  pastores  in- 
crepat per  Prophetam  dicens : « Quod  fractum  est  non  al- 
15  «ligastis,  et  quod  abiectum  est  non  reduxistis  ».  Abiectus 
enim  non  reducitur,  cum  quisque  in  culpa  lapsus  ad  statum 
iustitiae  ex  pastoralis  sollicitudinis  vigore  non  revocatur. 
Fracturam  vero  ligamen  adstringit,  cum  culpam  disciplina 
deprimit,  ne  plaga  usque  ad  interitum  defluat,  si  hanc  di- 
20  strictionis  severitas  non  coarctat. 

Sed  saepe  deterius  frangitur,  cum  fractura  incaute  col- 
ligatur, ita  ut  gravius  scissuram  sentiat,  si  hanc  immode- 
ratius ligamenta  constringant.  Unde  necesse  est,  ut  cum 
peccati  vulnus  in  subditis  corrigendo  restringitur,  magna 
25  se  sollicitudine  etiam  districtio  ipsa  moderetur:  quatenus 
sic  iura  disciplinae  contra  delinquentes  exerceat,  ut  pietatis 
viscera  non  amittat.  Curandum  quippe  est,  ut  rectorem 
subditis  et  matrem  pietas,  et  patrem  exhibeat  disciplina. 
Atque  inter  haec  sollicita  circumspectione  providendum,  ne 
30  aut  districtio  rigida,  aut  pietas  sit  remissa.  Nam  sicut  in 
libris  moralibus  iam  diximus,  disciplina  vel  misericordia 

5.  Matth.  XXIV,  48  sq.  15.  Ezech.  XXXIV,  4. 

12.  Cfr.  I Reg.  IV,  19  sq.  31.  Cfr.  Greg.  Mor.  XX,  14. 

13.  I Reg.  II,  29. 

multum  destituitur,  si  una  sine  altera  teneatur.  Sed  erga 
subditos  suos  inesse  rectoribus  debet  et  iuste  consulens  mi- 
sericordia, et  pie  saeviens  disciplina.  Hinc  namque  est, 
quod  docente  Veritate,  per  Samaritani  studium  semivivus 
in  stabulum  ducitur,  et  vinum  atque  oleum  vulneribus  eius  5 
adhibetur,  ut  per  vinum  scilicet  mordeantur  vulnera,  per 
oleum  foveantur.  Necesse  quippe  est,  ut  quisquis  sanandis 
vulneribus  praeest,  in  vino  morsum  doloris  adhibeat,  in 
oleo  mollitiem  pietatis,  quatenus  per  vinum  mundentur  pu- 
trida, per  oleum  foveantur  sananda.  Miscenda  ergo  est  10 
lenitas  cum  severitate;  faciendum  quoddam  ex  utroque  tem- 
peramentum, ut  neque  multa  asperitate  exulcerentur  subditi, 
neque  nimia  benignitate  solvantur.  Quod  iuxta  Pauli  vo- 
cem bene  illa  tabernaculi  arca  significat,  in  qua  cum  tabulis 
virga  simul  et  manna  est : quia  cum  Scripturae  sacrae  scientia  15 
in  boni  rectoris  pectore,  si  est  virga  districtionis,  sit  et 
manna  dulcedinis.  Hinc  David  ait : « Virga  tua  et  baculus 
«tuus,  ipsa  me  consolata  sunt  ».  Virga  enim  percutimur, 
baculo  sustentamur.  Si  ergo  est  districtio  virgae,  quae  fe- 
riat, sit  et  consolatio  baculi,  quae  sustentet.  Sit  itaque  amor,  20 
sed  non  emolliens : sit  vigor,  sed  non  exasperans : sit  zelus, 
sed  non  immoderate  saeviens : sit  pietas,  sed  non  plus  quam 
expediat  parcens,  ut,  dum  se  in  arce  regiminis  iustitia  cle- 
mentiaque permiscet,  is  qui  praeest,  corda  subditorum  et 
terrendo  demulceat,  et  tamen  ad  terroris  reverentiam  de-  25 
mulcendo  constringat. 

Cap.  VII.  Ut  sit  rector  internorum  curam  in  exte- 
riorum OCCUPATIONE  NON  MINUENS,  EXTERIORUM  PROVIDEN- 
TIAM IN  INTERNORUM  SOLLICITUDINE  NON  RELINQUENS.  Sit 

rector  internorum  curam  in  exteriorum  occupatione  non  30 


4.  Cfr.  Luc.  X,  34.  18.  Psal.  XXU,  4. 

i).  Cfr.  Hcbr.  IX,  4. 

minuens,  exteriorum  providentiam  in  internorum  sollicitudine 
non  relinquens,  ne  aut  exterioribus  deditus  ab  intimis  cor- 
ruat, aut  solis  interioribus  occupatus,  quae  foris  debet, 
proximis  non  impendat.  Saepe  namque  nonnulli  velut  obliti, 
5 quod  fratribus  animarum  causa  praelati  sunt,  toto  cordis 
adnisu  secularibus  curis  inserviunt:  has  cum  adsunt,  se 
agere  exsultant;  ad  has  etiam  cum  desunt,  diebus  ac  noctibus 
cogitationis  turbidae  aestibus  anhelant.  Cumque  ab  his  ces- 
sante forsitan  opportunitate  quieti  sunt,  ipsa  deterius  sua 
10  quiete  fatigantur.  Voluptatem  namque  censent  si  actionibus 
deprimuntur,  laborem  deputant  si  in  terrenis  negotiis  non 
laborant.  Sicque  fit,  ut  dum  se  urgeri  mundanis  tumultibus 
gaudent,  interna  quae  alios  docere  debuerant,  ignorent. 
Unde  subiectorum  quoque  procul  dubio  vita  torpescit;  quia 
15  cum  proficere  spiritaliter  appetit,  in  exemplo  eius  qui  sibi 
praelatus  est,  quasi  in  obstaculo  itineris  offendit.  Languente 
enim  capite  membra  incassum  vigent,  et  in  exploratione  ho- 
stium frustra  exercitus  velociter  sequitur,  si  ab  ipso  duce 
itineris  erratur.  Nulla  subditorum  mentes  exhortatio  sublevat, 
20  eorumque  culpas  increpatio  nulla  castigat:  quia,  dum  per 
animarum  praesulem  terreni  exercetur  officium  iudicis,  a 
gregis  custodia  vacat  cura  pastoris ; et  subiecti  veritatis  lu- 
men apprehendere  nequeunt,  quia  dum  pastoris  sensus  ter- 
rena studia  occupant,  vento  tentationis  impulsus  Ecclesiae 
25  oculos  pulvis  caecat.  Quo  contra  recte  humani  generis  re- 
demtor,  cum  nos  a ventris  voracitate  compesceret  dicens : 
« Attendite  autem  vobis,  ut  non  graventur  corda  vestra  in 
«crapula  et  ebrietate  »,  illico  adiunxit:  « Aut  in  curis  huius 
« vitae  ».  Ubi  pavorem  quoque  protinus  intente  adiiciens : 
30  « Ne  forte  »,  inquit,  « superveniat  in  vos  repentina  dies  illa  ». 
Cuius  adventus  etiam  qualitatem  denunciat  dicens:  « Tam- 
« quam  laqueus  enim  veniet  super  omnes,  qui  sedent  super 

« faciem  omnis  terrae  » . Hinc  iterum  dicit : « Nemo  po- 
« test  duobus  dominis  servire  ».  Hinc  Paulus  religiosorum 
mentes  a mundi  consortio  contestando,  ac  potius  conve- 
niendo suspendit  dicens : « Nemo  militans  Deo  implicat  se 
« negotiis  secularibus,  ut  ei  placeat,  cui  se  probavit  ».  Hinc  5 
Ecclesiae  rectoribus  et  vacandi  studia  praecipit,  et  consu- 
lendi remedia  ostendit  dicens : « Secularia  igitur  iudicia  si 
« habueritis,  contemptibiles,  qui  sunt  in  Ecclesia,  illos  con- 
« stituite  ad  iudicandum  » : ut  ipsi  videlicet  dispensationibus 
terrenis  inserviant,  quos  dona  spiritalia  non  exornant.  Ac  10 
si  apertius  dicat:  Quia  penetrare  intima  nequeunt,  saltem 
necessaria  foris  operentur.  Hinc  Moyses,  qui  cum  Deo  lo- 
quitur, Iethro  alienigenae  reprehensione  iudicatur,  quod  ter- 
renis populorum  negotiis  stulto  labore  deserviat:  cui  et  con- 
silium mox  praebetur,  ut  pro  se  alios  ad  iurgia  dirimenda  15 
constituat,  et  ipse  liberius  ad  erudiendos  populos  spirita- 
lium arcana  cognoscat. 

A subditis  ergo  inferiora  gerenda  sunt,  a rectoribus  summa 
cogitanda,  ut  scilicet  oculum  qui  praevidendis  gressibus 
praeeminet,  cura  pulveris  non  obscuret.  Caput  namque  sub-  20 
iectorum  sunt  cuncti,  qui  praesunt;  et  ut  recta  pedes  va- 
leant itinera  carpere,  haec  procul  dubio  caput  debet  ex  alto 
providere,  ne  a provectus  sui  itinere  pedes  torpeant,  cum 
curvata  rectitudine  corporis  caput  sese  ad  terram  declinat. 
Qua  autem  mente  animarum  praesul  honore  pastorali  inter  25 
ceteros  utitur,  si  in  terrenis  negotiis,  quae  reprehendere  in 
aliis  debuit,  et  ipse  versatur?  Quod  videlicet  ex  ira  iustae 
retributionis  per  Prophetam  Dominus  minatur  dicens:  «Et 
« erit  sicut  populus,  sic  sacerdos  ».  Sacerdos  quippe  est  ut 
populus,  quando  ea  agit  is  qui  spiritali  officio  fungitur,  quae  30 
illi  nimirum  faciunt,  qui  adhuc  de  studiis  carnalibus  iudi- 

1.  Luc.  XXI,  35.  9.  I Cor.  VI,  4. 

2.  Luc.  XVI,  13.  17.  Cfr.  Exod.  XVIII,  17  sq. 

5.  II  Tim.  II,  4.  29.  Os.  IV,  9. 

cantur.  Quod  cum  magno  scilicet  dolore  caritatis  Ieremias 
propheta  conspiciens  quasi  sub  destructione  templi  deplorat 
dicens : « Quomodo  obscuratum  est  aurum,  mutatus  est 
« color  optimus,  dispersi  sunt  lapides  sanctuarii  in  capite 
5 « omnium  platearum?»  Quid  namque  auro,  quod  metallis 
ceteris  praeeminet,  nisi  excellentia  sanctitatis?  quid  colore 
optimo,  nisi  cunctis  amabilis  reverentia  religionis  exprimitur? 
Quid  sanctuarii  lapidibus,  nisi  sacrorum  ordinum  personae 
signantur?  Quid  platearum  nomine,  nisi  praesentis  vitae 
10  latitudo  figuratur?  Quia  enim  graeco  eloquio  7tXato£  lati- 
tudo dicitur,  profecto  a latitudine  plateae  sunt  vocatae.  Per 
semetipsam  vero  Veritas  dicit:  «Lata  et  spatiosa  via  est, 
« quae  ducit  ad  perditionem  ».  Aurum  igitur  obscuratur, 
cum  terrenis  actibus  sanctitatis  vita  polluitur.  Color  opti- 
15  mus  commutatur,  cum  quorundam,  qui  degere  religiose  cre- 
debantur, aestimatio  anteacta  minuitur.  Nam  cum  quilibet 
post  sanctitatis  habitum  terrenis  se  actibus  inserit,  quasi 
colore  permutato  ante  humanos  oculos  eius  reverentia  de- 
specta pallescit.  Sanctuarii  quoque  lapides  in  plateas  disper- 
20  guntur,  cum  causarum  secularium  foras  lata  itinera  expe- 
tunt hi,  qui  ad  ornamentum  Ecclesiae  internis  mysteriis  quasi 
in  secretis  tabernaculi  vacare  debuerunt.  Ad  hoc  quippe 
sanctuarii  lapides  fiebant,  ut  intra  Sancta  Sanctorum  in  ve- 
stimento summi  sacerdotis  apparerent.  Cum  vero  ministri 
25  religionis  a subditis  honorem  Redemtoris  sui  ex  merito 
vitae  non  exigunt,  sanctuarii  lapides  in  ornamento  pontificis 
non  sunt.  Qui  nimirum  sanctuarii  lapides  dispersi  per  pla- 
teas iacent,  cum  personae  sacrorum  ordinum  voluptatum 
suarum  latitudini  deditae  terrenis  negotiis  inhaerent.  Et 
30  notandum,  quod  non  hos  dispersos  in  plateis,  sed  in  ca- 
pite platearum  dicit:  quia  et  cum  terrena  agunt,  summi 
videri  appetunt,  ut  et  lata  itinera  teneant  ex  voluptate  de- 

5.  TJjren.  IV,  1.  13.  Matth.  VII,  18. 

lectationis,  et  tamen  in  platearum  sint  capite  ex  honore  san- 
ctitatis. 

Nil  quoque  obstat,  si  sanctuarii  lapides  eosdem  ipsos, 
quibus  constructum  sanctuarium  existebat,  accipimus:  qui 
dispersi  in  platearum  capite  iacent,  quando  sacrorum  ordi-  5 
num  viri  terrenis  actibus  ex  desiderio  inserviunt,  ex  quo- 
rum prius  officio  sanctitatis  gloria  stare  videbatur.  Secu- 
laria  itaque  negotia  aliquando  ex  compassione  toleranda 
sunt,  nunquam  vero  ex  amore  requirenda,  ne,  cum  mentem 
diligentis  aggravant,  hanc  suo  victam  pondere  ad  ima  de  10 
coelestibus  mergant.  At  contra,  nonnulli  gregis  quidem 
curam  suscipiunt,  sed  sic  sibimet  vacare  ad  spiritalia  appe- 
tunt, ut  rebus  exterioribus  nullatenus  occupentur.  Qui  cum 
curare  corporalia  funditus  negligunt,  subditorum  necessita- 
tibus minime  concurrunt.  Quorum  nimirum  praedicatio  15 
plerumque  despicitur:  quia,  dum  delinquentium  facta  cor- 
ripiunt, sed  tamen  eis  necessaria  praesentis  vitae  non  tri- 
buunt, nequaquam  libenter  audiuntur.  Egentis  etenim  men- 
tem doctrinae  sermo  non  penetrat,  si  hunc  apud  eius  animum 
manus  misericordiae  non  commendat.  Tunc  autem  verbi  20 
semen  facile  germinat,  quando  hoc  in  audientis  pectore 
pietas  praedicantis  rigat.  Unde  rectorem  necesse  est,  ut 
interiora  possit  infundere,  cogitatione  innoxia  etiam  exte- 
riora providere.  Sic  itaque  pastores  erga  interiora  studia 
subditorum  suorum  ferveant,  quatenus  in  eis  exterioris  25 
quoque  vitae  providentiam  non  relinquant.  Nam  quasi  iure, 
ut  diximus,  a percipienda  praedicatione  gregis  animus  fran- 
gitur, si  cura  exterioris  subsidii  a pastore  negligatur.  Unde 
et  primus  pastor  sollicite  admonet,  dicens : «Seniores,  qui 
« in  vobis  sunt,  obsecro  consenior  et  testis  Christi  passio-  30 
« num,  qui  et  eius,  quae  in  futuro  revelanda  est,  gloriae 
« communicator,  pascite  qui  in  vobis  est,  gregem  Dei  ». 

32.  I Pet.  V,  1. 

Qui  hoc  in  loco  passionem  cordis  an  corporis  suaderet 
aperuit,  cum  protinus  adiunxit:  « Providentes  non  coacte 
« sed  spontanee  secundum  Deum  neque  turpis  lucri  gratia, 
« sed  voluntarie  » . Quibus  profecto  verbis  pastoribus  pie 
5 praecavetur,  ne  dum  subiectorum  inopiam  satiant,  se  mu- 
crone ambitionis  occidant,  ne,  cum  per  eos  carnis  subsidiis 
reficiuntur  proximi,  ipsi  remaneant  a iustitiae  pane  ieiuni. 
Hanc  pastorum  sollicitudinem  Paulus  excitat,  dicens  : « Qui 
« suorum,  et  maxime  domesticorum  curam  non  habet,  fidem 
10  « negavit,  et  est  infideli  deterior  » . Inter  haec  itaque  me- 
tuendum semper  est,  et  vigilanter  intuendum,  ne,  dum  cura 
ab  eis  exterior  agitur,  ab  interna  intentione  mergantur. 
Plerumque  enim,  ut  praediximus,  corda  rectorum  dum 
temporali  sollicitudini  incaute  deserviunt,  ab  intimo  amore 
15  frigescunt;  et  foras  fusa  oblivisci  non  metuunt,  quia  ani- 
marum regimina  susceperunt.  Sollicitudo  ergo,  quae  sub- 
ditis exterius  impenditur,  sub  certa  necesse  est  mensura 
teneatur.  Unde  bene  ad  Ezechielem  dicitur : « Sacerdotes 
« caput  suum  non  radent,  neque  comam  nutrient,  sed  ton- 
20  <c  dentes  attondent  capita  sua».  Sacerdotes  namque  iure 
vocati  sunt,  qui  ut  sacrum  ducatum  praebeant,  fidelibus 
praesunt.  Capilli  vero  in  capite  exteriores  sunt  cogitationes 
in  mente:  qui,  dum  super  cerebrum  insensibiliter  oriuntur 
curas  vitae  praesentis  designant,  quae  ex  sensu  negligenti 
25  quia  importune  aliquando  prodeunt,  quasi  nobis  non  sen- 
tientibus procedunt.  Quia  igitur  cuncti  qui  praesunt,  ha- 
bere quidem  sollicitudines  exteriores  debent,  nec  tamen  eis 
vehementer  incumbere,  sacerdotes  recte  et  caput  prohibentur 
radere  et  comam  nutrire,  ut  cogitationes  carnis  de  vita 
30  subditorum,  nec  a se  funditus  amputent,  nec  rursum  ad 
crescendum  nimis  relaxent.  Ubi  et  bene  dicitur:  « Ton- 
« dentes  tondent  capita  sua  »,  ut  videlicet  curae  temporalis 

10.  I Tim.  V,  8.  20.  Ezfxh.  XLIV,  20. 

sollicitudinis  et  quantum  necesse  est,  prodeant,  et  tamen 
recidantur  citius,  ne  immoderatius  excrescant.  Dum  igitur 
et  per  administratam  exteriorem  providentiam  corporum 
vita  protegitur,  et‘ rursus  per  moderatam  cordis  intentionem 
non  impeditur,  capilli  in  capite  sacerdotis  et  servantur,  ut  5 
cutem  cooperiant,  et  resecantur,  ne  oculos  claudant. 

Cap.  VIII.  Ne  placere  rector  suo  studio  hominibus 

APPETAT,  SED  TAMEN  AD  QUOD  PLACERE  DEBEAT,  INTENDAT. 
Inter  haec  quoque  necesse  est,  ut  rector  solerter  invigilet, 
ne  hunc  cupido  placendi  hominibus  pulset:  nec  cum  stu-  10 
diose  interiora  penetrat,  cum  provide  exteriora  submini- 
strat, se  magis  a subditis  diligi  quam  veritatem  quaerat,  ne 
cum  bonis  actibus  fultus  a mundo  videtur  alienus,  hunc 
auctori  reddat  extraneum  amor  suus.  Hostis  namque  Re- 
demtoris  est,  qui  per  recta  opera  quae  facit,  eius  vice  ab  15 
Ecclesia  amari  concupiscit;  quia  adulterinae  cogitationis 
reus  est,  si  placere  puer  sponsae  oculis  appetit,  per  quem 
sponsus  dona  transmisit.  Qui  nimirum  amor  proprius, 
cum  rectoris  mentem  ceperit,  aliquando  hanc  inordinate  ad 
mollitiem,  aliquando  vero  ad  asperitatem  rapit.  Ex  amore  20 
etenim  suo  mens  rectoris  in  mollitiem  vertitur,  quia  cum 
peccantes  subditos  respicit,  ne  erga  hunc  eorum  dilectio 
torpeat,  corripere  non  praesumit : nonnunquam  vero  errata 
subditorum  quae  increpare  debuerat,  adulationibus  demulcet. 
Unde  bene  per  Prophetam  dicitur:  « Vae  his,  qui  consuunt  25 
a pulvillos  sub  omni  cubito  manus,  et  faciunt  cervicalia  sub 
w capite  universae  aetatis  ad  capiendas  animas  ».  Pulvillos 
quippe  sub  omni  cubito  manus  ponere,  est  cadentes  a sua 
rectitudine  animas,  atque  in  huius  mundi  se  delectatione 
reclinantes  blanda  adulatione  refovere.  Quasi  enim  pulvillo  50 
cubitus,  vel  cervicalibus  caput  iacentis  excipitur,  cum  cor- 

reptionis  duritia  peccanti  subtrahitur,  eique  mollities  favoris 
adhibetur,  ut  in  errore  molliter  iaceat,  quem  nulla  asperitas 
contradictionis  pulsat.  Sed  haec  rectores  qui  semetipsos 
diligunt,  his  procul  dubio  exhibent,  a quibus  se  noceri  posse 
5 in  studio  gloriae  temporalis  timent.  Nam  quos  nil  contra 
se  valere  conspiciunt,  hos  nimirum  asperitate  rigidae  semper 
invectionis  premunt,  nunquam  clementer  admonent,  sed 
pastoralis  mansuetudinis  obliti,  iure  dominationis  terrent. 
Quos  recte  per  Prophetam  divina  vox  increpat  dicens:  « Vos 
io  « autem  cum  austeritate  imperabatis  eis  et  cum  potentia  ». 
Plus  enim  se  suo  auctore  diligentes  iactanter  erga  subditos 
se  erigunt,  nec  quid  agere  debeant,  sed  quid  valeant  atten- 
dunt: nil  de  se  subsequenti  iudicio  metuunt,  improbe  de 
temporali  potestate  gloriantur:  libet  ut  licenter  et  illicita 
15  faciant,  et  subditorum  nemo  contradicat.  Qui  ergo  et  prava 
studet  agere,  et  tamen  ad  haec  vult  ceteros  tacere,  ipse 
sibimet  testis  est,  quia  plus  veritate  se  appetit  diligi,  quam 
contra  se  non  vult  defendi.  Nemo  quippe  est,  qui  ita  vivat, 
ut  aliquatenus  non  delinquat.  Ille  ergo  se  ipso  amplius  ve- 
20  ritatem  desiderat  amari,  qui  sibi  a nuilo  vult  contra  veri- 
tatem parci.  Hinc  etenim  Petrus  increpationem  Pauli  li- 
benter accepit:  hinc  David  correptionem  subditi  humiliter 
audivit : quia  rectores  boni,  dum  privato  diligere  amore  se 
nesciunt,  liberae  puritatis  verum  a subditis  obsequium  humi- 
25  litatis  credunt.  Sed  inter  haec  necesse  est,  ut  cura  regi- 
minis tanta  moderaminis  arte  temperetur,  quatenus  subdi- 
torum mens  cum  quaedam  recte  sentire  potuerit,  sic  in  vocis 
libertatem  prodeat,  ut  tamen  libertas  in  superbiam  non 
erumpat,  ne  dum  fortasse  immoderatius  linguae  eis  libertas 
30  conceditur,  vitae  ab  his  humilitas  amittatur.  Sciendum 
quoque  est,  quod  oporteat,  ut  rectores  boni  placere  homi- 

nibus  appetant,  sed  ut  suae  aestimationis  dulcedine  proxi- 
mos in  affectum  veritatis  trahant,  non  ut  se  amari  deside- 
rent, sed  ut  dilectionem  suam  quasi  quandam  viam  faciant, 
per  quam  corda  audientium  ad  amorem  Conditoris  intro- 
ducant. Difficile  quippe  est,  ut  quamlibet  recta  denuncians  5 
praedicator,  qui  non  diligitur,  libenter  audiatur.  Debet 
ergo,  qui  praeest,  et  studere  se  diligi,  quatenus  possit  au- 
diri, et  tamen  amorem  suum  pro  semetipso  non  quaerere, 
ne  inveniatur  ei,  cui  servire  per  officium  cernitur,  occulta 
cogitationis  tyrannide  resultare.  Quod  bene  Paulus  insi-  10 
nuat,  cum  sui  nobis  studii  occulta  manifestat  dicens:  « Sicut 
« et  ego  per  omnia  omnibus  placeo  ».  Qui  tamen  rursus 
dicit:  «Si  adhuc  hominibus  placerem,  Christi  servus  non 
« essem  » . Placet  ergo  Paulus,  et  non  placet : qui  in  eo, 
quod  placere  appetit,  non  se,  sed  per  se  hominibus  placere  15 
veritatem  quaerit. 

Cap.  IX.  Quod  scire  sollicite  rector  debet,  quia 

PLERUMQUE  VITIA  VIRTUTES  SE  ESSE  MENTIUNTUR.  Scire 
etiam  rector  debet,  quod  plerumque  vitia  virtutes  se  esse 
mentiuntur.  Nam  saepe  sub  parsimoniae  nomine  se  tenacia  20 
palliat,  contraque  se  effusio  sub  appellatione  largitatis  occul- 
tat. Saepe  inordinata  remissio  pietas  creditur,  et  effrenata 
ira  spiritalis  zeli  virtus  aestimatur.  Saepe  praecipitata  actio 
velocitatis  efficacia,  atque  agendi  tarditas  gravitatis  consi- 
lium putatur.  Unde  necesse  est,  ut  rector  animarum  vir-  25 
tutes  ac  vitia  vigilanti  cura  discernat,  ne  aut  cor  tenacia 
occupet,  et  parcum  se  videri  in  dispensationibus  exsultet: 
aut  cum  effuse  quid  perditur,  largum  se  quasi  miserando 
glorietur:  aut  remittendo,  quod  ferire  debuit,  ad  aeterna 
supplicia  subditos  pertrahat:  aut  immaniter  feriendo  quod  30 
delinquitur,  ipse  gravius  delinquat:  aut  hoc,  quod  agi  recte 

ac  graviter  potuit,  immature  praeveniens  laeviget : aut  bonae 
actionis  meritum  differendo  ad  deteriora  permutet. 

Cap.  X.  Quae  esse  debet  rectoris  discretio  correptio- 
nis ET  DISSIMULATIONIS,  FERVORIS  ET  MANSUETUDINIS.  Sden- 
5 dum  quoque  est,  quod  aliquando  subiectorum  vitia  prudenter 
dissimulanda  sunt,  sed  quia  dissimulantur,  indicanda:  ali- 
quando et  aperte  cognita  mature  toleranda,  aliquando  vero 
subtiliter  et  occulta  perscrutanda:  aliquando  leniter  arguenda, 
aliquando  autem  vehementer  increpanda.  Nonnulla  quippe, 
10  ut  diximus,  prudenter  dissimulanda  sunt,  sed  quia  dissimu- 
lantur, indicanda:  ut  cum  delinquens  et  deprehendi  se  co- 
gnoscit et  perpeti  has,  quas  in  se  tacite  tolerari  considerat, 
augere  culpas  erubescat,  seque  se  iudice  puniat,  quem  sibi 
apud  se  rectoris  patientia  clementer  excusat.  Qua  scilicet 
15  dissimulatione  bene  Iudaeam  Dominus  corripit,  cum  per 
Prophetam  dicit:  « Mentita  es,  et  mei  non  es  recordata, 
« neque  cogitasti  in  corde  tuo,  quia  ego  tacens,  et  quasi 
« non  videns».  Et  dissimulavit  ergo  culpas,  et  innotuit, 
quia  et  contra  peccatum  tacuit  et  hoc  ipsum  tamen  quia  ta- 
20  cuerit  dixit.  Nonnulla  autem  vel  aperte  cognita  mature 
toleranda  sunt,  cum  videlicet  rerum  minime  opportunitas 
congruit,  ut  aperte  corrigantur.  Nam  secta  immature  vul- 
nera deterius  infervescunt,  et  nisi  cum  tempore  medicamenta 
conveniant,  constat  procul  dubio  quod  medendi  officium 
25  amittant.  Sed  cum  tempus  subditis  ad  correptionem  quae- 
ritur, sub  ipso  culparum  pondere  patientia  praesulis  exer- 
cetur. Unde  bene  per  Psalmistam  dicitur : « Supra  dorsum 
« meum  fabricaverunt  peccatores  ».  In  dorso  quippe  onera 
sustinemus.  Supra  dorsum  igitur  suum  fabricasse  pecca- 
30  tores  queritur,  ac  si  aperte  dicat:  Quos  corrigere  nequeo, 
quasi  superimpositum  onus  porto. 

Nonnulla  autem  occulta  subtiliter  sunt  perscrutanda,  ut 
quibusdam  signis  erumpentibus  rector  in  subditorum  mente 
omne  quod  clausum  latet,  inveniat,  et  interveniente  cor- 
reptionis articulo  ex  minimis  maiora  cognoscat.  Unde 
recte  ad  Ezechielem  dicitur  : « Fili  hominis,  fode  parietem  ».  5 
Unde  mox  idem  propheta  subiungit:  « Et  cum  fodissem 
« parietem,  apparuit  ostium  unum.  Et  dixit  ad  me:  In- 
« gredere,  et  vide  abominationes  pessimas,  quas  isti  faciunt 
« hic.  Et  ingressus  vidi : et  ecce  omnis  similitudo  repti- 
« lium,  et  animalium  abominatio,  et  universa  idola  domus  10 
« Israel  depicta  erant  in  pariete  » . Per  Ezechielem  quippe 
praepositorum  persona  signatur,  per  parietem  duritia  subdi- 
torum. Et  quid  est  parietem  fodere,  nisi  acutis  inquisitio- 
nibus duritiam  cordis  aperire?  Quem  cum  fodisset,  appa- 
ruit ostium:  quia  cum  cordis  duritia  vel  studiosis  percun-  15 
ctationibus,  vel  maturis  correptionibus  scinditur,  quasi 
quaedam  ianua  ostenditur,  ex  qua  omnia  in  eo  qui  corri- 
pitur, cogitationum  interiora  videantur.  Unde  et  bene  illic 
sequitur:  « Ingredere  et  vide  abominationes  pessimas,  quas 
« isti  faciunt  hic  ».  Quasi  ingreditur  ut  abominationes  20 
aspiciat,  qui  discussis  quibusdam  signis  exterius  apparentibus 
ita  corda  subditorum  penetrat,  ut  cuncta  ei,  quae  illicite 
cogitantur,  innotescant.  Unde  et  subdidit:  « Et  ingressus 
« vidi : et  ecce  omnis  similitudo  reptilium,  et  animalium 
« abominatio  ».  In  reptilibus  cogitationes  omnino  terrenae  25 
signantur,  in  animalibus  vero  iain  quidem  aliquantulum  a 
terra  suspensae,  sed  adhuc  terrenae  mercedis  praemio  re- 
quirentes. Nam  reptilia  toto  ex  corpore  terrae  inhaerent, 
animalia  autem  magna  parte  corporis  a terra  suspensa  sunt, 
appetitu  tamen  gulae  ad  terram  semper  inclinantur.  Reptilia  30 
itaque  sunt  intra  parietem,  quando  cogitationes  volvuntur 
in  mente,  quae  a terrenis  desideriis  nunquam  levantur.  Ani- 

malia  quoque  sunt  intra  parietem,  quando  et  si  qua  iam 
iusta,  si  qua  honesta  cogitantur,  appetendis  tamen  lucris  tem- 
poralibus honoribusque  deserviunt,  et  per  semetipsa  quidem 
iam  quasi  a terra  suspensa  sunt,  sed  adhuc  per  ambitum 
5 quasi  per  gulae  desiderium  sese  ad  ima  submittunt.  Unde 
et  bene  subditur : « Et  universa  idola  domus  Israel  depicta 
«erant  in  pariete  ».  Scriptum  quippe  est:  « Et  avaritia, 
« quae  est  idolorum  servitus  ».  Recte  ergo  post  animalia 
idola  describuntur  quia  etsi  honesta  actione  nonnulli  iam  quasi 
io  a terra  se  erigunt,  ambitione  tamen  inhonesta  semetipsos  ad 
terram  deponunt.  Bene  autem  dicitur:  «Depicta  erant»: 
quia,  dum  exteriorum  rerum  intrinsecus  species  attrahuntur, 
quasi  in  corde  depingitur,  quidquid  fictis  imaginibus  deli- 
berando cogitatur.  Notandum  itaque  est,  quia  prius  fora- 
1 5 men  in  pariete,  ac  deinde  ostium  cernitur,  et  tunc  demum 
occulta  abominatio  demostratur : quia  nimirum  uniuscuius- 
que peccati  prius  signa  forinsecus,  deinde  ianua  apertae 
iniquitatis  ostenditur,  et  tunc  demum  omne  malum  quod 
intus  latet,  aperitur. 

20  Nonnulla  autem  sunt  leniter  arguenda : nam  cum  non 
malitia,  sed  sola  ignorantia  vel  infirmitate  delinquitur,  pro- 
fecto necesse  est,  ut  magno  moderamine  ipsa  delicti  cor- 
reptio temperetur.  Cuncti  quippe,  quousque  in  hac  mortali 
carne  subsistimus,  corruptionis  nostrae  infirmitatibus  subia- 
2 5 cemus.  Ex  se  ergo  debet  quisque  colligere,  qualiter 
alienae  hunc  oporteat  imbecillitati  misereri,  ne  contra  infir- 
mitatem proximi,  si  ad  increpationis  vocem  ferventius  ra- 
pitur, oblitus  sui  esse  videatur.  Unde  bene  Paulus  admonet 
dicens : « Si  praeoccupatus  fuerit  homo  in  aliquo  delicto, 
30  «vos,  qui  spirituales  estis,  instruite  huiusmodi  in  spiritu 
«mansuetudinis,  considerans  teipsum,  ne  et  tu  tenteris». 
Ac  si  aperte  dicat:  Cum  displicet  ex  aliena  infirmitate 

quod  conspicis,  pensa,  quod  es ; ut  in  increpationis  zelo  se 
spiritus  temperet,  dum  sibi  quoque  quod  increpat,  timet. 

Nonnulla  autem  sunt  vehementer  increpanda,  ut  cum 
culpa  ab  auctore  non  cognoscitur,  quanti  sit  ponderis,  ab 
increpantis  ore  sentiatur.  Et  cum  sibi  quis  malum,  quod  5 
perpetravit  laevigat,  hoc  contra  se  graviter  ex  corripientis 
asperitate  pertimescat.  Debitum  quippe  rectoris  est  supernae 
patriae  gloriam  per  vocem  praedicationis  ostendere,  quanta 
in  huius  vitae  itinere  tentamenta  antiqui  hostis  lateant  ape- 
rire, et  subditorum  mala  quae  tolerari  leniter  non  debent,  10 
cum  magna  zeli  asperitate  corrigere,  ne,  si  minus  contra 
culpas  accenditur,  culparum  omnium  reus  ipse  teneatur. 
Unde  bene  ad  Ezechielem  dicitur : « Sume  tibi  laterem,  et 
« pones  eum  coram  te,  et  describes  in  eo  civitatem  Ieru- 
« salem  ».  Statimque  subiungitur:  « Et  ordinabis  adversus  15 
« eam  obsidionem,  et  aedificabis  munitiones,  et  comportabis 
« aggerem,  et  dabis  contra  eam  castra,  et  pones  arietes  in 
« gyro  ».  Eique  ad  munitionem  suam  protinus  subinfertur : 

« Et  tu  sume  tibi  sartaginem  ferream,  et  pones  eam  mu- 
« rum  ferreum  inter  te  et  inter  civitatem».  Cuius  enim  20 
Ezechiel  propheta  nisi  magistrorum  speciem  tenet?  Cui 
dicitur:  « Sume  tibi  laterem,  et  pones  eum  coram  te,  et 
«describes  in  eo  civitatem  Ierusalem». 

Sancti  quippe  doctores  sibi  laterem  sumunt,  quando  ter- 
renum auditorum  cor,  ut  doceant,  apprehendunt.  Quem  25 

scilicet  laterem  coram  se  ponunt,  quia  tota  illud  mentis 
intentione  custodiunt.  In  quo  et  civitatem  Ierusalem  iubentur 
describere;  quia  praedicando  terrenis  cordibus  curant  sum- 
mopere, quae  sit  supernae  pacis  visio  demonstrare.  Sed 
quia  incassum  gloria  patriae  coelestis  agnoscitur,  nisi  et  30 
quanta  hic  irruant  hostis  callidi  tentamenta  noscantur,  apte 
subiungitur : « Et  ordinabis  adversus  eam  obsidionem,  et 

« aedificabis  munitiones  ».  Sancti  quippe  praedicatores  ob- 
sidionem circa  laterem,  in  quo  Ierusalem  civitas  descripta 
est,  ordinant,  quando  terrenae  menti  sed  iam  supernam  pa- 
triam requirenti,  quanta  eam  in  huius  vitae  tempore  vitiorum 
5 impugnet  adversitas,  demonstrant.  Nam  cum  unumquodque 
peccatum,  quomodo  proficientibus  insidietur  ostenditur,  quasi 
obsidio  circa  civitatem  Ierusalem  voce  praedicatoris  ordinatur. 
Sed  quia  non  solum  debent  innotescere,  qualiter  vitia  impu- 
gnent, verum  etiam  quomodo  custoditae  nos  virtutes  robo- 
io  rent,  recte  subiungitur:  «Et  aedificabis  munitiones  ».  Mu- 
nitiones quippe  sanctus  praedicator  aedificat,  quando,  quae 
virtutes  quibus  resistant  vitiis,  demonstrat.  Et  quia  crescente 
virtute  plerumque  bella  tentationis  augentur,  recte  adhuc  ad- 
ditur : « et  comportabis  aggerem,  et  dabis  contra  eam  castra, 
15  « et  pones  arietes  in  gyro  ».  Aggerem  namque  comportat, 
quando  praedicator  quisque  molem  crescentis  tentationis 
enuntiat.  Et  contra  Ierusalem  castra  erigit,  quando  rectae 
intentioni  audientium  hostis  callidi  circumspectas,  et  quasi 
incomprehensibiles  insidias  praedicit.  Atque  arietes  in  gyro 
20  ponit,  cum  tentationum  aculeos  in  hac  vita  nos  undique 
circumdantes  et  virtutum  murum  perforantes  innotescit. 

Sed  cuncta  haec  licet  subtiliter  rector  insinuet,  nisi 
contra  delicta  singulorum  aemulationis  spiritu  ferveat,  nul- 
lam sibi  in  perpetuum  absolutionem  parat.  Unde  illic  adhuc 
25  recte  subiungitur : « Et  tu  sume  tibi  sartaginem  ferream  et 
« pones  eam  murum  ferreum  inter  te  et  inter  civitatem  ». 
Per  sartaginem  quippe  frixura  mentis,  per  ferrum  vero  in- 
crepationis fortitudo  signatur.  Quid  vero  acrius  doctoris 
mentem,  quam  zelus  Dei  frigit  et  excruciat?  Unde  Paulus 
30  huius  sartaginis  urebatur  frixura,  cum  diceret : « Quis  in- 
« firmatur,  et  ego  non  infirmor?  Quis  scandalizatur,  et 
« ego  non  uror  ? » Et  quia  quisquis  zelo  Dei  accenditur, 

ne  damnari  ex  negligentia  debeat,  forti  in  perpetuum  cu- 
stodia munitur,  recte  dicitur:  «Pones  eam  murum  ferreum 
« inter  te  et  civitatem  » . Sartago  enim  ferrea  murus  ferreus 
inter  prophetam  et  civitatem  ponitur : quia,  cum  nunc  fortem 
zelum  rectores  exhibent,  eundem  zelum  postmodum  inter  se  5 
et  auditores  suos  fortem  munitionem  tenent,  ne  tunc  ad  vin- 
dictam destituti  sint,  si  nunc  fuerint  in  correptione  dissoluti. 

Sed  inter  haec  sciendum  est,  quia  dum  ad  increpationem 
se  mens  doctoris  exasperat,  difficile  valde  est,  ut  non  ali- 
quando et  ad  aliquid  quod  dicere  non  debet,  erumpat.  Et  10 
plerumque  contingit,  ut,  dum  culpa  subditorum  cum  magna 
invectione  corripitur,  magistri  lingua  usque  ad  excessus 
verba  pertrahatur.  Cumque  increpatio  immoderate  accen- 
ditur, corda  delinquentium  in  desperatione  deprimuntur. 
Unde  necesse  est,  ut  exasperatus  rector,  cum  subditorum  15 
mentem  plus  quam  debuit  percussisse  considerat,  apud  se 
semper  ad  poenitentiam  recurrat,  ut  per  lamenta  veniam 
in  conspectu  veritatis  obtineat,  ex  eo  etiam,  quod  per  zeli 
eius  studium  peccat.  Quod  figurate  Dominus  per  Moysen 
praecipit  dicens:  « Si  quis  abierit  cum  amico  suo  simpli-  20 
« citer  in  silvam  ad  ligna  caedenda,  et  lignum  securis  fu- 
« gerit  manu,  ferrumque  lapsum  de  manubrio  amicum  eius 
« percusserit  et  occiderit,  hic  ad  unam  supradictarum  ur- 
«bium  fugiet,  et  vivet:  ne  forte  proximus  eius,  cuius  ef- 
« fusus  est  sanguis,  doloris  stimulo  persequatur  et  appre-  25 
« hendat  eum,  et  percutiat  animam  eius  ».  Ad  silvam  quippe 
cum  amico  imus,  quoties  ad  intuenda  subditorum  delicta 
convertimur.  Et  simpliciter  ligna  succidimus,  cum  delin- 
quentium vitia  pia  intentione  resecamus.  Sed  securis  manu 
fugit,  cum  sesc  increpatio  plus  quam  necesse  est,  in  aspe-  50 
ritatem  pertrahit.  Ferrumque  de  manubrio  prosilit,  cum  de 
Correptione  sermo  durior  excedit.  Et  amicum  percutit  et 

26.  Dent.  XIX,  4-5. 

occidit,  quia  auditorem  suum  prolata  contumelia  a spiritu 
dilectionis  interficit.  Correpti  namque  mens  repente  ad 
odium  proruit,  si  hanc  immoderata  increpatio  plus  quam 
debuit  affligit.  Sed  is,  qui  incaute  ligna  percutit  et  proxi- 
5 raum  extinguit,  ad  tres  necesse  est  urbes  fugiat,  ut  in  una 
earum  defensus  vivat : quia,  si  ad  poenitentiae  lamenta  con- 
versus in  unitate  sacramenti  sub  spe  et  caritate  absconditur, 
reus  perpetrati  homicidii  non  tenetur.  Eumque  extincti 
proximus,  et  cum  invenerit,  non  occidit;  quia,  cum  distri- 
io  ctus  iudex  venerit,  qui  sese  nobis  per  naturae  nostrae  con- 
sortium iunxit,  ab  eo  procul  dubio  culpae  reatum  non  ex- 
petit, quem  sub  eius  venia  fides,  spes  et  caritas  abscondit. 

Cap.  XI.  Quantum  rector  sacrae  legis  meditationibus 
esse  debeat  intentus.  Sed  omne  hoc  rite  a rectore  agitur, 
1 5 si  supernae  formidinis  et  dilectionis  spiritu  afflatus  studiose 
quotidie  sacri  eloquii  praecepta  meditetur,  ut  in  eo  vim  sol- 
licitudinis, et  erga  coelestem  vitam  providae  circumspectionis, 
quam  humanae  conversationis  usus  indesinenter  destruit,  di- 
vinae admonitionis  verba  restaurent,  et  qui  ad  vetustatem 
20  vitae  per  societatem  secularium  ducitur,  ad  amorem  semper 
spiritalis  patriae  compunctionis  adspiratione  renovetur.  Valde 
namque  inter  humana  verba  cor  defluit:  cumque  indubi- 
tanter constet  quod  externis  occupationum  tumultibus  im- 
pulsum a semetipso  corruat,  studere  incessabiliter  debet,  ut 
25  per  eruditionis  studium  resurgat.  Hinc  est  enim,  quod 
praelatum  gregi  discipulum  Paulus  admonet  dicens : « Dum 
«venio,  attende  lectioni».  Hinc  David  ait:  «Quomodo 
« dilexi  legem  tuam  Domine,  tota  die  meditatio  mea  est  » . 
Hinc  Moysi  Dominus  de  portanda  arca  praecipit  dicens : 
30  « Facies  quatuor  circulos  aureos,  quos  pones  per  quatuor 
«arcae  angulos,  faciesque  vectes  de  lignis  sethim,  et  ope- 

27.  I Tim.  IV,  13.  28.  Psal.  CVIII,  97. 

« ries  auro,  inducesque  per  circulos,  qui  sunt  in  arcae  la- 
« teribus,  ut  portetur  in  eis,  qui  semper  erunt  in  circulis, 

« nec  unquam  extrahentur  ab  eis  ».  Quid  per  arcam,  nisi 
sancta  Ecclesia  figuratur?  Cui  quatuor  circuli  aurei  per 
quatuor  angulos  iubentur  adiungi  quia  in  eo,  quod  per  5 
quatuor  mundi  partes  dilatata  tenditur,  procul  dubio  quatuor 
sancti  Evangelii  libris  accincta  praedicatur.  Vectesque  de 
lignis  sethim  fiunt,  qui  eisdem  ad  portandum  circulis  inse- 
runtur, quia  fortes  perseverantesque  doctores  velut  imputri- 
bilia ligna  quaerendi  sunt,  qui  instructioni  sacrorum  volu-  10 
minum  semper  inhaerentes  sanctae  Ecclesiae  unitatem 
denuntient,  et  quasi  intromissi  circulis  arcam  portent.  Ve- 
ctibus quippe  arcam  portare,  est  bonis  doctoribus  sanctam 
Ecclesiam  ad  rudes  infidelium  mentes  praedicando  deducere. 
Qui  auro  quoque  iubentur  operiri,  ut  dum  sermone  aliis  15 
insonant,  ipsi  etiam  vitae  splendore  fulgescant.  De  quibus 
apte  subditur : « Qui  semper  erunt  in  circulis,  nec  unquam 
« extrahentur  ab  eis  ».  Quia  nimirum  necesse  est,  ut  qui 
ad  officium  praedicationis  excubant,  a sacrae  lectionis  studio 
non  recedant.  Ad  hoc  namque  vectes  esse  in  circulis  semper  20 
iubentur,  ut,  cum  portari  arcam  opportunitas  exigit,  de  in- 
tromittendis vectibus  portandi  tarditas  nulla  generetur:  quia 
videlicet,  cum  spiritale  aliquid  a subditis  pastor  inquiritur 
ignominiosum  valde  est,  si  tunc  quaerat  discere,  cum  quae- 
stionem debet  enodare.  Sed  circulis  vectes  inhaereant,  ut  25 
doctores  semper  in  suis  cordibus  eloquia  sacra  meditantes 
testamenti  arcam  sine  mora  elevent,  si  quidquid  necesse  est, 
protinus  docent.  Unde  bene  primus  pastor  Ecclesiae  pa- 
stores ceteros  admonet  dicens:  «Parati  semper  ad  satisfa- 
« ctionem  omni  poscenti  vos  rationem  de  ea,  quae  in  vobis  50 
«est,  spe  ».  Ac  si  aperte  dicat:  Ut  ad  portandum  arcam 
nulla  mora  praepediat,  vectes  a circulis  nunquam  recedant. 

3.  ExoJ.  XXV,  12.  31.  I Pet.  III,  15. 


Digitized  by  U^ooQle 


SANCTI  GREGORII  PAPAE 
REGULAE  PASTORALIS  LIBER 

PARS  TERTIA 


Digitized  by  Google 


Digitized  by 


Prologus.  Quia  igitur,  qualis  esse  debeat  pastor  osten- 
dimus, nunc  qualiter  doceat  demonstremus.  Ut  enim  longe 
ante  nos  reverendae  memoriae  Gregorius  Nazianzenus  edo- 
cuit, non  una  eademque  cunctis  exhortatio  congruit,  quia 
5 nec  cunctos  par  morum  qualitas  adstringit.  Saepe  namque 
aliis  officiunt  quae  aliis  prosunt,  quia  et  plerumque  herbae 
quae  haec  animalia  nutriunt,  alia  occidunt  et  lenis  sibilus 
equos  mitigat,  catulos  instigat.  Et  medicamentum  quod 
hunc  morbum  imminuit  alteri  vires  iungit,  et  panis  qui 
io  vitam  fortium  roborat,  parvulorum  'necat.  Pro  qualitate 
igitur  audientium  formari  debet  sermo  doctorum,  ut  et  ad 
sua  singulis  congruat,  et  tamen  a communis  aedificationis 
arte  nunquam  recedat.  Quid  enim  sunt  intentae  mentes 
auditorum,  nisi,  ut  ita  dixerim,  quaedam  in  cithara  tensiones 
15  stratae  chordarum,  quas  tangendi  artifex,  ut  non  sibimet- 
ipsi  dissimile  canticum  faciat,  dissimiliter  pulsat?  Et  id- 
circo chordae  consonam  modulationem  reddunt:  quia  uno 
quidem  plectro,  sed  non  uno  impulsu  feriuntur.  Unde  et 
doctor  quisque,  ut  in  una  cunctos  virtute  caritatis  aedificet, 


1.  In  antiquis  mss.  titulus 
non  habetur  et  quae  sequuntur 
cap.  XXIII  et  sq.  componunt.  Mau- 
rini  atque  Hurter  titulum  hunc 
habent : Qualiter  rector  bene  vivens , 
debeat  docere  et  admonere  subditos . 

3.  Indicat  Gregorius  Oratio - 
nem  1 Gregorii  Nazianzeni  Apo- 


logeticamy  initio  'Hrrqpat,  in  qua 
auctor  causas  exponit  « ob  quas 
«in  Pontum  fugerit  posteaquam 
« presbyter  creatus  fuisset,  ac  nir- 
« sum  Nazianzum  redierit : in  qiia 
« quae  sacerdotis  professio  sit  do- 
« cet  et  qualem  episcopum  esse 
« oporteat » . 

ex  una  doctrina  non  una  eademque  exhortatione  tangere 
corda  audientium  debet. 

Cap.  I.  Quanta  debet  esse  diversitas  in  arte  prae- 
dicationis. Aliter  namque  admonendi  sunt  viri,  atque  aliter 
feminae.  Aliter  iuvenes,  aliter  senes.  Aliter  inopes,  aliter  5 
locupletes.  Aliter  laeti,  aliter  tristes.  Aliter  subditi,  aliter 
praelati.  Aliter  servi,  aliter  domini.  Aliter  huius  mundi 
sapientes,  aliter  hebetes.  Aliter  impudentes,  aliter  vere- 
cundi. Aliter  protervi,  aliter  pusillanimes.  Aliter  impa- 
tientes, aliter  patientes.  Aliter  benevoli,  aliter  invidi.  Ali-  10 
ter  simplices,  aliter  impuri.  Aliter  incolumes,  aliter  aegri. 
Aliter  qui  flagella  metuunt,  et  propterea  innocenter  vivunt; 
aliter  qui  sic  in  iniquitate  duruerunt,  ut  neque  per  flagella 
corrigantur.  Aliter  nimis  taciti,  aliter  multiloquio  vacantes. 
Aliter  pigri,  aliter  praecipites.  Aliter  mansueti,  aliter  ira-  15 
eundi.  Aliter  humiles,  aliter  elati.  Aliter  pertinaces,  aliter 
inconstantes.  Aliter  ‘gulae  dediti,  aliter  abstinentes.  Aliter  * 
qui  sua  misericorditer  tribuunt,  aliter  qui  aliena  rapere  con- 
tendunt. Aliter  qui  nec  aliena  rapiunt,  nec  sua  largiuntur; 
aliter  qui  et  ea  quae  habent,  tribuunt,  et  tamen  aliena  ra-  20 
pere  non  desistunt.  Aliter  discordes,  aliter  pacati.  Aliter 
seminantes  iurgia,  aliter  pacifici.  Aliter  qui  sacrae  legis 
verba  non  intelligunt  recte;  aliter  qui  recte  quidem  intel- 
ligunt,  sed  haec  humiliter  non  loquuntur.  Aliter  qui  cum 
digne  praedicare  valeant,  prae  nimia  humilitate  formidant;  25 
aliter  quos  a predicatione  imperfectio  vel  aetas  prohibet, 
et  tamen  praecipitatio  impellit.  Aliter  qui  in  hoc  quod 
temporaliter  appetunt,  prosperantur;  aliter  qui  ea  quidem 
quae  mundi  sunt  concupiscunt,  sed  tamen  adversitatis  la- 
bore fatigantur.  Aliter  coniugiis  obligati,  aliter  a coniugii  30 
nexibus  liberi.  Aliter  admixtionem  carnis  experti,  aliter 
ignorantes.  Aliter  qui  peccata  deplorant  operum,  aliter  qui 
cogitationum.  Aliter  qui  commissa  plangunt,  nec  tamen 

deserunt;  aliter  qui  deserunt,  nec  tamen  plangunt.  Aliter 
qui  illicita  quae  faciunt,  etiam  laudant;  aliter  qui  accusant 
prava,  nec  tamen  devitant.  Aliter  qui  repentina  concupi- 
scentia superantur,  atque  aliter  qui  in  culpa  ex  consilio  ligan- 
5 tur.  Aliter  qui  licet  minima,  crebro  tamen  illicita  faciunt; 
aliter  qui  se  a parvis  custodiunt,  sed  aliquando  in  gravio- 
ribus demerguntur.  Aliter  qui  bona  nec  inchoant,  aliter 
qui  inchoata  minime  consummant.  Aliter  qui  mala  occulte 
agunt  et  bona  publice;  aliter  qui  bona  quae  faciunt,  abscon- 
10  dunt,  et  tamen  quibusdam  factis  publice  mala  de  se  opi- 
nari permittunt.  Sed  quid  utilitatis  est,  quod  cuncta  haec 
collecta  numeratione  transcurrimus,  si  non  etiam  admoni- 
tionis modos  per  singula,  quanta  possumus  brevitate,  pan- 
damus? Aliter  igitur  admonendi  sunt  viri,  atque  aliter  fe- 
15  minae : quia  illis  graviora,  istis  vero  iniungenda  sunt  leviora: 
ut  illos  magna  exerceant,  istas  autem  levia  demulcendo  con- 
vertant. Aliter  admonendi  sunt  iuvenes,  atque  aliter  senes; 
quia  illos  plerumque  severitas  admonitionis  ad  profectum 
dirigit;  istos  vero  ad  meliora  opera  deprecatio  blanda  com- 
20  ponit.  Scriptum  quippe  est : « Seniorem  ne  increpaveris, 
«sed  obsecra  ut  patrem». 

Cap.  II.  Quomodo  admonendi  sint  inopes  et  divites. 
Aliter  admonendi  sunt  inopes,  atque  aliter  locupletes:  illis 
namque  offerre  consolationis  solatium  contra  tribulationem, 
25  istis  vero  inferre  metum  contra  elationem  debemus.  Inopi 
quippe  a Domino  per  Prophetam  dicitur : « Noli  timere, 
« quia  non  confunderis  ».  Cui  non  longe  post  blandiens 
dicit : « Paupercula  tempestate  convulsa  » . Rursumque  hanc 
consolatur  dicens:  « Elegi  te  in  camino  paupertatis».  At 
30  contra  Paulus  discipulo  de  divitibus  dicit : « Divitibus  huius 


21.  I Titn.  V,  1. 
27.  Isai.  LIV,  4. 


28.  Isai.  LIV,  n. 

29.  Isai.  XLVIII,  io. 

« seculi  praecipe  non  superbe  sapere,  neque  sperare  in  in- 
« certo  divitiarum  suarum  ».  Ubi  notandum  valde  est, 
quod  humilitatis  doctor  memoriam  divitum  faciens  non 
ait:  Roga,  sed  Praecipe:  quia  etsi  impendenda  est  pietas 
infirmitati,  honor  tamen  non  debetur  elationi.  Talibus  ergo  5 
rectum  quod  dicitur,  tanto  rectius  iubetur,  quanto  et  in 
rebus  transitoriis  altitudine  cogitationis  intumescunt.  De 
his  in  Evangelio  Dominus  dicit:  « Vae  vobis  divitibus,  qui 
« habetis  consolationem  vestram  ».  Quia  enim  quae  sunt 
aeterna  gaudia  nesciunt,  ex  praesentis  vitae  abundantia  con-  10 
solantur.  Offerenda  est  ergo  eis  consolatio,  quos  caminus 
paupertatis  excoquit;  atque  illis  inferendus  est  timor,  quos 
consolatio  gloriae  temporalis  extollit;  ut  et  illi  discant,  quia 
divitias  quas  non  conspiciunt  possident,  et  isti  cognoscant, 
quia  eas  quas  conspiciunt  nequaquam  tenere  possunt.  Ple-  15 
rumque  tamen  personarum  ordinem  permutat  qualitas  mo- 
rum, ut  sit  dives  humilis,  sit  pauper  elatus.  Unde  mox 
praedicantis  lingua  cum  audientis  debet  vita  componi;  ut 
tanto  districtius  in  paupere  elationem  feriat,  quanto  eam 
nec  illata  paupertas  inclinat,  et  tanto  lenius  humilitatem  di-  20 
vitum  mulceat,  quanto  eos  nec  abundantia,  quae  sublevat, 
exaltat. 

Nonnunquam  tamen  etiam  superbus  dives  exhortationis 
blandimento  placandus  est,  quia  et  plerumque  dura  vulnera 
per  lenia  fomenta  mollescunt,  et  furor  insanorum  saepe  ad  25 
salutem  medico  blandiente  reducitur;  cumque  eis  in  dulce- 
dine condescenditur,  languor  insaniae  mitigatur.  Neque 
enim  negligenter  intuendum  est,  quod  cum  Saulem  spiritus 
adversus  invaderet,  apprehensa  David  cithara  eius  vesaniam 
sedabat.  Quid  enim  per  Saulem,  nisi  elatio  potentum,  et  30 
quid  per  David  innuitur,  nisi  humilis  vita  sanctorum?  Cum 
ergo  Saul  ab  immundo  spiritu  arripitur,  David  canente  eius 

2.  I Tim.  VI,  17.  9.  Luc.  VI,  24. 

vesania  temperatur:  quia  cum  sensus  potentum  per  elatio- 
nem in  furorem  vertitur,  dignum  est,  ut  ad  salutem  mentis 
quasi  dulcedine  citharae  locutionis  nostrae  tranquillitate  re- 
vocetur. Aliquando  autem  cum  huius  seculi  potentes  ar- 
5 guuntur,  prius  per  quasdam  similitudines  velut  de  alieno 
negotio  requirendi  sunt,  et  cum  rectam  sententiam  quasi 
in  alterum  protulerint,  tunc  modis  congruentibus  de  pro- 
prio reatu  feriendi  sunt,  ut  mens  temporali  potentia  tumida 
contra  corripientem  nequaquam  se  erigat,  quae  suo  sibi  iu- 
10  dicio  superbiae  cervicem  calcat;  et  in  nulla  sui  defensione 
se  exerceat,  quam  sententia  proprii  oris  ligat.  Hinc  est 
enim,  quod  Nathan  propheta  arguere  regem  venerat,  et 
quasi  de  causa  pauperis  contra  divitem  iudicium  quaerebat; 
ut  prius  rex  sententiam  diceret,  et  reatum  suum  postmodum 
15  audiret,  quatenus  nequaquam  iustitiae  contradiceret,  quam 
ipse  in  se  protulisset.  Vir  itaque  sanctus  et  peccatorem 
considerans  et  regem  miro  ordine  audacem  reum  prius  per 
confessionem  ligare  studuit,  et  postmodum  per  invectionem 
secare.  Celavit  paululum  quem  quaesivit,  sed  percussit  re- 
20  pente  quem  tenuit.  Pigrius  enim  fortasse  incideret,  si  ab 
ipso  sermonis  exordio  aperte  culpam  ferire  voluisset,  sed 
praemissa  similitudine  eam,  quam  occultabat,  exacuit  incre- 
pationen.  Ad  aegrum  medicus  venerat,  secandum  vulnus 
videbat,  sed  de  patientia  aegri  dubitabat.  Abscondit  igitur 
25  ferrum  medicinale  sub  veste,  quod  eductum  subito  fixit  in 
vulnere,  ut  secantem  gladium  sentiret  aeger,  antequam  cer- 
neret, ne,  si  ante  cerneret,  sentire  recusaret. 

Cap.  III.  Quomodo  admonendi  laeti  et  tristes. 
Aliter  admonendi  sunt  laeti,  atque  aliter  tristes.  Laetis  vi- 
30  delicet  inferenda  sunt  tristia  quae  sequuntur  ex  supplicio; 
tristibus  vero  inferenda  sunt  laeta,  quae  promittuntur  ex 

16.  Cfr.  II  Reg.  XII,  4 sq. 

regno.  Discant  laeti  ex  minarum  asperitate,  quod  timeant; 
audiant  tristes  praemiorum  gaudia,  de  quibus  praesumant. 

Illis  quippe  dicitur:  « Vae  vobis,  qui  ridetis  nunc,  quoniam 
«flebitis»:  isti  vero  eodem  magistro  docente  audiunt: 

« Iterum  videbo  vos,  et  gaudebit  cor  vestrum,  et  gaudium  5 
«vestrum  nemo  tollet  a vobis».  Non  nulli  autem  laeti 
vel  tristes  non  rebus  fiunt,  sed  conspersionibus  exsistunt. 
Quibus  profecto  intimandum  est,  quod  quaedam  vitia  qui- 
busdam conspersionibus  iuxta  sunt.  Habent  enim  laeti  ex 
propinquo  luxuriam,  tristes  iram.  Unde  necesse  est,  ut  10 
non  solum  quisque  consideret,  quod  ex  conspersione  sustinet, 
sed  etiam  quod  ex  vicino  deterius  perurget;  ne,  dum  ne- 
quaquam pugnat  contra  hoc  quod  tolerat,  ei  quoque,  a 
quo  se  liberum  aestimat,  vitio  succumbat. 

Cap.  IV.  Quomodo  admonendi  subditi  et  praelati.  15 
Aliter  admonendi  sunt  subditi,  atque  aliter  praelati.  Illos 
ne  subiectio  conterat,  istos  ne  locus  superior  extollat.  Illi 
ne  minus  quae  iubentur,  impleant,  isti  ne  plus  iusto  iubeant 
quae  compleantur.  Illi  ut  humiliter  subiaceant,  isti  ut  tem- 
peranter praesint.  Nam  quod  intelligi  et  figuraliter  potest,  20 
illis  dicitur:  « Filii,  obedite  parentibus  vestris  in  Domino  »: 
istis  vero  praecipitur:  « Et  patres,  nolite  ad  iracundiam  pro- 
« vocare  filios  vestros  ».  Illi  discant,  quomodo  ante  oc- 
culti arbitri  oculos  sua  interiora  componant,  isti  quomodo 
etiam  commissis  sibi  exempla  bene  vivendi  exterius  prae-  25 
beant. 

Scire  etenim  praelati  debent,  quia  si  perversa  unquam 
perpetrant,  tot  mortibus  digni  sunt,  quot  ad  subditos  suos 
perditionis  exempla  transmittunt.  Unde  necesse  est,  ut 
tanto  se  cautius  a culpa  custodiant,  quanto  per  prava,  30 

4.  Luc.  VI,  25.  7.  conspersio:  natura  seu  indoles. 

6.  Iohann.  XVI,  22.  23.  Coloss.  III,  20. 


Digitized  by  U^ooQle 


cap.  4.] 


REGULA  PASTORALIS 


67 


quae  faciunt,  non  soli  moriuntur,  sed  aliarum  anima- 
rum, quas  pravis  exemplis  destruxerunt,  rei  sunt.  Unde 
admonendi  sunt  illi,  ne  districtius  puniantur,  si  absoluti 
reperiri  nequiverint  saltem  de  se : isti,  ne  de  subdito- 
5 rum  erratibus  iudicentur,  etiamsi  se  iam  de  se  securos 
inveniunt.  Illi,  ut  tanto  circa  se  sollicitius  vivant,  quanto 
eos  aliena  cura  non  implicat:  isti  vero,  ut  sic  aliorum 
curas  expleant,  quatenus  et  suas  agere  non  desistant,  et 
sic  in  propria  sollicitudine  ferveant,  ut  a commissorum 
10  custodia  minime  torpescant.  Illi  enim  sibimet  vacanti  di- 
citur : « Vade  ad  formicam,  o piger,  et  considera  vias  eius, 
« et  disce  sapientiam  ».  Iste  autem  terribiliter  admonetur, 
cum  dicitur : « Fili  mi,  si  spoponderis  pro  amico  tuo,  de- 
« fixisti  apud  extraneum  manum  tuam,  et  illaqueatus  es 
1 5 « verbis  oris  tui,  et  captus  propriis  sermonibus  » . Spon- 
dere namque  pro  amico,  est  alienam  animam  in  periculo 
suae  conversationis  accipere.  Unde  et  apud  extraneum 
manus  defigitur,  quia  apud  curam  sollicitudinis,  quae  ante 
deerat,  mens  ligatur.  Verbis  vero  oris  sui  illaqueatus  est, 
20  ac  propriis  sermonibus  captus,  quia,  dum  commissis  sibi 
cogitur  bona  dicere,  ipsum  prius  necesse  est,  quae  dixerit, 
custodire.  Illaqueatur  igitur  verbis  oris  sui,  dum  ratione 
exigente  constringitur,  ne  eius  vita  ad  aliud,  quam  admonet, 
relaxetur.  Unde  apud  districtum  iudicem  cogitur  tanta  in 
25  opere  exsolvere,  quanta  eum  constat  aliis  voce  praecepisse. 
Ubi  et  bene  mox  exhortatio  subditur,  ut  dicatur:  « Fac  ergo, 
« quod  dico,  fili  mi,  et  temetipsum  libera,  quia  indicisti  in 
« manus  proximi  tui : discurre,  festina,  suscita  amicum 
« tuum ; ne  dederis  somnum  oculis  tuis,  ne  dormitent  pa!- 
30  « pebrae  tuae » . Quisquis  enim  ad  vivendum  aliis  in 
exemplo  praeponitur,  non  solum  ut  ipse  vigilet,  sed  etiam 

12.  Prov.  VI,  6.  30.  Prov.  VI,  3. 

ut  amicum  suscitet,  admonetur.  Ei  namque  vigilare  bene 
vivendo  non  sufficit,  si  non  et  illum,  cui  praeest,  a peccati 
torpore  disiungit.  Bene  autem  dicitur : « Ne  dederis  sona- 
ce num  oculis  tuis,  ne  dormitent  palpebrae  tuae  ».  Somnum 
quippe  oculis  dare,  est  intentione  cessante  subditorum  cu-  5 
ram  omnino  negligere.  Palpebrae  vero  dormitant,  cum  co- 
gitationes nostrae  ea,  quae  in  subditis  arguenda  cognoscunt, 
pigredine  deprimente  dissimulant.  Plene  enim  dormire  est 
commissorum  acta  nec  scire,  nec  corrigere.  Non  autem 
dormire,  sed  dormitare  est,  quae  quidem  reprehendenda  sunt  10 
cognoscere,  sed  tamen  propter  mentis  taedium  dignis  ea 
increpationibus  non  emendare.  Dormitando  vero  oculus  ad 
plenissum  somnum  ducitur,  quia  dum  plerumque  qui  praeest 
malum  quod  cognoscit  non  resecat,  ad  hoc  quandoque  ne- 
gligentiae  suae  merito  pervenit,  ut  quod  a subiectis  delin-  15 
quitur,  nec  agnoscat. 

Admonendi  sunt  itaque  qui  praesunt,  ut  per  circumspe- 
ctionis studium  oculos  pervigiles  intus  et  in  circuitu  ha- 
beant, et  coeli  animalia  fieri  contendant.  Ostensa  quippe 
coeli  animalia  in  circuitu  et  intus  oculis  plena  describuntur.  20 
Dignum  quippe  est,  ut  cuncti  qui  praesunt,  intus  atque  in 
circuitu  oculos  habeant,  quatenus  et  interno  iudici  in  se- 
metipsis  placere  studeant,  et  exempla  vitae  exterius  prae- 
bentes ea  etiam  quae  in  aliis  sunt  corrigenda,  deprehendant. 

Admonendi  sunt  subditi,  ne  praepositorum  suorum  vi-  25 
tam  temere  iudicent,  si  quid  eos  fortasse  agere  reprehensi- 
biliter  vident,  ne  unde  mala  recte  redarguunt,  inde  per  ela- 
tionis impulsum  in  profundiora  mergantur.  Admonendi 
sunt,  ne  cum  culpas  praepositorum  considerant,  contra  eos 
audaciores  fiant,  sed  sic,  si  qua  valde  sunt  eorum  prava,  50 
apud  semetipsos  diiudicent,  ut  tamen  divino  timore  con- 
stricti, ferre  sub  eis  iugum  reverentiae  non  recusent.  Quod 
melius  ostendimus,  si  David  factum  ad  medium  deducamus. 
Saul  quippe  persecutor,  cum  ad  purgandum  ventrem  spe- 

luncam  fuisset  ingressus,  illic  cum  viris  suis  David  inerat, 
qui  iam  tam  longo  tempore  persecutionis  eius  mala  tole- 
rabat. Cumque  eum  viri  sui  ad  feriendum  Saul  accende- 
rent, fregit  eos  responsionibus,  quia  manum  mittere  in 
5 Christum  Domini  non  deberet.  Qui  tamen  occulte  surrexit, 
et  oram  chlamydis  eius  abscidit.  Quid  enim  per  Saul,  nisi 
mali  rectores : quid  per  David,  nisi  boni  subditi  designantur  ? 
Saul  igitur  ventrem  purgare,  est  pravos  praepositos  conce- 
ptam in  corde  malitiam  usque  ad  opera  miseri  odoris  exten- 
10  dere,  et  cogitata  apud  se  noxia  factis  exterioribus  exsequendo 
monstrare.  Quem  tamen  David  ferire  metuit,  quia  piae 
subditorum  mentes  ab  omni  se  peste  obtrectationis  absti- 
nentes praepositorum  vitam  nullo  linguae  gladio  percutiunt, 
etiam  cum  de  imperfectione  reprehendunt.  Qui  et  si  quando 
1 5 pro  infirmitate  sese  abstinere  vix  possunt,  ut  extrema  quae- 
dam atque  exteriora  praepositorum  mala,  sed  tamen  humi- 
liter loquantur,  quasi  oram  chlamydis  silenter  incidunt : quia 
videlicet,  dum  praelatae  dignitati  saltem  innoxie  et  latenter 
derogant,  quasi  regis  superpositi  vestem  foedant ; sed  tamen 
20  ad  semetipsos  redeunt,  seque  vehementissime  vel  de  tenuis- 
sima verbi  laceratione  reprehendunt.  Unde  bene  et  illic 
scriptum  est : « Post  haec  David  percussit  cor  suum  eo  quod 
« abscidisset  oram  chlamydis  Saul  ».  Facta  quippe  praepo- 
sitorum oris  gladio  ferienda  non  sunt,  etiam  cum  recte 
25  reprehendenda  iudicantur.  Si  quando  vero  contra  eos  vel 
in  minimis  lingua  labitur,  necesse  est,  ut  per  afflictionem 
poenitentiae  cor  prematur : quatenus  ad  semetipsum  redeat, 
et  cum  praepositae  potestati  deliquerit,  eius  contra  se  iudi- 
cium,  a quo  sibi  praelata  est,  perhorrescat.  Nam  cum 
30  praepositis  delinquimus,  eius  ordinationi,  qui  eos  nobis  prae- 
tulit, obviamus.  Unde  Moyses  quoque,  cum  contra  se  et 
Aaron  conqueri  populum  cognovisset,  ait : « Nos  enim  quid 

6.  Cfr.  I Reg.  XXIV,  4.  23.  I Reg.  XXIV,  6. 

« sumus?  Nec  contra  nos  est  murmur  vestrum,  sed  contra 
« Dominum  » . 

Cap.  V.  Quomodo  admonendi  servi  et  domini.  Aliter 
admonendi  sunt  servi,  atque  aliter  domini.  Servi  scilicet, 
ut  in  se  semper  humilitatem  conditionis  aspiciant : domini  5 
vero,  ut  naturae  suae,  qua  aequaliter  sunt  cum  servis  con- 
diti, memoriam  non  amittant.  Servi  admonendi  sunt,  ne 
dominos  despiciant,  ne  Deum  offendant,  si  ordinationi  il- 
lius superbiendo  contradicunt : domini  quoque  admonendi 
sunt,  quia  contra  Deum  de  munere  eius  superbiunt,  si  eos,  10 
quos  per  conditionem  tenent  subditos,  aequales  sibi  per  na- 
turae consortium  non  agnoscunt.  Isti  admonendi  sunt,  ut 
sciant  se  servos  esse  dominorum : illi  admonendi  sunt,  ut 
cognoscant  se  conservos  esse  servorum.  Istis  namque  di- 
citur: «Servi,  obedite  dominis  carnalibus».  Et  rursum:  15 
« Quicunque  sunt  sub  iugo  servi,  dominos  suos  omni  ho- 
« nore  dignos  arbitrentur»;  illis  autem  dicitur:  «Et  vos 
« domini  eadem  facite  illis,  remittentes  minas,  scientes  quod 
« et  illorum  et  vester  Dominus  est  in  coelis  ». 

Cap.  VI.  Quomodo  admonendi  sapientes  et  hebetes.  20 
Aliter  admonendi  sunt  sapientes  huius  seculi,  atque  aliter 
hebetes.  Sapientes  quippe  admonendi  sunt,  ut  amittant 
scire  quae  sciunt ; hebetes  quoque  admonendi  sunt,  ut  ap- 
petant scire  quae  nesciunt.  In  illis  hoc  primum  destruen- 
dum est,  quod  se  sapientes  arbitrantur:  in  istis  iam  aedi-  25 
ficandum  est,  quidquid  de  superna  sapientia  cognoscitur; 
quia  dum  minime  superbiunt,  quasi  ad  suscipiendum  aedi- 
ficium corda  paraverunt.  Cum  illis  laborandum  est,  ut  sa- 
pientius stulti  fiant,  stultam  sapientiam  deserant,  et  sapientem 


2.  Exod.  XVI,  8.  17.  I Tim . VI,  1. 

15.  CoJoss.  III,  22.  19.  Eph.  VI,  9. 

Dei  stultitiam  discant;  istis  vero  praedicandum  est,  ut  ab 
ea  quae  putatur  stultitia,  ad  veram  sapientiam  vicinius  trans- 
eant. Illis  namque  dicitur:  «Si  quis  videtur  inter  vos 
« sapiens  esse  in  hoc  seculo,  stultus  fiat,  ut  sit  sapiens  » : 
5 istis  vero  dicitur : « Non  multi  sapientes  secundum  car- 
«nem».  Et  rursum:  «Quae  stulta  sunt  mundi,  elegit 
« Deiis,  ut  confundat  sapientes  ».  Illos  plerumque  ratioci- 
nationis argumenta,  istos  nonnunquam  melius  exempla  con- 
vertunt. Illis  nimirum  prodest,  ut  in  suis  allegationibus 
ip  victi  iaceant:-  istis  vero  aliquando  sufficit,  ut  laudabilia  alio- 
rum facta  cognoscant.  Unde  et  magister  egregius,  sapien- 
tibus et  insipientibus  debitor,  cum  Hebraeorum  quosdam 
sapientes,  quosdam  vero  etiam  tardiores  admoneret  illis  de 
completione  Testamenti  veteris  loquens  eorum  sapientiam 
15  argumento  superavit  dicens:  «Quod  enim  antiquatur  et 
« senescit,  prope  interitum  est  ».  Cum  vero  solis  exemplis 
quosdam  trahendos  cerneret,  in  eadem  epistola  adiunxit: 
« Sancti  ludibria  et  verbera  experti,  insuper  et  vincula  et 
« carceres,  lapidati  sunt,  secti  sunt,  tentati  sunt,  in  occisione 
20  «gladii  mortui  sunt».  Et  rursum:  «Mementote  praepo- 
« sitorum  vestrorum,  qui  vobis  locuti  sunt  verbum  Dei, 
« quorum  intuentes  exitum  conversationis,  imitamini  fidem  »: 
quatenus  et  illos  victrix  ratio  frangeret,  et  istos  ad  maiora 
conscendere  imitatio  blanda  suaderet. 

25  Cap.  VII.  Quomodo  admonendi  impudentes  et  vere- 
cundi. Aliter  admonendi  sunt  impudentes,  atque  aliter  ve- 
recundi. Illos  namque  ab  impudentiae  vitio  non  nisi  incre- 
patio dura  compescit:  istos  autem  plerumque  ad  melius 
exhortatio  modesta  componit.  Illi  se  delinquere  nesciunt, 
30  nisi  etiam  a pluribus  increpentur : istis  plerumque  ad  con- 

4.  I Cor.  III,  18.  16.  Hebr.  VIII,  13. 

6.  I Cor . I,  26.  20.  Hebr.  XI,  36,  37. 

7.  I Cor.  I,  27.  22.  Hebr.  XIII,  7. 

versionem  sufficit,  quod  eis  doctor  mala  sua  saltem  leniter 
ad  memoriam  reducit.  Illos  melius  corrigit,  qui  invehendo 
reprehendit : istis  autem  maior  profectus  adducitur,  si  hoc, 
quod  in  eis  reprehenditur,  quasi  ex  latere  tangatur.  Im- 
pudentem quippe  Iudaeorum  plebem  Dominus  aperte  incre-  5 
pans  ait:  «Frons  mulieris  meretricis  facta  est  tibi,  noluisti 
«erubescere».  Et  rursum  verecundantem  refovet  dicens : 
«Confusionis  adolescentiae  tuae  oblivisceris,  et  opprobrii 
« viduitatis  tuae  non  recordaberis,  quia  dominabitur  tui,  qui 
« fecit  te  ».  Impudenter  quoque  delinquentes  Galatas  aperte  10 
Paulus  increpat  dicens:  «O  insensati  Galatae,  quis  vos  fa- 
« scinavit  ? » Et  rursum : « Sic  stulti  estis  ut,  cum  spiritu 
« coeperitis,  nunc  came  consummemini  ? » Culpas  vero 
verecundandum  quasi  compatiens  reprehendit  dicens:  « Ga- 
« visus  sum  in  Domino  vehementer,  quoniam  tandem  ali-  15 
« quando  refloruistis  pro  me  sentire  sicut  et  sentiebatis : oc- 
« cupati  enim  eratis  »,  ut  et  illorum  culpas  increpatio  dura 
detegeret,  et  horum  negligentiam  mollior  sermo  velaret. 

Cap.  VIII.  Quomodo  admonendi  protervi  et  pusil- 
lanimes. Aliter  admonendi  sunt  protervi,  atque  aliter  pu-  20 
sillanimes.  Illi  enim,  dum  valde  de  se  praesumunt,  expro- 
brando ceteros  dedignantur  : isti  autem  dum  nimis  infirmitatis 
suae  sunt  conscii,  plerumque  in  desperationem  cadunt.  Illi 
singulariter  summa  aestimant  cuncta  quae  agunt;  isti  ve- 
hementer despecta  putant  esse  quae  faciunt,  et  idcirco  in  25 
desperatione  franguntur.  Subtiliter  itaque  ab  arguente  di- 
scutienda sunt  opera  protervorum,  ut  in  quo  sibi  placent, 
ostendantur  quia  Deo  displicent. 

Tunc  enim  protervos  melius  corrigimus,  cum  ea  quae 
bene  egisse  se  credunt,  male  acta  monstramus:  ut  unde  30 

7.  Ier.  III,  3.  13.  Gal.  III,  1,  3. 

10.  Is  ai.  LIV,  4.  17.  Phil.  IV,  10. 

adepta  gloria  creditur,  inde  utilis  subsequatur  confusio. 
Nonnunquam  vero,  cum  se  vitium  proterviae  minime  per- 
petrare cognoscunt,  compendiosius  ad  correctionem  veniunt, 
si  alterius  culpae  manifestioris  ex  latere  requisitae  impro- 
5 perio  confunduntur:  ut  ex  eo  quod  defendere  nequeunt, 
cognoscant  se  tenere  improbe  quod  defendunt.  Unde  cum 
proterve  Paulus  Corinthios  adversum  se  invicem  videret 
inflatos,  ut  alius  Pauli,  alius  Apollo,  alius  Cephae,  alius 
Christi  esse  se  diceret,  incestus  culpam  in  medium  deduxit 
io  quae  apud  eos  et  perpetrata  fuerat,  et  incorrecta  remanebat, 
dicens:  «Auditur  inter  vos  fornicatio,  et  talis  fornicatio, 
« qualis  nec  inter  gentes,  ita  ut  uxorem  patris  quis  habeat. 
« Et  vos  inflati  estis,  et  non  magis  luctum  habuistis  ut  tolle- 
« retur  de  medio  vestrum,  qui  hoc  opus  fecit  ».  Ac  si  aperte 
15  dicat:  Quid  vos  per  proterviam  huius  vel  illius  dicitis,  qui 
per  dissolutionem  negligentiae  nullius  vos  esse  monstratis? 

At  contra,  pusillanimes  aptius  ad  iter  bene  agendi  re- 
ducimus, si  quaedam  illorum  bona  ex  latere  requiramus,  ut 
dum  in  eis  alia  reprehendendo  corripimus,  alia  amplectendo 
20  laudemus : quatenus  eorum  teneritudinem  laus  audita  nutriat, 
quam  culpa  increpata  castigat.  Plerumque  autem  utilius 
apud  illos  proficimus,  si  et  eorum  bene  gesta  memoramus. 
Et  si  qua  ab  eis  inordinate  gesta  sunt,  non  iam  tamquam 
perpetrata  corripimus,  sed  quasi  adhuc  ne  perpetrari  de- 
25  beant  prohibemus,  ut  et  illa  quae  approbamus,  illatus  favor 
augeat,  et  contra  ea  quae  reprehendimus,  magis  apud  pu- 
sillanimes exhortatio  verecunda  convalescat.  Unde  idem 
Paulus  cum  Thessalonicenses  in  accepta  praedicatione  per- 
durantes, quasi  de  vicino  mundi  termino  quadam  cogno- 
30  sceret  pusillanimitate  turbatos,  prius  in  eis  quae  fortia  pro- 
spicit laudat,  et  caute  monendo  postmodum,  quae  infirma 
sunt  roborat.  Ait  enim : « Gratias  agere  debemus  Deo 

9.  Cfr.  I Cor.  I,  12;  III,  4.  14.  I Cor . V,  1. 

« semper  pro  vobis  fratres,  ita  ut  dignum  est,  quoniam  su- 
« percrescit  fides  vestra,  et  abundat  caritas  uniuscuiusque  ve- 
« strum  in  invicem : ita  ut  et  nos  ipsi  in  vobis  gloriemur 
« in  ecclesiis  Dei,  pro  patientia  vestra  et  fide  ». 

Qui  cum  blanda  haec  vitae  eorum  praeconia  praemi-  5 
sisset,  paulo  post  subdidit  dicens:  «Rogamus  autem  vos, 

« fratres,  per  adventum  Domini  nostri  Iesu  Christi,  et  no- 
ce strae  congregationis  in  ipsum,  ut  non  cito  moveamini  a 
« vestro  sensu,  neque  terreamini,  neque  per  spiritum,  neque 
« per  sermonem,  neque  per  epistolam  tamquam  per  nos  mis-  10 
« sam,  quasi  instet  dies  Domini  ».  Egit  enim  verus  doctor, 
ut  prius  audirent  laudati  quod  recognoscerent,  et  postmo- 
dum,  quod  exhortati  sequerentur : quatenus  eorum  mentem, 
ne  admonitio  subiuncta  concuteret,  laus  praemissa  solidaret, 
et  qui  commotos  eos  vicini  finis  suspicione  cognoverat,  non  15 
iam  redarguebat  motos,  sed  quasi  transacta  nesciens,  adhuc 
commoveri  prohibebat,  ut  dum  de  ipsa  levitate  motionis 
praedicatori  suo  se  incognitos  crederent,  tanto  reprehensi- 
biles fieri,  quanto  et  cognosci  ab  illo  formidarent. 

Cap.  IX.  Quomodo  admonendi  sint  impatientes  et  20 
p \ tientes.  Aliter  admonendi  sunt  impatientes,  atque  aliter 
patientes.  Dicendum  namque  est  impatientibus,  quia  dum 
refrenare  spiritum  negligunt,  per  multa  etiam,  quae  non 
appetunt,  iniquitatum  abrupta  rapiuntur;  quia  videlicet  men- 
tem impellit  furor  quo  non  trahit  desiderium,  et  agit  com-  25 
mota  vel  ut  nesciens,  unde  post  doleat  sciens.  Dicendum 
quoque  impatientibus,  quia  dum  motionis  impulsu  praeci- 
cipites  quaedam  velut  alienati  peragunt,  vix  mala  sua  post- 
quam fuerint  perpetrata,  cognoscunt.  Qui  dum  perturba- 
tioni suae  minime  obsistunt,  etiam  si  qua  a se  tranquilla  30 
mente  fuerant  bene  gesta  confundunt,  et  improviso  impulsu 

destruunt,  quidquid  forsitan  diu  labore  provido  construxe- 
runt. Ipsa  namque,  quae  mater  est  omnium  custosque 
virtutum,  per  impatientiae  vitium  virtus  amittitur  caritatis. 
Scriptum  quippe  est:  «Caritas  patiens  est».  Igitur  cum 
5 minime  est  patiens,  caritas  non  est.  Per  hoc  quoque  im- 
patientiae vitium  ipsa  virtutum  nutrix  doctrina  dissipatur. 
Scriptum  namque  est : « Doctrina  viri  per  patientiam  no- 
« scitur».  Tanto  ergo  quisque  minus  ostenditur  doctus, 
quanto  minus  convincitur  patiens.  Neque  enim  potest  ve- 
10  raciter  bona  docendo  impendere,  si  vivendo  nescit  aequa- 
nimiter aliena  mala  tolerare. 

Per  hoc  quoque  impatientiae  vitium  plerumque  mentem 
arrogantiae  culpa  transfigit,  quia  dum  despici  in  mundo  hoc 
quisque  non  patitur,  bona  si  qua  sibi  occulta  sunt  osten- 
15  tare  conatur,  atque  sic  per  impatientiam  usque  ad  arrogan- 
tiam ducitur:  dumque  ferre  despectionem  non  potest,  dete- 
gendo semetipsum  in  ostentatione  gloriatur.  Unde  scriptum 
est:  « Melior  est  patiens  arrogante  ».  Quia  videlicet  eligit 
patiens  quaelibet  mala  perpeti,  quam  per  ostentationis  vitium 
20  bona  sua  occulta  cognosci.  At  contra  eligit  arrogans  bona 
de  se  vel  falsa  iactari,  ne  mala  possit  vel  minima  perpeti. 
Quia  igitur  cum  patientia  relinquitur,  etiam  bona  reliqua 
quae  iam  gesta  sunt  destruuntur,  recte  ad  Ezechielem  in 
altari  Dei  fieri  fossa  praecipitur,  ut  in  ea  videlicet  super- 
25  posita  holocausta  serventur.  Si  enim  in  altari  fossa  non 
esset,  omne  quod  in  eo  sacrificium  reperiret,  superveniens 
aura  dispergeret.  Quid  vero  accipimus  altare  Dei,  nisi  ani- 
mam iusti,  quae,  quot  bona  egerit,  tot  super  se  ante  eius 
oculos  sacrificia  imponit?  Quid  autem  est  altaris  fossa,  nisi 
30  bonorum  patientia,  quae,  dum  mentem  ad  adversa  toleranda 
humiliat,  quasi  more  foveae  hanc  in  imo  positam  demon- 

4.  I.  Cor.  XIII,  4.  18.  Eccl.  VII,  9. 

strat?  Fossa  ergo  in  altari  fiat,  ne  superpositum  sacrifi- 
cium aura  dispergat:  id  est,  electorum  mens  patientiam  cu- 
stodiat, ne  commota  vento  impatientiae  et  hoc,  quod  bene 
operata  est,  amittat.  Bene  autem  haec  eadem  fossa  unius 
cubiti  esse  monstratur  quia  nimirum,  si  patientia  non  de-  5 
seritur,  unitatis  mensura  servatur.  Unde  et  Paulus  ait: 
«Invicem  onera  vestra  portate,  et  sic  adimplebitis  legem 
« Christi  ».  Lex  quippe  Christi  est  caritas  unitatis,  quam 
soli  perficiunt,  qui  nec  cum  gravantur,  excedunt.  Audiant 
impatientes,  quod  scriptum  est : « Melior  est  patiens  viro  10 
« forti,  et  qui  dominatur  animo  suo,  expugnatore  urbium  ». 
Minor  enim  est  victoria  urbium,  quia  extra  sunt  quae 
subiguntur : valde  autem  maius  est,  quod  per  patientiam 
vincitur;  quia  ipse  a se  animus  superatur,  et  semetipsum 
sibimetipsi  subiicit,  quando  eum  patientia  intra  se  frenare  15 
compellit.  Audiant  impatientes,  quod  electis  suis  Veritas 
dicit:  « In  patientia  vestra  possidebitis  animas  vestras  ».  Sic 
enim  conditi  mirabiliter  sumus,  ut  ratio  animam  et  anima 
possideat  corpus.  Ius  vero  animae  a corporis  possessione 
repellitur,  si  non  prius  anima  a ratione  possidetur.  Cu-  20 
stodem  igitur  conditionis  nostrae  patientiam  Dominus  esse 
monstravit,  qui  in  ipsa  nos  possidere  nosmetipsos  docuit. 
Quanta  ergo  sit  impatientiae  culpa  cognoscimus,  per  quam 
et  hoc  ipsum  amittimus  possidere,  quod  sumus.  Audiant 
impatientes,  quod  per  Salomonem  rursum  dicitur:  « Totum  25 
« spiritum  suum  profert  stultus,  sapiens  autem  differt  et 
« reservat  in  posterum  ».  Impatientia  quippe  impellente 
agitur,  ut  totus  foras  spiritus  proferatur,  quem  idcirco  per- 
turbatio citius  eiicit,  quia  nulla  interius  disciplina  sapientiae 
circumcludit.  Sapiens  autem  differt,  et  reservat  in  posterum.  30 
Laesus  enim  in  praesens  se  ulcisci  non  desiderat,  quia  etiam 

5.  Cfr.  Ezech.  XLIII,  13.  17.  Luc.  XXI,  19. 

8.  Gal  VI,  2.  27.  Prov.  XXIX,  n. 

tolerans  parci  optat,  sed  tamen  i uste  vindicari  omnia  extremo 
iudicio  non  ignorat. 

At  contra  admonendi  sunt  patientes,  ne  in  eo  quod 
exterius  portant, 'interius  doleant:  ne  tantae  virtutis  sacri- 
5 ficium  quod  integrum  foras  immolant,  intus  malitiae  peste 
corrumpant,  et  cum  ab  hominibus  non  agnoscitur,  sed 
tamen  sub  divina  examinatione  peccatur,  tanto  deterior 
culpa  doloris  fiat,  quanto  sibi  ante  homines  virtutis  speciem 
vindicat. 

10  Dicendum  itaque  est  patientibus,  ut  studeant  diligere, 
quos  sibi  necesse  est  tolerare,  ne  si  patientiam  dilectio  non 
sequatur,  in  deteriorem  culpam  odii  virtus  ostensa  vertatur. 
Unde  Paulus  cum  diceret:  «Caritas  patiens  est  »,  illico 
adiunxit:  « benigna  est»:  videlicet  ostendens  quia,  quos  ex 
15  patientia  tolerat,  amare  etiam  ex  benignitate  non  cessat. 
Unde  idem  doctor  egregius  cum  patientiam  discipulis  sua- 
deret, dicens:  «Omnis  amaritudo  et  ira  et  indignatio  et 
«clamor  et  blasphemia  tollatur  a vobis»:  quasi  cunctis 
exterius  iam  bene  compositis  ad  interiora  convertitur,  dum 
20  subiungit:  «Cum  omni  malitia»:  quia  nimirum  frustra  in- 
dignatio, clamor  et  blasphemia  ab  exterioribus  tollitur,  si 
in  interioribus  vitiorum  mater  malitia  dominatur,  et  in- 
cassum foras  nequitia  ex  ramis  inciditur,  si  surrectura  mul- 
tiplicius intus  in  radice  servatur.  Unde  et  per  semctipsam 
25  Veritas  dicit:  « Diligite  inimicos  vestros,  bene  facite  his 
« qui  oderunt  vos,  et  orate  pro  persequentibus  et  calum- 
« niantibus  vos  » . Virtus  itaque  est  coram  hominibus,  ad- 
versarios tolerare;  sed  virtus  coram  Deo,  diligere:  quia  hoc 
solum  Deus  sacrificium  accipit,  quod  ante  eius  oculos  in 
30  altari  boni  operis  flamma  caritatis  incendit.  Hinc  est  quod 
rursum  quibusdam  patientibus,  nec  tamen  diligentibus  dicit: 

14.  I Cor . XIII,  14.  27.  Luc.  VI,  27. 

« Quid  autem  vides  festucam  in  oculo  fratris  tui,  et  trabem 
« in  oculo  tuo  non  vides? » Perturbatio  quippe  impatien- 
tiae, festuca  est;  malitia  vero  in  corde,  trabes  in  oculo. 
Illam  namque  aura  tentationis  agitat,  hanc  autem  consum- 
mata nequitia  pene  immobiliter  portat.  Recte  vero  illic  5 
subiungitur : « Hypocrita,  eiice  primum  trabem  de  oculo  tuo, 

« et  tunc  videbis  eiicere  festucam  de  oculo  fratris  tui  » . Ac 
si  dicatur  menti  iniquae  interius  dolenti,  et  sanctam  se  exte- 
rius per  patientiam  demonstranti:  Prius  a te  molem  mali- 
tiae excute,  et  tunc  alios  de  impatientiae  levitate  reprehende,  10 
ne,  dum  non  studes  simulationem  vincere,  peius  tibi  sit 
aliena  prava  tolerare. 

Evenire  etiam  plerumque  patientibus  solet,  ut  eo  quidem 
tempore,  quo  vel  adversa  patiuntur  vel  contumelias  audiunt, 
nullo  dolore  pulsentur,  et  sic  patientiam  exhibeant,  ut  cu-  15 
stodire  etiam  cordis  innocentiam  non  omittant:  sed  cum 
post  paululum  haec  ipsa  quae  pertulerint,  ad  memoriam 
revocant,  igne  se  doloris  inflammant,  argumenta  ultionis 
inquirunt,  et  mansuetudinem,  quam  tolerantes  habuerunt, 
retractantes  in  malitiam  vertunt.  Quibus  citius  a praedi-  20 
cante  succurritur,  si,  quae  sit  huius  permutationis  causa,  pan- 
datur. Callidus  namque  adversarius  bellum  contra  duos 
movet,  unum  videlicet  inflammans,  ut  contumelias  prior 
inferat,  alterum  provocans,  ut  contumelias  laesus  reddat. 

Sed  plerumque  dum  huius  iam  victor  est  qui  iniuriam  25 
persuasus  irrogat,  ab  illo  vincitur  qui  illatam  sibi  aequani- 
miter portat.  Unius  ergo  victor,  quem  commovendo  sub- 
iugavit,  tota  contra  alterum  virtute  se  erigit,  eumque  ob- 
sistentem fortiter  et  vincentem  dolet:  quem  quia  commovere 
in  ipsa  contumeliarum  iaculatione  non  potuit,  ab  aperto  cer-  30 
tamine  interim  quiescens,  et  secreta  suggestione  cogitationem 
lacessens  aptum  deceptionis  tempus  inquirit.  Quia  enim 

publico  bello  perdidit,  ad  exercendas  occulte  insidias  exar- 
descit. Quietis  namque  tempore  iam  ad  victoris  animum 
redit,  et  vel  rerum  damna,  aut  iniuriarum  iacula  ad  me- 
moriam reducit  cunctaque,  quae  sibi  illata  sunt  vehementer 
5 exaggerans,  intolerabilia  ostendit:  tantoque  mentem  moerore 
conturbat,  ut  plerumque  vir  patiens  illa  se  aequanimiter  to- 
lerasse post  victoriam  captivus  erubescat,  seque  non  reddi- 
disse contumelias  doleat,  et  deteriora  rependere,  si  occasio 
praebeatur,  quaerat.  Quibus  ergo  isti  sunt  similes,  nisi  his, 
io  qui  per  fortitudinem  in  campo  victores  sunt,  sed  per  ne- 
gligentiam  postmodum  intra  urbis  claustra  capiuntur  ? 
Quibus  sunt  similes,  nisi  iis,  quos  irruens  gravis  languor 
a vita  non  subtrahit,  sed  leniter  veniens  recidiva  febris  oc- 
cidit? Admonendi  sunt  igitur  patientes,  ut  cor  post  victoriam 
1 5 muniant,  ut  hostem  publico  bello  superatum  insidiari  moeniis 
mentis  intendant;  ut  languorem  plus  reserpentem  timeant,  ne 
hostis  callidus  eo  in  deceptione  postmodum  maiori  exultatione 
gaudeat,  quo  illa  dudum  contra  se  rigida  colla  victorum  calcat. 

Cap.  X.  Quomodo  admonendi  benevoli  et  invidi. 
20  Aliter  admonendi  sunt  benevoli,  atque  aliter  invidi.  Ad- 
monendi namque  sunt  benevoli,  ut  sic  alienis  bonis  con- 
gaudeant, quatenus  habere  et  propria  concupiscant.  Sic 
proximorum  facta  diligendo  laudent,  ut  ea  etiam  imitando 
multiplicent,  ne  si  in  hoc  praesentis  vitae  stadio  ad  certamen 
25  alienum  devoti  fautores  sed  pigri  spectatores  assistant,  eo 
post  certamen  sine  bravio  remaneant,  quo  nunc  in  certa- 
mine non  laborant,  et  tunc  eorum  palmas  afflicti  respiciant, 
in  quorum  nunc  laboribus  otiosi  perdurant.  Valde  quippe 
peccamus,  si  aliena  bene  gesta  non  diligimus.  Sed  nil  mer- 
30  cedis  agimus,  si  ea  quae  diligimus,  in  quantum  possumus, 
non  imitamur.  Dicendum  itaque  est  benevolis  quia,  si 
imitari  bona  minime  festinant,  quae  laudantes  approbant, 
sic  eis  virtutum  sanctitas  sicut  stultis  spectatoribus  ludi- 

erarum  artium  vanitas  placet.  Illi  namque  aurigarum  et 
histrionum  gesta  favoribus  efferunt,  nec  tamen  tales  esse 
desiderant,  quales  illos  conspiciunt  esse  quos  laudant.  Mi- 
rantur eos  placita  egisse,  sed  tamen  devitant  similiter  placere. 
Dicendum  est  benevolis,  ut  cum  proximorum  facta  conspiciunt,  5 
ad  suum  cor  redeant,  et  de  alienis  actibus  non  praesumant, 
ne  bona  laudent  et  agere  recusent.  Gravius  quippe  extrema 
ultione  feriendi  sunt,  quibus  placuit  quod  imitari  noluerunt. 

Admonendi  sunt  invidi,  ut  perpendant,  quantae  caecitatis 
sint,  qui  alieno  provectu  deficiunt,  aliena  exsultatione  conta-  10 
bescunt.  Quantae  infelicitatis  sint,  qui  melioratione  proximi 
deteriores  fiunt;  dumque  augmenta  alienae  prosperitatis  aspi- 
ciunt, apud  semetipsos  anxie  afflicti  cordis  sui  peste  mo- 
riuntur. Quid  istis  infelicius,  quos  dum  conspecta  felicitas 
allicit,  poena  nequiores  reddit?  Aliorum  vero  bona  quae  15 
habere  non  possunt,  si  diligerent  sua  facerent.  Sic  quippe 
sunt  universi  consistentes  in  fide,  sicut  multa  membra  uno 
in  corpore;  quae  per  officium  quidem  diversa  sunt,  sed  eo, 
quo  sibi  vicissim  congruunt,  unum  fiunt.  Unde  fit,  ut  pes 
per  oculum  videat,  et  per  pedes  oculi  gradiantur;  ori  au-  20 
ditiis  aurium  serviat,  et  ad  usum  suum  auribus  oris  lingua 
concurrat,  suffragetur  venter  manibus,  ventri  operentur 
manus.  I11  ipsa  igitur  corporis  positione  accipimus,  quod 
in  actione  servemus.  Nimis  itaque  turpe  est  non  imitari, 
quod  sumus.  Nostra  sunt  nimirum  quae,  etsi  imitari  non  25 
possumus,  amamus  in  aliis,  et  amantium  fiunt  quaeque 
amantur  in  nobis.  Hinc  ergo  pensent  invidi,  caritas  quantae 
virtutis  est,  quae  alieni  laboris  opera,  nostra  sine  labore 
facit.  Dicendum  itaque  est  invidis,  quia  dum  se  a livore 
minime  custodiunt,  in  antiquam  versuti  hostis  nequitiam  30 
demerguntur.  De  illo  namque  scriptum  est:  «Invidia.au- 
« tem  diaboli  mors  intravit  in  orbem  terrarum  » . Quia  enim 

ipse  coelum  perdidit,  condito  hoc  homini  invidit,  et  dam- 
nationem suam  perditus  adhuc  alios  perdendo  cumulavit. 
Admonendi  sunt  invidi,  ut  cognoscant,  quantis  lapsibus  suc- 
crescentis ruinae  subiaceant;  quia  dum  livorem  a corde  non 
5 proiiciunt,  ad  apertas  operum  nequitias  devolvuntur.  Nisi 
enim  Cain  invidisset  acceptam  fratris  hostiam,  minime  per- 
venisset ad  extinguendam  vitam.  Unde  scriptum  est:  «Et 
«respexit  Dominus  ad  Abel  et  ad  munera  eius;  ad  Cain 
« vero  et  ad  munera  eius  non  respexit.  Iratusque  est  Cain 
io  « vehementer,  et  concidit  vultus  eius  ».  Livor  itaque  sacri- 
ficii fratricidii  seminarium  fuit.  Nam  quem  meliorem  se 
esse  doluit,  ne  utcunque  esset,  amputavit.  Dicendum  est 
invidis,  quia  dum  se  ista  intrinsecus  peste  consumunt, 
etiam  quidquid  in  se  aliud  boni  habere  videntur,  interi- 
15  munt.  Unde  scriptum  est:  «Vita  carnium  sanitas  cordis, 
« putredo  ossium  invidia  ».  Quid  enim  per  carnes  nisi  in- 
firma quaedam  ac  tenera,  et  quid  per  ossa  nisi  fortia  acta 
signantur?  Et  plerumque  contigit,  ut  quidam  cum  cordis 
innocentia  in  nonnullis  suis  actibus  infirmi  videantur,  quidam 
20  vero  iam  quaedam  ante  humanos  oculos  robusta  exerceant, 
sed  tamen  erga  aliorum  bona  intus  invidiae  pestilentia  ta- 
bescant. Bene  ergo  dicitur:  « Vita  carnium  sanitas  cordis»: 
quia  si  mentis  innocentia  custoditur,  etiam  si  qua  foris  in- 
firma sunt,  quandoque  roborantur.  Et  recte  illic  subditur: 
25  « Putredo  ossium  invidia  »:  quia  per  livoris  vitium  ante  Dei 
oculos  pereunt,  etiam  quae  humanis  oculis  fortia  videntur. 
Ossa  quippe  per  invidiam  putrescere,  est  quaedatn  etiam 
robusta  deprimere. 

Cap.  XI.  Quomodo  admonendi  simplices  et  versi- 
30  pelles.  Aliter  admonendi  sunt  simplices,  atque  aliter  im- 
puri. Laudandi  sunt  simplices,  quod  studeant  nunquam  falsa 

10.  Gen.  IV,  4.  16.  Prov.  XIV,  30. 

dicere,  sed  admonendi  sunt,  ut  noverint  nonnunquam  vera 
reticere.  Sicut  enim  semper  dicentem  falsitas  laesit,  ita 
nonnunquam  quibusdam  audita  vera  nocuerunt.  Unde  coram 
discipulis  Dominus  locutionem  suam  silentio  temperans  ait: 

« Multa  habeo  vobis  dicere,  sed  nunc  non  potestis  illa  por-  5 
« tare  ».  Admonendi  sunt  igitur  simplices,  ut  sicut  fallaciam 
semper  utiliter  vitant,  ita  veritatem  semper  utiliter  proferant. 
Admonendi  sunt,  ut  simplicitatis  bono  prudentiam  adiungant, 
quatenus  sic  securitatem  de  simplicitate  possideant,  ut  cir- 
cumspectionem prudentiae  non  amittant.  Hinc  namque  per  10 
Doctorem  gentium  dicitur:  «Volo  vos  sapientes  esse  in 
« bono,  simplices  autem  in  malo  ».  Hinc  electos  suos  per 
semetipsam  Veritas  admonet  dicens:  « Estote  prudentes  sicut 
«serpentes,  et  simplices  sicut  columbae».  Quia  videlicet 
in  electorum  cordibus  debet  et  simplicitatem  columbae  15 
astutia  serpentis  acuere,  et  serpentis  astutiam  columbae  sim- 
plicitas temperare:  quatenus  nec  seducti  per  prudentiam 
calleant,  nec  ab  intellectus  studio  ex  simplicitate  torpescant. 

At  contra  admonendi  sunt  impuri,  ut  quam  gravis  sit, 
quem  cum  culpa  sustinent  duplicitatis  labor,  agnoscant.  20 
Dum  enim  deprehendi  metuunt,  semper  improbas  defen- 
siones quaerunt,  semper  pavidis  suspicionibus  agitantur.  Nil 
autem  est  ad  defendendum  puritate  tutius,  nil  ad  dicendum 
veritate  facilius.  Nam  dum  fallaciam  suam  tueri  cogitur, 
duro  cor  labore  fatigatur.  Hinc  namque  scriptum  est:  25 
« Labor  labiorum  ipsorum  operiet  eos  ».  Qui  enim  nunc 
implet,  tunc  operit ; quia  cuius  nunc  animum  per  blandam 
inquietudinem  exserit, tunc  perasperam  retributionem  premit. 
Hinc  per  Ieremiam  dicitur:  «Docuerunt  linguam  suam 
«loqui  mendacium,  ut  inique  agerent  laboraverunt».  Ac  30 
si  aperte  diceretur:  Qui  amici  esse  veritatis  sine  labore  po- 

6.  Ioann.  XVI,  12.  26.  Psal  CXXXIX,  10. 

12.  Rem.  XVI,  16.  30.  Ier.  IX,  5. 

14.  Matih.  X,  19. 

terant,  ut  peccent  laborant:  cumque  vivere  simpliciter  re- 
nuunt, laboribus  exigunt  ut  moriantur.  Nam  plerumque 
in  culpa  deprehensi,  dum  quales  sint  cognosci  refugiunt, 
sese  sub  fallaciae  velamine  abscondunt,  et  hoc  quod  pec- 
5 eant,  quodque  iam  aperte  cernitur,  excusare  moliuntur;  ita 
ut  saepe  is,  qui  eorum  culpas  corripere  studet,  aspersae 
falsitatis  nebulis  seductus  pene  amisisse  se  videat,  quod  de 
eis  iam  certum  tenebat.  Unde  recte  sub  Iudaeae  specie  per 
Prophetam  contra  peccantem  animam  excusa ntemque  se  di- 
10  citur:  « Ibi  habuit  foveam  ericius  ».  Ericii  quippe  nomine 
impurae  mentis  seseque  callide  defendentis  duplicitas  desi- 
gnatur: quia  videlicet  ericius  cum  apprehenditur,  eius  et 
caput  cernitur  et  pedes  videntur  et  corpus  omne  conspi- 
citur ; sed  mox  ut  apprehensus  fuerit,  semetipsum  in  sphae- 
15  ram  colligit,  pedes  introrsus  subtrahit,  caput  abscondit,  et 
intra  tenentis  manus  totum  simul  amittitur,  quod  totum  simul 
ante  videbatur.  Sic  nimirum  sic  impurae  mentes  sunt,  cum 
in  suis  excessibus  comprehenduntur.  Caput  enim  ericii 
cernitur,  quia,  quo  initio  ad  culpam  peccator  accesserit, 
20  videtur.  Pedes  ericii  conspiciuntur,  quia,  quibus  vestigiis 
nequitia  sit  perpetrata,  cognoscitur,  et  tamen  adductis  re- 
pente excusationibus  impura  mens  introrsus  pedes  colligit, 
quia  cuncta  iniquitatis  suae  vestigia  abscondit.  Caput  sub- 
trahit: quia  miris  defensionibus  nec  inchoasse  se  malum 
25  aliquod  ostendit.  Et  quasi  sphaera  in  manu  tenentis  re- 
manet: quia  is  qui  corripit,  cuncta  quae  iam  cognoverat, 
subito  amittens  involutum  intra  conscientiam  peccatorem 
tenet,  et  qui  totum  iam  deprehendendo  viderat,  tergiversatione 
pravae  defensionis  illusus  totum  pariter  ignorat.  Foveam 
30  ergo  habet  ericius  in  reprobis,  quia  malitiosae  mentis  duplicitas 
sese  intra  se  colligens  abscondit  in  tenebris  defensionis. 

10.  Isai.  XXXIV,  15.  Ericius , simos  auctores,  pro  «serpente» 

nomen  vulg.  Erinacei  europaei.  sumitur. 

At  vox  hebraica,  iuxta  probati  s- 

Audiant  impuri,  quod  scriptum  est:  « Qui  ambulat  sini- 
te pliciter,  ambulat  confidenter  » . Fiducia  quippe  magnae 
securitatis  est  simplicitas  actionis.  Audiant,  quod  Sapientis 
ore  dicitur:  « Spiritus  sanctus  disciplinae  effugiet  fictum  ». 
Audiant,  quod  Scriptura  rursum  teste  perhibetur : « Cum  s 
« simplicibus  sermocinatio  eius  ».  Deo  enim  sermoci- 
nari, est  per  illustrationem  suae  praesentiae  humanis  men- 
tibus arcana  revelare.  Cum  simplicibus  igitur  sermoci- 
nari dicitur,  quia  de  supernis  mysteriis  illorum  mentes  radio 
suae  visitationis  illuminat,  quos  nulla  umbra  duplicitatis  io 
obscurat.  Est  autem  speciale  duplicium  malum  quia  dum 
perversa  et  duplici  actione  ceteros  fallunt,  quasi  praestantius 
ceteris  prudentes  se  esse  gloriantur;  et  quia  districtionem  re- 
tributionis non  considerant,  de  damnis  suis  miseri  exsultant. 
Audiant  autem,  quomodo  super  illos  propheta  Sophonias  vim  15 
divinae  animadversionis  intendat,  dicens  : « Ecce  dies  Domini 
« venit  magnus  et  horribilis,  dies  irae  dies  illa,  dies  tenebra- 
te rum  et  caliginis,  dies  nebulae  et  turbinis,  dies  tubae  et  dan- 
et goris  super  omnes  civitates  munitas,  et  super  omnes  angulos 
« excelsos  ».  Quid  enim  per  civitates  munitas  exprimitur,  20 
nisi  suspectae  mentes  et  fallaci  semper  defensione  circum- 
datae, quae  quoties  earum  culpa  corripitur,  veritatis  ad  se 
iacula  non  admittunt?  Et  quid  per  excelsos  angulos  (du- 
plex quippe  semper  est  in  angulis  paries)  nisi  impura  corda 
signantur?  quae  dum  veritatis  simplicitatem  fugiunt,  ad  se-  25 
metipsa  quodammodo  duplicitatis  perversitate  replicantur, 
et  quod  est  deterius,  apud  cogitationes  suas  in  fastu  pru- 
dentiae ex  ipsa  se  culpa  impuritatis  extollunt.  Dies  igitur 
Domini  vindictae  atque  animadversionis  plena  super  civi- 
tates munitas  et  super  excelsos  angulos  venit,  quia  ira  30 
extremi  iudicii  humana  corda  et  defensionibus  contra  veri- 

2.  Prov.  X,  9.  6.  Prov.  III,  32. 

4.  Sap.  X,  5.  20.  Soph.  I,  14  sq. 

tatem  clausa  destruit,  et  duplicitatibus  involuta  dissolvit. 
Tunc  enim  munitae  .civitates  cadunt,  quia  mentes  Deo 
impenetratae  damnabuntur.  Tunc  excelsi  anguli  corruunt; 
quia  corda,  quae  se  per  impuritatis  prudentiam  erigunt,  per 
5 iustitiae  sententiam  prosternuntur. 

Cap.  XII.  Quomodo  admonendi  sunt  incolumes  et 
aegri.  Aliter  admonendi  sunt  incolumes,  atque  aliter  aegri. 
Admonendi  sunt  incolumes,  ut  salutem  corporis  exerceant 
ad  salutem  mentis;  ne  si  acceptae  incolumitatis  gratiam  ad 
10  usum  nequitiae  inclinent,  dono  deteriores  fiant,  et  eo  post- 
modum  supplicia  graviora  mereantur,  quo  nunc  largioribus 
bonis  Dei  male  uti  non  metuunt.  Admonendi  sunt  inco- 
lumes, ne  opportunitatem  salutis  in  perpetuum  promerendae 
despiciant.  Scriptum  namque  est:  « Ecce  nunc  tempus  ac- 
15  <c  ceptabile,  ecce  nunc  dies  salutis  ».  Admonendi  sunt,  ne 
placere  Deo  si  cum  possunt  noluerint,  cum  voluerint  sero 
non  possint.  Hinc  est  enim,  quod  eos  post  Sapientia  deserit, 
quos  prius  diutius  renuentes  vocavit  dicens : «Vocavi,  et  re- 
« nuistis:  extendi  manum  meam,  et  non  fuit,  qui  aspiceret: 
20  « despexistis  omne  consilium  meum,  et  increpationes  meas 
« neglexistis : ego  quoque  in  interitu  vestro  ridebo,  et  subsan- 
« nabo,  cum  vobis,  quod  timebatis,  advenerit ».  Et  rursum  : 
« Tunc  invocabunt  me,  et  non  exaudiam;  mane  consurgent, 
« et  non  invenient  me  ».  Salus  itaque  corporis  quando  ad 
25  bene  operandum  accepta  despicitur,  quanti  sit  muneris,  amissa 
sentitur.  Et  infructuose  ad  ultimum  quaeritur,  quae  con- 
gruo concessa  tempore,  utiliter  non  habetur.  Unde  bene 
per  Salomonem  rursum  dicitur : « Ne  des  alienis  honorem 
« tuum,  et  annos  tuos  crudeli:  ne  forte  impleantur  extranei 
30  « viribus  tuis  et  labores  tui  sint  in  domo  aliena  et  gemas 

15.  II  Cor.  VI,  2.  24.  Prov.  I,  28. 

22.  Prov.  I,  24. 

« in  novissimis,  quando  consumpseris  carnes  et  corpus 
«tuum».  Qui  namque  alieni  a nobis  sunt,  nisi  maligni 
spiritus,  qui  a coelestis  sunt  patriae  sorte  separati?  Quis 
vero  honor  noster  est,  nisi  quia  in  luteis  corporibus  con- 
diti ad  Conditoris  tamen  nostri  sumus  imaginem  et  simili-  5 
tudinem  creati?  Vel  quis  alius  crudelis  est,  nisi  ille  an- 
gelus apostata,  qui  et  semetipsum  poena  mortis  superbiendo 
perculit,  et  inferre  mortem  humano  generi  etiam  perditus 
non  pepercit?  Honorem  itaque  suum  alienis  dat,  qui  ad 
Dei  imaginem  et  similitudinem  conditus  vitae  suae  tem-  10 
pora  malignorum  spirituum  voluptatibus  administrat.  Annos 
etiam  suos  crudeli  tradit,  qui  ad  voluntatem  male  domi- 
nantis adversarii  accepta  vivendi  spatia  expendit.  Ubi  bene 
subditur : « Ne  forte  impleantur  extranei  viribus  tuis,  et  la- 
« bores  tui  sint  in  domo  aliena».  Quisquis  enim  per  ac-  15 
ceptam  valetudinem  corporis,  per  tributam  sibi  sapientiam 
mentis  non  exercendis  virtutibus,  sed  perpetrandis  vitiis  ela- 
borat, nequaquam  suis  viribus  suam  domum,  sed  extraneo- 
rum habitacula,  id  est,  immundorum  spirituum  facta  mul- 
tiplicat, nimirum  vel  luxuriando  vel  superbiendo  agens,  ut  20 
etiam  se  addito,  perditorum  numerus  crescat.  Bene  autem 
subditur:  «Et  gemas  in  novissimis,  quando  consumpseris 
« carnes  et  corpus  tuum  ».  Plerumque  enim  accepta  salus 
carnis  per  vitia  expenditur;  sed  cum  repente  subtrahitur, 
cum  molestiis  caro  atteritur,  cum  iam  egredi  anima  ur-  25 
getur,  diu  male  habita  quasi  ad  bene  vivendum  salus  amissa 
requiritur.  Et  tunc  gemunt  homines,  quod  Deo  servire 
noluerunt,  quando  damna  negligentiae  suae  recuperare  ser- 
viendo nequaquam  possunt.  Unde  alias  dicitur : « Cum 
« occideret  eos,  tunc  requirebant  eum  ».  50 

At  contra  admonendi  sunt  aegri,  ut  eo  se  filios  Dei 
sentiant,  quo  illos  disciplinae  flagella  castigant.  Nisi  enim 

2.  Prov.  V,  9 sq.  30.  Psal.  LXXVII,  54. 

correctis  hereditatem  dare  disponeret,  erudire  eos  per  mo- 
lestias non  curaret.  Hinc  namque  ad  Ioannem  Dominus 
per  angelum  dicit:  « Ego,  quos  amo,  arguo  et  castigo  ». 
Hinc  rursum  scriptum  est:  « Fili  mi,  noli  negligere  disci- 
5 « plinam  Domini,  neque  fatigeris,  cum  ab  eo  argueris. 
«Quem  enim  diligit  Dominus,  castigat;  flagellat  autem 
«omnem  filium,  quem  recipit».  Hinc  Psalmista  ait: 
« Multae  tribulationes  iustorum,  et  de  omnibus  his  libe- 
« ravit  eos  Dominus».  Hinc  quoque  beatus  Iob  in  do- 
10  lore  exclamans  ait:  «Si  iustus  fuero,  non  levabo  caput, 
« saturatus  afflictione  et  miseria  ».  Dicendum  est  aegris, 
ut  si  coelestem  patriam  suam  credunt,  necessario  in  hac 
labores  velut  in  aliena  patiantur.  Hinc  est  enim,  quod  la- 
pides extra  tunsi  sunt,  ut  in  constructione  templi  Domini 
15  absque  mallei  sonitu  ponerentur;  quia  videlicet  nunc  foris 
per  flagella  tundimur,  ut  intus  in  templum  Dei  postmodum 
sine  disciplinae  percussione  disponamur:  quatenus  quidquid 
in  nobis  est  superfluum,  modo  percussio  resecet,  et  tunc 
sola  nos  in  aedificio  concordia  caritatis  liget.  Admonendi 
20  sunt  aegri,  ut  considerent  pro  percipiendis  terrenis  heredi- 
tatibus quam  dura  carnales  filios  disciplinae  flagella  casti- 
gent. Quae  ergo  nobis  divinae  correptionis  poena  gravis 
est,  per  quam  et  nunquam  amittenda  hereditas  percipitur, 
et  semper  mansura  supplicia  vitantur  ? Hinc  etenim  Paulus 
25  ait:  «Patres  quidem  carnis  nostrae  habuimus  eruditores, 
«et  reverebamur  eos;  non  multo  magis  obtemperabimus 
«Patri  spirituum,  et  vivemus?  Et  illi  quidem  in  tempore 
« paucorum  dierum  secundum  voluntatem  suam  erudie- 
« bant  nos;  hic  autem  ad  id  quod  utile  est  in  recipiendo 
30  « sanctificationem  eius  » . 

Admonendi  sunt  aegri,  ut  considerent  quanta  salus 

3.  Apoc . III,  19.  11.  Iob,  X,  15. 

7.  Prov.  III,  11;  Hebr.  XII,  5.  30.  Hebr.  XII,  19,  seq. 

9.  Psal.  XXXIII,  20. 

cordis  sit  molestia  corporalis,  quae  ad  cognitionem  sui 
mentem  revocat,  et  quam  plerumque  salus  abiicit,  infirmi- 
tatis memoriam  reformat : ut  animus,  qui  extra  se  in  ela- 
tionem ducitur,  cui  sit  conditioni  subditus,  ex  percussa, 
quam  sustinet,  carne  memoretur.  Quod  recte  per  Balaam  5 
(si  tamen  vocem  Dei  subsequi  obediendo  voluisset)  in  ipsa 
eius  itineris  retardatione  signatur.  Balaam  namque  perve- 
nire ad  propositum  tendit,  sed  eius  votum  animal,  cui  prae- 
sidet, praepedit.  Prohibitione  quippe  immorata  asina  an- 
gelum videt,  quem  humana  mens  non  videt;  quia  plerumque  10 
caro  per  molestias  tarda  flagello  suo  menti  Deum  indicat, 
quem  mens  ipsa  carni  praesidens  non  videbat,  ita  ut  anxie- 
tatem spiritus  proficere  in  hoc  mundo  cupientis,  velut  iter 
tendentis  impediat,  donec  ei  invisibilem,  qui  sibi  obviat, 
innotescat.  Unde  et  bene  per  Petrum  dicitur:  « Correp-  15 
« tionem  habuit  suae  vesaniae  subiugale  mutum,  quod  in 
«hominis  voce  loquens  prohibuit  prophetae  insipientiam». 
Insanus  quippe  homo  a subiugali  muto  corripitur,  quando 
elata  mens  humilitatis  bonum,  quod  tenere  debeat,  ab  af- 
flicta carne  memoratur.  Sed  huius  correptionis  donum  20 
idcirco  Balaam  non  obtinuit,  quia  ad  maledicendum  per- 
gens, vocem  non  mentem  mutavit.  Admonendi  sunt  aegri, 
ut  considerent  quanti  sit  muneris  molestia  corporalis,  quae 
et  admissa  peccata  diluit,  et  ea  quae  admitti  poterant,  com- 
pescit: quae  sumpta  ab  exterioribus  plagis  concussae  menti  25 
poenitentiae  vulnera  infligit.  Unde  scriptum  est:  « Livor 
« vulneris  abstergit  mala,  et  plagae  in  secretioribus  ven- 
«tris».  Mala  enim  livor  vulneris  abstergit,  quia  flagel- 
lorum dolor  vel  cogitatas  vel  perpetratas  nequitias  diluit. 
Solet  vero  ventris  appellatione  mens  accipi;  quia  sicut  venter  30 
consumit  escas,  ita  mens  pertractando  excoquit  curas.  Quia 
enim  venter  mens  dicitur,  ea  sententia  docetur,  qua  scri- 

9.  Cfr.  Num.  XXII,  23.  28.  Prov.  XX,  30. 

17.  II  Pet.  II,  16. 

ptum  est : « Lucerha  Domini  spiraculum  hominis,  quae  in- 
« vestigat  omnia  secreta  ventris  » . Ac  si  diceret : Divini 
afflatus  illuminatio,  cum  in  mentem  hominis  venerit,  eam 
sibimetipsi  illuminans  ostendit,  quae  ante  Spiritus  sancti 
5 adventum  cogitationes  pravas  et  portare  poterat,  et  pensare 
nesciebat.  Livor  ergo  vulneris  abstergit  mala,  et  plagae 
in  secretioribus  ventris:  quia  cum  exterius  percutimur,  ad 
peccatorum  nostrorum  memoriam  taciti  afflictique  revoca- 
mur, atque  ante  oculos  nostros  cuncta,  quae  a nobis  sunt 
10  male  gesta  reducimus,  et  per  hoc  quod  foris  patimur,  magis 
intus  quod  fecimus  dolemus.  Unde  fit,  ut  inter  aperta 
vulnera  corporis  amplius  nos  abluat  plaga  secreta  ventris, 
quia  sanat  nequitias  pravi  operis  occultum  vulnus  doloris. 

Admonendi  sunt  aegri,  quatenus  patientiae  virtutem  ser- 
1 5 vent,  ut  incessanter  quanta  Redemptor  noster  ab  his  quos 
creaverat  pertulit  mala,  considerent:  quod  tot  abiecta  con- 
viciorum probra  sustinuit:  quod  de  manu  antiqui  hostis 
captivorum  animas  quotidie  rapiens  insultantium  alapas  ac- 
cepit: quod  aqua  salutis  nos  diluens  a perfidorum  sputis 
20  faciem  non  abscondit : quod  advocatione  sua  nos  ab  aeternis 
suppliciis  liberans  tacitus  flagella  toleravit:  quod  inter  an- 
gelorum choros  perennes  nobis  honores  tribuens  colaphos 
pertulit : quod  a peccatorum  nos  punctionibus  salvans  spinis 
caput  supponere  non  recusavit : quod  aeterna  nos  dulcedine 
25  inebrians  in  siti  sua  fellis  amaritudinem  accepit:  quod,  qui 
pro  nobis  Patrem  quamvis  divinitate  esset  aequalis,  adoravit, 
sub  irrisione  adoratus  tacuit:  quod  vitam  mortuis  praeparans, 
usque  ad  mortem  Ipse  Vita  pervenit.  Cur  itaque  asperum 
creditur,  ut  a Deo  homo  toleret  flagella  pro  malis,  si  tanta 
30  Deus  ab  hominibus  pertulit  mala  pro  bonis?  Aut  quis  sana 
intelligentia  de  percussione  sua  ingratus  existat,  si  ipse  hinc 
sine  flagello  non  exiit,  qui  hic  sine  peccato  vixit? 

2.  Proi'.  XX,  27. 

Cap.  XIII.  Quomodo  admonendi  qui  flagella  me- 
tuunt, et  qui  contemnunt.  Aliter  admonendi  sunt,  qui 
flagella  metuunt,  et  propterea  innocenter  vivunt ; atque  aliter 
admonendi  sunt,  qui  sic  in  iniquitate  duruerunt,  ut  neque 
per  flagella  corrigantur.  Dicendum  namque  est  flagella  ti-  5 
meutibus,  ut  et  bona  temporalia  nequaquam  pro  magno 
desiderent  quae  adesse  etiam  pravis  vident,  et  mala  prae- 
sentia nequaquam  velut  intolerabilia  fugiant,  quibus  hic  ple- 
rumque etiam  bonos  affici  non  ignorant.  Admonendi  sunt, 
ut,  si  malis  veraciter  carere  desiderant,  aeterna  supplicia  10 
perhorrescant,  neque  in  hoc  suppliciorum  timore  rema- 
neant, sed  ad  amoris  gratiam  nutrimento  caritatis  excre- 
scant. Scriptum  quippe  est : « Perfecta  caritas  foras  mittit 
« timorem  » . Et  rursum  scriptum  est : « Non  accepistis 
«spiritum  servitutis  iterum  in  timore,  sed  spiritum  adop-  15 
«tionis  filiorum,  in  quo  clamamus:  Abba  pater».  Unde 
idem  Doctor  iterum  dicit : « Ubi  spiritus  Domini,  ibi  li- 
« bertas  » . Si  ergo  adhuc  a prava  actione  formidata  poena 
prohibet,  profecto  formidantis  animum  nulla  spiritus  libertas 
tenet.  Nam  si  poenam  non  metueret,  culpam  procul  dubio  20 
perpetraret.  Ignorat  itaque  mens  gratiam  libertatis,  quam 
ligat  servitus  timoris.  Bona  enim  pro  semetipsis  amanda 
sunt,  et  non  poenis  compellentibus  exsequenda.  Nam  qui 
propterea  bona  facit,  quia  tormentorum  mala  metuit,  vult 
non  esse,  quod  metuat,  ut  audenter  illicita  committat.  Unde  25 
luce  clarius  constat,  quod  coram  Deo  innocentia  amittitur, 
ante  cuius  oculos  desiderio  peccatur. 

At  contra  hi,  quos  ab  iniquitatibus  nec  flagella  com- 
pescunt, tanto  acriori  invectione  feriendi  sunt,  quanto  maiori 
insensibilitate  duruerunt.  Plerumque  enim  sine  dedignatione  30 
dedignandi  sunt,  sine  desperatione  desperandi ; ita  dumtaxat, 

ut  et  ostensa  desperatio  formidinem  incutiat,  et  subiuncta 
admonitio  ad  spem  reducat.  Districte  itaque  contra  illos 
divinae  sententiae  proferendae  sunt,  ut  ad  cognitionem  sui 
considerata  aeterna  animadversione  revocentur.  Audiant 
5 enim  in  se  impletum  esse,  quod  scriptum  est : « Si  contu- 
et deris  stultum  in  pila,  quasi  ptisanas  feriente  desuper  pilo, 
« non  auferetur  ab  eo  stultitia  eius  » . Contra  hos  Propheta 
Domino  conqueritur  dicens : « Attrivisti  eos,  et  renuerunt 
«accipere  disciplinam».  Hinc  est,  quod  Dominus  dicit: 
10  «Interfeci  et  perdidi  populum  istum,  et  tamen  a viis  suis 
« non  sunt  reversi » . Hinc  rursum  ait : « Populus  non  est 
«reversus  ad  percutientem  se».  Hinc  voce  flagellantium 
Propheta  conqueritur  dicens:  «Curavimus  Babylonem,  et 
« non  est  sanata  » . Babylon  quippe  curatur,  nec  tamen  ad 
1 5 sanitatem  reducitur,  quando  mens  in  prava  actione  confusa 
verba  correptionis  audit,  flagella  correptionis  percipit  et 
tamen  ad  recta  salutis  itinera  redire  contemnit.  Hinc  cap- 
tivo Israelitico  populo,  nec  tamen  ab  iniquitate  converso 
Dominus  exprobrat  dicens : « Versa  est  mihi  domus  Israel 
20  « in  scoriam : omnes  isti  aes  et  stannum  et  ferrum  et 
« plumbum  in  medio  fornacis  » . Ac  si  aperte  dicat : Pur- 
gare eos  per  ignem  tribulationis  volui,  et  argentum  illos 
vel  aurum  fieri  quaesivi,  sed  in  fornace  mihi  in  aes,  stan- 
num et  ferrum  et  plumbum  versi  sunt:  quia  non  ad  vir- 
25  tutem,  sed  ad  vitia  etiam  in  tribulatione  proruperunt.  Aes 
quippe  dum  percutitur,  amplius  metallis  ceteris  sonitum 
reddit.  Qui  igitur  in  percussione  positus  erumpit  ad  so- 
nitum murmurationis,  in  aes  versus  est  in  medio  fornacis. 
Stannum  vero  cum  ex  arte  componitur,  argenti  speciem 
30  mentitur.  Qui  ergo  simulationis  vitio  non  caret  in  tribu- 
latione, stannum  factus  est  in  fornace.  Ferro  autem  utitur, 

7.  Prov.  XXVII,  22.  12.  Is  ai.  IX,  13. 

qui  vitae  proximi  insidiatur.  Ferrum  itaque  in  fornace  est, 
qui  nocendi  malitiam  non  amittit  in  tribulatione.  Plumbum 
quoque  ceteris  metallis  est  gravius.  In  fornace  ergo  plum- 
bum invenitur,  qui  sic  peccati  sui  pondere  premitur,  ut 
etiam  in  tribulatione  positus  a terrenis  desideriis  non  le-  5 
vetur.  Hinc  rursum  scriptum  est : « Multo  labore  sudatum 
« est,  et  non  exivit  de  ea  nimia  rubigo  eius,  neque  per 
« ignem  ».  Ignem  quippe  nobis  tribulationis  admovet,  ut 
in  nobis  rubiginem  vitiorum  purget;  sed  nec  per  ignem 
rubiginem  admittimus,  quando  et  inter  flagella  vitio  non  10 
caremus.  Hinc  Propheta  iterum  dicit : « Frustra  conflavit 
«conflator:  malitiae  eorum  non  sunt  consumptae». 

Sciendum  vero  est,  quod  nonnunquam  cum  inter  fla- 
gellorum duritiam  remanent  incorrecti,  dulci  sunt  admoni- 
tione mulcendi.  Quos  enim  cruciamenta  non  corrigunt,  15 
nonnunquam  ab  iniquis  actionibus  lenia  blandimenta  com- 
pescunt; quia  et  plerumque  aegros,  quos  forti  purgamen- 
torum potio  curare  non  valuit,  ad  salutem  pristinam  tepens 
aqua  revocavit,  et  nonnulla  vulnera,  quae  curari  incisione 
nequeunt,  fomentis  olei  sanantur.  Et  durus  adamas  inci-  20 
sionem  ferri  minime  recipit,  sed  leni  hircorum  sanguine 
mollescit. 

Cap.  XIV.  Quomodo  admonendi  taciturni  et  ver- 
bosi. Aliter  admonendi  sunt  nimis  taciti,  atque  aliter  mul- 
tiloquio vacantes.  Insinuari  namque  nimis  tacitis  debet  quia  25 
dum  quaedam  vitia  incaute  fugiunt,  occulte  deterioribus  im- 
plicantur. Nam  saepe  linguam  quia  immoderatius  frenant, 
in  corde  gravius  multiloquium  tolerant:  ut  eo  plus  cogita- 
tiones in  mente  ferveant,  quo  illas  violenta  custodia  indi- 
screti silentii  angustat.  Quae  plerumque  tanto  latius  dif-  3° 
fluunt,  quanto  se  esse  securius  aestimant,  quia  foris  a repre- 

hensoribus  non  videntur.  Unde  nonnunquam  mens  in 
superbiam  extollitur,  et  quos  loquentes  audit  quasi  infirmos 
despicit.  Cumque  os  corporis  claudit,  quantum  se  vitiis 
superbiendo  aperiat,  non  agnoscit.  Linguam  etenim  premit, 
5 mentem  elevat,  et  cum  suam  nequitiam  minime  considerat, 
tanto  apud  se  cunctos  liberius,  quanto  et  secretius,  accusat. 
Admonendi  sunt  igitur  nimis  taciti,  ut  scire  sollicite  stu- 
deant, non  solum  quales  foris  ostendere,  sed  etiam  quales 
se  debeant  intus  exhibere,  ut  plus  ex  cogitationibus  occul- 
10  tum  iudicium,  quam  ex  sermonibus  reprehensionem  metuant 
proximorum.  Scriptum  namque  est : « Fili  mi,  attende  sa- 
« pientiam  meam,  et  prudentiae  meae  inclina  aurem  tuam, 
« ut  custodias  cogitationes  » . Nil  quippe  in  nobis  est  corde 
fugacius,  quod  a nobis  toties  recedit,  quoties  per  pravas 
15  cogitationes  defluit.  Hinc  etenim  Psalmista  ait:  « Cor  meum 
«dereliquit  me».  Hinc  ad  semetipsum  rediens  ait:  « In- 
« venit  servus  tuus  cor  suum,  ut  oraret  te».  Cum  ergo 
cogitatio  per  custodiam  restringitur,  cor,  quod  fugere  con- 
suevit, invenitur. 

20  Plerumque  autem  nimis  taciti  cum  nonnulla  iniusta  pa- 
tiuntur, eo  in  acriorem  dolorem  prodeunt,  quo  ea  quae 
sustinent  non  loquuntur.  Nam  si  illatas  molestias  tran- 
quille lingua  diceret,  a conscientia  dolor  emanaret.  Vulnera 
enim  clausa  plus  cruciant.  Nam  cum  putredo,  quae  interius 
25  fervet  eiicitur,  ad  salutem  dolor  aperitur.  Scire  igitur  de- 
bent, qui  plus  quam  expedit  tacent,  ne  inter  molesta  quae 
tolerant,  dum  linguam  tenent  vim  doloris  exaggerent.  Ad- 
monendi sunt  enim,  ut,  si  proximos  sicut  se  diligunt,  mi- 
nime illis  taceant,  unde  eos  iuste  reprehendunt.  Vocis  enim 
30  medicamine  utrorumque  saluti  concurritur,  dum  et  ab  illo 
qui  infert  actio  prava  compescitur,  et  ab  hoc  qui  sustinet, 

doloris  fervor  vulnere  aperto  temperatur.  Qui  enim  proxi- 
morum mala  respiciunt,  et  tamen  in  silentio  linguam  pre- 
munt, quasi  conspectis  vulneribus  usum  medicaminis  sub- 
trahunt, et  eo  mortis  auctores  fiunt,  quo  virus,  quod  poterant, 
curare  noluerunt.  Lingua  itaque  discrete  frenanda  est,  non  5 
insolubiliter  obliganda.  Scriptum  namque  est : « Sapiens 
«tacebit  usque  ad  tempus»:  ut  nimirum,  cum  opportunum 
considerat,  postposita  censura  silentii  loquendo,  quae  con- 
gruunt, in  usum  se  utilitatis  impendat.  Et  rursum  scriptum 
est:  «Tempus  tacendi,  et  tempus  loquendi».  Discrete  io 
quippe  vicissitudinum  pensanda  sunt  tempora,  ne  aut  cum 
restringi  lingua  debet,  per  verba  inutiliter  defluat : aut  cum 
loqui  utiliter  potest,  semetipsam  pigre  restringat.  Quod 
bene  Psalmista  considerans  dicit : « Pone,  Domine,  custo- 
« diam  ori  meo  et  ostium  circumstantiae  labiis  meis».  15 
Non  enim  poni  ori  suo  parietem,  sed  ostium  petit  quod 
videlicet  aperitur  et  clauditur.  Unde  et  nobis  caute  discen- 
dum est,  quatenus  os  discretum  et  congruo  tempore  vox 
aperiat,  et  rursum  congruo  taciturnitas  claudat. 

At  contra  admonendi  sunt  multiloquio  vacantes,  ut  vi-  20 
gilanter  aspiciant,  a quanto  rectitudinis  statu  depereunt,  dum 
per  multiplicia  verba  dilabuntur.  Humana  etenim  mens 
aquae  more  circumclusa  ad  superiora  colligitur  quia  illud 
repetit  unde  descendit,  et  relaxata  deperit  quia  se  per  in- 
fima inutiliter  spargit.  Quot  enim  supervacuis  verbis  a 25 
silentii  sui  censura  dissipatur,  quasi  tot  rivis  extra  se  du- 
citur. Unde  et  redire  interius  ad  sui  cognitionem  non 
sutlicit,  quia  per  multiloquium  sparsa  a secreto  se  intimae 
considerationis  excludit.  Totam  vero  se  insidiantis  hostis 
vulneribus  detegit:  quia  nulla  munitione  custodiae  circum-  3° 
eludit.  Unde  scriptum  est:  « Sicut  urbs  patens  et  absque 

« murorum  ambitu,  ita  vir  qui  non  potest  in  loquendo 
« cohibere  spiritum  suum  ».  Quia  enim  murum  silentii 
non  habet,  patet  inimici  iaculis  civitas  mentis,  et  cum  se 
per  verba  extra  semetipsam  eiicit,  apertam  se  adversario 
5 ostendit.  Quam  tanto  ille  sine  labore  superat,  quanto  et 
ipsa  quae  vincitur,  contra  semetipsam  per  multiloquium 
pugnat. 

Plerumque  autem,  quia  per  quosdam  gradus  desidiosa 
mens  in  lapsum  casus  impellitur,  dum  otiosa  cavere  verba 
10  negligimus,  ad  noxia  pervenimus:  ut  prius  loqui  aliena  li- 
beat, postmodum  detractionibus  eorum  vitam  de  quibus  lo- 
quitur mordeat,  ad  extremum  vero  usque  ad  apertas  lingua 
contumelias  erumpat.  Hinc  seminantur  stimuli,  oriuntur 
rixae,  accenduntur  faces  odiorum,  pax  exstinguitur  cordium. 
15  Unde  bene  per  Salomonem  dicitur:  «Qui  dimittit  aquam, 
« caput  est  iurgiorum  » . Aquam  quippe  dimittere,  est  lin- 
guam in  fluxum  eloquii  relaxare.  Quo  contra  in  bona  etiam 
parte  iterum  dicitur : « Aqua  profunda  verba  ex  ore  viri » . 
Qui  ergo  dimittit  aquam,  caput  est  iurgiorum:  quia,  qui 
20  linguam  non  refrenat,  concordiam  dissipat.  Unde  e diverso 
scriptum  est:  «Qui  imponit  stulto  silentium,  iras  mitigat». 
Quod  autem  multiloquio  quisque  serviens  rectitudinem  iu- 
stitiae  tenere  nequaquam  possit,  testatur  Propheta  qui  ait: 
« Vir  linguosus  non  dirigetur  super  terram  ».  Hinc  quoque 
25  Salomon  iterum  dicit:  «In  multiloquio  non  deerit  peccatum  ». 
Hinc  Isaias  ait:  « Cultus  iustitiae  silentium  »:  videlicet  indi- 
cans, quia  mentis  iustitia  desolatur,  quando  ab  immoderata 
locutione  non  parcitur.  Hinc  Iacobus  ait : « Si  quis  putat 
« se  religiosum  esse  non  refrenans  linguam  suam,  sed  sc- 
30  «ducens  cor  suum,  huius  vana  est  religio  ».  Hinc  rursum 

ait : « Sit  omnis  homo  velox  ad  audiendum,  tardus  autem 
« ad  loquendum  ».  Hinc  iterum,  linguae  vim  definiens, 
adiungit : « Inquietum  malum,  plena  veneno  mortifero  ». 
Hinc  per  semetipsam  nos  Veritas  admonet  dicens:  « Omne 
« verbum  otiosum,  quod  locuti  fuerint  homines  reddent  de 
«eo  rationem  in  die  iudicii».  Otiosum  quippe  verbum 
est,  quod  aut  ratione  iustae  necessitatis,  aut  intentione  piae 
utilitatis  caret.  Si  ergo  de  otioso  sermone  ratio  exigitur, 
pensemus  quae  poena  multiloquium  maneat,  in  quo  etiam 
per  noxia  verba  peccatur. 

Cap.  XV.  Quomodo  admonendi  pigri  et  praecipites. 
Aliter  admonendi  sunt  pigri,  atque  aliter  praecipites.  Illi 
namque  suadendi  sunt,  ne  agenda  bona  dum  differunt,  amit- 
tant : isti  vero  admonendi  sunt,  ne,  dum  bonorum  tempus 
incaute  festinando  praeveniunt,  eorum  merita  immutent. 
Pigris  itaque  intimandum  est,  quod  saepe,  dum  opportune 
agere  quae  possumus  nolumus,  paulo  post  cum  volumus 
non  valemus.  Ipsa  quippe  mentis  desidia,  dum  congruo 
fervore  non  accenditur,  a bonorum  desiderio  funditus  con- 
valescente furtim  torpore  mactatur.  Unde  aperte  per  Sa- 
lomonem dicitur:  «Pigredo  immittit  soporem».  Piger 
enim  recte  sentiendo  quasi  vigilat,  quamvis  nil  operando 
torpescat.  Sed  pigredo  soporem  immittere  dicitur;  quia 
paulisper  etiam  recte  sentiendi  vigilantia  amittitur,  dum  a 
bene  operandi  studio  cessatur.  Ubi  recte  subiungitur:  «Et 
« anima  dissoluta  esuriet  ».  Nam  quia  se  ad  superiora  strin- 
gendo non  dirigit,  neglectam  se  inferius  per  desideria  ex- 
pandit, et  dum  studiorum  sublimium  vigore  non  constrin- 
gitur, cupiditatis  infimae  fame  sauciatur:  ut,  quo  se  per 
disciplinam  ligare  dissimulat,  eo  se  esuriens  per  voluptatum 

desideria  spargat.  Hinc  ab  eodem  rursus  Salomone  scribi- 
tur: «In  desideriis  est  omnis  otiosus».  Hinc  ipsa  Veritate 
praedicante,  uno  quidem  exeunte  spiritu  munda  domus  di- 
citur : sed  multiplicius  redeunte  dum  vacat  occupatur.  Ple- 
5 rumque  piger,  dum  necessaria  agere  negligit,  quaedam  sibi 
difficilia  opponit,  quaedam  vero  incaute  formidat,  et  dum 
quasi  invenit  quod  velut  iuste  metuat,  ostendit,  quod  in 
otio  quasi  non  iniuste  torpescat.  Cui  recte  per  Salomonem 
dicitur : « Propter  frigus  piger  arare  noluit : mendicabit  ergo 
10  «aestate,  et  non  dabitur  ei  ».  Propter  frigus  quippe  piger 
non  arat,  dum  desidiae  torpore  constrictus,  agere  quae  debet 
bona  dissimulat.  Propter  frigus  piger  non  arat,  dum  parva 
ex  adverso  mala  metuit,  et  operari  maxima  praetermittit. 
Bene  autem  dicitur : « Mendicabit  aestate,  et  non  dabitur  ei  ». 
15  Qui  enim  nunc  in  bonis  operibus  non  exsudat,  cum  sol  iu- 
dicii  ferventior  apparuerit,  quia  frustra  regni  aditum  postulat, 
nil  accipiens  aestate  mendicat.  Bene  huic  per  eundem  Sa- 
lomonem rursum  dicitur:  «Qui  observat  ventum  non  se- 
« minat,  et  qui  considerat  nubes,  nunquam  metit  ».  Quid 
20  enim  per  ventum,  nisi  malignorum  spirituum  tentatio  expri- 
mitur? Et  quid  per  nubes  quae  moventur  a vento,  nisi 
adversitates  pravorum  hominum  designantur?  A ventis 
videlicet  impelluntur  nubes,  quia  immundorum  spirituum 
afflatu  pravi  excitantur  homines.  Qui  ergo  observat  ven- 
25  tum,  non  seminat  et  qui  considerat  nubes  nunquam  metit : 
quia  quisquis  tentationem  malignorum  spirituum,  quisquis 
persecutionem  pravorum  hominum  metuit,  neque  nunc  grana 
boni  operis  seminat,  neque  tunc  manipulos  sanctae  retribu- 
tionis secat. 

30  At  contra,  praecipites  dum  bonorum  actuum  praeve- 
niunt tempus,  meritum  pervertunt,  et  saepe  in  malis  cor- 

ruunt,  dum  bona  minime  discernunt.  Qui  nequaquam,  quae 
quando  agant  inspiciunt,  sed  plerumque  acta,  quia  ita  non 
debuerunt  agere,  cognoscunt.  Quibus  sub  auditoris  specie 
recte  apud  Salomonem  dicitur:  « Fili,  sine  consilio  nihil  fa- 
« cias,  et  post  factum  non  poenitebis  ».  Et  rursum:  « Pal-  s 
« pebrae  tuae  praecedant  gressus  tuos  ».  Palpebrae  quippe 
gressus  praecedunt,  cum  operationem  nostram  consilia  recta 
praeveniunt.  Qui  enim  negligit  considerando  praevidere 
quod  facit,  gressus  tendit,  oculos  claudit,  pergendo  iter  con- 
ficit, sed  praevidendo  sibimetipsi  non  antecedit,  atque  idcirco  10 
citius  corruit,  quia  quo  pedem  operis  ponere  debeat,  per 
palpebram  consilii  non  attendit. 

Cap.  XVI.  Quomodo  admonendi  mansueti  et  ira- 
cundi. Aliter  admonendi  sunt  mansueti,  atque  aliter  ira- 
cundi. Nonnunquam  enim  mansueti,  cum  praesunt,  vicinum  15 
et  quasi  iuxta  positum  torporem  desidiae  patiuntur.  Et  ple- 
rumque nimia  resolutione  lenitatis,  ultra  quam  necesse  est, 
vigorem  districtonis  emolliunt.  At  contra  iracundi  cum 
regiminum  loca  percipiunt,  quo  impellente  ira  in  mentis 
vesaniam  devolvuntur,  eo  etiam  subditorum  vitam  dissipata  20 
quietis  tranquillitate  confundunt.  Quos  cum  furor  agit  in 
praeceps,  ignorant  quidquid  a semetipsis  patiuntur  irati. 
Nonnunquam  vero,  quod  est  gravius,  irae  suae  stimulum 
iustitiae  zelum  putant.  Et  cum  vitium  virtus  creditur,  sine 
metu  culpa  cumulatur.  Saepe  ergo  mansueti  dissolutionis  25 
torpescunt  taedio:  saepe  iracundi  rectitudinis  falluntur  zelo. 
Illorum  itaque  virtuti  vitium  latenter  adiungitur:  his  autem 
suum  vitium  quasi  virtus  fervens  videtur.  Admonendi  sunt 
igitur  illi,  ut  fugiant  quod  iuxta  ipsos  est:  isti,  quod  in  ipsis 
est  attendant;  illi,  quod  non  habent  discernant:  isti,  quod  30 
habent.  Amplectantur  mansueti  sollicitudinem,  damnent 

5.  lucii.  XXXII,  24.  6.  Prov.  IV,  25. 

iracundi  perturbationem.  Admonendi  sunt  mansueti,  ut 
habere  etiam  aemulationem  iustitiae  studeant:  admonendi 
sunt  iracundi,  ut  aemulationi  quam  se  habere  existimant, 
mansuetudinem  subiungant.  Idcirco  namque  Spiritus  sanctus 
5 in  columba  nobis  est  et  in  igne  monstratus,  quia  videlicet 
omnes  quos  implet,  et  columbae  simplicitate  mansuetos  et 
igne  zeli  ardentes  exhibet. 

Nequaquam  ergo  sancto  Spiritu  plenus  est,  qui  aut  in 
tranquillitate  mansuetudinis  fervorem  aemulationis  deserit, 
io  aut  rursum  in  aemulationis  ardore  virtutem  mansuetudinis 
amittit.  Quod  fortasse  melius  ostendimus,  si  in  medium 
Pauli  magisterium  proferamus,  qui  duobus  discipulis  et  non 
diversa  caritate  praeditis,  diversa  tamen  adiutoria  praedica- 
tionis impendit.  Timotheum  namque  admonens  ait:  «Argue, 
15  «obsecra,  increpa  in  omni  patientia  et  doctrina  ».  Titum 
quoque  admonet  dicens : « Haec  loquere,  et  exhortare,  et 
« argue  cum  omni  imperio  ».  Quid  est,  quod  doctrinam 
suam  tanta  arte  dispensat,  ut  in  exhibenda  hac,  alteri  im- 
perium atque  alteri  patientiam  proponat,  nisi  quod  man- 
20  suetioris  spiritus  Titum  et  paulo  ferventioris  vidit  esse 
Timotheum?  Illum  per  aemulationis  studium  inflammat, 
hunc  per  lenitatem  patientiae  temperat.  Illi,  quod  deest 
iungit,  huic,  quod  superest  subtrahit.  Illum  stimulo  im- 
pellere nititur,  hunc  freno  moderatur.  Magnus  quippe  su- 
25  sceptae  Ecclesiae  colonus  alios  palmites,  ut  crescere  debeant, 
rigat:  alios,  cum  plus  iusto  crescere  conspicit,  resecat:  ne 
aut  non  crescendo  non  ferant  fructus,  aut  immoderate  cre- 
scendo, quos  protulerint,  amittant.  Sed  longe  alia  est  ira 
quae  sub  aemulationis  specie  subripit,  alia  quae  turbatum 
30  cor  et  sine  iustitiae  praetextu  confundit.  Illa  enim  in  hoc, 
quod  debet,  inordinate  extenditur;  haec  autem  semper  in 
his,  quae  non  debet,  inflammatur.  Sciendum  quippe  est 

15.  II  Tini.  IV,  2.  17.  7/7.  II,  15. 

quia  in  hoc  ab  impatientibus  iracundi  differunt,  quod  illi  ab 
aliis  illata  non  tolerant,  isti  autem  etiam,  quae  tolerentur, 
important.  Nam  iracundi  saepe  etiam  se  declinantes  inse- 
quuntur, rixae  occasionem  commovent,  labore  contentionis 
gaudent;  quos  tamen  melius  corrigimus,  si  in  ipsa  irae  suae  > 
commotione  declinamus.  Perturbati  quippe  quid  audiant 
ignorant,  sed  ad  se  reducti  tanto  liberius  exhortationis  verba 
recipiunt,  quanto  se  tranquillius  toleratos  erubescunt.  Ment1 
autem  furore  ebriae  omne  rectum  quod  dicitur,  perversum 
videtur.  Unde  et  Nabal  ebrio  culpam  suam  Abigail  lau-  io 
dabiliter  tacuit,  quam  digesto  vino  laudabiliter  dixit.  Id- 
circo enim  malum,  quod  fecerat,  cognoscere  potuit,  quia 
hoc  ebrius  non  audivit. 

Cum  vero  ita  iracundi  alios  impetunt,  ut  declinari  omnino 
non  possint,  non  aperta  exprobratione,  sed  sub  quadam  sunt  15 
cautela  reverentiae  parcendo  feriendi.  Quod  melius  osten- 
dimus, si  Abner  factum  ad  medium  deducamus.  Hunc  quippe 
cum  Asael  vi  incautae  praecipitationis  impeteret,  scriptum 
est : « Locutus  est  Abner  ad  Asael  dicens : Recede,  noli  me 
« persequi,  ne  compellar  confodere  te  in  terram.  Qui  au-  20 
« dire  contempsit,  et  noluit  declinare.  Percussit  ergo  eum 
« Abner  aversa  hasta  in  inguine,  et  transfodit  eum,  et  mor- 
« tuus  est  ».  Cuius  enim  Asael  typum  tenuit,  nisi  eorum, 
quos  vehementer  arripiens  furor  in  praeceps  ducit?  Qui 
in  eodem  furoris  impetu  tanto  caute  declinandi  sunt,  quanto  25 
et  insane  rapiuntur.  Unde  et  Abner,  qui  nostro  sermone 
patris  lucerna  dicitur,  fugit:  quia  doctornm  lingua,  quae 
supernum  Dei  lumen  indicat,  cum  per  abrupta  furoris  men- 
tem cuiuspiam  ferri  conspicit,  cumque  contra  irascentem 
dissimulat  verborum  iacula  reddere,  quasi  persequentem  30 
non  vult  ferire.  Sed  cum  iracundi  nulla  consideratione  se 
mitigant,  et  quasi  Asael  persequi  et  insanire  non  cessant; 

11.  Ctr.  I Rt'£.  XXV,  37.  23.  II  Reg.  II,  22-23. 

necesse  est,  ut  hi,  qui  furentes  conantur  reprimere,  nequa- 
quam se  in  furore  erigant,  sed  quidquid  est  tranquillitatis 
ostendant;  quaedam  vero  subtiliter  proferant,  in  quibus  ex 
obliquo  furentis  animum  pungant.  Unde  et  Abner  cum 
5 contra  persequentem  substitit,  non  eum  recta,  sed  aversa 
hasta  transforavit.  Ex  mucrone  quippe  percutere,  est  im- 
petu apertae  increpationis  obviare.  Aversa  vero  hasta  per- 
sequentem ferire,  est  furentem  tranquille  ex  quibusdam 
tangere,  et  quasi  parcendo  superare.  Asael  autem  protinus 
10  occumbit,  quia  commotae  mentes,  dum  et  parci  sibi  sen- 
tiunt, et  tamen  responsorum  ratione  in  intimis  sub  tran- 
quillitate tanguntur,  ab  eo  quod  se  erexerant,  statim  cadunt. 
Qui  ergo  a fervoris  sui  impetu  sub  lenitatis  percussione 
resiliunt,  quasi  sine  ferro  moriuntur. 

15  Cap.  XVII.  Quomodo  admonendi  humiles  et  elati. 
Aliter  admonendi  sunt  humiles,  atque  aliter  elati.  Illis  in- 
sinuandum est,  quam  sit  vera  excellentia,  quam  sperando 
tenent:  istis  vero  intimandum  est,  quam  sit  nulla  tempo- 
ralis gloria,  quam  et  amplectentes  non  tenent.  Audiant 
20  humiles,  quam  sint  aeterna  quae  appetunt,  quam  transitoria 
quae  contemnunt:  audiant  elati,  quam  sint  transitoria  quae 
ambiunt,  quam  aeterna  quae  perdunt.  Audiant  humiles  ex 
magistra  voce  Veritatis:  « Omnis,  qui  se  humiliat,  exalta- 
«bitur»;  audiant  elati:  «Omnis,  qui  se  exaltat,  humilia- 
25  « bitur  ».  Audiant  humiles:  « Gloriam  praecedit  humilitas  »; 
audiant  elati:  «Ante  ruinam  exaltatur  spiritus  ».  Audiant 
humiles:  «Ad  quem  respiciam,  nisi  ad  humilem  et  quie- 
te tum  et  trementem  sermones  meos?»  Audiant  elati: 
« Quid  superbit  terra  et  cinis?  » Audiant  humiles:  « Deus 
30  « humilia  respicit  »;  audiant  elati : « Et  alta  a longe  cogno- 

25.  Luc.  XVIII,  14.  28.  Is  ai.  LXYI,  2. 

25.  Prov.  XV,  33.  29.  Vedi  X,  9. 

26.  Prov.  XVI,  18. 

« scit » . Audiant  humiles,  « quia  filius  hominis  non  venit 
« ministrari,  sed  ministrare  » ; audiant  elati,  « quia  initium 
«omnis  peccati  superbia  est».  Audiant  humiles,  «quia 
« Redemtor  noster  humiliavit  semetipsum,  factus  obediens 
« usque  ad  mortem  » ; audiant  elati,  quod  de  eorum  capite  s 
scriptum  est:  « Ipse  est  rex  super  universos  filios  superbiae  ». 
Occasio  igitur  perditionis  nostrae  facta  est  superbia  diaboli, 
et  argumentum  redemptionis  nostrae  inventa  est  humilitas 
Dei.  Hostis  enim  noster  inter  omnia  conditus  voluit  vi- 
deri supra  omnia  elatus : Redemptor  autem  noster  magnus  io 
manens  super  omnia  fieri  inter  omnia  dignatus  est  parvus. 

Dicatur  ergo  humilibus,  quia  dum  se  deficiunt,  ad  Dei 
similitudinem  ascendunt:  dicatur  elatis,  quia  dum  se  eri- 
gunt, in  apostatae  angeli  imitationem  cadunt.  Quid  itaque 
elatione  deiectius,  quae,  dum  supra  se  tenditur,  ab  altitudine  15 
verae  celsitudinis  elongatur  ? Et  quid  humilitate  sublimius, 
quae,  dum  se  in  ima  deprimit,  auctori  suo  manenti  super 
summa  coniungit  ? Est  tamen  aliud,  quod  in  eis  debeat  caute 
pensari:  quia  saepe  quidem  humilitatis  decipiuntur  specie, 
quidam  vero  elationis  suae  ignoratione  falluntur.  Nam  ple-  20 
riimque  nonnullis  qui  sibi  humiles  videntur,  is,  qui  homi- 
nibus deferri  non  debet,  coniunctus  est  timor;  plerumque 
vero  elatos  comitari  solet  liberae  vocis  assertio.  Et  cum 
quaedam  increpanda  sunt  vitia,  illi  reticent  ex  timore,  et  ta- 
men tacere  se  aestimant  ex  humilitate;  isti  loquuntur  per  25 
impatientiam  elationis,  et  tamen  se  credunt  loqui  per  liber- 
tatem rectitudinis.  Illos,  ut  perversa  non  increpent,  sub 
specie  humilitatis  premit  culpa  formidinis:  istos  ad  incre- 
panda quae  non  debent,  aut  magis  increpanda  quam  debent, 
sub  imagine  libertatis  effrenatio  impellit  tumoris.  Unde  et  50 
elati  admonendi  sunt,  ne  plus  quam  expedit,  sint  subiecti : 

1.  PsaJ.  CXXXVII,  6.  5.  Phil.  II,  8. 

2.  Matth.  XX,  28.  6.  Iob,  XLI,  25. 

3.  Euii.  X,  i). 

ne  aut  illi  defensionem  iustitiae  vertant  in  exercitationem 
superbiae;  aut  isti,  cum  student  plus  quam  necesse  est 
hominibus  subiici,  compellantur  eorum  etiam  vitia  ve- 
nerari. 

5 Considerandum  vero  est,  quod  plerumque  elatos  utilius 
corripimus,  si  eorum  correptionibus  quaedam  laudum  fo- 
menta misceamus.  Inferenda  namque  illis  sunt  aut  alia  bona, 
quae  in  ipsis  sunt,  aut  dicendum  certe,  quae  poterant  esse, 
si  non  sunt,  et  tunc  demum  resecanda  sunt  mala,  quae 
10  nobis  displicent,  cum  prius  ad  audiendum  eorum  placabilem 
mentem  fecerint  praemissa  bona,  quae  placent.  Nam  et 
equos  indomitos  blanda  prius  manu  tangimus,  ut  eos  nobis 
plenius  postmodum  etiam  per  flagella  subigamus.  Et  amaro 
pigmentorum  poculo  mellis  dulcedo  adiungitur,  ne  ea,  quae 
15  saluti  profutura  est,  in  ipso  gustu  aspera  amaritudo  sentiatur : 
dum  vero  gustus  per  dulcedinem  fallitur,  humor  mortiferus 
per  amaritudinem  vacuatur.  Ipsa  ergo  in  elatis  invectionis 
exordia  permixta  sunt  laude  temperanda,  ut  dum  admittunt 
favores,  quos  diligunt,  etiam  correptiones  recipiant,  quas 
20  oderunt. 

Plerumque  autem  persuadere  elatis  utilia  melius  possu- 
mus, si  profectum  eorum  nobis  potius,  quam  illis,  profutu- 
rum dicamus,  si  eorum  meliorationem  nobis  magis,  quam 
sibi,  impendi  postulemus.  Facile  enim  ad  bonum  elatio 
25  flectitur,  si  et  aliis  eius  inflexio  prodesse  credatur.  Unde 
Moyses,  qui  regente  se  Deo  deserti  iter  aerea  columna  duce 
pergebat,  cum  Hobab  cognatum  suum  a gentilitatis  conver- 
satione vellet  educere,  et  omnipotentis  Dei  dominio  subiu- 
gare  ait:  « Proficiscimur  ad  locum,  quem  Dominus  daturus 
30  «est  nobis:  veni  nobiscum,  ut  bene  faciamus  tibi;  quia  Do- 
« minus  bona  promisit  Israeli».  Cui  cum  respondisset  ille: 
« Non  vadam  tecum,  sed  revertar  in  terram  meam,  in  qua 
«natus  sum»;  illico  adiunxit : «Noli  nos  relinquere;  tu 
« enim  nosti,  in  quibus  locis  per  desertum  castra  ponere 

«debeamus,  et  eris  ductor  noster».  Neque  enim  Moysi 
mentem  ignorantia  itineris  angustabat,  quem  et  ad  prophe- 
tiae scientiam  cognitio  divinitatis  expanderat,  quem  columna 
exterius  praeibat,  quem  de  cunctis  interius  per  conversatio- 
nem cum  Deo  sedulam  locutio  familiaris  instruebat.  Sed  5 
videlicet  vir  providus  elato  auditori  colloquens  solarium  pe- 
tivit, ut  daret ; ducem  requirebat  in  via,  ut  dux  ei  fieri  po- 
tuisset ad  vitam.  Egit  itaque,  ut  superbus  auditor  voci  ad 
meliora  suadenti  eo  magis  fieret  devotus,  quo  putaretur  ne- 
cessarius, et  unde  se  exhortatorem  suum  praecedere  crederet,  10 
inde  se  sub  verbis  exhortantis  inclinaret. 

Cap.  XVIII.  Quomodo  admonendi  pertinaces  et  in- 
constantes. Aliter  admonendi  sunt  pertinaces  atque  aliter 
inconstantes.  Illis  dicendum  est,  quod  plus  de  se,  quam 
sunt,  sentiunt,  et  idcirco  alienis  consiliis  non  acquiescunt:  15 
istis  vero  intimandum  est,  quod  valde  se  despicientes  ne- 
gligunt,  et  ideo  levitate  cogitationum  a suo  iudicio  per  tem- 
porum momenta  flectuntur.  Illis  dicendum  est,  quia  nisi 
meliores  se  ceteris  aestimarent,  nequaquam  cunctorum  con- 
silia suae  deliberationi  postponerent:  istis  dicendum  est,  20 
quia,  si  hoc,  quod  sunt,  utcumque  attenderent,  nequaquam 
cos  per  tot  varietatis  latera  mutabilitatis  aura  versaret.  Illis 
per  Paulum  dicitur : « Nolite  prudentes  esse  apud  vosme- 
« tipsos  >»:  at  contra  isti  audiunt:  « Non  circumferamur  omni 
« vento  doctrinae  ».  De  illis  per  Salomonem  dicitur:  « Co-  25 
« medent  fructus  viae  suae,  suisque  consiliis  saturabuntur  » : 
de  istis  autem  ab  eo  rursus  scribitur : « Cor  stultorum  dis- 
ce simile  erit».  Cor  quippe  sapientum  sibimetipsi  semper 
est  simile;  quia  dum  rectis  persuasionibus  acquiescit,  con- 
stanter se  in  bono  opere  dirigit.  Cor  vero  stultorum  dis-  50 

r.  Nutu,  X,  29  sq.  26.  Prov.  I,  31. 

24.  Rom.  XII,  16.  28.  Prov.  XV,  7. 

25.  Eph*  IV,  14. 

simile  est;  quia  dum  mutabilitate  se  varium  exhibet,  nun- 
quam id,  quod  fuerat,  manet.  Et  quia  quaedam  vitia  sicut 
ex  semetipsis  gignunt  alia,  ita  ex  aliis  oriuntur,  sciendum 
summopere  est,  quod  tunc  ea  corripiendo  melius  tergimus, 
5 cum  ab  ipso  amaritudinis  suae  fonte  siccamus.  Pertinacia 
quippe  ex  superbia,  inconstantia  vero  ex  levitate  generatur. 

Admonendi  igitur  sunt  pertinaces,  ut  elationem  suae  co- 
gitationis agnoscant,  et  semetipsos  vincere  studeant ; ne  dum 
rectis  aliorum  suasionibus  foris  superari  despiciunt,  intus  a 
10  superbia  captivi  teneantur.  Admonendi  sunt,  ut  solerter 
aspiciant,  quia  Filius  hominis,  cui  una  semper  cum  Patre 
voluntas  est,  ut  exemplum  nobis  frangendae  nostrae  volun- 
tatis praebeat,  dicit : « Non  quaero  voluntatem  meam,  sed 
« voluntatem  eius,  qui  misit  me,  Patris  ».  Qui  ut  huius 
15  adhuc  virtutis  gratiam  commendaret,  servaturum  se  hoc  in 
extremo  iudicio  praemisit  dicens : « Ego  a me  ipso  non  pos- 
ce sum  facere  quidquam,  sed  sicut  audio,  iudico  ».  Qua 
itaque  conscientia  dedignatur  homo  alienae  voluntati  acquie- 
scere, quando  Dei  et  hominis  Filius,  cum  virtutis  suae  glo- 
20  riam  venit  ostendere,  testatur  se  non  a semetipso  iudicare? 

At  contra  admonendi  sunt  inconstantes,  ut  mentem  gra- 
vitate roborent.  Tunc  enim  genimina  in  se  mutabilitatis 
arefaciunt,  cum  a corde  prius  radicem  levitatis  abscidunt; 
quia  et  tunc  fabrica  robusta  construitur,  cum  prius  locus 
25  solidus,  in  quo  fundamentum  poni  debeat,  providetur.  Nisi 
ergo  ante  mentis  levitas  caveatur,  cogitationum  inconstantia 
minime  vincitur.  A quibus  se  alienum  Paulus  fuisse  per- 
hibuit, cum  dicit : « Numquid  levitate  usum  sum  ? aut  quae 
« cogito,  secundum  carnem  cogito,  ut  sit  apud  me  est  et 
30  «non?  » Ac  si  aperte  dicat:  Idcirco  mutabilitatis  aura  non 
moveor,  quia  levitatis  vitio  non  succumbo. 


14.  IOHANN.  V,  30.  30.  II  Cor.  I,  17. 

17.  IOHANN.  ibid. 

Gap.  XIX.  Quomodo  admonendi,  qui  intemperantius 
et  qui  parcius  cibo  utuntur.  Aliter  admonendi  sunt  gulae 
dediti,  atque  aliter  abstinentes.  Illos  enim  superfluitas  lo- 
cutionis, levitas  operis,  atque  luxuria ; istos  vere  saepe  im- 
patientiae, saepe  vero  superbiae  culpa  comitatur.  Nisi  enim  > 
gulae  deditos  immoderata  loquacitas  raperet,  dives  ille,  qui 
epulatus  quotidie  dicitur  splendide,  in  lingua  gravius  non 
arderet  dicens : « Pater  Abraham,  miserere  mei,  et  mitte 
« Lazarum,  ut  intingat  extremum  digiti  sui  in  aquam,  ut 
«refrigeret  linguam  meam,  quia  crucior  in  hac  flamma»,  io 
Quibus  profecto  verbis  ostenditur,  quia  epulando  quotidie 
crebrius  in  lingua  peccaverat,  qui  totus  ardens  refrigerari 
se  praecipue  in  lingua  requirebat.  Rursum  quia  gulae  de- 
ditos levitas  protinus  operis  sequitur,  auctoritas  sacra  te- 
statur dicens:  « Sedit  populus  manducare  et  bibere,  et  sur-  15 
« rexerunt  ludere  ».  Quos  plerumque  edacitas  usque  ad 
luxuriam  pertrahit:  quia  dum  satietate  venter  extenditur, 
aculei  libidinis  excitantur.  Unde  et  hosti  callido,  qui  primi 
hominis  sensum  in  concupiscentia  pomi  aperuit,  sed  in  pec- 
cati laqueo  strinxit,  divina  voce  dicitur:  «Pectore  et  ventre  20 
«repes»,  ac  si  ei  aperte  diceretur:  Cogitatione  et  ingluvie 
super  humana  corda  dominaberis.  Quia  gulae  deditos 
luxuria  sequitur,  Propheta  testatur,  qui  dum  aperta  narrat, 
occulta  denuntiat  dicens:  « Princeps  cocorum  destruxit  muros 
« Ierusalem  ».  Princeps  namque  cocorum  venter  est,  cui  25 
magna  cura  obsequium  a cocis  impenditur,  ut  ipse  delecta- 
biliter cibis  impleatur.  Muri  autem  Ierusalem  virtutes  sunt 
animae,  ad  desiderium  supernae  pacis  elevatae.  Cocorum 
igitur  princeps  muros  Ierusalem  deiicit;  quia  dum  venter 
ingluvie  extenditur,  virtutes  animae  per  luxuriam  dextruuntur.  50 
Quo  contra  nisi  mentes  abstinentium  plerumque  impa- 

10.  Luc.  XVI,  24.  25.  Ier.  XXXIX,  9 et  IV  Reg. 

16.  Excnl.  XXX,  11,  6.  XXV,  10  secundum  LXX. 

21.  Gen.  III,  14. 

tientia  a sinu  tranquillitatis  excuteret,  nequaquam  Petrus, 
cum  diceret:  «Ministrate  in  fide  vestra  virtutem,  in  virtute 
« autem  scientiam,  in  scientia  autem  abstinentiam  »,  pro- 
tinus vigilanter  adiungeret  dicens:  « In  abstinentia  autem 
5 « patientiam  ».  Deesse  quippe  abstinentibus  patientiam 
praevidit,  quae  eis  ut  adesset,  admonuit.  Rursum  nisi  co- 
gitationes abstinentium  nonnunquam  superbiae  culpa  trans- 
figeret, Paulus  minime  dixisset : « Qui  non  manducat,  man- 
« ducantem  non  iudicet».  Qui  rursum  ad  alios  loquens, 
10  dum  de  abstinentiae  virtute  gloriantium  praecepta  perstrin- 
geret, adiunxit:  « Quae  sunt  rationem  quidem  habentia  sa- 
« pientiae  in  superstitione  et  humilitate,  et  non  ad  par- 
« cendum  corpori,  non  in  honore  aliquo  ad  saturitatem 
« carnis  ».  Qua  in  re  notandum  est,  quod  in  disputatione 
15  sua  praedicator  egregius  superstitioni  humilitatis  speciem 
iungit:  quia  dum  plus,  quam  necesse  est,  per  abstinentiam 
caro  atteritur,  humilitas  foris  ostenditur,  sed  de  hac  ipsa 
humilitate  graviter  interius  superbitur.  Et  nisi  aliquando 
mens  ex  abstinentiae  virtute  tumesceret,  nequaquam  hanc 
20  velut  inter  magna  merita  pharisaeus  arrogans  studiose  nu- 
meraret dicens:  «Ieiuno  bis  in  sabbato  ».  Admonendi  ergo 
sunt  gulae  dediti,  ne  in  eo  quod  escarum  delectationi  in- 
cubant, luxuriae  se  mucrone  transfigant,  et  quanta  sibi  per 
esum  loquacitas,  quanta  mentis  levitas  insidietur,  aspiciant; 
25  ne,  dum  ventri  molliter  serviunt,  vitiorum  laqueis  crude- 
liter adstringantur.  Tanto  enim  longius  a secundo  parente 
receditur,  quanto  per  immoderatum  usum,  dum  manus  ad 
cibum  tenditur,  parentis  primi  lapsus  iteratur.  At  contra 
admonendi  sunt  abstinentes,  ut  sollicite  semper  aspiciant, 
30  ne  cum  gulae  vitium  fugiunt,  acriora  his  vitia  quasi  ex 
virtute  generentur;  ne  dum  carnem  macerant,  ad  impatien- 

3.  II  Pet.  I,  5.  14-  Colos s.  II,  23. 

5.  II  Pet.  I,  6.  21.  Lue.  XVIII,  12. 

9.  Rom.  XIV,  3. 

tiam  spiritus  erumpant,  et  nulla  iam  virtus  sit,  quod  caro 
vincitur,  si  spiritus  ab  ira  superatur.  Aliquando  autem, 
dum  mens  abstinentium  ab  ira  se  deprimit,  hanc  quasi  pe- 
regrina veniens  laetitia  corrumpit,  et  eo  abstinentiae  bonum 
deperit,  quo  sese  a spiritalibus  vitiis  minime  custodit.  Unde  5 
recte  per  Prophetam  dicitur:  « In  diebus  ieiuniorum  vestro- 
« rum  inveniuntur  voluntates  vestrae  » . Et  paulo  post : 

« In  iudicia  et  rixas  ieiunatis,  et  percutitis  pugnis».  Vo- 
luntas quippe  ad  laetitiam  pertinet,  pugnus  ad  iram.  In- 
cassum ergo  per  abstinentiam  corpus  atteritur,  si  inordinatis  1° 
dimissa  motibus,  mens  vitiis  dissipatur.  Rursumque  admo- 
nendi sunt,  ut  abstinentiam  suam  et  semper  sine  imminu- 
tione custodiant,  et  nunquam  hanc  apud  occultum  iudicem 
eximiae  virtutis  credant,  ne  si  fortasse  magni  esse  meriti 
creditur,  cor  in  elationem  sublevetur.  Hinc  namque  per  1$ 
Prophetam  dicitur : « Numquid  tale  est  ieiunium,  quod 
« elegi?  Sed  frange  esurienti  panem  tuum,  et  egenos  va- 
« gosque  induc  in  domum  tuam». 

Qua  in  re  pensandum  est,  virtus  abstinentiae  quam  parva 
respicitur,  quae  nonnisi  ex  aliis  virtutibus  commendatur.  -l' 
Hinc  Ioel  ait : « Sanctificate  ieiunium » . Ieiunium  quippe 
sanctificare,  est  adiunctis  aliis  bonis  dignam  Deo  abstinen- 
tiam carnis  ostendere.  Admonendi  sunt  abstinentes,  ut  no- 
verint, quia  tunc  placentem  Deo  abstinentiam  offerunt,  cum 
ea,  quae  sibi  de  alimentis  subtrahunt,  indigentibus  largiun-  25 
tur.  Solerter  namque  audiendum  est,  quod  per  Prophetam 
Dominus  redarguit  dicens : « Cum  ieiunaretis  et  plangeretis 
« in  quinto  et  in  septimo  mense  per  hos  septuaginta  annos, 

« numquid  ieiunium  ieiunastis  mihi?  Et  cum  comedistis 
« et  bibistis,  numquid  non  vobismetipsis  comedistis  et  vo-  3$ 
« bismetipsis  bibistis  ? » Non  enim  Deo,  sed  sibi  quisque 

7.  Is  ai.  LVIII,  3.  21.  Ioel.  II,  15. 

8.  Isai.  LVIII,  4.  31.  Zach.  VII,  5 sq. 

18.  Isai.  LVIII,  5. 

ieiunat,  si  ea,  quae  ventri  ad  tempus  subtrahit,  non  egenis 
tribuit,  sed  ventri  postmodum  offerenda  custodit. 

Itaque  ne  aut  illos  appetitus  gulae  a mentis  statu  deii- 
ciat,  aut  istos  afflicta  caro  ex  elatione  supplantet,  audiant 
5 illi  ex  ore  Veritatis : « Attendite  autem  vobis,  ne  forte  gra- 
« ventur  corda  vestra  in  crapula  et  ebrietate,  et  curis  huius 
«mundi».  Ubi  utilis  quoque  pavor  adiungitur:  « Et  su- 
« perveniat  in  vos  repentina  dies  illa.  Tamquam  laqueus 
« enim  superveniet  in  omnes,  qui  sedent  super  faciem 
10  «omnis  terrae».  Audiant  isti:  «Non  quod  intrat  in  os, 
« coinquinat  hominem,  sed  quod  procedit  ex  ore,  coinqui- 
« nat  hominem » . Audiant  illi : « Esca  ventri  et  venter 
«escis:  Deus  autem  et  hunc  et  has  destruet».  Et  rur- 
sum: « Non  in  comessationibus  et  ebrietatibus  ».  Et  rur- 
15  sum:  «Esca  nos  non  commendat  Deo».  Audiant  isti, 
« quia  omnia  munda  mundis : coinquinatis  autem  et  infide- 
« libus  nihil  est  mundum  ».  Audiant  illi:  « Quorum  Deus 
« venter  est,  et  gloria  in  confusione  ipsorum  » . Audiant  isti: 
« Discedent  quidam  a fide  ».  Et  paulo  post:  « Prohibentium 
20  « nubere,  abstinere  a cibis,  quos  Deus  creavit  ad  percipiendum 
« cum  gratiarum  actione  fidelibus  et  iis,  qui  cognoverunt 
«veritatem».  Audiant  illi:  «Bonum  est  non  manducare 
« carnem,  neque  bibere  vinum,  neque  in  quo  frater  tuus 
« scandalizatur  ».  Audiant  isti:  « Modico  vino  utere  propter 
25  « stomachum  et  frequentes  tuas  infirmitates  ».  Quatenus  et 
illi  discant  cibos  carnis  inordinate  non  appetere,  et  isti  crea- 
turam Dei  quam  non  appetunt,  non  audeant  condemnare. 


Cap.  XX.  Quomodo  admonendi,  qui  sua  distribuunt 
et  QUI  rapiunt  aliena.  Aliter  admonendi  sunt,  qui  iam 


10.  Luc.  XXI,  34. 

12.  Matth.  XV,  11 

13.  I Cor.  VI,  13. 

14.  Rotn.  XIII,  13. 

15.  I Cor.  VIII,  8. 


17.  Tit.  I,  15. 

18.  Phil.  III,  19. 

22.  I Tim.  IV,  1 et  3. 

25.  I Tim.  V,  23. 

sua  misericorditer  tribuunt : atque  aliter  qui  adhuc  et  aliena 
rapere  contendunt.  Admonendi  namque  sunt,  qui  iam  sua 
misericorditer  tribuunt,  ne  cogitatione  tumida  super  eos  se, 
quibus  terrena  largiuntur,  extollant;  ne  idcirco  se  meliores 
aestiment,  quia  contineri  per  se  ceteros  vident.  Nam  ter-  5 
renae  domus  dominus  famulorum  ordines  ministeriaque 
dispertiens  hos,  ut  regant,  illos  vero  statuit,  ut  ab  aliis  re- 
gantur. Istos  iubet,  ut  necessaria  ceteris  praebeant:  illos, 
ut  accepta  ab  aliis  sumant.  Et  tamen  plerumque  offen- 
dunt, qui  regunt,  et  in  patrisfamilias  gratia  permanent,  qui  10 
reguntur.  Iram  merentur,  qui  dispensatores  sunt;  sine  of- 
fensione perdurant,  qui  ex  aliena  dispensatione  subsistunt. 
Admonendi  sunt  igitur,  qui  iam,  quae  possident,  misericor- 
diter tribuunt,  ut  a coelesti  Domino  dispensatores  se  positos 
subditorum  temporalium  agnoscant,  et  tanto  humiliter  prae-  15 
beant,  quanto  et  aliena  esse  intelligunt,  quae  dispensant. 
Cumque  in  illorum  ministerio,  quibus  accepta  largiuntur, 
constitutos  se  esse  considerant,  nequaquam  eorum  mentes 
tumor  sublevet,  sed  timor,  premat.  Unde  et  necesse  est, 
ut  sollicite  perpendant,  ne  commissa  indigne  distribuant;  20 
ne  quaedam,  quibus  nulla  ne  nulla  quibus  quaedam,  ne 
multa  quibus  pauca,  ne  pauca  praebeant  quibus  impendere 
multa  debuerunt;  ne  praecipitatione  hoc,  quod  tribuunt,  inu- 
tiliter spargant;  ne  tardidate  petentes  noxie  crucient;  ne 
recipiendae  hic  gratiae  intentio  subrepat;  ne  dationis  lumen  25 
laudis  transitoriae  appetitio  extinguat;  ne  oblatum  munus 
coniuncta  tristitia  obsideat;  ne  in  bene  oblato  munere  ani- 
mus plus  quam  decet  hilarescat;  ne  sibi  quidquam,  cum 
totum  recte  impleverint,  tribuant,  et  simul  omnia,  postquam 
peregerint,  perdant.  Ne  enim  sibi  virtutem  suae  liberali-  30 
tatis  deputent,  audiant  quod  scriptum  est:  « Si  quis  admi- 
* nistrat,  tanquam  ex  virtute,  quam  administrat  Deus». 

32.  I Pet.  IV,  n. 

Ne  in  benefactis  immoderatius  gaudeant,  audiant  quod 
scriptum  est:  « Cum  feceritis  omnia,  quae  praecepta  sunt 
« vobis,  dicite : Servi  inutiles  sumus ; quod  debuimus 
«facere,  fecimus».  Ne  largitatem  tristitia  corrumpat, 
5 audiant  quod  scriptum  est:  « Hilarem  enim  datorem  di- 
« ligit  Deus  ».  Ne  ex  impenso  munere  transitoriam  lau- 
dem quaerant,  audiant,  quod  scriptum  est:  « Nesciat  sini- 
« stra  tua,  quid  faciat  dextera  tua  » . Id  est,  piae  dispen- 
sationi nequaquam  se  gloria  vitae  praesentis  admisceat,  sed 
io  opus  rectitudinis  appetitio  ignoret  favoris.  Ne  impensae 
gratiae  vicissitudinem  requirant,  audiant  quod  scriptum  est: 
« Cum  facis  prandium  aut  coenam,  noli  vocare  amicos  tuos, 
«neque  fratres  tuos,  neque  cognatos,  neque  vicinos  divi- 
« tes ; ne  forte  et  ipsi  te  reinvitent,  et  fiat  tibi  retributio : 
15  « sed  cum  facis  convivium,  voca  pauperes,  debiles,  claudos, 
« caecos ; et  beatus  eris,  quia  non  habent,  unde  retribuere 
« tibi  ».  Ne  quae  praebenda  sunt  citius,  sero  praebeantur, 
audiant  quod  scriptum  est : « Ne  dicas  amico  tuo : Vade 
« et  revertere  et  cras  dabo  tibi,  cum  statim  possis  dare  ». 
20  Ne  sub  obtentu  largitatis  ea,  quae  possident,  inutiliter  spar- 
gant, audiant  quod  scriptum  est : « Sudet  eleemosyna  in 
« manu  tua  ».  Ne  cum  multa  necesse  sint,  pauca  largian- 
tur, audiant  quod  scriptum  est:  «Qui  parce  seminat,  parce 
« et  metet ».  Ne,  cum  pauca  oportet,  plurima  praebeant, 
25  et  ipsi  postmodum  minime  inopiam  tolerantes  ad  impatien- 
tiam erumpant,  audiant  quod  scriptum  est : « Non  ut  aliis 
« sit  remissio,  vobis  autem  tribulatio,  sed  ex  aequalitate, 
« vestra  abundantia  illorum  inopiam  suppleat,  et  ut  illorum 
«abundantia  vestrae  inopiae  sit  supplementum».  Cum 
30  enim  dantis  mens  ferre  inopiam  nescit,  si  multa  sibi  sub- 

4.  Luc.  XVII,  10.  19.  Prov.  III,  28. 

6.  I Cor.  IX,  7.  24.  II  Cor.  IX,  6. 

8.  Matth.  VI,  3.  29.  II  Cor.  VIII,  13. 

17.  Luc.  XIV,  12. 

trahit,  occasionem  contra  se  impatientiae  exquirit.  Prius 
namque  praeparandus  est  patientiae  animus,  et  tunc  aut  multa 
sunt  aut  cuncta  largienda:  ne  dum  minus  aequanimiter  ino- 
pia irruens  fertur,  et  praemissa  largitatis  merces  pereat,  et 
adhuc  mentem  deterius  murmuratio  subsequens  perdat.  Ne  5 
omnino  nihil  eis  praebeant,  quibus  conferre  aliquid  parvum 
debent,  audiant  quod  scriptum  est:  «Omni  petenti  te  tri- 
« bue  ».  Ne  saltem  aliquid  praebeant,  quibus  omnino  con- 
ferre nil  debent,  audiant  quod  scriptum  est : « Da  bono, 

«et  non  receperis  peccatorem:  benefac  humili,  et  non  de-  10 
« deris  impio  j» . Et  rursum : « Panem  tuum  et  vinum  su- 
«per  sepulturam  iusti  constitue,  et  noli  ex  eo  manducare 
« et  bibere  cum  peccatoribus  ».  Panem  enim  suum  et  vi- 
num peccatoribus  praebet,  qui  iniquis  subsidia  pro  eo,  quod 
iniqui  sunt,  impendit.  Unde  et  nonnulli  huius  mundi  di-  15 
vites,  cum  fame  crucientur  Christi  pauperes,  effusis  largita- 
tibus nutriunt  histriones.  Qui  vero  indigenti  etiam  pecca- 
tori panem  suum,  non  quia  peccator  sed  quia  homo  est, 
tribuit,  nimirum  non  peccatorem  sed  iustum  pauperem  nu- 
trit, quia  in  illo  non  culpam  sed  naturam  diligit.  20 

Admonendi  sunt  etiam,  qui  iam  sua  misericorditer  lar- 
giuntur, ut  sollicite  custodire  studeant,  ne  cum  commissa 
peccata  eleemosynis  redimunt,  adhuc  redimenda  commit- 
tant: ne  venalem  Dei  iustitiam  aestiment,  si  cum  curant 
pro  peccatis  nummos  tribuere,  arbitrentur  se  posse  inulte  25 
peccare.  « Plus  est » namque  « anima  quam  esca,  et  corpus 
« quam  vestimentum  » . Qui  ergo  escam  aut  vestimentum 
pauperibus  largitur,  sed  tamen  animae  vel  corporis  iniqui- 
tate polluitur,  quod  minus  est  iustitiae  obtulit,  et  quod  maius 
est,  culpae:  sua  enim  Deo  dedit,  et  se  diabolo.  30 

At  contra  admonendi  sunt,  qui  adhuc  et  aliena  rapere 
contendunt,  ut  sollicite  audiant,  quid  veniens  in  iudicium 

8.  Luc.  VI,  30.  13.  Tob.  IV,  18. 

11.  Eccli.  XII,  4.  27.  Luc.  XII,  23. 

Dominus  dicat.  Ait  namque : « Esurivi,  et  non  dedistis 
« mihi  manducare;  sitivi,  et  non  dedistis  mihi  bibere ; hospes 
«eram  et  non  collegistis  me;  nudus,  et  non  operuistis  me; 
«infirmus  et  in  carcere  et  non  visitastis  me».  Quibus 
5 etiam  praemittit,  dicens : « Discedite  a me  maledicti  in 
« ignem  aeternum,  qui  paratus  est  diabolo  et  angelis  eius  » . 
Ecce  nequaquam  audiunt,  quia  rapinas  vel  quaelibet  alia 
violenta  commiserunt,  et  tamen  aeternis  gehennae  ignibus 
mancipantur.  Hinc  ergo  colligendum  est,  quanta  damna- 
io  tione  plectendi  sunt,  qui  rapiunt  aliena,  si  tanta  animad- 
versione feriuntur,  qui  sua  indiscrete  tenuerunt.  Perpen- 
dant, quo  eos  obliget  reatu  res  capta,  si  tali  subiicit  poe- 
nae non  tradita.  Perpendant  quid  mereatur  iniustitia  illata, 
si  tanta  percussione  digna  est  pietas  non  impensa. 

15  Cum  aliena  rapere  intendunt,  audiant  quod  scriptum 
est:  « Vae  ei,  qui  multiplicat  non  sua : usquequo  aggravat 
« contra  se  densum  lutum?  » Avaro  quippe  contra  se  den- 
sum lutum  aggravare,  est  terrena  lucra  cum  pondere  pec- 
cati cumulare.  Cum  multiplicare  large  habitationis  spatia 
20  cupiunt,  audiant  quod  scriptum  est : « Vae,  qui  coniungitis 
« domum  ad  domum,  et  agrum  agro  copulatis,  usque  ad 
« terminum  loci.  Numquid  habitabitis  soli  vos  in  medio 
« terrae?  » Ac  si  aperte  diceret:  Quousque  vos  extenditis, 
qui  habere  in  communi  mundo  consortes  minime  potestis? 
25  Coniunctos  quidem  premitis,  sed  contra  quos  valeatis  vos 
extendere,  semper  invenitis.  Cum  augendis  pecuniis  inhiant, 
audiant,  quod  scriptum  est : « Avarus  non  impletur  pecunia, 
« et  qui  amat  divitias,  non  capiet  fructus  ex  eis  » . Fru- 
ctus quippe  ex  illis  caperet,  si  eas  bene  spargere  non  amando 
30  voluisset.  Qui  vero  eas  diligendo  retinet,  hic  utique  sine 
fructu  derelinquet.  Cum  repleri  cunctis  simul  opibus  in- 
ardescunt, audiant  quod  scriptum  est:  «Qui  festinat  ditari, 

6.  Matth.  XXV,  41-43.  23.  Isai.  V,  8. 

17.  Hab.  II,  6.  28.  Ctrl  e.  V,  9. 


Digitized  by  C^ooQle 


S.  GREGORII  PAPAE 


[Par.  III 


TI4 


<c  non  erit  innocens  »:  profecto  enim,  qui  augere  opes  am- 
bit, vitare  peccatum  negligit,  et  more  avium  captus,  cum 
escam  terrenarum  rerum  avidus  conspicit,  quo  stranguletur 
peccati  laqueo,  non  agnoscit.  Cum  quaelibet  praesentis 
mundi  lucra  desiderant,  et  ea,  quae  de  futuro  damna  patien-  5 
tur  ignorant,  audiant  quod  scriptum  est : « Hereditas,  ad 
« quam  festinatur  in  principio,  in  novissimo  benedictione 
«carebit».  Ex  hac  quippe  vita  initium  ducimus,  ut  ad 
benedictionis  sortem  in  novissimo  veniamus:  qui  itaque  in 
principio  hereditari  festinant,  sortem  sibi  in  novissimo  be-  10 
nedictionis  amputant;  quia  dum  per  avaritiae  nequitiam  hic 
multiplicari  appetunt,  illic  ab  aeterno  patrimonio  exheredes 
fiunt.  Cum  vel  plurima  ambiunt,  vel  obtinere  cuncta  quae 
ambierint,  possunt,  audiant  quod  scriptum  est : « Quid  pro- 
« dest  homini,  si  totum  mundum  lucretur,  animae  vero  suae  15 
«detrimentum  faciat?»  Ac  si  aperte  Veritas  dicat : Quid 
prodest  homini,  si  totum,  quod  extra  se  est,  congregat,  si 
hoc  ipsum  solum,  quod  ipse  est,  damnat  ? Plerumque  au- 
tem citius  raptorum  avaritia  corrigitur,  si  in  verbis  admo- 
nentis, quam  fugitiva  sit  praesens  vita,  monstretur : si  eorum  20 
ad  medium  memoria  deducatur,  qui  et  ditari  in  hoc  mundo 
diu  conati  sunt,  et  tamen  in  adeptis  divitiis  diu  manere  ne- 
quiverunt: quibus  festina  mors  repente  et  simul  abstulit, 
quidquid  eorum  nequitia  nec  simul  nec  repente  congrega- 
vit; qui  non  solum  hic  rapta  reliquerunt,  sed  secum  ad  25 
iudicium  causas  rapinae  detulerunt.  Horum  itaque  exem- 
pla audiant,  quos  in  verbis  suis  procul  dubio  et  ipsi  con- 
demnant,  ut,  cum  post  verba  ad  cor  redeunt,  imitari  sal- 
tem, quos  iudicant,  erubescant. 

Cap.  XXI.  Quomodo  admonendi,  qui  aliena  non  30 

APPETUNT  SED  SUA  RETINENT,  ET  QUI  SUA  TRIBUENTES  ALIENA 

1.  Prov.  XXVIII,  20.  16.  Matth.  XVI,  26. 

8.  Pror.  XX,  21. 

tamen  rapiunt.  Aliter  admonendi  sunt,  qui  nec  aliena  ap- 
petunt, nec  sua  largiuntur:  atque  aliter,  qui  et  ea  quae 
habent  tribuunt,  et  tamen  aliena  rapere  non  desistunt.  Ad- 
monendi sunt,  qui  nec  aliena  appetunt,  nec  sua  largiuntur, 
5 ut  sciant  sollicite,  quod  ea,  de  qua  sumpti  sunt,  cunctis 
hominibus  terra  communis  est,  et  idcirco  alimenta  quoque 
omnibus  communiter  profert.  Incassum  ergo  se  innocentes 
putant,  qui  commune  Dei  munus  sibi  privatum  vindicant: 
qui  cum  accepta  non  tribuunt,  in  proximorum  nece  gras- 
I0  santur;  quia  tot  pene  quotidie  perimunt,  quot  morientium 
pauperum  apud  se  subsidia  abscondunt.  Nam  cum  quaelibet 
necessaria  indigentibus  ministramus,  sua  illis  reddimus,  non 
nostra  largimur;  iustitiae  debitum  potius  solvimus,  quam 
misericordiae  opera  implemus.  Unde  et  ipsa  Veritas,  cum 
1 5 de  misericordia  caute  exhibenda  loqueretur,  ait : « Attendite, 
« ne  iustitiam  vestram  faciatis  coram  hominibus  » . Cui 
quoque  sententiae  etiam  Psalmista  concinens  dicit : « Disper- 
« sit,  dedit  pauperibus,  iustitia  eius  manet  in  aeternum  » . 
Cum  enim  largitatem  impensam  pauperibus  praemisisset, 
20  non  hanc  vocare  misericordiam,  sed  iustitiam  maluit;  quia 
quod  a communi  Domino  tribuitur,  iustum  profecto  est, 
ut  quicunque  accipiunt,  eo  communiter  utantur.  Hinc  etiam 
Salomon  ait:  «Qui  iustus  est,  tribuet  et  non  cessabit». 
Admonendi  sunt  quoque,  ut  sollicite  attendant,  quod  ficul- 
25  nea,  quae  fructum  non  habuit,  contra  hanc  districtus  agri- 
cola queritur,  quod  etiam  terram  occupavit.  Terram  quippe 
ficulnea  sine  fructu  occupat,  quando  mens  tenacius  hoc, 
quod  prodesse  multis  poterat,  inutiliter  servat.  Terram 
ficulnea  sine  fructu  occupat,  quando  locum,  quem  exercere 
5o  alius  per  solem  boni  operis  valuit,  stultus  per  desidiae  um- 
bram premit. 

Hi  autem  nonnunquam  dicere  solent:  Concessis  uti- 

16.  Matth.  VI,  1.  25.  Prov.  XXI,  26. 

mur,  aliena  non  quaerimus,  et  si  digna  misericordiae  retri- 
butione non  agimus,  nulla  tamen  perversa  perpetramus. 
Quod  idcirco  sentiunt,  quia  videlicet  aurem  cordis  a verbis 
coelestibus  claudunt.  Neque  enim  dives  in  Evangelio,  qui 
induebatur  purpura  et  bysso,  qui  epulabatur  quotidie  splen-  5 
dide,  aliena  rapuisse,  sed  infructuose  propriis  usus  fuisse 
perhibetur,  eumque  post  hanc  vitam  ultrix  gehenna  susce- 
pit, non  quia  aliquid  illicitum  gessit,  sed  quia  immoderato 
usu  totum  se  licitis  tradidit. 

Admonendi  sunt  tenaces  ut  noverint,  quod  hanc  pri-  10 
mam  iniuriam  faciunt  Deo,  quia  danti  sibi  omnia  nullam 
misericordiae  hostiam  reddunt.  Hinc  etiam  Psalmista  ait: 

« Non  dabit  Deo  propitiationem  suam,  nec  pretium  redem- 
« ptionis  animae  suae  ».  Pretium  namque  redemptionis  dare, 
est  opus  bonum  praevenienti  nos  gratiae  reddere.  Hinc  15 
Ioannes  exclamat  dicens : « Iam  securis  ad  radicem  arboris 
« posita  est.  Omnis  arbor,  quae  non  facit  fructum  bonum, 
cc  excidetur  et  in  ignem  mittetur  ».  Qui  ergo  se  innoxios, 
quia  aliena  non  rapiunt,  aestimant,  ictum  securis  vicinae 
praevideant,  et  torporem  improvidae  securitatis  amittant,  20 
ne  cum  ferre  fructum  boni  operis  negligunt,  a praesenti  vita 
funditus  quasi  a viriditate  radices  exsecentur. 

At  contra  admonendi  sunt,  qui  et  ea,  quae  habent,  tri- 
buunt, et  aliena  rapere  non  desistunt,  ne  valde  munifici  vi- 
deri appetant,  et  de  boni  specie  deteriores  fiant.  Hi  etenim  25 
propria  indiscrete  tribuentes  non  solum,  ut  supra  iam  dixi- 
mus, ad  impatientiae  murmurationem  proruunt,  sed  cogente 
se  inopia  usque  ad  avaritiam  devolvuntur.  Quid  ergo  eo- 
rum mente  infelicius,  quibus  de  largitate  nascitur  avaritia, 
et  peccatorum  seges  quasi  ex  virtute  seminatur?  Prius  30 
itaque  admonendi  sunt,  ut  tenere  sua  rationabiliter  sciant, 
et  tunc  demum,  ut  aliena  non  ambiant.  Si  enim  radix 

culpae  in  ipsa  effusione  non  exuritur,  nunquam  per  ramos 
exuberans  avaritiae  spina  siccatur.  Occasio  ergo  rapiendi 
subtrahitur,  si  bene  prius  ius  possidendi  disponatur.  Tunc 
vero  admoniti  audiant,  quomodo,  quae  habent  misericorditer 
5 tribuant,  quando  nimirum  didicerunt,  ut  bona  misericordiae 
per  interiectam  rapinae  nequitiam  non  confundant.  Vio- 
lenter enim  exquirunt,  quae  misericorditer  largiuntur.  Sed 
aliud  est  pro  peccatis  misericordiam  facere,  aliud  pro  mi- 
sericordia facienda  peccare;  quae  iam  nequaquam  miseri- 
10  cordia  nuncupari  potest,  quia  ad  dulcem  fructum  non  pro- 
ficit, quae  per  virus  pestiferae  radicis  amarescit.  Hinc  est 
enim,  quod  ipsa  etiam  sacrificia  per  Prophetam  Dominus 
reprobat  dicens : « Ego  Dominus  diligens  iudicium,  et  odio 
« habens  rapinam  in  holocausto  » . Hinc  iterum  dixit:  « Ho- 
15  « stiae  impiorum  abominabiles,  quae  offeruntur  ex  scelere  ». 
Qui  saepe  quoque  et  indigentibus  subtrahunt,  quae  Deo  lar- 
giuntur. Sed  quanta  eos  animadversione  renuat,  per  quen- 
dam  sapientem  Dominus  demonstrat  dicens  : « Qui  offert 
« sacrificium  de  substantia  pauperis,  quasi  qui  victimat  fi- 
20  (( lium  in  conspectu  patris  sui  ».  Quid  namque  esse  into- 
lerabilius potest,  quam  mors  filii  ante  oculos  patris?  Hoc 
itaque  sacrificium  quanta  ira  aspiciatur  ostenditur,  quod  or- 
bati patris  dolori  comparatur.  Et  tamen  plerumque,  quanta 
tribuunt,  pensant;  quanta  autem  rapiunt,  considerare  dissi- 
25  mulant.  Quasi  mercedem  numerant  et  perpendere  culpas 
recusant.  Audiant  itaque  quod  scriptum  est : « Qui  mer- 
v cedes  congregavit,  misit  eas  in  sacculum  pertusum  ».  In 
sacculo  quippe  pertuso  videtur  quando  pecunia  mittitur, 
sed  quando  amittitur  non  videtur.  Qui  ergo  quanta  lar- 
30  giuntur  aspiciunt,  sed  quantum  rapiunt  non  perpendunt,  in 
pertuso  sacculo  mercedes  mittunt,  quia  profecto  has  in  spem 
suae  fiduciae  intuentes  congerunt,  sed  non  intuentes  perdunt. 

14.  Isai.  LXI,  8.  20.  Ecdi.  XXXIV,  24. 

Cap.  XXII.  Quomodo  admonendi  sunt  discordes  et 
pacati.  Aliter  admonendi  sunt  discordes,  atque  aliter  pacati. 
Discordes  namque  admonendi  sunt,  ut  certissime  sciant, 
quia  quantislibet  virtutibus  polleant,  spiritales  fieri  nullatenus 
possunt,  si  uniri  per  concordiam  proximis  negligunt.  Scrip-  S 
tum  quippe  est : « Fructus  autem  spiritus  est  caritas,  gau- 
« dium,  pax».  Qui  ergo  servare  pacem  non  curat,  ferre 
fructum  spiritus  recusat.  Hinc  Paulus  ait : « Cum  'sit  inter 
«vos  zelus  et  contentio,  nonne  carnales  estis?  » Hinc  ite- 
rum quoque  dicit : « Pacem  sequimini  cum  omnibus,  et  san-  io 
« ctimoniam,  sine  qua  nemo  videbit  Deum  ».  Hinc  rursum 
admonens  ait:  « Solliciti  servare  unitatem  spiritus  in  vinculo 
« pacis:  unum  corpus  et  unus  spiritus,  sicut  vocati  estis  in 
« una  spe  vocationis  vestrae  » . Ad  unam  ergo  vocationis 
spem  nequaquam  pertingitur,  si  non  ad  eam  unita  cum  is 
proximis  mente  curratur.  At  saepe  nonnulli,  quo  quaedam 
specialiter  dona  percipiunt,  eo  superbiendo  donum  concor- 
diae, quod  maius  est,  amittunt:  ut,  si  fortasse  carnem  prae 
caeteris  gulae  refrenatione  quis  edomat,  concordare  eis,  quos 
superat  abstinendo,  contemnat.  Sed  qui  abstinentiam  a con-  20 
cordia  separat,  quid  admoneat  Psalmista,  perpendat;  ait  enim: 

« Laudate  eum  in  tympano  et  choro  ».  In  tympano  namque 
sicca  et  percussa  pellis  resonat ; in  choro  autem  voces  so- 
cietate concordant.  Quisquis  itaque  corpus  affligit,  at  con- 
cordiam deserit,  Deum  quidem  laudat  in  tympano,  sed  non  2* 
laudat  in  choro.  Saepe  vero  dum  quosdam  maior  scientia 
erigit,  a ceterorum  societate  disiungit,  et  quasi,  quo  plus 
sapiunt,  eo  a concordiae  virtute  desipiscunt.  Hi  itaque  au- 
diant, quid  per  semetipsam  Veritas  dicat:  «Habete  sal  in 
« vobis,  et  pacem  habete  inter  vos  ».  Sal  quippe  sine  pace  30 
non  virtutis  est  donum,  sed  damnationis  argumentum. 

7.  Giil.  V.  22.  14.  Eph.  IV,  3. 

9.  1 Cor.  III,  3.  22.  Psal.  CL,  4. 

11.  Hcbr.  XII,  14.  30.  Marc.  IX,  49. 


Digitized  by  V^ooQle 


cap.  22.] 


REGULA  PASTORALIS 


"9 

Quo  enim  quisque  melius  sapit,  eo  concordiam  deserens  de- 
terius delinquit,  et  idcirco  inexcusabi liter  merebitur  suppli- 
cium, quia  prudenter,  si  voluisset,  potuit  vitare  peccatum. 
Quibus  recte  quoque  per  Iacobum  dicitur : « Quod  si  zelum 
S « amarum  habetis,  et  contentiones  sunt  in  corde  vestro, 
« nolite  gloriari,  et  mendaces  esse  adversum  veritatem. 
« Non  est  ista  sapientia  desursum  descendens,  sed  terrena, 
« animalis,  diabolica.  Quae  autem  desursum  est  sapientia, 
« primum  quidem  pudica  est,  deinde  pacifica  ».  Pudica 
io  videlicet  quia  caste  intelligit,  pacifica  autem  quia  per  ela- 
tionem se  minime  a proximorum  societate  disiungit.  Ad- 
monendi sunt  dissidentes,  ut  noverint,  quod  tamdiu  nullum 
boni  operis  Deo  sacrificium  immolant,  quamdiu  a proximo- 
rum caritate  discordant.  Scriptum  namque  est:  «Si  offers 
15  « munus  tuum  ad  altare,  et  ibi  recordatus  fueris,  quia  frater 
« tuus  habet  aliquid  adversum  te,  relinque  ibi  munus  tuum 
« ante  altare,,  et  vade  prius  reconciliari  fratri  tuo,  et  tunc 
« veniens  offeres  munus  tuum  » . Ex  qua  scilicet  praecep- 
tione pensandum  est,  quorum  hostia  repellitur,  quam  imo- 
20  lerabilis  culpa  monstratur.  Nam  cum  mala  cuncta  bonis 
sequentibus  diluantur,  pensemus,  quanta  sint  mala  discor- 
diae, quae  nisi  extincta  funditus  fuerit,  bonum  subsequi  non 
permittunt.  Admonendi  sunt  discordes,  ut  si  aures  a man- 
datis coelestibus  declinant,  mentis  oculos  ad  consideranda 
25  ea,  quae  in  infimis  versantur,  aperiant:  quod  saepe  aves 
unius  eiusdemque  generis  sesc  socialiter  volando  non  de- 
serunt, et  quod  gregatim  animalia  bruta  pascuntur.  Quia 
. si  solerter  aspicimus,  concordando  sibi  irrationalis  natura 
indicat,  quantum  malum  per  discordiam  rationalis  natura 
30  committat,  quando  haec  a rationis  intentione  perdidit,  quod 
illa  motu  naturali  custodiat. 

At  contra  admonendi  sunt  pacati,  ne  dum  plus  quam 

9.  Iac.  III,  14.  18.  Mattii.  V,  23. 

necesse  est  pacem  quam  possident  amant,  ad  perpetuam 
pervenire  non  appetant.  Plerumque  enim  gravius  intentio- 
nem mentium  rerum  tranquillitas  tentat,  ut,  quo  non  sunt 
molesta,  quae  tenent,  eo  minus  amabilia  fiant,  quae  vocant, 
et  quo  delectant  praesentia,  eo  non  inquirantur  aeterna.  5 
Unde  et  per  semetipsam  Veritas  loquens,  cum  terrenam 
pacem  a superna  distingueret,  atque  ad  venturam  discipulos 
ex  praesenti  provocaret  ait : « Pacem  relinquo  vobis,  pacem 
« meam  do  vobis  ».  Relinquo  scilicet  transitoriam,  do  man- 
suram. Si  ergo  in  ea  cor,  quae  relicta  est,  figitur,  nun-  10 
quam  ad  illam,  quae  danda  est,  pervenitur.  Pax  igitur  prae- 
sens ita  tenenda  est,  ut  et  diligi  debeat  et  contemni,  ne, 
si  immoderate  diligitur,  diligentis  animus  in  culpa  capiatur. 
Unde  et  admonendi  sunt  pacati,  ne,  dum  nimis  humanam 
pacem  desiderant,  pravos  hominum  mores  nequaquam  re-  15 
darguant,  et  consentiendo  perversis  ab  auctoris  sui  se  pace 
disiungant,  ne,  dum  humana  foras  iurgia  metuunt,  interni 
foederis  discissione  feriantur.  Quid  est  enim  pax  transi- 
toria, nisi  quoddam  vestigium  pacis  aeternae?  Quid  ergo 
esse  dementius  potest,  quam  vestigia  in  pulvere  impressa  20 
diligere,  sed  ipsum,  a quo  impressa  sunt,  non  amare?  Hinc 
David,  dum  totum  se  ad  foedera  pacis  internae  constrin- 
geret, testatur,  quod  cum  malis  concordiam  non  teneret 
dicens:  «Nonne  qui  te  oderunt,  Deus,  oderam  illos,  et 
«super  inimicos  tuos  tabescebam?  Perfecto  odio  oderam  25 
« illos : inimici  facti  sunt  mihi  » . Inimicos  etenim  Dei  per- 
fecto odio  odisse,  est  et  quod  facti  sunt  diligere,  et  quod 
faciunt  increpare:  mores  pravorum  premere,  vitae  prodesse. 

Pensandum  ergo  est,  quando  ab  increpatione  quiescitur, 
quanta  culpa  cum  pessimis  pax  tenetur;  si  Propheta  tantus  3° 
hoc  velut  in  hostiam  Deo  obtulit,  quod  contra  se  pro  Do- 
mino pravorum  inimicitias  excitavit.  Hinc  est,  quod  tribus 

9.  Iohann.  XIV,  27.  26.  Psal.  CXXXVIII,  21. 

Levi  assumptis  gladiis  per  castrorum  media  transiens,  quia 
feriendis  noluit  peccatoribus  parcere,  Deo  manus  dicta  est 
consecrasse.  Hinc  Phinees  peccantium  civium  gratiam  sper- 
nens coeuntes  cum  Madianitis  perculit,  et  iram  Domini  iratus 
5 placavit.  Hinc  per  semetipsam  Veritas  dicit:  «Nolite  ar- 
« bitrari,  quia  venerim  pacem  mittere  in  terram.  Non  veni 
« pacem  mittere,  sed  gladium  ».  Malorum  namque  cum 
incaute  amicitiis  iungimur,  culpis  ligamur.  Unde  Iosaphat, 
qui  tot  de  anteacta  vita  praeconiis  attollitur,  de  Achab  regis 
io  amicitiis  pene  periturus  increpatur.  Cui  a Domino  per  Pro- 
phetam dicitur : « Impio  praebes  auxilium,  et  his,  qui  ode- 
« runt  Dominum,  amicitia  iungeris,  et  idcirco  iram  quidem 
« Domini  merebaris,  sed  bona  opera  inventa  sunt  in  te,  eo 
« quod  abstuleris  lucos  de  terra  Iuda».  Ab  illo  enim,  qui 
15  summe  rectus  est,  eo  ipso  iam  discrepat,  quo  perversorum 
amicitiis  vita  nostra  concordat.  Admonendi  sunt  pacati,  ne, 
si  ad  correptionis  verba  prosiliant,  temporalem  pacem  sibi 
perturbare  formident.  Rursumque  admonendi  sunt,  ut  ean- 
dem pacem  dilectione  integra  intrinsecus  teneant,  quam  per 
20  invectionem  vocis  sibi  extrinsecus  turbant.  Quod  utrum- 
que provide  se  David  servasse  perhibet,  cum  dicit : « Cum 
« his,  qui  oderunt  pacem,  eram  pacificus : cum  loquebar  illis, 
« impugnabant  me  gratis  ».  Ecce  et  loquens  impugnabatur, 
et  tamen  impugnatus  erat  pacificus : quia  nec  insanientes 
25  cessabat  reprehendere,  nec  reprehensos  negligebat  amare. 
Hinc  etiam  Paulus  ait:  «Si  fieri  potest,  quod  ex  vobis  est, 
« cum  omnibus  hominibus  pacem  habentes  » . Hortaturus 
enim  discipulos,  ut  pacem  cum  omnibus  haberent,  prae- 
misit dicens : « Si  fieri  potest»,  atque  subiunxit:  «Quod 
30  « ex  vobis  est  » . Difficile  quippe  erat,  ut,  si  male  acta 
corriperent,  habere  pacem  cum  omnibus  possent.  Sed  cum 

2.  Cfr.  Exod.  XXXII,  27  sq.  14-  II  Par.  XIX,  2. 

4.  Cfr.  Num.  XXV,  9.  23.  Psal  CXIX,  7. 

7.  Matth.  X,  34.  27.  Rom.  XII,  18. 

temporalis  pax  in  pravorum  cordibus  ex  nostra  increpa- 
tione confunditur,  inviolata,  necesse  est,  ut  in  nostro  corde 
servetur.  Recte  itaque  ait : « Quod  ex  vobis  est  » . Ac  si 
nimirum  dicat:  Quia  pax  ex  duarum  partium  consensu  sub- 
sistit, si  ab  eis,  qui  corripiuntur,  expellitur,  integra  tamen  5 
in  vestra,  qui  corripitis,  mente  teneatur.  Unde  idem  rursum 
discipulos  admonet  dicens : « Si  quis  non  obedit  verbo  no- 
((  stro  per  epistolam,  hunc  notate  et  non  commisceamini 
«cum  illo,  ut  confundatur».  Atque  illico  adiunxit:  « Et 
« nolite  ut  inimicum  existimare  illum,  sed  corripite  ut  fra-  10 
«trem».  Ac  si  diceret:  Pacem  cum  eo  exteriorem  sol- 
vite, sed  interiorem  circa  illum  medullitus  custodite,  ut 
peccantis  mentem  sic  vestra  discordia  feriat,  quatenus  pax 
a cordibus  vestris  nec  abnegata  discedat. 

Cap.  XXIII.  Quomodo  admonendi,  qui  iurgia  se-  15 
runt  et  pacifici.  Aliter  admonendi  sunt  seminantes  iurgia, 
atque  aliter  pacifici.  Admonendi  namque  sunt,  qui  iurgia 
seminant,  ut,  cuius  sint  sequaces,  agnoscant.  De  apostata 
quippe  angelo  scriptum  est,  cum  bonae  messi  inserta  fuis- 
sent zizania:  «Inimicus  homo  hoc  fecit  ».  De  cuius  etiam  20 
membro  per  Salomonem  dicitur : « Homo  apostata,  vir 
« inutilis : graditur  ore  perverso,  annuit  oculis,  terit  pede, 

« digito  loquitur,  pravo  corde  machinatur  malum,  et  omni 
« tempore  iurgia  seminat ».  Ecce,  quem  seminantem  iurgia 
dicere  voluit,  prius  apostatam  nominavit;  quia  nisi  more  25 
superbientis  angeli  a conspectu  Conditoris  prius  intus  aver- 
sione mentis  caderet,  foras  postmodum  usque  ad  seminanda 
iurgia  non  veniret.  Qui  recte  describitur,  quod  annuit 
oculis,  digito  loquitur,  terit  pede.  Interior  namque  est  cu- 
stodia, quae  ordinata  servat  exterius  membra.  Qui  ergo  50 
statum  mentis  perdidit,  subsequenter  foras  in  inconstantiam 

11.  II  Tbess.  III,  14.  24.  Prov.  VI,  12. 

20.  Matth.  XIII,  28. 

motionis  fluit,  atque  exteriori  mobilitate  indicat,  quod  nulla 
interius  radice  subsistat.  Audiant  iurgiorum  seminatores, 
quod  scriptum  est : « Beati  pacifici,  quoniam  filii  Dei  voca- 
« buntur  ».  Atque  e diverso  colligunt,  quia  si  filii  Dei  vo- 
5 cantur,  qui  pacem  faciunt,  procul  dubio  satanae  sunt  filii, 
qui  confundunt.  Omnes  autem,  qui  per  discordiam  sepa- 
rantur a viriditate  dilectionis,  arefiunt.  Qui  etsi  boni  operis 
fructus  in  suis  actionibus  proferunt,  profecto  nulli  sunt, 
quia  non  ex  unitate  caritatis  oriuntur.  Hinc  ergo  perpen- 
ro  dant  seminantes  iurgia,  quam  multipliciter  peccant:  qui 
dum  unam  nequitiam  perpetrant,  ab  humanis  cordibus  cun- 
ctas simul  virtutes  eradicant.  In  uno  enim  malo  innumera 
peragunt;  quia  seminando  discordiam  caritatem,  quae  ni- 
mirum virtutum  omnium  mater  est,  extinguunt.  Quia 
15  autem  nihil  pretiosius  est  Deo  virtute  dilectionis,  nil  est 
desiderabilius  diabolo  extinctione  caritatis.  Quisquis  ergo 
seminando  iurgia  dilectionem  proximorum  perimit,  hosti 
Dei  familiarius  servit : quia  qua  ille  amissa  cecidit,  hanc  iste 
vulneratis  cordibus  subtrahens  eis  iter  ascensionis  abscidit. 
20  At  contra  admonendi  sunt  pacifici,  ne  tantae  actionis 
pondus  levigent,  si  inter  quos  fundare  pacem  debeant,  igno- 
rent. Nam  sicut  multum  nocet,  si  unitas  desit  bonis,  ita 
valde  est  noxium,  si  non  desit  malis.  Si  ergo  perverso- 
rum nequitia  in  pace  iungitur,  profecto  eorum  malis  acti- 
25  bus  robur  augetur:  quia  quo  sibi  in  malitia  congruunt,  eo 
se  robustius  bonorum  afflictionibus  illidunt.  Hinc  namque 
est,  quod  contra  damnati  illius  vasis,  videlicet  Antichristi, 
praedicatores  divina  voce  beato  Iob  dicitur : « Membra  car- 
« nium  eius  cohaerentia  sibi ».  Hinc  sub  squamarum  specie 
30  de  eius  satellitibus  perhibetur:  « Una  uni  coniungitur,  et  ne 
«spiraculum  quidem  incedit  per  eas)>.  Sequaces  quippe  il- 

4.  Matth.  V,  9.  vocat  vas  diaboli. 

27.  vasis.  Gregorius,  MoraJ.  29.  Iob,  XLI,  14. 

lius,  quo  nulla  inter  se  discordiae  adversitate  divisi  sunt,  eo 
in  bonorum  gravius  nece  glomerantur.  Qui  ergo  iniquos 
pace  sociat  iniquitati  vires  administrat,  quia  bonos  deterius 
deprimunt,  quos  et  unanimiter  persequuntur.  Unde  prae-  , 

dicator  egregius  gravi  pharisaeorum  Sadducaeorumque  per-  5 ! 

secutione  deprehensus  inter  semetipsos  dividere  studuit,  quos 
contra  se  graviter  unitos  vidit,  cum  clamavit  dicens : « Viri 
« fratres,  ego  pharisaeus  sum,  filius  pharisaeorum,  de  spe 
« et  resurrectione  mortuorum  ego  iudicor».  Dumque  Sad- 
ducaei  spem  resurrectionemque  mortuorum  esse  denegarent,  10  j 
quam  pharisaei  iuxta  sacri  eloqui  praecepta  crederent,  facta  j 

in  persecutorum  unanimitate  dissensio  est,  et  divisa  turba  < 

illaesus  Paulus  exivit,  quae  hunc  unita  prius  immaniter  I 

pressit.  Admonendi  itaque  sunt,  qui  faciendae  pacis  studiis  , 

occupantur,  ut  pravorum  mentibus  prius  amorem  debeant  15 
internae  pacis  infundere,  quatenus  eis  postmodum  valeat 
exterior  pax  prodesse:  ut,  dum  eorum  cor  in  illius  cogni-  1 

tione  suspenditur,  nequaquam  ad  nequitiam  ex  huius  per- 
ceptione rapiatur:  dumque  supernam  provident,  terrenam 
nullo  modo  ad  usum  suae  deteriorationis  inclinent.  Cum  20 
vero  perversi'  quique  tales  sunt,  ut  nocere  bonis  nequeant, 
etiamsi  concuspicant,  inter  hos  nimirum  debet  terrena  pax 
construi,  et  priusquam  ab  eis  valeat  superna  cognosci:  ut  ; 

hi  scilicet,  quos  contra  dilectionem  Dei  malitia  suae  impie-  1 

tatis  exasperat,  saltem  ex  proximi  amore  mansuescant,  et  25 
quasi  e vicino  ad  melius  transeat,  ut  ad  illam,  quae  a se 
longe  est,  pacem  Conditoris  ascendant.  i 

Cap.  XXIV.  Quomodo  admonendi  rudes  in  doctrina 
sacra,  et  docti  sed  non  humiles.  Aliter  admonendi  sunt, 
qui  sacrae  Legis  verba  non  recte  intelligunt,  atque  aliter,  30 
qui  recte  quidem  intelligunt,  sed  haec  humiliter  non  lo- 

9.  Act.  XXIII,  6. 

quuntur.  Admonendi  enim  sunt,  qui  sacrae  Legis  verba 
non  recte  intelligunt,  ut  perpendant,  quia  saluberrimum 
vini  potum  in  veneni  sibi  poculum  vertunt,  ac  per  me- 
dicinale ferrum  vulnere  mortali  se  feriunt,  dum  per  hoc 
5 in  se  sana  perimunt,  per  quod  salubriter  abscindere  sau- 
ciata debuerunt.  Admonendi  sunt,  ut  perpendant,  quod 
Scriptura  sacra  in  nocte  vitae  praesentis  quasi  quaedam  no- 
bis lucerna  sit  posita,  cuius  nimirum  verba,  dum  non  recte 
intelligunt,  de  lumine  tenebrescunt.  Quos  videlicet  ad  in- 
io tellectum  pravum  intentio  perversa  non  raperet,  nisi  prius 
superbia  inflaret.  Dum  enim  se  prae  ceteris  sapientes  ar- 
bitrantur, sequi  alios  ad  melius  intellecta  despiciunt:  atque 
ut  apud  imperitum  vulgus  scientiae  sibi  nomen  extorqueant, 
student  summopere  et  ab  aliis  recte  intellecta  destruere,  et 
15  sua  perversa  roborare.  Unde  bene  per  Prophetam  dicitur: 
« Secuerunt  praegnantes  Galaad  ad  dilatandum  terminum 
« suum».  Galaad  namque  acervus  testimonii  interpretatur. 
Et  quia  cuncta  simul  congregatio  Ecclesiae  per  confessio- 
nem servit  testimonio  veritatis,  non  incongrue  per  Galaad 
20  Ecclesia  exprimitur,  quae  ore  cunctorum  fidelium  de  Deo, 
quaeque  vera  sunt,  testatur.  Praegnantes  autem  vocantur 
animae,  quae  intellectum  verbi  ex  divino  amore  concipiunt, 
si  ad  perfectum  tempus  veniant,  conceptam  intelligentiam 
operis  ostensione  pariturae.  Terminum  vero  suum  dila- 
25  tare,  est  opinionis  suae  nomen  extendere.  Secuerunt  ergo 
praegnantes  Galaad  ad  dilatandum  terminum  suum ; quia 
nimirum  haeretici  mentes  fidelium,  quae  iam  aliquid  de  ve- 
ritatis intellectu  conceperant,  perversa  praedicatione  peri- 
munt, et  scientiae  sibi  nomen  extendunt.  Parvulorum  corda 
30  iam  de  verbi  conceptione  gravida  erroris  gladio  scindunt,  et 
quasi  doctrinae  sibi  opinionem  faciunt.  Hos  ergo  cum  co- 
namur instruere  ne  perversa  sentiant,  admoneamus  prius 

necesse  est  ne  inanem  gloriam  quaerant.  Si  enim  radix 
elationis  abscinditur,  consequenter  rami  pravae  assertionis 
arefiunt.  Admonendi  sunt  etiam,  ne  errores  discordiasque 
generando  legem  Dei,  quae  idcirco  data  est,  ut  sacrificia 
satanae  prohibeat,  eandem  ipsam  in  satanae  sacrificium  ver-  5 
tant.  Unde  per  Prophetam  Dominus  queritur  dicens:  « Dedi 
« eis  frumentum,  vinum,  et  oleum,  et  argentum  multiplicavi 
« eis  et  aurum,  quae  fecerunt  Baal  ».  Frumentum  quippe  a 
Domino  accipimus,  quando  in  dictis  obscurioribus  subducto 
tegmine  literae  per  medullam  spiritus  Legis  interna  sentimus.  10 
Vinum  suum  Dominus  nobis  praestat,  cum  Scripturae  suae 
alta  praedicatione  nos  inebriat.  Oleum  quoque  suum  nobis 
tribuit,  cum  praeceptis  apertioribus  vitam  nostram  blanda 
lenitate  disponit.  Argentum  multiplicat,  cum  nobis  luce  ve- 
ritatis plena  eloquia  subministrat.  Auro  quoque  nos  ditat,  15 
quando  cor  nostrum  intellectu  summi  fulgoris  irradiat. 
Quae  cuncta  haeretici  Baal  offerunt,  quia  apud  auditorum 
suorum  corda  corrupte  omnia  intelligendo  pervertunt.  Et 
de  frumento  Dei,  vino  atque  oleo,  argento  pariter  et  auro, 
satanae  sacrificium  immolant,  quia  ad  errorem  discordiae  20 
verba  pacis  inclinant.  Unde  admonendi  sunt,  ut  perpendant, 
quia  dum  perversa  mente  de  praeceptis  pacis  discordiam  fa- 
ciunt, iusto  Dei  examine  ipsi  de  verbis  vitae  moriuntur. 

At  contra  admonendi  sunt,  qui  recte  quidem  verba  Le- 
gis intelligunt,  sed  haec  humiliter  non  loquuntur;  ut  in  divi-  25 
nis  sermonibus,  prius  quam  aliis  eos  proferant,  semetipsos 
requirant,  ne  insequentes  aliorum  facta  se  deserant,  et  cum 
recte  cuncta  de  sacra  Scriptura  sentiunt,  hoc  solum,  quod 
per  illam  contra  datos  dicitur,  non  attendant.  Improbus 
quippe  et  imperitus  est  medicus,  qui  alienum  mederi  appetit,  30 
et  ipse  vulnus,  quod  patitur,  nescit.  Qui  igitur  verba  Dei 
humiliter  non  loquuntur,  profecto  admonendi  sunt,  ut  cum 

8.  Os.  II,  8. 

medicamina  aegris  apponunt,  prius  virus  suae  pestis  inspi- 
ciant,  ne  alios  medendo  ipsi  moriantur.  Admoneri  debent, 
ut  considerent,  ne  a virtute  dicti  dicendi  qualitate  discordent, 
ne  loquendo  aliud,  et  ostendendo  aliud  praedicent.  Audiant 
5 itaque,  quod  scriptum  est:  «Si  quis  loquitur,  quasi  sermo- 
« nes  Dei ».  Qui  ergo  verba,  quae  proferunt  ex  propriis 
non  habent,  cur  quasi  de  propriis  tument?  Audiant,  quod 
scriptum  est : « Sicut  ex  Deo  coram  Deo  in  Christo  loqui- 
« mur».  Ex  Deo  enim  coram  Deo  loquitur,  qui  praedica- 
10  tionis  verbum  et,  quia  a Deo  accepit  intelligit,  et  placere 
per  illud  Deo  non  hominibus  quaerit.  Audiant,  quod  scrip- 
tum est:  « Abominatio  Domini  est  omnis  arrogans  ».  Quia 
videlicet,  dum  in  verbo  Dei  gloriam  propriam  quaerit,  ius 
dantis  invadit,  eumque  laudi  suae  postponere  nequaquam 
15  metuit,  a quo  hoc  ipsum,  quod  laudatur,  accepit.  Audiant, 
quod  praedicatori  per  Salomonem  dicitur : « Bibe  aquam  de 
« cisterna  tua,  et  fluenta  putei  tui.  Deriventur  fontes  tui  fo- 
« ras,  et  in  plateis  aquas  divide.  Habeto  eas  solus,  nec  sint 
« alieni  participes  tui  ».  Aquam  quippe  praedicator  de  ci- 
20  sterna  sua  bibit,  cum  ad  cor  suum  rediens  prius  audit  ipse, 
quod  dicit.  Bibit  sui  fluenta  putei,  si  sui  irrigatione  verbi 
infunditur.  Ubi  bene  subiungitur:  « Deriventur  fontes  tui 
« foras,  et  in  plateis  aquas  divide  ».  Rectum  quippe  est,  ut 
ipse  prius  bibat,  et  tunc  praedicando  aliis  influat.  Fontes 
25  namque  foras  derivare,  est  exterius  aliis  vim  praedicationis 
infundere.  In  plateis  autem  aquas  dividere,  est  in  magna 
auditorum  amplitudine  iuxta  uniuscuiusque  qualitatem  di- 
vina eloquia  dispensare.  Et  quia  plerumque  inanis  gloriae 
appetitus  subrepit,  dum  sermo  Dei  ad  multorum  notitiam 
30  currit,  postquam  dictum  est:  «In  plateis  aquas  divide», 
recte  subiungitur : « Habeto  eas  solus,  nec  sint  alieni  par- 
« ticipes  tui».  Alienos  quippe  malignos  spiritus  vocat,  de 

6.  I Pet.  IV,  II.  12.  Prov.  XVI,  5. 

9.  II  Cor.  II,  17.  19.  Prov.  V,  15  sq. 

quibus  per  Prophetam  tentati  hominis  voce  dicitur : « Alieni 
« insurrexerunt  in  me,  et  fortes  quaesierunt  animam  meam  » . 

Ait  ergo:  Aquas  et  in  plateis  divide,  et  tamen  solus  habe. 

Ac  si  apertius  dicat : Si  necesse  est,  ut  praedicationi  exterius 
servias,  quatenus  per  elationem  te  immundis  spiritibus  non  > 
coniungas,  ne  in  divini  verbi  ministerio  hostes  tuos  ad  te 
participes  admittas.  Aquas  ergo  et  in  plateis  dividimus,  et 
tamen  soli  possidemus,  quando  et  exterius  late  praedicatio- 
nem fundimus,  et  tamen  per  eam  humanas  laudes  assequi 
minime  ambimus.  io 

Cap.  XXV.  Quomodo  admonendi,  qui  officium  prae- 
dicationis NIMIA  HUMILITATE  DETRECTANT,  ET  QUI  PRAECI- 
piti  festinatione  occupant.  Aliter  admonendi  sunt  qui 
cum  praedicare  digne  valeant,  prae  nimia  humilitate  formi- 
dant, atque  aliter  admonendi  sunt,  quos  a predicatione  im-  15 
perfectio  vel  aetas  prohibet  et  tamen  praecipitatio  impellit. 
Admonendi  namque  sunt,  qui  cum  praedicare  utiliter  pos- 
sunt, immoderata  tamen  humilitate  refugiunt,  ut  ex  minori 
consideratione  colligant,  quantum  in  maioribus  rebus  delin- 
quant. Si  enim  indigentibus  proximis  ipsi,  quas  haberent,  20 
pecunias  absconderent,  adiutores  procul  dubio  calamitatis 
exstitissent.  Quo  ergo  reatu  constringantur,  aspiciant,  qui 
dum  peccantibus  fratribus  verbum  praedicationis  subtrahunt, 
morientibus  mentibus  vitae  remedia  abscondunt.  Unde  et 
bene  quidam  sapiens  dicit:  « Sapientia  abscondita  et  thesau-  25 
« rus  invisus,  quae  utilitas  in  utrisque?  ».  Si  populos  fames 
attereret,  et  occulta  frumenta  ipsi  servarent,  auctores  procul 
dubio  mortis  exsisterent.  Qua  itaque  plectendi  sunt  poena, 
considerent,  qui  cum  fame  verbi  animae  pereant,  ipsi  pa- 
nem perceptae  gratiae  non  ministrant.  Unde  et  bene  per  30 
Salomonem  dicitur:  «Qui  abscondit  frumenta,  maledice- 

2.  PsaL  LIII,  5.  26.  Eccli.  XX,  32. 

« tur  in  populis  ».  Frumenta  quippe  abscondere,  est  praedi- 
cationis sanctae  apud  se  verba  retinere.  In  populis  autem 
talis  quisque  maledicitur;  quia  in  solius  culpa  silentii  pro 
multorum,  quos  corrigere  potuit,  poena  damnatur.  Si  me- 
5 dicinalis  artis  minime  ignari  secandum  vulnus  cernerent, 
et  tamen  secare  recusarent,  profecto  peccatum  fraternae 
mortis  ex  solo  torpore  committerent.  Quanta  ergo  culpa 
involvantur  aspiciant,  qui  dum  cognoscunt  vulnera  men- 
tium, curare  ea  negligunt  sectione  verborum.  Unde  et  bene 
10  per  Prophetam  dicitur : « Maledictus,  qui  prohibet  gladium 
« suum  a sanguine  ».  Gladium  quippe  a sanguine  prohibere, 
est  praedicationis  verbum  a carnalis  vitae  interfectione  re- 
tinere. De  quo  rursum  gladio  dicitur:  « Et  gladius  meus 
« manducabit  carnes  » . 

15  Hi  itaque,  cum  apud  se  sermonem  praedicationis  oc- 
cultant, divinas  contra  se  sententias  terribiliter  audiant,  qua- 
tenus ab  eorum  cordibus  timorem  timor  expellat.  Audiant, 
quod  talentum,  qui  erogare  noluit,  cum  sententia  damna- 
tionis amisit.  Audiant,  quod  Paulus  eo  se  a proximorum 
20  sanguine  mundum  credidit,  quo  feriendis  eorum  vitiis  non 
pepercit  dicens:  « Contestor  vos  hodierna  die,  quia  mundus 
« sum  a sanguine  omnium : non  enim  subterfugi,  quo  minus 
«annuntiarem  omne  consilium  Dei  vobis  ».  Audiant,  quod 
voce  angelica  Ioannes  admonetur,  cum  dicitur : « Qui  audit, 
2$  « dicat : Veni  ».  Ut  nimirum  cui  se  vox  interna  insinuat,  illuc 
etiam  clamando  alios,  quo  ipse  rapitur,  trahat;  ne  clausas 
fores  etiam  vocatus  inveniat,  si  vocanti  vacuus  appropinquat. 
Audiant,  quod  Isaias,  quia  a verbi  ministerio  tacuit,  illu- 
stratus superno  lumine,  magna  voce  poenitentiae  se  ipse 
30  reprehendit,  dicens : «Vae  mihi,  quia  tacui».  Audiant,  quod 

I.  Prov.  XI,  26.  23.  Ad.  XX,  26. 

II.  Ier.  XLVIII,  10.  25.  Apoc.  XXII,  17. 

14.  Deut.  XXXII,  42.  30.  Isai.  VI,  3. 

19.  Cfr.  Matth.  XXV,  14  sq. 

per  Salomonem  in  illum  praedicationis  scientia  multiplicari 
promittitur,  qui  in  hoc,  quod  iam  obtinuit,  torporis  vitio 
non  tenetur.  Ait  namque : « Anima,  quae  benedicit,  impin- 
«guabitur,  et  qui  inebriat,  ipse  quoque  inebriabitur  ».  Qui 
enim  exterius  praedicando  benedicit,  interioris  augmenti  pin-  5 
guedinem  recipit,  et  dum  vino  eloquii  auditorum  mentem 
inebriare  non  desinit,  potu  multiplicati  muneris  inebriatus 
excrescit.  Audiant,  quod  David  hoc  Deo  in  munere  obtulit, 
quod  praedicationis  gratiam,  quam  acceperat,  non  abscondit 
dicens : « Ecce  labia  mea  non  prohibebo,  Domine,  tu  cogno-  10 
« visti ; iustitiam  tuam  non  abscondi  in  corde  meo : veri- 
« tatem  tuam  et  salutare  tuum  dixi » . Audiant,  quod  sponsi 
colloquio  ad  sponsam  dicitur:  «Quae  habitas  in  hortis,  amici 
« auscultant:  fac  me  audire  vocem  tuam  ».  Ecclesia  quippe 
in  hortis  habitat,  quae  ad  viriditatem  intimam  exculta  plan-  15 
taria  virtutum  servat.  Cuius  vocem  amicos  auscultare,  est 
electos  quosque  verbum  praedicationis  illius  desiderare; 
quam  videlicet  vocem  sponsus  audire  desiderat,  quia  ad 
praedicationem  eius  per  electorum  suorum  animas  anhelat. 
Audiant,  quod  Moyses,  cum  irascentem  Deum  populo  cer-  20 
neret,  et  assumi  ad  ulciscendum  gladio  iuberet;  illos  a parte 
Dei  denunciavit  exsistere,  qui  delinquentium  scelera  incun- 
ctanter ferirent  dicens : « Si  quis  Domini  est,  iungatur  mihi : 
«ponat  vir  gladium  super  femur  suum:  ite  et  redite  de 
« porta  usque  ad  portam  per  medium  castrorum,  et  occidat  25 
« unusquisque  fratrem,  et  amicum,  et  proximum  suum  ». 
Gladium  quippe  super  femur  ponere,  est  praedicationis  stu- 
dium voluptatibus  carnis  anteferre : ut  cum  sancta  quis 
studet  dicere,  curet  necesse  est,  illicitas  suggestiones  edo- 
mare. De  porta  vero  usque  ad  portam  ire,  est  a vitio  usque  30 
ad  vitium,  per  quod  ad  mentem  mors  ingreditur,  increpando 
discurrere.  Per  medium  vero  castrorum  transire,  est  tanta 

aequalitate  intra  Ecclesiam  vivere,  ut  qui  delinquentium 
culpas  redarguit,  in  nullius  se  debeat  favorem  declinare. 
Unde  et  recte  subiungitur:  «Occidat  vir  fratrem,  et  amicum, 
« et  proximum  suum  ».  Fratrem  scilicet  et  amicum  et  proxi- 
5 mum  interficit,  qui  cum  punienda  invenit,  ab  increpationis 
gladio  nec  eis,  quos  per  cognationem  diligit,  parcit.  Si 
ergo  ille  Dei  dicitur,  qui  ad  ferienda  vitia  zelo  divini  amoris 
excitatur;  profecto  esse  se  Dei  denegat,  qui  inquantum  suf- 
ficit, increpare  vitam  carnalium  recusat, 
io  At  contra  admonendi  sunt,  quos  a praedicationis  officio 
vel  imperfectio,  vel  aetas  prohibet,  et  tamen  praecipitatio 
impellit,  ne  dum  tanti  sibi  onus  officii  praecipitatione  arro- 
gant, viam  sibi  subsequentis  meliorationis  abscidant,  et  cum 
arripiunt  intempestive,  quod  non  valent,  perdant  etiam,  quod 
15  implere  quandoque  tempestive  potuissent:  atque  scientiam, 
quia  incongrue  conantur  ostendere,  iuste  ostendantur  ami- 
sisse. Admonendi  sunt,  ut  considerent,  quod  pulli  avium, 
si  ante  pennarum  perfectionem  volare  appetant,  unde  ire  in 
alta  cupiunt,  inde  in  ima  merguntur.  Admonendi  sunt,  ut 
20  considerent,  quod  structuris  recentibus  necdum  solidatis,  si 
tignorum  pondus 'superponitur,  non  habitaculum,  sed  ruina 
fabricatur.  Admonendi  sunt,  ut  considerent,  quod  conceptas 
soboles  feminae,  si  priusquam  plene  formentur,  proferunt, 
nequaquam  domos,  sed  tumulos  replent.  Hinc  est  enim, 
25  quod  ipsa  Veritas,  quae  repente,  quos  vellet,  roborare  po- 
tuisset, ut  exemplum  sequentibus  daret,  ne  imperfecti  prae- 
dicare praesumerent,  postquam  plene  discipulos  de  virtute 
praedicationis  instruxit,  illico  adiunxit:  « Vos  autem  sedete 
« in  civitate  quoadusque  induamini  virtute  ex  alto  ».  In 
30  civitate  quippe  considemus,  si  intra  mentium  nostrarum  nos 
claustra  constringimus,  ne  loquendo  exterius  evagemur;  ut, 
cum  virtute  divina  perfecte  induimur,  tunc  quasi  a nobis- 

metipsis  foras  etiam  alios  instruentes  exeamus.  Hinc  per 
quemdam  sapientem  dicitur:  «Adolescens  loquere  in  causa 
« tua  vix,  et  si  bis  interrogatus  fueris,  habeat  initium  re- 
« sponsio  tua  » . Hinc  est,  quod  idem  Redemptor  noster, 
cum  in  coelis  sit  conditor,  et  ostensione  suae  potentiae  5 
semper  doctor  angelorum,  ante  tricennale  tempus  in  terra 
magister  noluit  fieri  hominum;  ut  videlicet  praecipitatis  vim 
saluberrimi  timoris  infunderet,  cum  ipse  etiam,  qui  labi  non 
posset,  perfectae  vitae  gratiam  non  nisi  perfecta  aetate  prae- 
dicaret. Scriptum  quippe  est : « Cum  factus  esset  annorum  10 
«duodecim,  remansit  puer  Iesus  in  Ierusalem  ».  De  quo 
a parentibus  requisito,  paulo  post  subditur : « Invenerunt 
« illum  in  templo  sedentem  in  medio  doctorum  audientem 
« illos  et  interrogantem  » . Vigilanti  itaque  consideratione 
pensandum  est,  quod,  cum  Iesus  annorum  duodecim  dicitur  15 
in  medio  doctorum  sedens,  non  docens,  sed  interrogans 
invenitur.  Quo  exemplo  scilicet  ostenditur,  ne  infirmus 
docere  quis  audeat,  si  ille  puer  doceri  interrogando  voluit, 
qui  per  divinitatis  potentiam  verbum  scientiae  ipsis  suis 
doctoribus  ministravit.  Cum  vero  per  Paulum  discipulo  20 
dicitur : « Praecipe  haec  et  doce : nemo  adolescendam  tuam 
« contemnat » ; sciendum  nobis  est,  quia  in  sacro  eloquio 
aliquando  adolescentia  iuventus  vocatur.  Quod  citius  osten- 
ditur, si  Salomonis  ad  medium  verba  proferantur,  qui  ait : 
«Laetare  iuvenis  in  adolescentia  tua».  Si  enim  utraque  25 
unum  esse  non  decerneret,  quem  monebat  in  adolescentia, 
iuvenem  non  vocaret. 

Cap.  XXVI.  Quomodo  admonendi,  quibus  omnia  ex 
sententia  succedunt,  et  quibus  nulla.  Aliter  admonendi 
sunt,  qui  in  hoc,  quod  temporaliter  appetunt,  prosperantur:  30 
atque  aliter,  qui  ea  quidem,  quae  mundi  sunt,  concupiscunt, 

4.  Eccli.  XXXII,  10.  22.  I Tim.  IV,  12. 

sed  tamen  adversitatis  labore  fatigantur.  Admonendi  nam- 
que sunt,  qui  in  hoc,  quod  temporaliter  appetunt,  prospe- 
rantur, ne  cum  cuncta  ad  votum  suppetunt,  dantem  quae- 
rere negligant : sed  in  his,  quae  dantur,  animum  figant,  ne 
5 peregrinationem  pro  patria  diligant,  ne  subsidia  itineris  in 
obstaculo  perventionis  vertant,  ne  nocturno  lunae  lumine 
delectati  claritatem  solis  videre  refugiant.  Admonendi  itaque 
sunt,  ut  quaeque  in  hoc  mundo  consequuntur,  calamitatis 
solatia,  non  autem  praemia  retributionis  credant : sed  contra 
10  favores  mundi  mentem  erigant,  ne  in  eis  ex  tota  cordis 
delectatione  succumbant.  Quisquis  enim  prosperitatem,  qua 
utitur,  apud  iudicium  cordis  melioris  vitae  amore  non  re- 
primit, favorem  vitae  transeuntis  in  mortis  perpetuae  occa- 
sionem vertit.  Hinc  est  enim,  quod  sub  Idumaeorum  specie, 
15  qui  vincendos  se  prosperitati  suae  reliquerunt,  in  huius 
mundi  successibus  laetantes  increpantur,  cum  dicitur:  « De- 
« derunt  terram  meam  sibi  in  hereditatem  cum  gaudio,  et 
« toto  corde,  et  ex  animo  ».  Quibus  verbis  perpenditur, 
quod  non  solum,  quia  gaudeant,  sed  quod  toto  corde  et  ex 
20  animo  gaudeant,  districta  reprehensione  feriantur.  Hinc 
Salomon  ait:  « Aversio  parvulorum  interficiet  eos,  et  pro- 
« speritas  stultorum  perdet  illos  ».  Hinc  Paulus  admonet 
dicens : « Qui  emunt,  tamquam  non  possidentes,  et  qui 
^utuntur  hoc  mundo,  tamquam  non  utantur».  Ut  vide- 
2$  licet  sic  nobis,  quae  suppetunt,  exterius  serviant,  quatenus 
a supernae  delectationis  studio  animum  non  inflectant;  ne 
luctum  nobis  internae  peregrinationis  temperent  ea,  quae  in 
exilio  positis  subsidium  praebent,  et  quasi  felices  in  tran- 
sitoriis non  gaudeamus,  qui  ab  aeternis  nos  interim  miseros 
30  cernimus.  Hinc  namque  est,  quod  electorum  voce  dicit 
Ecclesia:  « Laeva  eius  sub  capite  meo,  et  dextera  illius  am- 
et plexabitur  me  ».  Sinistram  Dei,  prosperitatem  videlicet 

18.  Ezech.  XXXVI,  5.  24.  I Cor.  VII,  30. 

vitae  praesentis,  quasi  sub  capite  posuit,  quam  intentione 
summi  amoris  premit.  Dextera  vero  Dei  eam  amplectitur, 
quia  sub  aeterna  eius  beatitudine  tota  devotione  continetur. 
Hinc  rursum  per  Salomonem  dicitur : « Longitudo  dierum 
« in  dextera  eius,  in  sinistra  vero  illius  divitiae  et  gloria  ».  5 
Divitiae  itaque  et  gloria,  qualiter  sint  habenda,  docuit,  quae 
posita  in  sinistra  memoravit.  Hinc  Psalmista  ait : « Salvum 
« me  fac  dextera  tua  ».  Neque  enim  ait  manu,  sed  dextera, 
ut  videlicet,  cum  dexteram  diceret,  quia  aeternam  salutem 
quaereret,  indicaret.  Hinc  rursum  scriptum  est:  «Dextera  10 
« manus  tua,  Domine,  confregit  inimicos  ».  Hostes  enim 
Dei,  etsi  in  sinistra  eius  proficiunt,  dextera  franguntur:  quia 
plerumque  pravos  vita  praesens  elevat,  sed  adventus  aeternae 
beatitudinis  damnat. 

Admonendi  sunt,  qui  in  hoc  mundo  prosperantur,  ut  so-  is 
lerter  considerent,  quia  praesentis  vitae  prosperitas  aliquando 
idcirco  datur,  ut  ad  meliorem  vitam  provocet,  aliquando 
vero,  ut  in  aeternum  plenius  damnet.  Hinc  est  enim,  quod 
plebi  Israeliticae  Chanaan  terra  promittitur,  ut  quandoque 
ad  aeterna  speranda  provocetur.  Neque  enim  rudis  ille  20 
populus  promissionibus  Dei  in  longinquum  crederet,  si  a 
Promissore  suo  non  etiam  e vicino  aliquid  percepisset.  Ut 
ergo  ad  aeternorum  fidem  certius  roboretur,  nequaquam 
solummodo  spe  ad  res,  sed  rebus  quoque  ad  spem  trahitur. 
Quod  liquido  Psalmista  testatur  dicens : « Dedit  eis  regiones  2 s 
« gentium,  et  labores  populorum  possederunt:  ut  custodiant 
« justificationes  eius,  et  legem  eius  requirant».  Sed  cum 
largientem  Deum  humana  mens  boni  operis  responsione  non 
sequitur,  unde  nutrita  pie  creditur,  inde  iustius  damnatur. 
Hinc  enim  per  Psalmistam  rursum  dicitur:  «Deiecisti  eos,  30 
« dum  allevarentur  ».  Quia  videlicet  reprobi,  cum  recta 

5.  Prov.  III,  16.  27.  Psal  CIV,  44. 

opera  divinis  muneribus  non  rependunt,  cum  totos  se  hic 
deserunt,  et  affluentibus  prosperitatibus  dimittunt,  unde  exte- 
rius proficiunt,  inde  ab  intimis  cadunt.  Hinc  est,  quod  in 
inferno  cruciato  diviti  dicitur:  « Recepisti  bona  in  vita  tua  ». 

5 Idcirco  enim  bona  hic  recepit  et  malus,  ut  illic  plenius  mala 
reciperet,  quia  hic  fuerat  nec  per  bona  conversus. 

At  contra  admonendi  sunt,  qui  ea  quidem,  quae  mundi 
sunt,  concupiscunt,  sed  tamen  adversitatis  labore  fatigantur, 
ut  sollicita  consideratione  perpendant,  Creator  dispositorque 
10  cunctorum  quanta  super  eos  gratia  vigilat,  quos  in  sua  de- 
sideria non  relaxat.  Aegro  quippe,  quem  medicus  desperat 
concedit,  ut  cuncta  quae  concupiscit  accipiat.  Nam  qui 
sanari  posse  creditur,  a multis  quae  appetit  prohibetur,  et 
pueris  nummos  subtrahimus,  quibus  tota  simul  patrimonia 
15  heredibus  reservamus.  Hinc  ergo  de  spe  aeternae  heredi- 
tatis gaudium  sumant,  quos  adversitas  vitae  temporalis  hu- 
miliat; quia  nisi  salvandos  in  perpetuum  cerneret,  erudiendos 
sub  disciplinae  regimine  divina  dispensatio  non  frenaret. 
Admonendi  itaque  sunt,  qui  in  his,  quae  temporaliter  con- 
20  cupiscunt,  adversitatis  labore  fatigantur,  ut  sollicite  consi- 
derent, quod  plerumque  etiam  iustos,  cum  temporalis  po- 
tentia sustollit,  velut  in  laqueo  culpa  comprehendit.  Nam, 
sicut  in  priori  huius  voluminis  parte  iam  diximus,  David 
Deo  amabilis  rectior  fuit  in  servitio,  quam  cum  pervenit 
25  ad  regnum.  Servus  namque  amore  iustitiae  deprehensum 
adversarium  ferire  timuit:  rex  autem  persuasione  luxuriae 
devotum  militem  etiam  sub  studio  fraudis  extinxit.  Quis 
ergo  opes,  quis  potestatem,  quis  gloriam  quaerat  innoxie,  si 
et  illi  extiterunt  noxia,  qui  haec  habuit  non  quaesita  ? Quis 
30  inter  haec  sine  magni  discriminis  labore  salvabitur,  si  ille 
in  his  culpa  interveniente  turbatus  est,  qui  ad  haec  fuerat 
Deo  eligente  praeparatus?  Admonendi  sunt,  ut  considerent, 

4.  Luc.  XVI,  25.  25.  Cfr.  I Reg.  XXIV,  18. 

quia  Salomon,  qui  post  tantam  sapientiam  usque  ad  idolo- 
latriam cecidisse  describitur,  nihil  in  hoc  mundo,  priusquam 
caderet,  adversitatis  habuisse  memoratur,  sed  concessa  sa- 
pientia funditus  cor  deseruit,  quod  nulla  vel  minima  tribu- 
lationis disciplina  custodivit.  5 

Cap.  XXVII.  Quomodo  admonendi  coniugati,  et 
caelibes.  Aliter  admonendi  sunt  coniugiis  obligati,  atque 
aliter  a coniugii  nexibus  liberi.  Admonendi  namque  sunt 
coniugiis  obligati,  ut  cum  vicissim,  quae  sunt  alterius,  co- 
gitant, sic  eorum  quisque  placere  studeat  coniugi,  ut  non  10 
displiceat  Conditori : sic  ea,  quae  huius  mundi  sunt,  agant, 
ut  tamen  appetere,  quae  Dei  sunt,  non  omittant:  sic  de 
bonis  praesentibus  gaudeant,  ut  tamen  sollicita  intentione 
mala  aeterna  pertimescant;  sic  de  malis  temporalibus  lu- 
geant, ut  tamen  consolatione  integra  spem  in  bonis  peren-  15 
nibus  figant:  quatenus,  dum  in  transitu  cognoscunt  esse, 
quod  agunt,  in  mansione,  quod  appetunt,  nec  mala  mundi 
cor  frangant,  cum  spes  bonorum  coelestium  roborat;  nec 
bona  praesentis  vitae  decipiant,  cum  suspecta  subsequentis 
iudicii  mala  contristant.  Itaque  animus  Christianorum  co-  20 
niugum  et  infirmus  et  fidelis,  qui  et  plene  cuncta  tempo- 
ralia despicere  non  valet,  et  tamen  aeternis  se  coniungere 
per  desiderium  valet;  quamvis  in  delectatione  carnis  interim 
iaceat,  supernae  spei  refectione  convalescat.  Et  si  habet 
quae  mundi  sunt  in  usu  itineris,  speret  quae  Dei  sunt  in  25 
fructu  perventionis:  nec  totum  se  ad  hoc  quod  agit  con- 
ferat, ne  ab  eo  quod  robuste  sperare  debuit  funditus  cadat. 
Quod  bene  ac  breviter  Paulus  exprimit  dicens:  « Qui  habent 
« uxores,  tamquam  non  habentes  sint,  et  qui  flent,  tamquam 
« non  flentes,  et  qui  gaudent,  tamquam  non  gaudentes».  30 
Uxorem  quippe  quasi  non  habendo  habet,  qui  sic  per  illam 

5.  Cfr.  III  Re*.  XI,  4.  30.  I Cor.  VII,  29. 

carnali  consolatione  utitur, ut  tamen  numquam  ad  prava  opera 
a melioris  intentionis  rectitudine  eius  amore  flectatur.  Uxo- 
rem quasi  non  habendo  habet,  qui  transitoria  esse  cuncta 
conspiciens,  curam  carnis  ex  necessitate  tolerat,  sed  aeterna 
5 gaudia  spiritus  ex  desiderio  expectat.  Non  flendo  autem 
flere,  est  sic  exteriora  adversa  plangere,  ut  tamen  noverit 
aeternae  spei  consolatione  gaudere.  Et  rursum,  non  gau- 
dendo gaudere,  est  sic  de  infimis  animum  attollere,  ut  tamen 
numquam  desinat  summa  formidare.  Ubi  apte  quoque  paulo 
10  post  subdit:  «Praeterit  enim  figura  huius  mundi».  Aesi 
aperte  diceret:  Nolite  constanter  mundum  diligere,  quando 
et  ipse  non  potest,  quem  diligitis,  stare.  Incassum  cor  quasi 
manentes  figitis,  dum  fugit  ipse,  quem  amatis. 

Admonendi  sunt  coniuges,  ut  ea,  in  quibus  sibi  aliquando 
15  displicent,  et  patientes  invicem  tolerent,  et  exhortantes  in- 
vicem salvent.  Scriptum  namque  est : « Invicem  onera  ve- 
« stra  portate,  et  sic  adimplebitis  legem  Christi  » . Lex  quippe 
Christi  caritas  est : quia  ex  illo  nobis  et  largiter  sua  bona 
contulit,  et  aequanimiter  mala  nostra  portavit.  Tunc  ergo 
20  legem  Christi  imitando  complemus,  quando  et  nostra  bona 
benigne  conferimus,  et  nostrorum  mala  pie  sustinemus. 
Admonendi  quoque  sunt,  ut  eorum  quisque  non  tam  quae 
ab  altero  tolerat,  quam  quae  ab  ipso  tolerantur,  attendat. 
Si  enim  sua  quae  portantur  considerat,  ea  quae  ab  altero 
25  sustinet  levius  portat. 

Admonendi  sunt  coniuges,  ut  suscipiendae  prolis  se 
meminerint  causa  coniunctos,  et  cum  immoderatae  admix- 
tioni servientes  propagationis  articulum  in  usum  transferunt 
voluptatis,  perpendant,  quod  licet  extra  non  exeant,  in  ipso 
3°  tamen  coniugio  coniugii  iura  transcendunt.  Unde  necesse 
est,  ut  crebris  exorationibus  deleant,  quod  pulchram  copu- 
lae speciem  admixtis  voluptatibus  foedant.  Hinc  est  enim, 

10.  I Cor.  VII,  51.  17.  Gal.  VI,  2. 

quod  peritus  medicinae  coelestis  Apostolus  non  tam  sanos 
instituit,  quam  infirmis  medicamenta  monstravit,  dicens  : 
«De  quibus  scripsistis  mihi:  Bonum  est  homini  mulierem 
« non  tangere : propter  fornicationem  autem  unusquisque 
« suam  habeat  uxorem,  et  unaquaeque  suum  virum  habeat  ». 
Qui  enim  fornicationis  metum  praemisit,  profectp  non  stan- 
tibus praeceptum  contulit;  sed  ne  fortasse  in  terram  rue- 
rent, lectum  cadentibus  ostendit.  Unde  adhuc  infirmantibus 
subdidit:  « Uxori  vir  debitum  reddat,  similiter  et  uxor 
« viro  ».  Quibus  dum  in  magna  honestate  coniugii  aliquid 
de  voluptate  largiretur,  adiunxit : « Hoc  autem  dico  secun- 
« dum  indulgentiam,  non  secundum  imperium  ».  Culpa 
quippe  esse  innuitur,  quod  indulgeri  perhibetur;  sed  quae 
tanto  citius  relaxetur,  quanto  non  per  hanc  illicitum  quid 
agitur,  sed  hoc,  quod  est  licitum,  sub  moderamine  non  te- 
netur. Quod  bene  Loth  in  semetipso  exprimit,  qui  arden- 
tem Sodomam  fugit;  sed  tamen  Segor  inveniens  nequa- 
quam mox  montana  conscendit.  Ardentem  quippe  Sodo- 
mam  fugere,  est  illicita  carnis  incendia  declinare.  Altitudo 
vero  montium  est  munditia  continentium.  Vel  certe  quasi 
in  monte  sunt,  qui  etiam  carnali  copulae  inhaerent,  sed 
tamen  extra  suscipiendae  prolis  admixtionem  debitam  nulla 
carnis  voluptate  solvuntur.  In  monte  quippe  stare  est,  nisi 
fructum  propaginis,  in  carne  non  quaerere.  In  monte  stare, 
est  carni  carnaliter  non  adhaerere.  Sed  quia  multi  sunt, 
qui  scelera  quidem  carnis  deserunt,  nec  tamen  in  coniugio 
positi  usus  solummodo  debiti  iura  conservant,  exiit  quidem 
Lotii  Sodomam,  sed  tamen  mox  ad  montana  non  pervenit, 
quia  iam  damnabilis  vita  relinquitur,  sed  adhuc  celsitudo 
coniugalis  continentiae  subtiliter  non  tenetur.  Est  vero  in 
medio  Segor  civitas,  quae  fugientem  salvet  infirmum : quia 
videlicet,  cum  sibi  per  incontinentiam  miscentur  coniuges, 

5.  I Cor.  VII,  r.  17.  Cfr.  Gtn . XIX,  30. 

et  lapsus  scelerum  fugiunt,  et  tamen  venia  salvantur. 
Quasi  parvam  quippe  in  civitatem  veniunt,  in  qua  ab  igni- 
bus defendantur:  quia  coniugalis  haec  vita  non  quidem  in 
virtutibus  mira  est,  sed  tamen  a suppliciis  secura.  Unde 
5 idem  Loth  ad  angelum  dicit:  « Est  civitas  hic  iuxta,  ad 
«quam  possum  fugere,  parva,  et  salvabor  in  ea.  Num- 
« quid  non  modica  est,  et  vivet  anima  mea  in  ea?  » Iuxta 
ergo  dicitur,  et  tamen  ad  salutem  tuta  perhibetur;  quia 
coniugalis  vita  nec  a mundo  longe  divisa  est,  nec  tamen  a 
10  gaudio  salutis  aliena.  Sed  tunc  in  hac  actione  vitam  suam 
coniuges  quasi  in  parva  civitate  custodiunt,  quando  pro  se 
assiduis  deprecationibus  intercedunt.  Unde  et  recte  per 
angelum  ad  eundem  Loth  dicitur : « Ecce  etiam  in  hoc  su- 
« scepi  preces  tuas,  ut  non  subvertam  urbem,  pro  qua  lo- 
15  « cutus  es  ».  Quia  videlicet,  cum  deprecatio  funditur  Deo, 
nequaquam  talis  coniugii  vita  damnatur.  De  qua  depreca- 
tione Paulus  quoque  admonet  dicens:  « Nolite  fraudare  invi- 
« cem,  nisi  forte  ex  consensu  ad  tempus,  ut  vacetis  orationi  ». 

At  contra  admonendi  sunt,  qui  ligati  coniugiis  non  sunt, 
20  ut  praeceptis  coelestibus  eo  rectius  serviant,  quo  eos  ad 
curas  mundi  nequaquam  iugum  copulae  carnalis  inclinat: 
ut  quos  onus  licitum  coniugii  non  gravat,  nequaquam  pon- 
dus illicitum  terrenae  sollicitudinis  premat;  sed  tanto  eos 
paratiores  dies  ultimus,  quanto  et  expeditiores  inveniat;  ne 
25  quo  meliora  agere  vacantes  possunt,  sed  tamen  negligunt, 
eo  supplicia  deteriora  mereantur.  Audiant,  quod  Aposto- 
lus, cum  quosdam  ad  caelibatus  gratiam  instrueret,  non 
coniugium  sprevit,  sed  curas  mundi  nascentes  ex  coniugio 
repulit  dicens:  «Hoc  ad  utilitatem  vestram  dico,  non  ut 
3°  « laqueum  vobis  iniiciam:  sed  ad  id,  quod  honestum  est, 
« et  quod  facultatem  praebeat  sine  impedimento  Domino 
« observiendi » . Ex  coniugiis  quippe  terrenae  sollicitudi- 

7.  Gen.  XIX,  20.  18.  I Cor.  VII,  5. 

15.  Gen.  XIX,  21.  32.  I Cor.  VII,  35.. 

nes  prodeunt,  et  idcirco  magister  gentium  auditores  suos 
ad  meliora  persuasit,  ne  sollicitudine  terrena  ligarentur. 
Quem  igitur  caelibem  curarum  saecularium  impedimentum 
praepedit,  et  coniugio  se  nequaquam  subdidit,  et  tamen 
coniugii  onera  non  evasit.  Admonendi  sunt  caelibes,  ne  5 
sine  damnationis  iudicio  misceri  se  feminis  vacantibus  pu- 
tent. Cum  enim  Paulus  fornicationis  vitium  tot  crimini- 
bus exsecrandis  inseruit,  cuius  sit  reatus  indicavit  dicens  : 

« Neque  fornicatores,  neque  idolis  servientes,  neque  adul- 
et teri,  neque  molles,  neque  masculorum  concubitores,  ne-  10 
« que  fures,  neque  avari,  neque  ebriosi,  neque  maledici, 

« neque  rapaces  regnum  Dei  possidebunt  ».  Et  rursum : 
«Fornicatores  autem  et  adulteros  iudicabit  Deus».  Ad- 
monendi itaque  sunt,  ut  si  tentationum  procellas  cum  diffi- 
cultate salutis  tolerant,  coniugii  portum  petant.  Scriptum  15 
namque  est:  « Melius  est  nubere,  quam  uri  ».  Sine  culpa 
scilicet  ad  coniugium  veniunt,  si  tamen  necdum  meliora 
voverunt.  Nam  quisquis  bonum  maius  subire  proposuit, 
bonum  minus,  quod  licuit,  illicitum  fecit.  Scriptum  quippe 
est:  « Nemo  mittens  manum  suam  ad  aratrum,  et  respi-  20 
« ciens  retro,  aptus  est  regno  coelorum  ».  Qui  igitur  for- 
tiori studio  intenderat,  retro  convincitur  respicere,  si  re- 
lictis amplioribus  bonis  ad  minima  retorquetur. 

Cap.  XXVIII.  Quomodo  admonendi  peccata  carnis 
experti,  et  eorum  expertes.  Aliter  admonendi  sunt  pec-  25 
catorum  carnis  conscii,  atque  aliter  ignari.  Admonendi 
namque  sunt  peccata  camis  experti,  ut  mare  saltem  post 
naufragium  metuant,  et  perditionis  suae  discrimina  vel  co- 
gnita perhorrescant;  ne  qui  pie  post  perpetrata  mala  ser- 
vati sunt,  haec  improbe  repetendo  moriantur.  Unde  pec-  3° 
canti  animae  et  nunquam  a peccato  desinenti  dicitur:  « Frons 

12.  I Cor.  VI,  9.  16.  I Cor.  VII,  9. 

13.  Ilebr.  XIII,  4.  21.  Luc.  IX,  62. 

« mulieris  meretricis  facta  est  tibi,  noluisti  erubescere  ». 
Admonendi  itaque  sunt,  ut  studeant,  quatenus,  si  accepta 
naturae  bona  integra  servare  noluerunt,  saltem  scissa  resar- 
ciant. Quibus  nimirum  necesse  est,  ut  perpendant,  in  tam 
5 magno  fidelium  numero  quam  multi  et  se  illibatos  custo- 
diant, et  alios  ab  errore  convertant.  Quid  ergo  isti  dicturi 
sunt,  si  aliis  in  integritate  stantibus  ipsi  nec  post  damna  re- 
sipiscunt? Quid  dicturi  sunt,  si  cum  multi  et  alios  secum 
deferunt  ad  regnum,  hi  expectanti  Domino  nec  semetipsos 
10  reducunt?  Admonendi  sunt,  ut  praeterita  commissa  con- 
siderent, et  imminentia  devitent.  Unde  sub  Iudaeae  specie 
per  Prophetam  Dominus  corruptis  in  hoc  mundo  mentibus 
transactas  ad  memoriam  culpas  revocat,  quatenus  pollui  in 
futuris  erubescant  dicens:  «Fornicatae  sunt  in  Aegypto,  in 
15  « adolescentia  sua  fornicatae  sunt:  ibi  subacta  sunt  ubera 
«earum,  et  fractae  sunt  mammae  pubertatis  earum».  In 
Aegypto  quippe  ubera  subiguntur,  cum  turpi  huius  mundi 
desiderio  humanae  mentis  voluntas  substernitur.  In  Ae- 
gypto pubertatis  mammae  franguntur,  quando  naturales  sen- 
20  sus  adhuc  in  semetipsis  integri  pulsantis  concupiscentiae  cor- 
ruptione vitiantur. 

Admonendi  sunt  peccata  carnis  experti,  ut  vigilanti  cura 
conspiciant,  post  delicta  nobis  ad  se  redeuntibus  Deus  quanta 
benevolentia  sinum  suae  pietatis  expandat,  cum  per  Prophe- 
25  tam  dicat:  « Si  dimiserit  vir  uxorem  suam,  et  illa  recedens 
« duxerit  virum  alium,  numquid  revertetur  ad  eam  ultra  ? 
« Numquid  non  polluta  et  contaminata  erit  mulier  illa?  Tu 
« autem  fornicata  es  cum  amatoribus  multis,  tamen  rever- 
«tere  ad  me,  dicit  Dominus  ».  Ecce,  de  fornicante  et  re- 
30  licta  muliere  argumentum  iustitiae  proponitur,  et  tamen  no- 
bis post  lapsum  redeuntibus  non  iustitia,  sed  pietas  exhibetur. 
Ut  hinc  utique  colligamus,  si  nobis  delinquentibus  tanta  pie- 

1.  Ier.  III,  3.  29.  Ier.  III,  1. 

tate  parcitur,  a nobis  nec  post  delictum  redeuntibus  quanta 
improbitate  peccatur?  aut  quae  ab  illo  erit  super  improbos 
venia,  qui  non  cessat  vocare  post  culpam?  Quae  nimirum 
bene  per  Prophetam  post  delictum  misericordia  vocationis 
exprimitur,  cum  averso  homini  dicitur:  « Et  erunt  oculi  5 
« tui  videntes  praeceptorem  tuum,  et  aures  tuae  audient 
« verbum  post  tergum  monentis  ».  Humanum  quippe  genus 
Dominus  in  faciem  monuit,  quando  in  paradiso  condito  ho- 
mini atque  in  libero  arbitrio  stanti,  quid  facere,  quidve  non  fa- 
cere deberet,  indixit.  Sed  homo  in  Dei  faciem  terga  dedit,  10 
cum  superbiens  eius  iussa  contempsit.  Nec  tamen  superbien- 
tem Deus  deseruit,  qui  ad  revocandum  hominem  Legem  de- 
dit, exhortantes  angelos  misit,  in  carne  nostrae  mortalitatis 
Ipse  apparuit.  Ergo  post  tergum  stans  nos  admonuit,  qui 
ad  recuperationem  nos  gratiae  etiam  contemptus  vocavit.  15 
Quod  igitur  generaliter  simul  potuit  dici  de  cunctis,  hoc 
necesse  est  specialiter  sentiri  de  singulis.  Quasi  enim  co- 
ram Deo  positus  quisque  verba  monitionis  eius  percipit, 
cum  priusquam  peccata  perpetret,  voluntatis  eius  praecepta 
cognoscit.  Adhuc  enim  ante  faciem  eius  stare,  est  nec-  20 
dum  eum  peccando  contemnere.  Cum  vero  derelicto  bono 
innocentiae  iniquitatem  eligens  appetit,  iam  terga  in  eius 
faciem  mittit.  Sed  ecce,  adhuc  et  post  tergum  Deus  subse- 
quens  monet,  qui  etiam  post  culpam  ad  se  redire  persuadet. 
Aversum  revocat,  commissa  non  respicit,  revertenti  sinum  25 
pietatis  expandit.  Vocem  ergo  post  tergum  monentis  audimus, 
si  ad  invitantem  nos  Dominum  saltem  post  peccata  revertimur. 
Debemus  igitur  pietatem  vocantis  erubescere,  si  iustitiam  no- 
lumus formidare;  quia  tanto  graviori  improbitate  contemni- 
tur, quanto  et  contemptus  adhuc  vocare  non  dedignatur.  3° 
At  contra  admonendi  sunt  peccata  carnis  ignorantes, 
ut  tanto  sollicitius  praecipitem  ruinam  metuant,  quanto  al- 

tius  stant.  Admonendi  sunt,  ut  noverint,  quia,  quo  magis 
loco  prominenti  consistunt,  eo  crebrioribus  sagittis  insidia- 
toris impetuntur.  Qui  tanto  ardentius  solet  erigi,  quanto 
robustius  se  conspicit  vinci:  tantoque  intolerabilius  dedi- 
5 gnatur  vinci,  quanto  contra  se  videt  per  integra  infirmae 
carnis  castra  pugnari.  Admonendi  sunt,  ut  incessanter 
praemia  suscipiant,  et  libenter  procul  dubio  tentationum, 
quas  tolerant,  labores  calcabunt.  Si  enim  attendatur  feli- 
citas, quae  sine  transitu  attingitur,  leve  fit,  quod  transeundo 
10  laboratur.  Audiant,  quod  per  Prophetam  dicitur:  « Haec 
« dicit  Dominus  eunuchis:  Qui  custodierint  sabbata  mea, 
« et  elegerint,  quae  volui,  et  foedus  meum  tenuerint:  dabo 
« eis  in  domo  mea  et  in  muris  meis  locum,  et  nomen  me- 
te lius  a filiis  et  filiabus».  Eunuchi  quippe  sunt,  qui  com- 
15  pressis  motibus  carnis  affectum  in  se  pravi  operis  absci- 
dunt. Quo  autem  apud  Patrem  loco  habeantur,  ostendir 
tur:  quia  in  domo  Patris  videlicet  aeterna  mansione  etiam 
filiis  praeferuntur.  Audiant,  quod  per  Ioannem  dicitur: 
« Hi  sunt,  qui  cum  mulieribus  non  sunt  coinquinati : vir- 
20  « gines  enim  sunt,  et  sequuntur  Agnum,  quocunque  ierit » . 
Et  quod  canticum  cantant,  quod  nemo  potest  dicere,  nisi 
illa  centum  quadraginta  quatuor  millia.  Singulariter  quippe 
canticum  Agno  cantare,  est  cum  eo  in  perpetuum  prae 
cunctis  fidelibus  etiam  de  incorruptione  carnis  gaudere. 
25  Quod  tamen  electi  ceteri  canticum  audire  possunt,  licet 
dicere  nequeant;  quia  per  caritatem  quidem  in  illorum  cel- 
situdine laeti  sunt,  quamvis  ad  eorum  praemia  non  assur- 
gant. Audiant  peccatorum  carnis  ignari,  quod  per  semetip- 
sam  de  hac  integritate  Veritas  dicit:  « Non  omnes  capiunt 
30  « verbum  hoc  ».  Quod  eo  innotuit  summum,  quo  dene- 
gavit omnium;  et  dum  praedicit,  quia  difficile  capitur,  au- 
dientibus innuit,  captum  cum  qua  cautela  teneatur. 

14.  Isai.  LVI,  4.  30.  Matth.  XIX,  11. 

20.  Apoc . XIV,  4. 

Admonendi  sunt  itaque  peccata  carnis  ignorantes,  ut 
et  praeeminere  virginitatem  coniugio  sciant,  et  tamen  se 
super  coniugcs  non  extollant;  quatenus  dum  et  virginita- 
tem praeferunt,  et  se  postponunt,  et  illud  non  deserant, 
quod  melius  esse  aestimant,  et  se  custodiant,  quo  se  ina-  5 
niter  non  exaltant.  Admonendi  sunt,  ut  considerent,  quod 
plerumque  actione  secularium  vita  continentium  confundi- 
tur, cum  et  illi  ultra  habitum  assumunt  opera,  et  isti  iuxta 
ordinem  proprium  non  excitant  corda.  Unde  bene  per  Pro- 
phetam dicitur:  «Erubesce  Sidon,  ait  mare».  Quasi  enim  10 
per  vocem  maris  ad  verecundiam  Sidon  adducitur,  quando 
per  comparationem  vitae  secularium  atque  in  hoc  mundo 
fluctuantium  eius,  qui  munitus  et  quasi  stabilis  cernitur, 
vita  reprobatur.  Saepe  enim  nonnulli  ad  Dominum  post 
carnis  peccata  redeuntes  tanto  se  ardentius  in  bonis  operi-  is 
bus  exhjbcnt,  quanto  damnabiliores  se  de  malis  vident. 

Et  saepe  quidam  in  carnis  integritate  perdurantes,  cum  mi- 
nus se  respiciunt  habere,  quod  defleant,  plene  sibi  sufficere 
vitae  suae  innocentiam  putant,  atque  ad  fervorem  spiritus 
nullis  se  ardoris  stimulis  inflammant.  Et  fit  plerumque  20 
Deo  gratior  amore  ardens  vita  post  culpam,  quam  securi- 
tate torpens  innocentia.  Unde  et  voce  Iudicis  dicitur:  « Re- 
« mittuntur  ei  peccata  multa,  quia  dilexit  multum».  Et: 

« Gaudium  erit  in  coelo  super  uno  peccatore  poenitente, 

« magis  quam  super  nonaginta  novem  iustis,  quibus  non  2$ 
« opus  est  poenitentia  ».  Quod  citius  ex  ipso  usu  colligimus, 
si  nostrae  mentis  iudicia  pensemus.  Plus  namque  terram 
diligimus,  quae  post  spinas  exarata  fructus  uberes  producit, 
quam  quae  nullas  spinas  habuit,  sed  tamen  exculta  sterilem 
segetem  gignit.  Admonendi  sunt  peccata  camis  ignoran-  30 
tes,  ne  superioris  ordinis  celsitudine  se  ceteris  praeferant, 
cum  ab  inferioribus  quanta  se  melius  agantur,  ignorant. 

IO.  Is  ai.  XXIII,  4.  26.  Luc.  XV,  10. 

23.  Luc.  VII,  47. 

In  examine  namque  recti  iudicis  mutat  merita  ordinum 
qualitas  actionum.  Quis  enim  consideratis  ipsis  rerum 
imaginibus  nesciat,  quod  in  natura  gemmarum  carbunculus 
praeferatur  hyacintho?  Sed  tamen  coerulei  coloris  hyacin- 
5 thus  praefertur  pallenti  carbunculo:  quia  et  illi,  quod  na- 
turae ordo  subtrahit,  species  decoris  adiungit,  et  hunc,  quem 
naturalis  ordo  praetulerat,  coloris  qualitas  foedat.  Sic  ergo 
in  humano  genere  et  quidam  in  meliori  ordine  deteriores 
sunt,  et  quidam  in  deteriori  meliores;  quia  et  isti  sortem 
10  extremi  habitus  bene  vivendo  transcendunt,  et  illi  superioris 
loci  meritum  moribus  non  exsequendo  diminuunt. 

Cap.  XXIX.  Quomodo  admonendi,  qui  peccata  ope- 
rum lugent,  et  qui  solum  cogitationum.  Aliter  admonendi 
sunt  qui  peccata  deplorant  operum,  atque  aliter,  qui  cogitatio- 
15  num.  Admonendi  quippe  sunt,  qui  peccata  deplorant  ope- 
rum, ut  consummata  mala  perfecta  diluant  lamenta,  ne  plus 
adstringantur  in  debito  perpetrati  operis,  et  minus  solvant 
fletibus  satisfactionis.  Scriptum  quippe  est:  «Potum  de- 
ce dit  nobis  in  lacrymis  in  mensura  »:  ut  videlicet  unius- 
20  cuiusque  mens  tantum  poenitendo  compunctionis  suae  bibat 
lacrymas,  quantum  se  a Deo  meminit  aruisse  per  culpas. 
Admonendi  sunt,  ut  incessanter  admissa  ante  oculos  re- 
ducant, atque  vivendo  agant,  ut  a districto  iudice  videri  non 
debeant.  Unde  David  cum  peteret  dicens:  « Averte  oculos 
25  « tuos  a peccatis  meis»;  paulo  superius  intulit:  « Delictum 
« meum  coram  me  est  semper  » . Ac  si  diceret : Pecca- 
tum meum  ne  respicias  postulo,  quia  hoc  respicere  ipse 
non  cesso.  Unde  et  per  Prophetam  Dominus  dicit:  «Et  pec- 
« catorum  tuorum  memor  non  ero,  tu  autem  memor  esto  ». 


5.  carbunculo:  « carb.  gemma 
«c  coloris  ignei  et  accensum  carbo- 
« nem  referens : rubino  orientale : 
«de  qua  multa  Plinius,  XXXVII, 
«25,  1 sq. »;  Forcellini. 


19.  Pstil.  LXXIX,  6. 

25.  Psal.  L,  ri. 

26.  Psal.  L,  5. 

29.  Is  ai.  XLIII,  25  sec.  LXX. 

Admonendi  sunt,  ut  singula  quaeque  admissa  considerent, 
et  dum  per  unumquodque  erroris  sui  inquinationem  deflent, 
simul  se  ac  totos  lacrymis  mundent.  Unde  bene  per  Ie- 
remiam  dicitur,  cum  Iudaeae  singula  delicta  pensarentur:  Di- 
te visiones  aquarum  deduxit  oculus  meus».  Divisas  quippe  5 
ex  oculis  aquas  deducimus,  quando  peccatis  singulis  disper- 
titas lacrymas  damus.  Neque  enim  uno  eodemque  tem- 
pore aeque  mens  de  omnibus  dolet;  sed  dum  nunc  huius, 
nunc  illius  culpae  memoria  acrius  tangitur,  simul  de  om- 
nibus in  singulis  commota  purgatur.  10 

Admonendi  sunt,  ut  de  misericordia,  quam  postulant, 
praesumant,  ne  vi  immoderatae  afflictionis  intereant.  Ne- 
que enim  pie  Dominus  ante  delinquentium  oculos  flenda 
peccata  poneret,  si  per  semetipsum  ea  districte  ferire  vo- 
luisset. Constat  enim,  quod  a suo  iudicio  abscondere  15 
voluit,  quos  miserando  praeveniens  sibimetipsis  iudices 
fecit.  Hinc  enim  scriptum  est:  « Praeveniamus  faciem 
a Domini  in  confessione».  Hinc  per  Paulum  dicitur:  «Si 
« nosmetipsos  diiudicaremus,  non  utique  iudicaremur  » . 
Rursumque  admonendi  sunt,  ut  sic  de  spefflduciam  habeant,  20 
ne  tamen  incauta  securitate  torpescant.  Plerumque  enim 
hostis  callidus  mentem,  quam  peccato  supplantat,  cum  de 
ruina  sua  afflictam  respicit,  securitatis  pestiferae  blanditiis 
seducit.  Quod  figurate  exprimitur,  cum  factum  Dinae  me- 
moratur. Scriptum  quippe  est:  « Egressa  est  Dina,  ut  videret  25 
« mulieres  regionis  illius:  quam  cum  vidisset  Sichem  filius 
« Hemor  Hevaei,  princeps  terrae  illius,  adamavit  eam,  et 
«rapuit,  et  dormivit  cum  illa,  vi  opprimens  virginem;  et 
« conglutinata  est  anima  eius  cum  ea,  tristemque  blanditiis 
« delinivit  ».  Dina  quippe,  ut  mulieres  videat  extraneae  re-  3° 
gionis,  egreditur,  quando  unaquaeque  mens  sua  studia  negli- 
gens,  actiones  alienas  curans  extra  habitum  atque  extra  or- 

5.  Tbren.  III,  48.  19.  I Cor.  XI,  31. 

18.  PsiiL  XCIV,  2.  30.  Gen.  XXXIV,  1 sq. 

dinem  proprium  vagatur.  Quam  Sichem  princeps  terrae 
opprimit;  quia  videlicet  inventam  in  curis  exterioribus  dia- 
bolus corrumpit.  « Et  conglutinata  est  anima  eius  cum  ea  » ; 
quia  unitam  sibi  per  iniquitatem  respicit.  Et  quia,  cum 
5 mens  a culpa  resipiscit,  addicitur,  atque  admissum  flere 
conatur:  corruptor  autem  spes  ac  securitates  vacuas  ante 
oculos  revocat,  quatenus  utilitatem  tristitiae  subtrahat,  recte 
illic  adiungitur:  « Tristemque  blanditiis  delinivit  ».  Modo 
enim  aliorum  facta  graviora,  modo  nil  esse,  quod  perpe- 
10  tratum  est,  modo  misericordem  Deum  loquitur,  modo  ad- 
huc tempus  subsequens  ad  poenitentiam  pollicetur;  ut  dum 
per  haec  decepta  mens  ducitur,  ab  intentione  poenitentiae 
suspendatur:  quatenus  tunc  bona  nulla  recipiat  quam  nunc 
mala  nulla  contristant;  et  tunc  plenius  obruatur  suppliciis, 
15  quae  nunc  etiam  gaudet  in  delictis. 

At  contra  admonendi  sunt,  qui  peccata  cogitationum 
deflent,  ut  sollicite  considerent  intra  mentis  arcana  utrum 
delectatione  tantummodo,  an  etiam  consensu  deliquerint. 
Plerumque  enim  tentatur  cor,  et  ex  carnis  nequitia  de- 
20  lectatur,  et  tamen  eidem  nequitiae  ex  ratione  renititur,  ut 
in  secreto  cogitationis  et  contristet  quod  libet,  et  libeat 
quod  contristat.  Nonnunquam  vero  ita  mens  barathro  ten- 
tationis  absorbetur,  ut  nullatenus  renitatur,  sed  ex  delibe- 
ratione sequitur  hoc,  unde  ex  delectatione  pulsatur,  et  si  fa- 
25  cultas  exterior  suppetat,  rerum  mox  effectibus  interiora 
vota  consummat.  Quod  videlicet  si  iusta  animadversio  di- 
stricti iudicis  respicit,  non  est  iam  cogitationis  culpa,  sed 
operis;  quia,  etsi  rerum  tarditas  foras  peccatum  distulit,  in- 
tus hoc  consensionis  opere  voluntas  implevit. 

30  In  primo  autem  parente  didicimus,  quia  tribus  modis 
omnis  culpae  nequitiam  perpetramus,  suggestione  scilicet, 
delectatione,  et  consensu.  Primum  itaque  per  hostem,  se- 
cundum vero  per  carnem,  tertium  per  spiritum  perpetratur. 
Insidiator  enim  prava  suggerit,  caro  se  delectationi  subiicit, 

atque  ad  extremum  spiritus  victus  delectatione  consentit. 
Unde  et  ille  serpens  prava  suggessit,  Eva  autem  quasi  caro 
se  delectationi  subdidit,  Adam  vero  velut  spiritus  sugge- 
stione ac  delectatione  superatus  assensit.  Suggestione  ita- 
que peccatum  agnoscimus,  delectatione  vincimur,  consensu  5 
etiam  ligamur.  Admonendi  sunt  igitur,  qui  nequitias  cogi- 
tationis deflent,  ut  sollicite  considerent,  in  qua  peccati  men- 
sura ceciderunt,  quatenus  iuxta  ruinae  modum,  quam  in  se- 
metipsis  introrsus  sentiunt,  etiam  mensura  lamentationis 
erigantur,  ne,  si  cogitata  mala  minus  cruciant,  usque  ad  10 
perpetranda  opera  perducant.  Sed  inter  haec  ita  terrendi 
sunt,  ut  tamen  minime  frangantur.  Saepe  enim  misericors 
Deus  eo  citius  peccata  cordis  abluit,  quo  haec  exire  ad 
opera  non  permittit,  et  cogitata  nequitia  quanto  citius  sol- 
vitur, quia  effectu  operis  districtius  non  ligatur.  Unde  recte  15 
per  Psalmistam  dicitur : « Dixi,  pronuntiabo  adversum  me 

« iniustitias  meas  Domino,  et  tu  remisisti  impietatem  cordis 
«mei».  Qui  enim  impietatem  cordis  subdidit,  quia  co- 
gitationum iniustitias  pronunciare  vellet,  indicavit.  Dum- 
que  ait:  «Dixi,  pronunciabo » , atque  illico  adiunxit:  «Et  20 
« tu  remisisti»;  quam  sit  super  haec  facilis  venia,  ostendit. 

Qui  dum  se  adhuc  petere  promittit,  hoc,  quod  petere  se 
promittebat,  obtinuit:  quatenus,  quia  usque  ad  opus  non 
venerat  culpa,  usque  ad  cruciatum  non  perveniret  poeni- 
tentia; sed  cogitata  afflictio  mentem  tergeret,  quam  nimi-  25 
rum  tantummodo  cogitata  iniquitas  inquinasset. 

Cap.  XXX.  Quomodo  admonendi,  qui  a peccatis 

QUAE  DEFLENT  NON  ABSTINENT,  ET  QUI  CUM  ABSTINEANT 

non  deflent.  Aliter  admonendi  sunt,  qui  admissa  plan- 
gunt, nec  tamen  deserunt;  atque  aliter  qui  deserunt,  nec  30 
tamen  plangunt.  Admonendi  sunt  enim,  qui  admissa  plan- 


18.  Psal.  XXXI,  5. 

gunt,  nec  tamen  deserunt,  ut  considerare  sollicite  sciant, 
quia  flendo  inaniter  se  mundant,  qui  vivendo  se  nequiter 
inquinant,  cum  idcirco  se  lacrymis  lavant,  ut  mundi  ad 
sordes  redeant.  Hinc  enim  scriptum  est : « Canis  reversus 
5 « ad  suum  vomitum,  et  sus  lota  in  vulutabro  luti  ».  Canis 
quippe  cum  vomit,  profecto  cibum,  qui  pectus  deprimebat, 
proiicit;  sed  cum  ad  vomitum  revertitur,  unde  levigatus 
fuerat,  rursus  oneratur.  Et  qui  admissa  plangunt,  profecto 
nequitiam,  de  qua  male  satiati  fuerant,  et  quae  mentis  in- 
io tima  deprimebat,  confitendo  proficiunt,  quam  post  confes- 
sionem, dum  repetunt,  resumunt.  Sus  vero  in  volutabro 
luti  cum  lavatur,  sordidior  redditur.  Et  qui  admissa  plan- 
git, nec  tamen  deserit,  poenae  gravioris  culpae  se  subiicit ; 
quia  et  ipsam,  quam  flendo  potuit  impetrare,  veniam  con- 
15  temnit,  et  quasi  in  lutosa  aqua  semetipsum  volvit,  quia  dum 
fletibus  suis  vitae  munditiam  subtrahit,  ante  Dei  oculos  sor- 
didas ipsas  etiam  lacrymas  facit.  Hinc  rursum  scriptum 
est:  «Ne  iteres  verbum  in  oratione  tua  ».  Verbum  nam- 
que in  oratione  iterare,  est  post  fletum  committere,  quod 
20  rursum  necesse  sit  flere.  Hinc  per  Isaiam  dicitur:  « Lava- 
« mini,  mundi  estote  » . Post  lavacrum  enim  mundus  esse  ne- 
gligit,  quisquis  post  lacrymas  vitae  innocentiam  non  custo- 
dit. Et  lavantur  ergo,  et  nequaquam  mundi  sunt,  qui  com- 
missa flere  non  desinunt,  sed  rursus  flenda  committunt. 
25  Hinc  per  quendam  sapientem  dicitur:  « Qui  baptizatur  a 
« mortuo,  et  iterum  tangit  illum,  quid  proficit  lavatio  eius?  » 
Baptizatur  quippe  a mortuo,  qui  mundatur  fletibus  a pec- 
cato: sed  post  baptisma  mortuum  tangit,  qui  culpam  post 
lacrymas  repetit. 

30  Admonendi  sunt,  qui  admissa  plangunt,  nec  tamen  de- 
serunt, ut  ante  districti  iudicis  oculos  eis  se  esse  similes 

5.  Prov.  XXVI,  11;  II  Pet.  21.  Isai.  I,  16. 

II,  22.  26.  Eccli.  XXXIV,  30. 

18.  Eccli.  VII,  15. 

agnoscant,  qui  venientes  ad  faciem  quorundam  hominum 
magna  eis  submissione  blandiuntur ; recedentes  autem  inimi- 
citias ac  damna,  quae  valent,  atrociter  inferunt.  Quid  est 
enim  culpam  flere,  nisi  humilitatem  Deo  suae  devotionis 
ostendere?  Et  quid  est  post  fletum  prava  agere,  nisi  super-  s 
bas  in  eum,  quem  rogaverat,  inimicitias  exercere  ? Iacobo 
attestante  qui  ait:  «Quicunque  voluerit  amicus  esse  seculi 
« huius,  inimicus  Dei  constituitur  » . Admonendi  sunt,  qui 
admissa  plangunt,  nec  tamen  deserunt,  ut  sollicite  consi- 
derent, quia  ita  plerumque  mali  inutiliter  compunguntur  ad  10 
iustitiam,  sicut  plerumque  boni  innoxie  tentantur  ad  cul- 
pam. Fit  quippe  mira  exigentibus  meritis  dispositionis  in- 
ternae mensura,  ut  et  illi,  dum  de  bono  aliquid  agunt,  quod 
tamen  non  perficiunt,  superbe  inter  ipsa,  quae  etiam  ple- 
nissime perpetrant,  mala  confidant,  et  isti  dum  de  malo  ten-  15 
tantur,  cui  nequaquam  consentiunt,  quo  per  infirmitatem 
titubant,  eo  gressus  cordis  ad  iustitiam  per  humilitatem  ve- 
rius figant.  Balaam  quippe  iustorum  tabernacula  respiciens 
ait : « Moriatur  anima  mea  morte  iustorum,  et  fiant  novis- 
« sima  mea  horum  similia  » . Sed  cum  compunctionis  tem-  20 
pus  abscessit,  contra  eorum  vitam,  quibus  se  similem  fieri 
etiam  moriendo  poposcerat,  consilium  praebuit,  et  cum  oc- 
casionem de  avaritia  reperit,  illico  oblitus  est,  quidquid  sibi 
de  innocentia  optavit.  Hinc  vero  doctor  et  praedicator  gen- 
tium Paulus  ait:  «Video  aliam  legem  in  membris  meis,  25 
« repugnantem  legi  mentis  meae,  et  captivum  me  ducen- 
« tem  in  lege  peccati,  quae  est  in  membris  meis».  Qui 
profecto  idcirco  tentatur,  ut  in  bono  robustius  ex  ipsa  in- 
firmitatis suae  cognitione  solidetur.  Quid  est  ergo,  quod 
ille  compungitur,  et  tamen  iustitiae  non  appropinquat;  iste  30 
tentatur,  et  tamen  eum  culpa  non  inquinat;  nisi  hoc,  quod 

8.  Iac.  IV,  4.  27.  Row.  VII,  23. 

20.  Kuw.  XXIII,  10. 

aperte  ostenditur,  quod  nec  malos  bona  imperfecta  adiuvant, 
nec  bonos  mala  inconsummata  condemnant? 

At  contra  admonendi  sunt,  qui  admisssa  deserunt,  nec 
tamen  plangunt;  ne  iam  relaxatas  aestiment  culpas,  quas 
5 etsi  agendo  non  multiplicant,  nullis  tamen  fletibus  mundant. 
Neque  enim  scriptor,  si  a scriptione  cessaverit,  quia  alia 
non  addidit,  etiam  illa,  quae  scripserat,  delevit : neque  qui 
contumelias  irrogat,  si  solummodo  tacuerit,  satisfecit,  cum 
profecto  necesse  sit,  ut  verba  praemissae  superbiae  verbis 
10  subiectae  humilitatis  impugnet:  nec  debitor  absolutus  est, 
quia  alia  non  multiplicat,  nisi  et  illa,  quae  ligaverat,  sol- 
vat. Ita  et  cum  Deo  delinquimus,  nequaquam  satisfacimus, 
si  ab  iniquitate  cessamus,  nisi  voluptates  quoque,  quas  di- 
leximus,  e contrario  appositis  lamentis  insequamur.  Si 
15  enim  nulla  nos  in  hac  vita  operum  culpa  maculasset,  ne- 
quaquam nobis  hic  adhuc  degentibus  ipsa  ad  securitatem 
innocentia  nostra  sufficeret;  quia  illicita  animum  multa  pul- 
sarent. Qua  ergo  mente  securus  est,  qui  perpetratis  ini- 
quitatibus sibi  testis  est,  quia  innocens  non  est? 

20  Neque  enim  Deus  nostris  cruciatibus  pascitur,  sed  deli- 
ctorum morbos  medicamentis  contrariis  medetur:  ut  qui  vo- 
luptatibus delectati  discessimus,  fletibus  amaricati  redeamus, 
et  qui  per  illicita  defluendo  cecidimus,  etiam  a licitis  nosme- 
tipsos  restringendo  surgamus:  et  cor,  quod  insana  laetitia 
25  infuderat,  salubris  tristitia  exurat:  et  quod  vulneraverat  elatio 
superbiae,  curet  abiectio  humilis  vitae.  Hinc  enim  scriptum 
est:  «Dixi  iniquis:  Nolite  inique  agere:  et  delinquentibus: 
« Nolite  exaltare  cornu  » . Cornu  quippe  delinquentes  exal- 
tant, si  nequaquam  se  ad  poenitentiam  ex  cognitione  suae 
30  iniquitatis  humiliant.  Hinc  rursum  dicitur : « Cor  contri- 
« tum  et  humiliatum  Deus  non  spernit».  Quisquis  enim 
peccata  plangit  nec  tamen  deserit,  cor  quidem  conterit 

28.  Psal  LXXIV,  5.  31.  Psal.  L,  19. 

sed  humiliare  contemnit.  Qui  vero  peccata  iam  deserit, 
nec  tamen  plangit,  iam  quidem  humiliat,  sed  tamen  cor 
conterere  recusat.  Hinc  Paulus  ait:  «Et  haec  quidem 
« fuistis ; sed  abluti  'estis,  sed  sanctificati  estis  » . Quia  ni- 
mirum illos  emendatior  vita  sanctificat,  quos  per  poeniten-  5 
tiam  abluens  afflictio  fletuum  mundat.  Hinc  Petrus,  cum 
quosdam  territos  malorum  suorum  consideratione  conspi- 
ceret, admonuit  dicens:  « Poenitentiam  agite,  et  baptizetur 
« unusquisque  vestrum  ».  Dicturus  enim  baptisma  praemi- 
sit poenitentiae  lamenta;  ut  prius  se  aqua  suae  afflictionis  10 
infunderent,  et  postmodum  sacramento  baptismatis  lavarent. 

Qua  igitur  mente,  qui  transactas  culpas  flere  negligunt, 
vivunt  securi  de  venia,  quando  ipse  summus  pastor  Eccle- 
siae huic  etiam  sacramento  addendam  poenitentiam  credidit, 
quod  peccata  principaliter  extinguit?  15 

Cap.  XXXI.  Quomodo  admonendi  qui  illicita  quo- 
rum SUNT  CONSCII  LAUDANT,  ET  QUI  CONDEMNANTES  MINIME 
tamen  cavent.  Aliter  admonendi  sunt,  qui  illicita,  quae 
faciunt,  etiam  laudant:  atque  aliter,  qui  accusant  prava,  nec 
tamen  devitant.  Admonendi  sunt  enim,  qui  illicita,  quae  20 
faciunt,  etiam  laudant,  ut  considerent,  quod  plerumque  plus 
ore  quam  opere  delinquant.  Opere  namque  per  semetipsos 
solos  prava  perpetrant;  ore  autem  per  tot  personas  iniqui- 
tatem exibent,  quot  audientium  mentes  iniqua  laudantes  do- 
cent. Admonendi  ergo  sunt,  ut  si  eradicare  mala  dissimu-  25 
lant,  saltem  seminare  pertimescant.  Admonendi  sunt,  ut 
eis  perditio  privata  sufficiat.  Rursumque  admonendi  sunt, 
ut  si  mali  esse  non  metuunt,  erubescant  saltem  videri,  quod 
sunt.  Plerumque  enim  culpa,  dum  absconditur,  effugatur: 
quia,  dum  mens  erubescit  videri,  quod  tamen  esse  non  me- 
tuit,  erubescit  quandoque  esse,  quod  fugit  videri.  Cum  vero 

4.  I Cor.  VI,  11.  9.  Act.  II,  38. 

pravus  quisque  impudenter  innotescit,  quo  liberius  omne 
facinus  perpetrat,  eo  etiam  licitum  putat  et  quod  licitum  su- 
spicatur, in  hoc  procul  dubio  multiplicius  mergitur.  Unde 
scriptum  est:  « Peccatum  suum  sicut  Sodoma  praedicaverunt 
$ « nec  absconderunt  » . Peccatum  enim  suum  si  Sodoma 
absconderet,  adhuc  sub  timore  peccaret.  Sed  funditus  frena 
timoris  amiserat,  quae  ad  culpam  nec  tenebras  inquirebat. 
Unde  et  rursum  scriptum  est:  « Clamor  Sodomorum  et 
« Gomorrhae  multiplicatus  est  » . Peccatum  quippe  cum 
10  voce  est  culpa  in  actione,  peccatum  vero  etiam  cum  clamore 
est  culpa  cum  libertate. 

At  contra  admonendi  sunt,  qui  accusant  prava,  nec  tamen 
devitant,  ut  provide  perpendant,  quid  in  districto  Dei  iudicio 
pro  sua  excusatione  dicturi  sunt,  qui  de  reatu  suorum  cri- 
15  minum  etiam  semetipsis  iudicibus  non  excusantur.  Hi  itaque 
quid  aliud  quam  praecones  sunt  sui?  Voces  contra  culpas 
proferunt,  et  semetipsos  operibus  reos  trahunt.  Admonendi 
sunt,  ut  videant,  quia  de  occulta  iam  retributione  iudicii  est, 
quod  eorum  mens,  malum  quod  perpetrat  illuminatur  ut 
20  videat,  sed  non  conatur  ut  vincat:  ut  quo  melius  videt,  eo 
deterius  pereat ; quia  et  intelligentiae  lumen  percipit,  et 
actionis  pravae  tenebras  non  relinquit.  Nam  cum  acceptam 
ad  adiutorium  scientiam  negligunt,  hanc  contra  se  in  testi- 
monium vertunt,  et  de  lumine  intelligentiae  augent  supplicia, 
25  quod  profecto  acceperant,  ut  possent  delere  peccata.  Quo- 
rum nimirum  nequitia  cum  malum  agit,  quod  diiudicat,  ven- 
turum iam  iudicium  hic  degustat : ut  cum  aeternis  suppliciis 
servatur  obnoxia,  suo  hic  interim  examine  non  sit  absoluta: 
tantoque  illic  graviora  tormenta  percipiat,  quanto  hic  malum 
30  non  deserit,  etiam  quod  ipsa  condemnat.  Hinc  enim  Ve- 
ritas dicit : « Servus,  qui  cognovit  voluntatem  Domini  sui, 
« et  non  praeparavit,  et  non  fecit  secundum  voluntatem  eius, 

5.  Isai.  III,  9.  9.  Gen.  XVIII,  20. 

«vapulabit  multis».  Hinc  Psalmista  ait:  «Descendant  in 
« infernum  viventes  ».  Vivi  quippe,  quae  circa  illos  agun- 
tur, sciunt  et  sentiunt,  mortui  autem  sentire  nil  possunt. 
Mortui  enim  in  infernum  descenderent,  si  mala  nesciendo 
perpetrarent.  Cum  vero  sciunt  mala,  et  tamen  faciunt,  ad  5 
iniquitatis  infernum  viventes  miseri  sentientesque  descen- 
dunt. 

Cap.  XXXII.  Quomodo  admonendi  qui  subito  motu, 
et  qui  consulto  peccant.  Aliter  admonendi  sunt,  qui 
repentina  concupiscentia  superantur,  atque  aliter  qui  in  culpa  io 
ex  consilio  ligantur.  Admonendi  quippe  sunt,  quos  repen- 
tina concupiscentia  superat,  ut  in  bello  praesentis  vitae  se 
quotidie  positos  attendant,  et  cor,  quod  praevidere  vulnera 
non  potest,  scuto  solliciti  timoris  tegant;  ut  occulta  insi- 
diantis  hostis  iacula  perhorrescant,  et  in  tam  caliginoso  cer-  15 
tamine  intentione  continua  intra  mentis  castra  se  muniant. 
Nam  si  a circumspectionis  sollicitudine  cor  destituitur,  vul- 
neribus aperitur:  quia  hostis  callidus  tanto  liberius  pectus 
percutit,  quanto  nudum  a providentiae  lorica  deprehendit. 
Admonendi  sunt,  qui  repentina  concupiscentia  superantur,  20 
ut  curare  nimis  terrena  desuescant;  quia  intentionem  suam 
dum  rebus  transitoriis  immoderatius  implicant,  quibus  cul- 
parum iaculis  transfigantur,  ignorant.  Unde  et  per  Salomo- 
nem vox  percussi  et  dormientis  exprimitur,  qui  ait:  «Ver- 
« beraverunt  me,  sed  non  dolui;  traxerunt  me,  et  ego  non  25 
« sensi.  Quando  evigilabo,  et  rursum  vina  reperiam  ? » 
Mens  quippe  a cura  suae  sollicitudinis  dormiens  verberatur 
et  non  dolet,  quia  sicut  imminentia  mala  non  prospicit,  sic 
nec,  quae  perpetraverit,  agnoscit.  Trahitur,  et  nequaquam 
sentit,  quia  per  illecebras  vitiorum  ducitur,  nec  tamen  ad  30 
sui  custodiam  suscitatur.  Quae  quidem  evigilare  optat,  ut 

rursum  vina  reperiat:  quia  quamvis  somno  torporis  a sui 
custodia  prematur,  vigilare  tamen  ad  seculi  curas  nititur,  ut 
semper  voluptatibus  inebrietur,  et  cum  ad  illud  dormiat,  in 
quo  solerter  vigilare  debuerat,  ad  aliud  vigilare  appetit,  ad 
S quod  laudabiliter  dormire  potuisset.  Hinc  superius  scriptum 
est : « Et  eris  quasi  dormiens  in  medio  mari,  et  quasi  so- 
« pitus  gubernator  amisso  clavo  ».  In  medio  enim  mari 
dormit,  qui  in  huius  mundi  tentationibus  positus  providere 
motus  irruentium  vitiorum  quasi  imminentes  undarum  cu- 
10  mulos  negligit.  Et  quasi  clavum  gubernator  amittit,  quando 
mens  ad  regendam  navem  corporis  studium  sollicitudinis 
perdit.  Clavum  quippe  in  mari  amittere,  est  intentionem 
providam  inter  procellas  huius  seculi  non  tenere.  Si  enim 
gubernator  clavum  sollicite  stringit,  modo  in  fluctibus  ex 
15  adverso  navem  dirigit,  modo  ventorum  impetus  per  obli- 
quum findit.  Ita  cum  mens  vigilanter  animam  regit,  modo 
alia  superans  calcat,  modo  alia  providens  declinat,  ut  et 
praesentia  laborando  subiiciat,  et  contra  futura  certamina 
prospiciendo  convalescat.  Hinc  rursum  de  fortibus  supernae 
20  patriae  bellatoribus  dicitur : « Uniuscuiusque  ensis  super  fe- 
ce mur  suum,  propter  timores  nocturnos  ».  Ensis  enim  super 
femur  ponitur,  quando  acumine  sanctae  praedicationis  prava 
suggestio  camis  edomatur.  Per  noctem  vero  caecitas  no- 
strae infirmitatis  exprimitur;  quia  quidquid  adversitatis  in 
25  nocte  imminet,  non  videtur.  Uniuscuiusque  ergo  ensis  super 
femur  suum  ponitur  propter  timores  nocturnos;  quia  vide- 
licet sancti  viri,  dum  ea  quae  non  vident  metuunt,  ad  in- 
tentionem certaminis  parati  semper  assistunt.  Hinc  rursum 
sponsae  dicitur : « Nasus  tuus  sicut  turris,  quae  est  in  Li- 
30  <1  bano».  Rem  namque,  quam  oculis  non  cernimus,  ple- 
rumque odore  praevidemus.  Per  nasum  quoque  odores 
foetoresque  discernimus.  Quid  ergo  per  nasum  Ecclesiae, 

7.  Prov.  XXXIII,  34-  30.  Cant.  VII,  4. 

nisi  Sanctorum  provida  discretio  designatur?  Qui  etiam 
turri  similis,  quae  est  in  Libano,  dicitur;  quia  discreta  eorum 
providentia  ita  in  alto  sita  est,  ut  tentationum  certamina  et, 
priusquam  veniant,  videat,  et  contra  ea,  dum  venerint,  mu- 
nita subsistat.  Quae  enim  futura  praevidentur,  cum  prae-  5 
sentia  fuerint,  minoris  virtutis  fiunt ; quia  dum  contra  ictum 
quisque  paratior  redditur,  hostis,  qui  se  inopinatum  credidit, 
eo  ipso,  quo  praevisus  est,  enervatur. 

At  contra  admonendi  sunt,  qui  in  culpa  ex  consilio  li- 
gantur, quatenus  provida  consideratione  perpendant,  quia  10 
dum  mala  ex  iudicio  faciunt,  districtius  contra  se  iudicium 
accendunt;  ut  tanto  eos  durior  sententia  feriat,  quanto  illos 
in  culpa  arctius  vincula  deliberationis  ligant.  Citius  fortasse 
delicta  poenitendo  abluerent,  si  in  his  sola  praecipitatione 
cecidissent.  Nam  tardius  peccatum  solvitur,  quod  et  per  15 
consilium  solidatur.  Nisi  enim  mens  omni  modo  aeterna 
despiceret,  in  culpa  ex  iudicio  non  periret.  Hoc  ergo  prae- 
cipitatione lapsis  per  consilium  pereuntes  differunt,  quod, 
cum  hi  a statu  iustitiae  peccando  concidunt,  plerumque  simul 
et  in  laqueum  desperationis  cadunt.  Hinc  est,  quod  per  20 
Prophetam  Dominus  non  tam  praecipitationum  prava,  quam 
delictorum  studia  reprehendit  dicens:  « Ne  forte  egrediatur 
« ut  ignis  indignatio  mea,  et  succendatur,  et  non  sit,  qui 
« extinguat,  propter  malitiam  studiorum  vestrorum  ».  Hinc 
iterum  iratus  dicit:  « Visitabo  super  vos  iuxta  fructum  stu-  25 
« diorum  vestrorum  ».  Quia  ergo  peccatis  aliis  differunt 
peccata,  quae  per  consilium  perpetrantur,  non  tam  prave 
facta  Dominus,  quam  studia  pravitatis  insequitur.  In  factis 
enim  saepe  infirmitate,  saepe  negligentia,  in  studiis  vero 
malitiosa  semper  intentione  peccatur.  Quo  contra  recte  30 
beati  viri  expressione  per  Prophetam  dicitur : « Et  in  ca- 


17.  Hoc:  scii.:  In  hoc  ...  dif-  24.  Ier.  IV,  4. 

« thedra  pestilentiae  non  sedit».  Cathedra  quippe  iudicis 
esse  vel  praesidentis  solet.  In  cathedra  autem  pestilentiae 
sedere,  est  ex  iudicio  prava  committere ; in  cathedra  pesti- 
lentiae sedere,  est  et  ex  ratione  mala  discernere,  et  tamen 
5 ex  deliberatione  perpetrare.  Quasi  in  perversi  consilii  ca- 
thedra sedet,  qui  tanta  iniquitatis  elatione  attollitur,  ut  adim- 
plere malum  etiam  per  consilia  conetur.  Et  sicut  assisten- 
tibus turbis  praelati  sunt,  qui  cathedrae  honore  fulciuntur, 
ita  delicta  eorum,  qui  praecipitatione  corruunt,  exquisita  per 
10  studium  peccata  transcendunt.  Admonendi  ergo  sunt,  ut 
hinc  colligant,  qui  in  culpa  etiam  se  per  consilium  ligant, 
qua  quandoque  ultione  feriendi  sunt,  qui  nunc  pravorum 
non  socii,  sed  principes  fiunt. 

Cap.  XXXIII.  Quomodo  admonendi  qui  minimis  sed 
i 5 crebris  noxis,  et  qui  minimas  caventes  gravibus  aliquando 
immerguntur.  Aliter  admonendi  sunt,  qui  licet  minima, 
crebro  tamen  illicita  faciunt:  atque  aliter,  qui  se  a pravis 
custodiunt,  sed  aliquando  in  gravibus  demerguntur.  Admo- 
nendi sunt,  qui  quamvis  in  minimis,  sed  tamen  frequenter 
20  excedunt,  ut  nequaquam  considerent  qualia,  sed  quanta  com- 
mittunt. Facta  enim  sua  si  despiciunt  timere  cum  pensant, 
debent  formidare  cum  numerant.  Altos  quippe  gurgites 
fluminum  parvae,  sed  innumerae  replent  guttae  pluviarum. 
Et  hoc  agit  sentina  latenter  excrescens,  quod  patenter  pro- 
25  cella  saeviens.  Et  minuta  sunt,  quae  erumpunt  membris 
per  scabiem  vulnera,  sed  cum  multitudo  eorum  innume- 
rabiliter occupat,  sic  vitam  corporis  sicut  unum  grave  in- 
flictum pectori  vulnus  necat.  Hinc  videlicet  scriptum  est: 
« Qui  modica  spernit,  paulatim  decidit » . Qui  enim  pec- 
30  cata  minima  flere  ac  devitare  negligit,  a statu  iustitiae  non 
quidem  repente,  sed  partibus  totus  cadit.  Admonendi  sunt, 
qui  in  minimis  frequenter  excedunt,  ut  sollicite  considerent, 

quia  nonnumquam  in  parva  deterius,  quam  in  maiori  culpa 
peccatur.  Maior  enim  quo  citius,  quia  sit  culpa,  agnoscitur, 
eo  etiam  celerius  emendatur : minor  vero  dum  quasi  nulla 
creditur,  eo  peius,  quo  et  securius  in  usu  retinetur.  Unde 
fit  plerumque,  ut  mens  assueta  malis  levibus  nec  gravia  5 
perhorrescat,  atque  ad  quandam  auctoritatem  nequitiae  per 
culpas  nutrita  perveniat,  et  tanto  in  maioribus  contemnat 
pertimescere,  quanto  in  minimis  didicit  non  timendo  peccare. 

At  contra  admonendi  sunt,  qui  se  a parvis  custodiunt, 
sed  aliquando  in  gravibus  demerguntur,  ut  sollicite  seipsos  10 
deprehendant;  quia  dum  cor  eorum  de  custoditis  minimis 
extollitur,  ad  perpetranda  graviora  ipso  elationis  suae  bara- 
thro devorantur,  et  dum  foris  sibi  parva  subiiciunt,  sed  per 
inanem  gloriam  intus  intumescunt,  languore  superbiae  in- 
trinsecus victam  mentem  etiam  foras  per  mala  maiora  pro-  15 
sternunt.  Admonendi  ergo  sunt,  qui  se  a parvis  custodiunt, 
sed  aliquando  in  gravibus  demerguntur,  ne  ubi  se  stare 
extrinsecus  aestimant,  ibi  intrinsecus  cadant,  et  iuxta  di- 
stricti iudicis  retributionem  elatio  minoris  iustitiae  via  fiat 
ad  foveam  gravioris  culpae.  Qui  enim  vane  elati  boni  20 
minimi  custodiam  suis  viribus  tribuunt,  iuste  derelicti  culpis 
maioribus  obruuntur,  et  cadendo  discunt  non  fuisse  pro- 
prium, quod  steterunt,  ut  mala  immensa  cor  reprimant,  quod 
minima  bona  exaltant.  Admonendi  sunt,  ut  considerent, 
quod  et  in  culpis  gravioribus  alto  reatu  se  obligant,  et  tamen  25 
plerumque  in  parvis,  quae  custodiunt,  deterius  peccant;  quia 
et  in  illis  iniqua  faciunt,  et  per  ista  se  hominibus,  quod  iniqui 
sunt,  tegunt.  Unde  fit,  ut  cum  maiora  mala  perpetrant 
coram  Deo,  apertae  iniquitatis  sit,  et  cum  parva  bona  cu- 
stodiunt coram  hominibus,  simulatae  sanctitatis.  Hinc  est  30 
enim,  quod  pharisaeis  dicitur:  « Liquantes  culicem,  camelum 
cc  autem  glutientes  » . Ac  si  aperte  diceretur : Minima  mala 

discernitis,  maiora  devoratis.  Hinc  est,  quod  rursum  ore 
Veritatis  increpantur,  cum  audiunt:  « Decimatis  mentham, 
« et  anethum,  et  cyminum;  et  relinquitis,  quae  graviora  sunt 
c legis,  iudicium  et  misericordiam,  et  fidem  ».  Neque  enim 
5 negligenter  audiendum  est,  quod  cum  decimari  minima  di- 
ceret, extrema  quidem  de  oleribus  maluit,  sed  tamen  bene 
olentia  memorare : ut  profecto  ostenderet,  quia  simulatores, 
cum  parva  custodiunt,  odorem  de  se  extendere  sanctae  opi- 
nionis quaerunt,  et  quamvis  implere  maxima  praetermittant, 
10  ea  tamen  minima  observant,  quae  humano  iudicio  longe 
lateque  redoleant. 

Cap.  XXXIV.  Quomodo  admonendi,  qui  bona  nec 
inchoant,  et  qui  inchoata  non  absolvunt.  Aliter  admo- 
nendi sunt  qui  bona  nec  inchoant,  atque  aliter  qui  inchoata 
15  minime  consummant.  Qui  enim  bona  nec  inchoant,  non 
sunt  eis  prius  aedificanda,  quae  salubriter  diligant,  sed  de- 
struenda ea,  in  quibus  semetipsos  nequiter  versant.  Neque 
enim  sequuntur,  quae  inexperta  audiunt,  nisi  prius,  quam 
perniciosa  sint  ea,  quae  sibi  sunt  experta,  deprehendant; 
20  quia  nec  levari  appetit,  qui  et  hoc  ipsum,  quia  cecidit,  ne- 
scit, et  qui  dolorem  vulneris  non  sentit,  salutis  remedia  non 
requirit.  Prius  ergo  ostendenda  sunt,  quam  sint  vana,  quae 
diligunt,  et  tunc  demum  vigilanter  intimanda,  quam  sint 
utilia,  quae  praetermittunt.  Prius  videant  fugienda,  quae 
25  amant,  et  sine  difficultate  postmodum  cognoscant  amanda 
esse,  quae  fugiunt.  Melius  enim  inexperta  recipiunt,  si  de 
expertis,  quidquid  disputationis  audiunt,  veraciter  cognoscunt. 
Tunc  igitur  pleno  voto  discunt  vera  bona  quaerere,  cum 
certo  iudicio  deprehenderint  falsa  se  vacue  tenuisse.  Au- 
30  diant  ergo,  quod  bona  praesentia  et  a delectatione  citius  tran- 
situra sunt,  et  tamen  eorum  causa  ad  ultionem  sine  transitu 

permansura ; quia  et  nunc,  quod  libet,  invitis  subtrahitur,  et 
tunc,  quod  dolet,  invitis  in  supplicium  reservatur.  Itaque 
eisdem  rebus  terreantur  salubriter,  quibus  noxie  delectantur; 
ut,  dum  perculsa  mens  alta  ruinae  suae  damna  conspiciens 
sese  in  praecipitium  pervenisse  deprehendit,  gressum  post  5 
terga  revocet,  et  pertimescens  quae  amaverat,  discat  dili- 
gere quae  contemnebat. 

Hinc  est  enim,  quod  Ieremiae  misso  ad  praedicationem 
dicitur:  « Ecce  constitui  te  hodie  super  gentes  et  super  regna, 

« ut  evellas  et  destruas,  et  disperdas  et  dissipes,  et  aedifices  10 
« et  plantes  ».  Quia,  nisi  prius  perversa  destrueret,  aedifi- 
care utiliter  recta  non  posset:  nisi  ab  auditorum  suorum 
cordibus  spinas  vani  amoris  evelleret,  nimirum  frustra  in 
eis  sanctae  praedicationis  verba  plantaret.  Hinc  est,  quod 
Petrus  prius  evertit,  ut  postmodum  construat,  cum  nequa-  15 
quam  Iudaeos  monebat  quid  iam  facerent,  sed  de  his  quae 
fecerant,  increpabat  dicens : « Iesum  Nazarenum  virum  ap- 
« probatum  a Deo  in  vobis  virtutibus  et  prodigiis  et  signis, 

« quae  per  illum  fecit  Deus  in  medio  vestri,  sicut  vos  scitis; 

« hunc  definito  consilio  et  praescientia  Dei  traditum  per  20 
« manus  iniquorum  affigentes  interemistis,  quem  Deus  su- 
te scitavit  solutis  doloribus  inferni  » : ut  videlicet  crudelitatis 
suae  cognitione  destructi  aedificationem  sanctae  praedica- 
tionis, quanto  anxie  quaererent,  tanto  utiliter  audirent.  Unde 
et  illico  responderunt:  «Quid  ergo  faciemus, viri  fratres?»  25 
Quibus  mox  dicitur : « Agite  poenitentiam,  et  baptizetur 
« unusquisque  vestrum  ».  Quae  aedificationis  verba  profecto 
contemnerent,  nisi  prius  salubriter  ruinam  suae  destructionis 
invenissent.  Hinc  est,  quod  Saulus,  cum  super  eum  coelitus 
lux  emissa  resplenduit,  non  iam  quid  recte  deberet  facere,  30 
sed  quid  prave  fecisset,  audivit.  Nam  cum  prostratus  re- 
quireret dicens:  « Quis  es  Domine?»,  respondetur  pro- 

tinus:  «Ego  sum  Iesus  Nazarenus,  quem  tu  persequeris». 
Et  cum  repente  subiungeret : « Domine,  quid  me  iubes  fa- 
«cere?»,  illico  adiungitur:  « Surgens  ingredere  civitatem, 
« et  ibi  dicetur  tibi,  quid  te  oporteat  facere  ».  Ecce  de  coelo 
5 Dominus  loquens  persecutoris  sui  facta  corripuit,  nec  tamen 
illico,  quae  essent  facienda,  monstravit.  Ecce  elationis  eius 
fabrica  iam  tota  corruerat,  et  post  ruinam  suam  humilis 
aedificari  requirebat,  et  cum  superbia  destruitur,  aedificationis 
tamen  verba  retinentur;  ut  videlicet  persecutor  immanis  diu 
io  destructus  iaceret,  et  tanto  post  in  bonis  solidius  surgeret, 
quanto  prius  funditus  eversus  a pristino  errore  cecidisset. 
Qui  ergo  nulla  adhuc  agere  bona  coeperunt,  a rigiditate 
antea  suae  pravitatis  correctionis  manu  evertendi  sunt,  ut 
ad  statum  postmodum  rectae  operationis  erigantur;  quia  et 
15  idcirco  altum  silvae  lignum  succidimus,  ut  hoc  in  aedificii 
tegmine  sublevemus : sed  tamen  non  repente  in  fabrica  po- 
nitur, ut  nimirum  prius  vitiosa  eius  viriditas  exsiccetur,  cuius 
quo  plus  in  infimis  humor  excoquitur,  eo  ad  summa  soli- 
dius levatur. 

* 20  At  contra  admonendi  sunt,  qui  inchoata  bona  minime 
consummant,  ut  cauta  circumspectione  considerent,  quia, 
dum  proposita  non  perficiunt,  etiam  quae  fuerant  coepta, 
convellunt.  Si  enim  quod  videtur  gerendum,  sollicita  in- 
tentione non  crescit,  etiam  quod  fuerat  bene  gestum,  decre- 
25  scit.  In  hoc  quippe  mundo  humana  anima  quasi  more  navis 
est  contra  ictum  fluminis  conscendentis : uno  in  loco  nequa- 
quam stare  permittitur,  quia  ad  ima  relabitur,  nisi  ad  summa 
conetur.  Si  ergo  inchoata  bona  fortis  operantis  manus  ad 
perfectionem  non  sublevat,  ipsa  operandi  remissio  contra  hoc, 
30  quod  operatum  est,  pugnat.  Hinc  est  enim,  quod  per  Salo- 
monem dicitur:  «Qui  mollis  et  dissolutus  est  in  opere  suo, 
« frater  est  sua  opera  dissipantis  » . Quia  videlicet  qui  coepta 

4.  Act.  IX,  4.  32.  Prov.  XVIII,  9. 

bona  districte  non  exsequitur,  dissolutione  negligentiae  ma- 
num destruentis  imitatur.  Hinc  Sardis  ecclesiae  ab  angelo 
dicitur : « Esto  vigilans,  et  confirma  cetera,  quae  moritura 
« erant:  non  enim  invenio  opera  tua  plena  coram  Deo  meo  ». 
Quia  igitur  plena  coram  Deo  eius  opera  inventa  non  fue-  5 
rant,  moritura  reliqua  etiam,  quae  erant  gesta,  praedicebat. 

Si  enim  quod  mortuum  in  nobis  est,  ad  vitam  non  accen- 
ditur, hoc  etiam  extinguitur,  quod  quasi  adhuc  vivum  te- 
netur. Admonendi  sunt,  ut  perpendant,  quod  tolerabilius 
esse  potuisset  recti  viam  non  arripere,  quam  arrepta  post  10 
tergum  redire.  Nisi  enim  retro  aspicerent,  erga  coeptum 
studium  nullo  torpore  languerent.  Audiant  ergo,  quod  scri- 
ptum est : « Melius  erat  eis  non  cognoscere  viam  iustitiae, 

« quam  post  agnitionem  retrorsum  converti ».  Audiant, 
quod  scriptum  est:  « Utinam  frigidus  esses,  aut  calidus:  15 
« sed  quia  tepidus  es,  et  nec  frigidus  nec  calidus,  incipiam 
« te  evomere  ex  ore  meo  ».  Calidus  quippe  est,  qui  bona 
studia  et  arripit  et  consummat : frigidus  vero  est,  qui  con- 
summanda nec  inchoat.  Et  sicut  a frigore  per  teporem 
transitur  ad  calorem,  ita  a calore  per  teporem  reditur  ad  20 
frigus.  Quisquis  ergo  amisso  infidelitatis  frigore  vivit,  sed 
nequaquam  tepore  superato  excrescit,  ut  ferveat,  procul  dubio 
calore  desperato,  dum  noxio  in  tepore  demoratur,  agit,  ut 
frigescat.  Sed  sicut  ante  teporem  frigus  sub  spe  est,  ita  post 
frigus  tepor  in  desperatione.  Qui  enim  adhuc  in  peccatis  est,  25 
conversionis  fiduciam  non  amittit.  Qui  vero  post  conver- 
sionem tepuit,  et  spem,  quae  esse  potuit  de  peccatore,  sub- 
traxit. Aut  calidus  ergo  quisque  esse,  aut  frigidus  quaeritur, 
ne  tepidus  evomatur:  ut  videlicet  aut  necdum  conversus 
adhuc  de  se  spem  conversionis  praebeat,  aut  iam  conversus  30 
in  virtutibus  inardescat:  ne  evomatur  tepidus,  qui  a calore, 
quem  proposuit,  torpore  ad  noxium  frigus  redit. 

4.  Apoc.  III,  2.  17.  Apoc.  III,  15. 

14.  II  Pet.  II,  21. 

Cap.  XXXV.  Quomodo  admonendi,  qui  mala  clam, 
et  bona  palam  faciunt,  ac  qui  versa  vice.  Aliter  ad- 
monendi sunt,  qui  mala  occulte  agunt,  et  bona  publice ; 
atque  aliter,  qui  bona,  quae  faciunt,  abscondunt,  et  tamen 
5 quibusdam  factis  publice  mala  de  se  opinari  permittunt. 
Admonendi  enim  sunt,  qui  mala  occulte  agunt,  et  bona 
publice,  ut  pensent,  humana  iudicia  quanta  velocitate  evo- 
lant, divina  autem  quanta  immobilitate  perdurant.  Admo- 
nendi sunt,  ut  in  fine  rerum  mentis  oculos  figant;  quia 
10  et  humanae  laudis  attestatio  praeterit,  et  superna  sententia, 
quae  et  abscondita  penetrat,  ad  retributionem  perpetuam 
convalescit.  Dum  igitur  occulta  mala  sua  divinis  iudiciis, 
recta  autem  sua  humanis  oculis  anteponunt,  et  sine  teste 
est  bonum,  quod  publice  faciunt,  et  non  sine  aeterno  teste 
15  est,  quod  latenter  delinquunt.  Culpas  itaque  suas  occul- 
tando hominibus,  virtutesque  pandendo  et  unde  puniri  de- 
beant, abscondentes  detegunt,  et  unde  remunerari  poterant, 
detegentes  abscondunt.  Quos  recte  sepulcra  dealbata  spe- 
ciosa exterius,  sed  mortuorum  ossibus  plena  Veritas  vo- 
20  cat:  quia  vitiorum  mala  intus  contegunt,  humanis  vero 
oculis  quorundam  demonstratione  operum  de  solo  foris  iu- 
stitiae  colore  blandiuntur.  Admonendi  itaque  sunt,  ne  quae 
agunt,  recta  despiciant,  sed  ea  meriti  melioris  credant.  Valde 
namque  bona  suadiiudicant,qui  ad  eorum  mercedem  sufficere 
25  humanos  favores  putant.  Cum  enim  pro  recto  opere  laus 
transitoria  quaeritur,  aeterna  retributione  res  digna  vili  pretio 
venundatur.  De  quo  videlicet  pretio  percepto  Veritas  dicit: 
« Arnen  dico  vobis,  receperunt  mercedem  suam  ».  Admo- 
nendi sunt,  ut  considerent,  quia  dum  pravos  se  in  occultis 
30  exhibent  sed  tamen  exempla  de  se  publice  in  bonis  operibus 
praebent,  ostendunt  sequenda,  quae  fugiunt;  clamant  amanda, 
quae  oderunt;  vivunt  postremo  aliis,  et  sibi  moriuntur. 

20.  Cfr.  Matth.  XXIII,  27.  28.  Matth.  VI,  2. 

At  contra  admonendi  sunt,  qui  bona  occulte  faciunt,  et 
tamen  quibusdam  factis  publice  de  se  mala  opinari  permit- 
tunt, ne  cum  bona  semetipsos  actionis  rectae  virtute  vivi- 
ficant, in  se  alios  per  exemplum  pravae  aestimationis  occi- 
dant: ne  minus  quam  se  proximos  diligant,  et  cum  ipsi  5 
salubrem  potum  vini  sorbeant,  intentis  in  sui  consideratione 
mentibus  pestiferum  veneni  poculum  fundant.  Hi  nimirum 
in  uno  proximorum  vitam  minus  adiuvant,  in  altero  mul- 
tum gravant,  dum  student  et  recta  occulte  agere,  et  quibus- 
dam factis  ad  exemplum  de  se  prava  seminare.  Quisquis  10 
enim  laudis  concupiscentiam  calcare  iam  sufficit,  aedifica- 
tionis fraudem  perpetrat,  si  bona,  quae  agit,  occultat;  et 
quasi  iactato  semine  germinandi  radices  subtrahit,  qui  opus, 
quod  imitandum  est,  non  ostendit.  Hinc  namque  in  Evan- 
gelio  Veritas  dicit:  « Videant  opera  vestra  bona,  et  glorificent  15 
« Patrem  vestrum,  qui  in  coelis  est ».  Ubi  illa  quoque  sen- 
tentia promitur,  quae  longe  aliud  praecepisse  videtur  dicens: 

« Attendite,  ne  iustitiam  vestram  faciatis  coram  hominibus, 

«ut  videamini  ab  eis». 

Quid  est  ergo,  quod  opus  nostrum  et  ita  faciendum  est  20 
ne  videatur,  et  tamen  ut  debeat  videri  praecipitur,  nisi 
quod  ea  quae  agimus  et  occultanda  sunt  ne  ipsi  laudemur, 
et  tamen  ostendenda  sunt,  ut  laudem  coelestis  Patris  au- 
geamus? Nam  cum  nos  iustitiam  nostram  coram  homi- 
nibus facere  Dominus  prohiberet,  illico  adiunxit:  « Ut  vi-  25 
« d camini  ab  eis  ».  Et  cum  rursus  videnda  ab  hominibus 
bona  opera  nostra  praeciperet,  protinus  subdidit : « Ut  glo- 
« rificent  Patrem  vestrum,  qui  in  coelis  est  ».  Qualiter 
igitur  videnda  essent,  vel  qualiter  non  videnda,  ex  senten- 
tiarum fine  monstravit:  quatenus  operantis  mens  opus  suum  30 
et  propter  se  videri  non  quaereret,  et  tamen  hoc  propter 
coelestis  Patris  gloriam  non  celaret.  Unde  fit  plerumque, 

16.  Matth.  V,  16.  19.  Matth.  VI,  1. 

ut  bonum  opus  et  in  occulto  sit,  cum  fit  publice,  et  rursus 
in  publico,  cum  agitur  occulte.  Qui  enim  in  publico  bono 
opere  non  suam,  sed  superni  Patris  gloriam  quaerit,  quod 
fecit,  abscondit,  quia  solum  illum  testem  habuit,  cui  placere 
5 curavit.  Et  qui  in  secreto  suo  bono  opere  deprehendi  ac 
laudari  concupiscit,  et  nullus  fortasse  vidit,  quod  exhibuit, 
et  tamen  hoc  coram  hominibus  fecit:  quia  tot  testes  in 
bono  opere  secum  duxit,  quot  humanas  laudes  in  corde  re- 
quisivit.  Cum  vero  prava  aestimatio,  in  quantum  sine  pec- 
10  cato  valet,  ab  intuentium  mente  non  tergitur,  cunctis  mala 
credentibus  per  exemplum  culpa  propinatur.  Unde  et  ple- 
rumque contigit,  ut,  qui  negligenter  de  se  mala  opinari  per- 
mittunt, per  semetipsos  quidem  nulla  iniqua  faciant,  sed 
tamen  per  eos,  qui  se  imitari  fecerint,  multiplicius  delin- 
15  quant.  Hinc  est,  quod  Paulus  immunda  quaedam  sine  pol- 
lutione comedentibus,  sed  imperfectis  tentationis  scandalum 
sua  hac  comestione  moventibus  dicit : « Videte,  ne  forte 
« haec  licentia  vestra  offendiculum  fiat  infirmis  ».  Et  rur- 
sum : « Et  peribit  infirmus  in  tua  conscientia  frater,  propter 
20  « quem  Christus  mortuus  est.  Sic  autem  peccantes  in  fra- 
« tres  et  percutientes  conscientiam  eorum  infirmam,  in  Chri- 
«stum  peccatis».  Hinc  est,  quod  Moyses,  cum  diceret: 
« Non  maledices  surdo  » , protinus  adiunxit : « Nec  coram 
« coeco  pones  offendiculum  ».  Surdo  quippe  maledicere, 
25  est  absenti  et  non  audienti  derogare:  coram  coeco  vero  of- 
fendiculum ponere,  est  discretam  quidem  rem  agere,  sed 
tamen  ei,  qui  lumen  discretionis  non  habet,  scandali  occa- 
sionem praebere. 

Cap.  XXXVI.  De  exhortatione  multis  exhibenda, 
30  UT  sic  singulorum  virtutes  adiuvet,  quatenus  per  hanc 

18.  I Cor . VIII,  9.  24.  Lev.  XIX,  14. 

22.  I Cor.  VIII,  I I — 1 2. 

CONTRARIA  VIRTUTIBUS  VITIA  NON  EXCRESCANT.  Haec  SUnt, 
quae  praesul  animarum  in  praedicationis  diversitate  custo- 
diat, ut  sollicitus  congrua  singulorum  vulneribus  medica- 
mina apponat.  Sed  cum  magni  sit  studii,  ut  exhortandis 
singulis  serviatur  ad  singula,  cum  valde  laboriosum  sit  unum-  5 
quemque  de  propriis  sub  dispensatione  debitae  considerationis 
instruere;  longe  tamen  laboriosius  est  auditores  innumeros 
ac  diversis  passionibus  laborantes,  uno  eodemque  tempore 
voce  unius  et  communis  exhortationis  admonitione  instruere. 

Ibi  quippe  tanta  arte  vox  temperanda  est,  ut  cum  diversa  10 
sint  auditorum  vitia,  et  singulis  inveniatur  congrua,  et  ta- 
men sibimetipsi  non  sit  diversa;  ut  inter  passiones  medias 
uno  quidem  ductu  transeat,  sed  more  bicipitis  gladii  tumores 
cogitationum  carnalium  ex  diverso  latere  incidat,  quatenus 
sic  superbis  praedicetur  humilitas,  ut  tamen  timidis  non  au-  15 
geatur  metus.  Sic  timidis  infundatur  auctoritas,  ut  tamen 
superbis  non  crescat  effrenatio.  Sic  otiosis  ac  torpentibus 
praedicetur  sollicitudo  boni  operis,  ut  tamen  inquietis  im- 
moderatae licentia  non  augeatur  actionis.  Sic  inquietis  po- 
natur modus,  ut  tamen  otiosis  non  fiat  torpor  securus.  Sic  20 
ab  impatientibus  extinguatur  ira,  ut  tamen  remissis  ac  le- 
nibus non  crescat  negligentia.  Sic  lenes  accendantur  ad 
zelum,  ut  tamen  iracundis  non  addatur  incendium.  Sic  te- 
nacibus infundatur  tribuendi  largitas,  ut  tamen  prodigis  ef- 
fusionis frena  minime  laxentur.  Sic  prodigis  praedicetur  2> 
parcitas,  ut  tamen  tenacibus  periturarum  rerum  custodia 
non  augeatur.  Sic  incontinentibus  laudetur  coniugium,  ut 
tamen  iam  continentes  non  revocentur  ad  luxum.  Sic  con- 
tinentibus laudetur  virginitas  corporis,  ut  tamen  in  coniu- 
gibus  despecta  non  fiat  fecunditas  carnis.  Sic  praedicanda  30 
sunt  bona,  ne  ex  latere  iuventur  et  mala.  Sic  laudanda 
sunt  bona  summa,  ne  desperentur  ultima.  Sic  nutrienda 
sunt  ultima,  ne  dum  sufficere  creduntur,  nequaquam  tendatur 
ad  summa. 

Cap.  XXXVII.  De  exhortatione,  quae  uni  adhibenda 
est  contrariis  passionibus  laboranti.  Et  gravis  quidem 
praedicatori  labor  est,  in  communis  praedicationis  voce  ad 
occultos  singulorum  motus  causasque  vigilare,  et  palaestra- 
5 rum  more  in  diversi  lateris  arte  se  vertere:  multo  tamen 
acriori  labore  fatigatur,  quando  uni  contrariis  vitiis  servienti 
praedicare  compellitur.  Plerumque  enim  quis  laetae  nimis 
conspersionis  existit;  sed  tamen  eum  repente  tristitia  oborta 
immaniter  deprimit.  Curandum  est  itaque  praedicatori, 
10  quatenus  sic  tergatur  tristitia,  quae  venit  ex  tempore,  ut 
non  augeatur  laetitia,  quae  suppetit  ex  conspersione,  et  sic 
frenetur  laetitia,  quae  ex  conspersione  est,  ut  tamen  non 
crescat  tristitia,  quae  venit  ex  tempore.  Iste  gravatur  usu 
immoderatae  praecipitationis,  et  aliquando  tamen  ab  eo,  quod 
15  festine  agendum  est,  eum  vis  praepedit  subito  natae  formi- 
dinis. Ille  gravatur  usu  immoderatae  formidinis,  et  ali- 
quando tamen  in  eo,  quod  appetit,  temeritate  impellitur 
praecipitationis.  Sic  itaque  in  isto  reprimatur  subito  oborta 
formido,  ut  tamen  non  excrescat  enutrita  diu  praecipitatio. 
20  Sic  in  illo  reprimatur  repente  oborta  praecipitatio,  ut  tamen 
non  convalescat  impressa  ex  conspersione  formido.  Quid 
autem  mirum,  si  mentium  medici  ista  custodiunt,  dum  tanta 
discretionis  arte  se  temperant,  qui  non  corda  sed  corpora 
medentur?  Plerumque  enim  debile  corpus  opprimit  lan- 
25  guor  immanis,  cui  languori  scilicet  obviari  adiutoriis  for- 
tibus debet,  sed  tamen  corpus  debile  adiutorium  forte  non 
sustinet.  Studet  igitur,  qui  medetur,  quatenus  sic  superexis- 
tentem  morbum  subtrahat,  ut  nequaquam  supposita  corporis 
debilitas  crescat,  ne  fortasse  languor  cum  vita  deficiat.  Tanta 
30  ergo  adiutorium  discretione  componit,  ut  uno  eodemque  tem- 
pore et  languori  obviet  et  debilitati.  Si  igitur  medicina  cor- 
poris indivise  adhibita  servire  divisibiliter  potest  (tunc  enim 

8.  conspersio : natura  seu  indoles. 

vere  medicina  est,  quando  sic  per  eam  vitio  superexistenti 
succurritur,  ut  etiam  suppositae  conspersioni  serviatur),  cur 
medicina  mentis  una  eademque  praedicatione  apposita  mo- 
rum morbis  diverso  ordine  obviare  non  valeat,  quae  tanto 
subtilior  agitur,  quanto  de  invisibilibus  tractatur?  5 

Cap.  XXXVIII.  Quod  aliquando  leviora  vitia  re- 
linquenda sunt,  ut  graviora  subtrahantur.  Sed  quia 
plerumque,  dum  duorum  vitiorum  languor  irruit,  hoc  levius, 
illud  fortasse  gravius  premit,  ei  nimirum  vitio  rectius  sub 
celeritate  subvenitur,  per  quod  festine  ad  interitum  tenditur,  io 
Et  si  hoc  a vicina  morte  restringi  non  potest,  nisi  illud 
etiam,  quod  existit,  contrarium  crescat ; tolerandum  praedi- 
catori est,  ut  per  exhortationem  suam  artificioso  modera- 
mine unum  patiatur  crescere,  quatenus  possit  aliud  a vicina 
morte  retinere.  Quod  cum  agit,  non  morbum  exaggerat,  15 
sed  vulnerati  sui,  cui  medicamentum  adhibet,  vitam  servat, 
ut  exquirendae  salutis  congruum  tempus  inveniat.  Saepe 
enim  quis  a ciborum  se  ingluvie  minime  temperans  iam- 
iamque  pene  superantis  luxuriae  stimulis  premitur,  qui  huius 
pugnae  metu  territus,  dum  se  per  abstinentiam  restringere  20 
nititur,  inanis  gloriae  tentatione  fatigatur,  in  quo  nimirum 
unum  vitium  nullatenus  extinguitur,  nisi  aliud  nutriatur. 
Quae  igitur  pestis  ardentius  insequenda  est,  nisi  quae  pe- 
riculosius premit?  Tolerandum  nunquam  est,  ut  per  vir- 
tutem abstinentiae  interim  arrogantia  contra  viventem  cre-  25 
scat,  ne  eum  per  ingluviem  a vita  funditus  luxuria  extinguat. 
Hinc  est  quod  Paulus,  cum  infirmum  auditorem  suum 
perpenderet  aut  prava  adhuc  velle  agere,  aut  de  actione 
recta  humanae  laudis  retributione  gaudere,  ait : « Vis  non 
« timere  potestatem?  bonum  fac,  et  habebis  laudem  ex  illa  ».  30 
Neque  enim  ideo  bona  agenda  sunt,  ut  potestas  huius  mundi 

30.  Rom.  XIII,  3. 

nulla  timeatur,  aut  per  haec  gloria  transitoriae  laudis  su- 
matur. Sed  cum  infirmam  mentem  ad  tantum  robur  ascen- 
dere non  posse  pensaret,  ut  et  pravitatem  vitaret  simul  et 
laudem,  praedicator  egregius  ei  admonendo  aliquid  ob- 
.5  tulit,  et  aliquid  tulit.  Concedendo  enim  lenia  subtraxit 
acriora;  ut  quia  ad  deserenda  cuncta  simul  non  assurgeret, 
dum  in  quodam  suo  vitio  animus  familiariter  relinquitur, 
a quodam  suo  sine  labore  tolleretur. 

Cap.  XXXIX.  Quod  infirmis  mentibus  omnino  non 
10  debent  alta  praedicari.  Sciendum  vero  est  praedicatori, 
ut  auditoris  sui  animum  ultra  vires  non  trahat,  ne,  ut  ita 
dicam,  dum  plus  quam  valet  tenditur,  mentis  chorda  rum- 
patur. Alta  enim  quaeque  debent  multis  audientibus  con- 
tegi, et  vix  paucis  aperiri.  Hinc  namque  per  semetipsam 
15  Veritas  dicit:  «Quis,  putas,  est  fidelis  dispensator  et  pru- 
« dens,  quem  constituit  dominus  super  familiam  suam,  ut 
« det  illis  in  tempore  tritici  mensuram?  ».  Per  mensuram 
quippe  tritici  exprimitur  modus  verbi,  ne  cum  angusto  cordi 
incapabile  aliquid  tribuitur,  extra  fundatur.  Hinc  Paulus 
20  ait : « Non  potui  vobis  loqui  quasi  spiritalibus,  sed  quasi 
« carnalibus.  Tamquam  parvulis  in  Christo  lac  vobis  po- 
« tum  dedi,  non  escam  ».  Hinc  Moyses  a secreto  Dei 
exiens  coruscantem  coram  populo  faciem  velat;  quia  nimi- 
rum turbis  claritatis  intimae  arcana  non  indicat.  Hinc  per 
25  eum  divina  voce  praecipitur,  ut  is,  qui  cisternam  foderit, 
si  operire  neglexerit,  corruente  in  ea  bove  vel  asino  pre- 
tium reddat;  quia  ad  alta  scientiae  fluenta  perveniens,  cum 
haec  apud  bruta  audientium  corda  non  contegit,  poenae  reus 
addicitur,  si  per  verba  eius  in  scandalum  sive  munda  sive 
30  immunda  mens  capiatur.  Hinc  ad  beatum  Iob  dicitur : 


17.  Luc.  XII,  42. 
22.  I Cor.  III,  1. 


Bibi.  Sanet.  Patr.  (Ser.  VII)  II. 


24.  Cfr.  Exod.  XXXIV,  33. 
27.  Exod.  XXI,  33. 

29 

« Quis  dedit  gallo  intelligentiam  ? » Praedicator  etenim  san- 
ctus, dum  caliginoso  hoc  clamat  in  tempore,  quasi  gallus 
cantat  in  nocte,  cum  dicit : « Hora  est  iam  nos  de  somno 
«surgere».  Et  rursum:  «Evigilate  iusti,  et  nolite  pec- 
« care  ».  Gallus  autem  profundioribus  horis  noctis  altos 
edere  cantus  solet;  cum  vero  matutinum  iam  tempus  in 
proximo  est,  minutas  ac  tenues  voces  format ; quia  nimirum, 
qui  recte  praedicat,  obscuris  adhuc  cordibus  aperta  clamat, 
nil  de  occultis  mysteriis  indicat,  ut  tunc  subtiliora  quaeque 
de  coelestibus  audiant,  cum  luci  veritatis  appropinquant. 

Cap.  XL.  De  opere  praedicationis  et  voce.  Sed 
inter  haec  ad  ea,  quae  iam  superius  diximus,  caritatis  studio 
retorquemur,  ut  praedicator  quisque  plus  actibus  quam  vo- 
cibus insonet,  et  bene  vivendo  vestigia  sequacibus  imprimat 
potius,  quam  loquendo,  quo  gradiantur,  ostendat.  Quia  et 
gallus  iste,  quem  pro  exprimenda  boni  praedicatoris  specie 
in  locutione  sua  Dominus  assumit,  cum  iam  edere  cantus 
parat,  prius  alas  excutit,  et  semetipsum  feriens  vigilantiorem 
reddit;  quia  nimirum  necesse  est,  ut  hi,  qui  verba  sanctae 
praedicationis  movent,  prius  studio  bonae  actionis  evigilent, 
ne  in  semetipsis  torpentes  opere  alios  excitent  voce : prius 
se  per  sublimia  facta  excutiant,  et  tunc  ad  bene  vivendum 
alios  sollicitos  reddant:  prius  cogitationum  alis  semetipsos 
feriant;  quidquid  in  se  inutiliter  torpet,  sollicita  investiga- 
tione deprehendant,  districta  animadversione  corrigant,  et 
tunc  demum  aliorum  vitam  loquendo  componant:  prius 
punire  propria  fletibus  curent,  et  tunc,  quae  aliorum  punienda 
sunt,  denuntient;  et  antequam  verba  exhortationis  insonent, 
omne,  quod  locuturi  sunt,  operibus  clament. 

1.  Iob,  XXXVIII,  36.  5.  I Cor.  XV,  34. 

4.  Ro)?i.  III,  11. 

Sed  quia  saepe,  dum  praedicatio  modis  congruentibus 
ubertim  funditur,  apud  semetipsum  de  ostensione  sui  oc- 
culta laetitia  loquentis  animus  sublevatur,  magna  cura  ne- 
cesse  est,  ut  timoris  laceratione  se  mordeat;  ne  qui  aliorum 
5 vulnera  medendo  ad  salutem  revocat,  ipse  per  negligentiam 
suae  salutis  intumescat,  ne  proximos  iuvando  se  deserat, 
ne  alios  erigens  cadat.  Nam  quibusdam  saepe  magnitudo 
virtutis  occasio  perditionis  fuit;  ut  cum  de  confidentia  vi- 
rium inordinate  securi  sunt,  per  negligentiam  inopinate  mo- 
io  rerentur.  Virtus  namque  cum  vitiis  renititur,  quadam  de- 
lectatione eius  sibimetipsi  animus  blanditur : fitque,  ut  bene 
agentis  mens  metum  suae  circumspectionis  abiiciat,  atque 
in  sui  confidentia  secura  requiescat;  cui  iam  torpenti  se- 
ductor callidus  omne,  quod  bene  gessit,  enumerat,  eamque 
15  quasi  prae  ceteris  praepollentem  in  tumore  cogitationis  exal- 
tat. Unde  agitur,  ut  ante  iusti  iudicis  oculos  fovea  mentis 
sit  memoria  virtutis;  quia  reminiscendo,  quod  gessit,  dum 
se  apud  se  erigit,  apud  humilitatis  auctorem  cadit.  Hinc 
namque  superbienti  animae  dicitur : « Quo  pulchrior  es, 
20  «descende,  et  dormi  cum  incircumcisis  ».  Ac  si  aperte 
diceretur:  Quia  ex  virtutum  decore  te  elevas,  ipsa  tua  pul- 
chritudine impelleris,  ut  cadas.  Hinc  sub  Ierusalem  specie 
virtute  superbiens  anima  reprobatur,  cum  dicitur : « Per- 

1.  Huic  quartae  parti  titulus  ipsum  redeat , ne  hunc  vel  vita  vel 
praemittitur  in  ed.  Maurinorum  praedicatio  extollat. 
atque  Hurter:  Qualiter  praedica-  20.  Ezech.  XXXII,  19. 
tor  omnibus  rite  peractis  aii  semet- 

« fecta  eras  in  decore  meo,  quem  posueram  super  te,  dicit 
« Dominus,  et  habens  fiduciam  in  pulchritudine  tua  forni- 
« cata  es  in  nomine  tuo  ».  Fiducia  quippe  suae  pulchri- 
tudinis animus  attollitur,  cum  de  virtutum  meritis  laeta 
apud  se  securitate  gloriatur.  Sed  per  hanc  eandem  fidu-  5 
ciam  ad  fornicationem  ducitur;  quia  cum  interceptam 
mentem  cogitationes  suae  decipiunt;  hanc  maligni  spiritus 
per  innumera  vitia  seducendo  corrumpunt.  Notandum  vero, 
quod  dicitur : « Fornicata  es  in  nomine  tuo  » : quia,  cum 
respectum  mens  superni  rectoris  deserit,  laudem  protinus  10 
privatam  quaerit,  et  sibi  arrogare  incipit  omne  bonum,  quod 
ut  largitoris  praeconio  serviret,  accepit ; opinionis  suae  glo- 
riam dilatare  desiderans  satagit,  ut  mirabilis  cunctis  inno- 
tescat. In  suo  ergo  nomine  fornicatur,  quae  legalis  thori 
connubium  deserens  corruptori  spiritui  in  laudis  appetitu  15 
substernitur.  Hinc  David  ait:  «Tradidit  in  captivitatem 
« virtutem  eorum,  et  pulchritudinem  eorum  in  manus  ini- 
« mici  ».  I11  captivitatem  etenim  virtus,  et  pulchritudo  in 

manus  inimici  traditur,  cum  deceptae  menti  antiquus  hostis 
ex  boni  operis  elatione  dominatur ; quae  tamen  virtutis  eia-  20 
tio,  quamvis  plene  non  superat,  utcunque  tamen  et  electorum 
animum  saepe  tentat;  sed  cum  sublevatus  destituitur,  desti- 
tutus ad  formidinem  revocatur.  Hinc  etenim  David  iterum 
ait : « Ego  dixi  in  abundantia  mea,  non  movebor  in  aeter- 
«num».  Sed  quia  de  confidentia  virtutis  intumuit,  paulo  25 
post  quid  pertulit,  adiunxit : « Avertisti  faciem  tuam  a me, 

«et  factus  sum  conturbatus».  Ac  si  aperte  dicat:  Fortem 
me  inter  virtutes  credidi,  sed  quantae  infirmitatis  sim, 
derelictus  agnovi.  Hinc  rursum  dicit:  « Iuravi,  et  statui 
«custodire  iudicia  iustitiae  tuae».  Sed  quia  eius  virium  30 
non  erat  manere  in  custodia,  quam  iurabat,  debilitatem  suam 

H/.i  ch.  XVI,  14.  27.  PsaJ.  XXIX,  8. 

iS.  PsaJ.  LXXVII,  61.  30.  PsaJ.  CXVIII,  106. 

25.  PsaJ.  XXIX,  7. 

protinus  turbatus  invenit.  Unde  et  ad  precis  opem  repente 
se  contulit,  dicens:  « Humiliatus  sum  usquequaque,  Domine, 
« vivifica  me  secundum  verbum  tuum  » . Nonnunquam 
vero  superna  moderatio,  priusquam  per  munera  provehat, 
5 infirmitatis  memoriam  ad  mentem  revocat,  ne  de  acceptis 
virtutibus  intumescat.  Unde  Ezechiel  propheta,  quoties  ad 
contemplanda  coelestia  ducitur,  prius  filius  hominis  voca- 
tur: ac  si  hunc  aperte  Dominus  admoneat,  dicens:  Ne  de 
his,  quae  vides,  in  elatione  cor  subleves,  cautus  perpende, 
10  quod  es:  ut  cum  summa  penetras,  esse  te  hominem  reco- 
gnoscas, quatenus  dum  ultra  te  raperis,  ad  temetipsum  sol- 
licitus infirmitatis  tuae  freno  revoceris.  Unde  necesse  est, 
ut  cum  virtutum  nobis  copia  blanditur,  ad  infirma  sua  mentis 
oculus  redeat,  seseque  salubriter  deorsum  premat;  nec  recta 
15  quae  egit,  sed  quae  agere  neglexit  aspiciat:  ut  dum  cor  ex 
memoria  infirmitatis  atteritur,  apud  humilitatis  auctorem  ro- 
bustius in  virtute  solidetur.  Quia  et  plerumque  omnipotens 
Deus  idcirco  rectorum  mentes,  quamvis  ex  magna  parte 
perficit,  imperfectas  tamen  ex  parva  aliqua  parte  derelinquit: 
20  ut  cum  miris  virtutibus  rutilant,  imperfectionis  suae  taedio 
tabescant,  et  nequaquam  se  de  magnis  erigant,  dum  adhuc 
contra  minima  innitentes  laborant;  sed  quia  extrema  non 
valent  vincere,  de  praecipuis  actibus  non  audeant  superbire. 

Ecce  bone  vir  reprehensionis  meae  necessitate  conpulsus, 
25  dum  monstrare  qualis  esse  debeat  pastor  invigilo,  pulchrum 
depinxi  hominem  pictor  foedus  aliosque  ad  perfectionis  litus 
dirigo,  qui  adhuc  in  delictorum  Ructibus  versor.  Sed  in 
huius  quaeso  vitae  naufragio  orationis  tuae  me  tabula  sustine, 
ut  quia  pondus  proprium  deprimit,  tui  meriti  manus  me  levet. 

3.  Psal.  CXVIII,  107.  ad  Iohannem  Jicatoriae  sunt  ha- 

24.  Ecce  . . . Quae  sequuntur  benda  (quam  v.  p.  3). 
verba  ut  conclusionem  epistolae 


Digitized  by  U^ooQle 


TABULA  MATERIARUM 


Prolegomena Pag.  v 

REGULAE  PASTORALIS  LIBER 


Pars  Prima. 

Epistola  ad  Iohannem  episcopum  Ravennatem 3 

Caput  I.  Ne  venire  imperiti  ad  magisterium  audeant  ...  4 

Caput  II.  Ne  locum  regiminis  subeant,  qui  vivendo  non  perfi- 
ciunt, quae  meditando  didicerunt 6 


Caput  III.  De  pondere  regiminis ; et  quod  adversa  quaeque 

despicienda  sunt,  et  prospera  formidanda 7 

Caput  IV.  Quod  plerumque  occupatio  regiminis  soliditatem 

dissipet  mentis  .' 8 

Caput  V.  De  his,  qui  in  regiminis  culmine  prodesse  exemplo 

virtutum  possunt,  sed  quietem  propriam  spectando  refugiunt.  10 
Caput  VI.  Quod  hi,  qui  pondus  regiminis  per  humilitatem  fu- 
giunt, tunc  vere  sunt  humiles,  quum  divinis  iudiciis  non  re- 


luctantur   12 

Caput  VII.  Quod  nonnunquam  praedicationis  officium  et  non- 
nulli laudabiliter  appetunt,  et  ad  hoc  nonnulli  laudabiliter 

coacti  pertrahuntur 12 

Caput  VIII.  De  his,  qui  praeesse  concupiscunt  et  ad  usum  suae 

libidinis  instrumentum  apostolici  sermonis  arripiunt  . . 14 

Caput  IX.  Quod  mens  praeesse  volentium  plerumque  sibi  ficta 

bonorum  operum  promissione  blanditur 1 > 

Caput  X.  Qualis  quisque  ad  regimen  venire  debeat  ...  16 

Caput  XI.  Qualis  quisqne  ad  regimen  venire  non  debeat  . . 17 


Pars  Secunda. 

Caput  I.  Is  quis  ad  regimen  ordinate  pervenerit,  qualem  se  in 


ipso  regimine  debeat  exhibere 25 

Caput  II.  Ut  rector  cogitatione  sit  mundus 25 


Digitized  by  ^ooQle 


178 


tabula  materiarum 


Caput  III.  Ut  rector  semper  sit  operatione  praecipuus . Pag.  27 

Caput  IV.  Ut  sit  rector  discretus  in  silentio,  utilis  in  verbo  • 30 

Caput  V.  Ut  sit  rector  singulis  compassione  proximus,  prae 

cunctis  contemplatione  suspensus 33 

Caput  VI.  Ut  sit  rector  bene  agentibus  per  humilitatem  socius, 

contra  delinquentium  vitia  per  zelum  iustitiae  erectus  . . 36 

Caput  VII.  Ut  sit  rector  internorum  curam  in  exteriorum  oc- 
cupatione non  minuens,  exteriorum  providentiam  in  inter- 
norum sollicitudine  non  relinquens 42 

Caput  VIII.  Ne  placere  rector  suo  studio  hominibus  appetat, 

sed  tamen  ad  quod  placere  debeat,  intendat 48 

Caput  IX.  Quod  scire  sollicite  rector  debet,  quia  plerumque 

vitia  virtutes  se  esse  mentiuntur 50 

Caput  X.  Quae  esse  debet  rectoris  discretio  correptionis  et 

dissimulationis,  fervoris  et  mansuetudinis 51 

Caput  XI.  Quantum  rector  sacrae  legis  meditationibus  esse  de- 
beat intentus 57 

Pars  Tertia. 

Prologus * 61 

Caput  I.  Quanta  debet  esse  diversitas  in  arte  praedicationis  . 62 

Caput  II.  Quomodo  admonendi  sint  inopes  et  divites  ...  63 

Caput  III.  Quomodo  admonendi  laeti  et  tristes 65 

Caput  IV.  Quomodo  admonendi  subditi  et  praelati  ....  66 

Caput  V.  Quomodo  admonendi  servi  et  domini 70 

Caput  VI.  Quomodo  admonendi  sapientes  et  hebetes  ...  70 

Caput  VII.  Quomodo  admonendi  impudentes  et  verecundi  . 71 

Caput  VIII.  Quomodo  admonendi  protervi  et  pusillanimes  . 72 

Caput  IX.  Quomodo  admonendi  sint  impatientes  et  pa- 
tientes   74 

Caput  X.  Quomodo  admonendi  benevoli  et  invidi  ....  75 

Caput  XI.  Quomodo  admonendi  simplices  et  versipelles.  . . 81 

Caput  XII.  Quomodo  admonendi  sunt  incolumes  et  aegri.  . 85 

Caput  XIII.  Quomodo  admonendi,  qui  flagella  metuunt,  et  qui 

contemnunt 90 

Caput  XIV.  Quomodo  admonendi  taciturni  et  verbosi  ...  92 

Caput  XV.  Quomodo  admonendi  pigri  et  praecipites  ...  96 

Caput  XVI.  Quomodo  admonendi  mansueti  et  iracundi  . • 98 

Caput  XVII.  Quomodo  admonendi  humiles  et  elati.  . . . 101 

Catut  XVIII.  Quomodo  admonendi  pertinaces  et  inconstantes.  104 


Digitized  by  ^ooQle 


TABULA  MATERIARUM 


179 


Caput  XIX.  Quomodo  admonendi,  qui  intemperantius,  et  qui 

parcius  cibo  utuntur Pag.  106 

Caput  XX.  Quomodo  admonendi  qui  sua  distribuunt  et  qui  ra- 
piunt aliena 109 

Caput  XXI.  Quomodo  admonendi,  qui  aliena  non  appetunt,  sed 

sua  retinent,  et  qui  sua  tribuentes  aliena  tamen  rapiunt  . 114 

Caput  XXII.  Quomodo  admonendi  sunt  discordes  et  pacati  . 118 

Caput  XXIII.  Quomodo  admonendi,  qui  iurgia  serunt,  et  pa- 
cifici   122 

Caput  XXIV.  Quomodo  admonendi  rudes  in  doctrina  sacra,  et 

docti  sed  non  humiles 124 

Caput  XXV.  Quomodo  admonendi,  qui  officium  praedicationis 
nimia  humilitate  detrectant,  et  qui  praecipiti  festinatione  oc- 
cupant   128 

Caput  XXVI.  Quomodo  admonendi,  quibus  omnia  ex  sententia 

succedunt,  et  quibus  nulla 132 

Caput  XXVII.  Quomodo  admonendi  coniugati,  .et  caelibes  . 136 

Caput  XXVIII.  Quomodo  admonendi  peccata  carnis  experti, 

et  eorum  expertes , 140 

Caput  XXIX.  Quomodo  admonendi,  qui  peccata  operum  lugent, 

et  qui  solum  cogitationum 145 

Caput  XXX.  Quomodo  admonendi,  qui  a peccatis,  quae  deflent, 

non  abstinent,  et  qui,  cum  abstineant,  non  deflent  . . . 148 

Caput  XXXI.  Quomodo  admonendi,  qui  illicita,  quorum  sunt 

conscii,  laudant,  et  qui  condemnantes  minime  tamen  cavent.  152 
Caput  XXXII.  Quomodo  admonendi,  qui  subito  motu,  et  qui 

consulto  peccant 154 

Caput  XXXIII.  Quomodo  admonendi,  qui  minimis,  sed  crebris 
noxis,  et  qui  minimas  caventes  gravibus  aliquando  immer- 
guntur   157 

Caput  XXXIV.  Quomodo  admonendi,  qui  bona  nec  inchoant, 

et  qui  inchoata  non  absolvunt 159 

Caput  XXXV.  Quomodo  admonendi,  qui  mala  clam  et  bona 

palam  faciunt  ac  qui  versa  vice 163 

Caput  XXXVI.  De  exhortatione  multis  exhibenda,  ut  sic  sin- 
gulorum virtutes  adiuvet,  quatenus  per  hanc  contraria  virtu- 
tibus vitia  non  excrescant 165 

Caput  XXXVII.  De  exhortatione,  quae  uni  adhibenda  est  con- 
trariis passionibus  laboranti 167 

Caput  XXXVIII.  Quod  aliquando  leviora  vitia  relinquenda  sunt 

ut  graviora  subtrahantur 168 


Digitized  by  ^ooQle 


i8o 


TABULA  MATERIARUM 


Caput  XXXIX.  Quod  infirmis  mentibus  omnino  non  debent 

alta  praedicari Pag.  169 

Caput  XL.  De  opere  praedicationis  et  voce 170 

Pars  Quarta. 

Qualiter  praedicator  omnibus  rite  peractis  ad  semetipsum  redeat, 

ne  hunc  vel  vita  nel  praedicatio  extollat 173 


Digitized  by  ^ooQle 


1 

IIS 

% 

1 

(V  ^ 

m 

ibliotheca  San- 
ctorum Patrum 

et  Scriptorum  eccle- 
siasticorum Theologiae  et  Christianarum 
Litterarum  cultoribus  accommodata.  <•& 

SERIES  VII 

SCRIPTORES  MEDII  AEVI 

VOLUMEN  I. 

SANCTI  GREGORII  MAGNI 

EPISTOLAE  SELECTAE  (Pars  II.) 
REGULA  PASTORALIS 
curante  sac.  prof.  Nicolao  Turchi 


ROMAE 

Apud  Directionem  Bibliothecae  Ss.  Patrum 


Via  dei  Crestenzi,  i j-ij 
M DCCCC  VIII 


Digitized  by  Google 


Digitized  by 


% 


Digitized  by  Google 


OPERA  “BIBLIOTHECAE”  IAM. EDITA 


Ser.  I.  Patres  Apostolici. 

Vol.  I.  Doctrina  duodecim  Apostolorum . — Clementis 
Romani  Epistola  I ad  Corinthios. 

Vol.  II.  Ignatii  et  Polycarpi  Epistolae . 

Vol.  III.  BarnabAe  Epistola . — Epistola  ad  Diognctum. 

— Clementis  Romani  Epistola  II  ad  Corinthios . 

Vol.  IV.  Clementis  Romani  Epistolae  de  Virginitate. 

— Hermae  Pastor  ( Visiones , Mandata). 

Vol.  V.  Hermae  Pastor  (Similitud.).^-  Papiae  Fragmenta. 

Ser.  II.  Scriptores  graeci  antenicaeni. 

Vol.  III.  Irenaei  Adversus  haereses  (Pars  I et  II). 

Ser.  III.  Scriptores  latini  antenicaeni. 

Vol.  I.  M.  Minucii  Felicis  Octavius . — Q.  Sept.  Flor. 
Tertulliani  Apologeticum. 

Vol.  II.  Q.  Sept.  Flor.  Tertulliani  De, praescriptione 
haereticorum.  — De  testimonio  animae.  — De  baptismo. 

— De  poenitentia.  — De  oratione.  — De  pudicitia . 

Vol.  III.  O.  Sept.  Flor.  Tertulliani  Adversus  Marcionem 
(Libri  I-III). 

Vol.  IV.  Q.  Sept.  Flor.  Tertulliani  Adversus  Marcionem 
(Liber  IV). 

Vol.  V.  O.  Sept.  Flor.  Tertulliani  Adversus  Marcionem 
(Liber  V).  — Adversus  Valentinianos.  . . 

Ser.  V.  Scriptores  latini  postnicaeni. 

Vol.  I.  Hilarii  Pictaviensis  De  Trinitate  (Libri  I-IV).  % 
Vol.  II.  Hilarii  Pictaviensis  De  Trinitate 
Vol.  III.  Hilarii  Pictaviensis  De  Trinitate  (Lib.  IX-X).  • 
Vol.  IV.  Hilarii  Pictaviensis  De  Trinitate  (Lib.  XI-XII). 

— De  Synodis  seu  De  Fide  Orientalium. 

Vol.  V.  Ambrosii  Mediolanensis  De  Fide  ad  Gratia- 
num Augustum  (Libri  I-III). 

Vol.  VI.  Ambrosii  Mediolanensis  De  Fide  ad  Gratia- 
num Augustum  (Libri  IV*V)  — De  Spiritu  sancto  ad 
Gratianum  Augustum  (Lib.  I). 

Ser.  VII.  Scriptores  medii  aevi. 

Vol.  I.  Sancti  Gregorii  M.  Epistolae  Selectae  (Pars  I 
et  II)  — Regula  pastoralis . 

SUB  PRELO 

Ser.  VI.  Scriptores  saec.  v et  vi. 

Vol.  II.  Augustini  Confessiones  curante  prof.  F.  Ra  * 
morino. 

Ser.  II.  Scriptores  graeci  antenicaeni. 

Vol.  VII.  Eusebii  Caesareensis  Historia  Ecclesiastica 
curante  sac.  prof.  E.  Buonaiuti. 

